
LIVRE  SEPTIESME. 

[iSqS]  JLe  roy  Très-Chrestien  commença  ceste  année 
par  une  action  de  grâces   envers  Dieu  de  ce  qu'il 
Tavoit  préservé  de  l'attentat  de  Jean  Chastel,  et  alla 
le  dimanche  matin,  premier  jour  de  l'an,  accom- 
pagné de  plusieurs  princes  et  chevaliers  de  ses  Ordres 
qui  estoient  lors  en  court ,  avec  grand  nombre  de  no- 
blesse,  depuis  le  Louvre  jusques  à  Nostre-Dame,  où 
toutes  les  parroisscs  et  monastères  de  Paris  s'estoient 
rendus,  d*où  ils  allèrent  en  procession  générale  à 
l'abbaye  Saincte  Geneviefve,  le  Roy  et  les  chevaliers 
de  ses  Ordres  ayans  leurs  grands  colliers  d'or  par 
dessus  leurs  manteaux,  toutes  les  cours  souveraines 
et  les  magistrats  de  la  ville  y  assistans.  Le  peuple 
monstra  lors,  par  un  continuel  cry  de  vive  le  Roy  du- 
rant ceste  procession,  de  combien  il  tenoit  à  grandes 
gi*aces  de  Dieu  de  ce  qu'il  avoit  préservé  leur  prince 
de  cest  assassinat. 

Par  les  statuts  de  l'ordre  du  Sainct  Esprit,  l'habit  et 
le  collier  dudict  Ordre  ne  peuvent  estre  baillez  que 
43.  1 

le  dernier  jour  de  décembre  après  vespres,  et  ce  en 
Teglise  où  elles  auront  esté  dictes;  puis  le  lendemain ^ 
qui  est  le  premier  jour  de  l'an,  la  feste  de  l'Ordre  se 
doit  célébrer  dans  l'église  des  Augustins  à  Paris.  Geste 
année  le  Roy,  ayant  délibéré  de  donner  l'Ordre  à  plu- 
sieurs princes  et  seigneurs,  suy vaut  lesdits  statuts,  ne 
le  put  faire  le  dernier  jour  de  décembre  à  cause  de  sa 
blessure,  et  ceste  action  fut  retardée  jusques  au  sa- 
medy  7  de  janvier,  où,  en  l'église  des  Augustins,  après 
que  le  Roy  eut  ouy  vespres,  il  partit  de  son  siège, 
tous  les  officiers  de  l'Ordre  marchans  devant  luy,  et 
s'en  alla  auprès  de  l'autel  s'asseoir  dans  une  chaire 
préparée  à  cest  effect,  ayant  à  sa  dextre  M.  le  chan- 
cellier  de  France,  chancellier  de  l'Ordre,  M.  de 
Beaulieu  Ruzé,  grand  thresorier  de  l'Ordre  ,  et 
M.  l'archevesque  de  Bourges,  comme  grand  aumos- 
nier  du  Roy,  et  à  sa  gauche  le  sieur  de  L'Aubespine, 
greffier  de  l'Ordre.  Aussi-tost  que  Sa  Majesté  fut  assis , 
M.  de  Rodes,  maistre  des  cérémonies,  l'huissier  et  le 
héraut  de  l'Ordre  marchants  devant  luy,  alla  advertir 
messieurs  les  cardinal  de  Gondy  et  evesque  de  Langres , 
commandeurs  dudit  Ordre,  d'aller  prendre  messieurs 
les  evesques  de  Nantes  et  de  Maillezais,  prélats  esleus 
et  receus  pour  entrer  audit  Ordre ,  lesquels  ils  amenè- 
rent l'un  après  l'autre  au  Roy,  et  receurent  de  luy  la 
croix  de  l'Ordre,  après  avoir  faict  le  serment  ez  maitis 
de  Sa  Majesté,  et  que  le  greffier  le  leur  eut  faict  signer. 
Après  que  ces  deux  prélats  eurent  esté  ainsi  receus, 
le  susdit  sieur  de  Rodes,  accompagné  tousjours  de 
l'huissier  et  du  héraut,  alla  advertir  messieurs  le 
prince  de  Conty  et  le  duc  de  Nevers,  commandeurs  et 
chevaliers  dudit  Ordre,  d'aller  prendre  messieurs  les 

duc  de  Montpensier,  duc  de  Longueville  et  comte  de 
Sainct  Paul,  princes  esleus    et  receus  pour  entrer 
audit  Ordre,  lesquels  ils  amenèrent  aussi  Tun  après 
Tautre  au  Roy.  Après  que  M.  le  duc  de  Montpensier 
eut,  de  genoux,  les  deux  mains  posées  sur  le  livre 
des   Evangiles  que  tenoit  M.  le    chancelier,  leU  à 
haute  voix  le  vœu  et  serment  que  luy  bailla  le  greffier 
de  rOrdre,  lequel  il  signa  de  sa  main,  le  prevost  et 
maistre  des  cérémonies  baillèrent  à    Sa  Majesté  le 
manteau  et  mantelet  dont  il  vestit  ledit  sieur  duc,  en 
luv  disant  :  «  L'Ordre  vous  revest  et  couvre  du  man- 
teau  de  son  amiable  compagnie  et  union  fraternelle, 
à  Texaltation  de  nostre  foy  et  religion  catholique,  au 
nom  du  Père,  du  Fils  et  du  Sainct  Esprit;  n  et  fit  sur 
luy  le  signe  de  la  croix;  puis  le  grand  thresorier  de 
rOrdre  présenta  le  collier  de  l'Ordre  au  Roy,  lequel  le 
mit  au  col  dudit  sieur  duc,  et  luy  dit  :  «  Recevez  de 
nostre  main  le  collier  dé  nostre  ordre  du  benoist  Sainct 
Esprit,  auquel  nous,  comme  souverain  grand-maistre, 
vous  recevons;  et  ayez  en  perpétuelle  souvenance  la 
mort  et  passion  de  nostre  Seigneur  et  rédempteur 
Jésus  Christ  ;  en  signe  de  quoy  nous  vous  ordonnons 
de  porter  à  jamais  cousue  en  vos  habits  extérieurs  la 
croix  d'iceluy  ;  et  Dieu  vous  face  la  grâce  de  ne  con- 
trevenir jamais  aux  vœus  et  serment  que  vous  venez 
de   faire,  lesquels  ayez  perpétuellement  en  vostre 
cœur,  estant  certain  que,  si  vous  y  contrevenez  en  au- 
cune sorte ,  vous  serez  privé  de  ceste  compagnie ,  et 
encourrez  les  peines  portées  par  les  statuts  de  l'Ordre. 
Au  nom  du  Père,  du  Fils  et  du  Sainct  Esprit.  » 

A   quoy    ledit  sieur  duc  luy  respondit  :   «  Sire, 
Dieu  m'en  donne  la  grâce,  et  plustost  la  mort  que 

î. 

jamais  y  faillir,  remerciant  très-humblement  Vostre 
Majesté  de  l'honneur  et  bien  qu'il  vous  a  pieu  me 
faire;  »  et  en  achevant  il  luy  baisa  la  main  :  autant  en 
firent  lesdits  sieurs  duc  de  Longueville  et  comte  de 
Sainct-Pol,  l'un  après  l'autre. 

Après  que  lesdits  sieurs  princes  eurent  este  ainsi  re- 
ceus,  ledit  sieur  de  Rodes,  accompagné  de  l'huissier 
et  du  héraut,  alla  advertir  M.  le  mareschal  de  Rets 
et  M.  de  Sourdis,  chevaliers  de  l'Ordre,  d'aller  pren- 
dre les  gentils-hommes  esleus  et  receus  pour  entrer 
audit  Ordre^  lesquels  ils  amenèrent  et  conduirent  au 
Boy  deux  à  deux,  sçavoir:  messieurs  de  Beauvais  Nan- 
gis  et  de  Laverdin,  messieurs  de  Sainct  Luc  et  de 
Bellegarde,  messieurs  de  Myocens  et  de  Boquelaure, 
messieurs  de  Humieres  et  de  Fervaques,  messieurs  de 
Dampierre  et  de  La  Bochepot,  messieurs  le  comte  de 
Torigny  et  de  Montigny,  messieurs  de  Dunes  et  ma- 
reschal de  BHssac,  messieurs  de  Buhy  et  de  Bagny, 
messieurs  de  Marivaut  et  de  Pralin,  messieurs  de 
Sîpierre  et  de  Chazeron^  messieurs  de  Chanlivaut  et 
de  La  Frette,  et  M.  de  La  Bourdaiziere  ;  ausquels  Sa 
Majesté  vestit  et  donna  le  collier  de  l'Ordre,  après 
qu'ils  eurent  fait  le  vœu  et  serment  en  la  mesme  façon 
qu'avoit  fait  ledit  sieur  duc  de  Montpensier. 

Cest  ordre  du  Sainct  Esprit  a  esté  premièrement 
estahly  par  le  roy  Henry  m  le  dernier  jour  de  dé- 
cembre. Tan  iS^S.  Nul  n'est  receu  en  cest  Ordre  qu'il 
n'ait  protesté  de  vivre  et  mourir  en  la  religion  ca- 
tholique, apostolique-romaine,  qu'il  ne  soit  gentil- 
homme de  nom  et  d'armes,  de  trois  races  paternelles 
pour  le  moins,  sans  estre  accusé  d'aucun  cas  repro- 
chable  ny  prévenu  en  justice,  et  qu'il  n'aye  vingt  ans 

accomplis.  Le  Boy  seul  eslit  et  nomme  ceux  qui  bou 
luy  semble  pour  entrer  audit  Ordre;  et,  les  ayant 
nommez  au  chapitre  qui  se  tient  pour  cest  effect,  après 
rinformation  faicte  de  leur  religion  et  noblesse ,  et  que 
les  procez  verbaux  en  ont  esté  receus  par  le  chancel'* 
lier  dudit  Ordre,  qui  les  rapporte  au  procliain  cha-* 
pitre,  lesdits  nommez  sont  appeliez  par  le  héraut  du<- 
dit  Ordre  de  venir  au  chapitre ,  où  le  Boy  les  adveitit 
de  son  intention  et  comme  il  les  veut  associer  audit 
Ordre,  et  leur  ordonne  ce  qu'ils  ont  à  faire. 

Nul  n*est  receu  audit  ordre  du  Sainct-Esprit  qu*il 
n'ait  esté  fait  chevalier  de  Tordre  Sainct  Michel  par 
le  Boy,  lequel  leur  donne  cest  Ordre  en  son  cabinet,, 
la  surveille  de  la  chevalerie  du  Sainct  Esprit.  Celuy 
que  le  Boy  fait  chevalier  de  cest  Ordre  se  met  de  ge- 
noux devant  luy,  et,,  après  quelques  cérémonies  et  le 
serment  faict  par  le  chevalier  suivant  les  statuts  de  cest 
Ordre,  Sa  Majesté  luy  donne  de  son  espée  sur  Tes*^ 
paule  gauche,  en  luy  disant  :  a  Je  vous  fais  chevalier, 
etc.;  »  puis,  tirant  celle  du  chevalier,  il  la  luy  met  en 
la  main,  et  le  plus  ancien  chevalier  dudict  Ordre  luy 
met  le  collier  de  l'Ordre  au  col.  Le  Boy  assis  en  son 
siège,  le  chevalier  nouveau  luy  vient  iaire  une  grande 
révérence  et  luy  baise  la  main;  puis  il  accompagne 
Sa  Majesté  à  la  messe  et  tout  le  long  du  jour,  tant  à 
l'église  qu'en  tous  9C(e&^ 

Le  lendemain  ils  se  préparent  pour  recevoir  l'ordre 
du  Sainct  Esprit,  et  vont  trouver  le  Boy  en  l'assemblée 
dudit  Ordre,  vestus  de  chausses  et  pourpoints  de  toille 
d'argent.  Ils  cheminent  deux  h  deux,  entre  le  chancel-^ 
lier  de  l'Oi^re  et  les  chevalieis,  quand  le  Boy  va  à 
Teglise  {>our  ouyr  vespres,  où,  estans  arrivez»  ils  se 

mettent  à  genoux ,  gardans  tous  leurs  rangs  ^  auprès 
des  bancs  qui  sont  à  ceste  fin  posez  dans  le  cbœur^  de 
Tautre  costé  de  ceux  des  officiers  dudit  Ordre;  et  après 
vespres,  ainsi  que  nous  avons  dit  cy-dessus,  ils  sont 
appeliez  pour  recevoir  les  habits  et  le  collier  :  ce  qui 
se  fait  avec  de  très*belles  cérémonies ,  et  où  les  trom-» 
pettes  ne  manquent  point  de  sonner. 

Le  Roy  et  les  chevaliers  en  ceste  joui*née  sont  cha- 
cun vestus  d'un  long  manteau  de  velours  noir^  en  bro- 
derie tout  autour  d'or  et  d'argent,  faicte  de  fleurs  de 
lys  et  neuds  d'or  entre  trois  divers  chiffres  d'ai-gent ,  et 
au  dessus  des  flambes  d'or.  Ce  grand  manteau  est  garny 
d'un  mante] et  de  toille  d'argent  verte,  couvert  de  bro- 
derie de  mesme  façon  que  celle  du  gi^and  manteau , 
réservé  qu'au  lieu  des  chiffres  il  y  a  xies  colombes 
d'argent;  ledit  manteau  et  mantelet  doublez  de  satin 
jaune  orengé;  et  se  porte  ledit  manteau  retroussé  du 
costé  gauche,  l'ouverture  estant  du  costé  droict.  Quant 
aux  chausses  et  pourpoints,  ils  les  portent  ou  blancs 
ou  orengez,  avec  façon  à  la  discrétion  du  chevalier; 
le  bonnet  de  velours  noir,  avec  des  cordons  de  pierre- 
ries et  une  plume  blanche.  Sur  les  manteaux  ils  poj- 
tent  à  descouvert  le  grand  collier  de  l'Ordre ,  qui  est 
du  poids  de  trois  cens  escus  d'or,  faict  à  fleur  de  lys, 
et  trois  divers  chiffres  entidassez  de  nœuds.  Voylà 
comme  sont  vestus  les  chevaliers  du  Sainct  Esprit  le 
jour  de  la  feste  de  l'Ordre. 

Pour  les  cardinaux  et  prélats  qui  sont  aussi  com- 
mandeui^  dudict  Ordre,  assistans  aux  festes  et  cere- 
monies,  ils  sont  vestus,  sçavoir,  les  cardinaux,  de 
leurs  grandes  chapes  rouges,  et  les  evesques  et  prélats, 
de  soutanes  de  couleur  violette,  et  un  mantelet  de 

inesme  couleur,  avec  leur  roquet  et  camail^  poilans 
tous  la  croix  d'or  dudit  Ordre  pendante  à  leur  col, 
avec  un  ruban  de  taffetas  de  couleur  bleue  céleste,  et 
une  auti'e  croix  dudit  Oi*dre  en  broderie  cousue  au 
uiantelet.  Ces  cardinaux  et  prélats,  quant  le  Roy  va  à 
Teglise  ou  qu*il  en  sort,  vont  après  luy,  et  les  chevu- 
liers  devant,  chacun  selon  son  rang;  les  of&ciei^  de 
rOrdre  vont  devant  les  chevaliers,  mais  leur  habit  est 
quelque  peu  différent,  et  ne  portent  point  le  collier 
d'or,  ains  seulement  la  croix  d'or  pendue  à  un  ruban, 
les  uns  d'une  façon,  les  auti*es  d'une  autre,  selon  la 
dignité  de  leurs  offices. 

Âpres  que  la  messe  est  dite,  le  jour  de  la  feste  de 
rOrdi^e,  le  Boy,  les  cardinaux,  les  prélats,  les  cheva- 
liers et  le  chancellier  accompagnent  le  Boy,  sont  as- 
sis et  disnent  à  sa  table  et  à  ses  despens,  en  signe  d'a- 
mour, et  en  un  autie  lieu  à  part  les  autres  officiers  de 
rOrdi*e.  Après  disner  le  Boy  et  tous  les  commandeurs 
changent  d'autres  manteaux ,  mantelets  et  habits,  pour 
aller  aux  vespres  des  trespassez.  Le  Boy  est  vestu  d*es- 
carlate  brune  morée,  et  les  chevaliers  de  diap  noir, 
ayans  sur  leurs  manteaux  la  croix  de  l'Ordre  cousue; 
les  cardinaux  ont  des  chapes  violettes,  et  les  evesques 
sont  vestus  de  noir.  Après  vespres,  le  Boy  s'estant  re- 
tiré au  Louvre,  les  chevaliers  assistent  au  souper  et  au 
coucher  de  Sa  Majesté,  de  laquelle  ils  prennent  congé 
les  uns  après  les  autres,  puis  se  retirent  en  leurs  hos- 
tels  jusques  au  lendemain  qu'ils  se  retrouvent  en  l'as- 
semblée, et  vont  eu  mesme  ordre  ouyr  la  messe  qui  se 
dit  pour  les  chevaliers  de  l'Ordi-e  trépassez.  A.  l'offerte 
ils  présentent  chacun  un  cierge  d'une  livre;  après 
l'offerte  le  greffier  dit  les  noms  de  ceux  dudiçt  Ordire 

qui  sont  trespassez  depuis  la  46rmer€  cérémonie ,  pour 
les  âmes  desquels  on  dit  d'abondant  un  De  profundù 
et  une  oraison  des  trespassez^  et  au  sortir  de  la  messe, 
tous  les  chevaliers  vont  disner  avec  le  Roy  comme  le 
jour  d'auparavant.  Il  sefaict,  les  jours  suy vans,  encor 
quelques  cérémonies  pour  les  trépassez,  et  quelques 
assemblées  pour  les  a0aires  de  TOrdre;  mais  cela  n'est 
du  subject  de  nostre  I^istoire.  Voyons  comme  au  com- 
mencement de  ceste  année  le  Roy  voyant  que,  no- 
nobstant la  lettre  qju'il  avoit  escrite  aux  estais  d'Artois 
et  de  Hainaut,  les  gens  de  guerre  d'Espagne  ne  lais- 
soient  pas  d'endonimager  et  faire  une  infinité  de  de- 
gasts  sur  les  frontières  de  Picardie  et  Thierascbe,  et 
aux  environs  de  Cambray  qu'il  avoit  piûs  en  sa  pro- 
tection ,  ce  qui  fut  cause  qu'il  déclara  la  guerre  à  tous 
les  pays  et  subjeçts  dudit  roy  d'Espagne.  Voicy  I9  dé- 
claration qui  en  fut  lors  publiée. 

«  De  par  le  Roy.  Personne  en  ce  royaume  ny 
ailleurs  n ignore  plus  que  le  roy  d'Espagne,  n'ayant 
peu,  à  guerre  ouverte,  envahir  et  destruire  la  France 
protégée  de  Dieu,  et  défendue  de  ses  roy  s  d'heureuse 
memoii*e,  assistez  de  leurs  Ixjns  et  loyaux  subjeçts, 
n'ait  suscité  et  fomenté  en  icelle  les  divisions  et  partia- 
litez  qui  l'ont  cuidé  accabler,  et  qui  l'affligent  encoies 
de  présent;  car  sa  hayne  et  convoitise  ont  passé  si 
avant,  que  non  seulement  il  y  a  mis  et  consommé  plu- 
sieurs grandes  sommes  de  deniers,  employé  et  perdu 
ses  principales  forces  et  armées,  jusques  à  abandonner 
ses  propres  pays  et  affaires,  mais  aussi  osé,  sous  pré- 
texte de  pieté,  attenter  ouvertement  à  la  loyauté  des 
François  envers  leui^  naturels  princçs  et  souverains 

seigneurs >   de  tout  temps  admirée  entre  toutes  les 
autres  nations  du  monde^  en  poursuivant  injustement 
et  publiquement  ceste  noble  couronne  pour  luy  ou 
pour  les  siens  ;  ce  qu'il  auroit  commencé  à  manier 
incontinent    après    le   decez    du    feu   roy    François 
deuxiesme,  que  Dieu  absolve,  et  a  depuis  tous] ours 
continué  par  divers  moyens,  triomphant  et  abusant  de 
la  minorité  de  nos  roys,  mais  a  principalement  ma* 
nifesté  et  esclatté  sur  la  fin  du  reg.ne  du  feu  roy 
Henry  m,  de  très-chrestienne  mémoire,  l'an    i585, 
que  les  François  jouyssans  par  la  grâce  de  Dieu, 
pieté,  justice  et  bonté  4e  Sa  Majesté,  d'un  entier  et 
gênerai  repos,  lequel  elle  alloit  affermissant  et  as- 
seurant  journellement  à  leur  soulagement,  il  auroit 
sous  faux  et  variables  prétexter  remply  le  royaume  de 
feu,  de  sang  et  d^iine  extrême  désolation,  armant  les 
catholiques  les  uns  contre  les  autres,  et  contre  le  plus 
religieux  prince  qui  régna  oncques,  dont  s'est  ensuivie  • 
samort  doulor^use,  qui  saignera  perpétuellement  au 
cœur  des  vrays  François,  avec  tous  les  autres  meur- 
tres, pilleries,  ruynes  et  afflictions  que  nous  avons 
depuis  souffertes,  sous  le  pesant  faix  desquelles  la 
France  et  les  François  eussent  succombé  et  fait  nau- 
fixage  pour  jamais,  sans  la  grâce  spéciale  de  Sa  Ma- 
jesté divine,  qui  ne  luy  a  oncques  manqué,  laquelle 
a  donné  à  nostre  Roy  et  souverain  prince  et  seigneur 
la  force  et  vertu ,  en  défendant  magnanimement  la  jus- 
tice de  sa  cause,  avec  nos  libertez,  bieas,  vies,  fa- 
milles  et  honneurs,  de  renverser  les  injustes  desseins 
dudit  Boy  et  de  ses  confederez,  à  sa  honte  et  à  leur 
confusion  j  de  s.orte  que  la  France  a  maintenant  occa- 
sion d'espérer  de  recouvrer  sa  première  félicité  à  la 

gloire  de  Dieu,  sous  l'obeyssance  et  les  commande- 
meus  de  Sa  Royale  Majesté ,  chacun  y  contribuant  à 
Fad venir  la  mesme  félicité,  et  Sa  Majesté  y  employant 
aussi  les  mesuies  moyens  et  remèdes  qu*ont  prattiqûé 
les  roys  ses  prédécesseurs  pour  défendre  le  royaume 
contre  leurs  anciens  ennemis.   Quoy  consideié  par 
Sadite  Majesté,  laquelle  a,  avec* la  conservation  de 
nostre  saincte  religion  et  de  sa  réputation ,  la  protec- 
tion et  défense  de  ses  subjects  plus  chère  et  recom- 
mandée que  celle  de  sa  propre  vie,  qu'elle  y  a  sou- 
vent et  libéralement  exposée ,  comme  elle  est  encores 
preste  de  faire,  et  que  sa  conversion,  bonté  et  pa- 
tience depuis  cinq  ans,  ny  le  péril  présent  qui  me- 
nace la  chrestienté,  lequel  chacun  recognoist  pro- 
céder de  la  discoi^de  et  juste  jalousie  que  l'ambition 
duditroy  d'Espagne  a  excité  en  icelle,  n'ont  peu  ny 
peuvent  encores  modérer  sa  mauvaise  volonté  conti'e 
ce  royaume,  la  personne  de  Sa  Majesté  Très-Chres- 
tienne,  ses  bons  et  fidèles  subjects,  et  les  Cambresiens 
que  Sa  Majesté  a  prins  en  sa  protection ,  sur  lesquels 
luy  et  les  siens  exercent  encores  tous  les  joui^  toute 
hostilité,  continuant  à  les  assaillir  à  force  ouverte  par 
divers  endroits,  forcer  et  retenir  ses  villes,  prendre 
prisonniers,  mettre  à  rançon  et  massacrer  ses  sul)- 
jects,  lever  contributions  et  deniers  sur  iceux,  et  faire 
tous  autres  actes  d'ennemy  conjuré,  jusques  à  faire  at- 
tenter à  la  propre  vie  de  Sa  Majesté  par  assassine- 
ments  et  autres  vilains  et  détestables  moyens,  comme 
il  s'est  veu  ces  jours  passez,  et  fust  pis  advenu  au  grand 
malheur  de  la  France,  si  Dieu,  vray  protecteur  des 
roys,  n'eust  destourné  miraculeusement  le  coup  ef- 
froyable,  tiré  de  la  main  dun  François,  chose  hor- 

rible  et  monstrueuse ,  mais  poulsé  d'un  esprit  ti*ès-in- 
humain  et  vrayement  espagnol  contre  la  personne  de 
Sa  Majesté  y  laquelle  fait  sur  cela  sçavoir  à  tous  ceux 
qu'il  appartiendra  y  que,  ne  voulant  plus  longuement 
défaillir  à  son  honneur,  ny  à  la  protection  qu'elle  doit 
à  ses  subjects  'et  ausdits  Cambresiens,  comme  elle 
feroit  si  elle  usoit  de  plus  longue  patience  et  dissimu- 
lation en  la  fuite  et  continuation  de  tels  attentats, 
voyant  mesmes  le  peu  de  compte  qu  ont  faict  ceux 
d'Artois  et  de  Hainault,  au  grand  regret  dé  Sa  Ma- 
jesté, des  admonitions  qu'elle  a  voulu  leur  faire  par 
lettres  expresses  de  luy  ayder  à  destourner  l'orage  de 
la  guerre  suscitée  par  les  Espagnols,  non  moins  à  leur 
ruyne  qu'au  dommage  de  ses  subjects,  auroit  arresté 
et  résolu  faire  doresnavant  la  gue^Tc  ouverte  par  terre 
et  par  mer  audit  roy  d'Espagne,  ses  subjects,  vassaux 
et  pays,  pour  se  revancher  sur  eux  des  torts,  injures 
et  offenses  qu'elle  et  les  siens  en  reçoyvent,  tout  ainsi 
qu'ont  faict  les  roys  ses  prédécesseurs  en  semblables 
occasions ,  avec  ferme  espérance  que  Dieu,  qui  cog- 
noist  l'intérieur  de  son  cœur  et  l'équité  de  sa  cause, 
luy  continuera  sa  divine  assistance,  et  fera  prospérer 
et  ])enir,  avec  l'ayde  de  ses  bons  subjects,  ses  justes 
armes;  au  moyen  dequoy  Sa  Majesté  enjoint  très- 
expressément  à  tous  sesdits  subjects,  vassaux  et  servi- 
teurs, faire  cy-après  la  guerre  par  terre  et  par  mer 
audit  roy  d'Espagne,  ses  pays,  subjects,  vassaux  et 
adhérants,  comme   ennemis  de  sa  pei-sonne  et  du 
royaume,  et,  pour  ce  faire,  entier  avec  forces  èsdits 
pays,  assaillir  et  surprendre  les  villes  et  places  qui 
sont  sous  son  obeyssance,  y  lever  deniers  et  contribu- 
tions, prendi'e  ses^subjets  et  serviteurs  prisonniers,  J^S 

mettre  à  rançon,  et  traicter  tout  ainsi  qu'ils  font  et 
feront  ceux  de  Sadite  Majesté^  laquelle  leur  a  pour 
ceste  occasion  prohibé  et  défendu^  prohibe  et  défend 
par  là  présente  toute  espèce  de  communication,  com- 
merce, intelligence  et  association  avec  ledit  roy  d'Es- 
pagne ,  ses  adhérents,  serviteurs  et  subjets,  à  peine  de 
la  hart  :  a  révoqué  et  révoque  dès  à  présent  toutes 
sortes  de  permissions,  passe -ports  et  sauvegardes, 
donnez  et  octroyez  par  elle  ou  par  ses  lieutenans  gé- 
néraux et  autres,  contraires  à  la  présente  ordonnance; 
les  déclare  de  nulle  valeur,  et  défend  d'y  avoir  aucun 
esgard  quinze  jours  après  la  publication  d'icelle  , 
laquelle  elfe  a,  pour  cesteffect,  commandé  estre  faicte 
à  son  de  trompe  et  cry  public  aux  provinces  et  fron- 
tières du  royaume,  à  fin  que  nul  n'en  prétende  cause 
d'ignorance,  mais  que  chacun  ait  à  l'observer  et  exé- 
cuter, sur  peine  4e  desobeyssance.  Fait  à  Paris,  k  17 
janvier  iBgS.  » 

Le  i3  février  l'archiduc  Ernest,  pour  respoace  à 
ceste  déclaration,  fit  publier,  comme  gouverneur  des 
Pays-Bas  pour  le  roy  d'Espagne,  deux  placarts,  l'un 
portant  mandement  à  toutes  les  provinces  obeyssantes 
à  l'Espagnol  de  se  tenir  sur  leurs  gardes  contre  les 
entreprises  et  les  armes  du  prince  de  Bearn  (ainsi  ap- 
pelloit-il  le  Roy),  qu'il  disoit  estre  téméraire  envahis- 
seur de  l'Estat  de  France ,  detempteur  de  Cambray ,  et 
qui  avoit  déclaré  la  guerre  aux  Pays-Bas,  leur  eh- 
joignant  de  ne  repoulser  pas  seulenïent  la  force  par  la 
force,  mais  faire  la  guerre  à  feu  et  à  sang  aux  François 
obeyssants  audit  prince  de  Bearn*  L'autre  placart  oon- 
tienait  un  certain  ordre  qu'il  vouloit  estre  gardé  au 

commencement  de  ceste  guerre,  touchant  les  Fran- 
çois qui  s*estoient  habituez  du  passé  ausdits  Pays^Bas^ 
et  de  ceux  de  la  ligue  qui  s'y  retiroient  encor  jour- 
nellementy  ordonnant  que  ceux-là  se  presenteroient 
devant  les  magistrats  ez  villes  de  leurs  demeurances, 
et  y  feroient  nouveau  serment  de  fidélité  quatorze 
jours  après  la  datte  dudit  placart,  sinon  qu'ils  se* 
roient  punis  comme  rebelles;  quant  aux  ligueurs  Fran- 
çois ,  que  quinze  jours  après  qu'ils  seroient  arrives 
en  la  ville  où  ils  voudroient  demeurer,  ils  se  presen- 
teroient aux  magistrats,  devant  lesquels  ils  déclare- 
roient  la  cause  de  leur  transmigi^ation ,  et,  suyvant  le 
certificat  qu'ils  auroient  d'avoir  esté  tousjours  aiTec* 
tionnez  au  party  de  la  ligue,  sans  avoir  jamais  suivy 
le  prince  de  Bearn,  qu'ils  seroient  conservez  et  main- 
tenus comme  subjects  naturels;  mais  que  ceux  qui 
manqueroient  à  &ire  ces  devoirs  seroient  appréhen- 
dez et  punis  selon  la  qualité  de  leurs  personnes. 

Après  la  pul)lication  de  ces  déclarations  la  guerre 
s'exerça  de  part  et  d'autre  avec  beaucoup  d'hostilitez , 
les  François  courans  journellement  jusques  aux  portes 
d'^rras  et  de  Mons ,  et  les  Espagnols  et  François  li- 
gueurs jusqu'à  Amiens  et  Peronne,  la  garnison  de 
Soissons  leur  donnant  escorte  pour  roder  par  la  Pi- 
cardie. Ceste  garnison estoit  forte;  les  soldats  venoient 
courir  jusques  aux  portes  de  Paris,  et  furent  un  jour 
si  entreprenans  qu'ils  vindrent  jusques  aux  Tuilleries, 
et  entrèrent  au  manaige  où  ils  prirent  et  emmenèrent 
quelques  jeunes  seigneurs  qui  y  piquoient  leurs  che- 
vaux, entr'autres  le  baron  de  Sainct  Blancard,  frère 
du  mareschal  de  Biron,  qui,  de  bon-heur,  estoit  loi^s  à 
Paris,  et  lequel  aussi-tost  monta  à  cheval^  suivy  de  ses 

amys ,  et  poursuivît  de  si  près  ces  preneurs  qu'il  leur 
fit  quitter  leur  prise  pour  se  sauver  plus  à  leur  aise. 
Le  Roy,  pour  empescher  ces  coureurs ,  commanda  aux 
sieurs  de  Moussy,  lieutenant  delà  compagnie  d*hommes 
d'armes  de  l'Isle   de  France,  tenant  garnison  dans 
Crespy  en  Valois,  de  Gadancourt,  d'Edou ville  et  de 
Beyne,  qui  avoient  leurs  compagnies  ez  places  fortes 
proches  de  Soissons,  de  battre  les  chemins  si  souvent 
jusques  aux  portes  de  ceste  ville-là,  que  ses  subjects 
fussent  exempts  de  leurs  courses.  Ces  seigneurs  s'estans 
assemblez  le  3  février,  coururent  par  toutes  les  tra- 
verses des  forests,  et  jusques  aux  portes  de  Soissons 
pour  en  provoquer  la  garnison  de  sortir  au  combat; 
mais  sans  faire  rencontre  ils  revindrent  à  Crespy. 
Voulans  se  séparer  et  retourner  chacun  en  leur  gar- 
nison, le  sieur  de  Ponsenat  qui  commandoit  dans  Sois- 
sons, adverty  de  leur  resolution,  fit  monter  deux  cents 
cuirasses,  et  deux  compagnies  d'argoulets  à  cheval, 
le  quatorziesme  jour  dudit  mois  sur  le  soir,  et  les 
bailla  à  conduire  au  sieur  de  Bellefont  et  au  baron  de 
Conan,  lesquels  avec  ceste  troupe,  ayant  cheminé  le 
long  deia  nu^ct,  vindrent  dresser  un  embuscade  à  un 
quart  de  lieuë  de  Crespy.  Le  sieur  d'Edouville,  sur  les 
sept  heures  du  matin,  accompagné  de  trente  hommes 
d'armes  de  la  compagnie  du  comte  de  Sainct  Pol, 
pensant  s'en  retourner  à  Velly  en  Laonnois,  où  il  tenoit 
garnison ,  descouvrit  l'embuscade  des  ligueurs  à  un 
demy  quart  de  lieuë  de  Crespy;  il  la  sceut  si  dextre- 
ment  attirer  et  amuser,  que  les  coureurs  et  leur  gros 
le  poursuivirent  jusques  dans  les  fauxbourgs  de  Crespy, 
et  contre  les  murailles  du  parc  d'Arragon.  La  guette 
qui  estoit   au    clocher   Sainct    Thomas   de  Crespy 

ayant  sonné  Talar me,  les  sieurs  de  Moussy,  de  Gadan- 
court  et  de  Beyne  montèrent  incontinent  h  cheval. 
Bellefont  et  Conan,  prejugeans  l'événement  de  leur 
entreprise,  commencèrent  à  se  retirer  vers  Soissons  : 
mais  les  royaux  les  poursuivirent  si  brusquement 
qu'ils  les  joignirent  en  la  plaine  de  Villers-costerests 
où,  après  plusieurs  charges  de  part  et  d'autre,  Bellefont 
et  Conan  furent  pris  prisonniers  par  les  royaux; 
cinquante  des  leurs  demeurèrent  morts  sur  le  champ, 
et  soixante  de  blessez  ;  le  plus  grand  butin  fut  en  pri- 
sonniers et  en  fchevaux  ;  les  royaux  poursuivirent  le 
reste  des  fuyards  jusques  dans  les  barrières  de  Villers- 
costerets.  Ainsi  pour  un  temps  ceux  de  Soissons  furent 
destournez  de  faire  leurs  courses  et  hostilitez  sur  le 

plat-pays.  ' 

Le  marquis  de  Varembon,  gouverneur  d'Artois, 
assemblant  l'arniée  d'Espagne  sur  les  frontières  de 
France ,  envoya  en  ce  mesme  temps  le  sieur  de  Rosne 
(qui  avoit  pris  l'escharpe  rouge),  avec  deux  canons  et 
deux  mille' soldats,  conduire  un  grand  convoy  de 
vivres  et  munitions  de  guerre  dans  La  Fere ,  ce  qu'il 
exécuta  :  en  son  passage  il  fit  de  grandes  pilleries,  et 
retourna  en  Artois  avec  les  Espagnols  chargez  du 
butin  des  Picards. 

Au  commencement  de  ceste  guerre  le  Roy,  qui  avoit 
résolu  d'en  jetter  le  brandon  dans  les  terres  du  roy 
d'Espagne,  avoit  pratiqué  de  faire  attaquer  d'un  costé 
le  Luxembourg,  ainsi  que  nous  avons  dit,  sur  la  fin  de 
l'an  passé,  par  le  mareschal  de  Bouillon,  et  par  le 
comte  Philippes  de  Nassau  ;  mais  bien  que  ceste  en- 
treprise fust  favorisée  d'un  heureux  commencement 
en  la  desroute  d'onze  cornettes  de  cavalerie,  elle  eut 

toutesfois  une  peu  heureuse  suille,  et  fut  sans  fruict. 

D*autre  costé  le  Boy  ayant  faict  paix  avec  le  duc  de 
Lorraine  sur  ta  fin  aussi  de  Fan  passé ,  ledit  duc  ayant 
licentié  ses  troupes  de  gens  de  guerre ,  Sa  Majesté  les 
print  à  son  service^  et,  au  nombre  de  cinq  mille 
hommes  de  pied  et  de  mille  chevaux  qui  prirent  Tes- 
charpe  blanche  sous  la  conduite  du  sieur  de  Sainct 
Georges  y  baron  d'Ausson ville,  et  du  sieur  de  Trem- 
blecourt,  ils  entrèrent  au  commencement  de  ceste 
année  dans  la  Franchecomté ,  prirent  Vezou,  place 
importante  sur  la  frontière  de  ceste  province  là,  qu^ils 
gardèrent  jusques  à  ce  que  le  connestable  de  Castille 
les  contiaignit  d*en  sortir,  comme  nous  dirons  cy-^ 
dessous.  Le  Roy  fit  attaquer  ces  deux  provinces  de 
Luxembourg  et  de  la  comté  de  Bourgongnc ,  pour  ce 
que  c'est  par  où  passe  le  secours  qui  vient  d*Ëspagne 
par  mer  en  Italie,  et  qui  dUtalie  va  par  la  Savoye  jus* 
ques  aux  Pays-Bas,  préjugeant  qu*en  leur  coupant  le 
chemin  par  ces  provinces  là,  la  longueur  qu'il  fau- 
droit  tenir  à  traverser  par  les  pays  des  Suisses  ren* 
droit  leurs  gens  de  guerre  du  tout  fatiguez  avant  que 
d*estre  parvenus  en  Flandres. 

Le  2 1  février  l'archiduc  Ernest,  après  s'estre  pré- 
paré, suyvant  le  mandement  du  roy  d'Espagne,  de 
faire  advancer  toutes  les  troupes  de  gens  de  guerre 
qu'il  avoit  sur  les  frontières  de  France,  mourut  à 
Bruxelles,  aagé  de  quarante-deux  ans,  n'ayaat  esté 
que  treize  mois  gouverneur  des  Pays-Bas.  Ceux  qui 
ont  escrit  de  l'humeur  de  ce  prince  disent  qu'il  estoit 
grave,  et  que  l'on  ne  le  voyoitrire  que  rarement;  qu'il 
estoit  bénin,  clément,  pacifique,  sobre  et  nonaddonné 
au  fast  et  à  la  pompe.  Les  historiens  espagnols  disent 

que  la  cause  de  sa  mort  fut,  comme  il  se  put  conjec* 
turer  à  Fouverture  de  son  corps,  à  cause  d'une  pierre 
de  médiocre  grosseur  qu'il  avoit  aux  lombes ,  et  qu'il 
4uy  fut  trouvé  dans  les  reims  un  ver  qui  estoit  en  vie, 
leqûeHuy  avoit  tellement  rongé  les  parties  internes, 
qu'en  peu  de  temps  son  corps  fut  exténué,  et  dont  il 
mourut.  Les  Holandois,  au  contraire,  ont  escrit  qu'il 
mourut  de  regret  et  de  desplaisir  de  voir  aller  toutes 
choses  au  contraire  de  ce  qu'il  s'estoit  proposé  :  pre- 
mièrement, pour  le  mariage  de  l'infante  d'Espagne 
que  les  Espagnols  pensoient  faire  royne  de  France  et 
luy  roy,  en  quoy  il  s'estoit  persuadé  que  les  ligueurs 
s'estoient  mocquez  de  luy  et  du  roy  d'Espagne  son 
oncle  ;  secondement ,  pour  ce  qu'il  voyoit  que  les  af- 
faires de  l'Empereur  son  frère  et  de  toute  la  maison 
d'Austriche  se  portoient  mal  contre  le  Turc  par  la 
perte  de  Javarin;  puis  pource  qu'il  se  voyoit,  luy 
qui  estoit  pacifique ,  hors  d'espoir  de  pouvoir  mettre 
en  paix  et  reiînir  les  Pays-Bas,  d'autant  qu'il  estoit 
mesprisé  des  Espagnols  qui  le  taxoiènt  d'estre  trop 
pesant  à  la  guerre ,  et  que  d'un  autre  costé  les  estats 
des  provinces  confédérées  le  tenoienten  soupçon  pour 
avoir  esté  accusé  par  Michel  Renichon ,  qui  confessa 
et  dit  avoir  entrepris  d'assassiner  le  prince  Maurice'  à 
la  suscitation  du  comte  de  Barlaimbnt,  et  qu'il  avoit 
entendu  que  l'archiduc  avoit  dit  audit  comte  :  Cumu^ 
late,  et  largo fosnore satisfacîam  (0;  plus,  que  Pierre 
du  Four,  exécuté  aussi  pour  pareille  entreprise,  avoit 
confessé  et  dit  que  le  sieur  de  La  Motte  Tavoit  per- 
suadé de  tuer  aussi  ledit  prince,  et  faict  parler  audit 

0  Remplisse/  votre  dessein,  et  je  vous  récompenserai  avec  usure. 
4^  •  5î 

sieur  archiduc  devant  son  lict,  lequel  luy  avoit  dict  : 
Facete  quel  che  rnavete  promesso^  amazzate  quel 
tyranno  (0;  mais  toutesfois  que,  nonobstant  ces  de- 
positions,  ceux  qui  avoient  cognu  ce  prince  sous^^ 
tenoient  le  contraire  y  et  qu'il  failloit  que  La  IMJDtte  et 
Barlaimont  eussent  supposé  quelque  personnage  res- 
semblant audit  archiduc  pour  parler  à  ces  entrepre- 
neurs d'assassinats  y  ce  qui  pou  voit  estre  aysé  à  faire. 
Voylà  l'opinion  des  Holandois.  Mais  ledit  archiduc  y 
ayant  eu  advis  de  la  déposition  dudit .  Michel  Béni- 
chon,  envoya  à  La  Haye  en  Holande  les  docteurs 
Hartius  et  Coëman,  doctes  jurisconsultes ,  avec  lettres 
addressantes  aux  Estats  pour  les  exhorter  à  la  paix  : 
aussi  lesdites  lettres  pôrtoient  créance  de  ce  que  di- 
roient  les  susdits  docteurs. 

Le  16  de  niay  iBg^,  en  l'audience  qu'ils  eurent, 
Hartius,  en  sa  harangue,  après  avoir  semond  les  B'.stats 
d'entendre  à  la  paix,  et  exalté  et  loiiélebon  naturel  des 
princes  de  la  maison  d'Austriche,  les  requit,  ou  que  le- 
dit Michel  Renichon,  prisonnier,  qui  avoit  dit  une  si 
pernicieuse  et  insupportable  calomnie  contre  Son  Al- 
tesse et  contre  le  comte  de  Barlaimont,  fust  envoyé  à 
Anvers  ou  à  Bruxelles  avec  commissaires  et  députez 
desdits  Estats  (sous  promesse  dudit  archiduc  de  le 
rendre  sain  et  sauf  ausdits  Estats),  ou  qu'il  fust  mené  à 
Breda,  ville  sous  l'obeyssance  desdits  Estats,  où  ledit 
comte  de  Barlaimont  se  trouv.eroit  avec  aucuns  com- 
missaires au  nom  de  Son  Altesse,  pour  estre  confronté 
audit  Benichon,  et  examiné  sur  ceste  calomnie.  Voylà 
l'offre  que  fit  faire  cest  archiduc,  que  plusieurs  jugèrent 

(0  Faites  ce  que  tous  m^ayez  promis ,  et  tuez  le  tyran. 

procéder  d'un  bon  naturel  :  aussi  sur  son  portraict, 
après  sa  mort ,  on  y  a  mis  : 

Auparavant  ma  mort  je  fus  taxé  de  blasme^ 
Dont  devant  Dieu  j* en  tiens  pure  et  nette  mor^  ame. 

Sa  mort  n'apporta  aucun  changement  aux  provinces 
des  Pays-Bas  qui  sont  sous  Fobeyssance  d'Espagne. 

Cependant  que  le  deuil  estoit  à  Bruxelles  pour  la 
mort  de  cest  archiduc ,  ce  n'estoient  que  nopces  en  la 
maison  de  Nassau  :  le  comte  de  Hohenlo  espousa^  au 
mois  de  février,  Marie,  fille  du  feu  prince  d'Orengé,  la- 
quelle il  avoit  eue  de  sa  première  femme,  fille  du 
comte  de  Buren;  et  son  autre  fille,  Elisabeth,  qu'il  eut 
en  troisiesme  mariage  de  Charlotte  de  Bourbon,  fille 
de  LoyS,  duc  de  Montpensier,  fut  mariée  au  mareschal 
de  Boiiillon  (0.  Pendant  ces  mariages  le  prince  Ma»* 
rice  et  les  Estats  dressèrent  une  entreprise  sur  la  ville 
de  Bruges  en  Flandres;  mais,  à  cause  de  l'olïscîurité  de 
la  nuict,  comme  il  y  avoit  une  longue  traitte  depuis  le 
lieu  oh  ils  estoient  desbarquez  jusques  à  Bruges, 
s'estans  les  troupes  esgarées  les  unes  des  autres,  et  la 
guide  mesmes  ayant  perdu  ses  addresses,  ils  furent 
contraints,  avec  de  grandes  fatigues ,  de  retourner  se 
r'embarquer  sans  pouvoir  rien  exploiter. 

La  surprise  de  Huy,  qui  est  dans  le  pays  du  Liège 
sur  la  rivière  de  Meuse,  faicte  le  8  février  par  le  gou- 
verneur  de  Breda,  troubla  Farchevesque  de  Cologne 
qui  est  aussi  evesque  du  Liège,  pour  ce  que  ceste  place 
n*est  qu'à  cinq  lieues  du  Liège,  où  est  un  beau  pont  sur 
la  Meuse.  Aussi-tost  que  ledit  sieur  archevesqiie  eut 
eu  response  du  prince  Maurice  et  des  Estais ,  lesquels, 

(>)  Au  mareschal  de  Boiiillon.  Il  avoit  perdu  Chaf lotte  de  La  Marck 
8a  première  épouse ,  el  n^en  ayoit  point  eu  d^enfans.  Elisabeth  de  Nai^ 
sau  fut  la  mère  du  célèbre  Turenne. 

2. 

au  lieu  dé  faire  punir  les  entrepreneurs  comme  în- 
fracteurs  de  la  neutralité  et  bonne  voisinance  qu'il 
avoit  avec  eux,  sembloient  les  advouër^  il  eut  son 
recours  au  conseil  d'Espagne  à  Bruxelles,  lequel  en- 
voya quant  et  quant  le  Comte  de  Fuentes  (gouverneur 
par  provision  des  Pays-Bas,  en  attendant  la  venue  du 
cardinal  Albert  d'Austriche),  quj  fit  tourner  la  teste  de 
son  armée  de  ce  costé  là;  et  le  1 3  mars,  après  avoir 
faitbresche,  les  siens  entrèrent  d'assaut  dans  la  ville, 
où  ils  mirent  au  fil  de  l'espée  tout  ce  qu'ils  rencontrè- 
rent de  la  garnison,  une  partie  de  laquelle  se  sauva  au 
chasteau,  que  ledict  comte  de  Fuentes  fit  incontinent 
investir  et  miner.  Heraùguiere,  qui  l'avoit  surpris  et 
qui  estoit  dedans,  estant  sans  espérance  de  secT)urs  et 
prest  d'estre  forcé,  rendit  ceste  place,  et  fut  contraint 
d'en  sortir  avec  un  seul  cheval,  ses  soldats  à  pied  avec 
l'espée  et  la  dague. 

Nous  avons  dit  sur  la  fin  de  l'an  passé  que  le  duc  de 
Mayenne,  s'estant  retiré  de  Bruxelles  en  Bourgongne, 
desiroit  sur  tout  de  conserver  son  authorité  dans  les 
villes  de  sou  gouvernement^  et  qu'il  avoit  fait  abbattre 
les  faux-bourgs  de  Beâuiié,  où  plus  de  deux  mille  mai- 
sons furent  desmolics,  et  qu'après  avoir  mis  une  bonne 
garnison  dans  ceste  ville,  et  estably  un  ordre  pour  la 
gardes  des  portes  entre  les  habitans  et  les  soldats  de  la 
garnison,  à  sçavoir  qu'il  n'y  auroit  plus  que  deux 
portes  ouvertes,  dont  l'une  seroit  gardée  par  les  habi- 
tans, et  l'autre  par  les  soldats  (qui  pouvoient  estre  au 
nombre  de  trois  cents  hommes  de  pied),  il  s'estoit  re- 
tiré à  Dijon  pour  y  passer  les  rigueurs  de  Thyver.  Les 
habitans  qui   avoient  charge  en  ceste   ville,  et  qui 
s'estoierit  monstrez  depuis  le  commencement  des  trou- 

bles  tousjours  plus  neutres  que  tenans  party ,  se  Toyans 
réduits  sous  la  volonté  d'un  capitaine  du  chasteau  et 
d'une  garnison  y  commencèrent  à  se  resouldre  de  se 
délivrer  du  tout  de  ces  nouveaux  hostes  là.  Or,  aupara- 
vant que  le  duc  de  Mayenne  fust  venuenBourgongne, 
ils  avoient  desjà  eu  envie  de  se  remettre  du  tout  sous 
Fobeyssance  du  Roy,  et  Tavoient  fait  proposer  à  Sa 
Majesté  par  un  des  eschevins  qu'ils  avoient  envoyé  ex- 
près vers  luy,  lequel  leur  avoit  accordé  quatre  mois 
de  trefve,  à  condition  qu'ils  luy  feroient  dedans  ce 
temps  là  paroistre  leur  affection.  Ce  qu'ayant  esté  des- 
couvert par  ledit  sieur  duc,  on  tient  que  ce  fut  l'occa- 
sion qu'il  fit  tout  ce  qu'il  put  pour  se  conserver  ceste 
ville.  Au  contraire  le  maire,  nommé  Bellin,  jugeant 
que  l'occasion  se  presentoit  de  se  pouvoir  délivrer  de 
la  garnison  du  duc,  par  rapprochement  de  l'armée 
du  Roy  conduitte  par  le  mareschal  de  Biron ,  dont  il 
avoit  eu  adyis,  et  auquel  le  Roy  avoit  donné  le  gou- 
vernen^ent  de  ceste  province,  ayant  fkict  une  assem- 
blée des  principaux  de  Beaune,  et  entr'autres  des  ec- 
clésiastiques,  pour  sçavoir  leur  intention,  il  envoya  un 
des  eschevins  vers  le  sieur  de  Vaugrenan,  gouverneur 
de  Sainct  Jean  de  Laune,  lequel  incontinent  monta  à 
cheval,  et  alla  trouver  ledit  sieur  mareschal  de  Biron 
qui  baltoit  lors  le  chasteau  de  l'abbaye  du  Afonstier 
Sainct  Jean,  et  luy  donna  à  entendre  ce  qui  se  passoit 
à  Beaune  et  l'intention  des  habitans  :  «  Donnez  leur  pa- 
role, luy  dit  le  mareschal,  que  je  me  rendray  à  eux 
le  cinquiesme  du  mois  de  février  sur  les  deux  heures 
après  midy,  qu'ils  prennent  les  armes  à  ceste  heure  là 
puis  qu'ils  y  sont  résolus,  et  qu'ils  chargent  les  soldats 
de  la  garnison  ;  mais  qu'ils  regardent  le  moyen  de  me 

faire  livrer  une  porte,  car  je  m'achemineray  vers  leur 
ville  faisant  semblant  de  faire  marcher  Yarméd  pour 
aller  battre  Ghasteau-neuf,  mais  je  toarneray  visage 
et  iray  droict  à  eux^  »  Le  maire  Belin ,  ayant  eq  ceste  res- 
pense,  advertit  ceux  qu'il  sçavoit  se  conformer  à  son 
dessein  de  se  tenir  prests  avec  leurs  armes  quand  l'heure 
leur  seroit  ditte,  et  qu'ils  entendroient  le  sigqal  de  la 
cloche  de  l'horloge.  Le  duc  de  Mayenne,  adverty  de 
çeste  délibération,  partit  de  Dijon  avec  son  fils  1^  pre- 
mier jour  du  mois  de  février,  et  s'en  vint  coucher  à 
Beaune,  accompagné  de  Guillermé,  capitaine  com* 
mendant  à  Seurre,  et  quelques  autres*  Qr  tout  ce  qu'il 
y  fit  tors  fut  qu'il  vid  l'ordre  qui  estoit  dans  le  chas- 
teau,  changea  la  garde  de  la  ville,  et  ordonna  qu'il 
n'y  eust  plus  qu'une  porte  ouverte,  qui  seroit  gardée 
au  premier  corps  de  garde  en  dedans  par  les  habitans , 
et  au  second  en  dehors  et  à  la  barrière  par  les  soldats  ; 
plus,  il  fit  venir  quelques  quati'e-vingts  soldats  de  pied 
de  renfort  et  une  partie  de  la  compagnie  du  sieur  de 
Tienges  (0  conduite  par  le  capitaine  Montillet.  Le 
lendemain,  ayant  recommandé  la  g£a:de  de  ceste  ville 
au  capitaine  Mont -moyen  qui  commandoit  dans  le 
chasteau,  et  luy  ayant  dit  jusques  à  ces  mots,  que  qui 
luy  osteroit  ceste  ville  luy  osteroit  le  cœur  du  ventre, 
il  s'en  alla  à  Chaalonsj  mais,  en  estant  à  my-chemin,  il 
renvoya  Guillermé  avec  cinquante  cuirasses  apporter 
le  billet  des  habitant  de  Beaune  qu'il  entendoit  estre 
mis  prisonniers.  Montmoyen  et  Guillermé,  ayans  tenu 
conseil  de  ce  qu'ils  dévoient  faire,  remirent  l'affaire  au 
lendemain,  qu'ils  envoyèrent  quérir  les  procureur  et 
advocat  du  Roy  au  bailliage  sur  le  prétexte  de  quel- 

(>)  Tienges  :  Thianges. 


DE  PALMA  CÀYET.  [iSgS]  a3 

ques  réparations  :  ils  y  vont,  mais  on  les  détint  prison- 
niers. Il  manda  de  mesme  le  maire  et  les  eschevins  : 
ceux-cy  n*y  voulurent  point  aller;  le  maire  y  alla,  et 
fut  retenu  y  ce  qui  pensa  faire  faire  une  esmption,  ce 
que  voyant  Montmoyen  il  le  renvoya;  mais  à  Finstant 
il  fit  mettre  en  armes  toute  la  garnison ,  feignant  de 
vouloir  faire  monstre ,  et  sous  ce  prétexte  se  saisit  de 
quatorze  des  principaux  de  ceste  ville  là ,  lesquels  il  fit 
mettre  prisonniers.  Le  4  de  ce  mois  le  maire  Bellin  et 
ceux  de  son  entreprise  demeurèrent  sans  rien  faire, 
estans  entre  la  vie  et  la  mort;  mais,  le  jour  de  l'entre- 
prise venu,  en  rassemblée  de  ville  qui  se  tint  le  matin, 
ils  résolurent  de  prévenir  l'heure  donnée  audit  sieur 
mareschal  et  courir  aux  armes,  et  donner  pour  ce 
faire  le  signal  de  la  cloche  de  l'horloge  promptement, 
affin  que  chacun  eust  à  prendre  les  armes,  se  mettre  en 
place  et  gaigher  ses  quartiers. 

A.ussi-tost  que  la  cloche  donna,  le  maire  au  second 
coup  fut  en  la  rue  avec  son  escharpe  blanche,  l'espëe 
nnë  au  point,  criant  vive  le  Boy,  qui  fut  suivy  de  tous 
ceux  de  son  quartier,  mesmes  des  femmes  et  enfans, 
qui  jsortirent  courageusement  avec  les  armes  qu'ils 
peurent  saisir  et  avoir.  A  l'instant  celu^  qui  comman- 
doit  au  premier  corps  de  garde  à  la  porte  et  dedans  la 
ville  fit  fermer  la  porte  qui  estoit  entre  son  corps  de 
garde  et  celuy  des  soldats,  qui  pouvoient  bien  estre 
quarante ,  tellement  quMl  les  enferma  dehors,  et  avec 
les  habitans  monta  sur  les  tours,  et  fit  tirer  sur  eux 
plusieurs  coups  d'harquebuses,  si  qu'il  leur  fit  quitter 
et  rendre  les  armes  :  mais  se  voulans  sauver  par  les 
champs,  recueillis  par  une  flote  de  paysans  qui  venoient 
des  villages  en  la  ville,  ils  furent  tous  tuez  près  la  con- 

trescarpe.  L'eschevia  Alexan  en  mesme  temps  alla 
donner  au  logis  du  capitaine  Guillermé  qui  disnoit,  et 
avec  luy  le  président  de  Latrecey,  frère  du  capitaine 
Mont-moyen;  la  porte  forcée  et  mise  dedans  la  cham* 
bre,  il  porta  de  premier  abord  un  coup  de  pistolet  à 
Guillermé  dans  le  visage,  dont  il  l'atterra.  L'ingénieur 
Carie  fit  quelque  résistance  ;  mais  Alexan ,  secondé  de 
quelques  habitans  qui  suivindrent  bien  armez ,  le  ren- 
barra  et  se  rendit  niaistre  du  logis ,  où  furent  prins 
prisonniers  Guillermé  et  Carie  avec  le  président  de 
Latrecey,  lesquels  furent  menez  et  conduits  dans  la 
Maison  de  la  ville,  où  Quillermé  mourut  le  lendemain 
des  coups  qu'il  avoit  receus.  Ce  Guillermé  estoit  un 
Millannois,  gouverneur  de  Seurre,  qui  y  avoit  tué  et 
faict  tuer  plusieurs  habitans  et  soldats  prisonniers  de 
guerre  à  sfing  froid.  Les  soldats,  par  la  prinse  de  leurs 
chefs,  ne  se  sçachans  rassembler,  gaignoient  ça  et  là  les 
lieux  esgarez  en  petites  troupes,  où,  à  mesure  qu'ils 
estqient  rencontrez,  estoient  tuez  et  taillez  en  pièces 
par  les  habitans.  Aucuns  s'assemblèrent  en  la  rpe  Di- 
jonnpise  en  non^bre  de  quarante  ou  cinquante,  mais 
les  habitans  de  ce  quartier  là  les  chargèrent  si  vive- 
ment qu'ils  en  firent  tomber  sur  la  pl^ce  la  plus-part, 
et  y  fut  blessé  le  capitaine  Sainct  Paul,  qui  de  cestc 
blessure  mourut  depuis.  Ce  capitaine  Sainct  Paul,  tout 
blessé,  et  les  capitaines  Sa  uni  et  Belle-ville,  trouvèrent 
moyen,  à  travers  quelques  maisons,  de  se  rendre  vers 
leurs  troupes  qui  estoient  logées  proche  le  chasteau , 
lesquelles  aussi-tost  ils  firent  mettre  en  bataille,  et 
commencèrent  à  escarmoucher  du  long  de  la  rue  des 
Tonneliers;  mais  ils  furent  receus  mieux  qu'ils  ne  pen- 
soient,  et  advancerent  tellement  les  habitans  leurs  bar- 

ricades  sur  eux ,  à  la  faveur  d'une  pièce  de  canon  de 
celles  que  le' duc  de  Mayenrfe  avoit  fait  placer  aux 
principaux  quartiers  de  la  ville  pour  les  empescher 
d'entreprendre,  qu*ils  les  mirent  en  fuitte^  et  leur  firent 
quitter  ceste  rue  des  Tonneliers  et  se  retirer  en  la  rue 
des  Boissons  y  où  estans,  par  le  commandement^qu'ils 
eurent  de  Mont-moyen,  ils  mirent  le  feu  en  plusieurs 
maisons  pour  cuider  estonnerles  habitaqs,  ^ais.ni^l 
ne  se  divertit  pour  cela.  Up  des  habitans  nommé  Jac* 
ques  Richard,  accompagné  de  quarante  ou  cinquante, 
vint  donner  sur  ces  soldats,  et  les  chargea  en  ceste  rue 
des  Boissons  qui  fut  assez  de  temps  disputée,  mais  en 
fin  il  la  leur  fit  derechef  quitter,,  et  les  contraignit  de 
s'escarter  çà  et  là,  et  furent  tous  taillez  en  pièces,  fors 
ceux  de  la  compagnie  du  sieur  de  Tienge, gui  furent 
prins  à  rançon  avec  Montillet  leur  conducteur    et 
quelques  gens  de  pied  et  de  cheval  qui,  s'estans  retirez 
près  les  tours  du  chasteau,  ne  purent  si  tost  estre  for- 
cez :  tellement  que  les  habitans  se  rendirent  maistres  de 
la  ville ,  fors  de  la  rue  de  la  Belle  Croix  proche  le  chas- 
teau, où  s'estoient  rengez  ces  gens  de  pied  et  de  cheval 
à  la  faveur  du  canon  et  des  harquebusades  du  chasteau. 
Les  maire  et  eschevins,  après  avoir  mis  de  bonnes 
barricades  tout  alentour  de  ceste  rue  de  la  Belle  Groix, 
et  les  avoir  bien  munies  de  bons  arquebuziers  et  pic- 
quiers,  à  ce  que  ceux  de  ceste  rue  ne  pussent  rien 
gaigner  ne  entreprendre,  et  pour  les  tenir  sur  cul ,  s'en 
allèrent  avec  les  serruriers  et  autres  maneuvres  qu'ils 
prindrent,  et  firent  rompre  et  abbattre  les  serrures  et 
verroux  des  portes  de  la  ville,  desquelles  portes  les 
clefs  estoient  dans  le  chasteau  :  les  portes  ouvertes,  ils 
firent  tirer  le  canon  de  dessus  la  muraille  pour  donner 

adverUMemert  aadit  sieur  mareschal  de  Biron  qu'ils 
estoient  aux  mains ,  et  depescherent  gens  pour  laller 
troaver  et  Inj  dire  ce  qui  s'esteit  passé,  et  le  sapj^ier 
de  sWvancer*  Ces  gens  là  le  trooTerent  à  une  demy- 
lienêde  laville,  où,  iaj  ajant  le  tout  dit,  il  commença 
à  s'adVanceraa  gallop,  dont  les  maire  et  eschevins 
advertis,  envoyèrent  encores  an  devant  de  luy  le  ca- 
pitaine Monet  pour  le  supplier  de  lenr  promettre  que 
la  ville  ne  seroit  point  pillée  ne  fouragée,  ce  qa*il 
promit  et  effectua.  S'estant  rendu  à  la  porte  il  y  fut 
recen  par  les  maire  et  eschevins  qui  tous  en  corps  et 
en  armes  Tattendoient.  Entré  <|u^il  fut ,  il  meit  tout 
aussi-tost  la  main  à  la  besongne,  fit  advancer  des  cara- 
bins qu-il  avoit  tiré  des  regimens  des  sieurs  de  Sainct 
Blancard^'Jilïilict  Oger  et  de  celuy  de  Champagne  et 
autres,  qu*il  logea  tout  aussi-tost  près  les  gens  de  pied 
et  de  cheval  qui  s^estoient  serrez  et  retirez  en  ceste  rue 
de  la  Belle  Croix  en  nombre  de  deux  ou  trois  cents, 
et  par  lesquels  il  les  fit  attaquer;  mais,  sur  ce  point  et 
à  la  première  allarme,  ils  demandèrent  composition, 
laquelle  il  leur  accorda  à  la  charge  qu'ils  sortiroient 
leurs  armes  et  bagues  sauves,  l'un  de  leurs  drappeaux 
ployé,  mis  et  laissé  entre  ses  mains  en  signe  de  re- 
cognoissance  de  victoire  ;  puis  il  feit  advancer  ses 
troupes  de  cavallerie  et  infanterie,  et  logea  son  infan- 
terie, dès  la  nuict,  à  Fentour  du  chasteau.  Le  président 
de  Latrecey  fut  depuis  relasché  pour  les  quatorze 
habitansqui  a  voient  esté  emprisonnez  én^  ce  chasteau. 
Ceste  nuict  là  mesme  entra  le  capitaine  Lago  avec  six 
ou  sept  dedans  le  chasteau,  où  il  se  rendit  de  la  ville 
de  Nuits,  ayant  entendu  les  nouvelles  de  ce  qui  s'estoit 
passé.  MaisOudineau,  qui  exerçoit  la  charge  de  grand 

prevost  du  duc  de  Mayenne ,  s'estant  venu  présenter 
sur  les  onze  heures  de  nuict  à  la  porte  Breftonniere^ 
accompagné  de  douze  ou  quinze  de  ses  archers,  ayant 
deniandé  à  entrer  et  qu'il  venoit  de  la  part*dudit  sieur 
duc ,  après  que  ceux  de  la  garde  l'eurent  recognu,  on 
le  fit  entrer  dans  la  vilfe,  et  fut  mené  au  mareschal  de 
Biron,  lequel  vit  tout  ce  qu'il  portoitrc'estoit  un  man-. 
dément  au  sieur  de  Montmoyen,  avec  une  liste  des  ha- 
bitans  de  Beaune  que  ledit  sieur  duc  vouloit  estre 
chassez  hors  de  la  ville,  et  de  c^ux  qu'il  voùloit  qu'on 
mist  prisonniers.  Cest  Oudineau  estoit  aussi  chargé 
d'aller  à  Dijon  et  y  porter  une  pareille  liste  au  gou- 
verneur, laquelle  ledit  sieur  mareschal  fit  tenir  depuis 
à  ceux  de  Dijon  affin  qu'ils  veissent  l'intention  du  duc, 
et  pour  les  accourager  d'en  faire  autant  que  ceux  de 
Bpaune  ;  ce  qu'ils  firent,  ainsi  que  nous  dirons  cy- 
après.  Quant  à  Oudineau,  il  fut  mis  prisonnier.  , 

Le  lendemain  ledit  mareschal  commença  à  se  re- 
trancher  contre  le  chasteau  deBeailne,  et  manda  les 
Suisses  et  le  canon  pour  le  battre.,  lequel  arrivé, 
comme  Montmoyen  vit  qu'il  estoit  prestJiestre  placé, 
il  demanda  à  parlementer  :  ce  qui  luy  fut  accordé,  et 
y  eut  quelques  gentils-hommes  ostagers  d'une  part  et 
d'autre  pour  la  seureté  de  ceuk  qui  parlementeroient  ; 
mais  c'estoit  une  ruze  qu'il  inventa  affin  d^avdijT^  moyen  ^ 
d*advertir  le  duc  de  Mayenne,  et  d'avoir  de^advis  de 
luy  et  du  secours.  Sablônnieré,, capitaine  des  gardes 
du  fils  du  duc  de  Mayenne,  et  le  capitaine  Marnay, 
ayans  avec  eux  quelque  quarante  ou  cinquante  soldats, 
estans  entrez  dans  le  chasteau,  Montmoyen  rompit  ce 
pourparler,  et  commença  à  faire  tirer  aux  tranchées, 
où  furent  blessez  quelques  soldats,  et  à  loger  sur  les 


l8  [l^9^]    CHROIfOLOGIE  IfOYEirAIRE 

tours,  affrontant  sur  la  ville  les  canons  du  chasteau.  Le 
mareschal  de  Biron,  voyant  la  resolution  de  Mont^ 
moyen,  kit  dresser  sa  batterie,  et  commença  à  en  sa- 
luer les  assiégez.  Sur  le  bruict  qu'il  courut  que  les 
ducs  de  Mayenne  et  de  Nemours  faisoient  estât  de  pou- 
voir assembler  de  six  à  sept  mille  hommes  pour  se- 
courir ce  chasteau,  toute  la  noblesse  du  pays  se  rendit 
à  l'armée,  et  mesmes  le  Boy  y  envoya  de  Paris  les 
sieurs  de  Tavannes,  de  Sipierre  et  de  Ragny.  Ce  siège 
dura  cinq  semaines  entières,  et  y  fut  tiré  plus  de  tiois 
mille  coups  de  canon,  dont  il  fut  faict  bresche  pour 
entrer  trente  hommes  de  front.  Montmoyen ,  se  voyant 
prest  d'estre  forcé  par  assaut,  le  jour  de  Pasques  flories 
demanda  composition,  laquelle  luy  fut  accordée  par 
ledit  sieur  mareschal  à  condition  que  luy  et  les  siens 
sortiroient  avec  leurs  armes  et  bagages,  enseignas 
ployées,  et  sans  battre  tambour,  moyennant  cinq  mil 
escus  qu'ils  pay croient  audit  sieur  mareschal. 

Le  Roy,  qui  s'estoit  retiré  au  bois  de  Vincennes 
pour  y  faire  ses  dévotions  en  la  semaine  saincte,  y  ré- 
cent nouvelles  de  ceste  réduction  avec  beaucoup  de 
joye,  et  en  fit  chanter  le  Te  Deum  dans  la  Saincte- 
Chappelle  de  Vincennes,  comme  aussi  le  mardy  en- 
suyvant  il  fut  chanté  dans  Feglise  Nostre-Dame  de 
Paris;  car  la  réduction  de  ceste  place  apporta  puis 
après  celle  de  Nuits  et  d'Authun,  et  en  suitte  celle  de 
Dijon  et  de  toute  la  Bourgongne,  excepté  Chaalons 
et  Seurre,  comme  nous  dirons. 

En  ce  mesme  mois  de  mars  le  roy  d'Espagne  fit  pu- 
blier à  Bruxelles  un  edict  pour  response  au  Roy  qui 
luy  avoit  déclaré  la  guerre.  Le  commencement  de  cest 
edict  estoit  un  grand  narré  de  la  paix  faicteavecle  roy 

Henry  second ,  son  beau-pere^  laquelle  il  disoU  avoir 
tousjours  bieii  gardée ,  et  qu'il  avoit  tous  jours  assisté 
aux  roys  ses  beaux-freres,  héritiers  et  successeurs  du- 
dit  roy  Henry  ii ,  en  leurs  plus  graades  affaires  ,  lors 
mesmes  que  le  royaume  estoit  en  danger  de  se  perdre 
à  cause  des  hérésies  ;  que  luy  roy  d'Espagne  avoit 
tousjours  maintenu  la  foy  catholique  ;  qu'il  entendoit 
garder  la  confédération  par  luy  faicte  avec  les  catho- 
liques de  France  y  bien  que  sur  les  rebellions  de  ses 
subjets  de  Flandres  il  eust  receu  de  grandes  incom- 
moditez  des  François,  dequoy  la  ville  de  Cambray 
servoit  assez  de  preuve,  laquelle  luy  estoit  encor  de- 
tenue*  par  un  François  ;  mais  bien  qu  à  présent  le  prince 
de  Bearn  (ainsi  appelloit-il  le  Roy)  luy  eust  déclaré 
la  guerre  soubs  certains  prétextes  ausquels  luy  roy 
d'Espagne  disoit  n'avoir  point  pensé,  qu'il  ne  vouloit 
toutesfois  laisser  d'entretenir  la  paix  qu'il  avoit  avec 
la  couronne  de  France,  et  garder  l'association  par  luy 
faicte  avec  les  catholiques  du  party  de  l'union  pour 
Ja  manutention  de  la  foy;  et,  nonobstant  qu'aucuns 
d'eux  s'en  fussent  départis,  neantmoins  qu'il  leur  vou- 
loit garder  la  fidélité  qu'il  leur  avoit  promise,  moyen- 
nant que  dedans  deux  mois  ils  se  remissent  en  ladite 
association,  deffendant  à  tous  ses  subjects  de  les  offenser 
qu'après  ce  terme  là.  A  la  fin  de  son  edict  il  se  decla- 
roit  ennemy  à  toute  hostilité  dudit  prince  de  Bearn 
et  des  siens,  pour  ce  qu'il  n'avoit  point  esté  déclaré, 
disoit  il,  roy  de  France  par  le  Pape,  et  en  outre  que 
ce  qu'il  faisoit  n'estoit  que  pour  la  conservation  delà 
religion  catholique,  apostolique  et  romaine,  et  de 
restât  de  la  France  en  bonne  paix. 

Le  Roy  qui  recognoissoit  que  toute  ceste  déclaration 

n*estoit  publiée  que  pour  entretenir  en  France  ceux 
qui  estoient  encor  obstinez  du  party  de  Tunion  en 
leur  rébellion  y  et  qu'une  partie  de  Teffort  de  la  guerre 
se  feroit  vers  les  frontières  de  Picardie,  il  y  envoya 
M.  de  Longueville,  pour  ce  qu'il  estoit  gouverneur  de 
ceste  province-là^  afin  de  revisiter  toutes  les  places  et 
y  donner  l'ordre  requis  y  mais  il  advint  qu'entrant  à 
cheval  dans  la  porte  de  Dourlens,  et  parlant  au  capi- 
taine Bamelle,   homme  qui  estoit  bien  entendu  au 

• 

fiiict  des  fortifications ,  la  garnison  luy  fit  une  salve 
d'harquebusades  pour  l'honorer  comme  il  passoit; 
mais,  soit  à  dessein ^  ou  insciemment^  il  y  en  eut  un 
qui  avoit  laisse  son  harquebuse  chargée,  qui  tua  d'un 
mesme  coup  ledit  sieur  duc  et  le  capitaine  Bamelle, 
sans  que  l'on  ait  peu  jamais  recognoistre  qui  avoit  tiré 
ce  coup  là.  Ledit  capitaine  Ramelle  mourut  sur  le 
champ,  et  le  duc  peu  de  }ours  après,  laissant  madame 
sa  femme,  fille  du  duc  de  Nevers,  enceinte,  laquelle 
depuis  mit  au  monde  M.  le  duc  de  Longueville  d'apre- 
tent.  Son  frère,  M.  le  comte  de  Sainct-Pol,  fut  pour- 
veu  de  ce  gouvernement,  et  M.  le  mareschal  de  Bouil- 
lon eut  la  charge  de  l'armée  sur  ceste  frontière.  De 
ce  qui  s'y  passa  nous  le  dirons  cy-après. 

A.U  mesme  temps  de  ceste  mort  la  nouvelle  vint  au 
Roy  de  la  réduction  de  Vienne  en  Dauphiné,  à  cinq 
lieues  au  dessous  de  Lyon,  qui  estoit  la  principale  re- 
traite du  duc  de  Nemours,  et  le  seul  passage  qu'il  avoit 
sur  le  Bosne,  et  par  lequel  les  places  qui  tenoient  en- 
cor  en  Auvergne,  au  Lyonnois  et  en  Forests,  pour  le 
party  de  l'union ,  pouvoient  estre  secourues  des  estran- 
gers.  Avant  que  de  dire  comme  ceste  ville  fut  réduite 
par  la  diligence  de  M.  le  connestable  de  Montmo- 

rency  9  voyons  comme  ledit  duc  de  Nemours  soiiit  de 
sa  prison  du  cbasteau  de  Pierre- Ancize^  à  Lyon. 

Le  26  de  juillet,  l'an  1594»  après  que  le  duc  de  Ne- 
mours eut  esté  prisonnier  dans  le  cbasteau  de  Pierre 
Ancize  près  de  dix  mois,  estant  fott  entier  eh  son 
party,  bien  que  le  Roy  eust  envoyé  exprès  à  Lyon 
pour  traicter  de  son  eslargissement  s'il  se  vouloit  re- 
mettre en  son  devoir,  il  s'esvada  de  sa  prison.  Il  estoit 
continuellement  gardé  de  jour  et  de  nuict  par  deux 
habitans  de  Lyon.  Sur  le  soir,  estant  au  lict,  feignant 
estre  malade,  ses  gardes  se  tenans  dedans  un  anti- 
chambre, il  s'habilla  des  habits  de  son  homme  de 
chambre,  etprint  le  bassin  des  excréments  pour  l'aller 
vuider  :  en  le  portant  il  se  contrefit  tellement  le  visage 
qu'il  passa  au  travers  de  ses  gardes  sans  qu'ils  le  re- 
cogneussent ,  et  s'en  alla  sortir  avec  une  corde  par  un 
trou  qu'avoit  fkict  ^on  cuisinier  en  un  endrpict  de  la 
muraille  du  cbasteau  qui  regardoit  hors  la  ville  : 
aussî-tost  qu'il  fut  descendu  il  trouva  deux  des  siens 
qui  le  conduirent  sans  bruict  jusques  à  une  troupe  de 
cavalerie  qui  l'attendoit  près  de  là ,  envoyée  exprès 
par  son  frère  le  marquis  de  Sainct  Sorlin ,  et  estant 
monté  à  cheval,  en  peu  d'heure  il  arriva  à  Vienne.  Les 
Lyonnois  furent  fort  fkschez  de  ceste  évasion,  car  ils 
sçavoient  bien  que  ledit  sieur  duc  n'avoit  point  dans 
l'ame  de  plus  grand  désir  que  dé  se  venger  de  ce  qu'ils 
l'avoient  détenu  prisonnier.  Aussi ,  dez  qu'il  eut  sa  li- 
berté, il  rechercha  tous  ses  amys,  et  en  moins  de  deux 
mois  il  assembla  nombre  de  gens  de  guerre,  tant  de 
pied  que  de  cheval,  de  plusieurs  nations  :  mesmesleduc 
de  Savoye  luy  envoya  trois  mille  Suisses.  Avec  ces 
troupes  il  faisoit  estât  de  s'emparer  et  se  rendre  maistre 

de  tout  le  plat  pays  de  Lyonnois,  Forests  et  Beau)ol- 
lois,  y  ayant  dasjà  de  bonnes  erres,  et  commandant  an 
chasteau  deThoissay  en  Lyonnois,  et  es  villes  de  Feur, 
Moptbrison,  Sainct  Germain  et  Sainct  Bonnet  ^  villes 
de  Forest,  èsquelles  y  ayant  garnison  de  sa  part,  estans 
celles  qui  restoient  de  peu  de  defence,  et  non  saffi* 
santés  pour  attendre  le  canon,  par  ce  moyen  feisoit 
estât  de  se  loger  jusques  sur  les  portes  de  Lyon^  et 
fermer  le  passage  aux  Lyonnois^  tant  dessus  que  des- 
soubs  les  rivières,  aux  fins  de  les  contraindre,  par  né- 
cessité de  vivres  et  autres  incommoditez,  de  se  rendre 
à  luy  ou  causer  quelque  tumulte  entre  le  peuple^  qui 
luy  eust  peu  redonner  pied  et  entrée  en  icelle  pour  y 
faire  sa  volonté.  Mais  comme  il  estoit  sur  ces  desseins 
et  sur  le  point  de  les  exécuter,  M.  le  mareschal  de 
Montmorency,  à  qui  le  Boy  en  ce  temps-là  avoit  donné 
Testât  de  connestable  de  France,  partit  de  son  gouver- 
nement de  Languedoc  pour  venir  trouver  Sa  Majesté, 
accompagné  de  mille  chevaux,  maistres,  et  de  quati*e 
mil  harquebuziers.  Estant  arnvé  au  Lyonnois  il  ré- 
cent commandement  du  Boy  de  séjourner  en  ceste 
province  pour  arrester  le  progrez  des  desseins  du  duc 
de  Nemours.  Suyvant  ce  commandement  M.  le  con- 
nestable Ht  loger  ses  troupes  si  proche  de  Vienne  que 
le  duc  fut  contraint  de  faire  loger  une  partie  de  ses 
soldats  à  Saincte  Colombe,  qui  est  un  petit  bourg  au 
pied  du  pont  de  Vienne,  du  costé  du  Lyonnois,  favo 
risé  d'une  grosse  tour  carrée  qui  est  sur  la  venue  du 
pont,  lequel  il  fortifia,  et  mit  le  reste  de  ses  gens  en 
garnison  dedans  la  ville  :  de  sorte  qu*en  peu  de  temps 
les  gens  de  guerre  dudit  duc  de  Nemours  qui  estoient 
à  Vienne  commencèrent  à  patir,  tant  de  vivres  que 

d'autres  commoditez  et  choses  nécessaire^  qui  leur 
deftilloient.  Les  Suisses ^^près  plusieurs  contestations 
avec  ledit  sieur  duc,  commandez  par  leur  colonel ^ 
prirent  congé,  et  se  retirèrent  par  le  Daupbiné  au 
pays  de  Savoye,  où  ils  se  joignirent  aux  troupes  du 
marquis  de  Treffort,  gouverneur  et  lieutenant  gênerai 
pour  le  duc  de  Savoye  en  ces  pays  deçà  les  monts ^ 
lequel  faisoit  estât  de  venir  loger  ses  forces  et  hy  v-ernar 
son  arm^e  à  Monluel,  petite  ville  en  Savoye,  proche 
de  trois  lieues  de  Lyon;  mais  M.  le  connestàble,  prejur 
géant  son  dessein,  surprit  ladite  ville  de  Monluel,et  sa 
rendit  maistre  d'icelle  sur  le  point  que  ledit  marquis 
de  Treffort  s'y  vouloit  loger  ;  dont  il  luy  en  réussit 
deux  commoditez,  Tunorque  ses  soldats  furent  logez 
et  accommodez  contre  le  mauvais  temps,  l'autre  que 
le  pays  de  Lyonnois  en  fut  d'autant  soulagé,  et  les 
Savoyards  frustrez  de  leur  dessein  et  empeschez  de 
loger  aux  portes  de  Lyon.  Du  depuis,  ceste  armée  du 
marquis  de  Treffort  fut  en  partie  dissipile  par  l'injure 
du  temps  et  par  l'incommodité  qu'elle  receut  en  allant 
h  la  Franchecomté  pour  s'opposer  et  empescher  les 
progrez  des  sieurs  d' Aussonville  et  de  Tremblecourt, 
qui,ayansprinsyezou,  Luxul  et  Jonville,  faisoient  de 
grandes  hostilitez  en  ceste  province-là. 

Or,  durant  ce  séjour  que  H,  le  connestable  fk  à 
Lyon,  il  descouvrit  qu'il  y  avoit  quelque  mauvais 
mesnage  entre  les  chefs  des  trouppes  estrangeres  qui 
estoient  en  garnison  à  Vienne  et  le  sieur  de  Disimieu, 
gentil^homme  de  Dauphiné,  qui  commandoit  dans  le 
cbaste^u  de  Pippet,  principale  forteresse  de  ceste 
ville-là,  et  qui  y  tenoit  lieu  de  gouverneur.  Il  feit 
remonstrer  audit  Disimieu  par  plusieurs  fois  le  devoir 
43.  3  ' 

qu'il  avoit  au  service  du  Roy,  son  prince  naturel,  et 
l'obligation  de  laquelle  il  estoit  lié  et  tenu  à  sa  patrie, 
ensemble  le  bien  qui  reviendroit  à  tout  le  pays  et  à 
tant  de  peuples  oppressez  de  calamitez  et  misères ,  par 
la  réduction  de  la  ville  de  Vienne  en  Tobeyssance  de 
Sa  Majesté.  Surquoy  le  sieur  de  Disimieu  print  reso- 
lution ,  et  en  tomba  d'accord,  voyant  ledit  duc  de  Ne- 
mours trop  entier  au  party  de  la  ligue.  Pour  faciliter 
ceste  réduction,  l'absence  du  duc  de  Nemours  servit 
beaucoup,  lequel,  en  espérance  d'avoir  commande- 
ment en  l'armée  estrangere,  estoit  sorty  de  Vienne  de  z 
le  moys  de  mars,  et  s'estoit  rendu  près  la  personne  du 
connestable  de  Castille,  lequel,  au  lieu  de  rapporter 
ses  desseins  à  ceux  du  duc,  et  venir  aux  environs  de 
Lyon ,  s'en  alla  à  la  Franche-Comté. 

Les  choses  estant  passées  de  telle  sorte,  M.  le  con- 
nestable donna  ordre,  dès  lé  dimanche  23  d'avril, 
dès  la  minuict,  de  faire  partir  et  tirer  vers  Vienne  ses 
trouppës ,  qui  estoient  de  huict  centç  harquebuziers  et 
trois  cents  chevaux,  et  le  lu  ndy  matin,  ^4  dudit  mois, 
partit  de  Lyon  et  s'achemina  avec  les  gentils-hommes 
de  sa  suitte  et  bon  nombre  de  noblesse  du  pays  vers 
Vienne ,  où  se  rendit  aussi  le  colonnel  Alphonse  d'Or- 
nano  avec  cinq  cents   harquebuziers  et  deux  cents 
maistres,  et  parurent  es  environs  de  Vienne  sur  le 
midy.  Cependant  Disimieu^  résolu  de  remettre  Vienne 
soubs  l'obeyssance  de  Sa  Majesté,  avoit  faict  entrer, 
dès  le  point  du  jour,  dedans  le  chasteau  de  Pippet  le 
sieur  de  Monteyson  avec  bon  nombre  d'harquebuziers. 
11  envoya  dire  au  sieur  de  Cheylart  et  à  Vincentio, 
colonel   des  Italiens  qui  estoient  en  garnison  dans 
Vienne,  qu'il  vouloit  parler  à  eux  :  venus,  il  leur  tint 

plusieurs  propos ,  entr'autres  sur  le  dessein  qu'ils 
avoient  sur  sa  personne  ^  puis  leur  fit  entendre  la  re- 
solution qu'il  avoît  prise  de  recognoistre  le  Roy  et  de 
remettre  la  ville  de  Vienne  et  le  chasteau  de  Pippet 
sous  l'obeyssance  de  Sa  Majesté  :  ce  qu'il  n'avoit  fait, 
leur  dit- il,  sans  penser  de  leur  seureté  et  de  leurs 
trouppes,  leur  monstrant  le  sauf  conduit  qu'il  en  a  voit 
de  M.  le  connestable.  Ils  firent  contenance  au  com- 
mencement de  n'y  vouloir  obeyr  :  mais  à  Tinstant 
partit  ledit  de  Monteyson  avec  sa  trouppe,  qui  feit 
prendre  resolution  ausdits  de  Cbeylart  et  Vincentio 
d'acquiescer  et  prendre  le  party  qu'on  leur  oiTroit  ;  et 
leur  fut  lors  commande  de  mander  à  leurs  gens  qu'ils 
se  tinssent  prests  et  s'apprestassent  pour  se  retirer,  et 
fut  ledit  Vincentio  conduit  par  ledit  Disimieu  bors  le 
chasteau  vers  M.  le  connestable  qui  s'estoit  arreslé  à 
Saincte  Blandine,  non  loin  dudit  chasteau,  où  ledit 
Disitnieu  offrit  et  rendit  tout  aussi-tost  obeyssance  au 
Roy  en  la  personne  de  M.  le  connestable,  et  dom 
Vincentio  demanda  seureté  pour  sa  retraicte  et  des 
siens^,  qui  pouvoient  estre  environ  de  huict  cents  har- 
quebuziers;  ce  que  luy  estant  accordé,  tout  à  l'instant 
il  fit  battre  aux  champs,  et  sans  séjourner  s'en  alla 
à  Sainct  Genis  en  Savoye  sous  la  conduite  d'une 
compagnie  de  chevaux  légers  qui  leur  fut  donnée 
pour  escorte. 

M.  le  connestable ,  estant  entré  dans  Vienne  par  la 
porte  d'Avignon  environ  les  cinq  heures  du  soir,  s'en 
alla  droict  à  la  grande  église  rendre  grâces  à  Dieu 
de  l'heureux  succez  qu'il  luy  avoit  pieu  luy  donner 
en  cest  affaire,  où  se  trouva  M.  l'archevesque  de 
Vienne  et  beaucoup  de  noblesse,  et  fut  chanté  le  Te 

3. 

Deum.  Il  restoit  le  chasteau  de  La  Bastie,  qui  est  une 
bonne  place  où  commandoit  un  capitaine  savoisien, 
lequel  voyant  le  canon  la  rendit.  Le  lendemain  M.  le 
connestable  fit  assembler  tous  les  ecclésiastiques  en 
Fcglise  de  Sainct  Maurice,  et  leur  feit  là  prester  le 
serment  de  fidélité  au  Roy,  et  audit  de  Disimieu,  oflS- 
ciers,  consuls  et  h^bitans,  dedans  la  Maison  de  la  ville. 
Geste  prinse,  qui  fut  le  24  avril,  fut  le  coup  d'Estat  qui 
amena  avec  soy  le  repos  de  tout  ce  pays-là. 

En  niesme  temps  que  le  Roy  receut  les  nouvelles 
de  la  réduction  de  ceste,  ville  il  receut  advis  du  ma- 
reschal  de  Biron  que  le  connestable  de  Castille,  gou- 
verneur du  Milanois,  a  voit  passé  les  monts' et  la  Sa- 
voy e,  et  estoit  arrivé  eri  la  Franchecomté  avec  trois 
mille  chevaux  et  quinze  mille  hommes  de  pied ,  et  que 
les  Lorrains  avoient  esté  contraints  d'abandonner  ce 
qu'ils  y  avoient  pris,  excepté  Vezou,  où  Tremblecourt 
avec  cinq  cents  des  siens  estoit  assiégé,  sans  qu'il  y 
eust  beaucoup  d'espérance  que  Ton  le  peust  secourir; 
que  la  presence.de  Sa  Majesté  estoit  requise  en  la 
Bourgttngne  affin  de  s'opposer  à  ceste  grande  armée 
d'Espagne,   le  chef  de  laquelle  se  ventoit,  avec  des 
rodomontades  espagnoles,  qu'il  n'entreroit  point  en 
France    qu'avec  des   flambeaux   qui    chemineroient 
devant  luy  pour  y  mettre  tout  à  feu  et  à  sang;  aussi 
que  le  duc  de  Mayenne,  avec  ce  qu'il  a  voit  de  forces, 
Testoit  allé  joindre. 

Le  Roy,  ayant  laissé  M.  le  prince  de  Conty  gouver- 
neur à  Paris,  s'en  alla  à  Troyes,  où  il  fit  son  entrée  le 
mardy,  trentiesme  jour  de  may,  et  où  il  avoit  donné  le 
rendez-vous  à  toutes  ses  troupes.  Le  4  j^ÎQ;  sur  les  cinq 
heures  du  matin,  Sa  Majesté  receut  advis  dudit  sieur 

mareschal  de  Biron  que  les  habitans  de  Dijon ,  ayans 
pris  les  armes  contre  le  vicomte  de  Tavçinnes  et  contre 
le  sieur  de  Francesche,  gouverneur  du  chasteau  de 
Dijon,  qui  avoient  faict  entrer  quelques  troupes  de 
gens  de  guerre  dans  la  ville,  et  vouloient  les  con- 
traindre .par  la  force  de  demeurer  sous  Tobeyssance 
du  duc  de  Mayenne,  Favoient  appelle  à  leur  secours, 
et  estoit  entré  dans  la  ville  de  Dijon  le  premier  jour 
de  may,  où,  par  la  grâce  de  Dieu,  il  avoit  recbassé 
ceux  de  l'union  jusques  dans  le  cbasteau,  bien  qu'ils 
eussent  réduit  les  habitans  eh  un  coin  de  la  ville,  et 
les  alloieùt  forcer  sans  sa  venue,  et  que  ledit  vicomte 
de   Tavannes  s'estoit  retiré  dedans  le    chasteau   de 
Talent.  Sa  Majesté  receut  ceste  nouvelle  avec  grande 
resjouyssance,  et  à  Theure  mesme  envoya  quérir  mes- 
sieurs de  Nevers,  le  chancelier  et  autres  de  son  con- 
seil, et  pourveut  aux  affaires  nécessaires  avant  son 
parlement.  Il  envoya  ledit  sieur  de  Nevers  sur  les 
frontières  de  Picïirdie,  et  commanda  aux  mareschaux 
de  camp  le  chemin  qu'il  vouloit  que  ses  troupes  tins- 
sent, et  tailla  ses  journées  les  plus  grandes  que  les 
gens  de  guerre  pouvoient  faire  selon  la  saison,  ju> 
géant  bien  que  l'armée  du  connestable  de  Castille, 
estant  libre  après  la  prise  du  chasteau  de  Vezou  rendu 
par  composition,  dont  il  avoit  eu  advis,  séroit  em- 
ployée par  le  duc  de  Mayenne  à  secourir  celuy  de  la 
ville  de  Dijon,  auquel  consistoit  sa  principale  res- 
source, et  où  ses  partisans  s'estoient  retirez;  suixjuoy 
Sa  Majesté  bastit  à  l'heure  mesme  le  dessein  qu'il 
exécuta  depuis,  et  monta  ce  jour  mesme  à  cheval  sur 
le  mîdy,  et  arriva  le  dimanche  ensuivante  Dijon. 
Estant  à  Sainct  Seine,   distant  de  cinq  lieues  de 

Dijon,  il  eut  advis  que  le  counestable  de  Castille  fai- 
soit  faire  un  pont  de  bateaux  près  de  Grey,  sur  la 
rivière  de  Saosne,  et  accommoder  celuy  de  ville,  pour 
passer  son  armée  sur  Tun,  et  son  artillerie  sur  l'autre  ; 
et,  arrivé  à  Dijon,  il  sceut  aussi  qu'une  partie  de 
ladicte  armée  estoit  jà  passée ,  et  que  le  reste  devoit 
suivre  le  lendemain,  pour  venir  dès  le  lundy  en  dili- 
gence secourir  ledit  chasteau  :  ce  qu'ayant  sceu,  il  re- 
monta incontinent  à  cheval,  accompagne  du  mares- 
chal  de  Biron,  pour  recognoistre  le  chasteau  et  le  fort 
de  Talan,  assis  à  une  canonnade  de  ladite  ville,  dedans 
lequel  s'estoit  retiré  ledit  vicomte  de  Tavannes,  et 
toutes  les  advenues  par  lesquelles  l^spagnol  pouvoit 
entreprendre  de  secourir  la    place  y   choisissant   les 
places  de  bataille  propres  pour  l'en  empescher,  et  les 
lieux  pour  dresser  des  forts,  aflS^n  de  boucler  du  tout 
ledit*  chasteau.  Cela  ne  se  peut  exécuter  que  jusques 
à  la  nuict.  Cependant  Sa  Majesté  proposa  audit  sieur 
mareschal  le  dessein  qu'il  avoit  projette,  qui  estoit 
de  prendre  mille  chevaux  et  cinq  cents  harquebusiers 
à  cheval,  et  aller  prester  une  estrette  aux  Espagnols 
devant  qu'ils  fussent  bien  asseurez  de  son  arrivée,  et 
par  ce  moyen  retarder  leur  venue  d'un  jour  ou  deux , 
pour  avoir  plus  de  loisir  de  faire  an  retranchement 
par  dedans  la  ville  pour  en  séparer  le  chasteau,  y 
laisser  mille  hommes  avec  les  bourgeois,  et  prendre 
le  reste  de  son  armée  pour  aller  combattre  ledit  cou- 
nestable h  trois  ou  quatre  lieues  de  ladite  ville.  Le 
mareschal  de  Biron  n'approuva  pas  seulement  cest 
advis,  mais  le  fortifia  encores  de  plusieurs  raisons.  Sa 
Majesté,  ayant  pourveu  à  ce  qui  estoit  nécessaire,  tant 
pour  les  vivres  qu'à  envoyer  quérir  de  rartillerie  pour 

battre  ledit  chasteau  y  et  à  cest  efiect  ordonné  toutes 
les  escortes  nécessaires^  depescha  aux  troupes,  et  leur 
donna  le  rendez-vous  le  lendemain  à  Lux,  à  huict 
heures  du  matin,  maison  du  baron  de  Lux,  assise  sur 
la  rivière  de  la  Tille,  estant  au  milieu  des  villes  de 
Dijon  et  de  Grey,  et  distant  de  l'une  et  de  l'autre  de 
quatre  lieues,  et  manda  à  tous  ses  serviteurs  qui 
estoîent  sur  les  frontières  dudit  comté  de  luy  donner 
au  mesme  temps,  audit  lieu,  les  plus  certaines  nou- 
velleç  de  ses  ennemis  qu'ils  pourroient. 

Le  Boy,  suivant  ceste  resolution,  partit  de  Dijon  à 
quatre  heures  du  matin,  et  y  laissa  M.  le  comte  de 
Torigny,  Tun  des  mareschaux  de  camp  de  l'armée, 
pour  continuer  le  siège  du  chasteau,  et  se  rendit  audit 
Lux  à  rheure  dite,  où,  estant  né  de  la  contradiction 
entre  les  ad  vis  qu'il  y  trouva,  il  se  résolut  d'y  re- 
paistre  deux  heures,  et  le  reste  de  ses  troupes  en  trois 
villages  circonvoisins,  pour  donner  loiisir  au  sieur 
d'Aussonville ,  qu'il  avoit  envoyé  avec  cent  chevaux 
pousser  jusques  où  il  trouverroit  les  ennemis,  de  luy 
mander  son  advis  s*ils  marchoient  ou  s'ils  sejour- 
noient,  luy  commandant  d'estre  de  retour  à  trois 
heures  après  midy  à  Fontaine-Françoise,  où,  à  la 
mesme  heure.  Sa  Majesté  avoit  donné  son  second 
rendez-vous ,  et  qu'il  prinst  garde  s'ils  ne  deslogeoient 
point,  et  le  moyen  qu'il  y  auroit  de  donner  à  couvert 
audict  village  où  ils  estoient. 

Le  Roy  partit  de  Lux  à  une  heure  après  midy,  à  fin 
qu'arrivant  le  premier  il  mist  les  troupes  en  l'ordre  de 
marcher,  menant  une  compagnie  de  gens  de  pied 
pour  jetter  dedans  detix  chasteaux  qui  sont  au  village 
Sainct  Seine  sur  la  rivière  de  Vigenne,  pour  en  def- 

fendre  le  passage ^  d'autant  que  c'estoit  le  plus  beau  et 
le  plus  droict  chemin  que  les  Espagnols  pouvoient 
tenir  pour  venir  à  Dijon  avec  leur  armée.  Â  une 
lieue  de  Fontaine-Françoise  Sa  Majesté  receut  ad  vis , 
par  trois  soldats  envoyez  par  le  marquis  de  Mire^ 
beau,  qu'il  avoit  renconti^é  trois  cents  chevaux  qui 
l'avoient  ramené  plus  viste  que  le  pas  audict  lieu^  et 
qu'il  luy  sembLoit  avoir  veu  des  files  d'armes  derrière, 
mais  qu'ils  ne  luy  avoient  pas  donné  loisir  de  les  bien 
recognoistre.  Soudain  Sa  Majesté  despescha  le  last^ 
reschal  de  Biron  avec  la  compagnie  du  baron  de  Lux, 
qui  estoit  la  seule  qu'il  avoit  pour  lors  avec  luy,  pour* 
recognoistre  si  c'estoit  véritablement  l'armée  ou  une 
troupe  qui  fust  venue  à  la  guerre ,  et  au  mesme  temps 
il  fit  prendre  les  armes  à  sa  troupe,  et  s'achemina  au 
grand  trot  après  ledit  mareschal,  lequel,  ayant  passe 
Fontaine-Françoise,  vid  soixante  chevaux  qui  estoient 
sur  une  colline  à  my-cbemin  de  Sainct  Seine,  qui  est 
situé  au  pied  d'une  coste,  laquelle  empesche  que  les 
villages  ne  se  puissent  voir.  Le  mareschal  jugea  qu'il 
devoitçhasserlesdits soixante  chevaux  pourvoir  ce  que 
l'ennemy  faisoit  derrière:  ce  qu'il,fit  fort  facilement, 
et  recognut  que  l'armée  esftagnole  descendoit  dedans 
Sainct  Seine,  et  qu'auprès  d'un  bois  proche  dudit  lieu, 
il  y  avoit  deux  ou  trois  cents  chevaux  qui  avoient 
chassé  d'Aussonyille  que  Sa  Majesté  avoit  auparavant 
envoyé  pour  recognoistre  l'ennemy,  lesquels  déban- 
dèrent une  troupe  à  main  droicte,  et  }'autrc  à  main 
gauche,  pour  recognoisti^e  ce  qui  estoit  derrière  ledit 
mareschal.  A  qtioy  il  pourVeut,  envoyatit  pour  le§ 
empescher  le  marquis  de  Mirebeau  à  une  main,  et  à 
l'dutre  le  baron  de  Lux.  Geste  troupe  de  cavalerie  es- 

pagnole,  sentant  approcher  toute  leur  armée  ^  derrière 
laquelle  ce  bois  empeschoit  que  Ton  ne  veist^  com- 
mença à  s'advancer  vers  le  maresclial  de  Biron,  qui 
ayant  recognu  ce  pourquoi  ils  s*advançoient  (qui  es- 
toit  pour  sçavoir  si  c'estoit  leur  armée  ou  non),  se 
retira  :  ce  que  les  Espagnols  voyans,  monstrerent  le 
vouloir  presser  :  mais  il  en  fit  peu  de  compte ,  bien 
qu'ils  fussent  deux  fois  autant  que  luy.  Le  baron  de 
Lux  estoit  avec  dix  chevaux  derrière  luy  ;  il  luy  sem- 
bla dévoir  faire  une  charge  à  quelques-uns  qui  s'ad- 
vançoient  devant  le  gros,  ce  qu'il  fit  très-bien  ;  mais 
son  cheval  y  fut  tué;  de  façon  qu'il  fallut  que  ledit 
sieur  mareschal  tournast  avec  sa  troupe  pour  le  desen- 
gager,  et  fit  une  charge  où  il  mit  en  fuitte  ce  gros  qui 
estoit  devant  luy. 

En  mesme  instant  sortirent  du  coing  du  bois  sept  ou 
huict  gros  de  cavalerie,  qui  pouvoient  faire  avec  ce 
qui  estoit  devant  douze  cents  chevaux  :  ce  que  voyant  . 
le  mareschal  de  Biron,  il  commença  à  faire  sa  retraicte 
au  petit  trot  devers  Sa  Majesté,  tant  pour  l'advertir 
que  toute  l'armée  marchoit,  que  aussi  pour  luy  dire 
qu'il  y  avoit  moyen,  avec  toute  sa  cavalerie,  de  com- 
battre la  leur  avant  que  leur  infanterie  fust  jointe  ; 
mais  il  ne  peut  arriver  jusques  à  Sadicte  Majesté  que 
les  compagnies  françoises  du  baron  de  Thianges,  The- 
nissé  et  Villaroudan,  qui  estaient  dans  l'armée  espa- 
gnole des  troupes  du  duc  de  Mayenne,  avec  une  com- 
pagnie de  carabins  estant  jointe  avec  eux  qu'il  avoit 
desjà  chassez,  ne  le  contraignissent  de  tourner  :  ce 
qu'il  fit  avec  vingt  chevaux  seulement,  car  le  grand 
nombre  des  ennemis  estonna  la  plus  grande  partie  de 
ceux  qui  estoient  avec  luy ,  et  en  ceste  charge  ledit 

sieur  mareschal  fut  blessé.  Quoy  voyant  le  Roy ,  il  con- 
voya une  troupe  de  cavalerie  qui  luy  estoit  arrivée 
pour  le  soutenir,  laquelle,  appercevant  venir  ceste 
grande  nuée  d'ennemis,  se  renversa  sur  Sadite  Majesté, 
qui  s*advança  vers  eux ,  et  en  (it  tourner  quelques  uns 
qui  se  joignirent  à  sa  troupe. 

Sur  ces  entrefaictes  la  compagnie  du  sieur  de  Ta- 
vannes  arriva,  laquelle  le  Roy  fit  mettre  à  sa  main 
gauche,  et  lèsdits  cinq  cents  chevaux  qui  avoient 
chargé  le  mareschal  de  Biron  firent  ferme  à  my-coste  ^ 
attendans  que  tout  le  reste  de  leur  cavalerie  qui  les 
suivoit  fust  arrivée,  qui  parut  aussi-tost  sur  le  haut  en 
cinq  escadrons ,  et  jetterent  leurs  carrabins  devant  eux. 

Dès  que  les  Espagnols  eurent  faict  ferme,  le  mares- 
chal de  Biron  vint  trouver  Sa  Majesté  pour  le  sup- 
plier de  départir  sa  troupe  en  deux  et  luy  en  bailler 
une  partie,  ne  luy  estant  resté  des  siens  que  huict  ou 
dix  :  ce  que  le  Roy  voulant  faire ,  une  partie  de  la 
compagnie  du  mareschal  arriva ,  et  ne  print  que  douze 
ou  quinze  hommes  de  la  troupe  de  Sa  Majesté.  L'heure 
du  rendez-vous  n'estant  point  encore  escheuë ,  nulle 
des  autres  compagnies  n'estoit  encore  arrivée  que 
les  sùsnommez  ,  qui  pouvoient  faire  environ  deux 
cents  chevaux.  Cela  ne  fut  pas  si  tost  exécuté,  que  le 
duc  de  Mayenne  y  estant  encores  survenu  là  avec  trois 
cents  chevaux,  commanda  aux  autres  de  marcher 
droict  vers  Sa  Majesté,  contre  lequel  il  envoya  trois 
gros  qui  estoient  à  sa  main  droicte,  et  deux  contre  le- 
dit mareschal. 

Tous  ceux  qui  ont  escrit  comme  tout  se  passa  en 
ceste  journée,  et  particulièrement  en  ceste  charge  icy  ^ 
la  rapportent  à  une  merveille  et  à  une  favorable  pro» 

tection  que  Dieu  avoit  prise  du  Roy,  lequel  voyant 
advancer  ces  trois  gros,  et  n'ayant  avec  luy  que 
soixante  chevaux,  il  donna  dedans  le  premier,  composé 
de  trois  cents  chevaux,  et  le  desfit,  puis,  avec  ce  qu'il 
put  rallier,  il  rompit  le  second  qui  estoit  près  de  deux 
cents,  et  après,  avec  vingt  ou  vingt-cinq  chevaux  qui 
luy  restoient,car  le  reste  suivoit  la  victoire,  Sa  Majesté 
desfit  le  troisiesme  qui  estoit  de  cent  cinquante. 

Le  mareschal  de  son  costé,  tout  blessé  qu'il  estoit 
d'un  coup  d'espée  sur  la  teste  et  d'un  coup  de  lance 
au  petit  ventre,  qui  toutesfois  ne  faisoit  que  luy  couper 
la  peau,  avec  environ  cinquante  chevaux,  deffit  l'un 
après  l'autre  les  deux  autres  escadrons  qui  venoient  à 
luy,  à  soixante  pas  près  du  duc  de  Mayenne  qui  fai- 
soit ferme  sur  le  haut  avec  son  gros,  où  les  fuyards  se 
joignirent,  pensans  y  trouver  du  salut;  mais  ils  furent 
mis  à  vau  de  route  avec  luy-mesme ,  et  furent  menez 
tousjours  battans  à  coups  d'espée,  pesle  mesle,  jusques 
au  coin  du  bois ,  oîi  le  Roy  trouva  des  bataillons  de 
gens  de  pied  et  force  mousquetaires  et  harquebuziers 
départis  en  files  le  long  d'iceluy,  avec  quatre  cents 
chevaux  frais  qui  vindrent  recevoir  ledit  duc  et  ses 
troupes  environ  à  cent  pas  des  bataillons. 

Sa  Majesté  ayant  fait  ferme,  et  les  siens  s'estans 
r'alliez  auprès  de  luy,  il  trouva  avoir  fait  cest  explpict 
avec  quatre-vingts  chevaux,  et  lors  il  commença  à  se 
retirer,  sans  toutesfois  estre  pressé,  bien  qu'il  fust  suivy . 
par  toute  la  cavalerie  ennemie  jusques  sur  le  haut  où 
il  se  remit  en  bataille  ;  et  estant  en  la  place  d'oti  il 
estoit  party  pour  faire  la  charge,  il  retourna  derechef, 
et  se  remit  en  deux  trouppes  avec  ledit  sieur  mares- 
chal, demeurant  par  ce  moyen  maistre  des  corps  des 

ennemis  et  du  champ  du  combat^  accompagné  seule- 
ment de  cent  chevaux,  en  la  présence  de  plus  de 
quinze  cents.  Là  il  commença  à  rallier  ceux  qui  es» 
toiërit  escartez.  Sur  ce  point  arrivèrent  le  comte  d'Au- 
vergne et  le  sieur  de  Vitry,  là  comipagnie  des  chevaux 
légers  de  Sa  Majesté,  celles  de  Gesar  Monsieur,  du 
ducd'Elbeuf,  du  comte  de  Chiverny,  du  chevalier 
d'Oyse  et  des  sieurs  de  Bissé  et  d'Aix  ;  mais,  parce  qu'il 
falloit  qu'ils  passassent  à  la  file  au  travers  du  village 
de  Fontaine-Françoise,  si  tost  que  celle  de  Vitry  et 
des  carabins  et  Qplle  du  chevalier  d'Oyse  furent  arri- 
vez, Sa  Majesté,  sans  attendre  lesdites  compagnies,  fit 
advancer  ces  carrabins  devant  le  mareschatde  Biron, 
lequel  marchant  après  vers  les  Espagnols,  comme  Sa 
Majesté  fit  de  son  costé,  ils  tournèrent  et  gaignerent 
leur  infanterie  avant  qu'on  les  peust  joindre,  encores 
que  le  Boy,  quant  tout  y  fut  arrivé,  n'eust  peu  avoir 
que  six  cents  chevaux ,  et  ses  ennemis  plus  de  deux 
mille,  lesquels  retournèrent  loger  à  Sainct  Seine  , 
laissans  les  François  maistres  d'un  costé  et  d'autre  de 
la  coline,  depuis  le  village  de  Fontaines  jusques  au 
bois  dudit  Sainct  Seine. 

Dès  le  lendemain  matin  les  Espagnols  deslogeirent 
dudit  Sainct  Seine,  et  allèrent  repasser  l'eau  sur  les 
ponts  qu'ils  avoient  dressez.  Sur  leur  retraicte  le  Boy 
les  suivit  avec  cent  chevaux  jusques  à  deux  lieues  de 
Grey.  La  perte  des  François  ne  fut  que  de  six  morts  et 
un  prisonnier ,  et  celle  des  Espagnols  de  six  vingts 
morts  sur  la  place,  soixante  de  pris  et  deux  cents 
blessez.  Il  y  mourut  cent  chevaux  d'une  paii  et  d'autre. 
Entre  les  Espagnols  se  trouvèrent  morts  le  capitaine 
Sanson,  lieutenant  de  dom  Rodericq  de  Binelle,  lieu- 

tenant  de  la  cavallerie  légère  du  roy  d'Espagne,  et  le 
lieutenant  et  la  cornelte  de  Montagne,  duquel  le  dra- 
peau fut  pris  à  la  dernière  charge  que  feit  le  Roy,  qui 
feit  tous  ces  combats  sans  autres  armes  que  sa  simple 
cuirasse.  En  cette  journée  le  Roy  fut  toujours  ac- 
compagne des  ducs  d'Elbeuf  et  de  LaTrimoiiille,  du 
marquis  de  Pizany,  des  sieurs  d'Inteville,  Roquelaure, 
Chàsteau-Vieiix ,  Liencour,  Moûtigny,  My repoix,  du 
marquis  de  Treynel  et  autres. 

Les  François  estimèrent  que  ceste  victoire  estoit 
une  ma;k*que  de  la  providence  de  Dieu,  des  enseignes 
de  sa  favieur>  et  des  effects  du  soin  qu'il  avoit  de  leur 
Roy  «t  de  son  royaume,  veu  que  le  duc  de  Mayenne, 
qui  est  expérimenté  chef  d'armées ,  n'avoit  pu  croire 
qu'une  si  petite  troupe  de  François  avec  Içur  Roy  se 
fust  hasardée  au  combat  sans  estré  bien  suivie;  et  esti- 
mèrent aussS  que  le  vieux  proverbe  frâtoçois,  si  l'ost 
sçavoU  "ce  que  fait  Vost  il  fe  vaihcroit,  avoit  esté  en 
cest  endroit  renouvelle.  Plusieurs  ont  escritque  le  duc 
de  Mayenne,  après  ceste  journée^  se  retira  à  Ghaalptis 
sur  Saône  ,  le  connestable  de  Castille  à .  (irey  en  la 
Franche-Comté,  ou  il  fit  retrancher  son  armée  aux 
ènvirotis.,  et  qtie  le  Roy  âHa  faire  coatinuërle  siège 
du  cbasteau^  Dijon,  là  où  après  que  le  vicomte  de 
Tavannes  eut  rendu  le  chasteau  de  Talent  au  Roy  et 
eust  Êiict  son  accord,  Francesche  aussi,  qui  èstoit  dans 
celuy  de  Dijon,  le  ré^it  à  composition.  Et  par  ce 
moyen  Sa  Majesté,  ayant  réduit  toute  la  Bourgongne 
en  son  obeyssance,  excepté  Chaalons  et  Seurre,  après 
avoir  donné  Tordre  requis  aux  places  nouvellement 
réduites,  entra  avec  son  armée  dans  la  Franche-Comté, 
cil  il  se  rendit  incontinent  maistre  de  toute  la  cam.- 

pagne,  le  connestable  de  Gastille  s'estant  renfermé 
dans  les  villes,  et,  comme  disent  les  relations  italiennes^ 
era  trincerato  à  Grey ,  et  fortificato  in  modo  ché  eV 
Répih  volth  tanto  in  vano  di  disfarlo  (0. 

Geste  province  fut  fort  affligée  des  gens  de  guerre, 
tant  d'un  party  que  d^autre,  depuis  le  commencement 
de  l'ouverture  de  la  guen'e  contre  FEspàgne,  et  prin- 
cipalement sur  la  fin  de  juin,  le  mois  de  juillet  et  celuy 
d'aoust.  Nonobstant  les  retranchements  du  c  onnestable 
de  Gastille,  le  Boy  luy  fit  enlever  un  de  ses  logis  où 
estoit  logé  Âlfonse  d'Idiaques,  qui  gouyernoit  la  ca- 
valerie de  Milan  depuis  la  mort  du  marquis  du  Guast 
qui  en  estoit  le  gênerai,  lequel  piensant  se  retirer  au, 
delà  d'une  petite  rivière  où  estoit  logée  l'infanterie  es- 
pagnole, il  fut  poursuivy  de  si  près,  qu'après  avoir 
perdu  plusieurs  des  siens  on  le  contraignit  de  se  rendre 
prisonnier.  Ufuttraicté,  comme  rapportent  les  Italiens, 
humanamente  dal  Ré  mentre  fu  suo  prigioniere  (^), 
et  paya  vingt  mil  escus  de  rançon.  Toutes  les  petites 
villes  venoient  racheter  des  François  leur  pillage.  Il 
y  ^n  avoit  qui  se  faisoient  en  ce  voyage  tout  d'or  ;  et 
le  Roy  se  preparoit  d'y  forcer  1  es  principales  villes  ; 
mais  les  Suisses  envoyèrent  leurs  députez  à  Sa  Majesté' 
le  prier  de  retirer  son  armée  et  confirmer  la  neutra- 
lité de  ceste  province  qui  leur  estoit  voisine. 

Le  Boy,  à  leur  requeste,  l'accorda  moyennant  quel- 
que desfrayement  de  son  armée,  et  s'achemina  vers 
Lyon,  tant  pour  y  faire  son  entrée  et  accorder  une 
trefve  générale  avec  M.  de  Mayenne,  retiré  à  Ghaa- 

(*)  Il  étoit  si  bien  retranclié  et  fortifié  que  le  Roi  ne  put  lui  lirrer 
bataille. 
(*i  Hamainement  par  le  Roi  pendant  qvCil  fut  8on  prisonnier. 

Ions  y  qui  l'en  recherchoit^  ce  qui  estoit  le  moyen  de 
mettre  en  paix  la  Bourgongne,  et  asseurer  les  fron- 
tières de  ce  costé-là ,  aussi  pour  envoyer  M.  de  Guise 
en  Provence,  à  qui  il  avoit  donné  le  gouvernement  de 
ceste  province  (  de  ce  qu'il  y  fit  nous  le  dirons  cy  après), 
tant  pour  cela  que  pour  s'en  retourner  vers  la  Picar- 
die où  le  comte  de  Fuéntes  estoit  entré  avec  douze 
mille  hommes  de  pied,  trois  mil  chevaux  et  vingt 
pièces  de  canon.  Voyons  donc  ce  qui  se  passa  sur  ceste 
frontière  auparavant  que  d'escrire  l'entrée  du  Roy  à 
Lyon. 

Han ,  Soissons  et  La  Fere  estoient  les  trois  villes 
restantes  en  Picardie  qu'y  tenoient  les  ennemis  du  Boy  : 
La  Fere  par  les  Espagnols,  Soissons  par  le  duc  de 
Mayenne,  et  Han  par  le  duc  d'Aumale,  qui  y  avoit  mis 
pour  gouverneur  le  sieur  de  Gommeron  dans  le  chas- 
teau ,  et  dans  la  ville  la  garnison  estoit  de  cinq  cents 
Neapolitains  sous  la  charge  de  Marcel  Caracciolo,  cinq 
cents  lansquenets ,  deux  cents  Espagnols  et  deux  cents 
cinquante  Valoûs  ,  avec  bien  autant  de  François. 
Pource  que  ceste  placç  est  forte  et  frontière,  laquelle 
ouvi*e  le  chemin  dans  la  Picardie  jusques  à  Beauvais, 
et  qui  n'est  distante  de  La  Fere  que  de  cinq  lieuè's 
et  de  Sainct  Quentin  d'autant,  l'Espagnol,  s'y  voyant 
le  plus  fort  dans  la  ville,  eut  envie  de  se  rendre  mais- 
tre  du  chasteau.  On  en  avoit  traicté  à  Bruxelles  avec  le 
duc  d'Aumale,  où  le  sieur  de  Gommeron  fut  mandé  : 
il  y  alla  laissant  à  sa  femme  et  au  sieur  d'Orvillier ,  sou 
beau  frère, le  commandement  au  chasteau.  Arrivé,  les 
Espagnols  luy  promirent  tant  de  deniers  et  de  si  belles 
offres,  qu'il  fut  contrainct  de  mander  à  son  beau-freVe 
et  à  sa  femme  de  livrer  le  chasteau  de  Han  aux  Espa- 

gnols  (ce  qui  estoit  tautesfois,  à  ce  que  Ton  a  escrit, 
contre  son  intention ,  car  il  se  voyoit  comme  retenu 
jusques  à  ce  qu'il  eust  fait  faire  ceste  reddition).  Le 
sieur  de  Humieres,  adverty  de  ceste  practique,  fit  pro- 
poser au  sieur  d'Orvillier.  qu*il  estoit  en  sa  puissance 
de  faire  un  service  signalé  à  sa  patrie  s'il  luy  donnoit 
ouvertuœ  par  dedans  le  chasteau  de  Han  pour  entrer 
dedans  la  ville,  où  il  tailleroit.en  pièces  la  garnison, 
rettendroit  les  chefs  prisonniers  qu'il  luy  bailleroit 
pour  retirer  ledit  sieur  de  Gommeron  d'entre  les  mains 
de  l'Espagnol,  et  que  le  gouvernement  de  ceste  place 
leur  seroit  laissé  sous  l'obeyssance  du  Koy.  La  femme 
de  Gk)mmeron  et  d'Orvillier  s'accordèrent  avec  ledit 
sieur  de  Humieres,  et  luy  promirent  passage  par  le 
chasteau  pour  entt^er  dans  la  ville  ,  dont  il  advertit  in-* 
continent  M.  le  comte  de  Sainct  Pol  et  le  mareschal 
de  Bouillon,  lesquels  s'acheminèrent  avec  toutes  leurs 
troupes  vers  Han. 

La  nuict  du  ao  de  juin  les  François  furent  intro- 
duits par  le  chasteau  pour  entrer,  dans  la  ville.  Les  Es-^ 
pagnols,en  estans  advertis,sebarricaderentàrencontre. 
Le  sieui^  de  Humieres  voulant  entrer  dans  la  ville,  il  fut 
bien  combalu  de  part  et  d'autre.  Les  François  furent 
repoulsez  par  deux  fois  dedans  le  ehasfteau  :  à  la  se^. 
conde  ledit  sieur  de  Humieres  fut  tué  d'une  harque- 
busade.  Les  Espagnols,  pour  faii^  quitter  les  maisons 
qu'avoient  gaignées  les  François ,  y  mirent  le  feu. 
Douze  heures  durant  il  y  eut  un  combat  aussi  opinias- 
tré  d^  part  et  d'autre  qu'il  s'en  soit  passé  durant  ces 
trouble  ç,  les  Espagnols  attendans  du  secours  de  l'ar* 
mée  qui  estoit  devant  le  Castelet,  et  les  François  les 
voulans  forcer  devant  que  ce  secours  fust  arrivé.  La 

flamme  des  maisons  qui  se  brusloient  faisoit  tres-bu** 
cher  la  victoire,  ores  d'un  costé,  ores  de  Tautre,  selon 
que  le  vent  soufloit.  Le  mareschal  de  Bouillon  prenant 
Toccasion  de  ce  que  la  flamme  donnoit  d*un  costé  de 
la  ville  y  il  la  traversa  avec  les  siens  et  alla  jusqu'à  la 
porte  de  Chauny,  laquelle  il  fit  ouvrir,  par  où  M.  le 
comte  de  Sainct  Paul  entra  avec  le  reste  de  ses  trou«- 
pes.  Alors  les  Espagnols,  se  trouvans  las  et  recreus 
après  avoir  combatu  douze  heurçs  durant,  tumberent 
sous  les  armes  des  François  qui  en  sauvèrent  peu ,  à 
cause  de  la  mort  dudit  sieur  de  Humieres,  du  maistre 
de  camp  La  Croix,  des  sieurs  de  Mazieres,  de  Bayen** 
court ,  de  vingt  gentils'hommes  et ,  cent  soldats  qui 
moururent  en  cest  ezploict.  Il  demeura  sur  le  carreau 
plus  de  huict  cents  de  ceux  de  la  garnison ,  et  quatre 
cents  prisonniers  :  peu  se  sauvèrent.  Voylà  comment 
Han  fut  remis  en  l'obey^ance  du  Boy. 

Le  comte  de  Fuentes  ayant  receu  quelques  forces 
d'Italie  que  luy  amena  le  duc  de  Pastrane  (lequel 
avoit  passé  les  monts  avec  le  connestable  deCastille),  et 
laissé  le  colonel  Mondragon  avec  une  armée  pour  faire 
teste  au  prince  Maurice  et  luy  empescher  de  rien  en^ 
ireprendre,  il  s'achemina  le  lo  juin  de  Bruxelles  pour 
se  venir  rendre  en  l'armée  que  conduisoit  le  prince  de 
Chimay,  qui  avoit  assiégé  le  Castelet  en  Vermandois, 
place  entre  Sainct  Quentin  et  Gambray,  laquelle  ville 
de  Gambray  on  avoit  résolu  au  conseil  d'Espagne  à 
Bruxelles  d'assiéger,  et  amena  quant  et  quant  luy  le* 
dit  sieur  de  Gommeron  pour  se  rendre  luy-mesmes 
maistre  du  chasteau  de  Han.  Aussi-tost  qu'il  eut  receu 
Tadvis  des  chefs  de  la  garnison  de  Han  du  besoin 
^'ils  avoient  de  son  secours,  il  s'y  achemina  de  devant 

le  Castelet  avec  quatre  mille  hommes  de  pied  et  toute 
l'eslite  de  sa  cavalerie;  mais,  estant  proche  de  la  ville, 
il  receut  advis  comme  la  garnison  y  avoit  esté  taillée 
en  pièces  :  dequoy  merveilleusement  fasché,  il  (it  tran* 
cher  la  teste  audit  sieur  de  Gommeron. 

Retourné  qu'il  fut  au  siège  du  Castelet  (  dans  laquelle 
place  le  sieur  de  La  Grange  avec  six  cents  soldats 
avoit  desjà  soustenu  quelques  assauts  et  se  deSendoit 
vaillamment),  il  fit  dresser  une  si  furieuse  batterie  que 
les  assiégez,  voyans  qu'il  n'y  avoit  point  d'apparence 
d'en  deffendre  la  bresche,  commencèrent  à  parlemen  - 
ter  et  se  rendirent  à  composition  le  25  juin. 

Le  comte  de  Fuentes  ayant  donné  ordre  à  faire  re- 
parer les  bresches  et  iftis  trois  compagnies  de  cava- 
lerie et  quatre  d'infanterie  dans  le  Castelet,  après  avoir 
envoyé  un  nouveau  convoy  dans  La  Fere,  pris  Clery, 
fait  piller  et  brusler  quelques  maisons  auprès  de  Pe- 
ronne,  il  fit  tourner  la  teste  de  son  armée  droict  à 
Dourlens,  petite  ville  frontière  du  costé  d'Artois,  size 
sur  la  rivière  d' Authie,  dans  laquelle,  au  bruit  de  ce 
siège,  se  jetterent  plus  de  quinze  cents  François,  tant 
de  pied  que  de  cheval.  Le  sieur  de  Haraucourt  corn- 
mandoit  à  la  ville,  et  le  sieur  de  Bonsoy  dans  le  chas- 
teau. 

Aux  approches,  comme  le  sieur  de  La  Motte,  gou- 
verneur de  Gravelines  et  grand  maistre  de  l'artillerie 
pour  le  roy  d'Espagne  aux  Pays-Bas,  faisoit  dresser  la 
batterie,  il  receut  une  harquebuzade  dans  la  teste , 
dont  il  mourut  tost  après.  Ce  seigneur  de  La  Motte  a 
estéun  des  plus  vieils  et  subtils  capitaines  de  son  temps  : 
il  s'appelloit  Valentin  de  Pardieu;  il  estoit  françois 
de  nation,  et  gentil-homme  de  race,  mais  peu  riche  en 

France.  Dez  que  Tempereur  Charles  v  estoit  devant 
Teroûenne  il  se  rendit  au  service  de  TEspagnol  avec 
son  père  mesmes  qui  Ty  mena,  et  du  depuis  il  Ta  servy 
fort  fidellement;  aussi  il  receut  depuis  du  roy  d'Es- 
pagne,  outre  les  biens-faits  du  gouvernement  de  Gra^^ 
vélines  y  plusieurs  grandes  charges  militaires,  co.mme 
colonel  j  gênerai  de  Tartillerie,  mareschal  de  camp  et 
chef  et  conducteur  d'armées;  mesmes  il  fut  enterré  à 
Sainct  Orner  avec  la  qualité  de  comte  d'Elckelbeke , 
qui  est  un  comté  qu'il  avoit  acheté  peu  auparavant  sa 
mort. 

Le  Boy ,  qui  s'estoit  douté  que  lors  qu*il  attaqueroit 
la  Franche-Gomtéy  que  ses  ennemis  ne  faudroient  point 
d'entrer  en  la  Picardie ,  avoit  mandé  à  Tadmiral  de 
Villars  qu'il  assemblast  le  plus  de  noblesse  et  de  gens 
de  guerre  qu'il  pourroit  en  la  Normandie,  et  qu'il  se 
trouvast  en  l'armée  qu'il  vouloit  dresser  sur  la  fron»- 
tiere  dç  Picardie  :  ce  qu'il  fit,  et  s'y  rendit,  comme 
firent  aussi  plusieurs  gouverneurs  des  villes  de  ce  pay^ 
là  (cependant  que  M.  de  Nevers,  à  qui  le  Roy  avoit 
do  nnéla  lieutenance  générale  de  ceste  armée,8'y  ache- 
minoit  avec  trois  cents  chevaux  et  six  ou  sept  ceUts 
hommes  de  pied  du  régiment  de  Champagne)  :  telle- 
ment que  toutes  les  troupes  jointes  avec  celles  de  M.  le 
comte  de  Sainct  Paul  et  du  mareschal  de  Bouillon 
estoient  bastantes  d'empescher  le  comte  de  Fuentes 
d'assiéger  aucune  place;  mais  soit,  comme  les  Espa- 
gnols ont  tôcrit,  ou  pour  le  peu  d'intelligence  qu'il  y 
avoit  entre  les  chefs  de  ceste  armée,  chacun  désirant 
avoir  l'honneur  de  ce  qui  s'y  feroit,  ou  pour  le  peu 
d'amitié  qu'ils  avoient  entr'eux,  le  comte  de  Fuentes, 
par  les  advis  des  François  rebelles  qui  estoient  en  san 

armëe,  emporta  beaucoup  d*honneur  durant  cest  esté. 
Deux  heures  après  que  M.  de  Nevers  fut  arrivé  à 
Amiens,  les  fuyards  delà  desroute  advenue  auprès  de 
Dourlens  le  24  juillet  y  arrivèrent ,  ce  qui  estonna 
beaucoup  ceux  d'Amiens.  Quelques-uns  ont  voulu 
dire  que  les  chefs  des  troupes  françoises,  pensant  faire 
quelque  entreprise  signalée  auparavant  la  venue  de 
M.  de  NeverSy  s'estoient  assemblez  jusques  à  quinze 
cents  chevaux  pour  jetter  dedans  Dourlens  six  cents 
hommes  de  pied  qu'ils  avoient  choisy  de  tous  les  ré- 
giments,  et  des  munitions^  et,  par  mesmemoyen^  qu'en 
recognoissant  comme  l'armée  des  Espagnols  estoit  lo- 
gée,  si  l'occasion  se  presentoit,  de  leur  faire  quelque 
chai^ge;  mais  voicy  ce  qu'il  en  advint.  Les  François 
allèrent  donner  teste  pour  teste  jusques  aux  retranche- 
ments des  Espagnols  devant  Dourlens.  Le  comte  de 
FuenteSy  qui  avoit  eu  advis  de  leur  dessein ,  ayant 
donné  un  bon  ordre  aux  tranchées  pour  se  garder  des 
sorties  qu'eussent  peu  faire  les  assiégez,  donna  la 
charge  de  l'infanterie  au  sieur  de  Bosne  qu'il  avoit 
fait  mareschal  de  camp  de  son  armée,  lequel  la  divisa 
en  deux  bataillons,  à  la  teste  desquels  il  mit  six  pièces 
de  campagne.  Ledit  comte,  accompagné  du  duc  d'Au- 
male,  du  prince  de  Chimay,  du  mai*quis  de  Yarambon, 
et  de  toute  sa  cavalerie  divisée  en  trois  escadrons,  sortit 
de  ses  retranchemens  et  alla  attaquer  les  François. 
Le  mareschal  de  Bouillon,  soustenu  du  comte  de 
Sainct  Paul,  fit  une  rude  charge  à  l'advantgarde  espa- 
gnole et  la  renversa  sur  le  second  escadron;  mais,  es- 
tant chargé  en  flanc  par  Charles  Colonne  et  Sanche  de 
Luna  avec  la  cavalerie  légère,  et  par  la  compagnie 
d'harquebusiers  à  cheval  du  comte  de  Fuentes,  et 

trouvant  de  front  Finfanterie  espagnole  avec  Tartille- 
rie,  les  François  commencèrent  à  vouloir  faire  leur 
retraicte,  ce  qu'ils  ne  purent  faire  sans  laisser  leurs 
gens  de  pied  et  sept  charettes  à  la  mercy  des  Espa- 
gnols qui  en  prirent  peu  de  prisonniers.  L'admirai  de 
Villars ,  accompagné  du  sieur  de  Sesseval  qui  estoit 
mareschal  de  camp  en  l'armée  françoise,  et  de  la  ca- 
valerie de  Normandie,  prit  la  charge  de  faire  la  re- 
.  traicte,  ce  qu'il  fit  quelque  temps  avec  un  bel  ordre, 
cheminant  vers  Beauquesne,  et  faisoit  souvent  prendre 
la  fuitteà  la  cavalerie  légère  qui  le  poursuivoit;  mais 
ces  chevaux  légers,  renforcez  de  quatre  compagnies 
d'ordonnance  et  d'une  quantité  de  mousquetaires  tirez 
du  régiment  d'Augustin  Mendozze  (qui  s'estôient  ad- 
vancez  d'un  quart  de  liéuë  plus  que  les  bataillons  d'in- 
fanterie qui,  poursuivans  la  victoire  sans  se  desban- 
der, faisoient  cheminer  lesdictes  six  pièces  de  campagne 
devant  eux),  le  poursuivirent  de  si  près  qu'il  se  résolut 
de  les  charger,  et  manda  aussi-tost  à  M.  le  mareschal 
de  Bouillon  qu'il  luy  plust  de  faire  faire  halte  :  ce  qu'il 
fit  auprès  d'un  moulin.  Ledit  sieur  mareschal  luy  en- 
voya dire  peu  après  qu'il  n'y  avoit  point  d's^pparence 
de  s'opmiastrer  au  combat,  et  qu'il  lé  prioit  d'advancer 
la  retraicte  le  plus  qu'il  pourroit.  Quand  l'admirai  ré- 
cent ceste  response  il  estoit  desjà  engagé  au  combat, 
et  avoit  fait  une  charge  si  rude  qu'il  avoit  fait  plier  ceste 
cavalerie  qui  le  poursuivoit  :  mais  pendant  ceste 
charge  l'armée  espagnole  s'estoit  advancée,  et  l'infan- 
terie avoit  gaigné  le  devant  3  tellement  que  ledit  admi- 
rai se  trouva  comme  entouré,  et  salué  d'un  nombre 
infiny  îd'harquebuzades  et  mousquetades  par  les  costez, 
et  en  teste  chargé  par  les  compagnies  d'ordonnance 

des  Pays-Bas  :  la  plus-part  de  sa  troupe  prit  lors  la 
fuitte,  et  d*une  suitte  toute  la  cavalerie  frauçoise  qui 
se  retira  au  grand  galop  droit  à  Pequigny ,  distant  de 
six  lieues  de  là,  et  ce  sans  aucun  ordre.  Aucuns  des 
chefs  des  compagnies  qui  ne  voulurent  abandonner 
ledit  admirai  combattirent  auprès  de  luy   quelque 
temps,  et  luy,  en  voulant  secourir  un  de  qui  le  cheval 
avoit  esté  tué,  sentit  le  sien  fondre  sous  luy  :  contraint 
de  se  rendre  aux  victorieux ,  il  demeura  le  prisonnier  . 
du  lieutenant  du  vicomte  d'Estauges  :  comme  aussi  fu- 
rent pris  près  de  luy  ledit  sieur  de  Sesseval,  le  capi- 
taine  Perdrier^  le  sieur  de  Lonchamp  et  quelques  au- 
ires.  Quant  audit  admirai  et  au  sieur  de  Sesseval, 
après  avoir  esté  recognus,  leur  ayant  esté  reproché 
d*avoir  quitté  le  party  de  l'union,  et  respondu  par  Ses* 
aeval  qu'il  estoit  gentil- homme  françois,  qu'il  avoit 
servy  au  party,  durant  qu'il  en  avoit  esté,  fort  fidelle- 
ment,  que,  s'estant  remis  au  service  de  son  roy,  il 
n'avoit  receu  pour  ce  faire  aucune  recompense  de  Sa 
Majesté,  mais  qu'il  l'avoit  faict  pour  son  devoir  estant 
né  son  subject,  et  que  l'ennuy  d'estie  prisonnier  ne 
luy  estoit  point  tant  qu'il  trouvoit  estrangc  de  voir  des 
François  armez  contre  leur  patrie,  portans  la  livrée 
de  leur  ennemy,  quelques  chefs  françois  qui  cstoient 
là,  portant  l'escharpe  rouge,  luy  repartirent  mille  in- 
jures; mais  les  Espagnols  et  eux  faisans  une  feinte  que- 
relle à  qui  ces  seigneurs  demeureroient  prisonniers,  ils 
les  tuèrent  tous  deux  de  sang  froid.  Les  autres  prison- 
niers ne  furent  pas  sans  crainte  que  l'on  ne  leur  en  fist 
autant  y  mais  ils  furent  menez  à  Arras  jusques  au 
nombre  de  soixante,  le  principal  desquels  estoit  le 
comte  de  Belin.  Les  historiens  qui  ont  escrit  en  faveur 

de  VEspagne  disent  que  le  fiieur  de  Villars  volea 
rendersi  à  M.  del  la  Ciapella,  luogotenente  del  vis- 
conte  d'Estauge,  çgli  fu  da  altri,  che  sopraggiun- 
sera  ucciso  (0.  Voylà  ce  qui  se  passa  en  ceste  desroute 
devant  Dourlens. 

Le  corps  de  l'admirai,  rendu  par  les  Espagnols ,  fut 
acconduit  à  Bouën  où  il  luy  fut  faict  un  bel  enterre- 
ment selon  sa  qualité.  Son  frère,  le  chevalier  d'Oyse, 
qui  estoit  en  Bourgougne  avec  le  Boy,  ayant  entendu 
ceste  mort,  y  vint;  mais  le  capitaine  Boniface  ne  le 
voulut  laisser  entrer  dans  le  fort  Saincte  Catherine.  Le 
Boy  depuis  luy  donna  le  gouvernement  du  Havre  de 
Grâce,  et  mit  ce  capitaine  Boniface  dans  le  chasteaU 
d'Arqués;  et,  à  la  requeste  des  habitans  de  Bouën,  il 
a  depuis  feict  démolir  le  fort  Saincte  Catherine,  ren- 
dant par  ce  moyen  la  liberté  aux  habitans  de  ceste 
ville  là,  qui  Tavoiient  comme  perdue  durant  ces  der- 
nières guerres.  Le  Boy  leur  dit  en  leur  octroyant 
ceste  desmolition  :  «  Je  ne  veux  point  d'autre  citadelle 
à  Bouën  que  dans  le  cœur  des  habitans.  » 

Après  la  desroute  des  François  devant  Dourlens, 
M.  de  Nevers  alla  à  Pequigny  où  s'estoient  retirez 
M.  le  comte  de  Sainct  Paul  et  le  mareschal  de  Boiiillon  ; 
et,  sur  l'advis  que  les  assiégez  leur  donnèrent  qu'ils 
pourroient  tenir  encores  quatre  jours,  M.  le  comte  de 
Sainct  Pol  envoya  dans  Dourlens  le  sieur  de  Sainct 
Bavy,  lequel,  y  estant  entré  avec  quelques  capitaines,' 
luy  manda  le  lendemain  que  si  l'on  ne  aecouroit  la 
place,  qu'elle  estoit  en  danger  de  se  perdre,  et  que 

(0  U  vôuloit  se  rendre  à  M.  de  La  Chapelle,  lieutenant  di|  Tiçomt* 
d'Estauges^  mais  il  fut  tué  par  d'autres  Espagnols  qui  survinrent,  la 
vicomte  d'EsUuges  ëtoit  fils  de  de  Rosac. 


t)6  [iSgS]    CHROJVOLOGIE  NOVENAIRE 

les  assiégez  avoient  faict  des  retranchemens  tout  ati 
contraire  de  ce  qu'ils  dévoient  faire ,  faute  de  n'avoir 
des  hommes  entendus  en  telles  affaires ,  et  que  le 
comte  de  Fuentes  faisoit  ses  préparatifs  de  battre  la 
ville  et  le  chasteau  tout  ensemble.  Us  recognoissoient 
tous  bien  que  le  sieur  de  Haraucourt,  gouverneur 
dans  DourlenSy  estoit  plus  propre  pour  faire  la  charge 
de  mareschal  de  camp  que  de  deffendre  une  ville  as-^ 
siegéej  mais  personne  ne  s'offrit  pour  y  aller  s'enfer- 
mer en  sa  place* 

Les  François,  ayans  assemblé  leurs  troupes,  firent 
un  corps  d'armée  de  seize  cents  chevaux  et  deux  mille 
cinq  cents  hommes  de  pied,  et  s'acheminèrent  jus*^ 
ques  à  deux  lieues  de  Dourlens,  d'oii  ils  envoyèrent 
le  sieur  de  Binseval,  lequel  avec  soixante  cuiraces  et 
vingt  mulets  chargez  de  poudres  y  entra.  Les  Fran- 
çois ne  trouvans  pas  seur  de  hazarder  la  bataille,  ils 
renvoyèrent  l'infanterie  à  Pequigny,  pour  éviter  un 
pareil  mal-heur  qui  estoit  advenu  le  lundy  d'aupara- 
vant, et  résolurent  de  se  faire  voir  seulement  aux  as- 
siégez pour  les  accourager,  et  aller  loger  au  village 
d'Âuthie  afin  d'attaquer  le  régiment  de  La  Burlotte 
qu'ils  avoient  eu  advis  de  venir  en  l'armée  espagnole, 
et  puis  qu'ils  iroîent  en  Artois  pour  incommoder  ce 
pays-lk  et  ^empescher  les  vivres  qui  venoient  de  là  à 
leurs  ennemis^  aussi  que  Ton  renvoyeroit  le  sieur  de 
Perthuis  dire  aux  assiégez  que  §'rls  se  trouvoient  si 
pressez  y  qu'ils  remettoient  à  leur  discrétion  de  faire 
une  composition  honorable ,  en  sauvant  l'artillerie  et 
munitions,  ou  bien,  s'ils  ne  pouvoient  obtenir  ceste 
capitulation,  qu'ils  fissent  crever  les  canons,  missent 
la  pouldre  dans  les  casemates  des  bastions  et  portaux 

pour  les  faire  sauter,  rendissent  la  ville  inutile  aux 
ennemis,  et  en  sortissent  en  armes,  et  qu'en  donnant 
advis  de  leur  resolution,  la  cavalerie  françoise  se  ren- 
droit  près  des  portes  de  Dourlens  pour  les  recueillir. 
Mais  il  advint  tout  au  contraire  de  ceste  proposition, 
car,  le  3 1  de  ce  moys,  le  comte  de  Fuentes  ayant  receu 
des  munitions  d'Arras  et  donné  la  charge  de  la  bat- 
terie au  capitaine  Lambert,  dez  l'aube  du  jour  il  fit 
battre  la  pointe  d'un  bastion  du  chasteau  qui  avoit  esté 
estimé  le  plus  fort  endroit,  et,  l'ayant  faict  continuer 
assez  furieusement,  le  comte  de  Fuentes  disposa  quel* 
ques  troupes,  non  pour  donner  l'assault,  mais  seule- 
ment'pour  se  loger  à  la  pointe  dudit  bastion,  lesquelles 
s'esforcerent  d'y  logera  et,  après  un  long  combat,  les 
Espagnols  qui  estoient  sur  la  contrescarpe  crièrent  à 
ceux  qui  combatoient  audit  bastion  que  les  François 
se  retiroient  parce  qu'ils  n'avoient  point  esté  rafrais- 
chis  comme  on  leur  avoit  promis,  et  se  trouvoient  las, 
harassez  et  blessez,  de  sorte  qu'ils  ne  pou  voient  plus 
se  soustenir  :  ce  qui  donna  occasion  aux  Espagnols  de 
monter  sur  le  hault  dudit  bastion  et  puis  de  les  sui- 
vre, comme  ils  firent  de  si  près  qu'ils  les  attrapèrent 
au  fossé  qui  avoit  esté  fait  entre  ledit  bastion  et  le 
chasteau,  où  ils  en  tuèrent  beaucoup^  ce  qui  donna 
une  telle  espouvante  aux  autres  assiégez  qui  estoient 
sur  la  courtine  du  chasteau,  voyant  ainsi  mal  traicter 
leurs  compagnons  qui  estoient  sur  ledit  bastion ,  oit 
fut  tué  le  comte  de  Dinan  et  plusieurs  gentils-hommes, 
qu'ils  quittèrent  la  deffence  du  chasteau  et  se  reti* 
rerent  vers  la  ville,  pensant  y  estre  en  plus  grande 
seureté,  et  laissèrent  M.  de  Bonsoy  tout  seul  sur  la 
courtine  dudit  chasteau  ^  où  il  fut  assailly  par  les  en- 

nemîs  qui  montèrent  dans  le  chasteau  à  la  queue  des 
François,  et  fut  par  eux  bien  blessé  et  pris  prison- 
nier. 

Du  chasteau  les  Espagnols  entrèrent  dans  la  ville 
où,  comme  victorieux ,  ils  commencèrent  à  faire  un 
horrible  carnage  et  espouvantable,  sans  avoir  aucun 
esgard  à  sexe,  aage  ou  profession  :  femmes,  enfans  et 
vieillaixls  furent  mis  au  fil  de  Tespée.  Leurs  propres 
historiens  ont  escrit  que  le  spectacle  du  sang  et  les 
embrasements  avrebonno  mossa  à  pieta  ogni  pihjtem 
e  Barbara  nazione  ;  si  che  i  vincitori  non  seppero  tro^ 
var*  altrà  excusa  alla  crudelta  lorb  :  que,  par  exem- 
plo  y  venganza  de  lo  de  Han,  que  aunque  estaba 
tambien  pagado ,  siempre  se  quiere  satisfacer  la  gente 
de  guerra  par  su  mono  (0.  La  nuict  ils  commencèrent 
à  prendre  quelques-uns  prisonniers  de  ceux  qui  s'es* 
toient  sauvez  en  des  églises.  Il  fut  tué  en  ceste  prise 
plus  de  deux  mille  personnes,  tant  de  gens  de  guerre 
que  des  habitans.  Entre  les  morts  furent  trouvez  ledit 
sieur  comte  de  Dinan,  second  fils  de  M.  de  Pienne, 
les  sieurs  de  Chalency  et  d'Argenvilliers,  six  capitai- 
nes de  la  cavalerie  et  tous  ceux  de  l'infanterie  j  de 
prisonniers  et  blessez,  les  sieurs  de  Haraucourt,  de 
Ronsoy,  frère  dudit  sieur  comte  de  Dinan ,  de  Gri- 
bouval,  les  maistres  de  camp  Sainct  Ravy,  Villerey  et 
Provilly,  et  une  vingtaine*  de  personnes  de  qualité. 
Les  Espagnols  gaignerent  en  ceste  prise  quatre  cou- 
levrines  et  quatre  canons,  dixhuict  fauconneaux,  bearu- 

(*)  Auroient  excité  la  pitié  des  peuples  les  plus  barbares.  Les  vain- 
queurs crurent  excuser  leur  cruauté  en  disant  que  c'étoit  une  repré- 
•aille  de  ce  qui  s'étoit  passé  à  Ham  :  ils  ayoient  eu  depuis  ime  ample 
retancbe;  mais  le  soldat  aime  k  exercer  ses  vengeances  par  ses  mains. 


DE  PALMA  CATET.    [l5^5]  5g 

coup  de  munitions,  des  vivres,  et  quatre  cents  bons 
chevaux  de  combat. 

Quand  les  François,  qui  n'estoient  qu'à  deux  lieues 
de  Dôurlens,  eurent  receu  Tadvis  de  ceste  prise,  ils 
se  retirèrent  à  Pequigny,  tous  divisez  d'opinions,  car 
M.  de  Nevers  n'avoit  voulu  prendre  aucune  authorilé 
en  ceste  armée,  ny  mesmes  voulu  donner  le  mot.  Lors 
que  les  choses  sont  passées  il  ne  se  trouve  que  trop 
de  personnes  qui  disent:  On  devoit  faire  cccy  ou  cela. 
Au  conseil  qui  se  tint  à  Pequigny  de  ce  que  l'on  de- 
voit faire  pour  s'opposer  à  cesté  armée  victorieuse» 
après  plusieurs  propositions  de  ce  que  l'on  devoit 
faire,  il  fut  résolu  de  se  séparer.  M.  le  comte  de  Saint- 
Pol  et  le  mareschal  de  Bouillon  avec  leurs  troupes 
allèrent  du  costé  du  Boulenois,  et  M.  de  Nevers  à 
Amiens,  et  de  là  à  Corbie  et  Sainct  Quentin,  pour 
donner  l'ordrp  requis  aux  villes  qui  sont  contre-mont 
la  rivière  de  Some. 

Les  pays  subjects  du  roy  d'Espagne  firent  force  feux 
de  joye  de  la  desroute  des  François  devant  Dourlens, 
et  firent  sonner  cela  haut  pource  qu'elle  estoit  adve- 
nue la  veille  de  Sainct  Jacques  qu'ils  reclament  pour 
patron  d'Espagne.  Le  comte  de  Fuentes  escrivit  à  tous 
ses  amis  que  les  jours  de  lundy  luy  estoient  jours  heu- 
reux, et  qu'en  ces  jours-là  il  avoit  gaigné  une  grande 
bataille  et  pris  d'assault  Dourlens.  Bien  que  le  mal  en 
ladite  desroute  ne  fut  pas  gueres  grand  sur  la  cavale- 
rie françoise ,  ains  seulement  sur  aucuns  chefs  qui  fu- 
rent tuez,  comme  il  a  esté  dit,  ou  demeurèrent  pri- 
sonniers, et  sur  six  cents  hommes  de  pied,  toutesfois 
cela  apporta  beaucoup  de  gloire  aux  Espagnols  qui 
avoient  auparavant  l'espouvante  accoustumée  de  la 


6o  [^^9^1    CHmOVOLOGIS  VOYEHAimK 

cavallerie  françoise,  pour  en  estre  battus  cTordiDaîi-e» 
Les  craantez  exercées  dans  Doorlens  estonnerent  tontes 
les  villes  frontières  de  Picardie;  et  la  canse  de  tous  ces 
malheurs  fut  attribuée  aux  François  qui  estoient  dans 
Farmée  espagnole,  et  à  leurs  chefs,  qui  estoient  le  duc- 
d'Aumale  et  le  sieur  de  Bosne,  lesquels,  sçachans  les 
advenues  du  pays  de  Picardie  et  y  ayans  des  intelli- 
gences, Ëiisoient  Êiire  des  courses,  prenoient  langue 
et  donnoient  advis  aux^  Espagnols  de  ce  qui  se  passoit 
et  de  ce  qu'il  ÊûUoit  faire.  La  cour  de  parlement  de 
Paris,  qui,  par  son  arrest  du  3o  mars  de  Tan  passée 
avoit  &ict  injonction  au  duc  de  Mayenne  et  aux  prin- 
ces de  sa  maison  de  rendre  le  service  qu*ils  dévoient 
au  Boy,  sur  ce  que  ledit  duc  d*Aumalle,  qui  estoit  né 
snbject  du  Boy,  avoit  esté  veu  en  Farmée  espagnole  à 
Douilens  portant  Fescharpe  rouge,  marque  d'Espagne 
comme  le  blanc  Fest  de  la  France,  et  toi^  les  François 
qui  estoient  avec  luy,  comme  leur  conducteur,  par 
arrest  il  fut  déclaré  criminel  de  leze  majesté  au  pre- 
mier chef,  et  son  effigie,  vestuë  à  l'espagnole  avec  Fes- 
charpe et  des  jartieres  rouges,   fut,  depuis  la  Con- 
ciergerie du  Palais,  traisnée  jusques  en  la  place  de 
Grève,  oii  par  Fexecuteur  de  justice  elle  fut  mise  en 
quatre  quartiers,  et  ses  biens  confisquez.  Plusieurs  prcr 
sumoient  que  cest  arrest  avoit  esté  donné  contre  ledit 
duc  pource  que  il  avoit  consenty  et  favorisé  l'empri- 
sonnement de  messieurs  de  la  cour  Fan  1589.  Madame 
de  Montpensier,  qui  estoit  sœur  du  feu  duc  de  Guise, 
et  laquelle  lors  de  cest  emprisonnement  estoit  aussi 
celle  qui  gouvernoit  tous  les  remuëmeus  de  ce  temps-: 
là  dans  Paris^  eut  crainte,  voyant  ceste  poursuitte  con- 
tre le  duc  d'Aumale,  que  la  cour  procedast  à  la  re- 

cherche  des  choses  passées ,  comme  le  bruit  en  couroit 
fort  :  elle  vint  de  Paris  à  Sainct  Germain  en  Laye  où 
estoit  Madame  y  sœur  du  Boy>  avec  laquelle  j'estois 
encores  lors.  Elle  logea  premièrement  dans  le  bourg; 
maisyle  bruict  continuant,  elle  supplia  Madame  de  luy 
donner  logis  dans  le  chasteau ,  ce  que  madite  dame 
luy  permit  j  et  pour  ceste  courtoisie  elle  luy  fit  présent 
de  plusieurs  beaux  ouvrages  en  linge  que  ceste  ver- 
tueuse princesse  estima  fort  pour  avoir  esté  Êiicts  par 
la  royne  Anne,  femme  du  roy  Loys  xii,  qui  les  avoit 
donnez  à  sa  fille  Renée,  duchesse  de  Ferrare,  mère 
de  madame  de  Nemours,  qui  en  avoit  faict  présent  à 
ladite  dame  de  Montpensier  sa  fille.  Voy là  un  exemple 
de  l'a  vicissitude  des  choses.  Audit  an  1589,  bien  heu- 
reux estoient  ceux  qui  pouvoient  dans  Paris  avoir 
quelque  faveur  de  ladite  dame  de  Montpensier  pour 
se  garantir  de  la  rage  des  Seize,  et  à  présent  la  crainte 
seule  de  la  recherche  des  choses  passées  la  faict  sortir 
de  Paris,  et  se  mettre  comme  sous  la  protection  de  ma- 
dite dame  qui  fiaiisoit  profession  de  la  religion  préten- 
due reformée. 

Ce  bruit  fut  peu  après  appaisé,  et  n*estoit  l'inten- 
tion du  Boy  qu'on  recherchast  les  choses  passées, 
excepté  ce  qui  estoit  réservé  par  les  edicts;  mesmes, 
ainsi  que  plusieurs  ont  escrit,  il  avoit  envoyé,  aupa- 
ravant ladite  prise  de  Dourlens,  vers  le  duc  d'Aumale 
le  scmondre  de  son  devoir  et  l'asseurer  de  sa  bonne 
volonté;  mais  en  ce  temps  là  il  n'y  voulut  nullement 
entendre,  et  n'a  on  sceu  les  particulières  occasions 
pourquoy,  veu  que  du  depuis  la  lettre  suivante  a  couru 
entre  les  mains  de  plusieurs,  laquelle  on  disoit  qu'il 
avoit  escrite  au  Boy. 

«  Sire^  les  choses  passées  se  peavent  plustost  ré<*> 
gretter  qn'amenclery  ausqaelles  Fexcuse  le  plus  soaf 
vent  seit  de  renouvellement ,  et  Tonbliance  de  remède  y 
la  généreuse  clémence  de  Vostre  Majesté  8*estant  plus 
fait  paroistre  en  pardonnant  que  la  force  de  ses  armes 
en  subjuguant.  Si  je  n'ay  plustost  mérité  d*estre  recon-*' 
cilié  en  Thonneur  des  bonnes  grâces  de  Vostre  Majesté', 
Inespéré  que  le  mesme  temps  qui  m'en  avoit  séparé  me 
remettra  sous  son  obeyssance  ;  et  comme  elle  a  sub-* 
ject  de  vouloir  bien  à  ceux  qui  Tont  fidellement  ser- 
vie, je  me  promets  aussi  qu'il  plaira  à  sa  bonté  d'ex- 
cuser ceux  qui  par  le  mal-heur  du  temps  et  violence^ 
de  la  fortune  ont  esté  emportez,  qui  sçaura  considérer 
que  celuy  qui  quelquesfois  arrive  le  plus  tard  essaye 
à  recompenser  la  perte  par  le  mérite.  Qui  fait,  Sire, 
que  j*ose  aujourd'huy,  en  portant  à  Vostre  Majesté  les 
arres  de  ma  très^humble  et  très-devote  subjection  et 
servitude,  la  supplier  très-humblement  oublier  et 
pardonner  les  offenses  passées,  et  me  faire,  s'il  luy 
plalst,  participant  des  effets  de  sa  royalle  bonté ,  qui 
8*est  tous  jours  rendue  admirable  à  tout  le  monde  par 
le  vouloir,  et  incomparable  par  le  pouvoir,  protestant 
de  demeurer  perpétuellement,  Sire,  etc.  » 

Ceux  qui  esanvirent  en  ce  temps  là  en  faveur  dudit 
duc  disoient  que  son  père  avoit  tousjours  esté  amy 
d*Authoine ,  roy  de  Navarre ,  père  du  Roy,  comme  es- 
tans  cousins  germains  ;  et  pour  le  prouver  disoient  : 
«  Du  règne  de  François  it,  lors  des  estats  d'Orléans,  un 
soldat  de  fortune  nommé  La  Pierre  (enfant  de  la 
matte)  ayant  entrepris  de  tuer  ledit  roy  Anthoine 
avec  un  coup  de  pistole  qu'il  luy  donneroit  par  der«> 

riere   lors  qu'il  sei^oit  à  la  chasse  où  on  le  devoit 
mener  prez  de  Clery  (ce  qui  avoit*  esté  arresté  à  un 
conseil  secret  ),  le  père  dudit  duc  alla  trouver  à  son 
logis  Içdit  roy  Anthoine,  lequel  on  bottoit  et  s'en  al- 
loit  à  l'assemblée,  et,  faisant  semblant  de  l'accoler,  luy 
dit  à  l'oreille  l'entreprise  que  Ton  avoit  résolue  contre 
luy,  puis  se  retira  sans  faire  semblant  de  rien  :  dequoy 
ce  roy  estonné,  s'estant  tourné  et  courbé  les  bras  croi- 
sez, accoudé  sur  la  table,  se  mit  quelque  temps  à  penser 
à  cest  advis;  mais  une  colique  à  quoy  il  estoit  subject 
l'ayant  saisi  incontinent,  ce  fut  tout  ce  que  les  siens 
purent  faire  que  de  le  coucher  au  lict  ;  lequel  advis 
ledit  sieur  roy  de  Navarre  trouva  véritable,  car  à  l'ins- 
tant François  ii,  estant  encore  jeune  roy,  accompagné 
de  ceux  qui  luy  avoient  conseillé  de  faire  faire  ce  coup, 
vint  tout  achevai  pour  le  prendre  comme  en  passant; 
mais,  comme  on  luy  eut  dit  qu'il  estoit  malade,  ceux 
qui  Vaccompagnoient  luy  dirent  :  «  Sire,  ce  sont  feintes; 
faictes  voir  par  vos  médecins  ce  que  c'en  est  »  :  ce  que 
François  u,  qui  croyoit  du  tout  leur  conseil,  fit  faire, 
et  envoya  quérir  deux  de  ses  médecins,  et  ne  bougea 
de  là  tout  à  cheval  juâques  à  ce  qu'ils  fussent  venus 
et  luy  eussent  rapporté  que  ledit  roy  Anthoine  avoit 
une  grosse  fièvre,  luy  estant  impossible  de  monter  à 
cheval  :  ce  qu'entendu  par  ledit  roy  François,  il  dit 
tout  haut  à  ceux  qui  l'accompagnoient  :  «  Il  faut  re* 
mettre  la  partie  à  une  autre  fois  »  ;  et  s'en  retourna 
à  son  logis  sans  aller  à  la  chasse.  » 

Plusieurs  historiens  ont  escrit  que  si  ledit  roy  An- 
thoine  eust  esté  tué,  que  dez  le  lendemain  on  eust  tran* 
ché  la  teste  à  son  frère,  M.  le  prince  de  Condé  :  ce 
qu'on  ne  vouloit  pas  faire  tandis  que  ce  roy  vivroit. 

Mais  toutes  ces  tragédies  sanglantes  ne  furent  point 
exécutées /pour  la  mort.de  François  ii  qui  fut  incon» 
tinent  après  assez  subite,  comme  rapportent  les  his- 
toriens. 

Que  si  le  père  dudit  duc  d'Aumale  avoit  adverty 
le  roy  Anthoine  de  ceste  entreprise  faicte  contre  luy, 
que  ledit  duc  son  fils  n'en  avoit  pas  moins  faict  à  Fen- 
droict  du  roy  Henry  m,  ainsi  que  ledict  Boy  Tavoit 
publié  par  sa  déclaration  qu'il  fit  au  commencement 
des  troubles  de  Tan  1589. 

Plus  y  que  Ton  sçavoit  bien  que  la  querelle  ^ntre 
ledit  sieur  roy  Anthoine  (n'estant  encor  que  duc, de 
Vendosme)  et  François ,  duc  de  Guise ,  n'estoit  venue' 
que  pour  ce  que  tons  deux  pretendoient  d'espouser  la 
princesse  Jeanne  de  Navarre  ;  car  auparavant,  comme 
font  jeunes  princes,  proches  parens  comme  ils  estoient^ 
on  les  avoit  veus  assez  de  fois  couchez  ensemble,  et  le 
père  du  duc  d'Aumale  au  milieu  d'eux;  mais  que  du 
depuis  qu'ils  se  furent  entre-descoùverts  qu'ils  pour- 
suivoient  chacun  en  particulier  d'avoir  ceste  princesse 
en  mariage,  et  que  le  capitaine  Monins  (que  le  duc  de 
Guise  avoit  practiqué  prez  le  roy  Henry  d'Albret 
pour  lui  faire  trouver  bon  ce  mariage)  fut  tué,  l'on 
sçavoit  bien  qu'il  y  avoit  eu  tousjours  une  haine  cou- 
verte entr'eux,  à  laquelle  le  duc  d'Aumale  s'estoit 
monstre  neutre,  honorant  l'un  comme  son  cousin  ger- 
main (pour  ce  que  ledit  duc estoit  fils  d'Anthoinette 
de  Bourbon ,  de  laquelle  il  portoit  les  armes  escar- 
telées  dans  les  siennes  ),  et  l'autre,  l'aimant  comme 
son  fi*ere  aisné  ;  bref,  que  les  ducs  d'Aumale  en  toutes 
les  guerres  civiles  n'avoient  porté  les  armes  que  pour 
Ja  defiense  de  la  religion  catholique-romaine ,  san3 


> 

avoir  eu  aucune  querelle  ny  haine  contre  aucun  des 
princes  de  la  maison  de  Bourbon.  Voylà  ce  qu'escri- 
virent  ceux  qui  desiroient  la  reconciliation  dudit  duc 
d'Auinale  avec  le  Roy.  Mais^  soit  à  cause  de  ce  qui  se 
passa  à  Dourlens,  ou  pour  d'autres  causes  secrettes,  il 
a  este  le  seul  des  princes  de  sa  maison  qui  ait  dfi- 
meure  jusqu'à  présent  avec  l'Espagnol  (0. 

Si  les  Espagnols  avoient  fait  sonner  haut  la  desroute 
de  Dourlens  advenue  la  veille  Sainct  Jacques,  leurs 
historiens  publièrent  encor  plus  la  levée  du  siège  de 
devant  GroUe,  au  pays  d'Overyssel,  qu'avoit  assiégé 
le  prince  Maurice.  Ils  l'intitulèrent  ;  Prima  Mau- 
ritU  Nassoun  Jiiga,  et  disoient  que  ce  siège  avoit  esté 
levé  le  jour  de  Sainct  Jacques,  bien  que  plusieurs  ont 
escrit  que  ce  ^e  fut  que  le  jour  Sainct  Anne,  trois 
jours  après. 

Jie  prince  Maurice,  ne  voulanj;  demeurer  sans  faire 
quelque  exploict  de  guerre  pendant  cest  esté,  avoit, 
avec  plus  de  deijix  cents  voiles,  eu  à  desseip  d'attaque^* 
quelqjae  place  de  l'obeyçsance  de  TEspagnol  ;  il  ^isoi.t 
courir  le  bruit  qu'il  en  vouloit  à  Bosleduc;  mais,  ayant 
couru  le  Vahal  et  le  Rhin,  il  tourna  droict  par  l'Issel 
vers  la  comté  de  Zutphen,  et  mit  le  siège  devant  ceste 
ville  de  GroUe,  n'ayant  an  plus  que  cinq  mille  hommes 
de  pietd  et  mille  chevaux,  avec  vingt-huit  gros  canons. 
Il  s'asseuroit  à  un  besoin  de  mander  et  se  servir  de 
toutes  les  garnisons  voisines,  et  pensoit  emporter  ceste 
place  comme  il  en  avoit  fait  d'autres  aux  années  pre- 

(«)  Qui  ait  demeuré  jusqu* à  présent  avec  P Espagnol,  Il  ne  put 
obtenir,  ni  de  Henri  iv  ni  de  Louis  xiii,  la  permission  de  rentrer 
en  Frmce.  Il  mourut  à  Bruxelles  en  i63i ,  à  Tâge  de  soixantc-div 
^ept  ans. 

cedentes,  tandis  que  les  forces  espagnoles  estoient  em- 
peschées  contre  la  France  ;  mais  Mondragon^  vieil  ca- 
pitaine et  gouverneur  de  la  citadelle  d'Anvers,  que  le 
comte  de  Fuentes  a  voit  laissé  avec  de  belles  troupes , 
comme  nous  avons  dit,  pour  empescher  ledit  prince 
de  rien  entreprendre  pendant  qu'il  viendroit  guerroyer 
sur  les  frontières  de  France,  sçachant  que  le  prince 
avoit  mis  ses  voiles  au  vent ,  il  s'en  alla  en  la  Gam- 
peine  ou  Champaigne ,  vers  Turnhout,  pensant  que 
ledit  prince  y  deust  faire  sa  descente,  et  avoit  en  son 
armée  de  six  à  sept  mille  vieux  soldats,  tant  de  pied 
que  de  cheval;  mais,  sçachant  que  le  prince  estoit 
tourné  vers  l'Overyssel ,  il  s'achemina  à  Vessel ,  où  le 
comte  Herman  de  Berghe  avec  plusieurs  troupes  le 
vint  encor  rencontrer.  Joincts,  ils  firent  publier  leurs 
forces  si  grandes,  ainsi  qu'escrivent  les  historiens  ho- 
landois,  que  le  prince  et  les  Estats  avec  leur  armée, 
sans  les  attendre,  levèrent  leur  siège  de  devant  GroUe, 
et  s'allèrent  camper  à  dos  de  Zutphen.  Mondragon 
s'estant  tenu  avec  son  armée  quelques  jours  en  ce  pays 
là,  rendant  le  camp  du  prince  infructueux  en  la  plus 
belle  saison  de  l'an,  dont  il  s'estimoit  avoir  acquis 
assez  d'honneur,  sur  la  fin  du  mois  d'aoust  il  s'ache- 
mina pour  repasser  le  Rhin  à  Berk,  au-dessus  de  Ves- 
sel, et,  ayant  passé  la  rivière  de  Lippe,  il  fit  quelque 
séjour  aux  environs  de  Dinslak,  attendant  mandement 
de  la  volonté  du  comte  de  Fuentes  qui  estoit  devant 
Cambray.  De  quoy  le  prince  adverty,  renforça  son  camp 
de  quelques  garnisons  voisines,  résolut  de  l'y  aller  at* 
taquer,  et,  ayant  aussi  passé  la  Lippe  le  deuxiesme  sep- 
tembre, il  envoya  le  comte  Philippe  de  Nassau,  gou» 
verneur  de  Numeghe,  avec  cinq  cents  chevaux,  pour 

recognoistre  le  camp  de  Mondragon.  Ce  comté,  en  y 
allant,  rencontra  quatre-vingts  chevaux  de  Tarmëe  espar 
gnole  qui  revenoient  dé  la  picorée,  lesquels  prindrent 
le  galop  jusques  à  ce  qu'ils  fussent  au  camp  où  ils  don- 
nèrent l'alarme.  Cependant  que  Mondragon  montoit  à 
cheval  avec  toute  sa  cavalerie,  le  comte  Philippe  ren- 
contra encor  (}eux  cornettes  de  cavalerie  qu'il  chargea 
etdesfijt;  mais  ils'amusa  tant  en  ceste charge^que,  Mon- 
dragon venu,  la  meslée  commença  à  estre  très-rude. 
Enfin ,  après  avoir  bien  com})attu  de  part  et  d'autre,  les 
Espagnols  demeurèrent  victorieux,  et  peu  de  leurs 
ennemis  se  sauvèrent  qu'ils  ne  fussent  noyez,  tuez  ou 
prisonniers.  Ledit  comte  Philippe,  son  cheval  ayant 
esté  tué,  luy  bien  blessé,  demeura  prisonnier  avec  le 
comte  Ernest  son  frère  et  le  jeune  comte  de  Solms, 
qui  fut  bien  blessé,  et  furent  menez  à  Berk,  là  où 
Mondragon  leur  fit  le  meilleur  tràictement  qu*il  luy 
fut  possible  pour  les  faire  penser,  mandant  mesmes 
les  chirurgiens  du  prince;  mais  peu  ajjrès  ledit  comte 
Philippe  et  celuy  de  Solms  moururent.  Ce  fut  une 
petite  bataille  de  jeunes  sangs  bouillants.  Le  camp  du 
prince  estant  aucunement  esbranlé  par  ceste  desfeicte, 
il  ne  trouva  pas  bon  de  poursuivre  opiniastrement  un 
ennemy  victorieux,  tellement  qu'il  rebroussa  son  che- 
min, et  s'en  retourna  mettre  son  armée  ez  garnisons. 
Quant  à  Mondragon,  il  reconduit  la  sienne  en  Bra- 
bant ,  envoyant  une  partie  d'icelle  au  comte  de  Fuentes 
devant  Cambray,  lequel,  sur  l'advis  qu'il  eut  de  ceste 
desfaicte,  fit  en  signe  d*allegresse  tirer  tout  son  canon. 
Voyons  ce  qui  se  passa  au  commencement  de  ce  siège 
de  ^Cambray ,  et  pourquoy  les  Espagnols  assiégèrent 
ceste  place. 

5. 

Après  que  le  comte  de  Fuentes  eut  fait  reparer  les 
bresches  de  Dourlens,  el  qu  il  y  eut  mis  une  forte  gar- 
nison, il  vint  faire  repasser  son  armée,  qui  ne  pouvoit 
estre  au  plus  que  de  dix  mil  hommes ,  contremont  la- 
dite rivière  de  Some,  pour  voir  si  quelque  place  eston- 
nëe  ne  luy  donneroit  point  le  moyen  de  s'en  emparer 
pour  se  fortifier  d'un  passage  sur  ceste  rivière;  mais 
l'ordre  qu'y  mit  M.  de  Nevers  luy  fit  tourner  à  gauche 
vers  le  Gastelet  pour  assiéger  Cambray,  à  ce  solicité 
par  les  esta tsd'Artb ois  et  de  Hainaut,  lesquels;  promi- 
^  rent  pour  les  frais  de  ce  siège,  sçavoir  :  Arras  cent  mille 
florins,  le  Hainaut  deux  cents  mille,  et  cinq  mille 
hommes  de  pied,  Tournay  deux  cents  mille  florins 
aussi,  et  l'archevesque  de  Gambray  quarante  mille , 
avec  nombre  d'artillerie,  de  munitions  et  de  pionniers: 
lesquelles  promesses  firent  que  ledit  comte  de  Fuentes 
fit  investir  Gambray. 

Aussi-tost  que  le  mareschal  de  Balagny  se  vid  as- 
siégé, il  supplia  M.  de  Nevers,  par  lettres  des  n,  12, 
i3  et  i4  d'aoust  ,  de  le  secourir  promptement^ 
pour  ce  que  le  peuple  estoit  estonné  de  ce  qui  estoit 
advenu  à  Dourlens ,  et  qu'il  n'avoit  pas  au  plus  avec 
luy  que  sept  cents  soldats.  Il  en  fit  autant  au  mareschal 
de  Bouillon  et  à  tous  ceux  de  qui.  il  pensoit  tirer  se- 
cours. Le  duc  de  Nevers  y  envoya  aussi-tost  le  duc  de 
Bethelois  son  fils,  assisté  des  sieurs  de  Buhy  et  de 
Trumelet,  avec  trois  cents  cinquante  bons  chevaux, 
lequel  mit  à  la  teste  de  ceste  troupe  le  sieur  de  Vaube- 
court  avec  quatre  compagnies  de  chevaux  légers.  Par 
un  grand  vent  et  une  pluye  ils  cheminèrent  si  bien  la 
nuict  qu'ils  se  trouvèrent  à  deux  lieues  de  Gambray, 
où  ils  furent  contraincts  de  faire  halte  l'espace  d'une 

heure  et  demye  pour  de  rempeschement  qu'ils  trouvè- 
rent à  passer  un  ruisseau  et  un  pont  ^  jusques  à  ce  que 
toute  la  troupe  fust  passée  :  ce  qui  donna  le  loisir  aux 
Espagnols  de  se  mettre  en  bataille  sur  Talarme  que  les 
paysans  de  ce  quartier  là,  qui  leur  estoient  fort  affec- 
tionnez, donnèrent  par  le  son  de  leurs  cloches  de  village 
en  village  :  tellement  que  les  François  ne  purent  arri- 
ver en  la  pleine  proche  de  Cambray  qu'à  une  heure 
de  jour,  où  ils  veirent  sur  le  chemin  l'armée  espagnole 
en  bataille  ;  ce  qui  fut  cause  qu'ils  cheminèrent  à  quar- 
tier ^  et  tirèrent  droict  à  un  petit  corps  de  garde  de 
vingt-cinq  lanciers  qu'ils  taillèrent  en  pièces  à  la  veuë 
delà  cavalerie  espagnole ,  qui  ne  les  pouvoit secourir 
à  cause  d'un  chemin  creux  qui  estoit  entre-deux;  puis, 
passans  outre,  ils  ëscarterent  un  gros  de  deux  cents  cin- 
quante chevaux,  et  se  rendirent  sur  les  fossez  de  Cam- 
bray, où,  recogneus,  ils  entrèrent  le  i5  d'aoustdans  la 
ville,  et  furent  receus  avec  grand  honneur  par  ledit 
sieur  mareschal  de  Balagny.  Le  sieur  de  Vie  y  entra 
aussi  en  mesme  temps  avec  quelques  troupes.  Le  comte 
de  Fuentes  voyant  que  les  François  n'avoient  pas  en- 
vie de  luy  laisser  prendre  ceste  place,  il  manda  de  tous 
costez  du  secours ,  tellement  que  de  divers  endroits  il 
luy  arriva  plus  de  huict  mille  hommes  de  pied  et  huict 
cents  chevaux,  et  se  trouva,  le  lo  septembre,  avoir  sep- 
tante deux  pièces  de  canon  pour  battre  Cambray,  et 
cinq  mille  pionniers  en  son  armée.  Avant  que  de  dire 
ce  qui  se  fit  en  ce  siège  ^  voyons  ce  qui  se  passa  en  ce 
mesme  mois  à  l'entrée  du  Roy  à  Lyon. 

Le  quatriesme  jour  de  septembre  le  Roy  fit  son  en- 
trée dans  Lyon^  aussi  magnifique  qu'il  en  eust  encores 
faict  en  nulle  autre  ville  de  son  royaume.  Sa  Majesté 

s*eslant  rendue  à  La  Cl^re  où  estoit  le  théâtre  des  pre^ 
mieres  cérémonies  ^  avant  son  disner  les  comtes  de 
Teglise  deSainct  jeaade  Lyon  vindrent  se  présenter 
à  Sa  Majesté.  Le  doyen^  nommé  de  Cbalmazel^  luy  fit 
une  belle  harangue ^  la  fin  de  laquelle  estoit  pour  le 
supplier  de  les  maintenir  en  leurs  privilèges^  à  laquelle 
Sa^  Majesté  respondit:  ce  Je  vous  promets  non  seulement 
de  les  maintenir,  mais  de  les  accroistre  et  amplifier.  ^ 

Après  que  le  Roy  eut  disné  ,  les  Genevois  et  les  Al- 
lemans  des  villes  impériales  se  rendirent  aussi  à  La 
Glare  pour  la  contention  de  la  préséance  qu'avoient 
lesdits  Genevois  avec  les  Florentins ,  et  les  AUemans 
avec  les  Suisses  et  Grisons  ;  et,  dans  la  salle  où  le  Boy 
avoit  disné^  ils  le  supplièrent  de  les  maintenir  et  con- 
server pour  luy  en  ren  dre  très-htimble  service  :  le  co* 
lonel  Alfbnse  Dornano^  que  le  Boy  avoit  faict  mares- 
chai  de  France^  recommanda  les  Genevois,  et  M.  de 
Bellievreles  AUemans.  Le  Boy  leur  respondit  aux  uns 
et  aux  autres  qu'il  les  cheriroit  de  la  mesme  volonté 
que  les  roys  ses  prédécesseurs  les  avoient  aymez. 

Le  Boy  estant  assis  en  son  throsne  royal  eslevé  sur 
un  eschaffaut  de  septante  pieds  de  longueur  et  trente 
pieds  de  largeur,  dont  le  dessus  estoit  couvert  de  taf- 
fetas verd,  le  parterre  de  tapisserie,  les  barrières  d'au- 
tour de  tapis,  avec  deux  escaliers,  afin  que  ceux  qui  se 
presenteroient  à  4uy  peussent  monter  et  descendre 
sans  desordre ,  toutes  les  communautez  des  églises^ 
collèges,  parroisses  et  monastères  de  Lyon,  allèrent 
vers  ce  théâtre  pour  luy  faire  la  révérence.  Le  grand 
obeancier  en  Teglise  Sainct  Just  s'estant  présenté  aux 
pieds  de  Sa  Majesté  pour  luy  faire  une  harangue  au 
tiom  du  clergé^  il  le  fit  lever  :  la  harangue  finie,  le  Boy 

leur  dit  que  comme,  des  trois  ordres  dont  estoit  comr 
posé  son  royaume,  le  clergé  avoit  esté  le  dernier  à  le 
recognoistre,  qu'il  croyoit  aussi  qu'il  seroit  des  plus 
fermes  et  affectionnez  à  son  obeyssance,  et  qu'ils  nç 
doutassent  point  qu'il  ne  les  maintinst  en  leurs  previ- 
leges  et  autoritez  ;  puis,  ayant  baisé  la  croix  avec  une 
grande  révérence,  il  les  renvoya. 

Après  que  le  clergé  fut  descendu  du  théâtre ,  le  pre- 
vost  des  mareschaux  du  Lyonnois,  suivy  de  ses  archers, 
se  présenta  au  Boy;  puis  les  nations,  qui  montèrent 
toutes  en  leur  ordre,  et  firent  chacune  leur  remous- 
trance,  et  à  chacune  en  particulier  le  Roy  leur  dict 
qu'il  les  aymoit,  et  qu'il  leur  feroit  paroistre  des 
preuves  de  sa  &veur  quand  ils  l'en  requerroient.  Les 
Lucquois montèrent  les  premiers,  après  les  Florentins, 
et  puis  les  Suisses  et  les  Grisons^,  ausquels  particuliè- 
rement le  Boy  dit  qu'il  seroit  tousjoursleur  bon  com- 
père (0. 

Le  siège  presidial  vint  après  se  prosterner  aux  pieds 
de  Sa  Majesté.  Le  président  de  Lange  fit  la  harangue, 
la  substance  de  laquelle  estoit  que  Dieu  avoit  faict  la 
grâce  à  Sa  Majesté  de  conserver  entier  son  Estât  et 
couronne  contre  Tinjure  du  temps  et  tyrannie  des 
perturbateurs  du  repos  public  :  a  Vous  avez,  dit-il, 
aymé  et  chery  la  justice,  qui  est  le  bra^  dextre  des 
princes,  vous  avez  fuy  et  détesté  l'iniquité  :  pour  ces 
causes  nostre  bon  Dieu  vous  a  oingt  de  son  saint 
huile  de  joye,  allégresse  et  jubilation,  choisi  etesleu 
sur  tous  les  seigneurs  de  la  terre  pour  régir  et  gouver- 
ner ceste  monarchie  françoise,  la  plus  belle  et  excel- 
lente de  la  chrestienté.  » 

(0  Leur  bon  compère.  Ce  toit  Louis  xt  qui  ayoit  ainsi  appelé  les  Suisses. 

Le  Roy  luy  respondit  :  «  J'ay  trouvé  mon  royaume 
si  troublé  à  mon  advenement  à  la  couronne ^  que  je 
n'ay  peu  procurer  à  mes  subjects  tout  le  t'epos.que 
j'eusse  désiré;  mais  j'espère^  avec  Tayde  de  Dieu,  d'ache- 
Ter  ce  qui  a  esté  si  bien  commencé^  poury  par  ce  moyen, 
faire  revenir  le  siècle  qu'on  appelloit  doré,  à  fin  que 
nous  jouyssions  ensemble  de  ce  bon  heur,  moy  comme 
vostre  roy ,  et  vous  comme  mes  bons  subjects.  » 

Le  sieur  de  Sève,  capitaine  des  enfans  de  la  viUe 
(lesquels  avoient  tous  le  pannache  blanc  enricby  de 
pierreries,  l'habit  de  satin  gris  tout  chamarré  dç  clin- 
quant d'argent,  et  sous  la  descoupeur e  du  taffetas 
verd ,  le  manteau  de  velours  ras  doublé  de  satin  incar* 
nat,  avec  sept  bandes  de  passement  d'argent,  montez 
sur  des  chevaux  richement  harnachez ,  tous  leurs  lac- 
quais  vestus  de  blanc  çt  de  bleu  ),  monta  avec  ceux  des 
deux  premiers  rangs  de  sa  troupe  sur  le  théâtre,  et  of- 
frit à  Sa  Majesté  le  corps  et  les  biens  de  toute  là  jeu- 
nesse de  Lyon. 

Après  le  maistre  des  cérémonies  fut  appelle  les  es- 
chevins,  lesquels  il  conduit  devant  le  théâtre  du  Roy. 
Le  plus  ancien  d'eux  fit  aussi  une  harangue  à  Sa  Ma- 
jesté, et  la  condut  en  ces  termes  : 

ce  Gomme  vos  fidelles  subjects ,  nous  remercions  Dieu 
de  la  grâce  qu'il  nous  fait  de  voir  la  face  de  nostre  bon 
Roy,  supplions  Sa  Majesté  Divine  d'accepter  nos  vœus 
pour  vostre  longue  vie  et  félicité,  et  vous.  Sire,  ce  per- 
pétuel et  inviolable  serment  de  fidélité  que  nous  faisons 
très-humblement  en  vos  mains  sacrées,  de  vivre  et 
mourir  sous  vostre  obeyssance,  et  ainsi  le  jurons  et 
promettons  au  nom  de  tous  nos  concitoyens  et  de  toute 
nostre  postérité.  » 

Le  Roy  leur  respondit:  «Mes  amis,  j'ay  loué  vostre 
Gdelité,  j'ay  tousjours  creu,  quelque  desbauche  et 
changement  qu'il  y  ayt  eu  par  mon  royaume,  que 
vous  estiez  françois^  vous  le  m'avez  bien  monstre,  l'hon- 
neur vous  en  est  demeuré,  et  à  moy  tout  le  conten- 
tement qu'un  prince  peut  avoir  du  service  et  de  l'obey s- 
sancç  de  ses  subjects.  Continuez  à  m'aymer,  et  je  vous 
feray  cognoistre  combien  je  vous  ayme,  et  que  je  n'ay 
rien  plus  à  cœur  que  vostre  repos.  » 

Après  ceste  responce  le  Roy  sortit  de  son  throsne, 
et  s'advança  sur  la  barrière  du  théâtre  pour  voir  passer 
l'infanterie.  Le  sergent  major,  ayant  mis  pied  à  terre, 
assisté  des  premiers  rangs  des  capitaines,  monta  sur  le 
théâtre,  et,  de  genoux^  dict  au  Roy  : 

€<  Sire,  ce  peuple  vostre  a  fait  paroistre  combien  il 
portoit  impatiemment  l'iisurpation  du  duc  de  Nemours 
et  encore  la  tyrannie  de  la  ligue,  et  maintenant  il  fait 
cognoistre  son  allégresse  pour  l'heureuse  venue  de 
Vostre  Majesté  si  longuement  souhaittée,  laquelle  luy 
fait  espérer  un  heureux  repos,  pour,  quittant  ses  ar- 
mes, retourner  chacun  en  sa  maison  et  en  fermeté 
inviolable  de  fidélité,  pour  laquelle,  au  nom  de  tous, 
nous  faisons  ce  serment  solennel  en  vos  mains  sacrées, 
et,  prosternez  à  vos  pieds,  jurons  et  promettons,  pour 
nous  et  nostre  postérité,  vivre  et  mourir  en  la  subjec- 
tion,  obeyssance  et  fidélité  due  à  Vostre  Majesté  et 
aux  successeurs  de  vostre  couronne.  » 

Le  Roy  leur  dit  qu'il  se  souviendroit  tousjours  que 
le  peuple  de  Lyon  luy  avoit  fait  service  au  besoin,  et 
luy  feroit  voir,  avec  l'ayde  de  Dieu,  lefruict  que  safide- 
lité  a  mérité  envers  un  bon  roy,  la  grâce  duquel  ne 
manque  jamais  à  ceux  qui  ne  manquent  en  leur  devoir. 

Alors  le  maistre  des  cérémonies  commanda  que  l'on 
marchast  pour  entrer  en  la  ville.  Premièrement  mar* 
cherent  ceux  du  clergé ,  puis  les  gardes  du  Roy  aux 
portes  de  Lyon  y  la  communauté  des  sergens^  portans 
des  bastons  semez  de  fleurs  de  lys ,  le  prevost  des  ma- 
reschaux  et  ses  archers^  puis  l'infanterie  de  la  ville ,  qui 
pou  voit  estre  au  nombre  de  cinq  mille  habitans  bien 
armez  et  en  bonne  conclie.  Au  front  de  ceste  grosse 
troupe  marchoient  trente-six  serviteurs  portans  les 
armes  accomplies  des  capitaines ,  et  ce  devant  le  sieur 
Laurens,  sergent' major ^  quiestoit  à  cheval,  et  vestu 
de  toile  d'argent;  puis  trente -cinq  capitaines,  tous 
vestus  de  satin  blanc  ou  de  toile  d'argent,  ayans  tous 
lapicque  de  Biscaye.  Après  eux  marchoient  cent  trente 
rangs  de  cuirasses  avec  le  pourpoint  blanc,  la  chausse 
de  velours  et  le  bas  de  soye,  portans  tous  la  halle- 
barde ou  la  pertuizanne;  trente -cinq  serviteurs  des 
lieutenans  poi-tans  les  boucliers,  coutelas  et  pots  de 
leurs  maistrej&j  vingt  tambours,  trente-cinq  lieute- 
nants, quarante  sept  rangs  de  mousquetaires ,  cinq 
cents  rangs  d'arquebuziers ,  quarante  rangs  de  pic- 
quiérs  avec  le  corselet  blanc  de  Milau ,  trente-cinq 
serviteurs  des  enseignes  portans  leurs  pertuisannes  et 
leurs  armes,  trente  tambours,  trente-cinq  capitaines 
enseignes,  cinquante-cinq  rangs  de  picquiers,  trente 
rangs  de  mosquetaires,  trois  cents  rangs  d'arquebu- 
ziers, deux  cents  rangs  de  cuirasses,  avec  quatre  ca- 
pitaines de  la  ville  à  cheval  pour  assister  le  sergent 
major  à  la  conduite  de  cette  grande  multitude,  qui 
estoit  de  telle  estenduë  que  le  premier  rang  estoii 
desja  à  la  porte  Sainct  George  quand  le  dernier  entroit 
par  celle  du  fauxbpurg  de  Veyse.  Après  l'infanterie 

de  la  ville  venoientles  principaux  des  nations  qui  ren- 
dent le  négoce  de  Lyon  renommé  par  tout^  sçavoir:les 
Laoqaoisy  les  Florentins  avec  leur  consul,  les  Giîsons 
et  Suisses,  tous  à  cheval  avec  la  housse,  en  habits  ri- 
ches et  honnorables.  A  leur  queue  estoient  les  soldats 
du  guet  à  pied,  les  huissiers  et  officiers  de  la  justice, 
les  juges  du  siège  presidial  montez  sur  mules,  portans 
les  bonnets  quarrez ,  revestus  de  leurs  robbcs  longues  ; 
les  exconsuls  et  notables  bourgeois  de  la  ville ,  les 
gladiateurs  et  maistres  d'escrime,  vestus  de  satin  blanc, 
portant  des  armes  de  toutes  sortes,  dont  ils  escrime^ 
rent  devant  le  théâtre  du  Boy  ;  le  capitaine  des  enfans 
de  la  ville ,  les  consuls  et  eschevins,  revestus  de  robbes 
de  satin  violet,  la  housse  de  velours,  ayant  chacun 
deux  laquais  de  mesme  livi*ée,  et  devant  eux  les  man- 
deurs  et  officiers  de  la  Maison  de  Ville  ;  le  sieur  de  Bo- 
quelaure,  maistre  de  lagarderobbe  du  Boy,  avec  les 
cent  gentils-hommes  de  la  chambre  ;  plusieurs  grands 
seigneurs  et  capitaines  ;  la  garde  des  Escossois  avec 
leurs  hocquetons  et  halebardes  ;  le  grand  prevost  de 
rhostel  avec  ses  officiers  et  archers  ;  les  Suisses  de  la 
garde  du  Boy  ^  messieurs  des  affaires  portans  l'ordre 
du  Sainct  Esprit  ;  le  sieur  de  Liancourt  portant  l'espée 
du  Boy  en  la  place  de  M.  le  grand  escuyer  de  France; 
quatre  jeunes  gentils  -  hommes,  bien  parez  et  bien 
montez,  portans  chacun  un  esperon  d'or  en  main; 
Af-  le  duc  de  Montmorency,  premier  baron,  pair  et 
connestable  de  France,  portoit  l'espée  nue  de  France 
devant  le  Roy;  puis  le  Roy,  vestu  de  toile  d'argent 
enrichie  de  perles  et  broderies,  monté  sur  un  cheval 
harnaché  de  blanc,  environné  des  gentils-hommes  de 
la  garde  de  son  corps,  avec  les  halebardes  et  hocquetons 

blancs,  faicls  d'orfèvrerie.  Sa  Majesté,  estant  suyvie  dé 
M.  le  duc  de  Guise,  du  mareschal  de  Brissac  et  plu-^ 
sieurs  autres  grands  seigneui^,  arriva  en  cest  ordre  à 
la  porte  du  fauxbourg  de  Veyse,  et,  passant  outre,  vint 
à  la  porte  neufve  du  pont-lcvis ,  oh  les  eschevins  Tat- 
tendoient  pour  luy  présenter  les  clefs  de  la  ville  et  le 
poisle  de  drap  d'or,  enrichi  de  fleurs  de  lys,  armes,  chif- 
fres et  devises  de  Sa  Majesté,  faites  en  broderie,  lequel 
estant  porté  par  quatre  eschevins.  Sa  Majesté,  estant  des- 
sous le  poisle,  tenant  unepalme  en  sa  main,  approchant 
de  la  principale  porte  de  la  ville,  toutes  les  cloches  com- 
mencèrent à  sonner  et  l'artillerie  à  canonner.  En  fai-^ 
sant  le  chemin,  depuis  la  porte  de  Pierre-Ancize  jus* 
ques  à  Porte-Froc,  à  l'entrée  du  cloistre  Sainct  Jean, 
ce  n*estoient  qu*arcs,  statues,  pavillons  où  estoient 
grand  nombre  de  musiciens,  phamides,  colomnes, 
autels,  tableaux  et  devises  en  l'honneur  de  Sa  Ma« 
jesté,  avec  la  représentation  des  diverses  victoires  qu*il 
avoit  obtenues  sur  ses  ennemis,  ainsi  que  le  lecteur 
curieux  pourra  voir  dans  un  livre  de  ladite  entrée  qui 
en  fut  lors  imprimé. 

A  l'entrée  du  cloistre  les  comtes  de  Sainct  Jean 
avoient  faict  dresser  aussi  un  arc  triomphant  d'une 
tiès-belle  architecture,  oà.  il  y  avoit  plusieurs  belles 
statues  avec  des  devises  et  inscriptions  en  l'honneur  du 
Roy.  Là  Sa  Majesté  changea  de  poisle,  et  quatre  des- 
dits comtes  luy  présentèrent  le  poisle  de  damas  blanc; 
et  l'archevesque  de  Lyon,  celuy  dont  nous  avons  assez 
parlé  icy  dessus,  qui  avoit  esté  des  premiers  et  prin<" 
cipaux  du  party  de  l'union,  revestu  de  ses  habits  pon- 
tificaux, luy  fit  une  assez  longue  harangue  sur  les 
faveurs  que  Dieu  avoit  desparties  à  la  France  plus  qu'à 

nulle  antre  nation ,  en  ce  que  toutes  les  fois  qnel'Estat 
avoit  esté  mis  en  confusion  et  en  danger ,  il  avoit  faict 
naistre  quelque  moyen  extraordinaire  et  miraculeux 
pour  le  restaurer  ;  que  Dieu  avoit  dez  long  temps  des- 
tiné Sa  Majesté  pour  estre  le  restaurateur  de  cest  Estât, 
et  avoit  faict  par  luy  des  actes  si  grands ,  que  la  pos- 
térité, les  lisant,  à  peine  les  pourroit  croire;  mais  que 
ceste  bien-heureuse  conversion  que  Dieu,  par  son  Sainct 
Esprit,  avoit  opéré  en  le  rappellant,  lors  que  l'on  l'es- 
peroit  le  moins,  dans  le  giron  de  l'Eglise,  avoit  esté 
la  plus  grande  grâce  qu'il  luy  avoit  jamais  faicte  ;  le 
supplie  de  conserver  ce  précieux  joyaux ,  et  d' estre , 
comme  il  avoit  promis  et  commencé,  le  protecteur  de 
la  religion  et  foy  catholique  ;  et  après  luy  avoir  dit 
que  la  compagnie  des  comtes  et  chanoines  de  Lyon 
estoient  là  avec  luy  pour  luy  baiser  ses  victorieuses 
UEiains  et  tesmoigner  la  dévotion  qu'ils  avoient  à  son 
service,  ceste  compagnie  estant  la  plus  ancienne  et 
première  de  la  France ,  estant  toute  composée  de  no- 
blesse de  quatre  races,  et  paternelle  et  maternelle,  il 
finit  sa  harangue  en  ces  mesmes  termes  :  «  Nos  pères 
deffuncts  ont  employé  leurs  vies  pour  le  service  de 
ceste  couronne,  tous  nos  parens  vivants  suyvent  ceste 
mesme  trace,  et  nous,  selon  nostre  vocation,  avons 
pareille  volonté,  et,  comme  très  fidelies  subjects,  ne 
cessons  de  prier  de  toute  nostre  affection  la  bonté  di^ 
vine  qu  il  luy  plaise  prospérer  vos  saincts  désirs,  vous 
Élire  la  grâce,  après  avoir  dompté  vos  ennemis,  de 
rendre   la  tranquilité  à  l'Eglise ,  la   paix  à  vostre 
royaume,  et,  après  une  longue  et  heureuse  vie,  cou<^ 
ronner  vos  mérites  de  sa  gloire.  » 

Le  Roy  luy  respondit  en  ces  mesmes  mots  :  «  J'ay 

gafgné  des  batailles  ^  j'ay  eu  des  victoires;  mais  ce  a*est 
pas  à  moy  h  qui  la  gloire  en  appartient ,  )e  n*y  ay  rien 
apporté  du  mien,  je  les  tiens  de  Dieu.  Je  m*esjoais 
l)eaucoup  du  tesmoignage  de  vos  bonnes  volontés^  je 
croy  que  ceste  compagnie  estant  la  première  de  mon 
clergé  y  et  remplie  de  gentils-hommes  qui  approchent 
des  roys  plus  près  que  les  autres,  elle  servira  d'exemple 
de  la  ûdelité  et  de  Tobeyssance  qu'on  doit  au  souve» 
rain.  Priez  Dieu  pour  moy ,  et  vous  asseurez  que  je 
maintiendray  la  religion  catholique ,  et  que  j'y  mour- 
ray.  » 

Après  y  le  Roy  fut  conduit  à  la  porte  de  l'église ,  où 
il  fut  créé  premier  comte  de  Sainct  Jean,  et  luy  fat 
donné  un  surplis  qu'il  porta  jusqu'à  l'autel,  où  il  se 
mit  à  genoux  :  et  au  mesme  instant  le  clergé  com* 
mença  à  chanter  le  Te  DeumlàudamuSj  lequel  achevé. 
Sa  Majesté  fut  conduite  à  Tarchevesché,  qui  estoit  le 
logis  que  l'on  luy  avoit  préparé. 

Trois  jours  après  ceste  joyeuse  entrée ,  lesquels  fu- 
rent employez  en  divei*ses  sortes  de  resjouissances,  le 
Roy  monta  à  cheval,  et  alla  voir  les  fortifications  que 
M.  le  connestable  avoit  faict  faire  au  chasteau  de  la  ville 
de  Montluel  en  Savoye,  à  trois  lieues  de  Lyon,  de  la- 
quelle ville  il  s'estoit  emparé  pour  y  faire  hyveruer  ses 
troupes;  et  ainsi  que  nous  avons  dit ,  le  jour  mesme,  Sa 
Majesté  revint  par  eau  à  Lyon.  En  ce  temps-là  il  y  eut 
trefve  pour  quelques  mois  entre  le  Roy  et  le  duc  de 
I      Savoye,  et  le  sieur  Zamet,  de  la  part  du  duc,  porta 
quelques  paroles  de  paix  à  Sa  Majesté.  Les  choses 
passèrent  si  avant,  que  le  président  de  Sillery,  de  la 
part  du  Roy,  et  le  président  La  Rochette ,  de  la  part  du 
duc,  s'assemblèrent  plusieurs  fois,  et  tombèrent  enfin 

d'accord,  moyennant  certaines  sommes  de  deniers 
que  le  duc  bailleroit,  avec  la  restitution  de  quelques 
places,  et  qu'un  des  fils  du  duc  seroit  pourveu  du  mar- 
quisat de  Saluces,  dont  il  en  fcroit  hommageauRoy.  Sur 
la  forme  de  cest  hommage  nasquirent  des  difficultez. 
Autres  assemblées  se  firent,  tant  au  Pont  Beauvoisin 
qu'à  Suzes,  pour  les  resouldre;  mais  les  députez  du 
duc  dirent  que  leur  maistre  ny  les  siens  ne  feroient 
jamais  hommage  du  marquisat  au  Roy.  Ce  fut  la  res- 
ponse  qui  mit  fin  à  toutes  ces  assemblées  et  à  la  trefve, 
qui  dura  jusqu'à  l'an  suyvant,  que  la  guerre  recom- 
mença entre  Sa  Majesté  et  ledit  duc,  laquelle  dura 
jusques  à  la  paix  de  Yervins. 

Pendant  que  Sa  Majesté  fut  à  Lyon  il  survint  plu- 
sieurs choses  remarquables  desquelles  nous  parlerons 
les  unes  après  les  autres,  sçavoir  :  la  mort  du  duc  de 
Nemours,  gouverneur  du  Lyonnois,  duquel  gouver- 
nement le  Roy  pourveutM.  de  La  Guiche,  grand  mais- 
tre de  l'arlillerie,  qui  remit  ledit  estât  de  grand  mais- 
tre entre  les  mains  du  Roy,  qui  le  donna  à  M.  de 
Sainct  Luc;  la  réduction  de  quelques  petites  places 
fortes  encores  occupées  au  gouvernement  du  Lyon- 
nois et  au  Bourbonnois  par  ceux  qui  y  avoient  mis 
ledit  duC  de  Nemours  ;  la  réunion  dudit  sieur  de  Bois* 
dauphin,  qui  ramena  au  service  du  Roy  les  villes  de 
Sablé  et  de  Chasteaugontier  (advis  certain  que  le 
Pape  estoit  résolu  d'absouldre  Sa  Majesté);  la  trefve 
et  le  traicté  de  la  réduction  du  duc  de  Mayenne,  et 
en  suitte  celles  du  marquis  de  Sainct  Sorlin  (que 
Ton  appella  duc  de  Nemours  depuis  la  mort  de  son 
frère)  et  du  duc  de  Joyeuse  avec  la  ville  de  Thou- 
louse;  la  resolution  des  afiaires  de  Provence,  où  le 

Roy  envoya  M.  de  Guise,  et  le  pourveut  du  gouver- 
nement de  ceste  province-là. 

Quant  au  duc  de  Nemours,  que  nous  avons  dît  cy- 
dessus  estre  allé  à  Tarmée  du  connestable  de  Castille, 
après  qu^il  eut  entendu   que  le  sieur  de  Disimieu 
avoil   rendu  Vienne  au  Roy,  il  s'en   affligea  telle- 
ment ,  pourçe  que  c*estoit  la  seule  place  de  bonne  re- 
traicte  qu'il  avoit  en  France,  qu'il  devint  si  triste, 
pour  voir  la  fortune  contraire  à  ses  desseins,  et  si 
foible  de  ses  membres,  que,  ne  pouvant  plus  monter  }i 
cheval,  il  fuj;  contraint  de  se  retirer  à  Annecy  en  Sar 
voye ,  place  que  son  père  lui  avoit  laissé,  et  qu'il  t&- 
noit  en  apanage  de  la  Savoye,  comme  prince  yssu  des 
ducs  de  Savoye,  oii,  avec  quelques-uns  de  ses  fami- 
liers, il  résolut  de  se  guérir  à  repos;  mais  Dieu,  qui 
dispose  de  nous,  disposa  de  ce  duc,  et,  après  une  fièvre 
continue  de  quatre  mois ,  l'appella  à  luy.  Messire  Ho- 
noré d'Urfé,  comte  de  Chasteauneuf,  dans  ses  Ëpist- 
tres  morales,  rapporte  que  ce  duc  alloit  traçant  ses 
derniers  jours  de  son  sang,  et  que  la  dernière  goutte 
a  esté  le  dernier  moment  de  sa  vie.  «  O  quelle  veuë, 
dit-il,  me  fut  celle  -  là,  car  il  avoit  les  yeux  hâves  et 
enfoncez,  les  os  des  joiies  eslevez ,  de  sorte  que  la  mâ- 
choire au  dessous ,  couverte  seulement  d'un  peu  de 
peau ,  sembloit  s'estre  retirée  et  abatuë,  car  ses  mou- 
vemens  en  estoient  si  apparens  qu'il  sembloit  qu'elle 
ne  tinst  plus  qu'à  quelques  nerfs  :  la  barbe  hérissée, 
le  taint  jaune,  ses  regards  lents,  ses  soufles  abattus, 
monsti*oient  bien  à  quel  poinct  son  mal  l'avoit  réduit. 
Mais  sa  main ,  qui  autrefois  avoit  emporté  le  prix  sur 
les  plus  belles ,  n*estoit  du  tout  point  cognoissaI)le , 
càt  sa  jauneur ,  sa  maigreur,  ses  rides,  ses  os  eslev^?^ 

et  grossis,  ses  doigts  qu'à  peine  pou  voit-il  joindre ,  et» 
joints,  tenir  droits ,  la  rendoyent  si  dissemblable  de 
ce  qu'elle  souloit  estre,  qu'il  n'y  avoit  personne  qui 
ne  s'estonnast  de  tel  changement.  Ses  bras  decharnez, 
4ont  les  tendons  parroissoient  comme  en  une  anato- 
mie,  et  ses  cuisses,  qui  estoient  de  la  grosseur  dont 
devoyent  estre  ses  bras,  ne  pouvoyent  que  faire  es* 
bahir  ceux  qui  les  voyoient,  qu'une  personne  sans 
mourir  fust  recuite  à  ceste  extrémité.  «  Est-ce  là  le 
prince,  disoy  je,  qui  n*aguieres  de  son  nom  emplissoit 
tout  le  monde,  et  de  qui  la  belle  ambition  ne  pouvoit 
estre  remplie  de  l'univers?  Sont-ce  là  ces  bras  que 
tant  de  milliers  d'ennemis  ont  si  fort  redoutez,  et  qui 
ne  pouvoyent  redouter  personne  7  Et  ceste  voix  que 
î*oy  plaindre,  est-ce  celle-là  qui  donnoit  tant  d'es- 
pouvantement  aux  ennemis,  et  tant  d'asseurance  aux 
siens?  »  Et  par  ce  que  sa  foiblesse  estoit  si  grande, 
qu'il  falloit  le  tourner  quand  il  s'ennuyoit  d'un  costé: 
«  Est-ce  celuy-là,  disoy- je,  que  je  voy  tourner  dans 
jce  Inceul,  de  qui  le  courage  promettoit  de  tourner 
toute  Ja  France?  »  Et  lors,  comme  ravy  de  ce  que  je 
consideroy,  le  désir  de  l'oiîir  qui  me  portoit  d'ordi- 
naire près  de  luy,  de  la  bouche  duquel  il  ne  sortoit 
desjà  plus  des  paroles  humaines,  mais  des  oracles, 
pi'en  fit  approcher,  et  voicy  ce  qu'il  me  dit; 

«c  II  est  vray  qu'au  commencement  de  mon  mal  je 
me  suis  moy-mesme  esmeu  à  pitié.  Il  me  fachoit  qu'au 
plus  beau  de  mon  aage  il  me  failust  fermer  les  yeux 
et  laisser  mes  chers  amis.  J'avoy  veu,  disoit-il,  le  duc 
de  Nemours  plain  de  tout  ce  qui  pouvoit  plaire  au 
monde,  estimé,  honoré  et  redouté^  et,  considérant 
qu'il  luy  falloit  si  promptement  laisser  toutes  ce$ 
43  6 

choses,  sans  mentir^  j'^voy  quelque  pitié  de  tant  de 
chaleurs  souffertes ,  et  de  tant  d'hyvers  desdaignez 
pour  ceste  gloire;  mais  depuis,  recognoissant  qu'en 
toute  façon  il  faut  partir,  et  que  personne  ne  peut  s'en 
exempter,  q  que  je  l'ay  estimé  estre  favorisé  du  ciel, 
puis  qu'il  luy  est  permis  de  s*en  aller,  non  point  à  la 
desrobée  ou  à  rimpourveuë,  mais  tellement  disposé 
à  son  voyage ,  que  si  la  fortune  luy  estoit  redevable 
de  quelque  chose ,  par  ceste  faveur  elle  sort  entière- 
ment de  ses  debtes^  Laissons  donc,  disoit-il,  en  fin  ce 
désir  de  mourir  en  une  bataille  pour  nous  signaler; 
car  celui  qui  meurt  comme  il  doit  ne  se  peut  signaler 
d'avantage.  Que  s'il  est  honteux  de  ne  nous  vanger  de 
l'injure  que  l'on  nous  fait,  il  est  bien  plus  honnorable 
d'estre  tué  de  la  fièvre  que  d'un  soldat,  puis  que  l'on 
ne  peut  en  estre  taxé,  ne  s'estant  encor  trouvé  per- 
sonne qui  luy  ayt  peu  résister;  et  mourir  de  la  main 
d'un  soldat,  c'est  tousjours  estre  inférieur  en  quelque 
sorte  à  un  homme.  Contentons-nous  d'avoir  vescu  jus- 
ques  ici,  et  de  n'avoir  pas  tousjours  vescu  en  vain, 
et  remercions  Dieu  de  l'eslection  qu'il  a  faite  de  ceste 
mort  pour  moy.  » 

Dèslors  que  ce  4uc  se  recogneut  en  danger,  il  fit 
promettre  aux  nïfedecins  que  quand  ils  le  jugeroyent 
près  de  sa  dernière  heure,  qu'ils  l'en  advertiroyent. 
Se  sentant  réduit  à  l'extrémité,  et  recognoissant  à  peu 
près  la  grandeur  de  soii  mal,  il  leur  demanda  Iny- 
mesme,  sans  s'estonner,  si  sa  fin  estoit  proche;  et 
ayant  sceu  qu'il  estoit  en  grand  danger  si  la  veine  se 
r'ouvroit  :  «  Or  sus,  dit-il,  il  ne  faut  pas  attendre  l'ex- 
trémité, il  vaut  mieux  avoir  beaucoup  de  temps  de 
reste  que  s'il  nous  en  manquoit  un  moment.  »  Et 

alors  9  après  avoir  fait  ce  que  nous  devons  tous  comme 
chrestiens,  il  joignit  les  mains,  et  les  yeux  tendus  au 
ciel  : 

ce  J'ay,  dit-il,  autresFois  esté  aussi  près  de  la  mort  que 
je  le  sçauroy  estre  à  ceste  heure,  et  la  mesme  prière 
que  je  (is,  je  la  fais  encores.  C'est,  ô  mon  Dieu,  que 
ta  volonté  soit  faicte.  »  Après  il  fit  appeller  M.  le  mar- 
quis de  Sainct  Sorlin  son  frere^  et  tous  ses  gentils- 
hommes qui  estoient  pour  lors  près  de  luy  ;  et ,  les 
nommant  tous  par  leurs  noms,  et  leur  disant  le  der- 
nier adieu,  les  toucha  tous  en  la  main,  à  Tun  luy  re- 
commandant une  chose ,  et  à  Tautre  le  faisant  resou- 
venir de  sa  particulière  affection.  En  fin ,  d'une  voix 
de  temps  en  temps  de  la  foiblesse  interrompue,  il  leur 
pria  à  tous  ainsi  : 

(cDieu  me  soit  tesmoin,  mes  amis,  s'il  y  a  rien 
que  je  laisse  avec  tant  de  regret  que  vous.  Je  sçay 
que  vous  avez  desdaigné  tout  ce  qui  vous  devoit  estre 
dfi  plus  cher  pour  moy,  et  toutesfois  je  suis  contraint 
de  vous  abandonner;  mais,  pour  mon  contentement, 
vivez  avec  ceste  créance  que  de  n'avoir  encores  peu 
satisfaire  à  vos  mérites  est  mon  plus  grand  desplaisir. 
Toutesfois  je  vous  laisse  un  autre  moy^mesme,  qui^ 
comme  de  toute  autre  chose,  héritera  particulière- 
ment de  ma  bonne  volonté  envers  vous  tous.  Je  vous 
supplie  de  remettre  en  luy,  à  ma  considération ,  toute 
l'amitié  dont  vous  m'avez  obligé  ;  et  je  m'asseure  que 
la  fortune  que  avec  vous  j'avoy  commencée  luy  per-p 
mettra  de  recognoistre  vos  services  et  vos  affections.  » 
Lors,  reprenant  un  peu  d'haleine,  il  tourna  les  yeu^ 
languissans  sur  son  frère,  et  après  l'avoir  quelque 
jtemps  considéré  :  «  Et  vous,  mon  firere,   lui  dit-il,  si 

6. 

▼oos  am  quelquefois  creo  que  {e  tous  aje  ajmë, 
recerex,  je  vous  sapplie,  à  ce  coup  mes  paroles,  noo 
reniement  comme  venant  d'an  frère ,  mais  d'un  frère 
et  amy.  Entre  les  plos  cliers  thresors  que  je  tous 
laisse  y  je  ^ans  donne  mes  amis  à  qai  |e  Tiens  de 
dire  adien  ^  et  plusieurs  autres  que  |e  sça  j  qui  ne  vous 
manqueront.  Aymez  les  et  les  chérissez;  et  pour  leur 
mérites,  et  pour  mon  amitié,  Ëûctes  qu'ils  ressentent 
de  TOUS  les  frnicts  de  Fesperance  qu'ils  ont  en  de 
moy  y  et  desquels  non  moy,  mais  ma  fin  précipitée 
les  a  deceus.  Vous  pouvez  avec  eux  vous  bastîr  une 
très-belle  et  très-bonnorable  fortune,  qui  le  seroit 
desjà  si  Tenvie  me  Teust  permis  :  mais  je  partiroj 
trop  content  si  je  vous  eusse  laissé  vos  affaires  assen- 
rez.  Toutesfois  je  ne  pense  y  avoir  peu  advancé  en  l'ac- 
quisition que  je  vousay  &itte  de  tant  d'bonneStes  bom- 
mes.  Puis  qu'ils  se  sont  donnez  à  moy,  comme  de  chose 
mienne,  je  vous  'en  fay  mon  héritier;  mais  avec  ceste 
condition ,  que  tonte  autre  chose  que  vous  aurez  de 
moy  ne  vous  sera  rien  à  Tesgal  de  celle-cy. 

ce  Voylà  la  première  requeste  que  je  vous  fay.  La 
seconde,  je  Taccompagneray  de  ceste  autborité  que 
Taage  m'avoit  donné  sur  vous ,  par  laquelle  je  vous 
adjure  de  ne  vous  eslongner  jamais  de  FEglise  catho- 
li(|ue.  Et  en  ceste  dernière  occasion,  qui  vous  a  mis 
Un  titmm  à  la  main ,  ne  vous  séparez  jamais  de  nostre 
SàïwX  Vëre.  Quand  il  n'y  aura  plus  de  Tinterest  de  la 
rdlil^iotl^  je  remets  à  vostre  discrétion  de  poursuivre 
voM  iiiraire»  comme  le  temps  le  portera;  mais  surtout 
aye/i  en  toutes  vos  actions  Dieu  tousjours  devant  les 
yeuXf  et  recherchez  de  lui  toutes  vos  fortunes.  FTos* 
tez  jamais  de  vostk^c  mémoire  le  lieu  dont  vous  estes 

yssu  f  et  quels  exemples  de  vertu  vos  çincestres  vous 
ont  laissez  )  à  fin  qu*à  leur  imitation  vous  ne  fassiez 
chose  indigne  d'eux;  et  vivez  tous) ours  avec  un  des- 
sein de  laisser  à  ceux  qui  viendront  de  vous,  plustost 
de  la  gloirq  de  vostre  mémoire  que  de  grands  biens 
de  vostre  héritage. 

»  Que  si  vous  ayez  à  observer  quelque  prière  que  je 
vous  aye  faite ,  après  celle  de  Dieu,  ayez  ceste  cy  en 
mémoire:  Vous  sçavez,  mon  frère,  que  nous  avons  une 
mère,  à  laquelle,  outre  Tobligation  générale,  nous 
sommes  particulièrement  tant  redevables ,  que  ce  se- 
roit  double  ingratitude  si  nous  ne  le  recognoissions.  Je 
vous  supplie,  puis  que  je  ne  puis  avoir  ce  dernier  con- 
tentement de  luy  baiser  la  main  et  recevoir  sa  béné- 
diction, à  la  première  veue  que  vous  aurez,  de  la  re- 
cevoir en  mon  lieu ,  et  luy  faire  entendre  combien  le 
desplaisir  m'est  grand  de  n'avoir  peu  luy  rendre  le 
service  que  ]e  luy  devoy],  et  que  je  la  supplie  que  l'af- 
fection qu'elle  m'a  fait  paroistre  revive  en  vous ,  à  fin 
que  de  vous  elle  reçoyve  les  services  à  quoy  mon  de- 
voir m'obligeoit.  Honorez-la,  et  la  servez  :  et,  si  vous 
ne  voulez  que  Dieu  vous  en  punisse,  ne  sortez  jamais 
de  ses  commandemens.  Et,  pour  le  dernier  bien  que 
j'espère  recevoir  des  hommes,  promettez  moy,  mon 
frère,  que  mes  prières  me  soient  accordées  de  vous.  » 
Lors  à  toute  peine  il  luy  tendit  la  main.  Son  frère,  qui 
fondoit  en  larmes,  plus  par  ses  sanglots  que  par  les  pa- 
roleS)  car  ils  les  luy  interrompoient,  luy  donna  as- 
seurance  de  ne  point  sortir  de  ses  commandements. 
Lors,  tendant  les  mains  au  ciel ,  il  dit  :  k  O  mon  Dieu, 
que  je  meurs  content,  ayant  les  trois  biens  que  j'ay 
tous  jours  le  plus  requis  :  dire  adieu  à  mes  amis,  voir 

mon  frere  et  mourir  advisé;  »  et,  se  tournant  à  l'eves- 
que,  il  luy  demanda  sa  bénédiction,  tant  pour  mourir 
en  Tobeyssance  de  TEglise  ^  que  pour  luy  tenir  lieu  de 
celle  de  sa  mère. 

La  peine  qu'il  avoit  eu  à  parler  luy  fit  venir  une 
foible  sueur  par  tout  le  corps.  Il  se  tourna  froidement 
aux  médecins  :  «  La  sueur  de  la  mort,  dit-il,  est  elle 
chaude  ?  »  £t  luy  estant  respondu  que  non  :  a  Nous 
avons  donc,  adjousta-il,  encores  quelque  temps  à  com* 
battre.  »  Sur  cela  la  veine  se  vint  à  r'ouvrir ,  et  le  sang 
luy  sortit  en  si  grande  abondance,  qu'il  y  en  eut 
mesmes  des  gouttes  qui  luy  passèrent  par  les  yeux.  Se 
cognoissant  alors,  et  pour  ses  forces  afibiblies,  et  pour 
ce  que  les  médecins  luy  en  avoient  dit,  qu'il  estoitau 
dernier  moment  de  sa  vie,  il  fit  apporter  le  crucifix; 
et  après  l'avoir  baisé,  comme  il  saignoit  incessam- 
ment :  «  Mon  père,  dit-il ,  au  père  Esprit,  nostre  Sei- 
gneur  ne  mourut-il  pas  aussi  en  saignant?  »  Et  luy 
ayant  respondu  qu'ouy  :  «  Or  prions  le  donc,  conti- 
nua-il, puisqu'il  honnore  la  fin  de  mes  jours  de  quel- 
que ressemblance  de  la  sienne,  que  comme  il  respan- 
doit  son  sang  pour  laver  la  faute  d'autruy ,  que  celuy 
que  je  respands  puisse  tellement  laver  les^  miennes 
propres,  qu'elles  en  soyent  effacées  en  sa  présence.  » 
Lors,  comme  ravy  en  ceste  considération,  il  arresta  de 
sorte  les  yeux  sur  les  playes  qu'il  voyoit  au  crucifix , 
que,  quelque  abondance  de  sang  qu'il  perdist,  quelques 
remèdes  qu'on  luy  fist,  on  ne  veit  jamais  qu'il  les  en 
retirast  :  et  ainsi  ce  duc  mourut  en  la  fleur  de  sonaage. 

Dez  son  adolescence  ce  prince  avoit  espéré  espouser 
la  princesse  de  Lorraine,  ce  qui  ne  luy  succéda  pas, 
comme  nous  avons  dit.  Il  avôit  soustenu  le  siège  dans 

Paris,  où  il  avoit  parmy  ceux  de  son  party  acquis 
beaucoup  de  réputation.  Le  peu  d'accord  qui  estoit 
entre  le  duc  de  Mayenne  et  luy  le  fit  retirer  en  son 
gouvernement  de  Lyonnois  (  que  le  feu  Roy  luy  avoit 
donné  durant  les  estats  de  Blois),  et,  par  ses  armes  et 
practiques,  il  se  fit  maistre  du  pays  de  Dômbes,  de 
Vienne  en  Dauphiné,  de  plusieurs  places  en  Lyon- 
nois, Forests,  Auvergne  et  Velay  ,  et  au  Bourbonnois 
de  Sainct  Porsain.  Pensant,  comme  ceux  de  Lyon  ont 
escrit,  se  rendre  maistre  absolu  de  leur  ville,  il  se 
trouva  leur  prisonnier  :  où  estant  retenu  long  temps, 
s'estant  en  fin  esvadé,  et  pensant  remettre  sus  ses  en- 
treprises sur  Lyon,  le  sieur  de  Disimieu,  à  qui  il  avoit 
baillé  la  garde  du  chasteau  de  Pipet  et  de  la  ville  de 
Vienne^  remit  ceste  place  en  Tobeyssance  du  Roy  ;  ce 
qui  luy  fut  un  coup  aussi  rude  à  supporter  que  la  perte 
de  Lyon.  Le  gouverneur  de  Sainct  Porsain,  et  toutes 
les  places  que  les  siens  tenoient  au  Lyonnois  et  au  pays 
de  Dombes ,  suivirent  peu  après,  et  firent  leur  accord 
avec  le  Roy,  et  ne  luy  resta  que  Montbrison  eo  Fo- 
rest,  Ambert  en  Auvergne,  et  quelques  petites  places 
que  M.  son  frère  ramena  sous  l'obeyssance  du  Ray  par 
Tedict  de  sa  réduction.  Après  la  mort  de  ce  duc  ,^  ses 
amis,  qui  esperoient  faire  leur  fortune  avec  luy,  publiè- 
rent qu'il  avoit  esté  empoisonné,  et  en  blasmolent  le 
sieur  de  Disimieu  :  ce  blasme  estoit  sans  preuve  et 
sans  apparence;  mais  la  vérité  estoit  telle,  qu'il  avoit 
osté  le  cœur  aux  desseins  de  ce  duc  en  se  remettant 
au  service  du  Roy  avec  la  place  que  ledit  duc  luy 
avoit  baillé  en  garde.  Au  commencement  de  l'an  1597 
iedit  Disimieu  estant  venu  à  Paris,  le  jour  mesme  qu'il 
y  arriva  on  luy  dressa  une  querelle  d'Alleman  :  Un 

chevalier  de  Malte  qui  avoit  esté  audit  feu  duc  Feil* 
voya  appeller  à  un  duel,  luy  mandant  qu'il  se  trou- 
vast  en  un  clos  de  murailles  près  le  Préaux  Clercs  :  il  y 
alla  seul  y  le  ^pensant  aussi  tiouver  seul;  mais  le  sieur 
d' Arbigny  y  estoit  avec  luy.  Aucuns  de  ses  amis,  entea- 
dans  qu'il  s'allbit  battre,  montèrent  incontinent  ache- 
vai; mais  ils  le  trouvèrent  estendu  sur  la  place,  ayant 
un  grand  coup  d'espée  sur  la  teste  et  un  coup  de  poi- 
gnard dans  les  reims.  Pensans  qu'il  fust  mort^  ils  le  fi- 
rent enlevter  :  toutesfois,  revenu  à  soy ,  et  depuis  bien 
pensé  de  ses  playes,  il  ep  guérit.  C'est  assez  traicté 
touchant  la  mort  du  duc  de  Nemours. 

Quant.au  sieur  de  Bois-dàufin,  l'edict  pour  sa  reii- 
nion  fut  donné  à  Lyon.  Ce  seigneur  tenoit  Chasteau- 
Gonthier  en  Anjou,  et  Sablé  au  May  ne,  qu'il  avoit 
fait  surprendre,  ainsi  que  nous  avons  dit,  et  du  depuis 
il  avoit  acheté  ceste  ville  de  M.  de  Mayenne  à  qui  elle 
appartenoit  :  il  tenoit  encor  quelques  autres  chasteaux 
sur  les  marches  de  ces  provinces  là.  En  se  remettant 
au  service  du  Roy,  par  edict  Sa  Majesté  esteignit,  sup- 
prima et  abolit  tout  ce  que  ledit  sieur  de  Bois-daufin 
et  tous  ceux  qui  l'ayoient  assisté  en  la  prise  des  armes 
avoient  faict,  en  quelque  sorte  que  ce  soit,  durant  les 
présents  troubles,  les  déclara  ses  bons  et  loyaux  sub- 
jects,  cassa  toutes  les  procédures  faictes  et  à  faire  con- 
tr'eux  en  conséquence  desdits  troubles,  les  restablit  en 
leurs  dignitez,  bénéfices,  estats  et  offices,  donna  à 
Martin  Ourceau  un  estât  de  maistre  des  requestes,  et 
à  François  du  Breil  la  reserve  d'un  estât  de  conseiller 
iau  parlement  de  Bretagne,  pour  la  peine  qu'ils  avoient 
prise  à  faire  ceste  reiinion.  Mais,  comme  après  les 
troubles  du  règne  de  Charles  vu,  ceux  qui  avoient  esté 

treet  mareschaux  de  France  du  party  des  Bourgui- 
gnons, en  faisant  leur  réconciliation  avec  ce  Roy  là, 
prirent  nouvelles  provisions  de  luy  de  leur  estât  de 
mareschal,  aussi  le  Boy  sçachantTçxperience  militaire 
dudit  sieur  de  Bois-daufin,  bien  que  par  son  edict  de 
reiinion  il  ne  Teust  qualifie  mareschal,  il  liiy  en  fit 
toutesfois  depuis  expédier  les  lettres,  suivant  lesquelles 
il  fit  le  serment  dudit  estât  entre  les  mains  du  Boy. 

Ainsi  Sa  Majesté,  désirant  de  pacifier  son  royaume 
et  d'en  oster  les  guerres  civiles,  donnoit  libéralement 
à  tous  ceux  qui  luy  ramenoient,  ou  qui  s*employoient 
k  luy  faire  ramener  quelques  places  en  son  obeyssance, 
et  en  advança  beaucoup  ses  affaires  par  ce  moyen  là» 
D'autre  costé,  pour  les  occasions  que  nous  diroq^  cy 
après,  il  avoit  envoyé  M.  du  Perron,  nommé  à  Tevea!* 
cbé  d'Evreux,  vers  Sa  Saincteté  à  Bome  pour  obtenir 
son  absolution,  affîn  d'oster  du  tout  le  prétexte  dont  se 
couvroient  encor  le  duc  de  Mayenne  et  quelques  au- 
tres grands  du  party  de  l'union,  de  ne  vouloir  le  re- 
cognoistre  que  premièrement  le  Pape  ne  l'eust  recognu. 
Pendant  le  séjour  que  Sa  Majesté  fit  à  Lyon,  il  vint 
advis  certain  que  le  Pape  s'estoit  résolu  de  l'absoudre. 
Sur  cest  advis,  le  duc  de  Mayenne,  qui  s'estoit  retiré  à 
Chaalons  sur  Saosne,  ainsi  que  nous  avons  dit,  pre- 
nant encor  qualité  de  cbef  de  party ,  envoya  vers  le 
Boy  à  Lyon  le  rechercher  d'une  Irefve  générale  et  sur- 
ceance  d'armes,  en  attendant  que  l'on  traictast  de  la 
paix.  Le  Boy,  qui  voyoit  bien  que  l'on  ne  luy  deman* 
doit  ceste  trefve  que  pour  le  besoia  que  l'on  en  avoit , 
)ugea  qu'il  estoit  meilleur  de  retenir  en  France  par  ce 
moyen  là  ceux  qui  luy  avoient  faict  la  guerre,  que 
tion  pas,  aprèfrles  avoir  chassé  du  cœur  de  son  royaume 

jnsqaes  sor  les  frontières ,  de  les  forcer  encor  d'en  sor- 
tir, comme  il  estoit  en  sa  puissance ,  et  de  se  retirer  du 
tout  avec  l'Espagnol.  Il  n'y  a  que  trop  d'exemples 
dans  Froissard  et  autres  historiens  du  mal  qu'ont  ap- 
porté plusieurs  grands  seigneurs  françois  estans  con- 
traints par  la  force  de  nos  roys  de  se  retirer  en  An- 
gleterre pour  leurs  rebellions,  où  depuis  ils  suscitoient 
toujours  les  Ânglois  de  venir  faire  la  guerre  en  France, 
et  donnoient  l'advis  oii  on  devoit  faire  les  descentes  des 
armées,  et  de  ce  qu'il  failloit  faire^  ce  qui  a  esté  la 
cause  des  victoires  que  les  Anglois  ont  obtenues  quel- 
quesfois  sur  les  François.  Le  Roy,  se  servant  en  cest 
endroictdes  exemples  du  passé,  accorda  sous  promesse 
de  p^ix  ladite  trefve  générale  au  duc  de  Mayenne ,  la- 
melle fut  publiée  en  ces  termes  : 

Le  Roy,  estant  recherché  d'accorder  une  trefve  et 
cessation  d'armes  générale  par  tout  son  royaume  ,  sur 
l'asseurance  qui  luy  a  esté  donnée  par  M.  le  duc  de 
Mayenne  de  la  pouvoir  foire  recevoir  et  observer  par 
tous  ceux  qui  font  encores  la  guerre  en  iceluy,  tant 
sous  sou  authorité  que  sous  le  nom  du  party  de  l'u-- 
nion,  voulant  Sa  Majesté  soulager  ses  subjets  de  l'op- 
piession  de  la  guerre,  a  accordé  les  articles  qui  en- 
suivent : 

1.  Qu'il  y  aura  bonne  et  louable  trefve  et  cessa- 
tion d'armes  par  tout  le  royaume,  pays,  terres  et  sei- 
gneuries d'iceluy  et  de  la  protection  de  la  couronne  de 
France,  pour  le  temps  et  espace  de  trois  mois,  à  com- 
mencer, à  sçavoir  :  aux  gouvernemcns  de  Lyonnois,, 
Forests  et  Beaujaulois,  où  est  de  présent  Sa  Majesté,  et 
du  duché  de  Bourgongne ,  six  jours  après  que  ces  pre- 

sents  articles  seront  signez  ,  dedans  lesquels  la  publi- 
cation s'en  fera  aux  villes  de  Lyon,  Dijon,  Chaalons 
et  Seute;  aux  gouvernemens  de  Dauphiné,  Provence, 
risle  de  France,  Bourbonnois,  Nivernois,  Auvergne, 
Chartres  et  Orléans,  huict  jours  après  la  datte  d'iceux  j 
aux  gouvernemens  de  Champagne,  Picardie,  Nor- 
mandie, Bretagne,  Berry,  Touraine  et  Le  Mayne,  Li- 
moges, haute  et  b^sse  Marche,  quinze  jours  après;  et 
es  gouvernemens  de  Guyenne,  Languedoc,  Poictou, 
Xaintonge,  Angoulmois,  Mets  et  pays  Messin,  vingt 
jours  après  la  datte  du  présent  accord;  et  neantmoins 
finira  partout  à  semblable  jour. 

IL  Toutes  personnes  ecclésiastiques,  nobles,  habi- 
tans  des  villes  et  du  plat  pays,  et  autres,  pourront,  du- 
rant la  présente  trefve,  recueillir  leurs  fruicts  et  re- 
venu, et  en  jouyr  en  quelque  part  qu'ils  soient  situez  et 
assis,  et  rentreront  en  leurs  maisons  et  chasteaux  des 
champs,  que  ceux  qui  les  occupent  seront  tenus  de 
leur  rendre,  et  laisser  libres  de  tous  empeschemens,  à 
la  charge  de  n'y  faire  aucune  fortification  durant  la- 
dicte  trefve;  et  sont  exceptez  les  chasteaux  oà  il  y  a 
garnison  employée  en  Testât  de  la  guerre,  lesquels  ne 
seront  rendus  ;  neantmoins  les  propriétaires  jouyront 
des  fruits  et  revenus  qui  en  dépendent.  Le  tout  no- 
nobstant les  dons  et  saisies  qui  en  auroient  esté  faictes. 

IIL  Les  laboureurs  pourront  eu  toute  liberté  faire 
leurs  labourages ,  charrois  et  œuvres  accoustumées , 
sans  qu'ils  y  puissent  estre  empeschez  ny  molestez  en 
quelque  façon  que  ce  soit,  sur  peine  de  la  vie  à  ceux 
qui  feront  le  contraire. 

IV.  Chacun  pourra  librement  voyager  par  tout  ce 
royaume  sans  estre  adstraint  de  prendre  passe^port; 

et  neantmoins  nul  ne  pourra  entrer  es  villes  et  places 
foites  de  party  contraire  avec  autres  armes ,  les  gens 
de  pied  que  l'espée,  et  les  gens  de  cheval  Tespëe,  la 
pistoUe  ou  harquebuse,  ny  sans  envoyer  auparavant 
advertir  ceux  qui  ont  commandement  ^  lesquels  seront 
tenus  baillçr  la  pei^mission  d'entrer^  si  ce  n-est  que  la 
qualité  et  nombre  de  personiies  portast  juste  jalousie 
de  la  séuretë  des  places  où  ils  commandent ,  ce  qui  est 
remis  à  leur  jugement  et  discrétion.  Et  si  aucuns  du 
party  contraire  estoient  entrez  en  aucunes  desdites  pla- 
ces sans  s*esti^e  déclarez  telsfet  avoir  ladicte  permission, 
ils  seront  de  bonne  prise.  Et  pour  obvier  à  toutes  dis- 
putes qui  pourroient  sur  ce  intervenir,  ceux  qui  com- 
mandent èsdictes  places,  accordans  ladite  permission , 
seront  tenus  la  bailler  par  escrit  sans  frais. 

y.  Les  deniers  des  tailles  et  taillon,  et  des  impo- 
sitions mises  sur  les  marchandises  et  denrées,  se  lève- 
ront, durant  lesdits  trois  mois,  comme  ils  font  de  pré- 
sent ,  sans  pouvoir  estre  augmentées  qu'en  vertu  des 
commissions  de  Sa.  Majesté,  et  sans  préjudice  des  ac- 
cords et  traictez  particuliers  desj^  faicts  pour  la  per- 
ception et  levée  desdits  deniers,  lesquels  seront  entre- 
tenus et  gardez. 

VI.  Jfe  pourront  toutesfois  estre  levez  par  antici* 
pation  des  quartiers,  mais  seulement  le  quartier  cou- 
rant, sans  la  permission  de  Sa  Majesté,  et  par  les  offi- 
ciers des  eslections,  lesquels,  en  cas  de  résistance,  auront 
recours  au  gouverneur  de  la  phis  proche  ville  pour 
estre  assistez  de  forces  ;  et  ne  pourra  neantmoins  pour 
ceste  occasion  estre  exigé  pour  les  frais  qu*à  raison 
d'un  sol  pour  llyr^des  sommes  pour  lesquelles  les  con^^ 
trainçtes  seront  faites. 


DE  PALMA  CATÈT.  [l595]  gS 

VIL  Qaant  aux  arrérages  desdites  tailles  et  taillon^ 
n*en  pourra  estre  lévé^  outre  ledit  quartier  courant,  et 
durant  iceluy,  si  ce  n'est  un  autre  quartier  sur  ce  qui 
est  de  la  présente  année ,  sans  la  permission  aussi  de 
Sa  Majesté. 

yill.  Qu'il  ne  sera,  durant  le  temps  de  la  présente 
trefve)  entrepris  ny  attenté  aucune  chose  sur  les  places 
les  uns  des  autres,  ny  faict  aucun  acte  d'hostilité;  et, 
si  aucun  s'oublioit  tant  de  faire  le  contraire ,  Sa  Ma- 
jesté fera  reparer  tte  sa  part  tels  attentats,  et  punir  les 
contrevenants  comme  perturbateurs  du  repos  public, 
coknme  sera  tenu  de  faire  de  la  sienne  ledict  sieur  duc 
de  Mayenne,  et,  où  il  n'auroit  pouvoir  de  le  faire,  les 
abandonner  à  Sadicte  Majesté  pour  estre  poursuivis 
et  punis  comme  dessus,  sans  qu'ils  puissent  estrè  se- 
courus ny  assistez  de  luy  aucunement. 

IX.  Pareillement,  si  aucun  du  party  dudit  sieur  duc 
refuse  d'obeyr  au  contenu  des  presens  articles,  il  fera 
tout  devoir  et  effort  qu'il  luy  sera  possible  pour  l'y 
contraindre;  et,  où  dedans  quinze  jours  après  la  réqui- 
sition qui  luy  en  sera  faicte  il  n'y  satisfait,  sera  loi- 
sible à  Sadite  Majesté  de  faire  la  guerre  à  celuy  ou 
ceux  qui  feront  tels  refus,  sans  qu'ils  puissent  estre 
aussi  secourus  ny  assistez  dudiot  sieur  duc  et  de  ceuj^ 
qui  dépendent  de  luy,  en  quelque  sorte  que  ce  soit. 

X.  Ne  sera  loisible  prendre  de  nouveau  aucunes 
places  durant  la  présente  trefve  pour  les  fortifier,  en- 
cores  que  elles  ne  fussent  occupées  de  personne. 

XI.  Les  ppevosts  des  mâreschaux  feront  leurs  char- 
ges et  toutes4|Rptures  aux  champs  et  en  flagrant  delict, 
sans  distinction  des  partys,  à  la  charge  de  renvoyer 
aux  juges  auxquels  én'devfa  la  cognoissance  appartenir^ 

XII.  Ne  sera  permis  de  se  quereller  et  rechercher 
par  voye  de  fait,  duels  et  assemblées  d'amis,  pour  dit 
ferent  advenu  à  cause  des  presens  troubles,  soit  pour 
prinse  de  personnes,  maisons,  bestial,  ou  autres  occa- 
sions quelsconques,  pendant  que  ladite  trefve  durera. 

XIII.  S'assembleront  les  gouverneurs  etOtieûtenans 
généraux,  et  autres  commandans  en  chaque  province, 
après  la  publication  des  presens  articles,  où  députe- 
ront commissaires  de  leur  part,  pour  adviser  à  ce  qui 
sera  nécessaire  pour  l'exécution  d'iceux,  au  bien  et 
soulagement  de  ceux  qui  sont  sous  leurs  charges;  et,  où 
il  seroit  jugé  entr'eux  utile  et  nécessaire  d'y  adjouster, 
corriger  ou  diminuer  quelque  chose  pour  le  bien  par^ 
ticulier  de  ladite  province,  en  advertiront  Sadite  Ma- 
jesté et  ledict  sieur  duc  de  Mayenne. 

XIV.  Les  presens  articles  sont  accordez  sans  enten- 
dre prejudicier  aux  accords  et  reiglemens  particuliers 
faits  entre  les  gouverneurs  et  lieutenans  généraux  des 
provinces  du  commandement  de  Sadicte  Majesté,  et 
du  consentement  dudit  sieur  duc  de  Mayenne  et  autres 
qui  ont  pouvoir  de  ce  faire.  Faict  à  Lyon,  le  23  sep 
tembre  iSgS.  Signé  Henry,  et  plus  bas  de  Neufville. 

Lesdits  articles  ont  aussi  esté  signez  à  Chaalons  le 
vingt-troisiesme  jour  de  septembre  1695.  Charles  de 
Lorraine,  Baudoyn. 

Geste  trefve  générale  estoit  beaucoup  dissemblable 
de  celle  qui  fut  faicte  l'an  iSgS.  Les  princes  et  Estais 
qui  avoient  assisté  le  Roy  ou  le  party  de  l'union  y  es- 
toient  compris,  en  ceste-cy  non.  Et  bien  que  M.  de 
Mayenne  se  fust  faict  fort  de  la  faire  recevoir  par  tous 
ceux  de  son  party,  aucuns  n'en  tindrent  compte,  et  n*y 

eut  que  ledict  duc  de  Mayenne  et  les  ducs  de  Nemours 
et  de  Joyeuse  qui  l'observèrent,  lesquels,  durant  ceste 
trefve ,  firent  les  traictez  de  leurs  accords  avec  le  Roy 
chacun  à  part,  lesquels  accords  furent  publiez  au  com- 
mencement de  janvier  de  Tan  suivant,  comme  nous 
dirons.  Le  duc  de  Mercœur  en  Bretagne  ne  s'en  sou- 
cia qu'autant  qu'elle  luy  fut  nécessaire.  En  l'autre 
trefve  on  n'a  voit  point  nommé  les  qualitez,  en  ceste-cy 
on  nomma  le  Roy  seul,  et  de  plus  qu'il  ne  se  devoit 
lever  aucune  chose  que  par  les  officiers  de  Sa  Majesté. 
Dez  que  ceste  trefve  fut  publiée,  on  jugea  que  l'on  ne 
devoit  plus  rien  craindre  de  ce  costé-là,  et  que  leur 
paix  estoit  autant  que  faicte.  Tellement  que  le  Roy 
ayant  envoyé  M.  de  Guise  pour  estre  le  seul  gouver- 
neur en  Provence,  et  y  mettre  ordre  aux  divers  partys 
qui  s'y  estoient  faicts.  Sa  Majesté  laissant  le  Lyonnois, 
la  Bourgongne  et  toutes  les  piiovinces  de  ces  quartiers 
là  en  paix,  il  s'achemina  vers  Paris  au  commencement 
d'octobre,  et  commanda  à  M.  le  connestable  de  le  sui- 
vre et  conduire  son  armée  vers  la  Picardie.  Il  avoit 
espérance  de  trouver  le  comte  de  Fuentes  encor  de- 
vant Cambray,  et  de  le  contraindre  à  une  bataille  ou 
de  luy  faire  lever  le  siège  ;  mais  il  receut  advis  en  che- 
min que  les  habitans  de  Cambray  avoient  contraint 
les  François  de  se  retirer  dans  la  citadelle,  lesquels 
peu  de  jours  après  l'avoient  rendue  aux  Espagnols. 
Voyons  ce  qui  se  passa  en  ce  siège  depuis  le  lo  sep- 
tembre. 

Les  Espagnols  ayant  dressé  leurs  batteries  devant 
Cambray,  de  quarante  cinq  grosses  pièces  de  canon 
vers  la  part  occidentale  de  là  ville,  comme  estant  le 
lieu  le  plus  foible,  et  ayant  haussé  et  dressé  une  place 

OÙ  il  y  en  avoit  trente  avec  lesquelles  ils  endomma» 
geoient  la  ville  de  ce  costé  là,  le  sieur  de  Vie  (duquel 
les  relations  italiennes  disent  qu'il  estoit  estimé  il 
primo  cavalière  in  Francia  per  dijender  una  Jbr- 
tezza)  fit  faire  une  telle  contrebatterie ,  qu'ayant  esté 
tué  et  blessé  plusieurs  Espagnols  sur  ladite  place  et 
desmonté  neuf  pièces  de  canon  ^  il  les  contraignit  de 
changer  de  batterie  et  retirer  leurs  canons  de  là,  et 
furent  dix  jours  sans  canonner  les  assiégez.  Âyâns  de 
nouveau  redressé  leurs  batteries  en  deux  autres  lieux. 
Tune  oii  il. y  avoit  quatorze  pièces  de  canon,  et  en 
l'autre  liuict,  ledit  sieur  de  Vie  fit  encor  dresser  une 
autre  contrebatterie  contré  les  quatorze ,  lesquelles  il 
rendit  du  tout  inutiles.  Â  celle  de  buict  il  trouva 
moyen  de  faire  faire  une  mine  à  l'endroict  où  elle$ 
estoieht  plantées,  laquelle,  ayant  eu  quelque  e0ect,  en 
fit  enfondrer  deux,  et  abbaisser  tellement  le  |ieu  de  la 
batterie  qu'il  les  rendit  inutiles  du  tout. 

Le  comte  de  Fuentes,  quasi  désespéré  de  pouvoir 
prendre  Cambray,  assembla  son  conseil  de  guerre  où 
toutes  les  difficultez  furent  debatuës,  sçavoir  :  qu'ils 
recevoient  de  grands  dommages  de  l'artillerie  des  as- 
siégez; que  les  soldats  estans  aux  tranchées  estoient 
assiduellement  endommagez .  des  feux  4'artifice;  bref 
qu'il  n'y  avoit  moyen  de  dresser  seurement  aucune 
batterie;  et  qu'olitre  cela,  que  le  duc  de  Nevers  estoit 
à  Peronne,  distant  d'une  petite  journée  de  Cambray, 
lequel  avoit  quatre  mille  hommes  de  pied  et  quinze 
cents  chevaux,  et  que  de  jour  en  jour  il  augmentoit 
ses  troupes;  aussi  que  l'on  sça voit  bien  que  le  Roy  se 
devoit  rendre  en  Picardie  dans  peu  de  jours;  que  les 
soldats  de  l'armée,  pour  les  travaux  et  fatigues  pas* 

sées,  méritaient  plustost  que  l'on  les  envoyast  refrais- 
chir  que  non  pas  de  les  faire  demeurer  en  ce  siège, 
et  puisque  l'automne  s'advançoit,  qui  est  d'ordinaire 
pluvieux,  ce  qui  occasionneroit  des  maladies  et  beau- 
coup de  choses  contraires  à  ceux  qui  désirent  assiéger 
places  :  tellement  que  plusieurs  conclurent  qu'il  fail- 
loit  lever  ce  siège.  L'archevesque  de  Cambray  (  de  la 
maison  de  Barlaimont),  qui  estoit  en  ceste  armée ,  et 
qui  avoit  practiqué  de  longue  main  plusieurs  ecclé- 
siastiques et  bourgeois  de  Cambray,  supplia  de  pa- 
tienter encor  quelques  jours,  proposant  que  si  on 
laissoit  ceste  entreprise  qu'il  seroit  impossible  d'y  re- 
couvrer; que  la  levée  de  ce  siège  mettroit  au  desespoir 
les  provinces  voisines  qui  avoient  aydé  d'argent  et 
d'hommes  pour  les  frais  du  siège,  espérant  d'estre  sou- 
lagées des  courses  des  François.  Le  sieur  de  Rosne  fut 
de  son  opinion,  et  le  colonel  La  Borlote,  lequel  fit  un 
long  discours  de  tout  ce  qui  s'estoit  passé  en  sept  se- 
maines de  ce  siège,  et  des  fautes  remarquables  qu'on 
y  avoit  faictes,  et  des  dommages  receus.  En  fin  il  fut 
résolu  de  continuer  encores  pour  quelque  temps  ce 
siège. 

La  charge  de  Fartillerie  ayant  esté  donnée  audit  La 
Borlote,  le  lundy  deuxiesme  jour  d'octobre  la  batterie 
commença  assez  furieuse ,  de  quarante  cinq  pièces  de 
canon  en  diverses  batteries.  Tous  ces  efforts  eussent 
de  peu  profité  si  le  dedans  eust  esté  asseuré,  et  que  les 
habitans  eussent  autant  aymé  le  mareschal  de  Bala- 
gny  comme  ils  ont  monstre  depuis  qu'ils  le  haissoient, 
et  principalement  depuis  le  commencement  du  siège, 
à  cause  qu^il  avoit  fait  battre  certaine  monnoye  de 
cuivre  du  poix  de  demy  once,  oh  d'un  costé  il  avoit 

faict  mettre  les  armes  du  Roy  comme  protecteur^  9% 
de  l'autre  les  siennes  comme  prince;  laquelle  mon*» 
noyé  il  fàîsoit  valoir  vingt  sols^  et  la  bailloit  pour  la 
paye  des  soldats,  voulant  que  les  babitans  de  Cambray 
receussent  ceste  monnoye  d'eux  à  Fachapt  de  leur$ 
nécessitez,  promettant  que  si  tost  que  le  siège  serait 
levé  qu'il  feroit  retirer  toutes  ces  pièces  de  cuivre,  et 
qu'il  leur  en  feroit  bailler  la  valleur  en  bon  argent* 
Cela  engendra  beaucoup  de  disputes  entre  les  soldats 
et  les  babitans  y  et,  comme  disent  les  historiens  ita* 
liens,  (fuindi  si  cagiono  la perdita  di  Cambray  (0  ;  car 
le  marescbal  de  Balagny  ne  voulant  la  recevoir  en 
payement  pour  les  imposts  et  autres  subsides  qu'il 
avoit  mis  dans  ceste  ville,  cela  les  altéra  tellement 
qu'ils  ne  songèrent  plus  qu'à  trouver  le  moyen  de  se 
venger;  ce  qu'ils  firent  aussitost  qu'ils  en  virent  To- 
portunité,  laquelle  se  présenta  ledit  2, d'octobre;  car^ 
cependant  que  les  François  estoient  tous  empeschez 
pour  reparer  aux  diverses  batteries  qui  se  faisoient  en 
divers  lieux,  et  pour  s'opposer  si  l'Espagnol  se  pre- 
sentoit  à  faire  quelque  effort,  ces  babitans  commence* 
rent  à  se  barricader  par  toutes  les  rues  avec  des  cha- 
riots, et,  sWans  saisis  de  la  grand  place,  se  rangèrent 
en  un  gros  esquadron,  ayans  practiqué  auparavant  la 
garnison  qui  y  estoit  d'ordinaire  de  deux  cents  Suisses^ 
lesquels  se  mirent  à  l'autre  bout  de  la  place  avec  deux 
cents  chevaux  du  pays  que  ledits  habitons  y  entrete- 
noient  pour  garnison  ordinaire.  Aussitost  que  le  ma* 
reschal  de  Balagny  et  M.  de  Vie  eurent  advis  de  ceste 
rumeur,  ils  tascherent  à  l'appaiser  par  prières  et  par 
promesses;  mais  cela  ne  servit  de  rien  à  ce  peuple  al* 

(>>  f!eile  fut  la  cause  de  la  perte  de  Catebrai. 

teré,  qui,  solicite  de  ceux  qu'avoit  practiqué  l'arcbe-  * 
vesque,  firent  entrer  par  une  porte  nopabre  d^Ësp^gnols, 
et  firent  publier  en  mesme  tenips  l'accord,  sçavoir  : 
que  la  ville  demeureroit  libre  et  en  sou  premier  estai, 
avec  conGrmation  4e  tous  leurs  privilèges  et  franchises. 
A  la  publication  dé  cest  accord  les  Frai)çois  estoient 
à  la  bresche,  ayant  l'Espagnol  devant  et  derrière^  et 
les  habitans,  comme  font  ordlnajiiement  les  petiplcis 
qui  changent  de  seigneurs,  pour  se  monstrer  affi^etipn- 
nez  k  l'Espagnol,  s'oifrirent  tout  d'un  temps  de  faire  la 
pointe  et  de  charger  les  François.  Fqent^es  le  deifendii 
aux  siens  très-e$troictement,  préjugeant  que  le  soldat, 
désireux  de  proye,  ne  demanderoit  pas  miep^  que 
cela  advinst,  afin  de  trouver  subject  de  piller  la  v|lle, 
et  par  ce  moyen  perdre  son  armée. 

Les  François,  voyans  Je  péril  si  évident,  se  reti- 
rèrent en  la  citadelle,  abandonnans  la  br^sche  et  les 
murailles.  Ceste  citadelle  estoit  en  efiect  fort  foil>le  du 
costë  de  )a  ville ,  et  n'y  avoit  point  de  provisipns  dedans 
pour  la  deifendre  long  temps  ^  veu  le  gi^nd  nombre 
des  gens  qui  estqient  dedans;  iel^ment  qu'estaos 
sommez  de  la  rendre,  l'on  commença  à  faire  une 
tiefve  de  vingt-quatre  heures >  laquelle  fut  diepuis  pro^ 
longée  ;  et  les  assiégez  ayans  receu  advis  de  M.  4ie 
Nevers  de  se  rendre  h  bonnestes  conditiotis,  dee  -le 
lendemain  la  capitulation  suivante  fut  accordée  : 

Que  la  citadelle  de  Cambray  sevoit  remise  dans  le 
lundy  prochain,  qui  estoit  le  9  octobre,  ez  jmaios  da 
comte  de  Fuentes,  avec  ^oute  l'artillerie,  miinitions  et 
vivres  qui  y  estoient;  que  M.  le  duc  de  BtCtheloïs,  le 
mareschal  de  Balagny,  le  sieur  de  Vie,  et  tous  les  sei- 
gneurs, gentils-hommes  et  soldats,  de  quelque  jiati on 

. Y  qu'ils  fassent^  sortiroient  en  ordonnance,  balle  en  bou- 
che, ineche  allumée,  les  enseignes  et  cornettes  des- 
ployées,  tambours  et  trompettes  sonnants;  et  mesmes 
que  les  enseignes  qui  estoient  demeurées  en  la  ville 
lors  qu'ils  s'estoient  retirez  dans  la  citadelle  leur  se- 
roient  rendues. 

Que  tout  leur  bagage  qui  estoit  resté  dans  la  ville 
lors  de  leurdite  retraite  leur  seroit  rendu,  ou  la  va- 
leur d*iceluy ,  selon  ce  qu'en  ordonneroient  ensemble- 
ment  les  sieurs  de  Vie  et  deBuhy  pour  les  François, 
et  les  sieurs  de  Rosne  et  Messia  pour  les  Espagnols; 
que  tous  les  malades  et  blessez  sortiroient  sans  aucun, 
empeschement,  comme  aussi  feroi en t toutes  les  dames, 
damoiselles,  bourgeois,  bourgeoises,  leurs  serviteurs, 
avec  leurs  coches,  charettes,  bagages,  et  se  pourroient 
retirer  avec  toute  seureté  en  France;  que  pour  la 
seureté  et  conduitte  des  assiégez ,  le  comte  de  Fuentes 
en  donneroit  sa  parole;  qu'aucun  ne  pourroit *estre 
arresté  pour^ebtes,  et  pour  quelque  cause  que  ce  fust, 
par  les  habitans  ny  par  autres;  que  les  députez  de 
Cambray  qui  estoient  en  France  seroient  renvoyez 
seurement ,  et  que  ledit  sieur  mareschal  de  Balagny , 
et  tous  ceux  qu'il  avoit  employez,  ne  seroient  recher- 
chez par  le  roy  d'Espagne  ny  par  l'archevesque  de 
Cambray  de  tout  ce  qu'ils  avoient  faict,  géré  et  manié 
en  ladite  ville. 

Yoylà  comme  les  habitans  de  Cambray  firent  p^- 
dre  au  mareschal  de  Balagny  sa  nouvelle  principauté. 
Madame  de  Balagny,  femme  de  grand  courage,  voyant 
la  ville  perdue,  de  douleur  s'enferma  en  une  chambre 
dans  la  citadelle,  et  mourut  deux  jours  avant  la  red- 
dition, affirmando^  ce  disent  les  Italiens,  di  morir 

contentissima,  poiche  morii^a  principessa  (0.  Les  Fran- 
çois^ au  nombre  de  mil  hommes  de  pied  et  près  de 
cinq  cents  chevaux,  sortirent  avec  grand  nombre  de 
bagage,  et  furent  conduits  seurement  jusques  auprès 
de  Peronne.  En  ceste  sortie  le  comte  de  Fuentes  avec 
sa  cavalerie  fit  un  honnorable  accueil  au  duc  de  Re- 
thelois,  et  Taccompagna  un  assez  long  temps,  puis 
donna  la  charge  de  le  conduire  au  prince  d'Avellino  , 
qui  traicta  le  soir  fort  magnifiquement  et  en  plaine 
campagne  ledit  sieur  duc  et  les  principaux  seigneurs 
François.  Ainsi  Cambray,  ville  impériale  où  l'Espagnol 
n'avoit  esté  auparavant;  que  conservateur  de  la  cita- 
delle, la  ville  ayant  tousjours  esté  à  l'archevesque , 
tumba  sous  sa  puissance.  Plusieurs  ont  escrit  que  les 
habitans  n*ont  rien  gaigné  à  changer  de  seigneur. 

Peu  de  temps  après  mourut  M.  de  Nevers.  Ce  prince 
cstoit  vieil.  En  son  temps  il  a  faict  de  grands  services 
aux  roys  de  France.  Il  fut  fort  fasché  que  les  affaires 
du  Roy  n'eurent  un  heureux  succez  cest  esté  sur  la 
frontière  de  Picardie,  et  principalement  de  la  mau- 
vaise foy  des  habitans  de  Cambray  envers  les  François. 

Le  j4  octobre  le  sieur  de  Herauguiere,  gouverneur 
de  Breda,  grand  sui'preneur  de  places,  dressa  une 
entreprise  sur  la  ville  de  Lire  en  Braisant,  à  deux 
lieues  d'Anvers,  avec  quelques  troupes  de  cavalerie  et 
d'infanterie  i  laquelle  ville  il  surprit  pafr  escalade, 
ayant  coupé  la  gorge  à  la  sentinelle  et  au  corps  de 
garde,  et  fit  rompre  une  des  portes  par  laquelle,  sur 
les  cinq  heures  du  matin,  il  fit  entrer  sa  cavalerie  et 
le  reste  de  son  infanterie.  Le  capitaine  Alonzo  de 
Lana,  gouverneur  de  la  place,   fit  quelque  résistance 

(')  Disant  qu^elle  mouroit  contente  puisqu'elle  moiiroit  princesse. 

au  grand  marche  et  vers  l'Hostel  de  Ville;  mais,  s'y 
voyant  trop  foibie,  il  se  retira  vers  Tune  des  port» 
avec  ses  genS;  bien  délibéré  de  la  garder  et  d'y  tenir 
fort  tant  qu'il  auroit  secours  d* Anvers,  oîi  il  envoya 
en  toute  diligence ,  et  qui  le  mesme  jour  y  arriva  par 
la  mesme  porte.  Tandis  que  les  gens  de  Herauguiere 
s'ainuserent  au  pillage,  luy,  ne  pouvant  les  r*allier  à 
temps  pour  estre  espars  et  trop  aspres  au  butin ,  ad- 
visa  de  se  sauver  avec  ceux  qui  voulurent  le  suivre. 
Ainsi  furent  ces  pillards  eux  mesmes  pillez  et  desfaits: 
il  en  mourut  plus  de  cinq  cents,  sans  les  prisonniers 
et  la  perte  des  chevaux. 

Pour  cest  exploict  le  comte  de  Fuentes ,  qui  estoit 
encor  à  Cambray,  fit  tirer  le  canon  en  signe  de  res- 
jouyssance;  et  les  Pays-Bas  subjects  à  l'Espagnol 
monstrerent,  par  les  feux  de  joye  qu'ils  firent,  le  con- 
tentement et  l'aise  qu'ils  avoient  des  prospérités  par 
eux  receuës  en  cest  esté  contre  les  François  et  contre 
le  prince  Maurice  et  les  Estats. 

Le  Koy  voyant  que  le  comte  de  Fuentes,  après  qu*il 
.  eut  pris  Cambray,  avoit  envoyé  refraischir  son  armée 
en  divers  endroits  du  Pays-Bas,  et  qu'il  avoit  si  bien 
munitionnéles  places  qu'il  avoit  conquestées  cest  esté, 
qu'il  n'y  avoit  point  d'aparence  de  les  attaquer  en 
hy ver,  n'y  ayant  plus  au  deçà  de  la  rivière  de  Somme 
que  La  Fere  qui  tenoit  pour  l'Espagnol,  Sa  Majesté 
résolut  de  l'assiéger,  et  fit  loger  son  armée  aux  envi- 
rons. Estant  en  son  camp  à  Travercy  prez  La  Fere,  le 
25  de  novembre,  voulant  que  l'on  rendist  grâces  à 
Dieu  de  sa  reconciliation  avec  le  Sainct  Siège,  il  res- 
crivit  à  tous  les  gouverneurs  de  ses  provinces  qu'ils 
eussent  à  en  faire  publiques  resjouyssances.  Voicy  la 

lettre  qu'il  en  escrivit  à  M.  le  prince  de  Conty  qui 
commandoit  pour  lors  dans  Paris. 

K  Mon  cousin,  j'ay  tousjours  eu  telle  confiance  en 
la  bonté  de  Dieu  et  en  la  justice  de  ma  cause ,  con- 
firmé par  les  jugemens  qu'il  luy  a  pieu  de  prononcer 
en  ma  faveur  en  tant  de  signallées  victoires  et  autres 
prosperitez  qu'il  m'a  départies  sur  mes  ennemis ,  que, 
quelques  artifices  et  oppositions  qu'ils  puissent  ap- 
porter pour  traverser  à  Rome  la  bénédiction  de  nostrè 
très  sainct  père  le  Pape  et  ma  reconciliation  avec  le 
Sainct  Siège  apostolique  que  j'ay  depuis  ma  conver- 
sion instamment  recherchée,  en  fin  je  fleschiroîs  Sa 
Béatitude  par  mes  pout*suittes,  non  moins  que  par  la 
sincérité  de  mes  deportemens ,  et  luy  ferois  voir  clair 
au  travers  des  impostures  de  ceux  qui  avoient  juré  la 
ruyne  de  cest  Estât  et  entrepris  l'invasion  d'iceluy 
devant  le  irespas  du  feu  Roy  dernier  decedé.  Je  n'ay 
point  esté  frustré  de  mon  attente  ;  car  Sa  Saincteté, 
continuant  le  soing  paternel  que  ses  prédécesseurs  et 
ledit  Sainct  Siège  apostolique  ont  tousjours  eu  de  ce 
royaume,  m'a  honnoré  de  sadite  bénédiction  que  j'ay 
si  longuement  et  constamment  poursuyvie.  Ënquoy  je 
puis  dire  qu'elle  a  rendu  autant  de  tesmoignage  de  sa 
pieté  et  prudence,  comme  est  grande  l'obligation  que 
je  luy  eo  ay  avec  tout  mon  royaume ,  recongnoissant 
combien  ceste  grâce  peut  afibiblir  mesdits  ennemis,  et 
est  titille  et  nécessaire  pour  asseurer  la  tranquilité  des 
consciences  de  mes  subjects,  qui  n'cstoient  encores  sa- 
tisfaicts.  C'est  pourquoy,  désirant  que  chacun  cong- 
noisse  en  quelle  révérence  je  tiens  ladite  bénédiction 
et  reconciliation  avec  ledit  Sainct  Siège,  et  combien 

elles  ont  esté  aggreablement  receuës  en  cedit  roy aume^ 
j'escris  à  mon  cousin  le  cardinal  de  Gondy,  evesque 
de  Paris ,  la  lettre  que  je  vous  addresse  pour  luy  en- 
voyer, affin  qu'il  ait  à  en  faire  remercier  Dieu  en  son 
église.  A  quoy  je  vous  prie  tenir  la  main  de  vostre 
part,  et,  pour  ne  rien  obmettre  qui  puisse  rendre  cest 
action  plus  célèbre ,  donner  ordre  de  faire  tirer  Far- 
tillerie  et  allumer  les  feux  de  joye  en  ma  ville  de  Paris' 
le  jour  que  mondit  cousin  le  cardinal  de  Gondy  or- 
donnera les  processions  et  autres  loiianges  à  Dieu  pour 
ceste  grâce,  de  laquelle  je  n'eusse  tardé  si  longuement 
à  vous  advertir,  si  je  ne  fusse  accouru  à  ceste  frontière 
pour  y  arrester  les  progi^ez  de  nosdits  ennemis^  à 
quoy  j  ay  esté  et  suis  tellement  bandé  et  occupé,  que 
j'espère. que  mes  subjects  en  recevront  toute  utilité, 
comme  je  prie  Dieu  qu'il  vous  ayt,  mon  cousin,  en  sa 
saincte  et  digne  garde.  Escrit  au  canlp  de  Traversy 
prez  La  Fere,  le  25  novembre  iSgS.  Signé  Henry.  » 

Suy vant  le  mandement  de  Sa  Majesté  Ton  fit  des 
processions  et  des  actions  ()e  resjouyssance  par  toute 
la  France,  pour  ce  que  ceste  nouvelle  fut  bien  ag- 
greable  auiç  François;  car,  comme  aucuns  opt  escrit, 
non  seulement  en  France,  mais  à  Rome  mesmes  on 
entendoit  des  murmures  de  la  rigueur  et  inflexible 
volonté  du  Pape  contre  le  premier  et  le  plus  grand 
de  ses  enfans,  et  disoit-on  que  les  misères  de  la 
France  ne  luy  estoient  point  sensibles,  veu  que  ce 
royaume  estoit  le  phanal  de  la  foy  et  l'asyle  des 
papes,  qui,  pays  libre,  n'avoit  pourtant  refusé  une 
obeyssance  filiale  au  premier  et  souverain  siège  de 
l'Eglise.  On  voyoit  naistre  le  schisoie,  et  on  s'estonnoit 

comme  un  si  sage  pilote  qu'estoit  Clément  viii  ne 
tiroit  ce  vaisseau  de  la  tourmente  et  de  l'orage,  comme 
un  si  bon  pasteur  ne  r  assembloit  toute  sa  bergerie  en 
un  mesme  bercail ,  comme  un  prince  prudent  et  ad- 
visé  politique,  consommé  en  la  conduite  de  grands  et 
importans  affaires,  ne  consideroit  le  péril  que  les 
autres  Estats  de  l'Europe  couroient  par  la  discorde 
des  François ,  comme  un  si  docte  théologien  ne  sçavoit 
ce  tout  divin  conseil,  de  pardonner  jusques  à  sept  fois 
septante,  comme  un  père  si  saint,  si  modéré,  avoit 
fait  si  peu  de  compte  de  l'honneur  que  luy  avoit 
rendu  le  premier  roy  du  monde  par  le  duc  de  Ne- 
vers,  prince  autant  illustre  en  la  grandeur  de  ses  ac- 
tions qu'en  la  splendeur  de  sa  maison. 

Plusieurs  disoyent  aussi  que  si  la  cour  de  Rome 
souffroit  les  prodigieuses  calamitez  qui  travailloient 
la  France,  si  pour  ses  ayses,  ses  délices,  ses  beaux 
palais,  elle  voyoit  des  murailles  ouvertes  de  bresches, 
des  chasteaux  foudroyez  du  canon,  la  prise  et  le  sac 
d'une  ville,  le  feu  aux  maisons,  le  fer  par  les  rues ,  la 
désolation  aux  églises,  la  licence  aux  nionasteres, 
l'impunité  par  tout,  elle  ne  chercheroit  tant  d'agraSes 
pour  y  attacher  la  resolution  d'une  si  juste  requeste 
que  celle  du  Boy,  elle  ne  se  monstreroit  si  long  temps 
impitoyable  et  imployable  aux  publiques  douleurs  de 
la  France,  et,  au  lieu  de  soupçonner  la  conversion  de 
Sa  Majesté,  elle  s'en  resjouïroit  avec  les  anges,  et  le 
Pape  mettroit  entre  les  plus  heureux;  jours  de  son 
pontificat  celuy  auquel  il  auroit  acquis  ceste  ame 
très-chrestiennement  royale,  tant  importante  à  toute 
la  chrestienté;  elle  se  souviendroit  que  l'Estat  de  la 
monarchie   spirituelle  s'estoit  agrandy  par  celle  des 

François,  qu'il  avoit  prospéré  sous  la  faveur  de  leurs 
roys,  s*estoit  maintenu  et  conservé  avec  les  armes  de 
leurs  roys;  elle  retrancher  oit  toutes  ces  longueurs  qui 
exposoient  la  France  à  un  misérable  schisme^  et 
adoucirpit  l'amertume  des  formes  qu'il  luy  youloik 
estre  gardées. 

Â  ces  plaintes  françoises,  un  gentil-homme  italien 
fit  un  discours  pour  monstrer  que  le  Pape  s^estoit 
monstre  vray  père  commun  des  chrestiens  en  tout  ce 
qu'il  avoit  faict  sur  la  rebenediction  du  Roy  :  «  Dites 
moy  de  grâce,  dit- il,  seigneurs  françois,  dequoy 
vous  plaignez  vous?  Sa  Saincteté  a  elle  envoyé  des 
gens  de  guerre  contre  vous?  nuls.  Si  le  duc  de 
Mayenne  et  autres  princes  de  la  ligue  luy  ont  de- 
mandé du  secours,  lequel  d'eux  se  peut  glorifier  d'en 
avoir  eu  ?  nul  d'entr'eux.  Avec  quelle  bulle  a-il  dé- 
claré que  la  conversion  de  vostre  Roy  estoit  nulle? 
A-il  excommunié  les  prélats  qui  ont  assisté  à  ceste 
conversion  comme  vos  ennemis  l'en  requeroient?  non. 
Qu'a-il  donc  faict?  Il  a  laissé  venir  le  duc  de  Nevers 
à  Rome,  où  il  auroit  esté  receu  comme  personne 
privée,  et  toléré  dans  Rome  outre  le  terme  à  luy  près* 
dit.  Ce  duc  se  peut-il  plaindre  de  Sa  Saincteté  qu*il 
n'ait  esté  receu  comme  il  convenoit  à  sa  personne  en 
particulier?  N'a-il  pas  eu  des  audiences  lors  qu'il  les  a 
demandées?  N'a-il  pas  esté  visité  du  cardinal  de  To- 
ledo  et  des  neveux  de  Sa  Sainteté?  Bien  que  le  duc 
estant  adhérant  de  vostre  Roy,  qu'il  n'ignoroit  estre 
relaps,  et  eust  encouru  luy-mesmes  les  censures  ec- 
clésiastiques, on  ne  luy  a  pas  deflendu  de  faire  ses  dé- 
votions dans  Rome,  de  gaigner les  indulgences,  et  d*y 
recevoir  le  sainct  sacrement. 

«  Si  Sa  Saincteté  eust  rebeny  votre  Roy  aussi-tost 
qu'il  redemandé,  qu'il  fus! retombé  encorenrheresie, 
ce  qu'il  plaise  à  Dieu  que  jamais  cela  n'advienne, 
toute  la  chrestienté  eust  accusé  le  Pape  de  légèreté  et 
de  trop  de  simplicité,  et  auroit  on  dit  de  vostre  Boy 
qu'il  auroit  eu  un  royaume  pour  une  rebenediction  , 
pource  qu'il  ne  faut  point  doubter  que  le  monde  juge 
des  efiects  qui  se  voyent  et  non  des  choses  incognuës. 
Aux  choses  douteuses  et  de  grande  conséquence,  il 
faut  estre  plustost  timide  et  irrésolu  que  trop  ardent 
et  precipîteux.  Il  n'est  pas  convenable  que  Sa  SainC"^ 
teté  ayde  à  vostre  Boy  à  acquester  son  royaume,  puis 
qu'il  l'a  desjà  acquesté,  mais  seulement  vostre  Roy  a 
besoin  de  sa  bénédiction;  il  pourra  facilement  l'ob- 
tenir en  la  recherchant,  s'il  a  l'intention  bonne.  Re- 
memorez-vous  avec  quelle  patience  et  avec  quelle 
humilité  l'empereur  Theodose  rechercha  la  bénédic- 
tion de  sainct  Ambroise. 

«  Voulez-vous  descouvrir  d'avantage  la  bonne  in- 
tention de  Sa  Saincteté?  Considérez,  je  vous  prie,  s'il 
a  cmpesché  les  Vénitiens  d'avoir  envoyé  leurs  ambas- 
sadeurs pour  congratuler  vostre  Roy.  En  voulez- vous 
une  preuve  plus  claire  de  ceste  inlenlion  qu'en  ce 
qu'il  n'a  point  empesché  les  religieux  de  prester  le 
serment  de  fidélité  à  vostre  Roy  et  de  lerecognoistre? 
A  t'il  commandé  aux  généraux  et  supérieurs  de  chacun 
ordre  qui  se  retrouvoient  lors  dans  Rome  de  procéder 
par  censures  contre  tels  religieux?  A  t'il  commandé 
aux  evesques  de  publier  un  interdit  contre  les  villes 
qui  ont  recognu  vostre  Roy?  11  est  certain  qu'il  n'a 
point  dit  qu'on  le  fist,  ny  aussi  qu'on  ne  le  fist  pas. 
A  t'il  excommunié  ceux  qui  ont  publié  dans  la  chaire 

de  TEglise  de  Dieu  que  c'estoit  leur  roy  légitime  et 
naturel?  non.  Et  toutefois  vostre  Roy  a  chassé  les  je- 
suistes  de  la  France,  ce  que  Sa  Saincteté  est  con* 
trainte  de  tolérer  et  de  dissimuler,  bien  que  c^est  une 
chose  qui  l'attriste  grandement,  ne  délaissant  toutes- 
fois  de  faire  tout  ce  qu'elle  peut  pour  eux,  les  ayant 
recommandez  au  cardinal  de  Gondy  et  au  duc  de  Ne- 
vers,  et  à  plusieurs  autres. 

fc  Considérons  sans  passion  toutes  les  actions  qui  se 
passent  à  Rome.  Le  cardinal  de  Joyeuse  n  y  est-il  pas 
arrivé?  Ne  sçait-on  pas  bien  qu'il  a  fait  son  accord 
avec  vostre  Roy?  Ne  se  dit-il  pas*  protecteur  de  la 
France?  N'a  t'il  pas  esté  bien  venu  et  veu  de  Sa  Sainc- 
teté et  de  tous  les  cardinaux?  En  somme.  Sa  Saincteté 
ne  se  resjouit  elle  pas  quand  elle  entend  quelque 
bonne  nouvelle  de  vostre  Roy,  spavoir,  qu'il  va  à  la 
messe  et  qu'il  se  monstre  devôt? 

«  J'accorde  que  vous  n'avez  peu  endurer  la  haran- 
gue que  fit  Sa  Saincteté  au  consistoire  lors  que  le 
duc  de  Nevers  vint  à  Rome,  demonstrant  qu'il  ne  trou- 
voit  pas  bon  que  quelques  cardinaux  demonstrassent 
trop  librement  estre  enclins  à  la  bénédiction  de  vostre 
Roy,  et  confesse  de  vérité  que  c'est  une  forte  conjec- 
ture que  vous  avez  pour  croire  le  contraire  de  ce  que 
dessus;  mais  considérons, comme  bons  amis,  que  quel- 
que raison  a  meu  Sa  Saincteté  à  le  faire.  Nous  avons 
desjà  présupposé  que  le  Pape ,  sans  beaucoup  de  péril 
en  sa  conscience,  ne  pouvoit  venir  à  l'acte  de  ceste 
rebenediction  sans  premiorement  voir   ce  qu'il  en  • 
pourroit  advenir  avec  le  temps.  Que  pouvoit  Ëtire  le 
Pape  en  ce  temps  là,  estant  combattu  de  divers  pen- 
sers,  et  pour  les  diverses  inclinations  des  cardinaux, 

que  de  leur  imposer  silence  y  et^  à  leur  exemple  y  à  tous 
autres,  qui  n'estauspas  bien  informez,  vouloient  avec 
impatience  mettre  leiir  bouche  dans  le  ciel? 

«  Vous  vous  plaignez  de  l'allée  d'un  des  nepveux 
de  Sa  Saincteté  vers  le  roy  d'Espagne ,  et  dites  que  ce 
n'est  que  pour  sçavoir  la  volonté  de  l'Espagnol  sur  la 
reconciliation  de  vostre  Roy.  A  cela  je  respondray 
qu'il  y  est  allé  pour  beaucoup  d'affaires  d'importance, 
et  spécialement  pour  proposer  au  roy .  d'Espagne  et 
luy  mettre  devant  les  yeux  la  calamité  de  la  France, 
le  péril  d'Italie ,  le  détriment  de  la  religion,  luy  don- 
ner à  entendre  la  droitte  intention  de  Sa  Saincteté 
touchant  la  rebenediction  de  vostre  Roy  pour  oster  le 
scandale  qu'en  a  le  monde.  Et  chacun  sçait  aussi  que 
Sa  Saincteté  a  deffendu  à  son  neveu  de  prendre  ny  re- 
cevoir aucunes  provisions  et  présents  de  ce  Roy. 

«c  La  France  et  l'Espagne  sont  les  bien-aimez  fils  du 
Sainct  Siège  -,  ce  sont  deux  royaumes  qu'il  ayme  esga- 
lement;  c'est  pourquoi  la  France  ne  luy  en  doit  point 
vouloir  si  Sa  Saincteté  veut  du  bien  à  l'Espagne,  ny 
l'Espagne  ne  devra  point  estre  (aschée  s'il  retient  la 
France  en  sa  grâce,  et  s'il  faict  dans  peu  de  jours  beau- 
coup de  resjouïssances  pour  la  reconciliation  de  son. 
Roy,  comme  de  son  très-cher  fils  aisné,  lequel,  estant 
mort,  est  resussité,  et  retourne  à  luy  après  avoir  esté 
un  long  temps  perdu. 

«  Que  M.  du  Perron  s'achemine  en  brief  à  Rome  de 
la  part  de  vostre  Roy  :  si  Sa  Majesté  s'humilie  tous- 
jours  sous  la  puissante  main  de  Dieu,  il  ne  doit  point 
douter  que  la  porte  ne  luy  soit  ouverte.  Que  Sa  Majesté 
ne  pensepoint  que  ce  soit  chose  indigne  de  recourir  encor 
une  fois  au  vicaire  de  nostre  Seigneur  Jésus  Christ; 

qu'il  imite  ses  prédécesseurs,  et  qu'il  aye  en  mémoire 
combien  ils  ont  respandu  de  sang  pour  Thonneur  de 
Dieu  et  pour  la  dignité  du  Sainct  Siège;  qu'il  se  $oa-> 
vienne  qu'il  est  descendu  de  saint  Loys  et  de  tant  de 
saincts  François,  lesquels  prient  Dieu  en  paradis  pour 
son  salut,  pour  la  ddfense  de  sa  vie  et  pour  le  repo) 
de  ses  sùbjects. 

ce  Qui  est-ce  qui  peut  douter  que  Sa  Sainçteté  ne 
désire  plustost  de  luy  donner  sa  bénédiction  que  de  jie 
perdre?  certes,  personne;  mais  une  31  grande  macihîn^ 
ne  se  peut  mouvoir  sans  beaucoup  de  fatigue^  et  petit 
à  petit.  Ne  vous  persuade;^  point,  comme  vous  le  dite«i 
que  le  Pape  face  trop  de  l'Espagnol;  ce  sont  bruits  quQ 
les  hérétiques  sèment,  lesquels  voudroient  empeschefi 
s'ils  pouvoient,  la  reconciliation  de  la  Frgpce  avec  le 
Sainct  Siège.  » 

On  a  tenu  que  ceste  responce  avoit  esté  faicte  par 
le  cardinal  de  Toledo  pour  responce  à  un  seigneur  frao- 
çois  qui  luy  avoit  escrit  sur  ce  subject. 

M.  d'Ossat,  qui  depuis  a  esté  cardinal^  après  que 
M.  de  Nevers  fut  party  de  Rome,  ayant  traicté  dexti'c4 
ment  avec  plusieurs  cardinaux,  et  entr'autres  aveC 
ledit  cardinal  de  Toledo  et  le  père  Baronius,  qui  aussi 
a  esté  depuis  cardinal,  des  moyens  d'cJjtenir  de  SA 
Saincteté  cette  bénédiction  que  le  Roy  desiroit  tant,  et 
donné  advis  au  Roy  comme  il  devoit  procéder  pont 
l'obtenir  et  suivre  l'intention  de  Sa  Saincteté,  Sa  Ma- 
jesté envoya  M.  du  Perron  à  Rome,  lequel  y  arriva 
sans  aucune  pompe,  et  comme  homme  privé.  Le  dix* 
septiesme  juillet,  n'ayant  avec  luy  dans  son  carrosse 
que  ledit  sieur  d'Ossat,  les  sieurs  de  Ghastillon, 
Alexandre  d'Elbene,  le  secrétaire  de  M.  le  cardinal  de 

Gondy  et  son  aumosniér^  il  alla  trouver  Sa  Sainc- 
tetéy  où  y  introduit  seul  pour  luy  baiser  les  pieds,  il  fut 
une  heure  entière  à  luy  parler  en  particulier  j  puis, 
ayant  prins  congé,  il  alla  visiter  et  faire  les  cooipli* 
ments  au  cardinal  Aldobrandin,  nepveu  de  Sa  Saine- 
teté,  lequel  il  esclaircit  de  tout  ce  qui  s*estoit  passe  en 
la  conversion  du  Roy,  comme  estant  celuy  lequel  y 
avoit  le  plus  travaillé. 

Sa  SainctMé  depuis  déclara  en  plein  consistoire 
pourquoy  ledit  sieur  du  Perron  efitoit  venu  vers  Iqy 
et  le  Sainct  Siège,  et  qu'il  ne  vouloit  plus  que  les  af* 
foires  de  France  .fussent  traictéoa  plir  Tadvis  dç  quel-^ 
ques  particuliers,  ains  que  tout  le  sacré  collège  des 
cardinaux  en  eust  la  cognoisçance.  M.  du  Perron  ayant 
eu  encor  une  nQuv^Ue  audience  en  particulier  de  Sa 
Saincteté,  il  luy  présenta  la  lettre  de  créance  que  le 
Roy  luy  avoit  baillée,  Le  Pape  l'ayant  leuë,  après 
quelques  devis  particuliers,  il  luy  permit  de  visiter 
messieurs  les  oardinauic  et  de  leur  faire  entendre  le 
desir  de  son  Roy.  Alors  il  fut  ayde  à  l'ouvert  de  l'au- 
iborUé  du  cardinal  de  Toledo,  jesuiste,  de  l'ambassa- 
deur de  Veniçe,  du  père  IB^ronius,  de  Ltomelin,  prestre 
4^  la  chambre,  du  sieuv  Séraphin,  qui  aussi  a  esté 
d^>i»is  cardinal)  >  de  Begn^ ,  auditeur  de  la  rotte,  et  de 
beaucoup  de  personnes  doctes.  Le$  aSectionnex  au 
Roy  traictoient  cest  a0àire  avec  une  grande  modestie. 
Les  Espagnols,  au  contraire ,  firent  voir  le  jour  à  quel- 
ques e^crits  pleins  d'invectives,  et  çoustenoient  qu'il 
ne  devQit  estre  réconcilié  avec  le  Sainct  3iege,  Les  au- 
theur^  de  ç^  escriturç^  là  çoi^rur^nt  un  temps  pçril  de 
la  vie;  car  Sa  S^inptqté,  pair  ses  jeusnes,  par  se$  prières 
envers  Dieu,  pf^r  ses  larmes  ç^t  par  ses  aumosnes,  en 

visitant  les  pieds  nuds  les  lieux  devotieaz^  supplioit 
Dieu  de  luy  donner  à  cognoistre  sa  volonté  sur  ceste 
affaire  ;  et  pour  en  venir  à  bout  avec  une  certaine  et 
plus  asseurée  cognoissance  y  il  fit  assembler  un  jour  tous 
les  cardinaux  au  consistoire  ^  et  après  une  longue  ha- 
rangue,  les  ayant  prié  tous  de  n'avoir  en  l'advis  qu'ils  ' 
luy  donneroient  ny  respect,  ny  esgard  à  aucun  prince 
temporel ,  ains  tourner  toute  leur  charité  au  bien  de 
la  chrestientéy  il  leur  dit  aussi  qu'il  jugeoit  pour  le 
plus  expédient  d'ouyr  leurs  opinions  distinctement 
et  particulièrement  en  sa  chambre,  et  qu'il  escoute- 
roit  tous  les  jours  Tadvis  de  deux  cardinaux  la  matinée, 
et  d'un  l'aprèsdinée. 

Le  penultiesme  jour  d'aoust,  le  Pape  fit  tenir  le 
consistoire  au  palais  de  M ontecayalo ,  où  il  dict 
qu'ayant  examiné  diligemment  les  opinions  de  tous 
les  cardinaux,  il  en  trouvoit  les  deux  tiers  qui  con- 
cluoient  à  l'aibsolution,  et  qu'il  cognoissoit  clairement 
que  c'estoit  le  bien  du  Sainct  Siège.  Un  des  cardinaux 
se  leva  et  commença  à  respondre  à  ceste  proposition; 
mais  Sa  Saiticteté  luy  dit  que  ce  qu'il  disoit  avoit  esté 
assez  disputé ,  et  que  l'on  avoit  résolu  tout  ce  qui  estoit . 
douteux;  puis  il  fit  incontinent  sonner  la  clochette 
pour  signal  de  la  levée  du  consistoire ,  et  tous  les  cardi* 
naux  s'en  retournèrent  en  leurs  logis. 

Les  sept  principales  conditions  demandées  par  Sa 
Saincteté  ausdits  sieurs  du  Perron  et  d'Ossat,  furent 
que  l'absolution  donnée  par  les  evesques  de  France 
seroit  déclarée  nulle  :  à  quoy  fut  respondu  que  l'ab- 
solution n'avoit  esté  donnée  qu'à  la  charge  que  Sa  Ma- 
jesté envoyeroit  vers  Sa  Saincteté  le  requérir  d'ap- 
prouver ce  qu'ils  avoient  faict.  Il  fut  répliqué  que 

ladite  absolution  seroit  déclarée  nulle;  mais  que  tous 
les  actes  catholiques  que  le  Roy  avoit  faits  en  execu* 
tion  de  ladite  absolution  demeureroient  valides  > 
comme  faicts  sous  bonne  foy.         , 

Que  lesdits  sieurs  du  Perron  et  d'Ossat ,  comme  pro- 
cureurs du  Roy,  feroient  l'abjuration  à  la  cérémonie 
qui  se  feroit  pour  là  rebenediction  de  Sa  Majesté. 

Que  dans  un  an  le  Roy  retireroit  M.  le  prince  de 
Condé  de  Sainct  Jean  d' Angely  où  il  estoit  entre  les 
mains  des  hérétiques,  et  le  feroit  instruire  en  la  reli- 
gion catholique. 

Que  le  concile  de  Trente  seroit  publié  en  France  ; 
et  s'il  y  avoit  quelque  chose  dans  ledict  concile  qui 
peust  empescher  la  publication,  que  Sa  Saincteté  es- 
tant requise  d'y  pourveoir,  qu'elle  n'en  feroit  aucune 
difficulté. 

Que  Sa  Majesté  ne  nommeroit  aux  bénéfices  de 
France  que  personnes  ecclésiastiques. 

Que  tous  les  biens  appartenans  à  l'Eglise  seroient 
rendus  par  ceux  qui  les  occupoient. 

Et  que  Sa  Majesté  observeroit  les  concordats  faicts 
entre  les  papes  et  ses  prédécesseurs  roys. 

Le  Pape  desiroit  sur  tout  le  restablissement  des  je- 
suistes  ;  mais  luy  estant  respondu  qu'il  estoit  impos- 
sible pour  lors,  et  comme  on  luy  eut  faict  cognoislre 
la  difficulté  qui  y  auroit  pour  le  faire,  Sa  Saincteté,  ne 
voulant  que  ce  point  particulier  retardast  le  gênerai , 
se  laissa  persuader  d'en  différer  l'instance  à  un  autre 
temps. 

On  communiqua  aussi   ausdits  sieurs  procureurs 
cinq  conditions  particulières  que  le  Roy  devroit  faire 
pour  pénitence ,  sçavoir  :  d'ouyr  tous  les  dimanches 
43.  8 

et  festes  une  messe  conventuelle,  et  tous  les  jours  qu'il 
ouyst  aussi  messe ,  selon  qu'ont  accoustumé  les  roys 
de  France  ;  qu'il  prendroit  la  Vierge  Marie  pour  son 
advocate,  diroit  quelques  prières  et  feroit  abstinence 
en  certains  jours,  et  qu  il  communier  oit  publiquement 
quatre  fois  Tannée. 

Après  que  le  Pape  et  lesdits  sieurs  procureurs  fu-» 
rent  d'accord  des  susdites  conditions,  pour  mettre  la 
dernière  main  à  ceist  œuvre,  et  faire  la  cérémonie  de 
la  rebenediction ,  le  samedy,  seïziesme  septembre,  Sa 
Saincteté  partit  de  Monte-Cavallo  oîi  il  se  tenoit  plus 
ordinairement,  et  alla  au  palais  Sainct  Pierre,  pour 
estre  plus  commodément  au  matin,  afin  de  parache- 
ver en  un  jour  la  cérémonie  de  cest  acte  ;  tellement 
qu'ayant  dit  messe  de  bon  matin  en  une  chapelle  pro* 
che  de  sa  chambre,  il  descendit  en  la  sale  du  consis- 
toire, làoîi  messieurs  les  cardinaux  Tatlendoient  ;  et 
là,  s'e^ant  habillé  d'un  matiteau  rouge,  ayant  la  tiare 
sur  sa  teste ,  il  fut  porté  par  ses  porteurs  ordinaires  sur 
sa  chaire  dans  le  portique  de  Sainct  Pierre,  tous  les  car- 
dinaux marchans  devant  luy  avec  leurs  chappes  vio- 
lettes, excepté  le  cardinal  Alexandrin  qui  ne  s  y  voulutf 
trouver,  et  le  cardinal  Arragone  qui  estoit  malade. 
Au  devant  des  cardinaux  marchoient  les  çameriers  du 
Pape,  deux  à  deux  processionalement,  vestus  d'escar- 
latte. 

Le  portique  estoit  richement  orné,,  et,  depuis  la 
dernière  porte  qui  entre  en  la  Basilique  vers  Nostre 
Dame  de  la  Fièvre,  jusques  à  Nostre  Dame  du  milieu, 
il  y  avoit  un  eschafiaut  bien  de  la  hauteur  de  trois 
brassées,  couvert  de  draps  verds,  et  au  bout  estoit 
levé  le  thi^osne  pontifical  tapissé  de  toile  d'or,  là  où 

Sa  Saincteté  s'alla  seoir ,  et  autour  de  luy  s'assirent 
i^ussi  en  leurs  sièges  lesdits  cardinaux  après  luy  avoir 
rendu  Tobeyssance  deuë.  Derrière  eux  estoient  les 
auditeurs  de  la  rote  et  les  clercs  de  la  chambre,  avec 
les  cameriers  secrets.  Aussi  estoient  debout,  à  dextre 
et  à  senestre ,  les  douze  pénitenciers  avec  leurs  cottes 
et  baguettes  en  main,  selon  leur  coustume  ordinaire, 
et  auprès  d'eux  tous  les  officiers  de  l'inquisition. 

Tout  cela  estant  ainsi  disposé,  le  maistre  des  céré- 
monies alla  appeller  lesdits  sieurs  du  Perron  et  d'Ossat, 
procureurs  du  Boy,  qui  estoient  prez  de  là,  et  les  mena 
vers  Sa  Saincteté,  les  massiers  marchant  devant  eux. 
Quand  ils  furent  entrez  sur  reschafiaut,  ils  firent  trois 
révérences,  l'une  à  l'entrée,  l'autre  au  milieu,  et  la 
troisiesme  aux  degrez  du  throsne  pontifical.  Lors  le 
maistre  des  cérémonies  demanda  à  Sa  Saincteté  s'il 
vouloit  avoir  pour  aggreable  que  lesdits  sieurs  procu- 
reurs luy  baisassent  les  pieds  ;  ce  qu'il  leur  accor^da* 
Ayants  fait  cesjte  cérémonie,  ils  s'en  retournèrent  là  où 
ils  estoient  premièrement.  Les  deux  cardinaux  nepveux 
de  Sa  Saincteté  estans  debout  et  prez  dudict  sieur  du 
Perron ,  le  procureur  du  saint-office  luy  vint  apporter 
pour  lire  la  confession  et  recognoissance  que  le  Roy  fai- 
soit  par  eux  d'avoir  ^uivy  et  creu  à  Theresie  de  Calvin: 
ceste  confession  estoit  en  latin.  Aussi  tost  ies^its  sieurs 
procureurs  se  mirent  à  genoux,  et  ledit  sieur  du  Per- 
ron, comme  le  prnicipal,  leut  ceste  confession,  dans 
laquelle  Sa  Majesté  demandoit,  avec  toute  l'humilité 
qu'elle  pouvoit ,  par  le  moyen  de  ses  procureurs ,  très- 
instamment  l'absolution  de  Sa  Saincteté. 

Après  que  ceste  confession  fut  leuë,  ledit  procureur 
du  sainct  oflice  leut  le  décret  de  Sa  Saincteté  par  1er 

8. 

quel  Fabsolution  qui  luy  avoit  esté  donnée  à  Sainct 
Denis  sans  son  consentement  estoit  déclarée  ntille, 
toutesfois  que  les  actes  catholiques  faîcts  par  Sa  Mar 
j esté  en  exécution  de  ladite  absolution,  resteroient  va^ 
lides,  comme  estans  faicts  sous  bonne  foy  ;  outre,  que 
Sa  Saincteté  ayant  bien  considéré  cest  affaire,  et  prin- 
cipalement la  lettre  que  Sa  Majesté  avoit  jadis  escrite 
au  pape  Sixte  v,  dans  laquelle  il  protestoit  de  vivre 
et  mourir  catholique,  elle  decernoit  et  ordonnoit  que 
le  Roy  seroit  absous,  puis  qu'il  avoit  abjuré  ladite  hé- 
résie, en  acceptant  la  pénitence  qui  luy  seroit  ordon- 
née et  observant  les  conditions  accordées. 

I^esdits  sieurs  procureurs  du  Boy  ayans  promis  que 
Sa  Majesté  les  observeroit,  ils  firent  en  son  nom  la 
profession  de  foy,  en  la  forme  et  selon  l'ordre  de  la 
bulle  de  Pie  iv. 

Les  susdictes  conditions  estans  leuës  hautement  par 
le  procureur  du  sainct  office,  les  procureurs  du  Roy 
en  jurèrent  l'observation,  et  promirent  que  le  Roy  en 
envoyeroit  la  ratification. 

Après  ceste  promesse  faicte.  on  fit  signe  aux  chan- 
tres, et  ils  chantèrent  le  Miserere.  Le  maistre  des  cé- 
rémonies bailla  au  Pape  une  baguette,  après  luy  avoir  . 
jette  sur  la  main  un  crespe  Manc,  de.  laquelle  l)aguette 
Sa  Saincteté  frappoit  sur  l'espaule  à  chaque  fois,  tantost 
du  sieur  du  Perron,  et  à  l'autre  fois  du  sieur  d'Ossat. 
Le  Miserere  finy,  le  Pape  s'esleva,  et  dit  Toraison 
Deus  qui  proprium,  etc.,  puis  une  autre  oraison  par 
laquelle  il  declaroit  absous  le  Roy  de  toutes  choses 
passées;  puis,  s'estant  r'assis,  il  dit  la  troisiesme  oraison 
par  laquelle  il  recevoit  le  Roy  au  giron  de  l'Eglise,  en 
nommant  le  roy  de  France  et  très-chrestien.  Aussi* 

lost  sonnèrent  les  trompettes  et  les  tambours,  et  tout 
le  canon  du  chasteau  Sainct-Ange  fut  tiré  en  signe 
de  resjouyssance  générale.  Il  se  fit  lors  un  grand 
bruict;  ce  n'estoient  que  cris  d'allégresse,  et  tous  les 
assistans  monstroient  en  leurs  visages  estre  joyeux 
outre  l'ordinaire. 

Ce  grand  bruict  estant  un  peu  appaisé,  et  ayant  les 
procureurs  du  Roy  baisé  les  pieds  de  Sa  Saincteté 
très-afl'ectueusement,  puis  s'estans  levez,  le  Pape  les 
embrassa  tous  deux  avec  beaucoup  de  signe  d'amour, 
et  leur  dit  qu'il  avoit  ouvert  les  portes  de  l'Eglise  mi- 
litante au  roy  Très-Chrestien ,  qu'il  restoit  seulement 
qu'iceluy  avec  une  vive  foy  et  avec  les  bonnes  œuvres 
s'ouvrist  à  soy-mesme  celles  de  l'Eglise  triomphante , 
qui  est  une  considération  notable  sur  toutes^  de  ce  que 
le  Pape  recognoist  la  puissance  qu'il  a  au  ministère 
extérieur  de  l'Eglise  visible,  et  reserve  à  Dieu  son  pou- 
voir souverain  pour  le  royaume  des  cieux,  combien 
qu'aussi  les  clçfs  de  sainct  Pierre  sont  du  royaume  des 
cieux  :  mais  c'est  à  dire  que  chacun  estant  receu  en 
l'Eglise  se  peut  à  soy-mesme ,  soubs  la  bénédiction  de 
l'Eglise,  faire  voye  de  l'entrée  dû  royaume  des  cieux 
par  la  foy  et  par  les  bonnes  œuvres.  Sur  ceste  parole 
du  Pape  le  sieur  du  Perron  luy  respondit  ;  «  Vostre 
Saincteté  a  ouvert  à  mon  Roy  les  portes  dé  l'Eglise 
militante,  et  j'açseui'e  Vostre  Béatitude  qu'avec  la  foy 
et  les  bonnes  œuvres,,  qu'il  s'ouvrira  à  5oy-mesme  celles 
de  la  triomphante. 

Après  que  les  protenotaires  eurent  faict  un  acte  de 
tout  ce  que  dessus,  et  que  ledit  sieur  du  Perron  l'eut 
leu,  le  Pape  s'en  retourna  en  sa  chambre,  et  le  car- 
dinal de  Saincte  Séverine,  par  son  commandement, 

comme  grand  pénitencier^  assisté  des  pénitenciers  de 
Sainct  Pierre,  conduit  les  deux  procureurs  du  Roy- 
dans  ladite  église  de  Sainct  Pierre,  à  l'autel  du  Sa-^ 
crement,  où,  Toraison  estant  faicte  sur  les  corps  des 
apostres,  ils  firent  la  procession  à  Tentôur  de  cest  au- 
tel ;  et,  après  quelques  oraisons  dites,  les  procureurs 
du  Roy  receurent  le  baiser  de  paix,  puis  sortirent  de 
Teglise,  et  prirent  congé  dudit  sieur  cardinal,  s'en  re^ 
tournans  en  leurs  logis. 

Pendant  que  ceste  dernière  cérémonie  se  faisoit^ 
M.  le  cardinal  de  Joyeuse,  avec  les  archevesques ^ 
evesques,  prélats,  et  tous  ceux  qui  estaient  affection^ 
nez  à  la  France,  È'eh  allèrent  à  Sainct  Louys,  où  ils 
firent  chanter  le  Te  Deum;  comme  aussi  plusieurs 
confraternitez  dans  Rome  firent  le  mesme,  démons*- 
trans,  par  les  feux  de  joye  et  autres  actes  d'allégresse 
qu'ils  firent  trois  soirs  consécutifs,,  combien  ils  esti- 
moient  ceste  bénédiction.  M.  du  Perron  aussi,  par  trois 
jours  durant ,  monstra  sa  joye  extérieurement,  avec 
magnificence  et  sumptuosité  et  incroyable,  faisant  des 
présents  à  tous  les  beaux  esprits  qui  composoient  quel- 
ques escrits  en  l'honneur  de  ceste  bénédiction ,  telle- 
ment qu'il  ne  se  voyoit  dans  Rome  que  poésies  en  la- 
tin, françois  et  italien  :  cest  epigramme  entr'autres  fut 
trouvé  d'une  belle  invention  : 

Qaem  toia  àrmatum  mirtUa  est  GalUa  regem, 

Mirata  est  ètiam  Borna  beata  pium. 
Aïagnum  opus  est  armis  stravisse  tôt  agmina,  majus 
Pontifias  pedihus  succuhuisse  sacris  (^). 

(«^ Ce  roi,  cloi\^  toute  la  France  a  vu  les  exploits  glorieux,  Rome  heu- 
reuse le  voit  catholique  :  c^est  un  grand  mérite  d^avoir  dispersé  tant 
d'armées  ennemies  ;  c'en  est  un  plus  grand  de  se  soumettre  au  Souverain 
Pontife  en  fils  obéissant. 

Ledict  sieur  du  Perron,  après  avoir  faictle  remer- 
ciement à  Sa  Saincteté  comme  ambassadeur  du  Boy, 
il  alla,  accompagné  fort  magnifiquement  de  prélats  et 
de  ifoblesse  Françoise,  voir  tous  les  cardinaux  pour 
compliment  de  gracieuseté  et  courtoisie.  Estant  près 
de  son  parlement ,  le  Pape,  pour  comble  de  toute  sa- 
tisfaction, voulut  encor  luy-mesme  le  communier,  et 
tous  ceux  qui  estoient  venus  avec  lûy  à  Rome. 

Sa  Majesté  ayant  eu  advis  de  ceste  cérémonie,  que 
les  Italiens  appêllerent  ribenedizione  (pource  qu'ils  di- 
soient que  le  Roy  estoit  retumbé  encor  en  Theresie  de 
Calvin,  ayant  eu  la  bénédiction  du  pape  Grégoire  xiii), 
et  les  François  reconciliation,  il  envoya  les  lettres  à 
M.  le  prince  de  Conty,  dont  nous  avons  mis  la  coppie 
cy  devant,  et  fit  rendre  grâces  à  Dieu  par  toute  la 
France,  recognoissant ,  comme  ont  faict  par  le  passé 
beaucoup  de  grands  monarques,  que  le  plus  grand 
honneur  qu'ils  laissent  d^eux  à  la  postérité  est  de 
s'estre  humiliez  et  d'estre  enfans  obeissans  à  l'Eglise. 
Il  manda  aussi  incontinent  à  sa  cour  de  parlement  de 
Paris  que  les  causes  pour  lesquelles  il  avoit  cy  devant 
esté  defTendu  à  ses  sub jects  d'aller  à  Rome  pour  la  pro- 
vision des  bénéfices  vaccans  en  France,  estoient  ces- 
sées par  sa  reconciliation  avec  le  Sainct  Père  et  le 
Sainct  Siège,  et  qu'il  vouloit  que  les  choses  fussent  re- 
mises en  Testât  qu'elles  estoient  auparavant  les^ites 
deffenses ,  avec  injonction  de  faire  garder  et  observer 
cy  après  les  concordats  faicts  entre  les  saincts  pères  et 
les  roys  de  France. 

La  cour  de  parlement  ordonna  par  son  arrest  sur 
lesdites  lettres  :  «  Leuës,  publiées  et  enregistrées,  ouy 
et  requérant  le  procureur  gênerai  du  Roy,  et  permis 

se  pourveoir  en  cour  de  Borne  ^  comme  auparavant  les 
deiTences  j  les  provisions  qui  ont  esté  obtenues  en  excr 
cution  des  arrests  de  ladite  cour  demeurans  bonnes 
et  valables  ;  et  seront  coppies  coUationnées  en\(yyée& 
aux  bailliages  et  seneschaussées  de  ce  ressort  y  pour 
y  estre  leuè's,  publiées  et  registrées  à  la  diligence  des 
substituts  dudit  procureur  gênerai.  A  Paris,  en  par- 
lement, le  premier  de  février  mil  cinq  cents  quatre- 
vingts  seize.  » 

En  mesme  temps  aussi  Sa  Majesté  envoya  M.  le 
marquis  de  Pisany  pour  gouverneur  à  M.  le  prince  de 
Condé,  qu'il  fit  venir  de  Sainct  Jean  d'Angeîy  en 
Xainctonge  à  Sainct  Germaiû  en  Laye,  où  il  le  fit 
instruire  en  la  religion  catholique. 

Depuis  la  conversion  du  Roy  il  se  vit  plusieurs  per- 
sonnes de  qualité  et  sufilsance,  tant  à  la  suittede  la 
Cour  qu'à  Paris  et  autres  lieux,  qui  quittèrent  ddtout 
la  religion  prétendue  reformée ,  et  se  réduisirent  en 
l'église  catholique^  apostolique,  romaine.  La  malice 
des  hommes  ne  cessa  point  de  dénigrer  et  tirer  en  en- 
vie telles  réductions,  chargeant  les  uns  d'ambition, 
d'avarice,  d'hypocrisie,  de  foiblesse  d'esprit,  de  lege* 
reté  ou  autre  vanité,  lesi  autres  d'avoir  esté  déposez  ou 
chassez  pour  leurs  démérites,  les  autres,  de  quelque 
antre  vilain  reproche,  comme  la  mesdisance  n'a  borne 
ny  honte.  Or  entre  ceux-là  il  y  en  eut  trois  de  ceux 
que  le  Roy  avoit  entretenus  dez  leur  jeunesse  aux  es- 
coles,  bien  qu'ils  fussent  enfans  de  maison,  sçavoir: 
le  sieur  Desponde,  lieutenant  gênerai  à  La  Rochelle, 
le  sieur  Salette,  conseiller  d'Estat  de  Navarre,  et  le 
sieur  de  Morlas,  conseiller  du  conseil  privé  et  d'Estat, 
et  surintendant  des  magasins  de  France.  Les  deux  pre- 

miers  décédèrent  long  temps  après  leur  conversion  ^  et 
sont  morts  constants  en  la  croyance  de  l'Eglise;  mais 
le  sieur  de  Morlas  ne  fit  sa  conversion  que  sur  le  poipt 
qu'il  estoit  prest  de  comparoistre  devant  le  throsne  de 
vérité  et  le  juge  qui  ne  recognoîjst  que  ceux  qui  l'ont 
confessé  devant  les  hommes. 

Le  vingt-septiesme  jour  du  mois  d'aoust  de  ceste  an- 
née,  à  six  heures  du  matin,  ledit  sieur  de  Morlas ^ 
estant  â  la  suitte  du  Roy  au  retour  du  voyage  de  la 
Franchecomtéy  se  sentant  pressé  de  la  maladie  qui 
l'a  voit  détenu  à  Mascon  six  jours  entiers  dans  le  lict, 
dit  aux  assistans:  ce  Mes  amis,  ne  me  laissez  point,  il 
est  temps  que  j'ordonne  de  mes  affaires,  et  que  je  dis- 
pose mon  ame  pour  aller  vers  ce  grand  Dieu  qui  m'a 
faict  tant  de  grâces  :  s'il  y  a  quelque  théologien  en 
ceste  ville,  faictes  qu'il  me  vienne  consoler.  »  Et  levant 
les  yeux  au  ciel,  il  s'escria  tout  haut:  «  Tu  m'appelles. 
Seigneur,  et  je  te  respondray.  »  Peu  après  arriva  le 
gardien  des  Cordelliers  duditlieu.  Le  sieur  de  Morlas, 
le  voyant,  demanda  :  «  Est-ce  celuy  que  vous  avez 
choisy  pour  me  consoler?»  Le  gardien  respondit  :  «  Ouy, 
monsieur,  c'est  moi  ,qui  vous  viens  consoler.  —  Mon 
père,  dit-il,  j'espère  que  je  vous  consoleray  tantost.  Je 
loue  ce  bon  Dieu  et  le  remercie  de  tout  mon  cœur 
de  la  grâce  qu'il  m'a  faicte  de  veoir  ceste  journée  si 
saincte;  il  est  temps  d'entrer  en  compte  avec  luy.  Je 
pourray  librement' m'ouvrir  et  discourir  avec  vous, 
mon  père;  mais,  avant  que  commencer,  je  vous  veux 
dire  en  peu  de  mots  quelle  a  esté  ma  vie.  J'ay  esté 
nourry  dez  mon  enfance  en  la  religion  prétendue 
reformée;  je  l'ay  suyvie  jusqu'à  l'aage  de  trente-trois 
ans,  auquel  temps  je  conferay  avec  M.  d'Evreux^:  ses 

discours  frappèrent  un  grand  coup  à  mon  ame^  et  je 
commençay  à  faire  mon  proffit  de  ce  que  j'avois  leu, 
et  recognoistre  peu  à  peu  Terreur  en  laquelle  j^estois; 
mais  je  ne  pouvoistout  à  coup  m'imaginer  autre  chose 
que  ce  que  j'avois  accoustumé  de  voir.  Commencez  à 
parler,  mon  père,  car  je  vois  bien  que  l'heure  de  ma 
mort  s'approche  :  j'ay  plus  besoin  d'exhortations  que 
d'argumens.  —  Voylà  qui  est  bon ,  dit  le  confesseur*; 
eslevez  donc  vostre  ame  à  Dieu  ^  et  je  requiers  de  vous 
trois  choses  :  la  première,  que  vostre  discours  soit  sans 
passion  y  la  seconde,  que  vous  vous  despouillez  de  tour 
tes  promesses  contrevenantes  à  la  paroUe  de  Dieu,  et 
la  troisiesme ,  que  vous  ne  vous  fondiez  sur  les  raisons 
naturelles.** Mon  père,  répliqua  Morlas,  queces  trois 
choses  ont  combattu  en  mon  ame  1  que  de  traverses 
elles  ont  baillé  à  mon  esprit!  elles  m'ont  empeschë  de 
venir  à  la  cognoissance  de  la  vérité  de  l'Escriture,  qui 
est  la  fidelle  ambassade  de  Dieu.  Permettez  que  je  me 
ravisse  en  moy-mesme,  et  que  je  m'escrie  avec  ceste 
grande  lumière  de  l'Eglise,  saint  Augustin  :  Seigneur, 
pourray-je  exprimer  avec  quels  souspirs  j'aspire  après 
toi  !  J'ay  esté  errant  çà  et  là  comme  une  pauvre  brebis 
esgarée,  j'espère  que  je  serai  rapporté  dans  le  bercail 
par  mon  bon  pasteur  Jesus-Christ  qui  me  chargera  sur 
ses  espaules.  Vous  avez  eslancé  vostre  clarté  sur  moy, 
mon  Dieu;  vous  avez  effacé  l'erreur  de  laquelle  mes 
yeux  estoient  couverts;  vous  avez  tiré  loiiange  des  en- 
fans  qui  pendoient  à  la  mammelle.  Et  j*entreray  aussi 
au  cabinet  de  mon  ame  pour  chanter  cantiques  à  vos- 
tre loiiange,  non  sans  espandre  des  pleurs  et  gémisse* 
mens,  regrettant  ma  vie  passée,  et  me  ressouvenant  de 
la  Hierusalem  céleste  vers  laquelle  mon  cœur  aspire. 

Mon  Dieu,  je  ne  Toublieray  point;  je  vous  promets 
que  je  ne  me  destourneray  jamais  de  ceste  contempla*^ 
tion.  O  père  de  toute  bonté!  je  n'ay  jamais  rien  trouvé 
que  les  livres  de  vostre  sapience  qui  ayent  eu  pouvoir 
de  foudroyer  la  puissance  de  la  vaine  gloire;  ils  ont 
terrassé  l'ennemy  qui  m'empeschoit  de  venir  àvous^ 
mon  Dieu.  L'Escriture  Saincte  m'a  fait  abhorrer  les 
péchez  que  les  autres  adorent.  C'est  pourquoy  je  diray 
ceste  sentence  de  sainct  Augustin  :  Mon  Dieu,  quel 
onguent  précieux  a  peu  oindre  mon  chef,  pour  rendre 
mes  paroles  si  soiie^fves?  Ton  Eviangile,  Seigneur,  m'a 
contrainct  de  confesser  mes  fautes  afin  de  t'adorer* 
Quid  est  homo,  6  bon  Dieu  Jesus-Christ,  et  qu'est-ce 
que  l'homme  que  tu  en  fais  tant  d'estat,  daignant  me 
visiter  par  une  saincte  et  invisible  consolation?  Vien, 
mon  Seigneur,  que  je  te  tienne  et  que  je  ne  te  délaisse 
jamais:  introduits  moy  en  ta  maison.  Commande,  Sei- 
gneur, et  ne  tarde  point,  car  il  est  temps  que  la  pou- 
dre retourne  en  poudre,  que  l'esprit  retourne  à  toy, 
mon  Sauveur,  qui  me  l'as  envoyé;  ouvre  luy  les  por- 
tes de  la  vie,  affin  que  j'en  jouysse  à  jamais  avec  tes 
saincts  bien-heureux.  —  Je  suis  marry,  dit  le  confes-^ 
seur,  que  j'interromps  vostre  tant  docte  et  sainct  dis- 
cours; mais,  vous  voyant  en  extase  et  comme  ravy,  je 
vous  prié  de  vous  souvenir  de  la  sentence  escrite  en 
sainct  Jean  :  Spiritus  ubi  vult  spiraty  sentence  qui 
nous  faict  voir  que  le  Sainct  Esprit  inspire  qui  bon 
luy  semble  par  un  admirable  secret  dans  lequel  je 
vous  voy  tant  porté.  Contre  la  raison  l'homme  ne  peut 
estre  sobre  ;  contre  TEscriture  nul  ne  se  peut  targuer 
du  nom  de  chrestien  ;  contre  l'Eglise  nul  ne  se  peut 
dire  enfant  de  paix.  »  Il  fut  interrompu  par  ces  pa- 

relies  du  sieur  de  Morlas  :  «  O  mon  Dieu^  que  de 
contentement!  mon  ame,  enyvre  toy  de  ces  delicesl  tu 
t'es  abbreuvée  dans  les  eaux  mortifères  ^  prens  ceste 
eau  claire  qui  t'est  maintenant  présentée;  confesse  ton 
erreur,  affin  que  aujourd'huy,  nette  et  sans  ordure,  tu 
puisses,  avec  sainct  Pierre,  sainct  Paul,  sai net  Cy- 
prian  et  sainct  Augustin,  aller  à  ce  festin  du  royaume 
des  cieux.  Sortez  de  moy,  humeurs  corrompues  qui 
m'avez  contrainct  de  fermer  la  porte  à  mon  Seigneur, 
au  lieu  que  )e  de  vois  frapper  pour  me  la  faire  ouvrir  : 
j'adjoustois  fardeau  sur  fardeau  pour  m'empescher 
l'entrée.  Enflé  de  présomption,  j'ay  osé  chercher  ce 
que  je  ne  sçaurois  trouver  qu'avec  cœur  contrit  et 
huipilie.  Misérable,  pour  faire  le  comblé  de  mon  mal- 
heur, je  n'avois  pas  une  seuUe  plume,  et  je  pensois  me 
mettre  en  hazard  de  voiler  hors  du  giron  de  l'Eglise. 
Je  me  suis  veu  terrassé,  mais  le  Seigneur,  plein  d^  mi- 
séricorde, m'a  estendu  sa  main,  m'a  remis  dans  son 
Eglise,  de  peur  que  je  ne  fusse  foulé  aux  pieds.  Sc- 
courez-moy,  mon  Dieu ,  envoyez-moi  des  anges ,  car 
voicy  la  journée  en  laquelle  j'espère  de  me  resjouyr 
en  la  vision  de  mon  espoux,  du  vray  mary  de  mon 
ame.  O  Seigneur,  enflammez  mon  cœur,  embrasez 
moy  de  vostre  amour,  et  faictes  qu'en  ceste  journée  si 
saincte  je  soye  faict  enfant  de  l'Eglise.  »  Le  confesseur 
luy  demanda*  :  «  En  la  religion  que  vous  avez  tenu 
jusqu'à  présent  n'estiez  vous  point  dans  l'Eglise?  — 
Non,  dit-il,  mon  père,  tout  cela  ne  sont  que  pièces 
pourries  de  ce  grand  et  sainct  corps  hors  duquel  elles 
ne  peuvent  vivre.  L'Eglise  catholique,  apostolique  et 
romaine,  c'est  le  corps  de  nostre  Seigneur  Jesus-Christ 
composé  de  plusieurs  membres,  lesquels  ont  charges 

distinctes  et  séparées  y  mais  qui  sont  liées  par  les  liens 
d'unité  et  entretenues  par  la  charité.  C'est  ceste  Eglise 
à  laquelle  Jesus-Christ  a  promis  que  ce  qu'elle  lieroit 
en  terre  seroit  lié  au  ciel,  et  que  ce  qu'elle  deslieroit 
en  terre  seroit  deslié  au  ciel.  Dans  ce3te  Eglise  tous 
les  saincts  et  les  martyrs  sont  morts  après  avoir  com- 
batu  les  hérésies.  C'est  ceste  Eglise  par  laquelle  seuUe 
on  peut  parvenir  au  royaume  de  Dieu;  c'est  ceste 
arche  hors  de  laquelle  tout  le  monde  est  noyé.  C'est 
ceste  Eglise  qui  présente  tous  les  jours  à  Dieu  le  Père 
le  sacrifice  de  la  mort  et  passion  de  Jesus-Christ  son 
fils  pour  l'expiation  de  mes  péchez.  C'est  ceste  Eglise 
que  Jesus-Christ  présente  à  Dieu  le  Père  tous  les  jours, 
et  met  ses  playes  entre  luy  et  nous  :  tam  ipse  per 
ipsam,  quant  ipsa  per  ipsufii.  »  Et  le  confesseur  luy 
dit  :  «  L'Eglise  de  Dieu  c'est  celle  qui  nous  a  conceus 
de  Jesus-Christ  et  nous  a  enfantez  par  le  sang  de  ses 
martyrs  pour  nous  faire  vivre  éternellement.  Je  vous 
exhorte  d'aymer  une  telle  mère,  hors  de  laquelle  il 
n'y  a  point  de  salut,  comme  vous  mesmes  avez  dit; 
elle  rappelle  ses  enfans  errans,  elle  les  reçoit  avec 
joye.  Aymez  la  donc  et  honnorez,  affin  que  son  amour 
vous  face  joindre  avec  Dieu  :  m  Ledit  sieur  respondit,  la 
larme  à  l'œil:  i^  Pater  mi j  nondumamavi,ainoetamaho; 
moft  père ,  je  le  vous  promets.  Arrière  de  moy  furies 
infernales,  hérésies  maudites  qui  m'avez  empoisonné 
de  vostre  venin,  et  qui  m'avez  faict  deschirer  la  robbe 
de  Jesus-Christ!  Pires  que  satelites  de  Pilate,  vous 
deschirez  son  Eglise.  C'est  la  mère  des  croyans  qui 
régénère  à  la  vie  ses  enfans  nais  à  la  mort.  Renouvelle 
toy  donCj  ô  mon  ame,  et  despouille  toy  de  ce  vieil 
Adam  pour  te  mettre  en  "^sanctification.  »  Le  confes- 

seur  luy  demanda  :  «  Puis  que  vous  parlez  de  sancti- 
fication, comment  pensez  yous  estre  sanctifié?  »  Ledit 
3ieurrespondit  ;  «  Parrefiusion  dusangde  Jesus-Christ, 
et  par  la  puissance  qu'il  a  donné  à  son  Eglise  et  à 
vous,  mon  père,  dé  lier  ou  deslier.  J'ay  esté  jusqu'à 
présent  lié  des  liens  de  Satan,  desliez  moy ,  mon  père; 
je  vous  demande  à  mains  jointes,  après  que  vous  aurez 
ouy  ma  confession,  l'absolution  dé  mes  pecheZr  Je  ne 
veux  plus  retarder^  j'ay  trop  mignardé  mon  ofFence, 
j'ay  dilayé  ma  conversion  de  dix-huict  mois.  C'est 
pourquoy,  ô  bon  Jésus,  tu  me  visites,  mais  non  pas 
en  ta  rigueur.  Si  aux  lieux  hazardeux  où  j'ay  passe 
depuis  une  harquebuzade  me  fust  venue  par  la  teçtéy 
en  quelle  peine  estoit  mon  ame!  O  bonté  ineffable  de 
Dieu,  qui  ne  m'as  pas  voulu  prendre  par  une  mort 
violente,  mais  par  un  doux  sommeil.  Je  n'ay  pas  en? 
cores  expérimenté  un  assaut  trop  fort.  Je  sens  un  dovs^ 
repos  presque  semblable  à  celuy  des  saincts  pères.  Je 
le  remercie.  Seigneur,  de  ce  que  tu  m'as  octroyé  la 
requeste  que  je  t'avois  faicte,  affin  que,  soudain  que 
j'aur ois  entièrement  recognu  la  vérité,  il  tepljsustde 
ne  me  laisser  plus  en  ce  monde.  Appelle  moy  donc^ 
Seigneur,  quand  il  te  plaira;  j'ay  cogncu  la  vérité.  Je 
veux  faire  ma  confession. 

«  Retirez-vous,  dit-il  à  M.  Parent  qui  estoit  un  siea 
amy ,  et  ne  vous  contristez  point,  ce  n'est  pa^  aujour» 
d'huy  une  journée  de  pleurs  :  comme  mon  vray  amy, 
rendez  action  de  grâces  à  Dieu  avec  moy ,  et  vous  res- 
jouyssez  de  ce  qu'estant  banny  du  royaume  des  cieux, 
maintenant  mon  père  me  va  faire  enfant  de  Dieu,  m'in- 
corporant  au  corps  mystique  de  son  Eglise,  laquelle 
Je  vous  prie  d'aymer  et  embrasser  comme  moy.  Mo^ 

cher  amy,  je  vous  prie  croire  gu'iLn'y  a  plus  de  monde 
pour  moy,  et  que  j'y  renonce  dez  à  présent.  Je  me 
depestre  de  luy  :  il  n'y  a  rien  qui  m'y  retienne,  pre- 
nez en,  je  vous  prie,  le  soing.  Mon  maistre,  dit-il  par» 
lant  du  Roy,  vous  perdez  un  fidelle  serviteur.  Perdre! 
non,  vous  ne  le  perdez  pas,  car  j'espère,  après  avoir 
receu  le  corps  de  mon  Dieu ,  d'aller  chanter  avec  les 
saincis:  S anctus^  sanctus,  sanctuSj  le  Seigneur  desar** 
mees.  Là ,  Sire,  je  me  representeray  devant  la  lumière 
des  lumières,  devant  celuy  qui  m'a  donné  lé  jour,  le 
jour  qui  m'a  faict  veoir  ceste  grande  clarté ,  ceste 
cognoissance  de  vérité,  son  Eglise,  son  espouse,  et  le 
salut  de  mon  ame.  Je  me  jetteray  aux  pieds  de  Jésus- 
Christ,  de  mon  Dieu,  de  mon  Seigneur,  devant  Sa 
Majesté  Divine,  environnée  des  anges  et  séraphins.  Je 
prieray  mon  Dieu  qu'il  estende  vostre  royaume  sur 
toutes  les  nations  qui  n'ont  point  encore  invoqué  son 
sainct  nom.  Vous  m'avez  nourry  depuis  la  douziesme 
année  de  mon  aage  ;  jà  n'advienne  que  devant  mon 
Dieu  je  vous  oublie,  ô  mon  bon  maistre.  »  Et,  se  tour- 
nant vers  le  confesseur,  il  luy  dit .  a  Mon  père,  le  grand 
fardeau  que  je  vay  descharger  maintenant!  Je  me  veux 
laccuser  et  confesser  sans  feintise  mes  péchez  devant 
mon  Dieu  et  devant  vous.  »  Ces  parolles  dictes ,  il  en- 
tra en  l'examen  de  sa  conscience  à  la  façon  des  catho- 
liques.  Et  comme  il  fut  entré  en  discours ,  le  confesseur 
luy  dit  :  «  Dites  vostre  Confiteor,  »  que  ledit  sieur  igno- 
roit^  mais  il  le  prononcea  mot  à  motapriès  ledit  confes- 
seur, en  frappant  coup  sur  coup  sur  sa  poictrine  quand 
il  fut  à  ces  mots,  (fuia  peccaifi,  etc.  Et  après  la  con«- 
fession,  levant  ses  yeux  et  ses  mains  vers  le  ciel,  il  com* 
menca  à  dire  :  c(  Je  me  suis  confessé,  mon  Dieu  *,  vostrp 

sàpience  ^  ordonné  ce  moyen ,  avec  la  puissance  des 
clefs ,  pour  l'application  de  la  remission  et  réconcilia- 
tion acquise  par  vostre  Fils  en  la  croix.  Je  vous  prie, 
dites  mojTy  quant  bien  je  n'eusse  confessé  mes  fautes, 
qu'y  auroit-il  de  caché  et  secret  en  raoy  qui  ne  fust 
descouvert  devant  vos  yeux?  Touteconscience,  quelque 
profonde  qu'elle  soit,  vous  est  notoire.  Mon  Dieu,  si 
je  voulois  taire  mes  fautes,  je  ne  me  cacherois  point 
devant  vous.  Vous  lé  sçavez.  Seigneur,  si  je  me  cache. 
Vous  sçavez  si  je  vous  ayme,  et  si,  parmy  les  affaires 
du. monde  où  je  me  suis  veu  enveloppé,  je  n'ay  prins 
deux  heures  chaque  jour  pour  parler  à  vous^  pour 
m'approcher  de  vous,  et  m'esloigner  des  affaires  qae 
j'ay  estimé  comme  du  (lent  au  prix  de  ceste  douceor 
de  la  méditation  de  la  grandeur  de  vos  œuvres.  J'ay 
honte,  et  me  desplais  en  moy-mesme,  afin  de  vo« 
suivre  d'oresnavant.  Je  ne  me  resjouïray  devant  vous, 
ny  en  moy-mesme,  sinon  pour  l'amour  de  vous.  Von 
me  cognoissez  à  descouvert,  je  vous  ay  dit  aussi  quel 
bien  j'esperois  dfe  recevoir  en  me  confessant  à  vous  de 
tout  mon  cœur.  Je  ne  me  suis  pas  seulement  confessé 
à  vous  de  bouche,  mais  avec  une  extrême  affection 
procedente  de  mon  ame,  et  avec  des  cris  et  clameurs 
de  ma  pensée  :  vostre  aureille  le  cognoist,  vostre  oeil 
le  void ,  ma  conscience  crie  après  vous  par  grand  désir 
que  j'ay  d'estre  exaucé.  »  Puis,  se  retournant  vers  le 
confesseur,  luy  dit  :  «  Et  quoy  !  mon  père,  vous  m'avcx 
fait  enfant  de  Dieu,  ne  participeray-je  point  à  ceste 
saincte  table  pour  manger  le  corps  de  mon  Seigneur, 
viande  des  enfans  et  très-salutaire?  )>  Le  confesseur  luy 
dit  :  ce  Cest  de  vray  une  table  fort  pretieuse,  c'est  une 
viande  que,  quiconque  en  mangera,  il  aura  la  vie  eter- 

nelle.  —  Omon  père,  dit  ledit  sieur,  Tadmirable  mis- 
tere  ,  mistere  des  misteres,  mistere  incompréhensible 
que  Dieu  a  voulu  manifester  à  ceux  qu*il  a  aymez ,  et 
pour  lesquels  il  a  souffert  la  mort.  Je  croy,  mon  Dieu, 
secourez  moy  et  augmentez  ma  foy.  Monsieur  de  Pise 
(un  sien  amy présent),  je  vous  prie  de  me  faire  apporter 
ce  viaticum  Christianorwn ,  ceste  viande  céleste  qui 
nourrira  mon  ame.»  Puis,  tournant  ses  yeux  vers  le  ciel, 
il  dit:  «  O  saincts  bien4ieureux ,  adjoustez  vos  prières 
aux  miennes  :  et  vous,  Vierge  Marie,  estoille  radieuse, 
présentez  moy  devant  vostre  cher  Fils  pour  luy  faire 
amande  honnorable.  J'ay  confessé  mes  offences,  priez 
pour  moy  affin  que  j'obtienne  pardon.  »  Et  à  mesme 
instant  arriva  le  prestre  qui  portoit  le  Sainct  Sacre- 
ment, devant  lequel,  dez  qu'il  l'eut  apperceu,  ledit 
sieur  s'inclina,  l'adorant  en  ceste  façon  :  «  O  charikis, 
Deus  meus,  je  t'adore,  mon  Dieu.  »  Et  puis  :  «  Mon  père, 
dit-il  au  confesseur,  d'où  me  peut  venir  une  si  grande 
douceur?  et  qu'ay-je  mérité  pour  estre  appelle  à  un 
festin  si  célèbre?  »  Le  confesseur  luy  dit  :  c<  Il  faut 
maintenant  vous  fortifier;  car  le  diable  fera  son  der- 
nier effort.  »  Ledit  sieur,  en  monstrant  des  yeux  et  des 
mains  l'hostie  saincte,  respondit:  a  Voylà  celuy  qui  a 
combatu  les  puissances  du  diable ,  il  a  terrassé  sous 
ses  pieds  les  enfers,  les  enfers  ne  peuvent  plus  rien  sur 
moy.  Je  suis  sous  la  protection  de  mon  Dieu.  Je  pren- 
dray  ceste  hostie  sacrée,  le  passeport  avec  lequel  sainct 
Augustin  est  entré  en  la  gloire  des  cieux.  Quand  je 
heurteray  j'auray  ceste  marque  en  la  main,  qui  me 
fera  cognoistre  membre  de  ce  grand  Dieu  Jesus-Ghrist. 
Par  elle  et  avec  elle  je  me  presenteray  devant  ta  Ëice , 
u  Jesttft-Christ!  et  je  croy,  pour  le  salut  démon  amç, 
43.  9 

tes  paroles  sont  véritables.  Je  sens  Tefiect  de  ta  puis- 
sance,  je  reçois  mon  salut,  Deusmeusy  charité  de  mon 
Dieu  y  amour  plus  doux  que  le  miel,  que  mon  ventre 
te  reçoive ,  et  que  mes  entrailles  soient  remplies  du 
doux  nectar  de  ton  amour ,  affin  que  mon  ame  puisse 
esplucher  œ  grai)d  mistere.  Que  pourray-je  manger 
pour  le  soulagement  de  mon  ame?  Je  confesse.  Sei- 
gneur, que  j'ay  esté  en  une  terre  loingtaine  pleine  de 
bigarrures^  j'ay  entendu  ta  voix  tonnante  qui  me  di- 
soit  :  Je  suis  la  viande  des  grands,  tu  ne  feras  pas  de 
moy  comme  de  la  viande  charnelle.  Tu  feras  change 
en  moy,  et  moy  en  toy.  Becognois  que  tu  as  esté,  d 
mon  ame,  en  erreur.  Considère  ce  que  tu  seras  estant 
incorporée  avec  ton  Seigneur.  Ne'4aisse  donc  point  sa 
table.  Tu  mangeras  tout  maintenant  sa   chair  pour 
avoir  la  vie  éternelle.  Ces  paroles  sont  véritables,  il  a 
dit  %  Quiconque  mangera  ma  chair  et  boira  mon  sang 
il  aura  la  vie  éternelle.  »  Lors,  tournant  les  yeux  vers 
le  Sainct  Sacrement,  il  Tadora  avec  une  ardante  dé- 
votion, et,  l'ayant  receu,  il  s'escria  :  «  O  saincte  jour- 
née !  O  banquet  celieste,  plus  digne  que  la  manne,  plus 
sainct  que  Tagneau!  Mon  ame,  que  de  délices  !  arrière 
plaisirs  du  monde,  ce  n'est  rien  de  vous  au  respect  de 
celuy  que  jiB  sens.  Tu  m'a  enyvré.  Seigneur,  du  tor- 
rent ^e  tes  voluptez.  Il  est  bien  raisonnable,  mon 
Dieu ,  que  je  me  souvienne  maintenant  avec  action  de 
grâces  de  tant  de  biens  que  j'ay  receus  de  vous ,  et  que 
je  confesse  vostre  grande  bonté  et  miséricorde,  de  la- 
quelle vous  avez  usé  en  plusieurs  sortes  en  mon  en- 
droict.  Je  suis  remply  d'une  joye  extrême.  Qu'y  a  il  au 
monde  de  semblable  à  vous,  mon  Dieu?  car  vous  avez 
lié  les  liens  dont  j*estois  lié.  11  est  bien  raisonnable  quç 

je  VOUS  fasse  sacrifice  de  louange.  Benist  «oit  le  Sei- 
gneur en  la  terre  et  au  ciel,  grand  et  admirable  est 
son  nom.  Je  suis  environné  de  toutes  parts  comme 
d'un  rempart  par  le  moyen  de  vostre  ayde.  Je  tenois 
pour  asseuré  qu'il  y  avoit  une  vie  bien-heureuse ,  bien 
que  je  ne  l'eusse  veu  qu'en  figure.  Tous  mes  doutes 
s'en  sont  allez  au  loing.  Toutes  choses  estoient  en 
bransle  et  incertitude  :  il  restoit  de  purger  mon  cœur 
de  toutes  ordures  comme  vous  avez  faîct.  Lat  voye  du 
Seigneur  me  plaist.  Mon  Dieu,  vous  m'avez  inspiré. 
Voylà  ce  que  j'ay  apprins  de  sainct  Augustin,  que 
vous  avez  voulu  que  j'aye  leni  et  aymé  pour  mon  salut.  » 
En  mesme  temps  se  sentant  deffaillir  peu  à  peu,  il  dit  : 
«  Il  faut  disposer  des  affaires  du  monde,  et  rendre  à 
un  chacun  ce  qui  luy  appartient,  il  est  bien  raison- 
nable. »  Il  dit  sa  volonté,  et  signa  son  testament  :  cela 
faict  il  commença  à  crier  tout  haut  :  In  manus  tuas  : 
et  ses  convulsions  aussi-tost  le  prindrent.  Il  demanda 
l'extreme-onction ,  qui   luy  fut  apportée  en   mesme 
temps.  Quand  le  prestre  eut  achevé  de  la  luy  donner, 
il  se  remit,  et,  soubsriant,  s'escria  :  «  Mes  amis,  que 
mon  ame  est  contente!  O  que  je  suis  heureux  d'avoir 
banqueté  avec  mon  Dieu,  et  avoir  receu  mes  sacre- 
ments. »  Le  confesseur  luy  dit  :  «  Et  bien,  monsieur , 
vous  souvenez  vous  pas  des  derniel:'eS  paroles  que  nous 
avons  tenues  ensemble  ?»  Il  respondit  :  «  Vos  dernières 
paroles  sont  engravées  en  mon  ame,  et  n'en  sortiront 
jamais  :  vostre  dernière  sentence  a  esté  de  sainct  Au- 
gustin, de  resurrectione,  »  Les  convulsions  le  reprin- 
drent  encores;  et,  s'estant  fait  apporter  une  croix  au 
pied  de  son  lict,  il  avoit  tousjours  les  yeux  dessus.  Et, 
commte  il  fut  prest  dé  rendre  l'ame,  on  l'admonesta  de 

se  souvenir  des  paroles  qu'il  avoit  dictes,  et^qu'il  de- 
mandast  pardon  à  Dieu;  et,  ne  pouvant  parler,  il  fit 
signe  qu'il  avoit  espérance  en  luy  :  il  jecta  une  larnie, 
et  à  l'instant  l'ame  se  sépara  du  corps. 

Quand  on  fut  rapporter  au  Roy  la  mort  dudit  sieur 
de  Morlas,  il  dit  à  ceux  qui  estoient  près  de  lui: 
«  J'ay  perdu  un  des  meilleurs  entendemens  de  mon 
royaume.  »  Aussi  estoit  ce  un  des  plus  prudens  et  ju- 
dicieux courtisans  et  officiers  de  France.  Devant  que 
se  résoudre  à  se  réduire'  en  l'obeyssance  de  l'Eglise 
catholique ,  il  fut  près  de  trois  ans  à  s'instruire  par 
Tassiduelle  lecture  de  l'escriture  des  saincts  pères,  et  la 
conférence  avec  les  plus  sçavans  ministres  et  docteurs 
de  la  France  et  d'ailleurs;  aussi  estoit-il  un  des  mieux 
appris  en  toutes  bonnes  lettres   et  sciences  de  son 
temps.  Après  sa  mo^rt  la  mesdisance  n'eut  point  de 
prise  sur  sa  mémoire,  et  ne  fut  point  blasmé,  pour 
s'estre  converty ,  d'ambition,  d'avarice;  d'hipocrisie , 
ou  autre  conception  humaine;  car  il  n'y  avoit  point 
de  courtisan  qui  fust  plus  avant  en  la  bonne  grâce  du 
Roy  que  luy  :  aussi  il  ne  pouvoit  espérer  rien  du 
monde  lors  qu'il  se  jugea  si  proche  de  sa  fin,   et  si 
pçès  du  jugement  de  Dieu  et  de  l'autre  vie,  puis  que 
toute  la  terre  luy  estoit  moins  que  rien. 

Cette  mesdisance  se  jelta  du  tout  sur  moy  lors  que 
je  quittay  ceste  belle  religion  prétendue  reformée,  qui 
fut  peu  de  jours  après  la  mort  dudit  sieur  de  M orlas. 
Je  fis  imprimer  les  causes  de  ma  conversion  à  Paris, 
et  ont  esté  imprimées  en  beaucoup  d'endroicts  de  la 
France.  Plusieurs  de  ladite  religion  prétendue  y  firent 
des  responces  ;  mesmes  celuy  qui  a  recueilly  les  Mé- 
moires de  la  ligue  y  en  a  mise  une  dans  ce  livre  là , 

sansy  mettre  ce  que  j'y  avoisrespondu  :  ils  me  font  avoir 
esté  amoureux  de  la  baronne  d'Aros^  laquelle  ils  disent 
que  je  recherchois  en  mariage  en  Tan  i588.  Quelle 
imposture  !  Ceux  qui  estoient  en  Bearn  lors  sçavent 
assez  que  Madame ,  sœur  du  Roy^  princesse  vertueuse , 
au  service  de  laquelle  j'estois,  me  commanda  de  parler 
à  ladicte  baronne  ^  et  luy  dire  qu'elle  desiroit  qu'elle  se 
mariast  avec  le  baron  de  Tignonville,  gentil-homme, 
lequel,  estant  en  Bearn  du  retour  de  la  grande  armée 
des  reistres,  lorsque  Ton  n'esperoit  jamais  de  voir  ce 
siècle  de  paix  sous  le  règne  du  Boy  d'à  présent,  et  que 
ceux  de  ladicte  religion  qui  estoient  absens  ne  tas- 
choient  qu'à  asseurer  leurs  fortunes  en  lieu  de  seureté, 
esperoit  qu'espousant  ladite  baronne,  riche,  et  qui  avoit 
des  moyens ,  il  auroit  des  commoditez  pour  s'entrete- 
nir en  son  refuge.  Ceux  qui  estoient  à  Pau  en  ce  temps 
là  ont  assez  sceu  les  causes  pourquoy  ceste baronne jie 
voulut  entendre  ce  mariage,  et  que  ma  peine  fut  sans 
fruict,  et  non  pas  que  je  me  sois  de  tant  oublié  que 
de  penser  jamais  à  ce  dont   ils  me  blasment,  Dieii 
m'ayant  tousjours  donné  la  grâce  de  me  comporter 
avec  modestie  en  la  vocation  ot^  il  m'a  appelle.  Aussi, 
dans  la  response  que  je  leur  fis,  je  protestay  de  ne 
vouloir  user  nullement  de  mesdisance  contre  eux, 
comme  ilsfaisoient  contre  moy,  ains  je  protestay  de  leur 
garder  une  vraye  et  parfaite  charité,  pour  leur  mons- 
ti*er  en  quoy  ils  erroient  j  mais  jamais  personne  d'eux 
ne  mit  son  nom  en  ce  qu'ils  firent  publier  contre  moy, 
et  ne  sceu  jamais  à  qui  m'addresser**  en  particulier. 
Sur  ce  qu'aucuns  de  mes  amys  dirent  ausdits  ministres  : 
«  Puisque  vous  saviez  tant  de  choses  de  luy  dont  vous 
le  blasmez,  et  lesquelles  vous  l'accusez  d'avoir  faictes 

auparavant  et  depuis  l'an  i588^  pourquoy  Favez  vom 
dissimulé? — Cela  a  esté,  leur  respondirent les  ministres, 
par  charité  fraternelle. — A  quoy  peut  servir  cela  de  le 
publier  donc  un  si  long  temps  après? — Pour  tesmoi- 
gnage  inexcusable  de  sa  vie,  leur  répliquèrent  les  mi- 
nistres, et  pour  monsti*er  qu*il  a  voit  pu  composer  un 
livre  en  latin  intitulé  Consiliumpium  de  componendo 
religionis  dissidio ,  et  un  autre  sur  l'establissement  des 
bordeaux ,  qu'il  avoit  baillé  à  B.  Estienne  pour  faire 
imprimer.  «  Quelle  menterie,  que  je  luy  aye  baillé  ce 
traicté  des  bordeaux  pour  imprimer  !  J'ay  assez  dit, 
dans  ma  response  que  je  fis  en  ce  temps  là  à  un  cer- 
tain advertissement  qu'ils  publièrent  contre  moy^  les 
causes  pourquoy  et  comment  ledit  Estienne  me  surprit 
lesdits  deux  traictez,  à  quoy  ils  n'ont  rien  depuis  res- 
pondu,  comme  aussi  il  n'y  avoit  pas  d'apparence  que 
je  luy  eusse  baillé  ce  dernier  pour  faire  imprimer,  veu 
que  depuis  il  me  dit ,  en  présence  de  gens  :  ce  Monsieur, 
je  ne  vous  ay  point  trahy,  j'ay  esté  surpris  par  un  que 
j'estimoye  un  autre  moy  mesme.  Je  n'ay  jamais  dit 
que  vous  en  fussiez  Tautheur ,  et  vous  confesse  que  je 
vous  avois  promis  de  ne  le  monstrer  à  personne:  je  vous 
prie,  ne  m'en  imputez  point  la  faute.  »  Je  respondray 
toujours  qu'il  m*estoit  licite  de  tenir  en  mon  estude 
et  voir  ledit  livre,  quoy  que  j'aye  protesté,  comme 
aussi  est-il  vray,  que  je  ne  Tavois  jamais  leu  qu'une 
fois  depuis  qu'il  me  fut  baillé,  et  lors  qu'il  me  fut  pris 
des  mains  pour  le  lire  cependant  que  j'allois  pour 
parler  à  Son  Altezze  qui  m'avoit  fait  appeller.  Mais 
depuis,  estant  baillé  à  un  ministre,  cela  servit  aux  au- 
tres pour  faire  un  grand  bruit  contre  moy,  disans  que 
je  soustenois  qu'il  failloit  restablir  les  bordeaux,  et 

que  j'en  voulois  faire  imprimer  un  livre  :  voylà  une 
belle  bourde  pour  amuser  les  petits  enfans.  Cest 
exemple  servira  à  l'advenir  aux  nommes  de  lettres  de 
ne  se  fier  qu'à  ceux  qu'ils  auront  cogneu  de  longue 
main.  Mais  ce  n'estoit  cela  qui  affligeoit  les  ministres , 
ains  le  susdit  traicté  de  Consilium  piurriy  etc.,  dont  ils 
sçavoient  que  j'en  avois  baillé  coppie  à  plusieurs,  qui 
estoit  un  traicté  pour  reiinir  en  l'Eglise  les  desvoyez 
de  la  religion,  afin  que  les  François  n'eussent  plus 
qu'une  mesme  confession,  ainsi  ^ue  Sa  Majesté  le  de- 
siroit,  et  avoit  plusieurs  fois  dit  dans  Mante  qu'il  s'es- 
timeroit  avoir  faict  plus  qu'aucun  de  sesprédecesseups 
si  Dieu  luy  faisoit  la  grâce  en  ses  jours  de  voir  cesle 
reiinion.  Les  ministres  du  depuis  publièrent  que  je 
me  voulois  faire  catholique,  et  que  le  Roy  m'avoit 
donné  pour  ce  faire  une  abbaye  auprès  de  La  Rochelle. 
Je  demanday,  en  la  présence  de  màdite  dame,  à  celuy 
qui  me  dit  ces  paroles,  qu'il  m'enseignast  où  estoit  as> 
sise  ceste  abbaye,  et  comme  elle  avoit  nom,  pour  en  al- 
ler prendre  possession.  Enfin  il  se  trouvera  que  jusqu'à 
présent  qui  est  Tan  1607  que  j'escris  ceste  histoire,  que 
je  n'ay  aucune  abaye  ny  bénéfice.  Gela  n'est  du  subject 
de  n  otre  histoire,  et  conclueray  ce  discours:  quetousles 
ministres  de  la  religion  prétendue  reformée,  comme 
j'estoislors,  qui  ont  voulu  pincer  ceste  corde  de  réu- 
nion à  l'Eglise,  n'ont  point  manqué  d'estre  calomniez. 

Le  sieur  de  Serres,  ministre  de  ladite  religion  à 
Orenge,  lequel  a  faict  l'Inventaire  de  Thiistoire  de 
France  jusqu'à  Loys  xii,  a  senty  leurs  pointures  pour 
avoir  faict  impricâer  un  livre  sur  ce  subject  ;  et  sa  mort 
subite  ne  fut  pas  sans  soubçon  de  meschanceté. 

En  ceste  année  la  guerre  se  continua  fort  en  la  Brc- 

Le  jugement  tîraut  en  longueur,  L'Empereur  fut  prié 
par  plusieurs  grands  seigneurs,  parents  et  amis  des 
accusez,  lesquels  se  jetterent  à  ses  pieds,  etluy  deman- 
dèrent miséricorde  pour  eux.  Nonobstant  toutes  leurs 
supplications,  le  27  may  il  y  eut  jugement,  premiè- 
rement contre  Anthoine  Zin  de  Zinnenburg,  Rudolph 
Greis  et  <;eux  qui  avoient  souscrit  à  la  capitulation 
de  Javarin ,  par  lequel  ils  furent  tous  condamnez  d'a- 
voir les  testes  tranchées,  mais  que  l'exécution  de  ce 
jugement  ne  se  feroit  jusques  à  ce  qu'on  eust  sceu  la 
volonté  de  TEmpereurv 

Ce  jugement  estant  porté  à  l'Empereur,  il  leur  remit 
à  tous  la  vie,  et  furent  seulement  privez  de  leurs  gra- 
des militaires,  à  la  charge  de  servir  à  leurs  despens 
en  cèste  guerre  de  Hongrie  contre  le  Turc ,  excepté  à 
un  nommé  Mufler,  lequel,  s'estant  sauvé  dé  la  prisoii 
sans  attendre  le  susdit  jugement ,  fut  mis  entre  les  mains 
du  juge  criminel  qui  le  fit  pendre. 

Quant  au  comte  d'Ardech,  nonobstant  que  les  com- 
tesses d'Ardech  et  de  Turn  se  fussent  aussi  jettées  aux 
pieds  de  l'Empereur  pour  obtenir  sa  grâce,  estant, 
oultre  le  faict  de  Javarin ,  accusé  qu'en  l'an  i  SgS,  après 
la  victoire  que  les  chrestiens  obtindrent  sur  les  Turcs 
à  Albe  royale  (  dont  le  capitaine  Pierre  Hussar  avoit 
pris  les  fauxbourgs),  contre  les  opinions  des  colonels 
Palfi ,  Nadaste,  Buden ,  Marxen  ^  Becken  et  autres ,  ledit 
comte  d'Ardech  avoit  di^uadé  le  siège ,  et  avoit  em- 
mené l'armée  victorieuse  comme  en  desroute,  telle- 
ment que  la  victoire,  dont  les  Turcs  estoient  estonnez, 
demeura  du  tout  inutile  ;  qu'il  avoit  aussi  conseillé 
d'abandonner  le  siège  de  Gran  contre  tout  devoir. 

La  forme  que  l'on  usa  pour  prononcer  la  sentence 

cestcfplace  audit  comte  d' Ardech,  lequel  luy  avoit  pro- 
mis de  la  defiendre  jusqu'au  dernier  souspir  de  sa  vie; 
eXf  au  contraire  de  ceste  promesse,  que»  P^i*  pusilla- 
nimité et  faute  de  courage,  ayant  encor  deux  mille 
muids  de  vin  et  quinze  cents  muids  de  farine  dans  les 
magazins  des  vivres,  outre  les  provisions  qu*avoient  les 
habitans,  cinquante  neuf  gros  canons,  sans  les  moyens, 
et  des  munitions  de  guerre  en  grand  nombre,  avec 
trois  mil  soldats,  il  avoit  rendu  ceste  ville,  bien  qu'il 
sceust  que  le  secours  des  chrestiens  estoit  arrivé  à 
Presburg, ainsi  que  mesmes  ses  lettres  en  faisoient  foy  ; 
que  quand  mesmes  il  eust  esté  réduit  à  l'extrémité  de 
rendre  ceste  place,  qu'il  devoit  brusler  et  rendre  inu-* 
tile  tout  ce  qu'il  y  avoit  de  munitions  et  de  canons 
dedans,  et  ne  les  livrer  pas  entiers  aux  Turcs,  comme 
il  avoit  fait,  lesquels  maintenant  s'ayder oient  des  pro- 
pres munitions  des  chrestiens  pour  les  endommager  ; 
que  mesmes  ledit  comte  d' Ardech,  contre  tout  ordre 
et  discipline  militaire ,  en  sortant  de  Javarin  pour  se 
retirer  à  Altembourg,  avoit  laissé  derrière  luy  plu- 
sieurs gens  de  guerre  à  pied,  des  habitans  de  Javarin, 
des  femmes ,  des  enfans  et  les  malades,  lesquels  avoient 
esté,  partie  tuez  et  partie  rendus  esclaves. 

Que  pour  tout  ce  que  dessus,  ledit  comte  et  les 
colonels  et  capitaines  qui  avoient  signé  la  capitula- 
tion de  Javarin  avoient  non  seulement  failly  de  leur 
instruction  et  devoir,  mais  en  la  foy  et  en  la  promesse 
qu'ils  avoient  faicte  à  l'Empereur. 

Contre  ces  accusations  le  comte  d' Ardech  se  défendit 
par  escrit,  lequel  ses  parents  firent  publier.  Il  rejettoit 
toute  la  faute  de  Javaiin  sur  l'archiduc  Matthias  et 
sur  Palfy. 

Le  jugement  tirant  en  longueur,  l'Empereur  fiitprié 
))ar  plusieurs  grands  seigneurs ,  parents  et  amis  des 
accusez,  lesquels  se  jetterent  à  ses  pieds,  etluy  deman- 
dèrent miséricorde  pour  eux.  Nonobstant  toutes  leurs 
supplications,  le  27  may  il  y  eut  jugement,  premiè- 
rement contre  Anthoine  Zin  de  Zinnenburg,  Rudolph 
Greis  et  ceux  qui  avoient  souscrit  à  la  capitulation 
de  Javarin ,  par  lequel  ils  furent  tous  condamnez  d'a- 
voir les  testes  tranchées,  mais  que  Texecution  de  ce 
jugement  ne  se  feroit  jusques  à  ce  qu'on  eust  sceu  la 
volonté  de  l'Empereur. 

Ce  jugement  estant  porté  à  l'Empereur,  il  leur  remit 
à  tous  la  vie,  et  furent  seulement  privez  de  leurs  gra- 
des militaires,  à  la  charge  de  servir  à  leurs  despens 
en  ceste  guerre  de  Hongrie  contre  le  Turc ,  excepté  à 
un  nommé  Mufler,  lequel,  s'estant  sauvé  de  la  prison 
sans  attendre  le  susdit  jugement,  fut  mis  entre  les  mains 
du  juge  criminel  qui  le  fit  pendre. 

Quant  au  comte  d'Ardech,  nonobstant  que  les  com- 
tesses d'Ardech  et  de  Turn  se  fussent  aussi  jettées  aux 
pieds  de  l'Empereur  pour  obtenir  sa  grâce,  estant, 
oultre  le  faict  de  Javarin,  accusé  qu'en  l'an  i  SqS,  après 
la  victoire  que  les  chrestiens  obtindrent  sur  les  Turcs 
à  Albe  royale  (dont  le  capitaine  Pierre  Hussar  avoit 
pris  les  fauxbourgs),  contre  les  opinions  des  colonels 
Palfi ,  Nadaste,  Buden  ^  Marxen ,  Becken  et  autres ,  ledit 
comte  d'Ardech  avoit  dissuadé  le  siège ,  et  avoit  em- 
mené l'armée  victorieuse  comme  en  desroute,  telle- 
ment que  la  victoire,  dont  les  Turcs  estoient  estonnez, 
demeura  du  tout  inutile  ;  qu'il  avoit  aussi  conseillé 
d'abandonner  le  siège  de  Gran  contre  tout  devoir. 

La  forme  que  l'on  usa  pour  prononcer  la  sentence 


DE   PALM  A  CAYET.  [i595]  189 

I  audict  comte  fut  que  le  comte  d'Ottinguen  ^  qui  pre- 
i  sidoit  sur  tous  les  députez  pour  luy  faire  son  procès , 
I  estant  au  siège  judicial ,  (it  appeller  et  tirer  hors  des 
prisons  ledit  comte  d'Ardech  et  le  colonel  Perlin,  et, 
ayant  commandé  au  lieutenant  gênerai  des  crimes  de 
faire  lire  la  sentence,  ce  comte  requit  quil  luy  fust 
fait  grâce  comme  à  plusieurs  autres  ausquels  elle  avoit 
esté  faicte,  ayant  esgard  à  ses  precedens  services,  et 
que  la  sentence  ne  luy  fust  point  leuë.  Mais  il  luy  tut  ^ 
dit  que  l'Empereur  et  l'archiduc  Mathias  avoient  com- 
mandé qu'elle  luy  fust  publiquement  leuë*.  Il  cogneut 
lors  qu'il  n'y  avoit  plus  de  miséricorde  pour  luy,  et, 
les  yeux  baissez,  sans  repartir  aucune  chose,  il  ouyt 
son  jugement  par  lequel  il  estoit  condamné  d'avoir 
la  main  dextre  coupée  (dont  il  avoit  signé  la  reddi- 
tion de  Javarin,  et  seroit  attachée  contre  un  pieu 
dressé  sur  les  murailles  de  Vienne  pour  perpétuelle 
mémoire,  puis  qu'il  seroit  pendu,  et,  après  que  son 
corps  auroit  esté  trois  jours  à  la  potence,  qu'il  en  se- 
roit osté  pour  l'ensevelir,  tous  ses  biens  acquis  et  con- 
fisquez à  l'Empereur.  Ayant  ouy  ceste  sentence,  il  leva 
les  yeux  vers  les  juges,  et  voulut  s'en  plaindre;  mais 
le  comte  d'Ottinguen  luy  dit  que  s'il  disoit  quelque 
chose  à  rencontre,  qu'il  seroit  privé  de  ce  que  l'Em- 
pereur avoit  modéré  de  ladite  sentence,  laquelle  mo- 
dération luy  estant  prononcée,  portant  qu'il  auroit 
seuUement  la  main  dextre  coupée  et  la  teste  tranchée, 
et  puis  que  son  corps,  sa  teste  et  sa  main  seroient  en- 
terrez, ce  Quelle  grâce  !  dit-il,  j'avois  espérance  que  Sa 
Majesté  Impériale  et  Son  Altezze  seroient  memoratifs 
qu'il  y  a  quatorze  ans  que  je  les  ay  servis  fort  fidelle-. 
ment,  et  qu'ils  me  donneroient  au  moins  la  vie  aussi 

bien  qu'aux  autres  chefs  et  capitaines  qui  estoient  dahs 
Javarin.  »  Puis,  ayant  dit  (appellant  Dieu  à  tesmoin) 
qu'il  avoit  tousjours  faict  son  devoir  avec  fidélité  en 
toutes  les  charges  que  TEmpereur  luy  avoit  données, 
et  principalement  dans  Javarin,  il  supplia  ses  juges, 
pour  dernier  office  d'amitié,  de  députer  quelques  uns 
d'entr'eux  pour  représenter  à  l'archiduc  Mathias  qu'en 
luv  donnant  la  vie  il  pourroit  encores  faire  service  i 
•  Sa  Majesté  Impériale  et  à  la  chrestienté,  et,  en  quel- 
que place  qu'on  le  mist,  qu'il  la  defiendroit  au  péril 
de  sa  vie  et  de  ses  moyens,  et  que  par  ce  moyen  on 
tireroit  plus  d'utilité  de  sa  vie  que  de  sa  mort;  qu'an 
moins  s'ils  ne  pouvoient  obtenir  pour  luy  la  vie,  que 
l'ignominie  d'avoir  la  main  coupée  luy  fust  ostée.  Ce- 
pendant que  trois  des  juges  pour  satisfaire  à  sa  suppli- 
cation allèrent  vers  l'archiduc,  on  le  fit  retirer.  Le 
colonel  Perlin  fut  après  amené  pour  ouyr  aussi  sa  sen- 
tence, par  laquelle  il  estoit  condamné  d'avoir  la  teste 
trenchée  et  son  corps  mis  en  quatre  quartiers,  les- 
quels, avec  la  teste,  seroient  mis  sur  cinq  poteaux  en 
cinq  divers  endroicts  des  murailles  de  Vienne ,  ses 
gages  et  ses  biens  acquis  et  confisquez  à  l'Empereur; 
avant  l'exécution  de  laquelle  sentence,  il  seroit  appli- 
qué à  la  question  pour  tirer  confession  de  luy  des  en- 
treprises particulières  qu'il  avoit  avec  le  bascha  Sinan. 
Aussi-tost  que  Perlin  eut  ouy  sa  condamnation,  il  se 
jetta  à  genoux,  et  demanda  pardon.  On  luy  Icut  l'in- 
tention de  l'Empereur,  qu'il  auroit  la  teste  coupée, 
puis  seroit  enterré.  Il  pria,  comme  le  comte  d'Ârdech, 
que  l'on  representast  ses  services  passés  à  l'archiduc; ce 
qui  fut  fait.  Mais,  leur  estant  rapporté  que  l'archiduc 
avoit  dit  qu'il  ne  toucher  oit  nullement  à  la  sentence  des 

juges^  ny  à  ce  qu  avoit  ordonné  Sa  Majesté  Impériale^ 
ils  levèrent  les  yeux  au  ciel,  et  commencèrent  à  dé- 
plorer leur  fortune.  Après  qu'ils  eurent  esté  quelque 
temps  avec  des  théologiens,  le  juge  des  causes  crimi- 
nelles rompit  devant  eux  deux  verges  (selon  la  mode 
de  ce  pays-là),  puis  commanda  à  Texecuteur  de  jus- 
tice de  se  saisir  d'eux  :  ce  qu'il  fit. 

Conduits  au  supplice,  le  comte  estoit  dans  un  cha- 
riot à  quatre  roues  tiré  par  six  chevaux  couverts  de 
drap  noir^  devant  et  après  cheminoient  quantité  de 
gens  armez;  un  peu  après  luy  suyvoit  le  colonel 
Perlin  à  pied,  exhorté  par  deux  jesuistes.  Arrivez  en 
la  place  oii  se  devoit  faire  l'exécution,  le  comte,  des- 
cendu du  chariot,  monta  avec  un  homme  d'église  sur 
l'eschaiTaut,  qui  estoit  couvert  d'un  drap  noir,  accom- 
pagné de  quatre  de  ses  domestiques.  Ayant  salué  le 
peuple,  et  dit  qu'il  n'avoit  jamais  commis  aucune  tra- 
hison, mais  que  l'on  le  faisoit  mourir  pour  servir 
d'exemple  à  ceux  qui  deffendroient  des  places  de  s'y 
faire  plustost  enterrer  que  de  se  rendre  à  l'ennemy, 
demanda  au  peuple  que  chacun  dist  en  sob  intention 
un  Paternoster ;  ce  qu'estant  dit,  il  donna  ses  gands 
et  sa  robbe  à  ses  domestiques,  puis  se  mit  à  genoux 
sur  un  petit  oreiller,  et  ayant  mis  la  main  sur  un  pau 
(mis  là  exprès)  et  son  bonnet  sur  ses  yeux',  l'exécu- 
teur avec  deux  de  ses  valets  montèrent  sur  l'escbafiaut, 
et,  d'un  mesme  temps  que  les  valets  coupèrent  la  main 
du  comte,  l'exécuteur,  avec  une  espée  dorée  que  luy 
bailla  un  desdits  quatre  domestiques,  luy  coupa  la 
teste  d'une  telle  dextérité  que  l'on  ne  sceut  discerner 
lequel  avoit  esté  plustost  coupé  de  la  teste  ou  du  poing. 
Aussi-tost  il  fut  mis  dans  le  drap  noir  qui  estoit  sur 


l4îi  [iSgS]    CHRONOLOGIE  NOVEN AIRE 

Teschafiaut ,  et  remis  dans  ledit  chariot,  puis  mené  par 
ses  domestiques  enterrer  au  sepulchre  de  ses  pères. 
Perlin,  estant  monté  sur  Teschaffaut,  demanda  pardon 
à  Dieu  de  ses  fautes,  et  dit  qu'il  mouroit  innocent; 
s'estant  mis  à  genoux,  le  bourreau  ne  luy  put  tran- 
cher la  teste  qu'au  troisiesme  coup,  dont  le  peuple  fit 
une  grande  rumeur,  et  le  bourreau  ne  se  sauva  qu'avec 
de  la  peine.  Le  corps  de  Perlin  fut  aussi  pris  par  les 
siens ,  et  enterré. 

Avant  que  de  dire  ce  qui  s'estoit  passé  ceste  année  en 
la  guerre  contre  les  Turcs^  j'ay  mis  ceste  justice  exem- 
plaire qui  se  fit  de  ceux  qui  avoient  rendu  Javarin. 
Or  Sigismond,  prince  de  Tianssilvanie,  qui  avoît  en- 
dommagé les  Turcs  l'an  passé,  envoya  un  ambassa- 
deur à  Prague,  où  il  arriva  le  12  janvier,  accompagné 
de  cent  cinquante  chevaux.  Le  pape  Clément  vin,  qui 
avoit  sous  main  faict  faire  la  practique  d'oster  les 
Transsilvaiiis ,  Moldaves  et  Valachins  de  l'alliance  du 
Turc,  et  les  faire  allier  avec  l'Empereur ,  envoya  aussi 
en  ce  mesme  temps  un  légat  à  Prague.  Après  les  ré- 
ceptions accoustumées  et  les  banquets  royaux  qui 
leur  furent  faits,  ontraicta  des  articles  de  leur  alliance 
lesquels  en  fin  furent  accordés,  sçavoir  : 

Que  Sa  Majesté  Impériale,  tant  en  son  nom  que  au 
nom  des  estats  de  Hongrie,  ne  traicteroit  aucune  paix 
ou  trefve  avec  le  Turc,  sans  que  le  prince  de  Trans- 
silvanie  n'y  fust  compris,  ensemble  les  pays  de  Trans- 
silvanie ,  Moldavie  et  Valachie,  qui  s'estoient  ostez  de 
l'alliance  du  Turc;  aussi  que  le  prince  de  Transsii- 
vanie,  tant  en  son  nom  qu'au  nom  des  estats  de  ses 
pays,  promettoit  de  continuer  la  guerre  contre  le 

Turc,  et  qu'il  ne  feroit  jamais  avec  luy  aucun  accord 
sans  le  consentement  de  l'Empereur. 

Que  la  Transsilvanie  et  les  pays  adjacents  que  les 
princes  transsilvains  avoient  tenu  aux  confins  de  la 
Hongrie,  seroient  tenus  encor  par  ledict  prince  et  par 
ses  successeurs  masles,  descendans  de  luy  en  ligne 
droicte,  avec  toute  souveraineté  et  libre  jurisdiction 
sur  tous  ses  subjects  ;  mais  avec  ceste  condition ,  que 
Sa  Majesté  Impériale,  comme  roy  de  Hongrie,  et  ses 
légitimes  successeurs,  seroient  recognuspar  eux  pour 
roy  s,  et  leur  en  rendroient  hommage,  et  leur  feroient 
serment  de  fidélité  sans  payei*  aucun  droict  féodal;  que 
ce  serment  de  fidélité  se  presteroit  par  les  successeurs 
du  prince  Sigismond  lors  qu'ils  prendroient  posses- 
sion de  la  Transsilvanie,  et  par  ledit  prince  en  jurant 
les  présents  articles;  que  s'il  advenoit  que  les  princes 
transylvains  ne  voulussent  faire  ce  serment,  qu'ils 
seroient  privez  de  leur  principauté,  et  que  tout  leur 
Estât  et  jurisdiction  retumberoit  en  la  puissance  de 
l'Empereur,  ou  de  ses  successeurs  roys  de  Hongrie; 
aussi  que  si  la  ligne  des  princes  masles  yssus  du  prince 
Sigismond  venoit  à  défaillir,  que  la  Transsilvanie  re- 
tourneroit  à  la  couronne  de  Hongrie;  mais  que  les 
Transylvains  seroient  conservez  en  leurs  privilèges,  et 
qu'il  leur  seroit  donné  un  gouverneur  ou  vaivode  du- 
dit  pays ,  tel  qu'il  plairoit  au  roy  de  Hongrie  de  le 
choisir. 

Que  l'Empereur  recognoistroit  le  prince  Sigis- 
mond prince  libre,  luy  concederoit  le  tiltre  d'illus- 
trissime, et  luy  en  feroit  expédier  les  lettres  pour  ce 
nécessaires. 

Que  Sa  Majesté  Impériale  procureroit  que  ledit 

prince  Sigismond  eust  en  mariage  une  des  filles  de 
Farchiduc  Charles. 

Qu*il  procureroit  semblablement  que  le  roy  d'Es- 
pagne luy  donnast  le  collier  de  la  Toison. 

Que  TEmpereur,  pour  quelque  fortune  qui  peust 
advenir,  ne  delaisseroit  de  secourir  ledit  prince  Sigis- 
mond et  ses  pays  de  gens  de  guerre,  de  munitions, 
et  de  toutes  autres  choses  nécessaires  pour  faire  la 
guerre^  aussi  que  ledit  prince  donneroit  secours  aux 
affaires  de  l'Empereur  en  Hongrie,  aux  lieux  qui  se. 
trouveroient  en  avoir  plus  de  besoin. 

Que  ledit  prince  Sigismond  avec  toute  sa  postérité 
seroient  présentement  créés  princes  de  l'Empire,  sans 
attendre  les  suffrages  des  estats  dudict  Empire. 

Que  toutes  les  villes  et  forteresses  que  le  prince  Sir 
gismond  recouvreroit  avec  les  forces  de  l'Empereur 
et  les  siennes  demeurer  oient  à  Sa  Majesté  Impériale; 
mais  s'il  les  reprenoit  avec  ses  forces  seules,  qu'il  les 
retiendroit  pour  luy,  recognoissant  toutesfois  les  tenir 
sous  la  féodalité  de  la  Hongrie ,  ce  que  feroient  aussi 
les  successeurs  dudict  prince.  Quant  aux  lieux  qu'il 
racquesteroit ,  dependans  de  la  couronne  d'Hongrie, 
qu'il  les  rendroit  à  Sa  Majesté  Impériale  en  luy  don- 
nant rescompense  en  autre  lieu. 

Que  l'Empereur  ayderoit  ledit  prince  de  tout  ce 
qu'il  seroit  de  besoin  pour  munir  les  places  qu'il  re- 
couvreroit par  armes  ;  aussi  ledit  prince  promettroit 
d'employer  toutes  ses  facultez  et  forces  pour  les  mu- 
nir, afin  qu'elles  sepeussent  deffendre  d'un  siège  pour 
le  bien  de  la  chrestienté. 

Et,  pour  ce  que  les  événements  delà  guerre  estoient 
douteux ,  Sa  Majesté  Impériale  promettoit  au  prince 

Sigismond  et  à  ses  successeurs  qu'en  cas  qu'ils  ne 
pussent  résister  contre  les  forces  du  Turc,  et  qu'ils 
fussent  chassez  de  leur  pays,  de  leur  donner,  un  mois 
après  ceste  mauvaise  fortune,  autre  domaine  dans  les 
pays  de  Sa  Majesté  Impériale,  conforme  à  leur  di- 
gnité, pour  les  entretenir;  ce  qu'il  feroit  aussi  aux 
seigneurs  et  principaux  capitaines  transsilvains  qui 
auroient  suivy  ledit  prince  Sigismond. 

Avec  ces  articles,  l'ambassadeur  du  Transsilvain 
s'en  retourna,  avec  présents,  à  Albe  Jules,  d'où  du  de- 
puis le  prince  Sigismond  envoya  un  autre  ambassadeur 
à  Sa  Majesté  Impériale  le  remercier  affectueusement, 
et  le  prier  de  luy  envoyer  promptement  du  secours 
afin  de  s'oposer  aux  forces  des  Turcs  qui  se  prepa- 
roient,  et  qu'il  estoit  de  besoin  de  ne  laisser  passer 
sans  profit  la  commodité  qu'il  y  avoit  d'assaillir  les  fron- 
tières du  Turc,  qui  estoient  foiblies  et  espouvantées. 

Ce  prince,  qui  ne  cherchoit  qu'à  endommager  les 
Turcs,  estant  adverty  par  ses  espions  que  trois  mille 
Turcs  s'acheminoient  par  la  Moldavie  pour  s'aller 
mettre  en  garnison  dans  une  certaine  forteresse,  il 
envoya  le  colonel  Albert  Ciralli  avec  nombre  de  Val- 
clies ,  lesquels,  les  surprenants  à  la  despourvuë ,  en  tuè- 
rent deux  mille;  peu  se  sauvèrent  qu'ils  ne  demeuras-^ 
sent  prisonniers. 

Le  seiziesme  de  mars,  ce  prince  prit  Telestia  qu'il 
brusla,  puis,  passant  le  Danube,  il  alla  prendre  Bray  la; 
ce  qu'ayant  fait ,  il  envoya  en  la  petite  Valachie  son 
lieutenant  gênerai  André  Barstai ,  lequel  alla  attaquer 
Smil,  qui  est  une  place  auprès  de  la  rivière  de  Nester, 
non  loing  de  la  mer  Noire,  et  en  peu  de  temps  la 
4'3.  10 

força,  et  tailla  en  pièces  deux  mille  Turcs  qui  estoient 
dedans  en  garnison^  gsiigna  trente  pièces  d'artillerie , 
entre  lesquelles  il  y  en  avoit  qui  àvoient  esté  prises  du 
temps  de  l'empereur  Ferdinand  et  du  vaivode  Jean 
Huniade;  et  pour  ce  que  ceste  placé  estoit  forte,  il  y 
laissa  deux  mille  Vallaches  en  garnison.  Outre  cela 
les  Transsilvains  joints  avec  les  Cosaques  prirent  Ves- 
per,  Sofie^  et  beaucoup  de  petites  places,  puis  allèrent 
faire  des  courses  jusques  aux  environs  d'Andrinopoli , 
remplissans  tout  par  où  ils  passoient  de  misères  et 
d'espouvantement  ;  ce  qui  causa  que  Mahumet  m  de 
ce  nom ,  empereur  des  Turcs ,  qui  avoit  nouvellement 
succédé  à  Âmurath,  fit  advancer  les  forces  destinées 
pour  la  Hongrie  plustost  qu'ils  n'eussent  faict;  mais 
ce  fut  sans  fruict. 

Le  i8  janvier  mourut  Amurat  m,  fils  de  Selim, 
aagé  de  quarante  huict  ans.  Il  meditoit  de  tourner  sur 
l'esté  prochain  toutes  ses  forces  contre  la  chrestienté; 
et  il  s*en  alla  hors  de  ce  monde  avec  une  telle  tem- 
peste,  que,  le  jour  qu'il  mourut,  ceux  de  Constanti- 
nople  pensoient  que  leur  ville  deust  renverser  sans 
dessus  dessous.  On  le  cela  mort  dix  jours  durant,  jus- 
ques à  ce  que  son  fils  Mahomet,  qui  estoit  en  la  pro* 
vince  d'Âmasiè,  dans  la  Natolie,  où  il  commandoit, 
fust  arrivé  à  Constantinople,  là  où  aussi-tost  il  fut 
proclamé  empereur  par  les  baschas  et  par  les  janis- 
saires. 

La  première  chose  qu'il  fit,  ce  fut  de  faire  inviter 
dix-neuf  fi-ercs  qu'il  avoit  pour  venir  à  un  banquet 
royal  :  eux,  pensans  que  leur  père  ne  fust  pas  mort,  y 
voBt^  mais,  venus,  il  les  fit  tous  estrangler.  Craignant 
que  des  femmes  de  son  père  il  peust  naistre  encor 

quelque  sien  frère,  il  en  fit  prendre  dix  lesquelles  il 
fit  noyer.  Quant  à  sa  mère,  après  luy  avoir  fait  plu-* 
sieurs  dons,  ilTenvoya  hors  de  Constantinople.  Sinan 
bascha  fut  un  des  premiers  à  qui  il  osta  sa  grade ,  sans 
avoir  esgard  à  la  nouvelle  prise  de  Javarin  où  il  avoit 
acquesté  tant  d'honneur.  Le  bascha  Cicala  fut  son 
compagnon  d'infortune.  Car  le  gouvernement  de  la 
mer  luy  fut  osté.  Au  contraire,  le  bascha  Ferat  fut 
envoyé  gênerai  en  Hongrie  :  mais  le  peu  d'heur  qu'il 
y  eut  fut  cause  de  sa  mort,  ainsi  que  nous  dirons  cy 
après.  Dans  Constantinople  alors  les  courtisans  ne  fai- 
soient  point  moins  d'estat  que  de  passer  leur  este  dans 
Vienne  en  Austriche;  et  Mahomet  disoit  qu'après 
ravoir  pris  qu'il  iroit  en  Italie  et  verroit  Rome. 

Les  garnisons  turquesques  en  Hongrie  faisoient  de 
grands  préparatifs  et  provisions  de  toutes  choses  pour 
faire  la  guerre  au  printemps,  et  ne  reparoienl;  pas 
seulement  les  bresches  de  Gran  et  de  Javarin,  mais  ils 
fortifièrent  ces  villes  là  encores  plus  qu'elles  n'estoient 
auparavant;  ce  qu'ils  firent  aussi  en  tous  les  lieux 
foibles  de  leurs  places  où  ils  tenoient  garnison.  Entre 
Javarin  et  Komorre  ils  dressèrent  deux  forts  de  bois, 
tant  pour  favoriser  les  courses  qu'ils  faisoient  dans 
l'isle  de  Komorre,  que  pour  empescher  les  Impériaux 
de  faire  quelque  entreprise  sur  Javarin.  Palfî  et  Na- 
daste  venoient  souvent  aux  mains  avec  eux  lors  qu'ils 
faisoient  leurs  courses  pour  butiner  les  villages  des 
chrestiens ,  et  en  payoient  tousjours  quelque  quantité 
de  leur  peine. 

L'Empereur  fit  faire  une  assemblée  à  Prague  au 
mois  de  février,  où  il  demanda  secours  d'hommes  et 
d'argent  aux  Bohèmes  contre  les  Turcs,  ce  qu'ils  luy 

lO. 

accordèrent.  Il  envoya  aussi  soliciter  le  Pape  y  les  roys 
d'Espagne  et  de  Pologne,  le  Moscovite  et  plusieurs 
princes  chrestiens ,  de  luy  ayder  en  ceste  guerre ,  ce 
qu'aucuns  firent.  II  fut  résolu  eu  une  assemblée  impcr 
riale,  où  se  trouvèrent  plusieurs  princes ,  outre  beau- 
coup d'ordonnances  qui  y  furent  faites  pour  régler  les 
gens  de  guerre,  que  les  deux  frères  de  l'Empereur  se- 
roient  les  généraux  des  deux  armées  chrestiennes  en 
Hongrie  contre  les  Turcs,  Maximilian  en  la  haute 
Hongrie,  ayant  pour  son  lieutenant  TiefTembach,  et 
Matthias  en  la  basse,  ayant  pour  son  lieutenant  le 
comte  Charles  deMansfeldt,  qui  partit  lequatorziesme 
février  de  Bruxelles,  et  mena  en  ceste  guerre  deux 
mille  chevaux  et  six  mille  hommes  de  pied ,  par  le  con- 
sentement du  roy  d'Espagne.  Tandis  que  son  lieutenant 
le  comte  de  Svartzembourg  conduisoit  ses  troupes  à 
petites  journées ,  il  arriva  avec  dix-huict  chevaux  à  la 
cour  de  l'Empereur,  qui  estoit  à  Prague,  le  17  mars, 
où  il  fut  receu  avec  beaucoup  d'allégresse,  pour  ce 
que  l'on  n'y  manquoit  pas  tant  de  gens   de  guerre 
que  l'on  avoit  faute  d'un  homme  de  commandement 
L'Empereur,  outre  la  dignité  de  lieutenant   de  son 
frère,  le  créa  prince    de  l'Empire.  Après  les  céré- 
monies accoustumées  estre  faictes  en  telle  création, 
l'archiduc  Matthias  luy  mit  dans  le  col  un  collier  d'or 
valant  mille  ducats,  où  dans  la  médaille  estoit  le  por- 
traict  de  l'Empereur. 

Les  aydes  que  promirent  les  citez  impériales  en  ceste 
guerre  furent  de  seize  mille  hommes  de  pied  et  qua- 
tre mil  chevaux,  outre  les  contributions  ordinaires, 
avec  cent  pièces  de  gros  canon  et  nombre  de  muni- 
tions. Le  prince  don  Jean  de  Medicis  fut  déclaré  gène- 

lal  de  rartillerie,  et  le  marquis  de  Burgau  maistre  de 
camp. 

La  Bohême  y  Moravie  et  Silesie  offrirent  dix  mille 
hommes  de  pied  et  quatre  mil  chevaux ,  THongrie 
six  mille  de  cheval  et  quatorze  mil  de  pied,  et  TAus- 
triche  six  milfe  fantassins  et  deux  mil  chevaux. 

Le  Pape,  aydë  de  quelques  deniers  des  republiques 
de  Gennes  et  de  Luques,  promit  aussi  d'envoyer  en 
ceste  guerre  douze  mille  hommes  dç  pied  et  mille  che- 
vaux.  Le  duc  de  Ferrare  pensoit  estre  déclaré  gênerai 
de  ce  secours  et  le  conduire  en  Hongrie,  mais  Sa  Sainc- 
teté  voulut  que  ce  fust  son  nepveu,  Jean  Francisque 
Aldobrandin,  qui  eust  ceste  charge. 

Des  princes  d'Italie,  le  duc  de  Mantoue  fut  en  ceste 
guerre  comme  advanturier  avec  quatorze  cents  che- 
vaux. De  la  Toscane,  Silvie  Picolomini mena  en  Trans- 
silvanie  cent  cinquante  cavaliers.  Ce  secours  d'Italiens 
fut  long ,  et  n'arriva  à  Vienne  que  sur  la  fin  d'aoust. 

Le  nunce  du  Pape  en  Pologne  avoit  en  une  diette 
tellement  practiqué  les  seigneurs  polonois,  et  mesmes 
Je  chancellier  de  Pologne,  qu'ils  estoient  prests  d'en- 
trer en  ligue  avec  l'Empereur  et  leTranssilvain  j  mais, 
aussitost  qu'ils  eurent  advis  que  l'archiduc  Maximilian 
devoit  estre  gênerai  de  l'armée  en  la  haute  Hongrie, 
et  qu'il  venoit  estre  leur  voisin  si  proche,  ils  commen- 
cèrent à  soubçonner,  et  Tiuterest  particulier  de  ces 
princes,  qui  sont  voisins,  empescha  beaucoup  le  gê- 
nerai de  la  chrestienté  ;  car,  bien  que  le  Pape ,  qui 
avoit  sur  tout  envie  de  voir  ceste  ligue  faite ,  fist  dire 
à  l'archiduc  Maximilian  que  les  Polonois  desiroient, 
auparavant  que  d'y  entrer,  qu'il  renonçast  aux  pré- 
tentions qu'il  avoit  d'avoir  esté  esleu  roy  de  Pologne, 

puis  qii*à  presefUt  le  roy  Sigismond  avoit  un  fils^  il 
n'en  voulut  rien  faire.  D'autre  costé  le  prince  deTrans- 
silvanie  n*estoit  pas  content  de  ce  que  le  chancellier 
de  Pologne  se  preparoit  d'entrer  dans  la  Moldavie  avec 
une  armée,  pource  que  les  Polonois  prétendent  que 
ceste  province  est  sous  la  jurisdiction  de  leur  couronne  ; 
et  le  Transsilvain  au  contraire  s'en  esperoit  emparer. 
On  a  veu  peu  de  ces  ligues  profiter;  car  d'ordinaire 
les  grands  y  en  telles  affaires,  ont  plus  de  soing  de  l'in* 
terest  particulier  de  leurs  Estats  que  du  bien  du 
gênerai. 

Le  vingt-quatriesme  janvier  mourut  l'archiduc  Fer- 
dinand, comte  de  Tyrol.  Cest  archiduc  estoit  fils  de 
l'empereur  Ferdinand  et  frère  de  Maximilian  ii ,  le- 
quel ne  laissa  point  d'enfans  légitimes  après  sa  mort, 
<:ar  le  cardinal  André  d'Austriche,  evesque  de  Cons- 
tance, et  le  marquis  de  Burgau  estoient  ses  fils  illégi- 
times. L'Empereur  et  les  enfans  de  l'archiduc  Charles 
furent  ses  héritiers.  Ce  prince  avoit  en  reserve  beau- 
coup d'arçent,  ce  qui  vint  à  commodité  à  l'Empereur, 
tant  pour  les  frais  de  la  guerre,  que  pour  supporter 
la  despence  qui  se  fit  au  mariage  du  prince  de  Trans- 
silvanie,  dans  la  ville  de  Gratï  en  Styrie,  au  commen- 
cement du  mois  de  mars,  là  où  Estrenne  Pachai ,  am- 
bassadeur et  procureur  du  prince  Sigismond,  espousa 
Marie Christienne  d'Austriche;  puis  elle  futconduitte 
en  Transsilvanie  par  l'archiduc  Maximilian,  où  ils 
arrivèrent  environ  la  fin  du  mois  de  may,  là  où  la  con- 
sommation de  ce  mariage  se  fit. 

Ce  prince  transsilvain,  pour  plusieurs  victoires  qu'il 
obtint  en  peu  de  temps  sur  les  Turcs,  se  trouva  si  fort 
en  campagne,  et  ses  soldats  si  redoutez,  qu'il  ne  ten«> 

toit  aucune  entreprise  dont  il  ne  vinst  à  bout*,  et,  bien 
qu'il  y  eust  plus  de  gens  en  Farmée  des  Turcs  qu'en 
la  sienne ,  ils  n'osoient  pourtant  se  présenter  à  la  ba* 
taille  contre  luy.  Sur  une  desfaite  de  quelques  Turcs 
qu'il  fit  en  la  Bulgarie,  toute  ceste  province,  excepté 
quelques  forteresses,  se  rebellèrent  contre  le  Turc. 

Le  beglierbei  de  la  Grèce,  qui  avoit  vingt-cinq  mil 
hommes,  tant  de  pied  que  de  cheval,  ayant  eu  ad  vis 
que  le  Transsilvain  avoit  divisé  son  armée  en  ti^ois 
pour  l'incommodité  des  vivres,  délibéra  d'en  attaquer 
une  des  parties  et  la  tailler  en  pièces;  mais  le  prince, 
s'estant  douté  de  son  dessein ,  ayant  fait  rejoindre  les 
siens,  alla  affronter  le  beglierbei,  et  le  contraignit  à 
une  bataille,  en  laquelle ,  après  un  combat  de  quatre 
heures,  la  victoire  demeura  aux  Transsilvains,  qui  y 
gaignerent  trente  pièces  d'artillerie,  et  poursuivirent 
si  chaudement  les  Turcs  que  plusieurs  se  noyèrent 
dans  le  Danube. 

Le  vaivode  de  Valachie,  ayant  joint  ses  forces  et 
nombre  d'advanturiers  transsilvains ,  alla  passer  le 
Danube,  et,  ayant  rencontré  quelques  Turcs  auxquels 
il  donna  la  chasse,  assaillit  le  deuxiesme  jour  de  juin 
Nicopoli,  qu'il  prit,  pilla  et  brusia.  Il  y  avoit  au  port 
de  ceste  ville,  qui  est  sur  le  Danube,  cinquante  fauict 
navires,  lesquels  furent  aussi  la  plus-part  bruslez,  le 
Valachin  emmenant  le  reste  chargé  de  butin.  Il  en- 
voya faire  présent  au  prince  Transsilvain  de  seize  pie- 
ces  d'artillerie,  de  quantité  de  cimeterres,  poignards, 
arcs,  et  autres  armes  qu'il  avoit  gaignées  en  ceste 
prise. 

Mahomet ,  comme  nous  avons  dit,  avoit  faict  gê- 
nerai de  l'armée  turquesque  le  baschat  Ferat.  Ce  bas- 


l5a  t'^i^^J    Ctf HUnOLOGlE  irOVEIf AIKE 

cba  j  désirant  bien  faire  en  ceste  guerre  de  Hongrie  f 
sortit  de  Constantinople  au  commencement  du  moii 
d*avril  pour  faire  Tamas  de  sa  grande  armée  \  mais, 
soit  ou  pour  la  grande  cherté  des  vivres ,  ou  pour  ce 
que  Sinan  et  Cicala,  se  voyans  débutez  par  cestuy-'cy 
du  maniement  des  grandes  charges,  avoient  tellement 
divisé  les  volontez  d'aucuns  spachis  et  d'aucuns  janis- 
saires qui  leur  estoient  affectionnez,  qu'il  n^  eut  que 
des  mutineries  en  Tarmée  ;  aucuns  capitaines  mesmes 
avec  leurs  soldats  en  vinrent  les  uns  contre  les  autres 
aux  mains  :  il  y  en  eut  qui  furent  si  hardis,  comme 
Ferat  estoit  logé  à  la  campagne ,  d'aller  couper  de 
nuit  les  cordes  de  son  pavillon,  et  le  faire  tumber  sur 
luy  ;  brief  il  fut  fort  mal- heureux  pour  le  peu  de  res- 
pect que  luy  portoient  les  gens  de  guerre,  et  ce  fut 
ce  qui  donna  la  commodité  au  prince  de  Transsil- 
vanie  d'attaquer  si  souvent  les  Turcs,  dont  il  rem- 
porta tant  de  victoires.  Mahomet,  passant  son  temps 
en  délices  à  Constantinople ,  adverty  du  desordre  qui 
estoit  en  son  armée,  redonna  à  Sinan  la  charge  de 
gênerai,  et  envoya  des  hommes  exprès  pour  tuer 
Ferat  :  de  ce  qui  en  advint  nous  le  dirons  cy-après. 

Cependant  l'Empereur  solicitoit  ceux  qui  luy  avoient 
promis  du  secours.  Le  comte  de  Mansfeldt,  estant  ar* 
rivé  à  Vienne,  procuroit  que  les  troupes  s'asgeniblas- 
sent  pour  faire  un  corps  d'armée,  alfin  que  les  ciires- 
tiens  fussent  maistres  à  la  campagne.  De  Vienne  il  se 
rendit  à  Altcmbourg,  où  il  commença  à  faire  observer 
les  ordonnances  pour  le  règlement  de  la  gendarmerie; 
ce  qu'il  fit  avec  un  tel  ordre ,  que  l'on  jugea  dc*z  lors 
que  les  chrestiens  auroient  plus  d'heur  en  leur  con- 
duitte  qu'ils  n'avoient  pas  eu  l'an  passé.  Ce  ne  furent 

plus  que  courses  jusques  aux  portes  de  toutes  les 
garnisons  turquesques  ;  et^  bien  que  les  forces  chres- 
tiennes  en  Hongrie  fussent  divisées  en  deux,  et  que 
le  plus  petit  nombre  luy  estoit  demeuré^  n*ayant  avec 
les  troupes  qu'il  avoit  amenées  quant  et  luy  que  dix 
mille  hommes  de  pied  et  huict  mille  chevaux  que  con- 
duisoit  Palfy,  il  commença  à  cheminer  en  corps  d'ar- 
mée vers  Komorre^  où^  ayant  campé  jusques  auvingt- 
sixicsme  de  juin ,  il  alla  passer  le  Danube  et  demeura 
auprès  de  Dotis  ou  Tatta  y  ce  qui  mit  toutes  les  gar- 
nisons turquesques  en  pensée  de  ce  qu'il  vouloit  faire , 
car  il  avoit  laissé  Javarin  derrière  luy;  mais,  le  pre- 
mier juillet,  tout  d'une  traicte,  il  s'alla  camper  devant 
Gran ,  et  envoya  investir  par  Palfy  le  fort  de  Cocheren 
qui  est  vis  à  vis  de  Gran  au  delà  du  Danube,  par  le- 
quel ceux  de  Gran  l'an  passé ,  lors  qu'ils  furent  assié- 
gez par  l'archiduc  Matthias,  avoient  esté  secourus. 

Le  quatriesme  de  ce  mois  les  chrestiens  prirent 
la  vieille  ville  de  Gran  :  il  y  mourut  peu  de  Turcs , 
pour  ce  que,  cognoissans  qu'ils  ne  la  pouvoient  garder, 
ils  se  retirèrent  au  chasteau. 

Mansfeldt  se  fortifia  au  mesme  lieu  où  s'estoit  campé 
l'archiduc  Matthias  l'an  passé,  jugeant  que  de  là  il 
pouvoit  faire  battre  Gran  et  s'opposer  à  la  campagne 
à  qui  voudroit  tenter  d'y  donner  secours.  Palfi  avec 
sa  cavalerie  alla  courir  jusques  aux  portes  de  Bude, 
et,  remontant  le  long  du  Danube,  fit  un  riche  butin 
dans  un  navire  qu'il  prit,  lequel  descendoit  de  Gran 
à  Bude  chargé  de  dames  qui  y  pensoient  porter  à  sau- 
veté  leurs  joyaux  et  richesses.  Le  5 ,  Mansfeldt  com- 
mença à  faire  battre  Gran  en  trois  endroicts,  contre 
la  ville-neufve,  le  chasteau  et  le  fort  Sainct  Thomas. 

Il  fit  forcer  deux  jours  après  ce  fort  Sainct  Thomas; 
tout  ce  qui  se  trouva  dedans  fut  mis  au  fil  de  Tespëe, 
mais  il  y  mourut  à  la  prise  de  bons  soldats  valons. 

Oultre  les  trois  g^randes  batteries  que  Mansfeldt 
avoit  faict  dresser  devant  Gran,  il  fit  mettre  beaucoup 
de  petites  pièces  sur  des  aix  joincts  ensemble  qui  es- 
toient  sur  l'eati,  et  lesquelles  pièces  tiroient  dans  la 
ville.  Il  en  fit  mettre  aussi  sur  le  fort  Sainct  Thomas 
et  en  d'autres  endroiçts  ;  mais  les  assiégez ,  résolus  de 
se  défendre  jusques  à  la  mort  j  réparèrent  les  bresches 
si  diligemment  y  que  Mansfeldt  ayant  fait  donner  un  , 
assaut  gênerai 9  les  chrestiens  y  receurent  une  no* 
table  perte.  Ainsi  ce  siège  tira  en  longueur,  pendant 
laquelle  les  Italiens  eurent  loisir  de  venir  pour  assister 
à  la  reddition  du  chasteau. 

Le  Grand  Turc  en  ce  temps-là,  voyant  que  ses  ar- 
mées estoient  mal  menées  des  chrestiens,  il  s'ayda  de  la 
finesse  ;  et,  comme  il  eut  descouvert  que,  par  le  moyen 
des  nonces  du  Pape,  la  Moldavie,  la  Transylvanie  et 
la  Valachie  luy  avoient  refusé  le  tribut  accoustumé  et 
avoient  pris  les  armes  contre  luy  et  faict  ligue  offen- 
sive et  deffensive  avec  l'Empereur,  ce  qui  avoit  esté  la 
cause  qu'au  lieu  qu'il  avoit  pensé  porter  la  guerre  aux 
frontières  de  l'Austricbe,  il  l'avoit  en  la  Bulgarie,  il 
fut  conseillé  de  trouver  moyen  de  les  des-unir.  Il  en- 
voya pour  cest  effect  un  chiaus  au  prince  de  Tran- 
sylvanie pour  traitter  de  quelque  moyen  d'accord  ; 
ce  prince  ayant  demandé  l'advis  au  nonce  de  Sa  Sainc- 
teté,  nommé  Visconti,  s'il  le  devoit  escouter,  et  luy 
ayant  dit  qu'il  le  pouvoit  faire,  il  escouta  ce  chiaus, 
qui  luy  promit  que  s'il  vouloit  délaisser  la  ligue  qu'il 
avoit  faict  avec  le  roy  de  Vienne  (ainsi  appelloit-il  l'Em- 

pereur),  qu'il  auroit  pardon,  non  seulement  des  choses 
passées^  mais  que  son  seigneur  le  Grand  Turc  le  feroit 
jouyr  de  la  Moldavie  et  Valachie ,  et  se  contenteroit 
de  cinq  mil  soltanins  de  .tribut  tous  les  ans,  au  lieu  des 
quinze  mil  qu'il  luy  avôit  accoustumé  de  payer,  et 
outre  luy  donneroit  le  tiltre  de  roy  d'Hongrie.  Le 
prince  Sigismond  renvoya  ce  chiaus  sans  aucune  reso- 
lution ,  et  manda  à  Sa  Majesté  Impériale  un  ambassa-^ 
deur  l'advertir  de  tout  ce  que  ce  chiaus  luy  avoit  dit. 

Peu  auparavant,  ce  prince,  ayant  eu  advis  que  Aaron , 
vaivode  de  Moldavie,  avoit  esté  gaigné  par  le  Turc 
sous  belles  promesses ,  et  avoit  quelque  intelligence 
avec  les  Battorys  ses  parens ,  qui  luy  estoient  rebelles, 
et  avec  les  Polonois  mesmes,  se  saisit  de  luy,  de  sa 
femme  et  de  ses  enfans,  et  l'envoya  à  Prague,  mettant 
en  Sa  place  un  autre  vaivode  nommé  Estienne.  Quant 
au  vaivode  de  Valachie,  nommé  Michel ,  on  a  escrit 
que  le  chiaus  que  le  Turc  envoyoit  vers  luy  et  vers  le 
roy  de  Pologne  fut  tué  par  les  Valachins. 

D'autre  costé  le  beglierbei  de  Grèce,  par  co-mman-r 
dément  du  Turc,  fit  venir  de  Belgrade  àBude  cinq  des 
serviteurs  de  Federic  Chrecovis,  jadis  ambassadeur 
de  l'Empereur,  lequel  les  Turcs  avoient  faict  pauvre- 
ment mourir  prisonnier  à  Belgrade,  ainsi  que  nous 
avons  dit  cy-dessus. 

Entre  ces  cinq  serviteurs  de  Chrecovis  il  y  avoit 
son^secretaire  et  un  nommé  Berlinguen,  fils  d'un  des 
conseillers  du  duc  de  Vittemberg.  Il  commanda  à  ce 
secrétaire  d'escrire  à  un  secrétaire  de  l'Empereur,  le- 
quel ledit  beglierbei  cognoissoit  et  luy  avoit  autres- 
fois  parlé,  pour  conseiller  l'Empereur  d'entendre  à  la 
paix  sous  certaines  conditions,  et  à  Berlinguen  de 

porter  la  letU'e  et  d'en  rapporter  responce ,  sinon  qvCïl 
feroit  mourir  ses  compagnons.  Les  principaux  poincts 
de  ceste  lettre  contenoient  que  la  paix  se  pOurroit 
faire  si  l'Empereur  vouloit  rendre  Filec,  Noyigrade 
et  Sissag,  délaisser  la  protection  des  Transsilvainsy 
Valaches  et  Moldaves,  et  ne  les  secourir  point  contre 
le  Grand  Seigneur,  lequel,  comme  leur  souverain, 
les  vouloit  cbastier  de  leur  rébellion,  et  envoyer  le 
tribut  des  années  passées  à  la  Porte  du  Turc ,  ce  qu'il 
continuè'roit  cy  après  tous  les  ans  à  certain  jour. 

Ces  conditions  estans  monstrées  à  l'Empereur,  on 
jugea  incontinent  de  l'intention  du  Turc,  qui  estoit 
de  rompre  laligue  avec  le  Transsilvain,  faire  courir  un 
bruit  de  paix,  affinque  le  secours  promis  parplusieurs 
princes  chrestiens  à  Sa  Majesté  Impériale,  entendant 
ce  bruit,  ne  se  diligentast  de  s'acheminer.  Ce  fut  pour^ 
quoy  on  fit  rescrire  audict  secrétaire  pour  responce, 
laquelle  BerliTiguen  reporta  au  beglierbei ,  qu'il  y 
avoit  moyen  de  faire  paix  si  les  Turcs  vouloient  ren-' 
dre  toutes  les  places  et  pays  par  eux  occupez  et  enva- 
his depuis  la  prise  de  Vichits  en  Croatie,  et  tous  les 
chrestiens  qu'ils  avoientpris  esclaves  depuis  ce  temps- 
là,  promettre  de  laisser  sous  la  protection  de  Sa  Ma- 
jesté Impériale  et  des  roys  de  Hongrie  ses  successeurs 
les  Transsilvains,  Moldaves  et  Valaches,  sous  laquelle 
protection  ils  avoient  esté  de  toute  ancienneté,  sinon 
depuis  que  les  Turcs,  par  l'artifice  de  quelques  re- 
belles, les  en  avoient  séparez  ;  que  le  tort  faict  à  Fe- 
deric  Chrecovis,  ambassadeur  de  Sa  Majesté  Impé- 
riale, ne  demeurast  impuny,  et  que  tous  ceux  qui 
l'avoient  accompagné,  et  qui  estoient  encores  à  pré- 
sent retenus  prisonniers  en  Turquie,  fussent  mis  en 

liberté.  Voylà  la  response  que  les  chrestiens  firent  aux 
feintes  propositions  de  paix  que  faisoient  les  Turcs , 
lesquels  ne  furent  pas  batus  en  ce  temps  là  seulement 
en  Hongrie  et  par  les  Transsilvains  et  Valacbes,  mais 
aussi  en  la  Croatie.  Lincovitz,  gouverneur  de  Car- 
lostaty  les  desfît  plusieurs  fois^  en  tua  beaucoup  et 
leur  osta  ce  qu'ils  avoient  butiné  en  leurs  courses.  Il 
surprit  Vichits,  où,  ne  pouvant  se  rendre  maistre 
de  la  citadelle  y  il  pilla  et  brusla  la  ville.  Le  vaivode 
de  Bobas  passant  avec  quatre  cents  Turcs  la  Save  sur 
six  barques  pour  penser  surprendre  le  chasteau  de 
Sainct  George,  le  gouverneur  de  ce  chasteau,  en  es- 
tant adverty,  leur  dressa  une  embuscade,  dans  laquelle 
estans  tumbez,  peu  se  sauvèrent  qu'ils  ne  fussent  tuez, 
pris  ou  noyez.  Le  vaivode  et  son  fils  furent  menez 
prisonniers  à  Gratz. 

Sinan,  estant  derechef  créé  gênerai  de  l'armée  tur- 
quesque  en  Hongrie  contre  les  chrestiens,  par  le  com- 
mandement de  Mahomet ,  partit  de  Constantinople,  et, 
arrivé  proche  de  l'armée,  envoya  devant  luy  Mehe- 
met,  bascha  du  Caire,  avec  charge  de  faire  mourir 
Ferat  auparavant  qu'il  arrivast  au  camp.  Mais  Ferat, 
qui  avoit  eu  advis  du  dessein  de  Sinan ,  tenant  tous- 
jours  auprès  de  luy  trois  mil  chevaux  de  la  Bosne 
en  qui  il  se  fioit,  leur  dit  qu'il  ne  rendroit  jamais  sa 
teste  qu'en  Constantinople  à  son  seigneur,  lequel  il 
supplieroit  de  juger  s'il  estoit  convenable  de  faire 
mourir  un  sien  si  fidel  esclave  tel  qu'il  estoit,  qui 
avoit,  avec  tant  de  travaux,  vaincu  les  Perses,  et  les 
avoit  contraints  de  demander  la  paix  ^  que  ce  n'estoit 
point  la  raison  que  l'on  le  fist  mourir  ignominieuse- 
ment pour  complaire  à  quelques  envieux  de  sa  gloire. 

et  les  pria  d'estre  compagnons  de  sa  fortune,  ce  qu'ils 
lui  promirent  :  tellement  que,  comme  le  bascha  du 
Caire  descendoit  de  cheval  pour  présenter  aux  chefs 
de  Tarmée  les  lettres  patentes  du  Grand  Seigneur  par 
lesquelles  il  avoit  créé  son  lieutenant  gênerai  àSinan^ 
Ferat  en  mesme  temps  monta  à  cheval,  et,  rencon- 
trant ledit  bascha  à  pied,  luy  dit  :  «  Vous  venez  et 
je  m'en  vais;  »  ce  qu'il  fit,  accompagné  de  ses  Bosniens 
preiians  tous  le  galop.  Sinan ,  adverty  incontinent  de 
sa  fuitte,  envoya  après  luy  cinq  cents  derviz,  qui  sont 
cavaliers  janissaires  de  la  province  de  Damas,  lesqueb 
sont  montez  sur  chevaux  merveilleusement  vistes,  avec 
commandement  de  le  suivre  et  de  le  prendre,  ou  bien 
de  l'amuser  tousjours  par  continuelles  charges  jusques 
à  ce  que  toute  sa  cavalerie,  à  qui  il  .commanda  de  les 
suivre,  les  eustjoinct,  afEnque  Ferat  ne  pusteschaper 
de  ses  mains.  Ferat,  se  voyant  si  vistement  poursuivy 
par  ces  derviz,  qui  continuellement,  en  le  tallonnant, 
le  contraignoient  de  tourner  teste ,  s'advisa  de  jelter  et 
faire  espandre  par  les  chemins  grande  quantité  de  son 
or,  et  ce  en  divers  lieux,  affin  que  ces  derviz,  qui  sont 
naturellement  avaricieux,  s'amusassent  à  le  ramasser 
et  délaissassent  de  le  suivre  ;  mais  cela  ne  luy  profita 
pas  de  beaucoup;  ce  que  voyant,  il  laissa  encor  dep- 
riere  luy  trois  de  ses  plus  belles  esclaves ,  afEn  que  ce 
que  l'avarice  n'avoit  pu  faire,  que  la  paillardise  reffeC" 
tuast.  En  partie  ce  stratagème  luy  réussit;  car,  aupa* 
ravant  qu'aucuns  des  derviz  qui  s'estoient  advancez 
pour  luy  couper  passage  à  un  pont  où  il  devoit  neces^ 
sairement  passer,  y  fussent  arrivez,  il  l'avoit  passé  avec 
quelques-uns  des  siens  les  mieux  montez,  laissant  le 
gros  dé  sa  cavalerie  derrière.  Les  derviz,  arrivez  à  ce 

pont,  pensant  que  Ferat  fust  encor  dans  le  gros  de  sa 
cavalerie,  rompirent  le  pont  ;  mais,  acertenez  qu'il  es* 
toit  passé,  ils  furent  si  long  temps  à  le  refaire  pour  pas- 
ser eux-mesmes,  que  Ferat  eut  loisir  de  se  sauver  avec 
quatre  des  siens  qui  luy  estoient  fidelles,  et  avec  les- 
quels il  se  tint  long  temps  caché,  sans  que  Sinan  pust 
lors  descouvrir  où  il  estoit.  Depuis  il  envoya  un  sien 
médecin  à  Constantinople ,  nommé  Mamuc ,  pour 
trouver  moyen  de  le  faire  rentrer  en  la  bonne  grâce 
du  Grand  Turc,  ce  qu'il  practiquoit  deztrement  par 
le  moyen  des  sultannes  et  des  grands  présents  qu'il  fai- 
soit;  mais  ses  ennemis,  ayant  descouvert  où  il  estoit, 
firent  tant  qu'il  fut  pris  et  estranglé  avec  un  garot  :  ses 
deniers,  qui  se  montoient  à  plus  de  cinq  cents  mille 
soltanins,  furent  confisquez  au  Grand  Turc. 

Cependant  Mansfeldt  continuoit  le  siège  de  Gran , 
tandis  que  Sinan  estoit  retardé  par  les  Transsilvains, 
qui  luy  escornoient  de  jour  en  jour  quelque  troupe  de 
son  armée.  Le  9  juillet  mille  Turcs  vindrent  par  bar- 
ques de  Bude  à  Gran ,  mirent  pied  à  terre  et  entrèrent, 
malgrél'infanterie  hongroise,  dans  le  fort  de  Cocheren. 
Cela  renforça  tellement  les  assiégez,  que  les  chrestiens 
furent  repoulsez  depuis  en  plusieurs  assaults. 

Mansfeldt,  jugeant  qu'il  failloit  nécessairement  for- 
cer le  fort  de  Cocheren  pour  oster  tout  moyen  aux 
assiégez  d'estre  secourus,  commença  le  24  juillet  à 
faire  jouer  une  très-rude  batterie  contre  ce  fort.  Palfi 
fit  aller  ses  Hongres  si  furieusement  à  Tassant ,  qu'ils 
entrèrent  dedans ,  mirent  au  fil  de  l'espée  trois  cents  des 
Turcs  qui  y  estoient  ;  le  reste  se  pensant  sauver  dans 
la  ville  par  le  pont,  la  plus  grande  partie  se  noya. 

Le  beglierbei  de  la  Grèce,  qui  estoit  lors  à  Bude, 

voyant  que  Gi;an  estoit  en  danger  d'estre  pris  par  les 
chrestiens^  et  sçachant  de  quelle  importance  estoit  ceste 
place  pour  les  affaires  du  Gr^nd  Turc  en  Hongrie, 
manda  à  toutes  les  garnisons  voisines  de  le  venir  trou- 
ver. Ayant  assemblé  douze  mille  spachis  et  quatre  mille 
janissaires,  et  autres  gens  de  guerre  jusques  au  nombre 
de  vingt  mille  hommes,  il  s'achemina  vers  Gran,  et  le 
second  jour  d'aioust,  les  Turcs  parurent  en  une  longue 
plaine  qui  est  entre  deux  montagnes,  à  demie  lieuë 
du  camp  des  chrestiens,  où  ils  se  campèrent  et  com- 
mencèrent à  dresser  un  très  grand  nombre  de  pavil- 
lons, pour  faire  estimer  par  cest  artifice  d'estre  plus 
grand  nombre  de  gens  de  guerre  qu'ils  n'estoient. 

Le  lendemain,  un  peu  après  midy,  trois  gros  esca- 
drons de  cavalerie  turquesque  sortirent  de  leur  camp 
pour  venir  droict  donner  dans  les  tranchées  des  chres- 
tiens. M ansfeldt,  qui  avoit  jugé  de  leur  dessein  dez  leur 
venue,  ayant  donné  Tordre  requis  de  peur  des  sorties 
des  assiégez,  sortit  de  ses  trenchées  et  alla  au  devant 
des  Turcs  avec  sa  cavallerie  qu'il  divisa  aussi  en  trois 
parts  :  luy,  avec  la  cavalerie  allemande  divisée  en  deux 
escadrons,  tenoit  la  corne  droictej  Palfi  la  bataille 
avec  trois  mille  lances  hongroises  ;  et  à  la  corne  gauche 
estoit  le  marquis  de  Burgaù  avec  deux  escadrons,  l'un  de 
reistres  et  l'autre  d'harquebusiers  à  cheval.  Ils  marchè- 
rent un  temps  assez  serrez  ;  mais,  approchant  desTurcs, 
ils  commencèrent  à  s'eslargir  comme  pour  les  entourer. 
Lebascha  de  Bude,  préjugeant  que  la  partie  estoit  mal 
faicte,  après  quelques  charges  où  il  fut  bien  combatu 
de  part  et  d'autre,  voyant  que  les  chrestiens  les  traic- 
toient  rudement  par  les  flancs ,  commença  à  faire  faire 
retraicle.  Se  voyans  poursuivis  deprez,ils  se  mirent  à 

la  fuitte  jusques  daas  leur  camp.  Aux  combats  et  à  la 
poursuitte  il  y  en  demeura  grande  quantité  des  plus 
valeureux  d'entr'eux. 

Le  bascha  se  doutant  que  ceste  retraicte  donneroit 
quelque  estonnement  aux  assiégez  et  en  pourroient 
prendre  une  resolution  pour  se  rendre  y  voyant  aussi 
que  les  chrestiens  se  retiroient^  il  délibéra  de  faire  une 
autre  sortie  de  son  camp^  mais  avec  plus  de  gens,  et 
mener  quand  et  luy  quelques  pièces  de  campagne^ 
lesquelles  il  fit  conduire  en  un  lieu  qu'il  avoit  re- 
cognu  pour  son  dessein ,  au  devant  desquelles  pièces 
il  fit  metti*e  un  gros  hort  de  cavalerie.  Les  chrestiens 
qui  faisoient  Tarrieregarde,  ayant  lors  plus  de  cœur 
que  de  jugement ,  ret  ournerent  charger  ce  gros  de 
Turcs,  lesquels  incontinent  ne  leur  monstrerent  que 
le  dos  y  et,  fuyans,  s'ouvrirent  faisant  jour  pour  faire 
jouer  les  pièces  de  campagne,  qui  donnèrent  droict 
au  travers  des  chrestiens  avec  un  tel  dommage  que 
les  reistres  et  les  Hongres  furent  contraincts,  pesle 
mesle,  de  monstrer  les  espaules  aux  Turcs,  lesquels, 
rassemblez  et  ayans  retourné  face,  firent  une  rude 
charge  aux  chrestiens  qu'ils  menèrent  battant  jusques 
à  la  faveur  de  leurs  tranchées ,  et  eussent  passé  outre 
et  secouru  Gran  sans  Mansfeldt  qui,  de  l'avantgarde 
où  il  estoit,  retourna  à  l'arrieregarde,  ayant  r'allié 
quelques-uns  autour  de  luy,  leur  fit  quelques  charges 
et  les  contraignit  des'arrester;  toutesfois  il  recognut  à 
leur  contenance  qu'à  ti^avers  de  quelques  marais  ils 
avoient  envie  de  faire  entrer  du  secours  dans  Gran ,  à 
quoy  incontinent  il  donna  ordre ,  envoyant  sur  les  ad- 
venues de  ces  marais  là  quantité  de  gens  de  pied.  Le 
bascha,  se  contentant  pour  ce  coup  d'avoir  faict  cog- 
421.  IX 

noîstre  aux  assiégez  qu'il,  estoit  là  pour  leur  secours ^ 
et  qu'il  estoit  demeuré  maistre  de  la  place  du  combat 
et  des  morts,  s'en  retourna  en  son  camp.  Les  chres- 
tiens  perdirent  ceste  journée  cinq  cents  reistres  et 
presque  bien  autant  de  Hongres.  Les  Turcs  n'y  per- 
dirent pas  tant  d'hommes  de  la  moitié. 

Après  ce  combat  les  affaires  des  chrestiens  devi  nrent 
douteuses,  pour-ce  qu'il  ne  se  trouvoit  lors  au  camp 
que  sept  mille  chevaux  et  dix  mille  hommes  de  pied. 
Le  lendemain  les  deux  mille  chevaux  amenez  par 
Mansfeldt  des  Païs  Bas,  que  l'on  appeloit  Valons,  fu- 
rent mis  en  garde  sur  le  passage  des  Turcs.  Et  ce 
mesme  jour  les  Turcs  receurent  encor  nouvelles  forces 
de  spachi  et  de  janissaires,  ce  qui  l«s  fit  résoudre  de 
forcer  les  chrestiens,  et  de  secourir  les  assiégez. 

Le  4  d'aoust,  les  Turcs  ayans  sceu  qu'il  y  avoit  peu 
de  garde  dans  le  fort  Sainct  Thomas  (dont  le  prince 
don  Jean  deMedicis  avoit  la  charge,  et  lequel  n'y  estoit 
pas  lors),  ils  résolurent  d'un  mesme  temps  d'attaquer 
ledit  fort,  et  par  un  chemin  qui  estoit  entre  ledit  fort 
et  la  ville  de  l'eau,  jetter  du  secours  dans  ladite  ville. 
Ayans  divisé  pour  ce  faire  sept  mille  chevaux  en  qua- 
tre escadrons  qui  faisoient  l'avant-garde,  ils  vindrent 
droictau  fort  Sainct  Thomas,  où  ils  donnèrent  furieu- 
sement i  mais  soustenus  par  six  cents  soldats  qui  es- 
toient  dedans,  et  endommagez  par  l'artillerie,  ils  en 
furent  repoulsez  avec  perte.  Se  voyans  ainsi  menez, 
le  bascha  de  la  Natolie  qui  conduisoit  ceste  avant- 
garde  commença  à  faire  cheminer  les  siens  vers  le 
chasteau  pour  y  entrer  par  un  petit  chemin  qui  y  con- 
duisoit; mais  mille  cuiraces  valonnes  et  six  cents  har- 
quebusiers,  qui  estoient  près  de  là,  luy  allèrent  con«> 


DE  PALMA  CAYET.     [iSqS]  i63 

per  le  chemin  si  à  propos  qu'il  n'y  eut  que  le  baschaqui 
entra  dedans  suy  vi  de  cent  des  siens  :  le  reste  fut  con- 
traint de  plier  et  se  retirer  vers  la  bataille  des  Turcs , 
qui  estoit  venue  près  de  là,  laquelle  estoit  de  huit  mil 
chevaux  en  deux  escadrons ,  soustenus  de  l'arriére 
garde  où  il  n'y  avoit  pas  moins  de  gens  qu'à  la  bataille. 

Mansfeldty  ayant  faict  sortir  les  chrestiens  de  leurs 
tranchées  y  les  exhorta  à  la  bataille ,  et  les  rengea  tous 
en  bel  ordre  pour  combattre  :  il  mit  son  infanterie  au 
milieu  de  la  bataille  en  cinq  escadrons ,  celuy  du  mi- 
lieu de  cinq  mille,  et  les  deux  autres  de  deux  mille 
chacun  y  puis  marcha  en  cest  ordre  ^  laissant  la  ville  de 
Gran  à  gauche  et  une  file  de  montagnes  à  droict^  les- 
quelles font  une  petite  valëe  entre  elles  et  le  fort  Sainct 
Thomas^  par  laquelle  les  Turcs  s'acheminoient.  En  la 
corne  gauche  de  l'armée  des  chrestiens  estoit  ïà  plus 
grand  part  de  la  cavalerie  hongroise  et  trois  escadrons 
d  e  reistres  :  en  la  corne  droicte  estoient  six  compagnies 
de  cavalerie  hongroise  et  deux  escadrons  de  reistres , 
qui  faisoient  comme  l'arriére  garde ,  ainsi  que  ceux  de 
la  corne  gauche  faisoient  l'advant  garde. 

La  bataille  des  Turcs  s'advauçoit  au  possible  en 
belle  ordonnance,  ayant  à  sa  teste  vingt  quatre  pièces 
de  campagne  qui  commencèrent  à  saluer  les  chres- 
tiens, avec  peu  de  dommage  toutesfois,  pour  ce  qu'ils 
s'estoient  beaucoup  advancez;  l'artillerie  des  chres- 
tiens ,  au  contraire,  dont  le  prince  don  Jean  de  Medicis 
avoit  la  conduitte,  fut  plantée  si  judicieusement,  qu'es* 
tant  chargée  de  certains  artifices  &its  de  fer  ployé  (les- 
quels s'eslargissoient  en  sortant  de  la  bouche  des  ca- 
nons), elle  fit  de  larges  rués  au  travers  des  bataillons 
des  Turcs.  En  mesme  temps   Mansfeldt  et  Medicis 

II. 

donnèrent  en  flanc  sur  les  Turcs ,  ^t  leur  firent  tourner 
visage  vers  les  montagnes  en  espérance  de  s'y  sauver: 
mais  Palfy  les  suivit  de  si  près  avec  ti^ois  mille  che- 
vaux, qu'il  les  contraignit ,  après  en  avoir  beaucoup 
tué  y  de  prendre  la  fuitte  à  toute  bride,  abandonnans 
leur  artillerie  et  leur  camp.  La  victoire  se  poursuivit 
par  deux  divers  endroits,  et  fut  pris  en  ceste  journée 
peu  de  prisonniers.  Quatre  mille  Turcs  et  quinze 
cents  janissaires  demeurèrent  morts  sur  la  place  :  entre 
les  principaux  estôient  le  bascha  de  Javarin  et  son  fils, 
avec  cinq  bei.  Les  baschas  de  Bude  et  de  Caramanie 
le  gagnèrent  à  la  fuite.  Le  beglierbei  de  Grèce,  ayant 
esté  trois  jours  errant,  se  retrouva  à  Bude  blessé  d'une 
arquebuzade  et  de  trois  coups  d'espée.  Les  chrestiens 
gaignerent  beaucoup  de  bons  chevaux,  sept  cents  pa- 
villons ,  aucuns  desquels  furent  vendus  jusques  à  qua- 
tre mille  tallars ,  trois  mille  chameaux,  grand  nombre 
de  mulets,  trente  six  estandarts ,  trente  huict  pièces  de 
campagne,  avec  quantité  de  munitions. 

Après  ceste  victoire  Mansfeldt  fit  sommer  dès  le 
lendemain  les  assiégez  :  il  y  eut  quelque  parlement 
entr  eux;  mais  ceste  response  des  Turcs  :  «  Combien 
que  nous  soyons  certains  de  ne  pouvoir  plus  estre  se- 
courus, nous  ne  noqs  rendrons  pas  pour  cela,  car 
nous  aimons  mieux  mourir  avec  renommée  que  vivre 
avec  infamie,  »  rompit  tous  ces  pourparlers. 

Les  Impériaux,  entendans  ceste  responce,  recom- 
mencèrent leurs  batteries  en  cinq  endroits  avec  trente 
deux  canons,  et  mirent  par  terre  tout  ce  qu'ils  jugè- 
rent leur  pouvoir  empescher  d'aller  à  l'assaut,  faisant 
aussi  continuellement  et  avec  vigilance  faire  cinq  mi- 
nes ^  puis  logèrent  dans  les  trenchées  voisines  trois 

mil  hommes  de  pied  pour  donner  l'assaut  dez  que 
les  mines  auroient  faict  leur  effect.  Mais  voicy  un  re- 
vers de  fortune  qui  advint  en  l'armée  chrestienne ,  car 
Mansfeldt,  qui  en  estoit  la  teste  et  la  conduitte,  ayant 
en  la  victoire  dernière  fait  l'office  de  gênerai  et  de  sol- 
dat, luy,  qui  estoit  d'une  complexion  sanguine  et 
d'une  grande  et  grosse  stature,  s'escliauffa  tellement, 
que,  affligé  d'une  ardente  fièvre  suivie  d'un  flux  de 
salng ,  il  se  fit  porter  à  Komorre  là  où  il  mourut  le 
quatorziesme  jour  de  ce  moys,  au  grand  regret  de 
l'armée  impériale. 

Le  marquis  de  Burgau,  maistre  de  camp  en  L'armée, 
demeura  comme  le  gênerai  en  icelle  depuis  que  le  comte 
de  Mansfeldt  fut  conduit  malade  à  Komorre,  ce  qui  ne 
fut  pas  sans  quelque  mescontentement  de  don  Jean  de 
Medicis;  et,  bien  qu'il  n'y  eust  pas  une  parfaicte  intel- 
ligence entr'eux  deux,  l'interest  toutefois  du  gênerai 
surmonta  leurs  affections  particulières.  Estant  arrivé 
deux  mille  lansquenests  en  l'armée,  on  délibéra  de 
donner  un  assaut  gênerai  à  la  ville  de  l'eau,  et,  affin 
de  diviser  les  forces  des  assiégez,  au  conseil  de  guerre 
il  fut  arresté  que,  le  matin  treizîesme  d'aoust,  tandis 
que  le  marquis  de  Burgau  feroit  donner  un  assaut  au 
chasteau,  que  le  prince  don  Jean  attaqueroit  la  ville  de 
l'eau.  Geste  resolution  fut  retardée  jusques  sur  Ta^ 
près-dinée  pour  divers  accidents. 

Les  Allemans,  qui  donnèrent  à  ta  bresche  de  la  ville 
de  l'eau,  furent  du  commencement  rudement  re- 
poulsez  avec  perte  des  leurs ^  mais,  don  Jean  les  faisant 
soustenir  par  Charles  de  Gonzague  et  Charles  de 
Rossi  qui  conduisoit  les  Italiens  qui  estoient  lors  en 
Farmée,  peu  en  nombre  toutesfois,  tant  par  la  voix 

que  par  Tezemple,  retournèrent  à  l'assaut,  là  où  cinq 
heures  durant^  après  que  les  Valons  et  les  Hongres  les 
eurent  aussi  soutenus,  ils  furent  encor  repoulsez; 
mais  les  Valons  à  la  troisiesme  fois,  tenans  la  pointe  et 
reprenans  courage,  suivys  des  autres  nations,  donnè- 
rent de  telle  furie  sur  les  Turcs  qu'ils  gaignerent  la 
bresche  :  poursuiyans  leur  pointe,  tout  ce  qui  se 
trouva  devant  eux  fut  taillé  en  pièces.  En  ceste  prise 
furent  tuez  treize  cents  Turcs  en  se  deOendant  aussi  va* 
leureusement  que  Ton  sauroit  faire  :  le  reste  se  sauva 
au  chasteau.  Quatre  cents  chrestiens  moururent  à  ceste 
prise.  Quant  à  l'assaut  que  Ton  fit  donner  au  chasteau, 
les  chrestiens  en  furent  repoulsez  du  tout  avec  perte 
de  plusieurs  capitaines  et  braves  soldats.  L'on  s'estoit 
douté  que  les  Turcs,  à  leur  façon  accoustumée,  n'au- 
roient  pas  failly  de  faire  des  mines  dans  ceste  ville 
ausquelles  le  feu  se  prendroit  quelque  temps  après 
pour  faire  sauter  en  l'air  la  plus-part  de  la  ville,  et 
pour  faire  périr  les  victorieux  et  rendre  leur  prise 
inutille  :  ce  fut  pourquoi  on  s'en  enquesta  de  quelques 
prisonniers,  qui  l'ayant  confessé,  Burgau  et  Medicis 
firent  incontinent  sonner  la  retraicte  et  ouvrir  les  por- 
tes, tellement  que  les  chrestiens  firent  sortir  cinq  cents 
bons  chevaux  qu'ils  trouvèrent  dans  ceste  ville ,  et  quel- 
que autre  butin,  peu  de  victuailles  et  peu  de  munitions, 
mais  grand  nombre  d'esclaves  chrestiens.  Peu  après  le 
feu  prit  aux  mines ,  qui  ne  fit  si  grand  dommage  que  les 
Turcs  s'estoient  promis,  et  ne  s'y  perdit  que  trente  Alle- 
mands, lesquels,  estansaddonnez  à  butiner,  ne  se  vou- 
lurent retirer.  La  prise  de  ceste  ville  de  l'eau  fut  le  trei- 
tiesme  d'aoust ,  et  le  quinziesme  la  nouvelle  vint  en 
l'armée  de  la  mort  du  comte  de  Mansfeldt,  qui  estoit  le 

jour  que  Ton  avoit  resoIiAe  donner  Taçsaut  au  chas- 
teau^  ce  qu'on  différa  jusqu'à  ce  que  Tarchiduc  Mathias 
fust  venu  en  l'armée^  où  il  se  rendit  peu  de  jours  après 
avec  de  belles  troupes. 

Cependant  le  prince  dom  Jean  de  Medicis  (it  tirer 
en  ruine  vingt-deux  mil  coups  de  canon  contre  le 
chasteau  de  Gran ,  lesquels  abbatirent  toutes  les  def- 
fences  et  la  plus  grand  part  des  maisons^  et  contrai- 
gnit les  assiégez  de  caver  dans  le  roc  et  s'y  faire  des 
demeures;  mais;  pour  tant  de  coups  de  canon ,  il  ne  se 
fit  point  de  bresche  raisonnable  pour  donner  l'assaut  : 
neantmoins  il  estoit  généralement  demandé  de  tous  les 
soldats.  L'archiduc  et  plusieurs  de  son  conseil  n'es- 
toient  point  de  ceste  opinion,  et  pour  ce  il  se  résolut 
d'attendre  l'armée  d'Italiens  qu'envoyoit  le  Pape  au  se- 
cours de  la  guerre  de  Hongrie,  pour  y  faire  un  dernier 
effort,  laquelle  armée  estoit  aux  environs  de  Vienne. 
Mais  les  AUemans,  advertis  de  ceste  resolution,  com- 
mencèrent h  en  murmurer,  disans  que  puis  qu'ils 
a  voient  pris  la  vieille  ville,  les  forts  et  finalement  la 
ville  de  l'eau,  dressé  les  tranchées,  fait  les  batteries, 
taillé  en  pièces  tous  ceux  qui  s'estoient  présentez  pour 
secourir  les  assiégez  qu'ils  avoient  réduit  maintenant 
à  l'extrémité,  à  quoy  ils  avoient  despendu  leurs  moyens 
et  espandu  leur  sang,  qu'il  n'estoit  pas  convenable 
que  les  Italiens,  qui  n'avoient  eu  d'autre  peine  que  3e 
venir  d'Italie  en  Hongrie,  receussent  et  la  gloire  et  le 
pillage  de  Gran.  Ces  paroles  furent  suivies  d'une  pro- 
testation qu'ils  n'endureroient  point  que  les  Italiens 
fussent  employez  en  ce  siège.  Il  fut  répliqué  qu'ils 
estoient  près  de  l'armée  ,  et  que  leur  secours  estoit 
nécessaire  pour  les  grands  préparatifs  que  faisoit  le 

bascha  Sinan,  dont  on  avffli  eu  advis;  que  rhonneui 
et  la  gloire  de  tout  ce  qui  s'estoit  passé  jusques  à  lors 
en  ce  siège  ne  pouvoit  estre  ostée  aux  Allemans  et 
aux  Hongres,  ny  celle  là  qu^ils  gaigneroient  à  la  prise 
du  chasteau,  car  on  ne  les  mesleroit  point  avec  les 
Italiens^  et  chacun  auroit  son  quartier  et  sa  brescbe, 
où  la  valeur  de  cbasque  nation  seroit  tousjours  recog- 
nuë.  Plusieurs  autres  raisons  alléguées  furent  occa- 
sion que  les  Allemans  délaissèrent  à  parler  de  Tassaut, 
attendans  aussi  Teffect  d'une  grande  mine,  laquelle  fut 
esventée  par  les  Turcs,  et  par  les  chrestiens  assez  long 
temps  combattue  à  la  bouche,  mais  abandonnée  avec 
perte. 

Le  17  d'aoust  Tarmée  du  Pape,  conduitte  par  son 
nepveu ,  composée  de  douze  mille  hommes  de  pied  et 
plus,  arriva  devant  Gran  en  très -bel  ordre  et  en 
bonne  conche.  Des  deux  batteries  les  Italiens  en  choi- 
sirent une,  et  se  logèrent  sous  celle  avec  laquelle  Palfi 
avoit  fait  bresche  au  pont  de  la  forteresse  auprès  da 
mur  qui,  descendant  du  haut  en  bas,  joint  le  chasteau 
avec  la  ville  de  l'eau  ;  et,  comme  on  pensoit  que  l'on 
deust  donner  l'assaut  gênerai  le  2 1 ,  les  Allemans  leur 
quittèrent  le  soir  d'auparavant  les  tranchées  qui  es- 
toient  vis  à  vis  de  la  bresche.  Quant  aux  Allemans,  ils 
entreprirent  bresche  faicte  du  mont  Sainct  Thomas, 
laquelle  estoit  très-difficile.  Les  plus  entendus  capi- 
taines proposoient  que  l'assaut  à  une  place  de  si  diffi- 
cile accez  ne  pouvoit  causer  que  la  mort  de  plusieurs 
vaillans  hommes,  et  que  la  sappe  et  la  mine  apporte- 
roient  plus  d'utilité^  mais  ceux  là  ne  furent  pas  creus, 
et  l'advis  de  ceux  qui  proposoient  l'assaut  comme 
chose  plus  généreuse  fut  suivy. 

Le  lendemain  de  la  Sainct  Barthélémy,  dez  la  pointe 
du  jour,  dom  Jean  de  Medicis  fit  recommencer  ses 
bateries,  et,  ayant  faict  tirer  furieusement  plusieurs 
volées  de  canon ,  les  AUemans  et  les  Hongres  d'un 
costé  se  présentèrent  pour  aller  à  Tassant;  mais,  pen- 
sant grimper  par  la  roche  presqu'inaccessible ,  les 
Turcs  leur  jetterent  tant  de  pierres  et  de  feux  d'arti- 
fice, qu'ils  furent  contraints  de  penser  à  leur  retraicte  . 
ce  que  recognoissant  les  Turcs,  ils  mirent  des  pièces 
de  canon  sur  une  pointe,  et  en  tirèrent  plusieurs  vo- 
lées en  flanc  au  travers  les  escadrons  des  Allemans , 
dont  ils  en  tuèrent  plus  de  deux  cents,  entre  lesquels 
estoient  quelques  capitaines;  et  pis  leur  fust  advenu 
sans  que  dom  Jean  de  Medicis  fit  incontinent  poin- 
ter quatre  canons  en  contrebatterie ,  lesquels  dez  la 
deuxiesme  volée  démontèrent  les  pièces  des  assiégez. 

Quant  aux  Italiens  qui  donnèrent  à  l'autre  bres- 
che  ,  les  chefs  ayans  entr'eux  jette  au  sort  à  qui  auroit 
la  pointe,  et  estant  tombé  à  Mario  Farneze,  il  print 
vingt  hommes  de  chasque  compagnie,  et,  après  qu'un 
père  capucin  leur  eut  faict  une  belle  exhortation , 
leur  donnant  sa  bénédiction,  ils  firent  tous  le  signe  de 
la  croix,  et,  pleins  de  courage,  commencèrent  à  mon- 
ter par  dessus  les  ruines,  avec  une  grande  difficulté, 
car  ils  ne  pouvoient  tenir  leur  pied  ferme  pour  la  roi- 
deur  de  la  montagne  et  pour  la  poudre  qui  estoit  pro- 
cedée  des  ruines  de  la  bresche.  Lesharquebuzades,  les 
pierres  et  les  feux  d'artifice  que  les  assiégez  jettoient 
en  tu  oient  plusieurs ,  tellement  que  ceux  de  devant  en 
tombant  se  renversoient  sur  ceux  de  derrière  et  leur 
ostoient  la  commodité  de  passer  plus  avant.  Les  Turcs 
avoient  donné  la  charge  des  pierres  aux  femmes,  qui 

en  avoient  faict  de  gi-ands  amas  à  Tentour  des  mu- 
railles,  et  en  avoient  mis  les  plus  grosses  dessus ,  telle- 
ment que  deux  femmes  seules  avec  une  corde,  aux  lieux 
de  précipice,  en  jettoient  sur  les  chrestiens  une  grande 
quantité  etles  endommageoient  beaucoup  :  d'autres  em* 
plissoient  des  peaux  de  chevaux  pleines  de  moyennes 
pierres,  et  les  jettoient  par  dessus  les  murailles  sur  les  as- 
saillans,  qui,  à  cause  de  la  flamme  causée  des  feux  artifi- 
ciels, ne  voy  oient  goutte  :  les  Turcs  à  cou  ps  d'arqué- 
buzes  et  de  flesches  les  frappoient  en  mire ,  et  en  tuoient 
et  blessoient  beaucoup  qui  se  retiroient  de  Tassant; 
d'autres,  à  qui  les  feux  d'artifice  brusloient  leurs  habits^ 
s'en  couroient  boutter  dans  le  Danube  pour  le  destein- 
dre. Mario  Farneze,  estant  bien  blessé  dez  le  commen- 
cement de  l'assaut,  se  retira  aussi,  et  Marc  Pie,  à  qui 
estoit  escheu  le  second  lieu,  alla  à  l'assaut  bravement, 
et,  devant  que  de  parvenir  sur  la  bresche,  il  fut  re- 
poulsé  par  cinq  fois;  en  fin,  y  estant  parvenu ,  il  s'y 
logea;  car  les  autres  qui  le  dévoient  suivre,  espouvan- 
tez  des  morts  et  des  blessez,  ne  montèrent  qu'à  demy  le 
mont  et  se  retirèrent.  Se  voyant  près  d'estre  forcé  par 
les  assiégez  d'en  sortir,  il  envoya  un  des  siens  au  gê- 
nerai Âldobrandin  luy  prier  de  luy  envoyer  des  gens, 
et  qu'il  entreprenoit  de  forcer  les  Turcs:  le  gênerai 
luy  manda  qu'il  trouvast  moyen  d'asseurer  son  loge- 
ment seulement  jusques  sur  le  soir;  ce  qu'il  fit  avec 
bien  de  la  peine. 

La  nuict  venue,  Ascagne  Sforce  l'alla  lever  de  là,  et 
fit  porter  aux  siens  nombre  de  mantelets,  avec  force 
instruments  pour  faire  quelques  retranchements  cou- 
verts affin  de  se  sauver  des  coups  d'arquebuzades  que 
les  Turcs  leur  eussent  peu  tirer  à  mire,  et  des  coups 

de  pierre  que  Ton  leur  eust  pu  encor  jetter  d'en  haut  : 
il  advança  fort  ce  retranchement  durant  vingt-quatre 
heures  qu'il  y  fut.  Ascagne  de  La  Corgne  luy  succéda , 
et,  par  le  commandement  du  gênerai  ^  qui  avoit  re- 
cognu  qu'il  valloit  mieux  gaigner  pied  à  pied  et  user 
plustost  de  la  sappe,  ce  qui  estoit  plus  utile ,  que  de 
penser  forcer  par  assauts  les  retranchements,  il  com- 
mença, partie  en  combattant,  partie  en  cavant,  de 
mettre  dessous  ce  que  Ton  avoit  cave  quelques  barils 
pleins  de  poudre ,  qui  firent  sauter  en  Tair  le  plus  dur 
du  haut  de  la  roche,  tellement  que  les  Italiens  gaigne- 
rent  par  ce  moyen  peu  à  peu  terre.  A  Corgne  succéda 
François  du  Mont,  et  à  cestuy-cy  Le  Bâillon.  Ces  six 
là  estoient  les  colonels  de  l'infanterie  italienne ,  les- 
quels furent  chacun  jour  et  à  leur  tour  logez  sur  la 
bresche,  et  qui  advançoient  tousjours  quelque  chose. 
Le  dernier  jour  d'aoust  Ascagne  Sforze  y  estant  re- 
,tourné  en  garde,  se  retrouvant  proche  d'une  petite 
tour  du  chasteau,  ayant  avec  luy  Charles  de  Gonzague 
et  nombre  des  siens ,  il  l'assaillit  si  valeureusement , 
qu'après  un  long  combat,  où  plusieurs  perdirent  la 
vie,  il  s'en  rendit  maistre  d'une  partie  d'où  il  pouvoit 
descouvrir  la  place  du  chasteau.  De  l'autre  costé  les 
AUemans  s'estoient,  avec  beaucoup  de  perte  dez  leurs, 
logez  aussi  auprès  de  la  bresche,  tellement  que  les 
Turcs,  se  voyans  prests  d'estre  forcez,  tinrent  conseil 
de  ce  qu'ils  devroient  faire  en  un  péril  si  eminent. 

Le  bascha  de  la  Natolie,  qui  estoit  le  seul  chef  de 
reste  dans  ceste  place,  car  l'Ali  Bega,  qui  y  avoit  tous- 
jours  commandé,  et  l'aga  des  janissaires,  avoient  esté 
tuez  de  deux  coups  de  canon  le  17  d'aoust,  leur  dit  : 
«  Mes  compagnons,  il  n'y  a  plus  d'apparence  de  demeu- 

rer  en  ceste  place,  je  croy  qu'il  nous  sera  plus  hono- 
rable d'en  sortir  et  mourir  en  combattant,  que  de 
nous  rendre  h  composition  à  nos  ennemis  :  nous  aurons 
de  la  gloire  de  vendre  nostre  mort  à  ceux  qui  nous  en 
voudront  empescher  l'issue ,  après  que  nous  aurons 
faict  des  mines  dans  ceste  place,  où  nous  mettrons, 
toutes  les  artilleries  et  munitions ,  affin  qu'au  mesme 
temps  que  nous  en  sortirons,  elle  soit  réduite  en  feu, 
et  que  les  ruynes  en  tumbent  sur  nos  ennemis.  Jamais 
il  n'a  esté  reproché  aux  Turcs  qu'ils  ayent  rendu  une 
forteresse  royale;  ne  soyons  point,  mes  chers  compa- 
gnons, les  premiers  qui  commettions  ceste  lascheté,  et, 
puis  que  nous  sommes  contraints  d'en  sortir  par  la 
force,  qu'au  moins  nos  ennemis  ne  s'en  puissent  jamais 
prévaloir.  »  Aucuns  approuvoient  la  pertinacité  de  ce 
vieillard,  et  se  ressouvenoient  de  celle  de  l'Ali  Bega 
qui  leur  avoit  tousjours  mis  devant  les  yeux  qu'il  fail- 
loit  plustost  tous  mourir  que  de  commettre  quelque 
chose  qui  pust  prejudicier  à  la  grandeur  de  l'empire 
des  Ottomans.  D'autres  aussi  proposèrent  que  l'on 
avoit  faict  pour  la  deflfense  de  ceste  place  tout  ce  que 
des  gens  de  guerre  pouvoient  faire;  que  l'on  leur  avoife 
promis  de  leur  donner  du  secours,  ce  que  le  beglier- 
bei  de  la  Grèce  n'avoit  peu  exécuter;  qu'il  failloit 
avoir  le  cœur  tendre  aux  crys  pitoyables  des  femmes 
et  des  petits  enfans;  aussi  que  les  braves  soldats  qui 
avoient  si  courageusement  deffendu  ceste  place  me- 
ritoient  mieux  d'estre  conservez  en  vie  pour  faire 
service  encor  au  Grand  Seigneur,  que  de  les  perdre  en 
une  si  tragique  resolution.  Après  plusieurs  discours 
ils  résolurent  que  l'on  tenteroit  des  assaillans  quelle 
composition  ils  leur  voudroient  donner ,  et  que  si  on* 

ne  la  leur  faisoit  honorable,  qu'ils  se  deffendroient 
jusques  au  dernier  souspir  de  leur  vie* 

Le  dernier  jour  d'aoust  un  renégat  qui  estoit  dans 
le  chasteau  commença  à  parler  du  haut  de  la  bresche 
en  langue  hongroise  à  quelques  AUemans  qui  estoient 
proches  de  là,  et  demanda  de  pouvoir  parler  au  gê- 
nerai de  l'armée.  Âussi-tost  on  alla  le  dire  à  l'archiduc, 
qui  envoya  le  lieutenant  du  marquis  de  Burgau  pour 
sçavoir  ce  qu'il  vouloit    dire.   Il  demanda  à  parle- 
menter, et  si  on  vouloit  faire  composition  honneste 
que  l'on  rendroit  la  place.  La  responce  fut  différée 
jusques  au  lendemain  matin,  que  ce  renégat  avec  quel- 
ques autres  Turcs  sortirent  pour  parlementer.  Du  com- 
mencement il  y  eut  beaucoup  de  paroles,  pour  ce  que 
les  Turcs  demandoient  des  conditions  advantageuses,  ce 
que  les  députez  de  l'archiduc  ne  leur  voulurent  ac- 
corder. Les  Turcs  envoyèrent  dez  leurs  dans  le  chas- 
teau pour  sçayoir  la  volonté  du  bascha  sur  ce  que  l'on 
leur  vouloit  promettre ,  et  les  Impériaux  à  l'archiduc 
pour  sçavoir  la  sienne  sur  ce  que  l'on  leur  demandoit 
Cependant  on  fit  deffences  de  tirer  de  part  et  d'autre. 
Rassemblez  au  bout  d'une  heure,  et  s'estant  trouvé 
d'abondant  en  ce  parlement  le  marquis  de  Burgau ,  le 
prince  don  Jean  de  Medicis ,  et  autres  chefs  chrestiens, 
les  Turcs  rapportèrent  que  le  ba;scha,  quant  à  sa  per- 
sonne, estant  jà  vieil,  et  ne  pouvant,  selon  l'aage,  es- 
pérer beaucoup  de  vie,  ne  voudroit  sur  la  fin  de  ses 
ans  tacher  sa  renommée  d'avoir  rendu  par  capitula- 
tion ceste  place,  si  ce  n' estoit  la  considération  qu'il 
avoit  de  ne  vouloir  perdre  tant  de  valeureux  soldats 
qui  luy  avoient  aussi  bien  esté  donnez  pour  les  con- 
server comme  la  forteresse,  la  perte  de  laquelle  ne 

pouvoit  qu'apporter  la  ruyne  à  ceux  qui  avoient  eu 
charge  de  la  secourir ,  et  ne  Tavoient  pas  faict^  qa*îl 
ne  vouloit  point  dire  que  les  chrestiens  ne  le  pussent 
forcer  y  mais  diroit  bien  que^  devant  qu'on  le  pust 
faire  y  il  feroit  perdre  la  vie  à  deux  fois  plus  de  chres- 
tiens qu'il  n'avoit  de  Turcs  avec  luy  ;  et  que  pour  son 
honneur  et  de  ceux  qui  estoient  avec  luy ,  qu'il  ne  ren- 
droit  la  place  qu'aux  conditions  qu'il  avoit  deman- 
dées. 

Les  chrel&tiens,  ayans pris advis  entr'eux ;  accordèrent 
aux  Turcs  de  sortir  avec  le  cimeterre  au  costé  et  au- 
tant de  bagage  que  chacun  d'eux  pourroit  emporter  ; 
aussi  que  l'on  leur  donneroit  des  barques  pour  estrè 
conduits  en  toute  seureté  jusques  à  Bude.  Geste  capi- 
tulation fut  effectuée  dez  la  pointe  du  jour  le  second 
de  septembre.  Premièrement  sortirent  les  personnes 
inutiles  à  la  guerre  qui  se  retrouvèrent  enfermez  dans 
ceste  place;  lesquels  ;  avec  les  femmes  et  les  enfans,  pou* 
voient  bien  estre  seize  cents  ^  puis  cinquante  cinq  sol- 
dats blessez  ;  et  mille  soldats  avec  trois  cents  janissai- 
res qui  monstroient  tous  estre  gens  de  com  mande- 
ment,  à  la  teste  desquels  estoit  le  bascha^  qui  estoit  un 
très-beau  vieillard  ;  estant  sorty  il  regarda  derrière 
luy  le  chasteau  avec  une  face  triste ,  et^  soupirant,  dit  : 
((  Jamais  les  Turcs  n'ont  faict  une  perte  de  telle  im- 
portance. >i 

Ainsi  qu'ils  s'embarquoient  sur  trente  six  barques , 
les  chrestiens  commencèrent  à  leur  reprocher  le  peu 
de  foy  qu'ils  avoient  gardé  à  la  composition  de  Javarin. 
Les  Turcs  respondirent  que  Ton  ne  trouveroit  point 
que  ce  fussent  ceux  de  leur  nation  qui  eussent  commin 
ceste  meschanceté ,  c  ar  sur  tout  ils  avoient  en  recom^ 

mandation  de  garder  la  foy  promise,  mais  que  ç'avoit 
esté  les  Tartares.  Geste  response  fut  acceptée  par  les 
chefs  pour  véritable,  et  fut  faicte  une  estroicte  def- 
fence  de  leur  mal  faire;  tellement  que  suyvant  la 
composition  ils  arrivèrent  sans  aucun  danger  à  Bude. 
Aupa];avànt  que  sortir  du  chasteau,  suivant  ce  qu'ils 
avoient  promis  de  ne  faire  aucune  tromperie,  ils 
monstrerent  comme  ils  avoient  préparé  les  mines  pour 
envoyer  ceste  place  en  l'air,  ce  qu'ils  n'eussent  sceu 
faire  sans  se  perdre;  mais  aussi  il  y  eust  eu  grand 
nombre  de  chrestiens  ensevelis  dans  ceste  ruine.  Ceux 
qui  emportèrent  de  l'honneur  d'avoir  bien  fait  en  ce 
siège  outre  le  comte  de  Mansfeldt,  furent  le  prince 
don  Jean  de  Medicis  (  lequel  est  à  présent  à  la  cour  du 
roy  Très-Chrestien)  et  Palfy.  Nous  avons  descrit  ce 
mémorable  siège  tout  d'une  suitte;  mais  avant  que  de 
dire  comme  l'armée  chrestienne  alla  à  Visgrade, 
voyons  ce  qui  se  passa  durant  iceluy  en  plusieurs  en- 
droicts. 

L'archiduc  Maximilian  estoit  en  la  haute  Hongrie 
avec  une  armée,  où  il  esperoit  combattre  les  Tartares, 
s'ils  entreprenoient  d'y  passer  pour  aller  joindre  le 
beglierbei  de  Grèce  à  Bude;  mais  ils  ne  passèrent 
point  la  Moldavie.  L'occasion  fut  que  le  chancela 
lier  de  Pologne  entra  dans  ce  pays -là  avec  une  ar- 
mée de  Polonois  pour  y  establir  un  vaivode  ou  hof- 
fodar,  ce  qu'ils  disoient  leur  appartenir,  et  non  pas 
au  prince  de  Transsilvanie  qui  y  avoit  mis  Etienne 
Zozuan,  et  luy  avoit  laissé  deux  mille  chevaux  hon- 
grois avec  plusieurs  belles  forces  du  pays  pour  s'y 
maintenir.  Or,  un  baron  de  Moldavie  nommé  Hiere- 
mie,  favorisé  des  Polonois,  avoit  pris  les  armes  contre 

Estienne ,  et  y  eut  plusieurs  combats  enlr'eux  deux  : 
mais  le  chancelier  Zamoski,  polonois^  estant  entré  en 
la  Moldavie  avec  une  grande  armée,  Estienne  fut  du 
tout  desfait  et  pris  prisonnier,  et  Hieremie  par  luy  mis 
en  sa  place. 

En  mesme  temps  le  grand  cam  des  Tartares,  Cazi- 
chiery ,  vint  avec  cent  mille  Tartares  sur  les  frontières 
de  la  Moldavie,  et  se  campa  aux  bords  de  la  rivière 
de  Pruth,  à  Fendroict  où.  elle  entre  dans  celle  de  Co- 
coza,pour,  suivant  la  volonté  du  grand  turc  Mahomet, 
establir  aussi  pour  vaivode  en  Moldavie  un  nommé 
Sediach  Tiniso.  Mais  après  quelques  rencontres  en- 
tr'eux  et  les  Polonois,  où  ils  eurent  du  pire,  ils  firent 
accord  que  Hieremie,  estably  par  les  Polonois,  de- 
meureroit  vaivode,  mais  qu'il  prendroit  l'investiture 
du  Grand  Turc,  et  luy  payeroit  le  tribut  accoustumé 
tous  les  ans.  Suivant  cest  accord,  le  cam  des  Tartares 
donna  l'estendart  à  Hieremie,  qui  demeura  par  ce 
moyen  vaivode  de  Moldavie. 

L'empereur  Rodolfe  en  fut  njerveilleusement  fasché 
contre  les  Polonois,  et  rescrivit  au  roy  de  Pologne 
que  toute  la  chrestienté,  avjec  juste  raison,  pourroit  se 
plaindre  et  crier  contre  luy  de  ce  qui  s'estoit  passé  en 
Moldavie  :  toutefois  qu'il  esperoit  de  luy  qu'il  feroit 
tant,  que  les  Polonois  à  l'advenir  empescheroient  les 
Thraces  et  les  Scites  de  venir  plus  faire  leurs  courses 
et  degasts  dans  les  pays  et  royaumes  chrestiens  alliez 
avec  luy;  et  qu'il  se  joindroit  et  feroit  ligue  avec  luy 
et  avec  les  autres  princes  chrestiens  contre  le  Turc; 
qu'à  fin  qu'il  ne  fust  destourné  de  cela,  qu'il  avoit  en- 
voyé exhorter  le  prince  de  Transsilvanie  de  conserver 
toute  bonne  voisinance  et  amitié  avec  les  Polonois;  et 

sans  en  venir  aux  armes  d'avantage^  qu*il  luy  avoit 
mandé  d'accorder  pacifiquement  leurs  différents.  Sa 
Sainctelé  escrivit  aussi  les  mesmes  plaintes  audict  Roy, 
niais,  comme  les  roys  de  Pologne  n'ont  pas  la  puissance 
absolue  sur  les  Pplonois,  et  que  toutes  les  principales 
affaires  se  résolvent  etï  conseil ,  le  chancellier,  qui  n'es- 
toit  nullement  amy  du  prince  de  Transsilvanie  pour 
de  particuliers  interests,  car  le  prince  de  Transsilva- 
nie en  avoit  chassé  les  Battorys  qui  luy  estoient  alliez, 
et  outre  que  la  noblesse  polonoise'estoit  désireuse  de 
conserver  la  paix  qu'ils  avoient  avec  les  Turcs,  ces 
lettres  ne  fuVent  de  grand  effect. 

Bien  que  les  Polonois  ne  fissent  la  guerre  ouverte 
au  Turc,  si  donnèrent  ils  un  grand  soulagement  à  la 
Hongrie,  en  ce  qu'ils  arrestetent  les  Tartares  de  passer 
l£|  rivière  de  Pruth,  ce  qu'ils  eussent  faict,  et  feusseht 
venus  au  secours  du  siège  de  Gran  ;  et  aussi  qu'ils  les 
amusèrent  d'une  ligue  qu'ils  dévoient  faire  ensemble 
pour  faire  la  gCierre  aux  Cosaques  qui  isont  dutre  la 
rivière  de  Nester,  affin  de  les  empescher  de  faire  plus 
leurs  courses  et  endommager  les  tfei-res  du  Grand 
Turc  hy  celles  dès  Tartares  :  tellement  que  la  saison 
de  pouvoir  passer  en  Hongrie  estant  escoûléé,  le  grand 
cam  envoya  un  ambassadeur,  nommé  Gianacmetagre, 
avec  lettres  au  roy  de  Pologne,  tant  en  son  nom  qu'au 
nom  de  son  frère  Leticherty  Galga,  et  de  ses  conseil^ 
1ers,  capitaines  et  soldats,  pour  le  semondre  de  faire 
la  guerre  ausdits  Cosaques,  et  luy  envoyer  quelques 
dons  en  signe. d'amitié.  Cest  ambassadeur  ayant  pré- 
senté ses  lettrés  et  donné  au  Roy  un  cheval  et  une  flè- 
che, il  fit  instance  que  l'on  envoyast  un  ambassadeur 
aussi  vers  son  prince,  avec  les  présents  que  Ton  luy 
43.  12 

voudroit  donner  :  mais  il  n'eut  sa  responce  que  par. 
lettres  scellées ,  et  fut  ainsi  envoyé  avec  un  présent 
d'une  robbe  de  soye  fourrée  de  martres  zibelines. 

Cependant  que  le  chancelier  de  Pologne  faisoit  la 
guerre  en  Moldavie,  le  prince  de  Transsilvanie  en- 
voya assiéger  Lippe,  qui  est  une  ville  forte  située  aux 
confins  de  Hongrie,  sur  la  rivière  de  Marons,  laquelle 
entre  dans  le  Tibische  à  Seged.  Chierolibet,  son  lieu- 
tenant, Vayant  investie  et  demeuré  quelque  temps  de- 
vant, il  fit  donner  l'assaut  à  la  ville  le  28  d'aoust,  si 
furieusement  que  les  siens  y  entrèrent,  mirent  tout 
au  fil  de  Fespée,  et  pillèrent  ceste  grande  ville.  La 
garnison,  s*estant  retirée  au  chasteau,  se  rendit  trois 
jours  après,  et  sortit  sans  armes,  vies  et  bagues  sauves. 
Ceste  ville,  Tan  i543)  fut  assiégée  un  longtemps  par  le 
vaillant  capitaine  G^stalde,  qui  avoit  une  grande  ar- 
mée de  diverses  nations,  où.  il  perdit  beaucoup  de 
gens  devant  que  la  prendre  :  à  ceste  fois  elle  fut  prise 
en  moins  de  quinze  jours  et  sans  beaucoup  de  perte. 

ÂlU  mesqie  temps  de  ceste  reddition  le  prince  de 
Transsilvanie  eut  advis  que  le  bascha  Sinan  passoit 
le  Danube  sur  un  pont  de  barques  pour  secourir  Lippe, 
et  qu'il  avoit  en  son  armée  soixante  mil  hommes,  tant 
de  pied  que  de  cheval.  Il  mit  en  conseil  s'il  devoit 
l'aller  combattre  :  les  opinions  furent  diverses;  mais, 
ayant  dans  son  armée  diverses  nations,  sçavoir:  Hon*- 
grois,  Raschiens,  Vallaches,  Moldaves  et  Transsil- 
vains,  ea  nombre  de  plus  de  quarante  mille  hommes, 
lesquels,  pour  les  victoires  qu'ils  avoient  obtenues  sur 
les  Turcs,  estoient  devenus  du  tout  présomptueux ,  ils 
demandèrent  bataille ,' disans  qu'ils  vouloient  aller 
rencontrer  l'ennemy  de  la  chrestienté  pour  se  deli- 

vrer  de  son  joug  tyrannique.  Les  vieux  capitaines  re- 
nîonstrerent  que  c'estoit  hazarder  en  une  journée  tous 
leurs  travaux  passez ,  et  qu'il  valloit  mieux  jetter  quel- 
que ville  eiï  teste  à  ceste  armée,  et  y  mettre  dedans 
des  gens  de  guerre  pour  la  delfendre,  afin  que  par  ce 
moyen  elle  se  ruinast.d'elle-mesme.  Ces  peuples  rejetr 
terent  du  tout  ce  conseil,  et  d'une  mesme  voix  dirent 
à  leurs  chefs  qu'ils  vouloient  combattre  le  bascha  Si- 
nan  avant  qu'il  èust  joint  les  Tartares  qui  estoient  lors 
campez  sur  Ja  rivière  de  Pruth,  et  qu'ils  eii  auroient 
meilleur  marché  séparez  que  joincts.  Le  prince  trans- 
silvain  prenant  bon  augure  du  courage  de  ces  peu-* 
pies,  il  lesmena  avec  telle  diligence  qu'ils  arrivèrent  le 
sixiesme  jour  de  septembre  au  matin  sur  les  bords  du 
Danube,  où  ils  trouvèrent  que  Sinan  avoit  fait  desjà 
passer  la  moitié  de  son  armée  sur  des  ponts  de  bar- 
ques faits  exprès.  Ce  prince  voyant  que  sa  diligence 
luy  apportoit  ceste  commodité  de  pouvoir  combattre 
la  moitié  de  l'armée  des  Turcs,  et  la  defTàire  devant 
que  l'autre  fiist  passée,  il  exhorta  et  rengea  inconti- 
nent ses  gens  à  la  bataille  avec  une  telle  diligence, 
que  sur  les  neuf  heures  du  matin  le  combat  commença, 
et  fut  continué  avec  une  telle  animosité  de  part  et 
d'autre,  que,  quatre  heures  durant,  on  n'eust  sceu  dis- 
cerner de  quel  costé  la  victoire  devoit  tomber,  bien 
que  toute  la  campagne  fust  couverte  d'homme»  et  de 
chevaux  tués.  Estant  arrivé  aux  chrestiens  six  mille 
chevaux  de  renfort,  ceux  qui  s'estoient  eschauflfez  au. 
combs^t  s'en  retirèrent,  en  ordre  toutesfois  et  comme 
pour  prendre  quelque  repos,  afin  de  f'allier  ceux  qui 
s'estoient  ^séparez.  Les  Tùrc^  de  leur  costé  firent  le 
mesme,  et  eurent  parce  moyen  loisir  d'estre  secourus 

(l'une  partie  de  ceax  qui  estoient  outre  le  Danube  ^ 
lesquels  on  faisoit- passer  vistement  le  pont  et  prendre 
place  de  bataille.  Après  que  les  armées  eufent  esté 
l'espace  d'une  heure  comme  pour  prendre  baleine,  le 
combat  se  recommença  de  part  et  d'autre  avec  une 
telle  férocité  que  Ton  ne  TÎt  plus  incontinent  que  ren* 
fort  de  tuerie;  ce  ne  fut  plus  qu'horreur  et  espou vante- 
ment  de  tous  costez  jusques  sur  le  soir  que  les  Turcs 
commencèrent  à  bransler,  et  purs  à  fuïr  avec  une  telle 
confusion  ;  que,  peu  après  que  Sinan  eust  passé  le  pont 
pour  se  sauver,  les  barques  commencèrent  à  se  desla- 
cher,  et  tout  ce  qui  estoit  dessus  périt  dans  le  Danube, 
avec  ceux-là  qui,  pensant  ésviter  Tespée  des  chrestiens, . 
voulurent  traverser  ce  grand  ileuve.  On  a  escrit  qu'il 
se  perdit  en  ceste  journée  plus  de  vingt-cinq  mille 
Turcs,  et  des  chrestiens  djx  mille.    * 

Après  ceste  bataille,  le  prince  de  Transsilvanie 
voyant  qu'il  n'y  avoit  point  moyen  de  poursuivre  Si- 
nan au  delà  du  Danube,  il  s'en  alla  auï  environs  de 
Temessvar  qu'il  esperoit  assiéger.  Ceste  ville  n'est  qu'à 
sept  lieues  françoises  de  Lippe,  et  est  située  sur  la  ri- 
vière de  Teniez,  laquelle  aussi  se  «^a  rendre  dans  la 
Tibisce ,  et  de  là  dans  le  Danube  près  Belgrade  ;  car 
ce  prince  fai$oit  son  dessein  de  se  cendre  maistre  de 
tout  ce  qui  est  entre  la  Transsilvanie,  le  Danube  et  la 
Tibisce;  mais  le  nombre  des  chrestiens  qui  se  perdit 
en  ceste  dernière  victoire  fit  qu'il  se  trouva  court' 
pour  ceste  entreprise.  Or,  après  y  avoir  séjourné  près 
de  six  semaiqes,  et  ayant  eu  advisque  Sinan,  ayant 
tournoyé  en  la  Bulgarie,  avoit  ramassé  les  restes  de  son 
armée,  passé  sur  un  pont  de  barques  le  Danube  au- 
près Giorgiu ,  et  s'en  estoit  allé  à  Tergoviste  en  .Vala- 

chie  y  là  où  il  esperoit  joiadre  en  bref  les  Tarlares^  puis 
se  venger  sur  la  Transsilvanie  des  pertes  qu'il  avoit 
receuësy  cest  advis  fît  tenir  conseil  au.Transsilvainde 
ce  qu  il  deyoit  faire  :i\  fut  résolu  qu'aussi  tost  que  les 
reistres  qu'envoyoit  l'archiduc  Massimilian;  avec  cent 
cinquante  chevaux  italiens  adventuriérs  conduits  par 
Silvio  Picolominiy  seroient  joints  en  l'armée^  que  Ton 
chemineroit  droict  à  Tencontre  de  Sinan  ;  ce  que  l'on 
fît  le  quinziesnie  d'octobre  y  l'armée  estant  de  dix  mille 
chevaux  et  quinze  mille  hommes  de  pied.  Ausslhcit 
que  Sinan  sceut  que  le  prince  transsilvain  venoit  de 
Valachie^  il  se  résolut  de  sortir  de  Tergoviste  où  il 
estoit^  et  s'aller  retirer  à  Burcharest,  h  deux  lieues  de 
là,  lieu  fort  et  advantageux  pour  se  camper  ;'et;  pour 
arrester  les  Transylvains  victorieux ,  il  laissa  dans  une 
église  près  le  palais  des  vaivodes  de  Valachie,  de  la- 
quelle les  Turcs  faisoient  une  citadelle,  quinze  cens 
hommes  de  guerre  sous  la  charge  du  bàscha  de  Gara- 
manie  et  du  bei  d'Albanie. 

Sur  ceste  retraicte  le  prince  transsilvain  tint  con- 
seil, où  estoit  mesmes  le- nonce  de  Sa.  Sainctcté  qui 
estoit  lors  en  cestq  armée.  Il  y  eut  divers  advis  :  la  plus 
grand'part  soustenoient  qu'il  failloit  poursuivre  les 
Turcs  que  l'on  disoit  estre  fort  espou vantez,  sans  s'ar- 
rester  de  vouloir  forcer  le  fort  de  Tergoviste;  «  car, 
disoient-ils,  si  Sinati  est  entièrement  desfaict  par  nous, 
il  ny  a  point  d'apparence  que  les  Turcs  qui  sont  dans 
ce  fort  veuillent  s'y  opiniastrer,et  par  ce  moyen  il  toqi* 
bera en  la  puissance  des  chrestiens  sans  perte;  au  con- 
traire, si  l'on  l'attaque  maintenant,  et  que  Ton  donne 
loisir  à  Sinan  de  se  camper  en  lieu  fort,  sans  doute  en 
peu  de  temps  il  pourra  luy  venir  de  nouvelles  et 

grandes  forces^  donnera  secoars  au  fort,  nous  forcera 
de  lever  le  siège ,  et  recommencera  en  ces  provinces 
deçà  le  Danube  les  feiix  de  la  guerre  que  Ton  y  a  pres- 
que esteînts.  <c  Au  contraire,  d'autres  opinèrent  qu'il 
falloit  assiéger  et  prendre  le  fort  avant  que  de  suivre 
Sinan,  et  disoient  :  ce  Ou  il  s*est  retiré  pour  crainte  de 
nous,  ou  pour  trouver  un  lieu  advantageux  pour  com- 
battre :  soit  eu  Tun  ou  en  Uaùtre  de  ces  deux  desseins, 
puis  qu'il  a  eu  advis  iin  jour  et  une  nuict  auparavant 
litsfre  venue ,  il  a  peu  prendre  tel  advantàge  qu'il  a 
voulu,  et  toute  nostre  poursuitte  ne  serviroit  de  rien. 
Si  nous  allons  après  luy  nous  demeurerons  au  milieu 
de  d'eux  ennemis,  ayant  le  fort  de  Tergoviste  derrière, 
d'où  on  donnera  beaucoup  de  travail  à  tout  ce  que  Ton 
ameneràdeTranssilvanieenl'armée  chrestienne,  etpos- 
sible  Sinan  en  teste  qui  sera  campé  en  lieu  advanta- 
geux;  mais,  outre  cela,  l'armée  chrestienne  est  trop 
^harassée  de  la  diligence  qu'elle  a  faite  à  venir  des  en- 
virons de  Temessvar,  et  est  hors  de  toute  apparence 
de  guerre  de  l'aller  faire  affronter  contre  un  ennemy 
frais  et  qui  s'est  reposé  ;  ce  seroit  trop  manifestement 
la  mettre  au  hasard  d'estre  entièrement  deffaite.  »  En  fin 
il  fut  résolu  de  demeurer  aux  environs  de  Tergoviste, 
et  envoyer  prendre  langue  de  ce  qu'estoient  devenus 
les  Turcs,  à  quoy  l'on  n'arresta  guerres;  et  ceux  qui 
y  furent  envoyez  rapportèrent  qu'ils  s'alloient  camper 
en  lieu  bien  fort  de  situation  non  loing  de  là,  et  que  Âs« 
san  bascha  faisoit  l'arriere-gârde  eh  bonne  ordonnance 
avec  quatre  mille  chevaux  turcs.  Sur  cést  advis,  dès  le 
soir  du  dix-septiesmé  de  ce  mois,  on  résolut  d'assiéger 
le  fort  de  Tergoviste,  et  à  l'heure  mesme  il  fut  investy, 
reoognu,  et  la  batterie  dressée.  Dès  le  lendemain  ma* 

tin  elle  commença  à  tonner  furieusement;  mais,  comme 
on  ^it  que  cela  apportoit  peu  de  profit,  pource  qu£  le 
terre-plain  faisoit  une  merveilleuse  résistance^  les  as- 
saillans  commencèrent  en  mesme  temps  à  travailler  à 
la  sappe,  puis  à  faire  force  feux  artificiels  pour  faire 
une  ouverture  à  ce  fort  qui  n'estoit  que  de  bois.  Sur  le 
soir,  ils  donnèrent  un  si  furieux  assaut  qu'ils  entrèrent 
dedans  pesle-mesle,  et  taillèrent  en  pièces  tout  ce  qui 
s^y  trouva,  excepté  le  bascha  et  le  béi  qui  furent  en- 
voyez prisonniers  à  Corone,  et  trois  Turcs  qui  se  jet- 
terent  par  dessus  les  murailles,  et  se  sauvèrent  à  la  fa- 
veur de  la  nuict  au  camp  de  Sinan ,  auquel  ils  mirent 
telle  espouvante ,  que ,  bien  que  les  Turcs  eussent  com- 
mencé, à  fortifier  Burcharest,  ils  l'abandonnèrent  et 
tous  leurs  retranchemêns ,  le  bagage  et;  mesmes  de 
l'artillerie,  reprenans  le  chemin  pour  aller  repasser  le 
Danube  à  Georgiu  et  se  sauver  en  la  Bulgarie.  Âyans 
passé  la  rivière  de  Télez,  ils  rompirent  tous  les  ponts, 
et  en  d'autres  endroits  aussi,  afin  de  rendre  inutile 
toute  poursuitte  que  Ton  leur  eust  voulu  faire.  Le 
prince  adverty  de  ceste  fuitte,  le  dix-neufiesme  de  ce 
mois  il  fit  cheminer  l'armée  chrestienne  droict  à  Bur- 
garest  par  de  très-rudes  chemins,  et,  voyant  le  de- 
sordre que  son  ennemy  y  avoit  laissé,  il  s^advança  pour 
luy  couper  chemin  et  tascher  à  arriver  devant  luy  à 
Georgiu,  qui  est  un  bon  chasteau  où  Sinan  avait  mis 
une  garnison  de  huict  cens  Turcs  pour  luy  servir  d'es- 
paule  en  un  besoin  à  se  sauver  par  le  pont  au  delà  du 
Danube;  mais  le  prince  n'y  put  arriver  que  le  vingt- 
huictiesme  de  ce  mois,  et  lors  que  Sinan  avoit  desjà 
fait  passer  la  plus-part  des  siens  outre  le  fleuve,  et  n'y 
avoit  plus  à  passer  que  six.  mille  Turcs  de  l'arriére- 

garde ,  et  bien  dix  mille  esclaves  chrestiens  qu'ils 
avoient  pqs  en  la  Valachie,  avec  la  garnison  qui  estoit 
dans.  Giorgiu. 

Aussi  tost  que  T^ivant  -  garde  des  Trahssilvains  eut 
recognu  que  Sinan  estoit  passé  delà  le  Danube ,  sans 
attendre  le  commandement  de  leur  prince ,  ellâ  char- 
gea si  rudement  les  six  mille  Turcs  restez ,  qu'après  en 
avoir  tué  la  plus  grand  part ,  les  autres  se  sauvèrent 
en  foule  par  dessus  le  pont,  dont  plusieurs  tombèrent 
et  se  noyèrent  dans  l'eau.  Les  Transsilvains  recouvrè- 
rent aussi  ces  pauvres  âmes  chrestiennes  que  les  Turcs 
emmenoient.escl^veS;  entre  lesquelles  il  y  a  voit  grand 
noqGibre  de  femmes  et  d'enfans  :  ils  firent  encor  un 
grand  butin  d'animaux  et  de  bagage.  L'artillerie  du 
chasteau  qui  defiendoit  l'entrée  du  pont  tira  si  furieu- 
sement qu'elle  empesch^  les  chrestiens  de  passer  et 
poursuivre  leurs  ennemis,  et  furent  par  ce  moyen  con- 
traincts  de  se  tenir  en  armes  le  long  de  la  nuict. 
-  Dès  le  lendemain  matin  le  prince  transsilyain  fit 
recognoistre  le  chasteau  qui  estoit  entouré  de  bons 
fossez  remplis  d'eau,  laquelle  s'y  coule  du  fleuve,  et  fit 
incontinent  dresser  sa  batterie;  mais,  n'ayant  que  des 
pièces  qui  ne  portoient  au  plus  que  des  boulets  du 
poids  de  trente  livres,  onneput  pas  faire  grande  ruine; 
aussi  que  Sinan  ayant  mis  la  plus  part  de  son  armée 
dans  une  isle  au  milieu  du  Danube  vis  à  vis  de  Gior- 
giu, il  faisoit  donner  tel  secours  qu'il  vouloit  aux  as- 
siégez par  le  pont  qui  estoit  deffendu  de  l'artillerie  du 
chasteau  et  de  deux  galères  bien  armées. 

Le  prince,  jugeant  qu'il  falloit  brusler  ce  pont  avec 
des  feux  d'artifice  avant  que  d'entreprendre  d'avantage 
contre  le  chasteau,  pensoit  le  faire  brusler  la  nuict  par 

Silf  ie  Picolomini^  mais  il  en  fut  empesché  àceste  pre- 
mière fois ,  et  y  laissa  beaucoup  de  morts  de  ceux  qui 
raccompagnèrent  à  ceste  entreprise.  Mais  depuis^  sça- 
voir  la  nuict  du  dernier  jour  du  mois,  estant  mieux 
garny  .de  ce  qui  luy  estoit  nécessaire,  teiitant  encor 
ceste  entreprise,  il  (il  brusler  une  partie  de  ce  pont, 
tellement  que  le  premier  jour  d'octobre,  dès  le  matin, 
on  changea  la  batterie,  et  fit  on  bresche  de  la  largeur 
de  quatre  ])rassées.  Sur  le  midy  l'assaut  se  donna  si 
furieusement  que  les  Italiens,  qui  y.  estoient  peu  en 
nombre,  demandèrent  la  pointe;  mais^repoulsez,  et 
puis  soustenus  des  Hongriens,  après  avoir  combatu 
long  temps,  ils  forcèrent  la  brescLe,  et  mirent  au  fil 
de  l'espée  tout  ce  qui  se  rencontra  devant  eux.  Cepen- 
dant que  les  Hongriens  alloient.à  Tassault,  les  Turcs 
qui  estoient  dans  Tisle  au  milieu  du  Danube  en  tuè- 
rent plusieurs  de  coups  de  mousquet  et  de  pièces  de 
campagne.  Des  deux  galères  qui  estoient  auprès  du 
port,  une  fut  enfoncée  à  coups  de  canon,  l'autre  fut 
prise  par  les  chrestiens. 

Les  chrestiens  n'ayant  des  barques  pour  faire  un 
pont  et  passer  le  Danube  pour  suivre  Sinan ,  ils  de- 
meurèrent quelque  temps, à  Georgiu.  Sur  la  proposi- 
tion que  l'on  fit  d'y  laisser  garnison  pour  conserver 
ceste  place  pour  retraite,  et  de  bastir  un  fort  dans 
l'isle  qui  est  vis  à  vis  pour  empescher  les  Turcs  de 
passer  par  là  et  mener  du  secours  par  eau  à  ceux  de 
Hongrie ,  après  que  ceste  affaire  eut  esté  long  temps 
disputée,  on  jugea  qu'il  seroit  plus  utile  de  mettre  le 
feu  dans  ceste  place  et  la  ruyner;  ce  que  Ton  fit.  Le 
prince  Sigismond,  pour  passer  les  rigueurs  de  Fhyver, 
s'en  retourna  à  Corone^  emmenant  soixante  et  dix 

pièces  d'artillerie,  tant  grosses  que  petites ,  qu'il  avoit 
gaignées  en  ceste  dernière  expédition  qu'il  avoit  faicte 
sur  les  Turcs  y  avec  quantité  de  munitions ,  les  siens 
diargez  de  riches  butins,  et  principalement  de  grande 
quantité  de  chameaux  et  de  chevaux  ;  puis  il  repartit 
les  siens  en  diverses  garnisons.  Outre  cela  il  trouva 
que  Ghirolebiet  son  lieutenant ,  qu'aucuns  appellent 
le  sieur  Kyral,  lequel  il  avoit  laissé  à  Lippe,  avoit  pris 
Vilàgesvar  et  Tena,  places  proches  de  Temessvar,  par 
composition  le  a4  d'octobre.  Bref,  ce  prince  acquit 
en  ceste  année  beaucoup  d'honneur  pour  avoir,  avec 
forces  du  tout  inégales,  au  jeune  aage  où  il  estoit, 
deffaict  plusiejirs  fois  et  faict  courir  devant  luy  Sinan 
qui  estoit  le  plus  vieil  capitaipe,  le  plus  fortuné,  le 
plus  estimé,  et  le  plus  grand  des  Turcs;  aussi  estoit-il 
le  plus  cruel  ennemy  que  eussent  les  chrestiens.  Ao 
contraire,  Sinan  fut  blasmé  à  la  Porte  du  Grand  Turc 
d'avoir  laissé  perdre  Gran  sans  le  secourir,  et  d'avoir 
esté  battu  par  les  Transsilvains.  Il  y  envoia  ses  ex- 
cuses par  esprit ,  mettant  la  faute  sur  l'audace  et  le 
peu  d'obéissance  des  gens  de  guerre,  et  ne  se  trouva 
point  lors  sans  crainte  que  l'on  luy  en  ûst  autant  qu'il 
en  avoit  procuré  au  bascha  Ferat. 

Durant  aussi  les  mois  de  septembre  et  d'octobre  il 
se  passa  en  l'une  et  l'autre  Hongrie  plusieurs  choses 
remarquables.  En  la  haute,  l'archiduc  Maximiliaû  as- 
siégea et  prit  à  composition  Sainct  Nicolas  le  17  d'oc- 
tobre; de  quoy  espouvantezles  Turcs  qui  estoient  dans 
Scandar  et  dans  Bac  abandonnèrent  ces  places-là  après 
y  avoir  mis  le  feu. 

Pendant  le  siège  de  Gran ,  le  colonel  Herbestern  t 
aVec  les  gouverneurs  qui  commandoient  airx  places 

subjectes  à  TEmpereur  en  la  Styrie  et  Vinmarctie , 
assembla  une  armée  de  dix  mille  hommes,  tant  de  pied 
que  de  cheval,  et,  cependant* que  les  Turcs  pensoient 
secourir  Gran payant  eu  advis  que  dans  Bakochza  la 
garnison  y  estoit  foible,  il  fit  tourner  la  teste  de  son 
armée  xle  ce  costé  là  pour  Fassieger.  Ce  que  ayant  en- 
tendu les  Turcs  qui  estoient  dedans,  ils  se  chargèrent 
de  ce  qu'ils  ayoient  de  plus  précieux,  et  s'enfuirent  à 
Zighet  qui  n'en  est  distant  que  de  quatre  ou  cinq 
lieues,  puis  mirent  le  feu  dans  la  forteresse  :  mais  l'ad- 
vantgarde  des  chrestiens  fit  telle' diligence  ^  qu'elle  y  ar- 
riva assez  à  temps  pour  faire  esteindre  le  feu  et  empes- 
cher  cest  embrasement.  L'on  trouva  dedans  trente^six 
pièces  de  canon  que  les  Turcs  avoient  rendues  inutiles. 
Us  abandonnèrent  aussi  plusieurs  petites  places  en  ce 
pays  là  où  ils  tenoient  garnison,  et  les  chrestiens  cou- 
rurent tout  le  territoire  de  Zighet. 

Le  bascfaa  de  Bosne,  ayant  eu  advis  que  les  Impé- 
riaux estoient  aux  environs  de  Zighet ,  assembla  douze 
mille  hommes,  tant  de  pied  que  de  cheval,  passa  la 
Save,  et  s'achemina  pour  empescher  le  colonel  Her- 
bestein  de  molester  ceux  de  Zighet.  En  mesme  temps 
qu'il  passa  par  la  Croatie,  les  sieurs  Lencovits  et 
L'Echemberg ,  gouverneurs  de  la  Croatie  et  de  la 
Sclavonie  pour  l'Empereur,  s'allèrent  joindre  audit 
colonel  Herbestein,  puis  tous  ensemble  vindrent  pré- 
senter bataillé  au  bascha,  où,  après  un  combat  de 
deux  heures ,  les  Turcs  prindrent  la  fuitte;  et  en- 
tr'autres,  le  bascha,  qui  estoit  des  mieux  montez,  se 
sauva  estant  blessé,*  laissant  cinq  mille  des  siens  sur  la 
pkce. 

Après  ceste  victoire,  qui  fut  le  septiesine  septembre, 

cinq  jours  après  que  le  chasteau  de  Gran  futrendu^ 
les  Impériaux  délibérèrent  d'assiéger  Petrine  :  le  28 
dudit  mois  ils  l'investireiit  et  dressèrent  leur  batterie; 
mais  y  comme  ils  n'avoient  que  de  petites  pièces ,  n'en 
ayant  pu  mener  dé  grosses  pour  l'incommodité  des 
montagnes,  après  avoir  faict  une  petite  bresche  et 
donné  un  assaut  où  ils  perdirent  six  vingts  hommes, 
ils  levèrent  ce  siège.  En  s*en  retournant  à  Sissag,  on  les 
vint  advertir  que  Chrustan,  bei  de  Petrine,  autheur 
de  tant  de  maux  et  de  ruynes-que  ces  pays  là  avoient 
soufferts  depuis  le  conunencement  de  ceste  guerre, 
avoit  esté  tué  en  defiendant  la  bresche;  dont  les  Turcs 
estoient  tellement  espouvantez,  que,  si  les  Impériaux 
y  retournoient,  ils  abandonneroient  ceste  forteresse. 
Herbestein  crut  cest  advis  et  le  trouva  véritable ,  car 
au  seul  bruit  qu'il  retournoit,  les  Turcs  abandonnè- 
rent ceste  place,  emportans  ce  qu'ils  y  avoient  de 
meilleur,  puis  mirent  le  feu  en  la  forteresse,  lequel 
fut  incontinent  esteint  par  quelques  habitans  qui  ne 
s'en  estoient  fuys.  Les  portes  ouvertes,  Herbestein  se 
rendit  maistre  du  fort  de  Petrine,  de  huict  gros  ca- 
nons et  de  quelques  pièces  de  campagne.  Voylà  ce  qui 
se  passa  cest  esté  aux  frontières  de  la  basse  Hongrie  et 
de  la  Croatie  entre  les  chrestiens  et  les  Turcs.  Voyons 
ce  que  fit  l'armée  chrestienne  conduitte  par  l'archiduc 
Mathias  après  la  prise  de  Gran. 

Le  duc  de  Mantouë,  Vincent  de  Gonzague,  que 
nous  avons  .dit*  avoir  promis  d'aller  en  la  guerre  de 
Hongrie  comme  prince*  de  l'Empire,  avec  quinze 
cents  chevaux,  ayant  esté  à  Prague  voir  l'Empereur, 
arriva  à  Vienne  le  3  septembre  avec  ceux  de  sa  mai- 
son seulement,  car  sa  caviilerie.  estoit  passée  quelques 

jours  auparavant  en  Tarmée  à  Gran.  Il  y  fut  reœu  fort 
royalement  par  le  gouverneur.  Après  qu'il  eut  donné 
ordre  à  ce  qui  luy  estoit  besoin  pour  se  rendre  en  Tar- 
méej  et  receu  le  saint  sacrement  de  Teucharistie  au 
conventdes  religieuses  de  la  Roy  ne,  il  y  fit  aussi  com- 
munier tous  les  siens  par  l'evesque  d'Avila,  qui  portoit 
en  ceste  guerre,  avec  permission  de  Sa  Sainctete',  quel<- 
ques  gouttes  du  sang  de  Nostre  Seigneur  Jesus-Christ, 
qui  avoient  esté  prises  de  celuy  qui  est  si  soigneuse- 
ment conservé  à  Mantouë  ,  et  ce  dans  un  vase  d'or  ; 
ce  que  Son  Altezze  faisoit  faire  à  l'exemple  des  an- 
ciens roys  de  Jérusalem ,  qui  faisoieiit  porter  de  la 
vraye  croix  devant  eux  quand  ils  alloient  à  la  guerre 
contre  les  infidelles.  - 

Ce  prince  s'estant  embarqué  le  treiziesme  septem- 
bre sur  le  Danube,  il  arriva  trois  jours  après  à  Moschi, 
au  dessous  de  Komorre,  où  il  tnit  pied  à  terre,  et  où 
Charles  de  Bossi  et  toute  la  cavallerie  italienne  qui 
estoit  en  l'armée  le  vint  trouver.  S'acheminant  à 
Gran,  l'archiduc  Mathias,  le  marquis  de  Burgau,  Do- 
rie,  et  tous  les- principaux  de  l'armée,  luy  vindrent 
une  lieuë  au  devant.  En  ceste  rencontre  ce  ne  furent 
que  démonstrations  de  courtoisie  et  d'amitié. 

Peu  de  jours  auparavant  l'arrivée  dudict  duc,  l'ar- 
chiduc avoi^  envoyé  Palfy  recognoistre  Visgrade,  ju- 
geant que  c'estoit  la  place  que  l'on  devoit  la  première 
attaquer  y  bien  qu'elle  fust  de  là  le  Danube,  affin  de 
plus  en  plus  s'approcher  deBude.  Quanta  la  ville,  elle 
n'estoit  aucunement  forte  jamais  le  chasteau,  qui  est  au 
coupeau  d'une  montagne,  jestoit  fort  bon  et  bien  garny 
d'artillerie ,  d'où  on  pouvoit  empescher  les  bateaux  de 
monter  ou  descendre  en  cest  endroict  là ,  à  cause  que 

le  Danube  y  est  estroit.  C'est  aussi  là  le  lieu  où  jadi$ 
la  couronnç  des  roys  de  Hongrie  estoit  gardée. 

Après,  la  prise  de  Gran  les  Valons  se  mutinèrent 
faute  d'estre  payez,  puis  un  régiment  de  lansquenets, 
les€[uels  tous  commencèrent  à  faire  de  grandes  hosti«> 
litez  sur  le  plat-pays  qui  estoit  amy  des  chrestiens  ; 
mais  y  Tarcfaiduc  les  ayant  fait  asseurer  que  Ton  atten» 
doit  en  bref  de  l'argent  que  Barthélémy  Petzen  ap- 
portoit  de  Prague,  et  qu'ils  seroient  payez,  ceste  mu*- 
tinerie  s'appaisa  après  qu'ils  eurent  receu  quelques 
payes.  Ce  Petzen  estoit  secrétaire  de  TEmpereur,  et 
avoit  esté  ambassadeur  à  Constantinople  :  sa  venue 
en  l'armée  fit  soupçonner  aux  Italiens  qu'il  brassoit 
quelque  moyen  de  paix  entre  l'Empereur  et  le  Turc, 
pource  que  Ton  le  cognoissoit  homme  de  négociation 
civile,  et  non  pas  propre  pour  les  armes;  ce  que  plu* 
sieurs  autres  creurent. aussi  envoyant  manquer  beau- 
coup de  choses  nécessaires  pour  continuer  une  grande 
guerre,  et  jugea-on  dèslors  que  ceste  grande  armée^ 
qui  se  montoit  à  plus  de  soixante  mille  hommes,  ne 
feroit  pas  de  grands  effects,  tant  pour  la  division  qui 
estoit  entre  les  grands,  lesquels  y  avoient  charge  et 
commandement,  que  pour  les  maladies  qui  s'estoient 
engendrées  parmy  les  Italiens,  dont  plusieurs  mou- 
roient.  La  cause  de  leur  maladie  procedoit,  outre  le 
changement  de  climat  qui  est  plus  froid  qu'en  Italie, 
d'avoir  mangé  avec  voracité  des  fruits  de  Hongrie  en 
ceste  saison  d'automne ,  lesquels  ne  sont  pas  nourris 
d'une  telle  chaleur  que  cei^x,  d'Italie  ;  aussi  que  dans 
Bude ,  qui  estoit  en  apparence  la  ville  que  l'on  devoit 
assicîger  après  Gran,  il  y  avoit  dix  mille  vieux  soldats 
pour  la  deflendre  en  cas  d'un  siège.  Nonobstant,  l'ar- 

mée  impériale  fit,  comme  l'on  dit,  un'pas  d'advance 
en  la  Hongrie;  Iç. gênerai  Aldobrandin  et  Palfy  avec 
huict  mille  hommes  de  pied  allèrent  investir  Vis- 
grade.  A  leur  arrivée  ils  furent  saluez  de  force  canon- 
nades tirées  du  chasteau,  et,  pensant  que  les- Turcs, 
deussent  defFendrela  ville ,  ils  se  prepajrerent  pour  la 
battre;  mais  Tespouvante  qui  se  mit  parmy  les  assié- 
gez pour  le  bruict  qui  courut  que  le  bascha  de  Man- 
touë  (ainsi  appelloient-ils  le  duc)  estoit  arrivé  en 
rarmée  avec  vingt  mil  Italiens,  fit  que  tout  le  long 
de  la  nuict  ils  transportèrent  tout  ce  qu'ils  peurent 
au  chasteau  ^  d'autres  par  eau  se  retirèrent  outre  le 
Danube  en  d'autres  lieux,  puis  mirent  le  feu  en  quel- 
ques endroits  de  la  ville;  tellement  que  le  .matin  les 
Impériaux  sans  aucun  empeschement,  advertis  de  la 
retraicte  des  Turcs  par  quarante  pauvres  chrestiens 
qui  estoient  demeurez  dans  la  ville ,  ils  y  entrèrent  et 
esteignirent  le  feu. 

Deux  jours  après,  l'archiduc  Mathias,  le  duc  de 
Mantouë,  celuy  de  Braciano  et  plusieurs  grands  isei- 
gneurs,  avec  le  gros  de  l'armée,  arriveront  à  Visgrade. 
Le  dixseptiesme  de  septembre  la  batterie  commença 
avec  neuf  grosses  pièces  de  canon  contre  le  chasteau. 
Les  assiégez  firent  tout  ce  que  gens  de  guerre  pour- 
roient  faire  en  la  deffence  d'une  telle  place  :  les  Ita- 
liens, les  pensant  avoir  d'assaut,  en  furent  si  rudement 
repoulsez,  que  plusieurs  d'entr'eux  y  perdirent  la  vie, 
et  entr'autres  le  chevalier  de  Sainct  Georgesr.  La  bat- 
terie estant  recommencée  le  21  dès  le  matin  pour 
faire  plus  grande  bresche  afin  de  donner  l'assaut 
gênerai,  elle  fut  continuée  tout  le  long  du  jour  jus- 
ques  sur  le  soir  que  les  Italiens  se  logèrent  sur  la 

porte.  Alors,  les  Turcs  demandèrent  à  parlementer  et 
à  se  rendre  à  composition.  Aucuns  conseilloient  de 
ne  .les  y  pas  recevoir  :  d'autres  furent  d'advis  con- 
traire ;  en  fin  ^  ayant  recognu  qu'ils  avoieht  faict  un 
lai^e  fossé  par  dedans^  où,  avant  que  le  gaigner,  ils 
eussent  bien  f^ict  mourir  des  chrestiens,  la  composi- 
tion fut  accordée  qu'ils  sortiroient  sans  armes  et  sans 
bagage,  et  seroient^conduitsen  seureté;  ce  qu'ils  firent 
le  lendemain  matin,  au  nombre  de  trois  cents  et  plus  ^ 
car  ils  avoient  envoyé  leurs  femmes  et  leurs  enfans 
avec  ce  qu'ils  avoient  déplus  précieux  à  Bude.  Quatre 
des  principaux  d'entr'éux  demeurèrent  prez  l'arcbiduc 
quelques  jours  pour  asseurance  qu'ils  n'avoient  faict 
aucune  mine  ny  tromperie  dans  le  chasteau.  L'utilité 
de  ceste  prise  fut  que  l'Empereur  eut  en  sa  puissance 
les  mines  d'or  qui  sont  près  de  Visgrade,  lesquelles 
valent  de  revenu  tous  les  ans  plus  de  deux  cents  mille 
escus,  outre  qu'il  se  rendit  la  navigation  libre  sur  le 
Danube  jusquesà  Bude. 

Après  ceste  prise  on  mit  en  délibération  d'assiéger 
Bude;  mais, «comme  nous  l'avons  dit,  la  saison  de 
l'hiver  qui  s'approchoit,  le  grand  nombre  des  gens  de 
guerre  qu'il  y  avoit  dedans,  oJtre  les  habitans,  la  con- 
tinuation des  maladies ,  et  le  peu  de  préparatifs  et  de 
munitions  qu'il  y  avoit  pour  fairfe  un  grand  effoit,  fit 
que  l'on  proposa  de  r'acquester  les  places  perdues  l'an 
passé,  et  entr'autres  Vaccia,  Sainct  Martin,  Tatta  et 
Pappe.  Par  ce  moyen  l'armée  se  sépara  :  une  partie, 
conduite  par  Palfy ,  alla  loger  aux  environs  de- Vaccia, 
qui  est  entre  Visgrade  et  Pest,  vis  à  vis  de  la  grande 
isle  de  Vize;  l'autre  repassa  le  Danube,  et  le  duc  de 
Mantouë  avec  les  Italiens  et  les  Valons  vindrent  pour 

se  refraischir  en  Austriclie,  et  pour  refréner  le  sous- 
levement  de  quelques  paysans  entre  les  rivières  de 
Heuz  et  Clus,  lesquels  avoient  assiégé  le  chasteau 
d'Efferdinghe.  Par  l'intercession  de  plusieurs  sei- 
gneurs envers  TEiiipereur,  le  pardon  de  ces  paysans 
fut  accordé  et  publié  le  dix-huictiesme  novembre,  et 
par  ce  moyen  ils anirent  les  armes  bas.  Mais  les  maux 
que  firent  les  Italiens  à  Erdinbourg,  et  les  Valons  qui 
se  mutinèrent  encor  pour  leur  paye ,  furent  plus  grands 
beaucoup  que  ceux  qu'avoient  faict  les  paysans  :  ils 
voulurent  mesmes  piller  les  fauxbourgs  qui  sont  près 
de  Vieniie,  et  l'eussent  faict  sans  la  justice  que  Ton 
fit  d'une  vingtaine  qui  furent  pendus  à  un  arbre  le 
dixiesme  décembre.  Ainsi ,  l'hy  ver  s'advançant,  la  plus- 
part  des  forces  chrestîennes  furent  distribuées  par  di- 
verses provinces  pour  se  refraischir;  les  autres  furent 
mises  en  garnisons  en  la  Hongrie,  où  ils  recommen- 
cèrent leurs  courses  ordinaires  ;  et  les  Turcs  firent  le 
mesme,  ruynans  toute  la  campagne  :  tel  estoit  un  jour 
victorieux,  qui  le  lendemain  estoit  battu.  Voylà  ce 
qui  s'est  passé  de  plus  remarquable  ceste  année  en 
la  guerre  de  Hongrie  et  de  Transsilvanie,  où  les  Turcs 
fiirent  peu  heureux. 

Pendant  que  le  duc  de  Mantoue  fut  à  Prague,  les 
ambassadeurs  de  Moscovie  y  arrivèrent  le  seiziesme 
d'aoust.  L'Empereur  voulut  faire  voir  à  ce  duc  sa  ma- 
gnificence lors  qu'il  reçoit  les  ambassadeurs  des  roys 
estrangers  et  qu'il  leur  donne  audience  :  il  le  fit  soir 
un  peu  au  dessous  de  luy,  toutesfois  sous  le  mcsme 
daix ,  assistans  tous  les  princes  et  seigneurs  de  sa  cour. 

Le  27  d'aoust  au  matin  les  ambassadeurs  vindrent 
au  palais  :  premièrement  quatre  vingts  gentilshommes 
43.  i3 

vestus  de  robes  longues  avec  des  bonnets  faits  comme 
une  barette,  fourrez  de  très-belles  zibelines^  portans 
en  une  main  une  peau  de  zibeline ,  et  en  l'autre  une 
pièce  de  soye,  toutes  de  diverses  couleurs,  et  chemi- 
noient  deux  a  deux  faisant  sonner  devant  eux  plu- 
sieurs trompettes  et  tambours.  Après  suivoient  les 
deux  ambassadeurs  y  qui  donnèrent  à  Sa  Majesté  Im- 
périale ces  lettres  de  créance  de  leur  prince  : 

ce  Vo^tre  Majesté  a  envoyé  vers  nous  vostre  am- 
bassadeur Nicolas  Warkotse,  et  nous  a  reqpis  de  vous 
donner  secours,  par  une  fraternelle  charité,  contre 
l'héréditaire  eunemy  de  toute  la  chrestienté.  Désirant 
persévérer  avec  vous  en  une  perpétuelle  amitié,  con- 
corde et  alliance,  nous  vous  envoyons,  de  nostre 
espargne,  secours,  par  nostre  conseiller  et  gouver- 
neur de  Kaschine ,  Michel  Jean  Witze,  et  par  Jean 
Sohne  Vlassin ,  nostre  secrétaire ,  ausquels  avons 
donné  charge  de  vous  proposer  certaines  autres  cho- 
ses. Nous  vous  prions  donc  de  leur  adjouster  foy  du 
tout.  Donné  en  nostre  grande  cour  à  Mosco,  l'an  du 
monde  7io3,  et  de  la  nativité  de  Nostre  Seigneur, 
iSgS,  au  mois  d'avril.  » 

Après  qu'il  eut  donné  ceste lettre,  il  (it  présent  à  Sa 
Majesté  Impériale  de  cent  cinquante  mille  florins  d'or, 
de  toutes  les  peaux  et  pièces  de  soye  que  portoient  les 
quatre-vingts  gentils-hommes,,  de  deux  faucons  blancs 
et  de  trois  léopards  vivans,  en  disant  que  le  roy  son 
seigneur,  avec  ce  petit  présent,  demonstroit  à  Sa  Ma- 
jesté Impériale  avec  combien  d'affection  il  desiroit 
employer  toutes  ses  forces  à  la  destruction  des  Turcs; 

qu'il  avoit  empesché  le  plus  qu'il  avoit  peu  les  Tar- 
tares  de  venir  au  secours  du  Turc,  et  qu'il  les  en  em- 
pescheroit  encores  de  toute  sa  puissance.  L'Empereur 
receut  ces  ambassadeurs  avec  beaucoup  d'humanité, 
remerciant  leur  prince  de  ce  qu'il  le  faisoit  visiter  par 
une  telle  ambassade,  et  le  secouroit  d'un  si  riche  pré- 
sent, leur  disant  que  cela  jamais  ne  sortiroit  de  sa 
mémoire,  ny  de  ceux  de  la  maison  d'Austriche,  les- 
quels luy  en  demeureroient  obligez  à  jamais.  Après 
que  ces  ambassadeurs  eurent  esté  quelque  temps  fes- 
toyez magnifiquement  à  Prague,  ils  s'en  retournèrent 
en  Moscovie  avec  lettres  et  riches  presens,  et  conseil- 
lèrent à  l'Empereur  d'envoyer  un  ambassadeur  vers 
le  nouveau  roy  de  Perse,  afin  de  l'esmouvoir  de  faire 
aussi  la  guerre  de  son  costé  au  Turc,  et  que  s'il  vou- 
loit  l'envoyer  par  la  Moscovie,  qu'ils  le  feroient  con- 
duire jusqu'en  Perse. 

L'an  passé  le  bascha  Cicala  fit  brusler  Regio,  et 
endommagea  fort  les  rivières  de  la  Calabre.  Les  Espa- 
gnols ayant  envie  d'en  avoir  leur  raison  ceste  année, 
Pierre  de  Tolède,  gênerai  des  galères  de  Naples,  en 
mit  vingt-deux  en  mer,  avec  lesquelles,  faisant  courir 
le  bruit  qu'il  ne  vouloit  qu'empescher  les  corsaires  et 
assurer  la  navigation  aux  marchans  qui  viendroient  à 
la  foire  d/^Salerne  en  Sicile,  il  tourna  vers  la  Morée 
où  il  fit  mettre  ses  gens  à  terre,  et  entra  au  mois  de 
septembre  dans  Patras  durant  que  la  foire  s^  tenoit, 
où ,  après  avoir  pillé  les  boutiques  des  Juifs  et  des  Turcs, 
tué  quatre  mille  personnes,  pris  prisonniers  quelques 
riches  marchands,  il  fit  mettre  le  feu  en  plusieurs 
endroits  de  ceste  ville,  tellement  que  elle  fut  pres- 
que toute  ruynée  :  le  butin  qu'y  fit  Pierre  de  Tol- 

i3. 

lede  fut  estimé  monter  à  pins  de  quatre  cens  mille 
escus. 

Geste  ville  de  Patras  est  la  plus  marchande  et  fré- 
quentée de  la  Morée  ;  car,  bien  que  jadis  ce  pays  là, 
que  Ton  appelloit  le  Peloponese,  avoit  sept  grandes 
republiques,  sçavoir:  Elide,  Missenie,  Sparte,  Argos, 
Corinthe,  Livone  et  Achaïe,  et  qu'il  en  soit  sorti  plu- 
sieurs grands  chefs  d'armées,  ainsi  que  les  historiens 
en  ont  assez  fait  de  mémoire  en  leurs  escrits ,  à  présent 
il  ne  reste  plus  de  ces  puissantes  et  riches  republiques 
que  le  nom  d'avoir  esté;  et  en  tout  ce  beau  païs  il 
n'y  a  que  quelques  villes  le  long  des  costes  de  la  mer, 
entr'auti^es  Patras,  Modon,  Corone,  Napoli  et  Nava- 
rin ^  mais  privées  de  toute  magnificence  et  de  souve- 
raineté, et  réduites  sous  la  domination  du  Grand 
Turc ,  qui  ne  s'est  asseuré  de  ce  pays  là  qu'en  le  des- 
truisant;  aussi  n'y  a-t-il  qu'en  ceste  ville  de  Patras 
seule  où  il  y  a  foire  publique  maintenant,  et  où  il  se 
fait  le  plus  de  trafficq. 

Quand  Tolède  entra  dans  Patras,  Cicala  estoit  à 
Navarin,  qui  n'en  est  distant  que  de  quinze  bonnes 
lieues  françoises,  avec  trente  vaisseaux,  et  y  estoit 
venu  après  la  mort  du  bascha  Ferat ,  lors  qu'il  rentra 
en  sa  charge  de  gênerai  de  la  mer;  mais,  soit  ou  pour 
la  grande  cherté  qu'il  y  eut  en  ceste  année  dans  Gons- 
tantinople,  ou  pour  la  peste  qui  regnoit  fort  en  ce 
•  quartier  là ,  l'armée  de  mer  du  Turc  estant  mal  pour- 
veuë  de  mariniers,  de  soldats  et  de  vivres,  Gicala  ne 
bougea  de  ce  port.  Après  que  Tolède  eut  veu  qu'une 
entreprise  qu'il  avoit  sur  Gorone  ne  pouvoit  reiissir, 
et  qu'il  eut  pris  en  ceste  mer  là  quelques  corsaires,  il 
s'en  retourna  à  Naples  descharger  son  butin;  ainsi  les 

Turcs  furent  aussi  peu  heureux  ceste  année  en  mer 
qu'en  terre. 

Le  loy  d'Espagne^  désirant  jetter  la  guerre  en  An- 
gleterre et  empescher  les  Aiiglois  le  plus  qu'il  pour- 
roit  dans  leur  pays^  sans  qu'ils  eussent  le  loisir  d'aller 
attendre  ses  navires  qui  luy  venoient  des  Indes,  fit  se- 
crettement  eslever,  ainsi  que  plusieurs  ont  escrit^  en 
Irlande  le  comte  de  Tyron,  lequel  fit  armer  plusieurs 
catholiques  demandans  avoir  la  liberté  de  leur  reli- 
gion, et  ce  avec  promesse  de  les  secourir.  La  royne 
d'Angleterre,  entendant  ceste  prise  d'armes,  envoya  le 
colonel  Noriz  avec  nombre  d'infanterie  pour  renfoixer 
les  garnisons  qu'elle  tenoit  ordinairement  dans  ceste 
isle;  et,  pource  qu'elle  eut  advis  que  le  roy  d'Espagne 
armoit  plusieurs  vaisseaux ,  elle  alla  revisiter  elle 
mesme  tous  les  ports  les  plus  foibles  de  son  royaume, 
les  fit  munitionner  et  renforcer  les  garnisons  par  tout, 
puis  donna  la  conduitte  de  vingt-six  vaisseaux  à  Fran- 
çois Drak,  dans  lesquels  il  y  avoit  bien  six  mille  per- 
sonnes, tant  soldats,  mariniers  qu'autres,  lesquels  pri- 
rent la  route  de  l'isle  Espagnole  ou  Sainct  Domini- 
que, espérants  se  rendre  maistres  d'une  petite  isle 
proche  de  la  appellée  Sainct  Jean,  où  il  y  a  on  port 
nommé  Porto  Bicco,  là  où  d'ordinaire  la  flotte  qui 
vient  du  Pérou  et  de  Mexico  arrive  et  prend  des  re- 
fraischissements,  auquel  port  ils  esperoient  rencontrei" 
ceste  flotte,  la  combattre,  la  prendre  et  l'emmener  en 
Angleterre  ;  mais  il  advint  que  cinq  navires,  parties 
dès  le  mois  de  septembre  du  port  de  Sainct  Lucas  en 
Portugal,  sous  la  conduitte  d'un  des  Gusmans  qui  al- 
loit  au  devant  de  la  flotte ,  rencontrèrent  deux  navires 
de  Drak,  lesquelles,  par  une  tourmente ,  s'ebtoient  esga- 

réesde  l'armée  angloise.  Après  peu  de  résistance  qu'ils 
firent  au  combat ,  Gusman  s'estant  rendu  maistre  de 
deux  navires  anglois,  il  apprit  d'eux  l'entreprise  de 
Drak^  ce  qui  le  fît  en  diligence  tirer  à  Porto  Ricco,  où 
il  trouva  la  flotte  que  conduisoit  l'admirai  Pierre 
Suarez.  Ils  envoyèrent  advertir  toutes  les  isles  voisines 
de  l'armée  des  Anglois,  et,  pour  leur  empescher  l'en- 
trée à  Porto  Ricco ,  ils  firent  enfondrer ,  en  la  bouche  de 
ce  port,  deux  vaisseaux,  et  firent  ficher  une  quantité 
de  paulx,  puis  y  mirent  deux  barques  en  garde  avec 
vingt  harquebuzie'rs. 

Le  22  de  novembre,  Drak  arrivé  à  un  port  de 
ladite  isle  Sainct,  Jean  nommé  Gaimbone  du  nom  de 
la  forteresse  qui  defTend  ce  port,  il  voulut  y  entrer 
avec  ses  vaisseaux;  mais  le  dommage  qu'il  receut  de 
Tartillerie  tirée  du  fort  luy  fit  le  lendemain  changer 
d'avis  et  aller  droit  à  Porto-Ricco,  où  arrivé,  et  voyant 
que  la  flotte  estoit  dedans  le  port,  il  se  résolut  de  la 
forcer.  Pource  faire  il  fit  mettre  vingt-cinq  petits  es- 
quifs en  mer,  et  mit  dedans  les  plus  valeureux  de  ses 
soldats,  lesquels  donnèrent  droit  à  ce  port,  arrachè- 
rent les  paux,  et  assaillirent  courageusement  les  na- 
vires de  la  flotte,  sans  crainte  de  l'artillerie  des  forts 
qui  tiroit  continuellement  sur  eux,  mirent  le  feu  à  un 
navire  espagnol  appelle  la  Magdelaine;  mais  à  la  fin 
ces  petits  esquifs  furent  par  les  Espagnols  la  plus  part 
renversez,  et  y  mourut  bien  deux  cents  Anglois,  con- 
traignans  les  autres  de  se  retirer.  Le  lendemain  les 
Espagnols  empescherent  d'avantage  la  bouche  du 
port,  y  enfondrant  encor  trois  vaisseaux;  ce  qu'estant 
veu  par  les  Anglois  qui  estoient  proches  de  là  à  l'ancre, 
estans  hors  d'espérance  de  faire  là  leur  profit,  ils  firent 


DE  PÀLMÀ  CÀYET.  [iSqS]  I99 

voile  vers  le  port  Sainct  François^  où  ils  mirent  quel- 
ques-uns des  leurs  à  terre ,  lesquels  y  prirent  des  bes- 
tiaux et  autres  refraischissemens  ;  et  ^  ayans  couru  par 
ceste  mer  jusques  au  4  décembre ,  ils  reprirent  la  route 
d'Angleterre,  où  Drak  n'arriva  qu'en  février  de  l'an 
suivant,  après  avoir  perdu  plus  de  la  moitié  de  ses  gens 
par  maladies.  Voylà  tout  ce  que  j'ay  peu  recueillir  de 
ce  qui  s'est  passé  de  plus  notable  en  ceste  année  iSgS. 


LIVRE  HUICTIESME. 


[iSgô]  OuLTKE  les  conditions  accordées  lors  de  la 
reconciliation  du  Roy  avec  le  Sainct  Siège ,  ainsi  que 
nous  avons  dit  Tan  passé,  il  y  en  eut  deux  corréla- 
tives, sçavoir  :  que  le  Roy  escriroit  et  donneroit  advis 
à  tous  les  souverains  princes  catholiques  de  sadite  re- 
conciliation, et  l'autre  que  Sa  Saincteté  feroit  ins- 
tance envers  tous  ceux  qui  se  disoient  du  party  de  Tu- 
nion  en  France  à  ce  qu'ils  eussent  à  recognoîstre  Sa 
Majesté.  Le  Roy  satisfit  a  sa  promesse ,  et  Sa  Saincteté 
à  la  sienne;  mais  ceste-cy  fut  sans  beaucoup  de  fruict, 
car  le  duc  de  Mercœur  qui  estoit  lors  le  plus  puissant 
de  ceux  de  ce  party ,  et  qui  tenoit  en  Bretagne  Nan- 
tes, Dinan  et  plusieurs  autres  bonnes  places  où  il  s'es- 
toit  merveilleusement  fortifié,  et,  sous  son  adveu,  le 
chasteau  de  Mirebeau  prez  Poictiers  estoit  tenu  par  le 
sieur  de  Villebois,  Rochefort  en  Anjou  par  les  sieurs 
de  Heurtant  Sainct  Offanges,  et  Craon  par  le  sieur  du 
Plessis  de  Cosme,  nonobstant  les  admonitions  qu'il  ré- 
cent non  seulement  de  Sa  Saincteté,  mais  de  la  royne 
Loyse  doiiairiere  sa  sœur,  ne  laissa,  voyant  que  le  Roy 
estoit  empesché  en  Picardie,  de  continuer  ses  intelli- 
gences avec  l'Espagnol,  et  commanda  aux  garnisons 
qu'il  tenoit  en   ces  places-la  de  faire  la  guerre  plus 
qu'auparavant  aux  villes  roy ailes,  c'est  à  dire  faire 
des  courses,  butiner  tout  ce  qui  se  meneroit  aux  villes 
qui  n'estoient  de  son  party,  en  prendre  prisonniers  les 
habitans  allans  aux  champs  pour  leurs  affaires ,  et  en 

tirer  des  rançons.  Plusieurs  ont  escrit  que  le  Roy  en- 
voya en  ceste  province  Iç  marescbal  de  Laverdin  pour 
y  commander  après  la  mort  du  marescbal  d'Aumont; 
d'autres  ont  dit  que  ce  fut  le  marescbal  de  Brissac, 
lequel  en  des  rencontres  desfit  de  ces  coureurs  ^  prit 
Dinan  et  autres  places,  ainsi  que  nous  dirons  à  la 
suitte  de  ceste  bistoire  ;  tellement  que  la  Bretagne  fut 
un  des  trois  endroicts  de  la  France  où  la  guerre  se 
rencommença  en  ceste  année,  et  où  ceux  du  party  de 
l'union  monstrerent  qu'ils  n'y  avoient  faict  la  guerre 
que  sous  prétexte  de  religion ,  et  en  effect  que  c'estoit 
pour  démembrer  l'Estat  de  la  France.  Le  second  en- 
droict  fut  en  Provence.  Le  Roy,  estant  à  Lyon,  y  avoit 
envoyé  M.  de  Guyse  à  qui  il  avoit  donné  ce  gouverne- 
ment, lequel  estoit  divisé  en  plusieurs  partys.  M.  d'Es- 
pernon  s'en  disoit  avoir  esté  pourveu  par  le  feu  Roy, 
ety  tenoit  beaucoup  de  bonnes  places^  Casaut  et  Loys 
d'Aix  vouloient  tenir  dans  Marseille  pour  l'Espagnol  ; 
le  duc  de  Savoye  tenoit  Berre  et  quelques  cbasteaux  ; 
le  comte  de  Carses  et  plusieurs  seigneurs  qui  avoient 
esté  du  party  de  l'union,  s'estans  remis  au  service  du 
Roy,  avec  la  ville  et  le  parlement  d'Aix,  et  autres 
vill^îs  et  cbasteaux,  ne  vouloient  nullement  obeyr  à 
M.  d'Espernon  ny  l'avoir  pour  gouverneur  j  madame 
la  comtesse  de  Saulx ,  qui  tenoit  des  places  en  ceste 
province  aussi ,  avoit  un  différent  sans  apparence  de 
reconciliation  contre  luy  :  tellement  que  la  Provence 
estoit  divisée  en  plusieurs  partys  au  commencement 
de  ceste  année;  mais  M.  de  Guyse,  y  allant  avec  l'au- 
tborité  du  Roy,  remit  toute  ceste  province  en  paix, 
excepté  Berre  qui  ne  fut  rendu  par  le  duc  de  Savoye 
.  qu'au  traicté  de  Vervins  Tan  iSgS. 

Quand  M.  cl*Espernon  alla  en  Provence,  au  mois 
d'aoust  Tan  iSgs,  après  la  mort  de  M.  de  La  Valette 
son  frère,  qui  fut  tué  en  février  de  la  mesme  année  de- 
vant Boquebrune,  ainsi  que  nous  avons  dit,  aucuns 
ont  escrit  qu'il  y  fut  avec  commandement  du  Roy  pour 
commander  en  ceste  province;  d'autres  ont  escrit  qu'il 
y  fut  sans  son  consentement.  Neantmoins,  aussi-tost 
qu'il  y  fut  entré  avec  de  belles  troupes,  il  assiégea  et 
prit  Montouroux  à  discrétion,  où  il  y  avoit  dedans  de 
douze  à  quinze  cents  harquebusiers,  puis  assembla  à 
Brignoles  les  estats  de  la  noblesse  de  Provence  qui  te- 
noit  le  party  du  Roy,  où  suivant  I4  resolution  qui  y  fut 
prise,  il  alla  assiéger  et  prit  Antibe  sur  le  duc  de 
Savoye,  envoya  de  ses  troupes  au  sieur  Desdiguieres 
qui  estoit  entré  en  Piedmont  et  avoit  fortifié  Briqueras  ; 
bref,  en  ce  commencement,  il  entretint  lesmesmes  in- 
telligences qu'avoit  eues  M.  de  La  Valette  son  frère , 
'avec  tous  les  gouverneurs  des  provinces  voisines  p(mr 
le  Roy.  Il  eut  deux  entreprises  l'an  iSgS  sur  les  deux 
principales  villes  de  la  Provence,  sçavoir  A.ix  et  Mar- 
seille, lesquelles  ne  luy  reiissirent  pas  :  il  faillit  celle- 
cy  la  nuict  da  jour  des  Rameaux  par  la  faute  d'un  pe- 
tardier  à  qui  les  pétards  furent  desrobez.  Quant  à  Aix, 
c'estoit  par  intelligence,  laquelle  descouverte,  les  en- 
trepreneurs furent  exécutez  à  mort.  Il  print  de  force 
Roquevaire,  Oriol  et  autres  places,  en  ceste  année. 
Mesmes  la  comtesse  de  Saulx ,  qui ,  l'an  i  Sq  i,  avoit  esté 
mescontentée  du  duc  de  Savoye,  ainsi  que  nous  avons 
dit,  pour  luy  avoir  refusé  Berre  après  qu'il  l'eut  pris? 
joignit  pour  un  temps  ses  desseins  avec  les  siens;  mais 
cela  ne  dura  pas  beaucoup,  non  plus  que  la  continua- 
tion des  intelligences  qu'avoit  eu  ledit  sieur  de  La  Va- 

lette  avec  le  sieur  Desdiguieres  et  les  Dauphinois.  Les 
occasions  de  ces  divisions  ont  esté  rapportées  par  plu- 
sieurs,  et  ce  chacun  suivant  raffectioQ  particulière 
qu'ils  portoient  ausdits  seigneurs;  mais  tant  y  a  qu'ils 
s'accordent  tous  que  ces  divisions  furent  cause  que  le 
duc  de  Savoye  reprit  tout  ce  que  les  François  avoient 
gaigné  en  Piedmont  Tan  i5g2. 

M.  d'Espernon ,  voyant  qu'il  n'avoit  peu  avoir  Aix 
par  intelligence  y  l'espérant  avoir  par  la  force  ^  l'assié- 
gea y  puis  fit  bastir  une  citadelle  auprès  de  la  Durance, 
espérant  avoir  ceste  ville  par  nécessité  de  vivres.  Du- 
rant qu'on  la  bastissoit  deux  coups  de  coulevrines 
tuèrent  six  gentils-hommes  qui  estoient  auprès  de  luy , 
lesquels  le  renversèrent  par  terre  tout  couvert  de  leur 
sang  et  de  leurs  tripailles,  dont  un  bruit  faux  courut 
par  toute  la  France  qu'il  estoit  mort;  ce  qu'ayant  esté 
rapporté  à  madame  d'Espernon  sa  femme ,  on  tient 
qu'elle  s'en  saisit  si  fort  qu'elle  en  mourut.  Estant  né- 
cessité de  retourner  en  Guyenne  après  ceste  mort,  afin 
de  mettre  un  ordre  aux  places  où  il  commandoit  pour 
le  Boy  y  il  laissa  M.  de  La  Fin  dans  la  citadelle  d'Âix  ; 
mais  les  habitans  d' Aix^  au  commencement  de  l'an  1 5g4  > 
avec  les  sieurs  de  Carses  et  d'autres  du  party  de  l'u- 
nion,  se  remettans  au  party  du  Roy,  refusans  toutes- 
fois  ledit  sieur  duc  d'Espernon  pour  gouverneur ,  sup- 
plièrent le  sieur  Desdiguieres  et  les  Dauphinois  de  les 
secourir  et  leur  ayder  pour  se  délivrer  de  ladite  cita- 
delle; ce  qu'il  fit  ^  et  à  son  ayde  ils  la  prirent  et  laraze- 
rent.  Ainsi  les  royaux  furent  divisez  en  Provence. 
M.  d'Espernon  y  estant  retourné  et  venu  à  Brignoles, 
espérant  faire  la  guerre  à  ses  ennemis ,  on  luy  dressa 
un  attentat  sur  sa  vie  que  l'on  a  tousjours  appelle  la 

fougade  de  Brignoles;  ce  qui  avoit  esté  practiqué  en 
ceste  façon  :  Un  muletier  du  village  du  Val  près  Bri- 
gnôles,  §3Ligt\é  pour  trente  escus,  fit  porter  par  un 
gaigne<denier  un  grand  sac  plein  de  poudre  à  canon 
au  logis  d'un  nommé  Roger  où  estoit  logé  M.  d'£s-> 
pernon.  Â  Feutrée  de  la  porte ,  qui  estoit  estroicte,  le 
Suisse  qui  la  gardoit  demanda  au  porteur  ce  qu'il  por- 
toit;  il  dit  que  c'estoit  du  bled  pour  le  boulengerde 
Monsieur:  on  envoyé  quérir  Je  boulenger;  sur  quel- 
que contestation  qu-il  y  eut  entr'eux,  le  sac  fut  des- 
chargé dans  l'allée  entre  les  deux  portes,  sur  lesquelles 
on  sçavoit  bien  que  c'estoit  la  chambre  de  M.  d'Esper- 
non.  Ce  Suisse  et  le  boulenger,  sans  sçavoir  rien  de 
ceste  trahison,  tirent  les  cordes  du  sac,  lesquelles  firent 
jouer  le  ressort  d'un  rouet  d'harquebuze  qui  estoit  au 
fonds;  aussi  tost  le  feu  se  print  à  la  poudre,  d'une  telle 
violence  que  la  plus  part  du  planché  où  estoit  M.  d'Ës- 
pernon  tomba;  luy ,  qui  estoit  proche  de  là  cheminée, 
n'eut  point  de  mal,  mais  le  bouUenger  Tut  tué,  le 
Suisse,  qui  s'appelloit  Horne,  fut  blessé,  et  son  mares- 
chal  des  logis  nommé  Cardillac  eut  la  jambe  rompue, 
et  n'y  eut  autre  mal  que  cela.  Ceste  fougade  augmenta 
beaucoup  les  divisions  dans  ceste  province.  Dès  que 
ledit  sieur  duc  d'Espernon  vint  en  Provence ,  on  luy 
en  avoit  pensé  faire  encor  une  autre,  mais  elle  fut 
descouverte  :  ce  fut  à  Cannes  près  Antibe ,  où  celuy 
qui  estoit  dedans  s'estant  rendu  audit  duc,  il  avoit, 
avant  que  d'en  sortir,  préparé  vingt  caques  de  poudre 
dans  une  mine  laquelle  il  avoit  fait  faire  dans  le  chas- 
teau,  à  l'endrôict  où  il  se  doutoit  bien  que  le  duc  vien- 
droit  loger,  et  avoit  fait  faire  une  traisnée  pour  y 
mettre  le  feu  qui  sortoit  assez  loing  hors  du  chasteau , 

avec  espérance  que  lors  qu'il  serôit  asseuré  que  le  duc 
f  y  seroit  logé  d'y  venir  en  une  nuict  y  mettre  le  feu , 
K   et  faire  sauter  le  chasteau  et  ledit  sieur  duc  en  l'air; 
(    mais  quatre  jours  après  que  ceste  place  fut  rendue , 
I    ainsi  que  l'on  cherchoit  une  cache  de  bled^  les  gens  du 
duc  apperceurent  la  traisnée ,  qu'ils  descouvrirent 
jusques  aux  vingts  caques  de  poudre  qui  estoient  sous 
le  chasteau.  Ainsi  ledit  sieur  duc^  outre  ce  qu'il  fut 
préservé  de  Dieu  en  la  grande  conspiration  qui  se  fit 
pour  le  tuer  à  Angoulesme  l'an  i588,  il  le  préserva  en- 
cor  de  ceste  mine  à  Cannes  et  de  la  fougade  de  Bri- 


gnoles. 


Le  sieur  de  Fresnes,.  secrétaire  d'Estat,  estant  en- 
voyé par  le  Roy  en  Provence,  tant  vers  M.  d'Esper- 
non  afin  qu'il  retirast  ses  gens  de  guerre  hors  de  ceste 
province  et  le  vinst  trouver,  que  pour  porter  le  com- 
mandement du  Roy,  qui  vouloit  que  les  royaux  ses 
subjects  obéissent  à  M.  de  Guyse  comme  à  leur  gou- 
verneur, M.  d'ILspemon  s'excusa  sur  les  grands  frais 
qu'il  avoit  faits  pour  conserver  plusieurs  places  de 
ceste  province  de  ne  tomber  entre  les  mains  des 
estrangers ,  bref,  qu'il  n'avoit  travaillé  pour  establir 
M.  de  Guyse  en  ce  gouvernement,  dont  il  en  avoit 
esté  pourveu  du  temps  du  feu  Roy. 

Sur  la  fin  de  l'année  passée  le  duc  de  Guyse  ayant 
joinct  les  troupes  que  le  Roy  avoit  ordonnées  quand 
il  partit  de  Lyon  pour  l'accompagner,  il  s'achemina 
en  Provence;  incontinent  le  sieur  Desdiguieres  l'ascista 
de  ses  forces,  le  comte  de  Carses,  le  marquis  d'Orai- 
son, et  presque  toute  la  noblesse  de  ceste  province,  se 
rendirent  auprès  de  luy.  Les  places  qui  y  tenoient 
pour  le  Roy  et  avoient  favorisé  le  duc  d'Espernon 

envoyèrent  recognoistre  leur  nouveau  gouverneur. 
Cisteronobeytla  première  au  commandement  du  Roy; 
Riez  le  fit  avec  un  traicté  :  ces  deux  villes,  où  il  y  a 
evesché,  receurent  M.  de  Guyse  avec  beaucoup  de 
contentement.  Il  s'achemina  après  à  Âix,  comme  la 
principale  ville  de  la  Provence,  et  où  est  le  parlement, 
là  où ,  suivant  ce  que  le  Roy  luy  avoit  donne  charge 
éur  tout  d*avoir  Tœil  sur  Marseille,  à  ce  que  Casault 
et  Loys  d'Aix,  qu'il  avoit  sc«u  marchander  avec  le  roy 
d'Espagne  pour  luy  vendre  ceste  ville,  ne  la  luy  li- 
vrassent, il  assembla  les  principaux  du  conseil  estably 
près  de  luy,  et  ouy  t  avec  eux  les  réfugiez  de  Marseille, 
qui  tous  en  particulier  luy  proposoient  quelque  entre- 
prise de  remettre  ceste  ville  en  l'obéissance  du  Roy.  Il 
escouta  les  advis  d'un  chacun,  et,  bien  qu'il  recogneust 
qu'il  n'y  avoit  d'apparence  de  tenter  aucunes  de  ces 
entreprises,  il  promit  .d'en  tenter  une,  tant  pour  sa- 
tisfaire au  désir  de  ceux  qui  l'en  recherchoient,  que 
pour  n'attirer  sur  luy  le  reproche  d'avoir  manqué  à  ce 
qui  estoit  du  service  de  Sa  Majesté. 

Depuis  les  troubles  de  l'an  1589  Marseille  avoit 
esté  occupée  par  Louys  d'Aix,  viguier,  et  Charles  Ca- 
sault, premier  consul,  lesquels,  par  une  longue  conti- 
nuation de  cinq  années  en  leurs  charges,  s'estoient 
acquis  une  si  grande  domination  et  puissance  ab- 
solue, que,  par  raison  humaine ,  ils  pouvoient  la  des- 
membrer  de  TEstat.  Une  partie  des  notables  habitans 
estoient  dehors,  un  grand  nombre  aux  prisons  pour 
les  cottes  excessives.  Ces  deux  tirans  avoient  les  forte- 
resses de  Sainct  Jean,  de  Nostre-Dame  de  La  Garde, 
de  Sainct  Victor,  des  portes  d'Aix  et  Reaile,  avec  un 
fort  nouvellement  basty  à  l'emboucheure  du  port,  ap- 

pelle  Teste  de  More,  servant  de  citadelle  à  la  ville.  Ils 
tenoient  deux  galères  armées,  où,  au  premier  rapport, 
ils  mettoient  à  la  cliaisne  leurs  ennemis  qu'ils  accu- 
soient  de  quelque  entreprise.  Ils  ne  marchoient  qu'avec 
cinquante  soldats  mousquetaires  pour  leurs  gardes, 
habillez  de  leurs  couleurs,  avec  entretenement  de 
gens  de  cheval  et  de  pied.  Et  depuis  la  fin  de  décembre 
ils  avoient  eu  sept  galères  au  port,  sous  la  conduite  du 
fils  du  prince  Doria  dom  Charles,  avec  douze  cents 
soldats  espagnols  et  italiens  posez  aux  maisons  du 
sieur  de  MouïUon  qui  sont  sur  la  rive  delà  le  quay, 
desquels  à  toutes  heures  ils  pouvoient  estré  assistez  par 
une  porte  construite  exprès  joignant  la  muraille  du 
plan  Fourniguier. 

Le  duc  de  Guyse  estant  sur  le  point  de  s'acheminer 
pour  l'exécution  de  la  première  entreprise  qu'il  avoit 
résolue  sur  ceste  ville,  il  eut  advis  que  plusieurs  villes, 
par  quelques   practiques   que  l'on   y   avoit  semées, 
estoient  en  rumeur;  il  commanda  au  comte  de  Carces 
de  s'acheminer  à  Martegues  d'un  costé,  et  au  sieur  de 
Croze  de  l'autre,  et  qu'il  les  suivroit  de  près.  Ceste 
entreprise  reiissit  si  heureusement  que  ceste  ville  là  se 
rendit,  et  la  tour  du  Bouc  qui  est  l'emboucheure  de 
la  mer,  la  ville  de  Grasse  et  la  citadelle,  les  villes 
d'Hieres,  Sainct  Tropes  et  Draguignan,  et  ce  sans  au- 
cun coup  de  canon;  il  bloqua  les  citadelles  de  ces 
trois  villes,  aydé  des  habitans,  puis  alla  mettre  le  siège 
devant  le  chasteau  de  La  Garde  où  M.  d'Espernon 
aussi  tenoit  une  bonne  garnison. 

Cependant  qu'il  s'estoit  un  peu.esloigné  de  Mar- 
seille, pour  ostcr  tout  ombrage  aux  deux  tyrans  qu'il 
voulust  rien  entreprendre,  un  advocat nommé Bausset, 

qui  en  avoit  esté  chassé  et  s'estoit  retiré  à  Aubaigne^ 
le  vint  trouver  et  luy  dit  qu'un  notaire,  nommé  du 
Pré,  Testoit  venu  advertir  que  le  capitaine  Liberta  (0, 
qui  commandoit  à  la  porte  Reale  dé  Marseille,  estoit 
résolu  avec  aucuns  de  ses  amys  de  ne  se  laisser  assub- 
jettir  sous  la  domination  de  l'Espagnol,  et  que  par 
ceste  porte  là  il  pou  voit  faire  entrer  tant  de  gens  que 
Ton  voudroit  pour  remettre  la  ville  en  .l'obéissance  du 
Roy.  On  entre  en  devis  de  la  façon  de  l'exécution  :  on 
promet  audit  Liberta  Testât  de  viguier,  avec  recom- 
pense à  tous  ceux  qui  s'employeroient  en  une  telle  en- 
treprise. Le  sieur  président  Bernard,  qui  estoit  encore 
intendant  de  la  justice  en  ceste  ville  au  nom  du  party 
dé  l'union,  et  qui  toutesfois  s'y  tenoit  par  comman- 
dement du  Roy,  ayant  eu  communication  de  ceste 
entreprise,  manda  à  M.  de  Guy  se  de  la  tenter,  et  qu'il 
avoit  offert  à  Casault  et  à  d'Aix  la  carte  blapche,  c'est 
à  dire  qu'ils  demandassent  tout  ce  qu'ils  voudroient 
de  recompense,  et  qu'il  leur  feroit  bailler  par  le  Roy, 
suivant  la  dernière  despesche  qu'il  avoit  receuë  de  Sa 
Majesté  par  le  sieur  de  Genebrac  le  jeune,  à  quoy  ils 
n'avoient  voulu  entendre. 

Le  duc  de  Guyse,  ayant  résolu  avec  son  conseil  de 
tout  ce  qui  se  de  voit  faire  en  ceste  entreprise,  et  donné 
advis  audit  Libertat,  par  le  moyen  desdits  Bausset  et 
du  Pré,  du  jour  de  l'exécution  au  dix-sepliesme  de 
février,  partit  avec  toutes  ses  troupes  du  siège  de  La 
Gai^de,  où  lesdits  d'Aix  et  Casault  pensoient  qu'il  ne 
deust  pas  partir  de  devant  qu'il  ne  l'eust  pris,  veu  qu'il 
y  avoit  fait  bresche  et  donné  deux  assaults;  mais  au 

CO  Le  capitaine  Liberta  :  Pierre  Liberta.  On  croit  qu'il  descendoil 
d'une  famille  noble  de  Corse. 

contraire  de  leur  attente  il  le  kva,  et  se  rendit  Je 
quinziesme  jour  à  Toulon^  qui  avoit  aussi  bien  que 
les  autres  villes  quitté  le  party  du  duc  d'Espernon. 
Le  lendemain  seiziesme^  il  arriva  sur  le  soir  à  Au- 
baine,  donna  le  rendez-vous  sur  les  dix  heures  à 
toutes  les  troupes  à  Sainct  Julien ,  deux  lieuè's  près  de 
Marseille  y  et  puis  fit  advancer  quelques  troupes  de 
cheval  conduites  par  le  sieur  de  La  Manon,  pour 
poser  les  sentinelles  le  plus  près  de  la  ville  qu'il  pour- 
roit^^afin  que  suivant  le  signal  qui  luy  seçoit  donné, 
qu'il  se  presentast  au  secours  des  entrepreneurs.. 

Geste  nuict  fut  si  pluvieuse  que  Libéria  craignoit 
que  la  plùye  retardast  son  entreprise,  et  que  le  duc  de 
Guyse  ne  se  pust  rendre  au  lieu  qu'il  avait  promis. 
L'opinion  qu'il  en  eut  le  fit  prier  le  capitaine  de  Biens,, 
sien  amy,  passer  le  port  à  la  faveur  du  corps  de  garde, 
où  il  estoit,  pour  aller  recognoistre  si  les  troupes  du 
duc  de  Guyse  estoient  arrivées  au  lieu  assigné;  ce  qu'il 
exécuta,  et  lùy  en  rapporta  nouvelles. 

Sur  ce  que  Loys  d'Aix  et  Casault  avec  leurs  gardes 
sortoient  tous  les  matins  par  la  porte  Reale  dès  qu  elle 
estoit  ouverte,  Libertat  avoit  résolu  qu  aussi  tost  qu'ils 
seroient  sortis  de  baisser  le  trebuchet  qui  ferme  le 
pont,  et  par  ce  moyen,  en  les  enferniant  dehors,  que 
l'embuscade  qu'auroit  mis  le  duc  de  Guyse  se  leveroit, 
les  attaqueroit  et  les  tailleroit  en  pièces;  ce  fait,  que 
s'estant  rendu  maistre  de  la  porte,  que  Ton  donneroit 
l'entrée  aux  troupes  du  duc,  pour,  avec  les  habitans 
qui  se  declarerpient  pour  le  Roy,  sç  rendre  maistres  de 
la  ville  et- la  remettre  en  son  ancienne  liberté..  Voy là 
la  resolution ,  et  voicy  ce  qui  en  advint. 

Un  minime  qui  venoit  d*un  monastère  proche  de  la 

ville,  trouvant,  à  l'ouverture  de  la  porte  Reale,  Loys 
d'Aix  qui  sortoit,  lui  dit  qu'il  avoit  veu  à  deux  cens 
pas  de  la  ville  quinze  soldats  qu'il  estimoit  estre  des 
ennemis.  Or  Casault  et  luy  avoient  eu  advis  qu'il  y 
avoit  une  entreprise  sur  eux  laquelle  se  devoit  exé- 
cuter bien  tost,  qui  estoit  l'occasion  qu'ils  avoient  ren- 
forcé leurs  gardes  et  se  faisoient  accompagner  de 
ceux  en  qui  ils  se  Soient  le  plus* 

L*advis  du  minime  donna  subjet  audit  Loys  d'Aix , 
sans  attendre  Casault  qui  le  suivoit  d'assez  près,  de 
sortir  avec  vingt  mousquetaires  de  ses  gardes  pour  re- 
cognoistre  ce  qui  en  estoit,  et  mesmes  Libertat  sortit 
quant  et  luy  ;  mais ,  à  un  signal  que  l'on  luy  fit  que  Ca- 
sault venoit,  il  r'entra,  puis  fit  baisser  le  trebuchet. 
Aussi  tost  que  Loys  d'Aix  se  vit  ainsi  enfermé  dehors, 
et  qu'il  vit  lever  l'embuscade  des  gens  du  duc  de  Guyse 
qui  venoient  à  bride  abbatuë  droict  à  luy,  les  siens  se 
séparèrent  en  deux ,  les  uns  se  sauvains  à  la  faveur  des 
murailles ,  et  les  autres  du  costé  du  port  avec  ledit 
Loys  d'Aix,  qui  fiit  si  bien  assisté,  qu'il  eut  moyen  de 
sejetter  pardessus  les  murailles  qui  sont  fort  basses, 
et  de  se  rendre  dedans  la  ville  avec  un  petit  basteau 
qu'il  trouva  fort  à  propos. 

Le  duc  de  Guise  fut  fort  estonné  quand  il  vit  qu*au 
lieu  de  donner  entrée  aux  siens,  on  ne  les  recevoit 
qu*à  coups  de  canons  et  d'harquebuzes ,  dont  mesmes 
il  y  eut  quelques  uns  de  blessez  et  de  tuez  par  ceux 
qui  estoient  sur  les  murailles,  lesquels  n'estoient 
advertis  de  l'entreprise  :  tellement  que  ledit  sieur  duc 
pensoit  qu'elle  fust  double,  ce  qui  n'estoit  pas;  car, 
aussi -tost  que  Liberta  fut  rentré,  il  mit  l'espée  à  la 
main,  et,  venant  à  la  rencontre  de  Casault,  il  luy  dit. 

en  luy  donnant  un  coup  d'espëe  au  travers  du  coips  : 
r(Meschant  traistre,  tu  veux  vendre  ta  ville  aux  Espa>- 
gnols,  mais  je  t'en  empescheray  bien.  »  Cazault  aussi 
tosttira  son  espée  tout  blessé  qu'il  estoit,  mais  Liberta 
redoubla  si  dextrement,  et  le  capitaine  Barthélémy, 
son  frère,  avec  une  demie  picque,  qu'ils  le  firent  tomber 
par  terre,  et  depuis  fut  aclievé  par  quelques  soldats  de 
la  troupe  de  Liberta. 

Lors  quatre  mousquetaires  des  fjardes  de  Casault, 
qui  estoient  restez  avec  luy,  plus  courageux  que  les 
autres,  entreprennent  ledit  de  Liberta,  et  le  tirent  de 
si  près  tous  quatre,  qu'ils  luy  bruslerent  son  pour- 
point en  plusieurs  endroits.  Luy,  assisté  de  ses  frères 
et  amis,  l'espée  à  la  main,  les  met  en  fuitte  tous;  un 
autre  desdits  Soldats  avec  une  demie  picque  s'addresse 
à  luy,  le  poursuit  de  si  près  que,  s'il  n'éust  eu  la  pré- 
voyance et  le  courage  de  mesmes,  il  estoit  en  danger 
de  perdre  la  vie;  mais  il  se  deffendit  si  généreusement, 
estant  seulement  un  peu  blessé  au  petit  doigt  de  la 
/main  droicte,  qu'il  fit  Rendre  le  mesme  chemin  à  ce 
dernier  qu'aux  quatre  autres.  Le  reste  demeura  estonné 
sans  rien  dire,  voyant  un  de  leurs  chefs  par  terre, 
l'autre  en  fuitte.  Ledit  de  Liberta  leur  promit  la  liberté 
et  la  vie,  Ce  qui  Wfit  résoudre  à  son  assistance.  Des 
habitans  qui  estoient  advertiâ  de  l'entreprise  de  Li- 
berta, les  uns  estoient  avec  luy,  les  autres  à  l'entrée  de 
la  porte  du  costé  de  la  ville  pour  résister  au  premier 
effort  s'il  en  arrivoit  quelqu'un ,  les  autres  dessus  la 
porte  pour  se  saisir  du  corps  de  garde. 

Cependant  il  fit  sortir  les  capitaines  Laurens  et. Im- 
périal, qui  allèrent  asseurer  M.  de  Guise  de  la  mort 
de  Casault,  lequel  fit  advancer  incontinent  toutes  ses 

troupes  vers  la  porte.  Loys  d' Aix,  qui  estoit  rentré  dans 
la  ville  y  assemblant  ses  amis,  donnoit  ordre  par  les 
corps  de  garde,  et  asseuroit  un  chacun  au  mieux  qu'il 
pouvoit.  Fabio  Casault,  fils  du  consul,  le  suivoit,  as* 
seurant  aussi  tous  ses  amis  et  sa  mère  mesmes  que 
son  père  n'estoit  que  blessé^  tellement  que  les  habi- 
tans  demeurèrent  en  incertitude ,  ne  sçachant  à  quoy 
se  résoudre  :  mesmes  ledit  Loys  d'Aix,  accomps^é  de 
deux  cents  hommes,  attaqua  la  porte  du  costé  de  la 
ville;  mais  il  fut  si  généreusement  receu  par  Liberta, 
ses  frères  et  amis,  avec  l'^assistance  des  troupes  du  duc 
de  Guise,  qu'il  fut  contrainct  de  tout  abandonner. 

Ainsi  que  les  troupes  du  duc  de  Guise  d'un  costé 
commençoient  à  entrer  dans  la  ville,  le  président  Ber- 
nard de  l'autre  se  mit  en  campagne,  rassembla  par 
son  authorité  ce  qu'il  put  de  bons  habitans>  et  se  pré- 
cipita au  hazard;  mais,  ayant  rencontré  les  troupes  du 
duc  de  Guise,  il  s'addressa  premièrement  au  corps  de 
gar-de  qui  estoit  devant  l'Hostel  de  Ville  où  s'estoit 
retiré  ledit  Loys  d'Aix  avec  cinif  cents  hommes.  Après 
quelques  harquebuzades  tirées,  d'Aix,  voyant  quelque 
rumeur  parmy  les  siens,  feignant  d'aller  aux  autres 
corps  de  garde,  se  jetta  en  mer  avec  Fabio  Casault  pour 
gaigner  les  forts  du  dehors;  une  partie  le  suivit>  une 
autre  se  retira  par  la  ville,  et  le  reste  commença  à 
crier  vive  le  Roy  et  liberté.  Leur  ayant  esté  promis  la 
vie,  la  liberté  et  toute  franchise,*  on  s'advança  à  un 
autre  corps  de  garde  proche  de  l'emboucheure  du 
port  et  près  de  l'église  Sainct  Jean ,  où  ils  estoient 
pour  le  moins  mille  hommes  armez;  mais  chacun  com- 
mença à  crier  encor  vive  le  Roy  et  liberté,  et  pareille 
promesse  leur  fut  faicte  qu'aux  premiers. 

Ces  deux  troupes  asseurées,  Ton  retourna  en  trois 
autres  corps  de  garde  très-forts,  les  uns  desquels  Ton 
changea  pour  l'incertitude  de  ceux  qui  y  comman* 
doient;  les  autres  demeurèrent  en  Testât  qu'ils  estoient; 
de  sorte  qu*en  moins  d'une  heure  et  demie  ceste  ville, 
qui  estoit  presque  espagnole,  redevint  toute  française. 

Les  bastions  et  tours  occupées  par  les  supposts  d'Âix 
et  de  Cazault,  et  la  tour  de  Sainct  Jean  qui  tient  l'em- 
boucheure  du  port,  faisoient  résistance.  La  porte  de  la 
ville  seule  estoit  garde'e  d'un  cosié  par  ledit  sieur  de 
Liberta  et  ses  frères,  et  de  l'autre  par  le  sieur  de  Beau- 
lieu,  comme  il  luy  avoit  esté  commandé  par  M.  de 
Guise.  Alors  le  fils  du  prince  d'Qrie  songea  à  sa  re- 
traicte  avec  ses  galères ,  et  se  trouva  si  estonné  et  si 
surpris  qu'il  oublia,  une  partie  de  son  équipage.  L-ôa 
n'oyoit  dans  le  port  d'autres  clameurs  que  coupe  le 
cap,  vogue,  sye,  rame,  nos  siamos  perdidos,  etsem-. 
bloit  que  l'emboucheure  du  port  n'estoit  pas  assez 
grande  pour  sortir  le  moindre  de  leurs  esquifs,  tant 
la  peur  et  l'effroy  de  la  mort  leur  avoit  saisi  l'ame. 

Celuy  qui  estoit  dans  la  tour  de  Sainct  Jean,  qui 
pouvoit  empescher  ou  retarder  leur  passage,  estant 
saisi  de  mesme  peur  que  les  autres,  ne  sçavoit  auquel 
courir  pour  gaigner  sa  vie.  Celuy  qui  estoit  dans  Teste 
de  Maure ,  ne  sçachant  quelle  yssuë  devoit  prendre  ce 
jeu,  laissa  passer  lesdites  galères.  Le  sieur  de  Bausset, 
qui  commandoit  au  chasteau  dlf ,  seul  s'essaya  de  les 
endommager  à  coups  de  canon  ;  mais,  pour  estré  un 
peu  esloigné,  il  leur  fit  peu.  de  -mal.  Loys  d'Aix  et  Fa- 
bio  Cazault,  qui  aymerent  mieux  se  fier  à  la  mer  qu'à 
la  pointe  de  leurs  espées,  passèrent  le  port  :  le  pre- 
mier se  jetta  dans  l'abbaye  Sainct  Victor,  qui  estoit 

an  d^s  forts  qu'il  tenoit,  et  ledit  Fabio  dans  Nostre- 
Dame  de  Là  Gai^de;  si  estonnez  toutesfois^  qu'il  ne  fut 
en  leur  pouvoir  de  songer  à  leur  defience  et  conser- 
vation. 

Les  douze  cens  Espagnols  et  Italiens  qui  estoient 
logez  le  long  du  port  prirent  Tefiroy  à  la  première 
alarme  y  et,  à  la  faveur  des  forts  et  de  la  coste  de  la  mer, 
tascherent  à  se  retirer  pour  se  jetter  dans  les  galères, 
lesquelles  avoient  esté  si  surprises  qu'elles  ne  les 
avoient  peu  prendre.  M.  de  Guyse  les  fit  suivre  piar  le 
baron  du  Sel,  lieutenant  de  sa  compagnie  de  gens- 
d'armes,  et  par  le  sieur  de  La  Pierre ,  capitaine  de  ses 
gardes  :  une  partie  s'y  sauva,  mais  beaucoup  demeu* 
rerent  sur  la  place  avec  mille  mousquets,  barque- 
bnzes  ou  picques,  et  autant  de  fournimens,  tout  le 
bagage  pris,  et  pareillement  le  seul  drapeau  qu'ils 
avoient,  que  l'effroy  leur  fit  laisser. 

Cependant  *les  affaires  demeuroient  dans  la  ville 
encores  en  quelque  rumeur,  quand  M.  de  Guyse  entra 
avec  quelques  gentils-hommes  pour  faire  paroistré  à 
tout  le  peuple  la  franchise  de  son  affection,  l'asseu- 
rance  qu'il  prenoit  d'eux  ^  et  confirmer  par  ce  moyen 
toutes  choses  au  service  du  Roy,  et  destourner  les  des- 
seings des  factieux  qui  restoient  en  ladite  ville.  Il  fut 
receu  à  la  porte  Reale  par  le  président  Bernard  et  par 
Liberta ,  qui  f«t  lors  déclaré  nouveau  viguier;  et  puis, 
non  tant  conduit  qu'à  demy  porté  en  l'air  par  le  peu- 
ple, il  fut  en  l'église  de  La  Majeur,  où  les  chanoines 
en  signe  d'allégresse  luy  présentèrent  à  baiser  la  vraye 
croix  et  chantèrent  le  Te  Deum,  Sa  seule  présence 
estonna  tellement  tous  ceux  qui  estoient  dans  la  ville ^ 
tours  et  forts ,  qu'ils  se  remirent  au  mesme  temps  en 

Fobeyssance  du  tloy  à  sa  discrétion ,  et  a'ouy t  on  plus 
autres  crys  parmy  ce  peuple  que,  «  vive  le  Roy,  vive 
M«  de  Guise,  vive  le  capitaine  Liberta,  fores  Espa-^ 
gnols.  » 

Les  soldats  qui  estoiient  entrez  se  jetterent  au  pil- 
lage sur  les  maisons  de  Loys  d'Aix  et  Gasault,  ce  que 
firent  aussi  les. forçats  de  leurs  galleres  qui  estoient 
demeurez  dans  le  port,  lesquels,  se  servans  de  l'occasion, 
crièrent  liberté  et  se  deschaisnerent;  tellement  que  ces 
deux  maisons  furent  pillées,  et  le  plus  grand  mal  ar- 
riva de  ce  costé  là. 

Geluy  qui  esloit  dans  le  fort  de  Teste  de  Maure,  se 
voyant  investy ,  s'envoya  offrir  audit  sieur  duc  de 
Guise  avec  telles  conditions  qu'il  luy  plairoit;  mais 
le  duc  remit  la  place  entre  \e&  mains  du  peuple  pour 
tesmoignage  de  sa  franchise  et  de  Tasseurance.  qu'il 
vouloit  prendre  d'eux.  Le  lendemain  une  parole  cou- 
rut qu'il  failloit  mettre  bas  la  forteresse  des  tyrans  ; 
.aussi-tosttoutle  peuple  y  courut,  et  n'estoit  pas  fils  de 
bonne  mère  qui  n'y  mist  la  main  pour  l'abattre,  sans 
avoir  esgard  à  la  ^olemnité  du  jour 'de  dimanche,  au- 
quel il  se  fit  une  procession  générale  au  matin,  et  l'a- 
prèsdinée  on  procéda  à  l'eslection  de  nouveaux  con- 
suls et  des  capitaines  ordinaires  des  quartiers  de  la 
ville,  lesquels  firent  tous  serment  de  fidélité  au  Boy 
entre  les  mains  de  M.  de  Guise. 

Le  lundy,  Loys  d'Aix,  qui  s'estoit  retiré  au  fort  de 
Sainct  Victor,  se  sauva  de  nuict,  et  le  lendemain  ledit 
fort  se  rendit  à  la  discrétion  de  M.  de  Guise,  la  vie 
sauve  aux  soldats.  Et  quant  au  fort  de  Nostre-Dame  de 
La  Garde,  où  s'estoit  sauvé  le  fils  de  Casault,  appelle 
Fabio,  comme  on  entroit  à  tràicter  la  capitulation, 

laquelle  dura  quelques  jours^  M.  de  Guise  eut  advis 
que  M.  d'Espernon  marchoit  au  secours  de  la  cita- 
delle de  Sainct  Tropes  qu*il  tenoit  bloquée  ;  ce  fut 
pourquoy  il  laissa  la  charge  au  sieur  Liberta  de  faire 
la  capitulation  avec  ceuxdudit  fort  Nostre-Dame  de  La 
Garde,  et  partit  de  Marseille  avec  toute  sa  cavalerie, 
tirant  droit  à  Sainct  Tropes.  Ce  voyage  luy  fut  fort 
heureux;  car  il  vainquit  en  deux  rencontres  plusieurs 
troupes  de  M.  d^Espernon,  et  se  rendit  du  tout  maistre 
de  la  campagne  en  moins  de  dix  jours;  puis,  au  com* 
mencement  de  mars,  il  revint  à  Marseille,  où  il  trouva 
que  ledit  fort  de  Nostre-Dame  de  La  Garde  tenoit  en- 
cor,  bien  que  le  fils  de  Casault  et  ses  parens  en  fussent 
sortis  et  s'estoient  sauvez  par  mer  dans  un  vaisseau. 
La  capitulation  fut  accordée  le  troisiesme  mars,  et  la 
«place  fut  remise  entre  ses  mains  pour  le  3ervice  du 
Boy.  Voylà  comme  Marseille  (0  fut  réduit  en  l'obeys- 
sance  de  Sa  Majesté,  contre  l'intention  du  roy  d'Elspa- 
gne  qui  en  avoit  fait  le  marché  avec  les  députez  que 
luy  ayoieht  envoyé  Casault  et  d'Aix,  et  qui  lors  de 
ceste  réduction  s'en  revenaient  à  Marseille  avec  vingt 
galères  d'Espagne  pour  effectuer  leur  promesse.  Les 
histoires  anciennes  ayant  laissé  à  la  postérité  divers 
exemples  de  la  misérable  fin  et  de  la  punition  divine 
qui  est  tumbée  sur  les  rebelles,  séditieux  et  tyrans, 

(0  Voylà  comme  Marseille.  On  dit  que  Henri  iv,  en  apprenant  la 
soumission  de  cetle  ville ,  s'écria  :  Oest  maintenant  que  je  suis  roi, 
Libertat  fut  nommé  viguier  perpétuel^  et  eut  une  gratification  de  cin- 
quante mille  écus.  Il  mourut  Tannée  suivante,  empoisonne,  à  ce  que 
Ton  dit,  par  les  ligueurs.  On  grava  sur  la  porte  Reale  les  vers  suivans  : 

Occisus  Justi  Libertœ  Casalus  armis , 

Laus  Christo,  urbs  régi,  Libertas  sic  datur  urbi. 

devoit  servir  d'instruction  à  Gasâult  et  à  d'Âix;  mais 
For  d'Espagne  ayant  esbloiiy  leur  jugement,  Gasault 
mourut  misérablement ,  et  Loys  d' Aix  Ta  survescu  pa- 
rachevant ses  jours  en  calamité  :  leurs  familles,  qui 
trenchoient  des  souveraines,  se  sont  veuës  réduites  à 
des  extrêmes  nécessitez,  tellement  qu'ils  serviront 
d'exemple  encor  à  la  postérité,  aussi  bien  que  Bussy  le 
Clerc  qui  faisoit  le  tyran  dans  la  Bastille  de  Paris,  d'un 
capitaine  des  Arpens  dans  Rouen ,  et  de  tant  d'autres 
qui  durant  ceste  guerre  civile  ont  faiçt  des  leurs. 

Si  le  roy  Henry  m,  l'an  i585,  quand  Daries,  second 
consul  de  Marseille,  y  fut  pendu  pour  avoir  voulu  ré- 
duire ceste  ville  du  pârty  de  la  ligue,  dit  à  leurs  dé- 
putez en  les  recevant  d'une  face  joyeuse  :  <c  Je  loue 
vostre  brave  resolution,  mes  amys,  je  vous  accorde  ce 
que  vous  m*avez  demandé,  et  d'avantage,  s'il  estoit  be- 
soin; ma  libéralité  ne  suffira  jamais  pour  recognoistre 
vostre  fidélité,  »  à  ceste  fois  que  ceste  mesme  ville, 
qui  avoit  esté  non  seulement  de  la  ligue  près  de  sept 
ans,  mais  qui  s'en  alloit  estre  du  tout  espagnole,  fut 
reduitte  par  la  diligence  de  M.,  de  Guise  aux  termes 
de  son  devoir,  et  du  tout  rasseurée  à  l'Estat  de  la 
France,  plusieurs  ont  escrit  que,  lors  que  Sa  Majesté 
en  receut  le  premier  advis,  il  dit  joignant  les  mains  et 
levant  les  yeux  au  ciel  ;  «  Je  recognois  de  plus  en  plus 
que  Dieu  me  départ  de  ses  grâces,  qu'il  a  pitié  de  cest 
Estât,  et  qu'il  le  veut  retirer  des  longues  calamitez 
qu'il  a  endurées.  » 

Le  Roy,  ayant  désir  que  ceste  province  fust  pacifique, 
envoya  M.  de  Roquelaure  vers  M.  d'Espernon  luy 
dire  s'il  se  vouloit  rendre  son  ennemy.  Après  quelques 
allées  et  venues  qui  se  firent  pendant  l'esté  de  ceste 

année  y  il  y  eut  une  suspension  d*armes,  et  eu  suitto 
M.  d'Espernon^  estant  contenté  d'ailleurs^  sujrvant  la 
volonté  de  Sa  Majesté,  il  se  retira  de  la  Provence ,  et 
laissa  ce  gouvernement  libre  à  M.  de  Guise.  Voylà 
comme  le  second  endroict  où  le  Roy  eut  la  gâerre  ea 
ceste  année  fut,  sinon  du  tout  en  pais^^  au  moins  en 
reposi 

Le  troisiiesme  où  la  guerre  se  remiia'le  plus  ce  fut 
en  Picardie,  car  le  Roy,  comme  nous  avons  dit,  y  avoit 
assiégé  La  Fere,  espérant  que,  ceste  place  prise,  il 
n'auroit  plus  d'ennemis  qu'au  delà  de  la  rivière  de 
Somme.  Ce  siège  fut  long  durant  cest  hyver  qui  fut 
beaucoup  pluvieux ,  et  où  tant  les  assiégez  que  les  as* 
siegeans  eurent  à  patir. 

Durant  le  mois  de  janvier  le  Roy  estôit  logé  à  Fo- 
lembray ,  là  où  M.  l'evesque  du  Mans,  assisté  de  Te- 
vesque  de  Sarlat  et  autres  députez  de  l'assemblée  ger 
nerale  du  clergé,  qui  se  tenoit  lors  aux  Augustins  à 
Paris,  luy  vint  présenter  le  cayer  de  leurs  plaintes,  et 
luy  fit  une  très-docte  remonstrance,  les  principaux 
points  de  laquelle  estoient  : 

Qu'ils  estoient  envoyez  exprès  vers  Sa  Majesté  pour 
luy  tesmoigner  l'aiTection  et  fidélité  de  tout  le  clergé  à 
son  service,  recevoir  ses  commandements,  et  luy  faire 
leurs  très-humbles  renlonstrances  et  supplications. 

«  Nous  ne  prétendons ,  dit-il ,  ny  entendons  exci- 
ter ou  entretenir  par  ceste  supplication  les  guerres  et 
dissentions  civiles  :  nous  avons  deu  Sçavoir ,  et  ces 
derniers  temps  l'ont  monstre  et  apris  par  expérience, 
que,  pendant  icelles,  la  discipline,  tant  nécessaire  en 
nostre  Estai,  ne  peut  estre  maintenue  ny  restablie. 
Nous  avons  une  autre  guerre  qui  nous  est  perpétuelle 

en  ce  monde  contre  ce  fier  dragon  ennemy  du  genre 
hamain,  en  laquelle ^  pour  nous  rendre  victorieux, 
ceste  çy  ne  nous  est  propre  :  nous  n*y  combattons 
d'espées y  lances  et  auti^es  armes  matérielles^  nostre 
souverain  capitaine  les  fait  changer  en  socs  et  contres 
de  charruëy  en  faux  et  autres  instru mens  de  labourage, 
et  pacifiques;  nous  desirons  la  paix  et  tranquilité  pu- 
blique^  et  la  demandons  ordinairement  en  nos  prières 
à  Dieu,  le  supplians  qu'il  face  cesser  les  divisions  qui 
ont  presque  destruit  et  ruyné  le  royaume ,  et  nous 
sont  signes  manifestes  qu*il  est  courroucé  gi*andement; 
nous  poursuivons  et  procurons  les  moyens  de  l'appai- 
ser  et  attirer  sa  faveur  et  bénédiction. 

«  Vous  ne  voudriez  céder,  Sire,  en  grandeur  de 
courage  ny  de  zèle  au  service  de  Dieu,  à  Constantin, 
lequel,  après  avoir  quitté  le  paganisme  et  embrassé 
la  religion  chrestienne ,  convia  ses  subjects  d*en  faire 
de  mesmes,  et  commanda  que  les  temples  des  idoles 
fussent  fermez;  moins  encores  à  Becharedus,  roy  des 
Visigots  en  Espagne,  lequel,  ayant  quitté  Tarrianisme, 
fit  convertir  de  mesme  tous  ses  subjects  de  l'heresie  à 
la  foy  de  TEglise  catholique.  Yostre  exemple  enadesjà 
esmeu  plusieurs,  et  fait  rechercher  instruction,  ayans 
recogneu  leur  erreur,  l'ont  abjuré,  et  sont  retournez 
à  l'Eglise.  Il  s'en  trouve  d'aucuns  qui,  desirans  en 
faire  de  mesme,  sont  retenus  de  quelque  honte,  ou 
antre  respect  mondain ,  qu'un  advertissement  et  exhor- 
tation de  Yostre  Majesté  leur  fera  perdre,  et  sera  l'oc- 
casion à  tous  de  ne  fermer  les  aureilles  ny  rejetter 
rinstruction  que  nous  leur  voudrons  donner.  Nous 
desirons  leur  faire  cognoistre  leur  misérable  capti- 
vité, les  lacqs  et  seps  èsquels  nostre  ennemy  eom- 

mun  les  tient  empestrez  et  attachez.  Nous  combattons  ^ 
non  contr'eux ,  mais  pour  eux  ^  à  fin  de  les  rémet- 
tre et  vendiquer  en  la  vraye  liberté  des  enfans  de 
Dieu.-Les  bastons  dont  prétendons  combattre  en  ceste 
guerre  sont  la  doctrine  et  le  bon  exemple ,  ïescpiels, 
aydez  d'oraisons  et  prières  instantes  envers  Dieu  ^  ac- 
compagnées de  jeusnes  et  larmes,  qui  sont  les  vrayes 
armes  des  ecclésiastiques ,  auront  refiet  plus  ceitain 
et  victoire  plus  assurée  que  toutes  autres.  La  doctrine 
est  de  tout  temps  certaine  et  infaillible  en  l'Eglise^ 
contre  laquelle  les  portes  d'enfer  et  les  assauts  de  Ten- 
nemy  ne  peuvent  prévaloir  ;  il  essaye  bien  la  cor- 
rompre,  mais  l'esprit  de  Dieu,  qui  la  gouverne,  en- 
seigne et  conduit  en  toute  vérité ,  ne  permet  jamais 
qu'il  ait  ceste  puissance.  Il  ne  se  trouve  que  trop  de 
personnes  que  cest  ennemy  trompe  et  abuse,  et  en  tous 
siècles  ;  mais  ceste  colomne  et  baze  ferme  de  vérité 
n'est  jamais  esbranlée. 

«  Pour  asseurer  d'avantage  ceux  qui  se  rangent  sous 
son  obéissance,  no  us  supplions  très-humblement  Vostre 
Majesté  nous  authoriser,  permettre  et  trouver  bon  que 
fassions  publier  en  nos  diocèses  le  concile  de  Trente  pour 
nous  gouverner  cy-après  en  la  discipline  ecclésiastique, 
selon  les  constitutions  d'iceluy,  et  ordonner  à-vos  juges 
nous  tenir  la  main  à  l'exécution.  S'il  se  trouve  quel- 
que chose  en  cest  establissement  de  police  en  quoy 
les  droicts  royaux  de  Vostre  Majesté  soient  altérez, 
nous  n'entendons  y  toucher,  non  plus  qu'aux  ancien- 
nes libértez  et  immunitèz  du  royaume  et  de  l'Eglise 
Gallicane  ;  dequoy  nous  nous  asseurons  que  nostre 
Sainct  Père  donnera  volontiers  les  déclarations  heces- 
saires,  comme  aussi  pour  les  privilèges  concédez,  ou 

en  gênerai  ou  en  particulier ,  mesmes  les  exemptions 
de  plusieurs  chapitres  des  églises  cathedralles  et  col- 
légiales ^  et  autres  communautez,  ausquels  ne  pré- 
tendons prejudicier^  attendant  la  déclaration  de  Sa 
Saincteté. 

<(  il  nous  desplaist  beaucoup  de  descouvrir  la  honte 
et  vergongne  de  nostre  estât;  mais  il  est  nécessaire  que 
le  mal  se  cognoisse  pour  y  chercher  et  apporter  le 
remède;  et  en  la  cause  de  Dieu,  moins  qu'en  nulle  au- 
tre ^  il  ne  faut  estre  prévaricateur.  En  la  bergerie  du 
(ils  de  ï)ieu  nous  avons  peu  de  bons  capitaines  et 
vray s  pasteurs  ;  il  se  trouvera  les  trois  quarts  des  ber- 
geries et  troupeaux  despourveus  de  légitimes  et  vrays 
pasteurs;  de  quatorze  archeveschez ,  les  six  ou  sept 
sont  du  tout  sans  pasteurs,  et  s'en  peut  remarquer  tel 
auquel  depuis  quarante  ou  cinquante  ans  il  n'en  a  esté 
veu  aucun;  d'environ  cent  eveschez,  on  estime  y  en 
avoir  de  trente  ou  quarante  du  tout  despourveus  de 
titulaires;  et. es  autres,  y  regardant  de  près,  il  s'en 
trouveroit  aucuns  coufidentiaires  et  gardiens,  ou  par- 
venus à  ceste  dignité  par  voyes  illicites  et  reprouvées 
par  les  saincts  décrets  ;  comme  aussi  d'autres  qui  ne  se 
donnent  pas  grande  peine  d'entendre,  sçavoir  et  faire 
leurs  charges  :  en  quoy  ^  combien  que  le  mal  soit  grand, 
et  d'autant  plus  grand  que,  ces  charges  estans  les  prin- 
cipales et  es  principaux  chefs,  il  s'estend  plus  ayse- 
ment  par  tout  le  corps ,  toutesfois  le  desordre  n'y  est 
.encores  passé  si  avant  comme  es  abbayes  et  es  trou- 
peaux réguliers,  lesquels  anciennement  apportoient 
beaucoup  de  bénédiction  et  de  faveur  divine  à  ce 
royaume,  tant  par  la  doctrine  et  bonne  vie  de  ceux 
qui  s'y  rangeoient,  que  par  leurs  prières  et  oraisonâ, 

lesquels ,  d'autant  que  leur  vie  et  conversation  estoit 
plus  saincte  etaggreableà  Dieu,  aussi  estoient-elles 
mieux receuëâ  et  exaucées»  A  présent  ces  bergeries,  au 
lieu  de  bénédiction,  nous  attirent  malédiction  et  ruyne , 
estans  la  plus  grande  part  despourveuës  de  pasteurs 
et  légitimes  gouverneurs,  maniées,  pour  le  temporel, 
(car  du  gouvernement  spirituel ,  qui  est  toutesfais  le 
principal,  on  ne  s'en  donne  plus  gueres  de  peine)  par 
des  personnes  laïques,  qui,  du  revenu  desdié  et  voiié 
par  les  fondateurs  au  service  de  Dieu,  s'approprient 
et  en  jouyssent,  et  ce  par  le  moyen  de  quelque  œco- 
nomat,  ou  soubs  le  nom  de  quelque  mercenaire  con- 
fidentiaire  et  excommunié.  Le  commandement  et  su- 
périorité sur  ces  maisons,  lequel  est  de  droit  divin, 
hors  le  commerce  dçs  hommes,  et  pour  lequel  on  de- 
vroit  choisir  des  personnages  recommandables  de  piété 
et  doctrine,  est  vendu  à  beaux  deniers  contans,  baillé 
en  mariage,  en  troque  et  eschange  de  choses  tempo- 
relles, en  récompense,  ou  de  services  ou  d'autre  chose , 
au  veu  et  sceu  de  Vostre  Majesté  et  de  messieurs  de 
vostre  conseil  :  on  ne  s'en  cache  plus.  Nous  avons  ap- 
porté un  mémoire  de  ce  qu'en  avons  peu  sçavoir  en 
vingt-cinq  diocèses,  et  s'en  trouve  jusques  au  nombre 
d'environ  six  vingts  èsquelles  ou  il  n'y  a  point  du  tout 
d'abbé,  ou  celuy  qui  en  porte  le  nom  n'est  légitime- 
ment pourveu.  Ces  bergeries  estans  ainsi  despourveuës 
de  vrays  pasteurs,  et  ces  charges  vendues,  traffiquées 
etbroiiillées,  les  oiiailles  de  Dieu  sont  dispersées  et' 
les  troupeaux  gastez  et  ruynez  ;  ce  loup  ravissant  y 
entre  librement,  ne  trouvant  point  de  garde  qui  s'op- 
pose; il  y  fait  beau  mesnage,  perd,  gaste,  et  ruyne 
tout  -,  et  les  fautes  qui  s'y  commettent,  tant  au  gouver- 

nenient  qu'en  la  conversation  des  religieux,  excitent 
grandement  Tire  de  Dieu ,  lequel  non  seulement  ne 
preste  l'oreille  à  leurs  prières,  mais,  qui  pis  est,  le 
service  qu'ils  luy  font  l'offense  etluy  est  mal  agréable; 
et  ne  mous  faut  point  chercher  ailleurs  d'où  vient  qu'a- 
près tant  de  victoires  et  couquestes,  ne  pouvez  establir 
la  paix  en  vostre  royaume,  et  ranger  vos  subjects  ^n 
voslre  obeyssance  :  ces  desordres  qui  sont  en  la  maison , 
l'anatheme  qui  est  au  milieu  de  nous,  empeschent  Dieu 
d'achever  ce  qu'il  a  commencé,  que  espérons  neant- 
moins,  pourveu  qu'il  vous  plaise,  voir  finir  sous  vostre 
authorité  et  commandement, 

«  Nous  supplierons  hardiment  Vostre  Majesté,  con- 
tinuant les  très-humbles  supplications  faites  aux  roys 
vos  prédécesseurs ,  desquelles  avons  résolu  ne  nous 
départir  jamais  jusques  à  ce  que  l'ayons  obtenu ,  qu'il 
luy  plaise  rendre  et  restituer  à  l'Eglise  les  eslections, 
pour  estre  pourveu  aux  bénéfices  èslectifs  vaccans.par 
eslection  canonique,  selon  les  saincts  décrets  et  ancien 
usage  du  royaume,  de  J3ersonnes  capables  et  suffisans, 
et  y  donner  commencement  par  ceux  qui  sont  de  pré- 
sent vacans  et  tenus  en  œcononiat,  comme  aussi  ceux 
tenus  en  confidence  après  la  confidence  jugée ,  pour 
laquelle  juger,  et  afin  que  cestanatheme  et  opprobre 
de  confidentiaires  soit  osté  du  milieu  de  nous,  et  qu^il 
n'arrive  plus ,  vous  supplions  trouver  bon  et  nous  au- 
thoriser  de  publier  par  nos  diocèses  la  bulle  de  Pie 
cinquiesme,  selon  qu'elle  a  esté  reformée  par  Sixte 
cinquiesme,  contre  les  confidences;  mander  que,  selon 
icelle,  il  soit  procédé  contre  lesdits  coupables  et  soup- 
çonnez ,  et  ordonner  à  vos  juges  y  tenir  la  main.  Ces 
eslections  rendues  à  l'Eglise  rempliront  nostre  ordre 

de  personnages  doctes  ^  capables  etsuiffisans^  nous  don- 
neront de  bons  chefs  et  pasteurs  qui  feront  florir  TE- 
glise  en  ce  royaume,  et  Vostre  Majesté  sera  deschargée 
de  ce  grand  fardeau  et  compte  dangereux  à  rendre  ; 
et  ceste  constitution  contre  les  confidences ,  publiée 
et  exécutée /oçtera  Tanatheme  qui  est  au  milieu  de 
nous,  et  nous  rendra  Dieu  plus  propice  et  favorable. 
<(  Encores  qu^il  soit  arrivé  quelquesfois  que  nos 
roys  et  le  royaume  n'ayent  esté  en  bonne  intelli- 
gence avec  ceux  qui  tenoient  le  siège  souverain  de 
l'Eglise  et  la  chaire  de  sainct  Pierre,  et  que  deffen- 
ces  fussent  faites  d'aller  à  Bome  pour  provisions 
de  bénéfices  et  autres  expéditions,,  toutesfois- le  ma- 
gistrat séculier  n'a  janiais  entrepris  ordonner  sur  le 
spirituel ,  sur  la  provision  des  bénéfices ,  mission  aux 
charges  eccelesiastiques,  absolutions,  dispenses  et  au- 
tres expéditions,  soit  de  grâce,  soit  de  justice,  tant  ils 
estoient  religieux  et  respectueux  envers  Dieu  et  son 
Eglise.  Ces  dernières  années  èsquelles  nous  avons  veu 
au  gouvernement  temporel  des  choses  monstrueuses, 
et  contre  le  naturel  du  François,  qui  est  d'estre  doux 
et  gratieux,  respectueux,  obéissant  et  aifectionnéà 
son  prince  naturel;  ces  derniers  temps,  dis-je,  nous 
ont  aussi  apporté  en  nostre  estât  des  novalitez  es- 
tranges,  des  entreprises  sur  l'authorité  et  puissance 
spirituelle,  des  œconomats  spirituels  qui  sont  sans 
fondement  de  loy  ou  constitution  canonique  ou  ci- 
vile ,  sans  edict  ou  ordonnance  du  royaume ,  sans 
usage  ny  pratique;  invention  d'esprits  qui,  aveu- 
glez de  leur  interest  ou  de  celuy  de  leurs  amis,  n'ont 
par  adventure  bien  considéré  le.desreiglement  qu'ils 
introduisoient  en  l'Eglise,  ny  ceux  qui  depuis  en  ont 

donné  sous  vostre  nom,  le  tort  et  injure  qu'ils  luy  fai- 
soienty  et  le  danger  auquel  ils  le  constituoient.  Nous 
ne  devons  point  faire  difficulté  de  l,a  dire,  puisqu'un 
evesque  du  royaume,  fort  affectionné  à  vostre  service. 
Ta  baillé  par  escrit,  refusant  de  donner  collation  sur 
la  présentation  de  ces  œconomes  spirituels;  que  ceux 
qui  vous   avoient  donné  Tadvis  d'entreprendre  cela 
mettoient  Votre  Majesté  en  danger  d'encourir  l'indi- 
gnation de  Dieu,  comme  avoient  faict  Saiil  et  Ozias,- 
roys  des  Juifs,  pour  avoir  entrepris  sur  l'authorité  et 
charge  des  prestres  et  serviteurs  de  Dieu  ;  à  l'un  il  fut 
dit  par  Samuel  qu'il  avoit  fait  follement,  et  que  pour 
cela  sa  succession  n'auroit  le  royaume;  l'autre  fut  sou- 
dain frappé  de  la  main  dé  Dieu ,  et  demeura  lépreux 
tout  le  reste  de  sa  vie.  Ce  pouvoir  de  donner  l'admi- 
nistration des  choses  spirituelles  dépend  entièrement 
de  l'authorité  et  jurisdiction  ecclésiastique,  qui  a  esté 
donnée,  non  aux  roys  et  princes,  ny  par  conséquence 
à  leurs  officiers,  mais  à  ceux  que  Dieu  appelle  au  ré- 
gime et  gouvernement  de  ceste  Eglise.  Les  roys  et 
roynes  sont  appeliez  en  Esaïe  ses  pères  nourriciers  et 
nourrices ,  pour  les  liberalitez  dont  ils  dévoient  user 
envers  elle  et  la  deffence  qu'ils  en  doivent  prendre  ; 
mais  les  evesques  et  autres  supérieurs  en  l'Eglise  sont 
appeliez  par  David  princes  sur  toute  la  terre,  ainsi 
que  sainct  Hierosme  et  sainct  Â.ugustin  l'interprètent, 
par  ce  que  le  gouvernement  spirituel  leur  en  appar- 
tient. Sur  ceste  authorité  et  pouvoir  donnez  de  Dieu 
à  son  Eglise  et  aux  pasteurs  et  supérieurs  en  icelle , 
les  entreprises  sont  de  plusieurs  sortes  :  car  non  seu- 
lement messieurs  du  grand  conseil  ont  baillé  ces  œco- 
nomats  spirituels,  mais,  passant  plus  outre,  sur  les 
43.  i5    .  ' 

simples  brevets  de  nomination ,  et  sans  autre  provi- 
sion>  ont  authorisé  et  donné  pouvoir  aux  nommez  se 
ingérer  de  prendre  possession  des  prelatures  y  les  gou- 
verner et  administrer  au  temporel  et  spirituel^  et  se 
trouve  que  y  par  ce  moyen ,  plusieurs  enfans  qui  sont 
encores  sous  la  verge ,  et  ne  sçavent  presque  s'ils  sont 
au  monde,  et  beaucoup  moins  ce  qui  est  de  la  religion^ 
sont  establis  en  l'administration  des  maisons  regu* 
liaires  et  au  gouvernement  de  ceux  sous  lesquels  Us 
devroient  estre;  et  ceste  entreprise  a   passé  jusques 
aux  principales  charges ,  sçavoir  des  archeveschez  et 
eveschezy  èsquelles  ils  ont  donné  pouvoir  et  authorité 
de  prendre  possession  et  s'entremettre  du  gouverne- 
ment,  tant  spirituel  que  temporel ,  comme  s'ils  eussent 
eu  leur  mission  légitime.  C'est  chose  entièrement  con- 
tre le  droict  divin,  et  préjudiciable  aux  âmes  de  vos 
subjects,  qui,  au  lieu  d'avoir  de  vrays  pasteurs  qui 
assurent  leurs  consciences,  en  ont  qui  sont  entrez , 
non  par  la  porte,  mais  par  la  fenestre ,  non  de  la  part 
de  Dieu,  mais  des  hommes.  Ont  aussi  lesdits  sieurs  de 
vostre  grand-conseil ,  outre-passant  les  bornes  de  leur 
jurisdiction ,  qui  n'est  sur  les  bénéfices  coUatifs,  fait 
entr'eux  quelque  règlement  pour  le  regard^  desdits 
bénéfices,  sur  l'occasion  des  defiences  d'aller  à  Rome, 
comme  aussi  aucuns  des  parlemens  sur  la  mesme  oc- 
casion en  auroient  arresté;  par  dessus  lesquels  regle- 
mens  ils  se  trouvent  avoir  entrepris  de  donner,  par 
leurs. arrests,  pouvoir  d'admettre  les  résignations  en 
faveur^  de. bailler  dispences  de  tenir  plusieurs  béné- 
fices, et  des  séculiers  aux  réguliers;  et  au  contraire, 
comme  aussi  des  dispences  de  mariage  en  degrez  def- 
fendus,  des  absolutiona  d'irregularitez ,  et  plusieurs 

autres  expéditions  qui  sont  de  grâce  et  réservées  à  la 
souveraine  puissance  de  notre  Sainct  Père;  et  e^ con- 
fondant les  authoritez  et  jurisdictions  qui  sont  dis- 
tinctes en  l'Eglise  (  chose  qu'ils  ne  voudroient  estre 
faicte  et  ne  la  souffriroient  en  leurs  jurisdictions  J,  ont 
commis  le  plus  souvent  des  prélats  qui  n'avoient  au- 
cun pouvoir  ne  junsdiction  sur  les  personnes  où  bé- 
néfices dont  estoit  question ,  et  quelquesfois  ^  qui  est 
encores  pis  y  des  ecclésiastiques  qui  n'en  ont  aucune;* 
et  s'est  trouve  des  prélats  et  autres  ecclésiastiques 
lesquels,  s'accommodans  à  ces  ordonnances  ou  conces* 
sions  de  vos  juges ,  ont  donné  ces  provisions  et  autres 
expéditions  :  en  quoy  il  s'est  commis  tant  de  choses 
préjudiciables  à  l'Eglise  de  Dieu  et  au  salut  de  vos 
snbjectSy  que  je  craindrois  ennuyer  trop  Vostre  Ma* 
jestési  j'en  voulois  proposer  seulement  une  partie;  et, 
sans  y  entrer  d'avantage ,  nous  la  supplierons  très- 
humblement  que  f  tout  ainsi  qu'elle  veut  estre  rendu 
à  Caesar  ce  qui  est  à  Gœsar  y  elle  rende  aussi  à  Dieu  ce 
qui  est  à  Dieu ,  et  qu'il  luy  plaise  maintenir  et  con- 
server son  Eglise  et  ses  serviteurs  qui  sont  appeliez 
au  gouvernement  d'icelle  en  l'authorité  et  jurisdic- 
tion  qu'il  leur  a  donnée ,  révoquant  tout  ce  qui  a  esté 
faict  à  leur  préjudice,  et,  pour  cest  effect,  par  un  edict 
particulier,  déclarer  que  ce  que  vos  juges  ont  ordonné 
touchant  le  spirituel  a  esté  par  entreprise  sur  ladite 
)urisdiction  et  puissance  de  l'Eglise,  et  toutes  leurs 
ordonnances  sur  ce  faictes  nulles  faute  de  pouvoir,  les 
casser  et  révoquer,  comme  aussi  les  provisions  des 
bénéfices,  dispenses,  et  autres  expéditions  faictes  en 
conséquence  réelle  ;  avec  defiences  à  vos  subjects  de 
s*en  ayder  et  servir,  et  i  vos  juges,  quand  elles  vien- 

i5. 

dront  devant  eux,  d'y  avoir  aucun  esgard,  reservant 
aux  ptrties  se  pourveoir  par  les  voyes  de  droict,  ainsi 
qu'elles  ad  viser  ont. 

«  Nous  ne  prétendons  toutesfois  toucher  aux  regle- 
mens  faicts  en  vos  cours  de  parlement,  en  termes  de 
droict,  et  selon  que  l'on  avoit  coustume  d'user  au 
royaume  en  telles  occasions,  et  aux  provisions  faictes 
en  conséquence,  mais  seulement  à  ce  qui  a  esté  in- 
troduit de  nouveau. 

a  Nous  vous  supplions  aussi  très -humblement, ■ 
Sire,  vouloir  commander,  par  un  edict  et  ordonnance 
générale,  aux  gouverneurs  et  lieutenans  de  provinces 
et  de  villes,  capitaines  et  conducteurs  de  trouppes, 
comme  aussi  à  toutes  sortes  de  gens  de  guerre,  de 
queltjue  qualité  qu'ils  soient,  de  porter  honneur  aux 
églises  et  lieux  destinez  au  semce  de  Dieu,  leur  def - 
fendre,  sur  grandes  peines,  ausquelles  seront  tenus 
non  seulement  les  conducteurs  des  compagnies,  mais 
aussi  les  capitaines  en  chef,  encores  qu'ils  n'y  fussent 
presens ,  de  ne  plus  faire  corps  de  garde  es  églises,  ne 
y  establer  les  chevaux,  ny  les  appliquer  à  usages  pro- 
fanes ;  semblablement  de  ne  travailler  ny  molester  les 
ecclésiastiques,  et  ne  loger  plus  en  leurs  maisons, 
tant  es  villes  qu'aux  champs^  ne  leur  prendre  ny  les 
spolier  de  leurs  biens ,  ny  vivre  à  leurs  despens,  ains 
les  laisser  jouir  et  user  librement  de  ce  qui  leur  ap- 
partient, mesmes  de  leurs  maisons  et  habitations,  et 
sur  tout  des  presbytaires  et  maisons  des  curez,  affin 
qu'ils  y  puissent  demeurer ,  instruire  le  peuple  en  la 
crainte  de  Dieu,  et  administrer  les  saincts  sacremens. 

<c  Nous  aurions  encores  à  vous  proposer  et  supplier 
de  plusieurs  choses  importantes  h  la  conservation  de 

nostie  ordre,  et  particulièrement  remonstrer  la  pau- 
vreté et  le  peu  de  commoditez  qu'avons  de  vivre,  qui 
est  telle,  qu'en  plusieurs  quartiers  du  royaume  les 
preslres  et  gens  d'église  sfônt  réduits  à  la  mandicilë,  et 
trouvent  avec  peine  du  gros  pain  pour  appaiser  leur 
faim,  de  façon  que,  s'il  n'y  est  remédié,  il  se  trou- 
vera cy  après  peu  de  personnes  qui  veuillent  s'addon- 
ner  à  ce  sainct  ministère  et  functions  spirituelles;  mais 
ayant  desjà  longuement  retenu  Vostre  Majesté,  je  le 
remetray  à  quelque  autre  occasion  qui  s'en  pourra 
présenter. 

c<  Nous  dirons  seulement  en  passant,  et  quand  on 
voudra  le  prouverons  fort  clairement,  que  les  commo- 
ditez que  Dieu  nous  avoit  données  sont  depuis  trente 
ans  diminuées  et  amoindries  des  trois  quarts,  et  par 
advenlure  quelque  chose  d'avantage  ;  et  ne  peut  on 
justement  trouver  mauvais  que  nous  en  plaignons. 
Ces  commoditez  temporelles  nous  sont  nécessaires 
pour  passer  ceste  vie  en  faisant  nos  charges ,  et  aussi 
pour  donner  courage  aux  personnes  d'entrer  en  ce 
joug  et  honorable  servitude;  mais  ce  qui  touche  le 
plus  au  coeur  à  ceste  compagnie  qui  nous  a  envoyez, 
et  dont  avons  charge  faire  plus  grande  instance  à  Vos- 
tre Majesté,  est  le  restablissement  de  l'honneur  deDieu 
presque  descheu  par  tout  le  royaume,  et  de  la  dis- 
cipline tant  nécessaire  en   nostre  ordre.  Pour  cela 
nous  implorons  vostre  authorité  et  puissance  royale. 
Adjoustez,  Sire,  ceste  pitié  à  vos  autres  vertus;  elle 
seule  vous  apportera  plus  d'heur  et  de  prospérité  en 
vos  affaires,  plus  de  repos  et  tranquilité  au  royaume, 
que  tous  les  autres ,  ausquelles  elle  donnera  leur  or- 
nement et  naïfve  beauté,  vous  comblera  d'honneur  et 

gloire,  et  rendra  vostre  mémoire  plus  recommandable 
à  la  postérité.  » 

Voylà  les  principaux  poincts  de  la  remonstrance  de 
l'evesque  du  Mans,  laquelle  il  finit  en  ces  mots  : 

«  Le  zèle  et  affection ,  Sire,  qu'avons  à  vostre  gran- 
deur et  salut  (en  quoy  nous  ne  cédons  à  aucun  autre 
ordre,  ny  moy,  qui  porte  la  parole,  à  aucun  autre  de 
vos  subjects  et  serviteurs)  me  peut  avoir  transporté , 
dont  je  la  supplieray  très-humblement  m'excuser. 
Nous  avons  encores  plusieurs  autres  choses  à  pro- 
poser, desquelles  ayant  apporté  un  petit  cahier,  nous 
nous  contenterons  vous  le  présenter  et  supplier  très- 
humblement  le  vouloir  faire  respondre  favorablement.» 

Sur  ceste  remonstrance  Sa  Majesté,  par  ses  lettres 
patentes  qui  furent  peu  après  publiées,  révoqua  les 
œconomats  dits  spirituels,  et  remit  les  chapitres  des 
églises  cathédrales  en  l'administration  du  spirituel, 
qu'ils  ont  de  droict  durant  le  siège  vacant,  lesquelles 
lettres  furent  vérifiées  au  grand  conseil  le  20  may. 
Inhibitions  et  deffences  furent  faites  à  tous  gens  de 
guerre  de  ne  loger  ou  faire  loger  leurs  troupes  ez 
églises,  ny  aux  maisons  des  ecclésiastiques,  y  faire 
corps  de  garde  et  y  mettre  leurs  chevaux.  Pareilles 
deffences  furent  faites  aux  juges  ordinaires,  threso- 
riers  généraux*,  maires  et  consuls  des  villes,  de  taxer 
et  imposer  lesdits  ecclésiastiques  en  aucuns  emprunts, 
ne  les  faire  contribuer  aux  munitions,  fortifications, 
subsides  et  aydes  des  villes.  Les  lettres  en  furent  véri- 
fiées en  parlement  le  i3  may,  comme  aussi  celles  par 
lesquelles  lesdits  ecclésiastiques  fiirent  exempter  de 
bailler,  par  déclaration ,  adveu  et  dénombrement,  leurs 
terres  et  possessions,  avec  faculté  de  pouvoir  racheter 

leurs  terres  allienées  encor  pour  cinq  ans^  pourveu 
qu'il  y  eust  lezion  d'un  tiers  de  juste  pris. 

Sur  le  cahier  de  leurs  plaintes  il  fut  fait  un  edict  par 
lequel  le  Roy  ordonna  que  la  religion  catholique^  apos- 
tolique et  romaine,  et  le  libre  exercice  d'icelle,  seroit 
remis  en  tous  les  lieux  et  endroicts  de  son  royaume  ; 
que  les  églises  et  biens  appartenans  aux  ecclésias- 
tiques leur  seroient  rendus  et  restituez  par  ceux  qui 
s'en  seroient  emparez  durant  ces  derniers  troubles, 
defieftdant  à  toutes  personnes  de  les  y  troubler  et  em- 
pescher,  sous  quelque  prétexte  que  ce  fust:  pour  le  re- 
gard des  biens  scituez  en  Bearn  et  royaume  de  Na- 
varre appartenant  aux  evesques  et  chapitres  d'Acqs , 
Bayomie  et  Tarbes ,  et  autres  beneficiers  desdits  dio- 
cèses, veut  et  ordonne  pleine  et  entière  mainlevée  leur 
estre  donnée  ;  admoneste  les  archevesques,  evesques  et 
chefs  d'ordre  qui  ont  droict  de  Visitation,  de  vacquer 
soigneusement  à  la  reformation  des  monastères ,  et 
enjoint  à  ses  procureurs  généraux  tenir  la  main  à 
l'exécution  des  ordonnances  qui  seront  faictes  par 
lesdits  prélats  ausdites  visitations.  Cest  edict  contenoit 
Ireze  articles  où  il  y  avoit  plusieurs  choses  concer- 
nant les  graduez  nommez  :  pour  les  hospitaux  et  ma- 
laderies ,  pour  l'enterrement  de  ceux  qui  ne  seroient 
morts  en  la  religion  catholique,  apostolique  et  ro- 
maine, pour  la  répétition  des  reliques  et  ornemens 
des  églises,  et  pour  les  estats  de  conseillers  afiedez 
aux  ecclésiastiques. 

La  principale  occasion  de  ceste  assemblée  générale 
Alt  pour  la  continuation  de  la  levée  de  treize  cens  mil 
livres  par  an  qui  se  fait  sur  le  clergé  pour  le  paycnjent 
et  acquict  des  rentes  deuës  à  l'Hostel  de  la  ville,  de 

Paris,  et  aussi  pour  adviser  comme  se  pourroient  payer 
les  restes  des  décimes  qu'ils  dévoient  du  passé.  Le 
clergé  fit  ses  protestations  accoustumées ,  suppliant  le 
Boy  les  descharger,  tenir  et  faire  tenir  quittes  desdites 
rentes,  ou  bien  leur  bailler  juges  non  suspects  et  non 
intéressez  pour  juger  de  la  validité  ou  invalidité  des 
contracts  en  vertu  desquels  THostel  de  la  ville  de  Paris 
les  pretendoit  obligez.  Au  contraire,  lesprevosts  des 
marchaiis  et  eschevins  de  Paris  remonstrercKt  et  di- 
rent que  les  contracts  desdites  rentes  faicts  et  (>assez 
au  profict  de  THostel  de  Ville  estoient  bons  et  vala- 
bles, soustenans  que  par  vertu  d'iceux  ils  pouvoient 
contraindre  au  payement  lesdits  du  clergé.  Mais  le 
Boy  ayant  fait  entendre  par  messieurs  de  son  conseil 
à  messieurs  de  l'assemblée  que  le  temps  et  la  saison 
n'estoit  à  propos  pour  disputer  et  débattre  de  telles 
affaires,  et  qu'il  desiroit  estime. secouru  d'eux  pour  ap- 
paiser  les  clameurs  du  peuple  qui ,  ont  leurs  rentes 
assignées  sur  ladite  nature  de  deniers  du  clergé,,  les- 
quels se  payent  à  THostel  de  Ville  de  Paris,  il  fiit  passé 
contract  par  lequel  lesdits  du  clergé  promirent  conti- 
nuer encor  le  payement  de  la  susdite  somme  de  treize 
cens  mil  livres  par  an  jusques  à  dix  ans  consécutifs. 
Mais,  quant  aux  restes  qui  estoient  deus  des  années 
précédentes,  le  clergé  ayant  remonstré  que  par  grâce 
Sa  Majesté  avoit   accordé  à  plusieurs  provinces  et 
villes,  pour  le  bien  de  TEstat,  la  descharge  desdits 
restes,  et  que  ceste  descharge  devoit  estre  générale , 
elle  leur  fut  accordée  pour  les  années   1689,  ^^9^9 
iSqi  et  1592  seulement,  sans  qu'ils  en  peussent  estre 
inquiétez  et  recherchez  à  l'advenir  par  lesdits  de 
l'Hostel  de  Ville. 

Nous  avons  dit  Tan  passé  que  M.  de  Mayenne ,  sur 
Fadvis  que  le  Pape  avoit  résolu  de  donner  sa  bénédic- 
tion au  Roy,  avoit  fait  rechercher  Sa  Majesté  d'une 
trefve  générale,  laquelle  il  luy  accorda  pour  trois 
mois ,  et  que  dès  que  ceste  trefve  fut  publiée,  que  Ton 
jugea  que  la  paix  estoit  autant  que  faite  de  ce  costé 
là  ;  ce  qui  advint  5  car  M.  de  Mayenne  ayant  adverty 
ceux  qui  tenoient  encor  en  quelqu^es  provinces  de  la 
France  sous  le-  nom  du  party  de  l'union  que  la  cause 
pourquoy  ils  avoient  pris  les  armes  estoit  cessée  par 
la  reconciliation  du  Roy  avec  le  Sainct  Siège ,  qu'il 
n'estoit  plus  question  que  de  les  des-interesser,  et  qu'en 
luy  envoyant  leurs  demandés  par  escrit  il  les  presen- 
teroit  au  Roy  et  les .  feroit  entrer  dans  l'accord  qu'il 
esperoit  faire  avec  Sa  Majesté  comme  chef  du  party 
de  l'union ,  suivant  les  mémoires  et  articles  que  queK 
ques-uns  luy  envoyèrent,  Sa  Majesté,  estant  audit 
Folembray  au  mois  de  janvier,  luy  accorda  les  arti- 
cles suivans ,  qui  furent  publiez  sous  le  nom  de  Edict 
du  Roy  sur  les  articles  accordez  à  M,  le  duc  de 
Mayenne ,  pour  la  paix  de  ce  royaume ,  en  ces 
termes  : 

<c  Comme  nous  avons  très-grande  occasion  de  louer 
Dieu  et  d'admirer  la  Providence  divine,  en  ce  qu'il 
luy  a  pieu  faire  que  le  chemin  de  nostre  salut  aye  aussi 
esté  celuy  qui  a  esté  le  plus  propre  pour  gaigner  et 
affermir  les  cœurs  de  nossubjects  et  les  attirer  à  nous 
recognoistre  et  obeyr,  comme  il  s'est  veu  bien  tost 
après  nostre  reiinion  en  l'Eglise,  et  tousjours  depuis 
continué;  mais  ce  bon  œuvre  n'eust  esté  parfaict,  ny 
la  paix  entière,  si  nostre  très-cher  et  très-amé  cousin 

le  duc  de  Mayenne,  chef  de  son  party,  n'eust  suivy  le 
mesme  chemin,  comme  il  s'est  résolu  de  faire  si  tost  qu'il 
a  veu  que  nostre  Sainct  Père  avoit  approuvé  nostre*- 
dite  reiinion ,  ce  qui  nous  a  mieux  fait  sentir  qu'aupa* 
ravant  de  ses  actions,  recevoir. et  prendre  en  bonne 
part  ce  qu  il  nous  a  remonstré  du  zèle  qu'il  a  eu  en  la 
religion,  louer  et  estimer  l'affection  qu'il  a  monstre 
à  conserver  le  royaume  en  son  entier,  duquel  il  n'a 
fait  ny  souffert  le  démembrement  lors  que  la  prospé- 
rité de  ses  affaires  sembloit  luy  en  ^onner  quelque 
moyen,  comme  il  n'a  faict  eiicores  depuis  qu'estant  af- 
foibly  il  a  mieux  aymé  se  jetter  entre  nos  bras  et  nous 
rendre  l'obeyssance  que  Dieu,  nature  et  les  loix  luy 
commandent,  que  de  s'attacher  à  d'autres  remèdes  qui 
pouvoient  encores  faire  durer  la  guerre  longuement, 
au  grand  dommage  de  nosdicts  subjects  ;  ce  qui  nous  a 
fait  désirer  de  recognoistre  sa  bonne  volonté,  Taymer 
et  traicter  à  l'advenir  comme  nostre  bon  parent  et 
fidèle  subject  ;  et  affin  que  luy  et  tous  les  catholiques 
qui  l'imiteront  en  ce  devoir  y  soient  de  plus  en  plus 
confirmez,  et  les  autres  excitez  de  prendre  un  si  salu- 
taire  conseil,  et  aussi  que  personne  ne  puisse  plus 
feindre  cyaprès  de  douter  de  la  sincérité  de  nostredite 
reiinion  à  l'Eglise  catholique,  et  sous  ce  prétexte  faire 
renaistre  de  nouvelles  semences  de  dissentions  pour 
séduire  nos  subjects  et  les  porter  à  leur  ruyne,  sçavoir 
faisons  que,  comme  nous  déclarons  et  protestons  nostre 
resolution  estre  de  vivre  et  mourir  en  la  foy  et  religion 
catholique,  apostolique  et  romaine,  de  laquelle  nous 
avons  faict  profession,  moyennant  la  grâce  de  Dieu, 
nostre  intention  est  aussi  d'en  procurer  à  l'advenir  le 
bien  et  advancement  de  tout  nostre  pouvoir ,  et  avec 

le  soin  et  mesme  aOection  que  les  roys  très-chrestiens 
nos  prédécesseurs  ont  fait,  et  par  Tadvis  de  nos  bons  et 
loyaux  subjects  catholiques ^  tant  de  ceux  qui  nous  ont 
tousjours  assisté,  que  des  autres  qui  se  sont  depuis  re- 
mis en  nostre  obeyssance ,  en  conservant  neantmoins 
la  tranquilité  publique  de  nostre  royaume. 

I.  Cependant  nous  voulons  qu'es  villes  de  Chaalons, 
Seurre  et  Soissons,  lesquelles  nous  avons  laissées  pour 
villes  de  seureté  à.  nostredit  cousin  pour  six  anS;  ny 
au  bailliage  dudit  Chaalons  dont  nous  avons  accordé 
le  gouvernement  à  l'un  de  ses  enfans,  séparé  pour  ledit 
temps  de  celuy  de  Bourgongne,  et  à  deux  lieues  aux 
environs  de  ladite  ville  de  Soissons,  il  n'y  ait  autre 
exercice  de  religion  que  de  la  catholique,  apostolique 
et  romaine  durant  lesdits  six  ans,  ny  aucunes  per- 
sonnes admises  aux  charges  publiques  et  offices  qui  ne 
facent  profession  de  ladite  religion. 

II.  Et  affin  que  la  reiinion  sous  nostre  pbeyssance 
de  nostredit  cousin  et  de  tous  ceux  qui  l'imiteront  en 
devoir  soit  parfaicte  et  accomplie  de  toutes  ses  par- 
ties, commre  il  convient,  tant  pour  nostre  service  et 
l'entier  repos  de  tous  nos  subjects,  que  pour  l'honneur 
et  seureté  de  nostredit  cousin  et  des  autres  qui  vou- 
dront jouyr  du  présent  edict ,  nous  avons  révoqué  et 
révoquons  tous  edicts ,  lettres  patentes  et  déclarations 
faictes  et  publiées  en  nostre  cour  de  parlement  de 
Paris,  et  autres  lieux  et  jurisdictions,  depuis  lespre- 
sens  troubles  et  à  l'occasion  d'iceux,  ensemble  tous  ju- 
gemens  et  arrests  donnez  contre  nostredit  cousin  le  duc 
de  Mayenne  et  autres  princes  et  seigneurs,  gentils- 
hommes, officiers,  communautez  et  particuliers,  de 
quelque  qualité  qu'ils  soient ,  qui  se  voudront  ayd^r 

du  bénéfice  dudit  edict;  voulons  et  entendons  que  les- 
dits  edicts^  lettreis  patentes  et  déclarations  soient  reti- 
rées des  registres  de  nostredicte  cour  et  autres  lieux 
et  jurisdictions,  pour  en  estre  la  mémoire  du  tout 
esteinte  et  abolie. 

III.  DefTendons  à  tous  nos  subjects,  de  quelque  qua- 
lité qu'ils  soient^  de  renouveller  la  mémoire  des  choses 
passées  durant  lesdits  troubles,  s'attaquer,  injurier, 
ou  provoquer  l'un  l'autre  de  fait  ou  de  parole,  à  peine 
aux  contrevenans  d'estre  punis  comme  perturbateurs 
du  repos  public  :  à  ceste  fin  nous  voulons  que  toutes 
marques  de  dissention  qui  pourroient  encores  aigrir 
nosdits  subjects  les  uns  contre  les  autres,  introduites 
dedans  nos  villes  ou  ailleurs  depuis  les  presens  trou- 
bles et  à  l'occasion  d'iceux,  soient  ostez  et  abolis,  en- 
joignant aux  officiers  de  nos  villes,  maires,  consuls  et 
eschevins,  d'y  tenir  la  main. 

IV.  Voulons  aussi  et  ordonnons  que  tous  ecclé- 
siastiques, gentils-hommes,  officiers  et  tous  autres,  de 
quelque  qualité  et  condition  qu'ils  soient,  qui  nous 
voudront  recognoistre  avec  nostredit  cousin  le  duc  de 
Mayenne,  soient  remis  en  leurs  biens,  bénéfices,  of- 
fices, charges  et  dignitez,  nonobstant  tous  edicts,  dons 
de  leurs  biens,  rentes  et  debtes  et  provisions,  à  d'autres 
personnes,  de  leursdites  offices  saisies,  ventes,  confisca- 
tions et  déclarations  qui  en  pourroient  avoir  esté 
faites ,  emologuées  et  enregistrées  ;  lesquelles  nous 
avons  révoquées  et  révoquons,  entendant  que  dès  à 
présent,  sans  autre  déclaration,  et  en  vertu  du  pré- 
sent edict,  main-levée  entière  leur  en  soit  faicte,  à  la 
charge  toutesfois  que  nostredit  cousin  et  eux  nous 
jureront  toute  fidélité  et  obeyssance,  se  départiront  dès 

à  présent  de  toutes  ligues ,  practiques,  associations  ou 
intelligences  faictes  dedans  ou  dehors  le  royaume,  et 
promettront  à  Tadvenir  de  n'en  faire  sous  quelque 
prétexte  que  ce  soit. 

V.  Ne  pourront  aussi,  tant  nostredit  cousin  que  les 
princes,  seigneurs,  ecclésiastiques,  gentils-hommes, 
officiers  et  autres  hab'itans  des  villes,  communautez  et 
bourgades,  qui  ont,  en  quelque  sorte  que  ce  soit,  suivy 
et  favorisé  son  party,  ne  nous  ayant  encores  faict  le 
serment  de  fidélité,  et  voulant  venir  à  la  recognois- 
sance  de  ce  devoir  avec  luy  dedans  le  temps  porté 
par  le  présent  edict,  estre  recherchez  des  choses  adve- 
nues et  par  eux  commises  durant  les  présents  trou- 
bles, et  à  l'occasion  d'iceux  pour  quelque  cause  que 
ce  soit,  voulant  que  les  jugemenset  arrests  qui  ont  esté 
ou  pourroient  estre  donnez  contr'eux  pour  ce  regard, 
ensemble  toutes  procédures  et  informations,  demeurent 
nulles  et  de  nul  effect,  et  soient  ostées  et  tirées  des  re- 
gistres, sans  que  des  cas  et  choses  dessusdictes  rien  soit 
excepté,  fors  les  crimes  et  delicts  punissables  en 
mesme  party,  et  l'assassinat  du  feu  Boy,  nostre  très- 
honoré  seigneur  et  frère. 

VI.  Et  neantmoins,  ayant  esté  ce  faict  mis  par  plu- 
sieurs fois  en  délibération ,  et  eu  sur  ce  l'advis  de<; 
princes  de  nostre  sang  et  autres  princes,  officiers  de 
nosti*e  couronne  ,  et  plusieurs  seigneurs  de  nostre 
conseil  estans  lez  nous,  et  depuis  veuës  par  nous, 
séant  à  nostre  conseil ,  les  charges  et  informations  sur 
ce  faictes  depuis  sept  ans  en  çà,  par  lesquelles  il  nous 
a  apparu  qu'il  n'y  a  aucune  charge  contre  les  princes 
et  princesses  nos  subjects  (|ui  s'estoient  séparez  de 
rol)cyssance  du  feu  Roy,  nostre  très-honoré  seigneur 

et  frère,  et  la  nostre ,  avons  déclaré  et  déclarons  par 
ces  présentes  que  ladite  exception  ne  se  pourra  esten- 
dre  envers  lesdits  princes  et  princesses  qui  ont  recognu 
et  recognoistront  envers  nous ,  suivant  le  présent 
edict,  ce  à  quoy  le  devoir  de  fidélité  les  oblige,  at- 
tendu ce  que  dessus,  plusieurs  autres  grandes  consi- 
dérations à  ce  nous  mouvans ,  et  le  serment  par  eux 
faict  de  n'avoir  consenty  ny  participé  audit  assassinat; 
deflendant  à  nostre  procureur  gênerai  présent  et  & 
venir ,  et  tous  autres,  d'en  faire  contre  eux  aucune  re- 
cherche ny  poursuitte,  et  à  nos  cours  de  parlement, 
et  à  tous  nos  autres  justiciers  et  officiers  d'y  avoir  esgard. 

VU.  D'avantage ,  tous  ceux  qui  ont  esté  mis  hors  de 
nos  villes  depuis  la  réduction  d'icelles  en  nostre  obeys^ 
sance ,  à  l'occasion  des  presens  troubles,*et  pour  causes 
qui  doivent  estre  remisés  par  le  présent  edict,  ou  qui 
lors  de  ladicte  réduction  en  estoient  absens,  et  le  sont 
encores  de  présent  pour  mesmes  causes,  qui  voudront 
jouyr  du  bénéfice  d'iceluy,  pourront  rentrer  èsdités 
villes,  et  se  remettre  en  leurs  maisons,  biens  et  digni- 
tez, nonobstant  tous  edicts,  lettres  et  arrests  à  ce  con- 
traires. 

VIII.  Nostredît  cousin  le  duc  de  Mayenne ,  et  les 
seigneurs,  gentilshommes,  gouverneurs,  officiers ^ 
corps  de  villes,  communautez  et  autres  particuliers 
qui  l'ont  suivy,  demeureront  pareillement  quittes  et 
deschargez  de  toutes  recherches  pour  deniers  publics 
ou  particuliers  qui  ont  eslé  levez  et  pris  par  eux, 
leurs  ordonnances ,  mandemens  et  commissions ,  du- 
rant et  à  l'occasion  des  presens  troubles ,  tant  des 
receptes  générales  que  particulières,  greniers  à  sel  sai-. 
sis,  et  jouissances  des  rentes,  arrérages  d'icelles,  re- 

venus,  obligations,  argenteries,  prises  et  ventes  de 
biens  meubles,  bagues  et  joyaux,  soit  d'église,  delà 
couronne,  princes  ou  autres  des  particuliers,  bois  de 
haute  fustaye  et  taillis,  vente  de  sel,  prix  d'iceluy, 
tant  de  marchands  que  de  la  gabelle,  décimes,  alié- 
nations des  biens  des  ecclésiastiques,  traictes  et  impo- 
sitions mises,  sur  les  denrées,  vins,  chairs  et  autres 
vivres ,  deposts  et  consignations,  cottes  sur  les  particu- 
liers, emprisonnemens  de  leurs  personnes,  prises  de 
chevaux,  mesmes  en  nos  harats,  et  généralement  de 
tous  deniers,  impositions  et  autres  choses  quelcon- 
ques, ores  qu'elles  ne  soient  plus  particulièrement  ex- 
primées; comme  aussi  ceux  qui  auront  fourny  et  payé 
lesdits  deniers  en  demeureront  quittes  et  deschargez. 

IX.  Demeureront  pareillement  deschargez  de  tous 
actes  d'hostilité,  levées  et  conduittes  de  gens  de  guerre, 
fabrication  de  monnoye ,  fonte  et  prise  d'artillerie  et 
munitions,  tant  aux  magazins  publics  que  maisons 
des  particuliers,  confection  de  pouldres,  prises,  ran- 
çons, fortifications,  desmolitions  de  villes,  chasteaux, 
bourgs  et  bourgades,  entreprises  sur  icelles,  bruslé- 
mens  et  desmolitions  d'églises,  et  faux-bourgs  de  villes, 
establissement  de  conseils,  jugemens  et  exécutions 
d'iceux ,  commissions  particulières ,  soit  en  matiè- 
res civiles  ou  criminelles  ,  voyages,  intelligences,  né- 
gociations et  traictez  dedans  et  dehors  nostredit 
royaume. 

X.  Ceux  qui  ont  exercé  les  charges  des  commissaires 
généraux  et  garde  des  vivres  sous  l'authorité  de  nostre- 
dit cousin  et  des  seigneurs  commandans  aux  pro» 
vinces  particulières  de  nostre  royaume,  lesquels  nous 
recognoistront  suivant  le  présent  edict,  et  dedans  le 

temps  porté  par  iceluy ,  seront  exempts  de  toutes  re- 
cherches pour  toutes  sortes  de  munitions,  vivres,  che- 
vaux,  harnois  et  autres  choses  par  eux  faictes  pour 
rèxecution  de  leurs  charges  durant  les  presens  trou- 
bles et  à  l'occasion  d'iceux ,  sans  qu'ils  soient  respon- 
sables du.fait  de  leurs  commis,  clercs  et  autres  officiers 
par  eux  employez,  et  sans  qu'ils  soient  tenus  rendre 
aucun  compte  de  leur  maniement  et  charges,  en  rap- 
portant seulement  déclaration  et  certification  de  nos- 
tredit  cousin  qu'ils  ont  bien  et  fidèlement  servy  en 
l'exercice  de  leurs  charges. 

XI.  Tous  mémoires,  lettres  et  escrits  publiez  de- 
puis le  premier  jour  de  janvier  1689,  pour  quelques 
subjects  qu'ils  ayent  esté  faits,  et  contre  qui  que  ce 
soit,  demeureront  supprimez,  sans  que  les  autheurs 
en  puissent  estre  recherchez;  imposant  pour  ce  re- 
gard silence,  tant  à  nos  procureurs  généraux,  leurs 
substituts,  qu'à  tous 'autres  particuliers. 

XII.  Nous  n'entendons  aussi  qu'il  soit  fiât  aucune 
recherche  contre  le  seigneur  de  Maigny,  lieutenant, 
et  les  soldats  des  gardes  de  nostredit  cousin  ayant 
assisté  à  la  mort  du  feu  marquis  de  Maignelay ,  ad- 
venue contre  la  volonté  et  au  grand  regret  de  nostre- 

,  dit  cousin,  ainsi  qu'il  a  déclaré;  et  demeurera  ledit  fait 
pour  ce  regard  aboly ,  sans  qu'il  leur  soit  besoin  ob- 
tenir auti^es  lettres  ni  déclaration  plus  ample;  mesme- 
ment  pour  le  regard  de  ceux  lesquels  pour  ce  subject 
ont  obtenu  lettres  de  nostredit  cousin ,  lesquelles  ont 
esté  vérifiées  par  celuy  qui  a  exercé  l'office  du  grand 
prevost  à  sa  suitte. 

XIII.  Toutes  sentences,  jugemens  et  arrests  donnez 
par  les  juges  dudit  party,  entre  personnes  d'iceluy 

paity,  OU  autres  n'estans  dudit  party,  qui  ont  procédé 
volontairement,  tiendront  et  auront  lieu,  sans  qu'ils 
puissent  estre  révoquez  par  nos  co,urs  de  parlement 
ou  autres  juges,  sinon  en  cas  d'appel,  ou  par  autre 
voye  ordinaire;  et  où  aucune  revocation  ou  cessation 
en  auroit  esté  faicte,  elle  demeurera  dès  à  présent 
nulle  et  de  nul  eiTect.  ** 

XIV.  Le  temps  qui  a  couru  depuis  le  premier  jour 
de  janvier  iSSg  jusques  à  présent  ne  pourra  servir 
entre  personnes  de  divers  partis  pour  acquérir  pres- 
cription ou  péremption  d'instance. 

XV.  Tout  ce  qui  a  esté  exécuté  en  vertu  desdicts* 
jugemens  ou  actes  publics  du  conseil  estably  par 
nostredit  cousin,  pour  rançons,  entérinement  de 
grâces,  pardons,  remissions  et  abolition,  aura  lieu 
sans  aucune  revocation  pour  les  diiferens  qui  regar- 
dent les  particuliers. 

XVI.  Ceux  qui  auront  esté  pourveus  par  nostredit 
cousin  d'offices  vacquans  par  mort  ou  résignation  es 
villes  qui  nous  recognoistront  avec  luy,  comme  aussi 
des  offices  de  receveurs  du  sel  nouvellement  créées  ès- 
dites  villes,  y  seront  maintenus  en  prenans  provision 
de  nous,  que  nous  leur  ferons  expédier. 

XVII.  Et  pour  le  regard  de  ceux  qui  ont  esté  par 
nostredit  cousin  pourveus  desdites  offices  qui  ont  va- 
qué es  villes  qui  ont  cy-devant  tenu  son  party,  soit  par 
mort,  résignation,  ou*nouvelle  création  de  nous  ou  de 
nos  prédécesseurs,  lesquels  ont  depuis  suivy  nostredit 
cousin  sans  nous  recognoistre  et  jurer  fidélité  suivant 
nos  edicts,  revenans  à  présent  à  nostre  service  avec 
luy,  lesquels  avec  autres  sont  nommez  et  déclarez 
^n  un  estât  et  rooUe  particulier  que  nous  avons  accordé 

et  signé  de  nostre  main,  seront  pareillement  maintenus 
et  conservez  èsdites  offices  prenant  provision  de  nous  : 
le  mesme  sera  fait  pour  les  bénéfices  de  clarez  audit  estât 
et  roolle. 

XVIII.  S'il  y  a  quelque  dispute  et  procez  sur  la 
provision  desdites  offices  estans  dedans  les  villes  qui 
nous  recognoistront  av8c  nostredit  cousin,  octroyées 
par  luy,  entre  personnes  qui  sont  encores  à  présent 
duditparty,  ou  l'un  d'eux,  et  nous  recognoistront  avec 
luy,  ceux  qui  auront  obtenu  déclaration  de  l'intention 
de  nostredit  cousin,  seront  maintenus  pourVeu  qu'ils 
apportent  ladite  déclaration  dedans  six  mois  après  la 
publication  du  présent  edict. 

XIX.  Et  d'autant  que  ceux  qui  ont  esté  pourveus 
d'offices,  soit  par  mort  ou  par  résignation,  création 
nouvelle  ou  autrement,  et  payé  finance  pour  cesteffect 
es  mains  de  ceux  qui  ont  fait  la  recepte  des  parties  ca- 
suelles  au  party  de  nostredit  cousin,  pourroient  préten- 
dre quelque  recours  contre  luy,  ou  ceux  qui  ont  receu 
lesdits  deniers,  comme  dit  est,  soit  pour  estre  main- 
tenus ausdites  offices  ou  remboursez  de  leurs  finances, 
nous  avons  deschargé  et  deschargeons  par  ces  pré- 
sentes nostredict  cousin  et  lesdicts  thresoriers  et  rece- 
veurs de  toutes  actions  et  demandes  que  Ton  pourroit 
intenter  contr'eux  pour  ce  regard. 

XX.  Tous  ceux  qui  nous  recognoistront  avec  nos- 
tredit cousin,  qui  ont  jouy  des  gages,  droicts  et  profits 
d'aucuns  offices,  fruicts  de  bénéfices,  revenus  de  mai- 
sons, terres  et  seigneuries,  loyers  et  usufruicts  de  mai- 
sons et  autres  biens  meubles,  droicts,  noms,  raisons 
et  actions  de  ceux  qui  estoient  du  party  contraire,  en 
vertu  des  dons,  ordonnances,  mandemens,  rescriptions 

et  quictances  de  nostredit  cousin  le  duc  de  Mayenne , 
ne  seront  subjects  à  aucune  restitution,  ains  en  de- 
meureront entièrement  quittes  et  deschargez.  Ils  ne 
pourront  aussi  rien  demander  ny  repeter  des  choses 
susdites  prises  sur  eux  par  nostre  commandement  et  ^ 
authorité,  et  receuës  par  nos  autres  subjets  et  ser- 
viteurs, fors  et  excepté,  d'une  part  et  d'autre,  les  meu- 
bles qui  se  trouveront  en  nature,  qui  poui'ront  estre 
répétez  par  ceux  ausquels  ils  appartenoient,  en  payant 
le  prix  pour  lequel  ils  auront  esté  vendus. 

XXI.  Pareillement  les  ecclésiastiques  qui  nous  re- 
cognoistront  avec  nostredit  cousin,  et  ne  nous  ont 
encores  fait  serment  de  fidélité,  qui  ont  payé  leurs  de- 
cimes  aux  receveurs  ou  commis  par  luy,  ensemble  les 
deniers  de  l'aliénation  de  leur  temporel,  n'en  pour- 
ront estre  i^cherchez^our  le  passé,  ains  en  demeure- 
ront aussi  entièrement  quittes  et  deschargez,  ensem- 
ble les  receveurs  qui  en  ont  fait  le  payement. 

XXII.  Toutes  les  sommes  payées  par  les  ordon- 
nances de  nostredit  cousin,  ou  de  ceux  qui  ont  charge 
de  finances  sous  luy,  à  quelques  personnes  et  pour 
quelque  cause  que  ce  soit,  par  les  thresoriers,  rece- 
veurs ou  autres  qui  ont  eu  maniement  des  deniers  pu- 
blics, lesquels  nous  recongnoistront  avec  luy,  seront 
passez  et  alloue^  en  nos  chambres  des  comptes ,  sans 
que  Ton  les  puisse  rayer,  superseder  ny  tenir  en 
souffrance,  pour  n'avoir  esté  la  forme  et  l'ordre  des 
finances  tenue  et  gardée.  Et  ne  seront  tous  les  comptes 
qui  ont  esté  rendus  subjets  à  revision,  sinon  en  cas  de 
l'ordonnance,  voulans  que,  pour  le  restablissement  de 
toutes  parties  rayées,  supersedées  ou  tenues  en  souf- 
france, toutes  lettres  et  validations  nécessaires  leur 

soient  expédiées.  Et  quant  aux  comptes  qui  restent  k 
rendre,  ils  seront  ouys  et  examinez  en  nostre  chambre 
des  comptes  à  Paris,  ou  ailleurs  oh  il  appartiendra;  à 
quoy  toutesfois  ils  ne  pourront  estre  contraints  d'un  an. 
Et  ne  sera  nostredit  cousin,  ny  lesdicts  thresorierSy 
receveurs  et  comptables,  tenus  et  responsables  en  leurs 
noms  des  mandemens,  rescriptions  et  quittances  qu'ils 
ont  expédiées  pour  choses  dépendantes  de  leur  charge, 
sinon  qu'ils  en  soient  obligez  en  leurs  propres  et  pri- 
vez noms. 

XXIII.  Les  edicts  et  déclarations  par  nous  faictes 
sur  la  réduction  du  payement  des  rentes  constituées 
auront  lieu  pour  ceux  qui  s'ayderont  du  présent  edict, 
sans  que  l'on  puisse  prétendre  qu'ils  soient  descheus  et 
privez  du  bénéfice  desdicts  edicts  et  déclarations  pour 
n'y  avoir  satisfaict  dedans  le  |pmps  porté  par  iceux, 
et  ne  courra  ledit  temps  contr'eux  que  du  jour  de  la 
publication  de  nostredit  edict. 

XXIV.  Et  pource  que  les  veufves  et  héritiers  de 
ceux  qui  sont  morts  au  party  de  nostredict  cousin 
pourroient  estre  poursuivis  et  recherchez  pour  raison 
des  choses  faictes  durant  les  troubles  et  à  Foccasion 
d'iceuz  par  leurs  maris  et  ceux  desquels  ils  sont  héri- 
tiers, nous  voulons  et  entendons  qu'ils  jouyssent  de  la 
mesme  descharge  accordée  par  tous  les  articles  prece- 
dens,  à  tous  ceux  qui  nous  feront  le  serment  de  fidélité 
avec  nosti;edit  cousin. 

XXV.  Tous  ceux  qui  voudront  jouyr  du  présent 
edict  seront  tenus  le  déclarer,  dedans  six  sepmaiues 
après  la  publication  d'iceluy,  au  parlement  de  leur 
ressort,  et  faire  le  serment  de  fidélité,  à  scavoir  ;  les 
princes,  evesques,  gouverneurs  des  provinces,  offi- 

ciers  et  autres  ayans  charges  publiques,  entre  nos 
mains,  de  nostre  très-cher  et  féal  chancelier  et  des 
parlements  de  leur  ressort,  et  les  autres  pardevant  les 
baillifs,  seneschaux  et  juges  ordinaires,  dedans  ledit 
temps. 

XXVI.  Sur  la  remonstrance  qui  nous  a  esté  faite 
par  noslre  cousin  le  duc  de  Mayenne  pour  la  ville  de 
Marseille  et  autres  de  nostre  pays  de  Provence  qui 
ont  tenu  jusques  à  présent  son  party,  et  nous  obeyront 
et  recognoistront  avec  luy  en  vertu  du  présent  edict, 
nous  avons  ordonné  et  promis  qu'ils  jouyront  du  con- 
tenu ez  articles  inserez  aux  articles  secrettes  par  nous 
accordées  à  nostredit  cousin. 

XXVII.  D'avantage,  desirans  donner  toutes  occa- 
sions aux  ducs  de  Mercœur  et  d'Auijiale  de  revenir  à 
nostre  service  et  nous  rendre  obeyssance,  à  l'exemple 
de  nostredict  cousin  le  duc  de  Mayenne,  et  sur  la  sup- 
plication très-humble  qu'il  nous  en  a  faite,  nous  avons 
semblablement  déclaré  que  nous  verrons  bien  volon- 
tiers leurs  demandes  quand  ils  nous  les  présenteront 
et  s'acquitteront  de  leur  devoir  envers  nQu$,  pourveu 
qu'ils  le  facent  dedans  le  temps  limité  par  le  présent 
edict;  et  dès  à  présent  voulons  que  l'exécution  de 
l'arrest  donné  contre  ledit  duc  d'Âumalle  en  nostre 
cour  de  parlement  soit  sursis  jusques  à  ce  que  nous 
en  ayons  ajutrement  ordonné,  en  intention  de  révo- 
quer et  supprimer  ledict  arrest  si  ledict  duc  d'Au-* 
malle  nous  recognoist,  comme  il  doit,  durant  dédit 
temps. 

XXVIII.  Recognoissans  de  quelle  affection  nostredit 
cousin  s'employe  pour  réduire  en  nosti'e  ol)eyssance 
ceux  qui  restent  en  son  party,  et  par  ce  moyen  rç- 

^  mellrc  nostredit  royaume  du  tout  en  repos,  nous  avcDd 
eu  aggreable  aussi  que  les  articles  qui  concernent 
nostie  très-cher  et  amé  cousin  le  duc  de  Joyeuse,  les 
sieurs  marquis  de  Villars  et  de  Montpezaty  comme 
aussi  le  sieur  de  L'Estrange  qui  commande  de  présent 
en  nostre  ville  du  Puy,  ensemble  les  habitans  de  ladicte 
ville,  les  sieurs  de  Sainct  Offange,  gouverneur  de 
Bochefort,  du  Plessis,  gouverneur  deCraon,  et  de  La 
Severie,  gouverneur  de  La  Ganache,  ayant  esté  veus 
et  résolus  en  nostre  conseil ,  sur  les  mémoires  qu'ils 
ont  envoyez  à  cest  effect,  que  nostredit  cousin  nous  a 
présentez  de  leur  part,  voulons  que  ce  qui  a  esté  ac- 
cordé sur  iceux  soit  effectué  et  observé  de  poinct  en 
poinct,  pourveu  que  nostredit  cousin  face  apparoir 
dedans  six  sepmaines  qu'ils  ayent  accepté  ce  que  nous 
leur  avons  accordé,  et  que  dedans  le  mesme  temps  ils 
nous  facent  le  serment  de  fidélité;  autrement  nous 
n'entendons  estre  tenus  et  obligez  à  Fentretenement  et 
observation  desdits  articles. 

XXIX.  Ayans  esgard  que  nostredict  cousin  s'est 
obligé  en  son  nom,  et  fait  obliger  aucuns  de  ses  amis 
et  serviteurs,  en  plusieurs  parties  et  sommes  de  deniers 
déclarées  en  un  estât  signé  de  luy  montant  à  la  somme 
de  trois  cents  cinquante  mil  escus,  qu'il  nous  aremons- 
tré  avoir  employez  aux  affaires  de  la  guerre  et  autres 
de  son  party,  sans  qu'il  en  soit  tourné  aucune  chose  à 
son  profit  particulier,  ny  de  ses  amis  et  serviteurs 
coobligez,  de  quoy  le  voulant  descharger  et  tenir 
quitte,  afin  de  luy  donner  plus  de  moyen  de  nous 
faire  service,  nous  promettons  à  nostredict  cousin 
d*acquitter  lesdites  debtes  portées  par  ledit  estât  jus- 
ques  à  ladite  somme  de  trois  cent  cinquante  mil  escus. 

pour  les  arrérages  d'aucunes  parties  desdictes  debtes 
portans  rentes,  interests,  liquidez  pour  le  temps  porté 
par  Testât  faict  et  signé  de  nostre  main  et  de  celle  de  nos- 
tredit  cousin,  et  l'en  descharger  entièrement  avec  ses- 
dits  amis  et  serviteurs  coobligez,  et  à  ceste  fin  luy  faire 
payer  dedans  deux  ans,  en  huict  payemens,  de  quartier 
en  quartier,  le  premier  quartier  commençant  au  pre- 
mier jour  du  présent  mois  de  janvier,  la  somme  de  six 
vingts  un  mil  cinquante  escus,  que  nous  avons  ordonné 
estre  assignez  sur  aucunes  receptes  générales  de  nos- 
tredict  royaume,  pour  estre  employé,  tant  en  l'acquit 
desdites  debtes  portans  rentes  et  interests,  que  des  arré- 
rages d'icelles,  jusques  au  temps  porté  par  ledit  estât, 
signé  de  nostre  main  et  de  celle  de  nostrdit  cousin,  et 
faire  aussi  payer  à  l'advenir  le  courant  desdites  rentes 
et  interests,  jusques  à  l'entière  extinction  et  admortis- 
sèment  d'icelles  et  des  obligations  susdites.  Et  quant 
aux  autres  debtes  contenues  audit  estât  signé  de  nos- 
tredit  cousin,  restans  desdits  trois  cent  cinquante  mil 
escuà,  nous  promettons  à  nostredit  cousin  d'en  retirer 
et  luy  iMîndre  les  promesses,  contracts  et  obligations 
de  luy  et  de  ses  amis  et  serviteurs  coobligez,  dedans 
quatre  ans,  sans  pour  ce  payer  aucuns  arrérages  et  in- 
terests, ou  bien  luy  fournir  dedans  ledit  temps  de  ju-^ 
gement  valable  de  l'invalidité  desdites  debtes,  de  sorte 
que  nostredit  cousin,  ses  amis  et  serviteurs,  en  seront 
du  tout  quittes  et  deschargez.  Et  jusques  à  ce  que  les- 
dites  promesses  et  obligations  luy  ayent  esté  rendues, 
nous  voulons  et  ordonnons  qu'il  ne  puisse  estre  con- 
traint, ny  aussi  sesdits  amis  et  serviteurs  coobligez,  au 
payement  de  tout  ou  partie  d'icelle  somme  de  trois 
cents  cinquante  mil  escus,  ny  des  arrérages  et  interests 

desdites  rentes,  et  que  toutes  lettres  de  surseances,  in- 
terdiction et  évocation  en  nostre  conseil  d'Estat,  en 
soient  expédiées  toutes  et  quantesfois  que  besoin  en 
sera  sur  Textraict  du  présent  article. 

XXX.  D'avantage,  voulans  mettre  nostredit  cousin 
le  duc  de  Mayenne  hors  de  tous  interests  envers  les 
Suisses,  reistres,  lansquenets,  Lorrains  et  autres 
estrangers  ausquels  il  s'est  obligé ,  tant  pour  la  levée 
de  gens  de  guerre  que  poui'  le  service  qu'ils  ont  feit 
durant  le  temps  qu'ils  ont  demeuré  en  son  party,  nous 
promettons  de  l'acquitter  et  descharger  de  toutes  les 
sommes  ausquelles  se  peuvent  monter  lesdites  obliga- 
tions par  luy  faictes,  tant  en  son  nom  privé  que 
comme  chef  de  sondit  party,  et  les  mettre  avec  les 
autres  debtes  de  la  couronne,  suivant  les  vérifications 
qui  en  ont  esté  faictes  par  le  feu  sieur  de  Videville, 
intendant  des  finances,  et  par  les  esleuz  dudict  pays 
de  Bourgongne ,  pour  le  regard  desdits  Suisses,  reis- 
tres, lansquenets  et  Lorrains,  depuis  lesdites  vérifi- 
cations, revoquans  et  adnullans  dès  à  présent  lesdites 
obligations  qu'il  a  contractées  en  sondit  nom  pour 
ce  regard,  et  particulièrement  le  comte  CoUalte,  co- 
lonnel  des  lansquenets,  et  autres  colonnels  et  capi- 
taines des  Suisses  et  reistres,  sans  qu'il  en  puisse  estre 
poursuivy  ni  inquiété  en  vertu  d'icelles  obligations, 
attendu  qu'il  n'en  est  tourné  aucune  chose  à  son  profit 
particulier;  dont  nous  luy  ferons  expédier  toutes 
lettres  et  provisions  nécessaires. 

XXXI.  Les  articles  secrets  qui  ne  se  trouveront  in- 
serez en  cedit  présent  edict  seront  entretenus  de  point 
en  point  et  inviolablement  observez;  et  sur  l'extraict 
d'iceux  ou  de  l'un  desdicts articles,  signé  de  l'un  de  nos 

secrétaires  d'Ëstat,  toutes  lettres  nécessaires  seront 
expédiées. 

«c  Si  donnons  en  mandement,  etc.  » 

Au  mesme  lieu  et  au  mesme  mois  que  cest  edict  fut 
fait,  M.  le  duc  de  Nemours,  frère  de  mère  de  M.  le 
duc  de  Mayenne ,  ayant  envoyé  aussi  vers  le  Roy,  sui- 
vant les  admonestemens  de  madame  de  Nemours  sa 
mère,  obtint  sur  les  articles  qu'il  fit  présenter  à  Sa 
Majesté  un  edict  particulier  sur  sa  réduction,  où  le 
Boy  dit  qu'ayant  tousjt^urs  entendu  que  son  neveu 
le  duc  de  Genevois  et  de  Nemours  n'avoit  participe 
aux  troubles  de  son  royaume  par  aucun  desseing  pré- 
judiciable à  son  Estât,  il  veut  que  la  mémoire  de- 
meure esteinte  et  assoupie  de  ce  qui  s'est  géré  et  ne- 
gotié  pendant  les  troubles,  tant  par  luy  que  par  le  feu 
duc  de  Nemours,  son  frère  aisné,  et  tous  ceux  qui  les 
ont  suivis  et  assistez,  et  que  toutes  procédures  et  re- 
cherches soient  abolies  et  supprimées  de  la^  prise  des 
deniers  des  receptes  générales  et  particulières,  fonte 
de  la  couronne  d'or  qui  fut  trouvée  pendant  le  siège  de 
Paris  au  monastère  de  Saincte  Croix  de  La  Breton- 
nerie,  prise,  vendition  et  distribution  pendant  ledit 
siège,  et  après  iceluy,  des  bagues  et  joyaux  du  thresor 
de  Sainct  Denis  en  France,  de  quelque  valeur  et  esti- 
mation que  le  tout  se  puisse  monter,  bref ,  de  tout  ce 
qui  avoit  esté  fait  sous  l'authorité,  et  par  le  comman- 
dement et  consentement  dudit  feu  duc  de  Nemou^  ; 
que  tous  ceux  qui  avoient  suivy  lesdits  ducs  ^eroient 
remis  et  réintégrez  en  leurs  maisons  et  biens ,  charges 
et  honneurs,  bénéfices  et  offices;  qu'il  ne  seroit  fait 
aucune  recherche  des  exécutions  à  moit  faites  durant 

ces  troubles  y  par  voye  de  justice,  droit  de  guerre,  ou 
autrement,  par  le  commandeiùent  et  sous  l'authorité 
desdits  sieurs  ducs  ;  que  ceu^  qui  commandoient  dans 
les  places  que  ledit  duc  ramenoit  au  service  du  Roy 
y  demeureroient ,  en  faisant  le  serment  de  les  con* 
server  sous  ledit  sieur  duc  en  l'obeyssance  de  Sa  Ma- 
jesté ;  que  l'exercice  de  la  justice  du  bailliage  et  élec- 
tion de  Forests  seroit  remis  dans  Mont-brison;  que 
les  provisions  d'offices  faictes  par  ledit  feu  duc  de  Ne« 
mours,  dont  la  function  se  faisoit  dans  les  villes  qui 
recognoistroient  Sa  Majesté  a^ec  ledit  duc,  demeure- 
roient nulles,  et  neantmoins  que  ceux  qui  auroient 
obtenu  lesdites  provisions  par  mort  ou  résignation 
jouyroient  desdits  offices  en  prenant  nouvelles  lettres 
de  provision  du  Roy,  lesquelles  leur  seroient  expé- 
diées sans  payer  finance  ;  que  les  terres  et  seigneuries 
qui  appartenoient  en  France  au  duc  de  Ferrare,  en- 
semble les  greffes  desdiles  terres,  luy  seroient  con- 
servez, et  en  jouyroit  comme  il  en  avoit  fait  avant  la 
guerre,  selon  ses  contracts.  Et  à  ce  que  madame  de 
IVemours  et  ledit  duc  son  fils  jouyssent  paisible- 
ment des  terres  qu'ils  ont  en  Savoye,  et  que  leurs  sujets 
fussent  soulagez ,  le  R^y  par  cest  edit  les  prit  et  mit 
sous  sa  sauvegarde ,  exemptant  leurs  subjects  de  toutes 
soites  de  contributions. 

Après  que  ces  deux  edicts  furent  ainsi  accordez  à 
Folembray,  et  envoyez  au  parlement  de  Paris  pour  y 
esffe  enregistrez  et  vérifiez,  le  Roy  laissa  au  siège  de 
La  Fero^M. le  maresclial  de  Rets  (pour  faire  continuer 
la  chaussée  qui  se  faisoit  au  dessus  de  ceste  ville  là 
afin  d'arrester  pour  un  temps  l'eau  de  la  rivière  d'Oyse; 
et  pais  tout  d'un  coup  on  de  voit  rompre  ceste  chaulsée, 

estimant  que  la  violence  d'une  si  grande  quantité  d'eau 
ainsi  retenue  seroit  suffisante  pour  noyer  les  assiégez), 
et  alla  à  Monceaux.  M.  le  duc  de  Mayenne  luy  ayant 
mandé  qu'il  desiroit  luy  aller  baiser  les  mains,  Sa 
Majesté  luy  manda  qu'il  seroit  le  bien  venu.  Un  matin, 
ainsi  que  le  Boy  se  promenoit  dedans  les  allées  de 
Monceaux  ,  on  luy  vint  dire  que  ledit  sieur  duc  estoit 
là  :  en  se  retournant  il  le  vit  à  dix  pas  de  luy,  à  la  teste 
d'une  douzaine  de  gentils-hommes.   Après  qu'à   cet 
abbord  ledict  duc.  eut  fait  le  devoir  d'un  subjet,   et 
que  S^  Majesté  l'eut  receu  d'une  face  joyeuse ,  le  Roy 
print  à  pâit  le  duc  (0  pour  parler  seuls.  Madame  la 
marquise  de  Monceaux  estoit  merveilleusement  ayse 
que  ceste  reconciliation  se  fust  faite  en  sa  maison. 
Ledit  sieur  duc  fut  au  disner  du  Boy.  Chacun  jugea 
lors  en  leurs  visages,  puis  que  l'un  tenoit  Sa  Majesté, 
et  que  l'autre  estoit  en  son  devoir,  que  les  choses  pas- 
sées n'estoient  en  leur  mémoire  que  comme  un  songe; 
car  on  ne  vit  point  cestuy-cy  faire  depuis  du  chef  de 
party,  et  proposer  nouvelles  entreprises  de  guerre  :  il 
se  reiinit  du  tout  à  la  volonté  du  Roy.  Et  aussi  ne  vit- 
on  pîoint  le  Roy  suivre  la  mode  de  ces  reconciliations 
feintes  ddnt  plusieurs  monarques  ont  usé  quand  quel* 
ques  utis  de  leurs  subjects  ont  levé  les  armes  contre 
eux,  lesquels,  du  commencement  de  leur  accord,  leur 
donnent  tout  Ce  qu'ils  demandent  ;  dons,  pensions,  of- 
fices, bénéfices ,  ne  leur  soijt  refuser,  mais  la  suitte  en 
est  tousjours  tragique;  aussi  ces  biens-faits  là  n'ont 
esté  que  leurres  pour  les  attraper.  Au  contraire,  le 
Roy  voulut  que  ce  qui  avoit  esté  accordé  par  les  arti- 

C*)  Le  Roy  pHnt  à  part  le  duc.  Les  QEconomies  royales  offrent  des 
détails  trés-inléressans  sur  ceUe  entrevue,  tome  m,  ctiapitrô  i^*^. 

des  secrets  fust  effectué  entièrement.  Le  duc  de 
Mayenne  quitta  son  gouvernement  de  Bourgongne^ 
et  son  fils  aisné  depuis  fut  ITeceu  au  parlement  pair  de 
France  et  ducLd'Esguillon;  il  fut  pourveu  du  gouver- 
nement de  risle  de  France,  excepté  dç  Paris  et  à 
quelques  autres  conditions,  et  ce,  par  ta  mort  de 
M.  d'O  qui  en  estoit  gouverneur,  lequel  mourut  sur 
la  fin  de  l'an  passé.  Il  fut  aussi  pourveu  de  Testât  de 
grand  chambellan  que  ledit  sieur  duc  de  Mayenne,, 
son  père,  avoit  remis  entre  les  mains  du  Roy.  Les 
mariages  depuis  se  firent  du  duc  de  Nevers  avec  la  fille 
dudit  duc  de  Mayenne,  et  de  la  sœur  puisnée  dudit 
**■     duc  de  Nevers  avec  ledit  sieur  duc  d'Esguillon^ 

•  Par  le  vingt-huitiesme  article  de  l'edict  accordé  à 
M.  de  Mayenne,  il  devoit  faire  apparoir  dans  six  se*^ 
maines  que  ceux  desquels  il  avoit  présenté  les  arti- 
cles au  Boy  les  eussent  acceptez,  selon  qu'ils  avoient 
esté  accordez  et  respondus  au  conseil;  aucuns  le 
firent,  d'autres  non  :  entr'autres  les  sieurs  de  Sainct 
Oifange  et  du  Plessis  de  Cosme  redouvellçrent  leurs 
intelligences  avec  le  duc  de  Mercœur,  et/<fQûtinuerent 
leur  rébellion.  Quant  à  ceux  de  Marseille^,  nous  avons 
dit  ce  qu'il  en  advint.  Messieurs  le  marquis  de  Villars 
et  de  Mont-pezat,  frères ,  enfans  de  la  femme  dudit 
sieur  duc  de  Mayenne,  lesquels  elle  avoit  eus  en  pre- 
mières nopces  de  M.  de  Mont-^pezat,  suivirent  la  vo- 
lonté  de  leur  beau-pere.  Quant  à  M.  de  Joyeuse,  il 
obtint  un  edict  particulier  du  Boy,  tant  pour  luy  que 
pour  là  ville  deTholose  et  autres  places  de  Languedoc 
qui  tenoient  encor  ce  party,  lequel  edict  fut  aussi 
donné  à  Folembray  audit  mois  de  janvier,  et  vérifié  à 
Tholose  le  quatorziesme  de  mars.  Par  cest  edict  M,  de 

Joyeuse  fut  faict  mareschal  de  France  et  l'un  des 
lieutenans  généraux  en  Languedoc  ;  les  habitans  de  la 
ville  de  Tholose  et  autres  villes  du  ressort  de  la  cour 
de  parlement  de  ceste  ville -là  qui  avoient  suivy  le 
party  de  l'union,  furent  conservez  en  leurs  privilèges, 
droicts,  offices  et  dignitez,  et  furent  remis  en  la  pos- 
session de  leurs  biens  et  offices  qui  estoient  aux  villes 
royalles,  furent  tenus  pour,  bons  subjects  et  fidelles 
serviteurs  du  Roy,  à  la  charge  de  prester  le  serment 
de  fidélité;  que  le  parlement  qui  se  tenoit  à  Castel 
Sarrazin  durant  ces  troubles  retourneroit  tenir  sa 
séance  à  Tholose;  que  la  chan^bre  my-partie  seroit 
renvoyée  en  une  ville  de  ladite  province;  que  toutes 
citadelles  basties  durant  ces  troubles  seroient  desmo- 
lies ,  excepté  des  places  frontières  ;  que  la  mémoire  de 
toutes  choses  passées  en  ladite  ville  et  autres  lieux  qui 
avoient  suivy  ledit  party  seroit  abolie,  mesmes  les 
meurtres  commis  en  ladite  ville  de  Tholose  le  lo  février 
iSSg,  es  personnes  de  M.  Duranty,  premier  président, 
et  Daffis,  advocat  gênerai,  et  autres,  et  pareillement  tout 
ce  qui  avoit  esté  attenté  et  exécuté,  tant  au  Palais  qu'en 
autres  endroicts  de  la  ville  le  1 1  avril  iSqS,  et  tout  ce 
qui  avoit  esté  fait  depuis  en  suitte  et  conséquence; 
que  le  duc  de  Joyeuse  et  cent  de  ceux  qui  Tauroient 
assisté  pourroient  récuser  en  tous  affaires ,  sans  expres- 
sion de  cause,  trois  des  présidents  et  conseillers  de 
chacune  chambre  du  parlement,  et,  aux  jugemens  et 
délibérations  qui  se  feroient  chambres  assemblées,' 
quinze  de  ceux  qui  avoient  tenu  le  parlement  pour  le 
Roy  au  Chasteau  Sarrazin  et  Beziers  ;  aussi  que  le  duc 
de  Ventadour  et  cent  de  ceux  qui  estoient  demeurez 
en  l'obeyssance  du  Roy  pourroient  pareillement  re- 


254  I^^9^]    CHRONOLOGIE  NOVEWAIIIE 

cuser  en  cliasque  chambre  le  président  ou  un  des 
conseillers  de  ladite  chambre,  de  ceux  qui  estoient 
restez  dans  TJ'houlouse  depuis  le  ii  d'avril,  ou  cinq 
desdits  présidents  et  conseillers  quant  les  chambres 
seroient  assemblées,  attendu  le  peu  de  nombre  des 
officiers  qui  estoient  restez  dans  ladite  ville  de  Thou- 
louse. 

A  la  vérification  et  publication  de  cest  edict,  qui  fat 
le  i4  mars ,  le  duc  de  Joyeuse  et  les  capitoulsde  Thou- 
louse,  après  avoir  faict  chanter  le  Te  Deum,  firent 
faire  des  feux  de  joye  et  de  grandes  resjouyssances.  On 
a  escrit  qu'ils  mirent  un  tableau  où  estoit  le  pourtraict 
du  Roy  en  une  des  principales  places  de  la  ville,  que 
le  peuple  alloit  voir  et  salluër,  crians  vive  le  Roy. 
Par  ces  réductions  tout  le  Languedoc  demeura  en  paix. 
Avant  que  de  dire  ce  qui  se  passa  au  siège  de  La  Fere, 
voyons  ce  qui  se  passoit  aux  Pays-Bas  au  commen- 
cement de  ceste  année. 

Le  4  janvier  mourut  Christophle  de  Mondragon, 
gouverneur  de  la  citadelle  d'Anvers,  qui  fut  estimé  en 
son  temps  un  très-experimenté  chef  de  guerre.  L'an 
passé  il  le  fit  paroistre  au  prince  Maurice,  ainsi 
que  nous  avons  dit.  Il  estoit  de  nation  espagnol ,  et 
estoit  venu  aux  Pays-Bas  avec  le  duc  d'Albe,  d'oti  il 
n'avoit  depuis  bougé,  ayant  faict  de  grands  services  au 
roy  d'Espagne. 

Le  8  de  janvier,  le  comte  de  Fuentes,  qui  gouvernoit 
par  commission  les  Pays-Bas,  sçachant  que  le  cardinal 
Albert  d'Austriche  devoit  arriver  bien-tost  au  Luxem- 
bourg pour  preiidre  possession  du  gouvernement  des 
Pays-Bas,  partit  de  Bruxelles  avec  le  duc  de  Pastrane 
et  grand  nombre  de  noblesse  espagnole,  italienne  et 

valonne,  et  allèrent  au  devant  dudict  cardinal  jus- 
ques  à  Luxembourg,  Ce  cardinal  estoit  party  d'Es- 
pagne dez  le  mois  de  septembre  de  Tan  passé  avec  nom- 
bre de  gens  de  guerre  espagnols  ^  quatre  millions  de 
ducats^  plusieurs  grands  seigneurs,  entre  lesquels 
estoient  Philippes  prince  d'Orenge,  qui  avoit  esté  tenu 
en  prison  large  en  Espagne  depuis  Tan  iSôg;  le  duc 
de  Zagarvolo,  le  prince  de  Castelvetran,  Octavien 
d' Arragon ,  Jean  Mendozze  et  autres.  Au  devant  de  ce 
cardinal  la  republique  de  Gennes  envoya  Antoine 
Grimaldi  et  Grégoire  Barbàrin  pour  le  recevoir, 
comme  estans  leurs  ambassadeurs  à  Laone,  où  ils 
furent  advertis  qu'il  devoit  prendre  port.  Le  prince 
Dorie  fut  au  devant  de  luy  jusques  à  Villefranche 
avec  trois  galères.  Ce  cardinal  fut  receu  là  fort  magni- 
fiquement, et  y  trouva  grand  nombre  de  chevaux  et 
mulets  pour  porter  son  bagage  à  Turin.  Il'fit  quelque 
séjour  en  ces  quartiers-là,  soit  pourFadvis  qu'il receut 
de  la  maladie  du  roy  d'Espagne,  ou  de  quelque  autre 
occasion.  Durant  ce  séjour  le  prince  d'Orenges  prit 
la  poste  et  s'en  alla  à  Rome  baiser  les  pieds  de  JSâ 
Saincteté,  où  il  arriva  avec  deux  des  siens  presque 
comme  incongnu  ;  toutesfois  le  duc  de  Sesse ,  ambas- 
sadeur du  roy  d'Espagne ,  luy  fut  à  la  rencontre ,  et 
le  mena  loger  en  son  palais.  Ayant  visité  les  lieux 
saincts,  il  retourna  retrouver  l'archiduc,  qui  arrivé  à 
Turin  vouloit  passer  les  monts  devant  que  les  neiges 
fussent  plus  hautes;  ce  qu'il  fit,  et  traversant  la  Savoye, 
arriva  sur  la  fin  de  l'an  passé  en  la  Franchecomté.  En 
son  passage  Jules  M azzatosci ,  qui  estoit  lieutenant  de 
Virginie  des  Ursins,  lequel  s'estoit  mis  au  service  du 
Roy,  lui  fit  une  charge  sur  la  queue,  où  il  prit  plu- 

sieurs  prisonniers  des  siens  ^  et  entr'autces  le  cavalier 
Meisi,  milanois,  desquels  il  tira  grosses  rançons.  Après 
beaucoup  de  travaux,  ce  cardinal  arriva  à  Luxem- 
bourg le  29  janvier,  où  l'eslecteur  de  Cologne,  accom- 
pagné de  nombre  de  noblesse  de  l'evesché  du  Liège, 
et  le  susdit  comte  de  Fuentes,  le  furent  recevoir.  Le 
jour  d'auparavant  son  arrivée  le  duc  de  Pastrane, 
qui  estoit  venu  de  Bruxelles  pour  le  saluer,  mourut 
de  maladie.  De  Luxembourg  il  s'achemina  à  Bruxelles, 
^  accompagné  de  la  plus-part  des  grands  des  Pays-Bas , 
avec  mille  chevaux  et  nombre  de  gens  de  pied,  où  il 
arriva  le  1 1  février,  et  où  il  fut  receu  fort  magnifique- 
ment. Il  entra  par  la  porte  de  Louvain ,  où  le  ma* 
gistrat  luy  présenta  les  clefs  de  la  ville.  Jusques  à  son' 
palais  il  ne  rencontra  sur  son  chemin  qu'arcs  de 
triomphe,  pyramides  et  théâtres,  embellis  de  plu- 
sieurs histoires,  emblèmes  et  devises  en  l'honneur  de 
la  maison  d' Austriche  et  dudict  archiduc  ;  aussi  cha-^ 
qun  jettoit  les  yeux  sur  luy,  espérant  qu'il  deust  estre 
Fautheur  de  leur  repos. 

Deux  jours  après  ceste  entrée  il  fut  receu  gouver- 
neur en  l'assemblée  générale  des  estats  des  Pays-Bas 
obeyssants  au  roy  d'Espagne;  puis  il  se  prépara  à  la 
guerre,  tant  pour  secourir  La  Fere  que  contre  le 
prince  Maurice.  Il  tenta  du  commencement  de  iàire 
quelque  paix  avec  les  Holandois,  et  envoya  au  prince 
Maurice  et  aux  estats  assemblez  à  La  Haye  lettres 
par  lesquelles  il  leur  mandoit  qu'il  estoit  venu  aux 
Pays-Bas ,  par  le  commandement  du  roy  d'Espagne , 
pour  appaiser  tous  troubles ,  et  mettre  les  Flamans  en 
paix;  que  s'ils  vouloient  envoyer  de  leurs  députez  en 
certain  lieu ,  selon  qu'ils  adviseroient  par  .ensisimble , 

qu'il  ne  feroit  faute  d'y  envoyer  les  siens  pour  la 
traicter.  Le  prince  d'Orenge  escrivit  aussi  à  son  frère 
le  prince  Maurice  et  ausdits  Estats  en  pareille  subs* 
tance  y  s'offrant  en  cest  affaire  d'estre  le  médiateur.  Les 
letk*es  de  Tarchiduc  furent  sans  response.  Le  prince 
d'Orenge  en  receut  pour  congratulation  de  sa  liberté. 
Mais  ayant  requis  d'aller  parler  à  son  frère  le  prince 
Maurice,  ou  à  sa  sœur  la  comtesse  de  Hohenlo,  le 
conseil  desdits  Estats  ne  trouva  bon  que  l'on  en  vinst  à 
ces  pourparlers  là,  tellement  que  toutes  ces  lettres 
furent  sans  fruict. 

Sur  Tadvis  que  ledit  cardinal  Albert  eut  que  La 
Fere  estoit  pressée  depuis  quatre  mois  et  av.oit  neces*r 
site  de  vivres,  il  donna  charge  à  Gebrges  Baste  de  se 
rendre  avec  nombi^  de  cavalerie  au  Gastelet ,  et  de  là 
tascher  à  faire  entrer  quelque  secours  de  vivres  dans 
La  Fere,  et  sçavoir  au  vray  Testât  des  assiégez  et  des 
assiegeans.  Baste  estant  arrivé  au  Gastelet,  il  eq  partit 
le  i3  mars,  sur  les  quatre  heures  après  midy,  avec 
deux  cents  chevaux  ayans  chacun  un  sac  de  farine  : 
il  s'achemina  avec  tant  d*heur  qu'il  entra  dans  La  Fere 
sans  empeschement.  Ayant  recogneu  Testât  des  assiégez, 
et  voulant  s'en  retourner,  il  eut  ad  vis  que  le  Roy  estoit 
à  Sainct  Quentin  avec  huict  cents  chevaux;  ce  fut  ce 
qui  le  fit  à  son  retour  aller  passer  par  la  forest  de 
Bohain,  d*où  il  gaignale  Cambresis  sans  trouver  au* 
cun  destourbier,  et  alla  donner  au  cardinal  advis  de 
son  voyage. 

Or  M.  de  Mayenne,  ayant  pris  congé  du  Roy  à  Mon- 
ceaux, s'en  alla  à  Soissons  pour  se  préparer  afin  de 
se  trouver  au  siège  de  La  Fere  où  le  Boy  s*en  alla. 
Nous  avons  dit  que  Ton  y  faisoit  comme  une  chaussée 
43.  17 

avec  laquelle  on  arrestoit  le  cours  de  la  rivière  d'Oyse^ 
et  que  l'on  esperoit,  lors  que  Ton  donneroit  cours  à 
Feau  j  qu'elle  pourroit  noyer  toute  la  ville  à  une  toise 
de  haut  y  et  par  ce  moyen  faire  boir^  les  assiégez  tout 
leur  saoul;  mais  cela  ne  réussit  selon  l'opinion  que 
Ton  en  avoit  prise  ^car^  en  la  plus  basse  rue  de  la  ville, 
lors  que  l'on  rompit  la  chaulsée^  l'eau  n'y  fut  pas  plus 
de  trois  pieds  de  haut  :  cela  ne  laissa  de  donner  beau- 
coup de  fatigue  alix  assiégez,  qui  pour  un  temps 
furent  contraints  de  se  retirer  aux  premières  chambres 
des  logis.  La  nécessité  des  vivres  comçiençant  à  leur 
venir,  et  le  Roy  ayant  eu  advis  que  les*  soldats  n'y 
avoient  plus -qu'une  livre  de  pain  par  jour  et  ne  man- 
geoient  plus  que  cle  la  chair  de  cheval,  il  se  résolut  de 
les  avoir  par  la  famine,  sans  exposer  les  siens  au  petril 
évident  de  forcer  ceste  place ,  forte  d'artifice  et  de  na- 
ture (car  elle  est  scituée  en  un  marais,  et  environnée 
d'eaux  de  tous  costez),  dans  laquelle  il  y  avoit  une 
très-forte  garnison,   espérant  aussi   que  le  cardinal 
d'Austriche,  qui  publioit  par  tout  qu'il  ne  laisseroit 
perdre  ceste  place,  viendroit  pour  la  secourir,  et 
qu'ils  pourroient  vuider  leurs  difTerens  devant  ceste 
ville  au  hazard  d'une  bataille.  Sur  le  bruict  que  le 
cardinal  estoit  party  de  Bruxelles  et  venu  à  Yalen- 
ciennes,  où  on  faisoit  estât  qu'il  avoit  en  son  armée 
quinze  mil  hommes  de  pied  et  quatre  mil  chevaux,  le 
Hoy  manda  de  tous  costez  ses  forces  :  chacun  se  Tendit 
près  de  luy;    il  se  résolut  de  laisser  ses  trenchées 
garnies  et  aller  au  devant  de  son  ennemy.  Ce  bruit 
que  le  cardinal  vouloit  secourir  La  Fere  fut  encor 
plus  grand  lors  que  l'on  eut  advis  que  le  duc  d'Arscot, 
qui  menoit  l'advant-garde ,  estoit  venu  loger  ez  en- 

virons  du  Castelet  avec  quatre  mille  hommes,  tant 
de  cheval  que  de  pied.  On  ne  parjoit  au  camp  des 
François  que  de  bataille,  et  chacun  s'y  preparoit. 
Mais  ce  bruit  ne  dura  gueres,  car  il  vint  peu  après 
autre  advis  que  Âmbroise  Landrian ,  avec  la  cavalerie 
légère,  estoit  aux  environs  de  Montrueil  sur  la  mer 
comme  pour  l'investir.  On  jugea  lors  que  le  cardinal 
ne  vouloit  qu'assiéger  quelque  place  pour  faire  des- 
tourner le  siège  de  La  Fere. 

Un  bruit  avoit  couru  peu  auparavant  que  l'Espa- 
gnol en  vouloit  à  Calais  ;  on  en  avoit  adverty  le  sieur  de 
Visdossein  qui  en  estoit  gouverneur,  et  qu'il  devoit 
munir  mieux  sa  place  de  soldats,  et  donner  ordre  à 
tout  ce  qui  seroit  nécessaire  en  cas  qu'il  y  eust  entre- 
prise contre  luy  ;  mais  il  n'en  tint  compte,  à  son  grand 
dommage.  Ce  sieur  de  Visdossein  avoit  succédé  en  ce 
gouvernement  après  la  mort  du  capitaine  Gourdan 
son  oncle,  qui  y  avoit  esté  mis  lors  que  les  François 
reconquirent  ceste  place  sur  les  Anglois  l'an  i558.   ^ 

Le  sieur  de  la  Motte,  gouverneur  de  GraVelines, 
que  nous  avons  dit  avoir  esté  tué  devant  Dourlens, 
avoit  par  espions  sceu  le  mauvais  ordre  que  ledit  sieur 
de  Visdossein  tenoit  dans  Calais,  et  avoit  dez  Tan 
passé  résolu  d'exécuter  une  entreprise  sur  ceste  ville. 
Depuis  sa  mort,  le  sieur  de  Rosne,  continuant  ce 
mesme  dessein  par  les  intelligences  qu'il  eut  avec  quel- 
ques habitans,  promit  au  cardinal  de  le  rendre  maistre 
de  ceste  place  auparavant  que  le  Roy  y  peust  donner 
aucun  secours.  Le  cardinal,  jugeant  de  la  facilité  de 
l'exécution  par  ce  que  l'on  luy  en  représenta ,  se 
fia  de  ceste  entreprise  au  sieur  Rosne,  lequel^  le  cin- 
quiesme  d'avril,  ayant  pris  trois  cents  chevaux  et  cinq 

17- 

mille  hommes  de  pied,  s'achemina  diligemment^  par 
le  pays  d'Artois  qu'il  traversa,  vers  Sainct  Omer.  Au- 
gustin Mexie,  gouverneur  de  Gambray,  le  suivit  avec 
dix-sept  compagnies  de  gens  de  pied  conduisant  buict 
gros  canons,  puis  le  gros  de  l'armée  menée  par  le  car- 
dinal. Rosne  fit  telle  diligence  qu'auparavant  que  Ton 
sceust  à  qui  il  en  vouloit  il  entra  dans  le  pays  de 
Galesis  et  se  rendit  maistre  du  pont  de  Nieule,  puis 
alla  s'emparer  du  fort  de  Bichebanc,  proche  le  port 
de  Calais  (c'estoit  jadis  une  superbe  tour  et  forteresse 
bastie  par  les  Anglôis  et  desmolie  quand  les  François 
la  prirent  y  laquelle  lesdits  sieurs  de  Gordan  et  Vis- 
dessein  n'avoient  voulu  faire  redresser).  Rosne,  y  ayant 
trouvé  peu  de  résistance,  s'en  rendit  maistre  et  garnit 
incontinent  ce*  fort  de  bonne  artillerie  affin  d'empes^ 
cher  tout  le  secours  qui  pourroit  venir  par  mer  d'en- 
trer au  port.  Le  cardinal,  ayant  eu  advis  de  la  prise 
de  Richeban,  fit  cheminer  le  reste  de  son  armée  de- 
vant Calais  qu'il  fit  entourer  de  tous  costéz.  Le  Roy , 
qui  estoit  devant  La  Père,  ayant  eu  advis.de  ce  que 
dessus,  prit  une  partie  de  sa  cavalerie  et  se  rendit  in- 
continent à  Boulongne;  mais,  auparavant  qu'il  y  fut 
arrivé,  le  cardinal,  dez  le  i5  d'avril,  fit  forcer  le  faux- 
bourg  appelle  le  Courguet,  qui  est  le  long  du  havre, 
et  en  chassa  deux  compagnies  de  Hollandois  qui  y  es- 
toient  logées,  lesquelles,  après  la  perte  d'un  de  leurs 
capitaines  et  de  quelques  soldats,  se  retirèrent  dang 
la  ville. 

'  Le  sieur  de  Visdossein  et  les  habitans  s'en  espouvan- 
terent  tellement  qu'ils  ne  parloieitt  entr'eux,  sinon 
qu'il  se  falloit  rendre  à  composition  à  l'Espagnol.  En 
telles  places  frontières  on  ne  doit  jamais  metti^  des 

gouverneurs  qui  ne  soient  bien  expérimentez  au  &it 
de  siège  de  villes ,  et  non  pas  y  mettre  des  neveux  ou 
des  enfans  en  faveur  de  ceux  qui^  ont  commandé  au- 
tresfois,  lesquels  d'ordinaire  sont  sans  expérience, 
comme  il  est  advenu  en  ceste  place  *,  car  ledit  sieur 
de  Visdossein,  au  lieu  de  reprimer  les  premiers  qui 
parlèrent  de  se  rendi^e  à  l'Espagnol ,  il  ne  songea  qu*à 
se  retirer  dans  le  chasteau  ;  et  le  cardinal  ayant  com- 
mencé à  faire  jouer  son  canon  contre  la  ville  le  17 
dudit  mois,  les  hahitaps  demandèrent  à  parlementer  et 
avoir  trefve  de  huict  jours,  puis  de  vingt-quatre  heu- 
l'es,  ce  qu'il  leur  refusa,, ayant  esté  adverty  par  ceux 
qui  estoient  practiquez  dedans  la  ville  de  Fespouvante 
qui  y  estoit.  En  fin  il  leur  accorda  qu*en  luy  rendant 
la  ville  et  l'artillerie  qui  y  estoit,  il  leur  donneroit  le 
choix,  ou  de  demeurer  dans  la  ville  avec  leurs  biens, 
ou  de  se  retirer  dans  le  chasteau  ;  plus,  qu'il  y  aui*oit 
six  jours  de  trefves,  pendant  lesquels  s'ils  n'estoient 
secourus  par  le  Boy,  que  le  cl^steau  luy  seroit  livré. 
Suivant  ces  conditions  les  habitans  donnèrent  entrée 
aux  assiegeans;  mais,  comme  ils  n'estoient  qu'un  peu- 
ple et,  gens  mal  entendus  en  telle  matière  et  très-mal  . 
gouvernez,  ils  firent  des  effects  de  mesme;  car,  aussi 
tost  que  ces  conditions  furent  accordées,  ils  se  jette- 
rent  presque  tous  en  confusion  dedans  le  chasteau, 
abandonnans  leurs  maisons  remplies  de  toutes  com-  . 
moditez ,  ce  qui  servit  beaucoup  à  l'armée  du  cardinal 
qui  ti*ouva  les  logis  bien  garnis  et  où  tout  fut  pillé.  La 
trefve  fut  entretenue  par  les  assiegeans  par  ce  qu'elle 
estoit  à  leur  advantage,  et  eurent  loisir  de  dresser 
leurs  batteries  contre  le  chasteau  sans  empeschement. 
Le  Roy ,  arrivé  à  Bologne ,  envoya  le  sieur  de  Cam- 

pagnole,  qui  en  estoit  gouverneur,  avec  deux  cents 
hommes  pour  se  jetter  dans  le  chasteau  de  Calais,  Ce 
qu'il  exécuta  sans  eMpeschement,  et  r  assura  le  sieur 
de  Visdossein,  auquel  il  représenta  le  mescontente- 
ment  qu'auroit  Sa  Majesté  de  la  reddition  de  ceste 
place.  Visdossçin  recognut  lors  sa  faute,  et  luy  dit 
qu'il  aymoit  mieux  mourir  que  de  la  rendre^  mais 
ceste  resolution  fut  trop  tardive,  et  ne  luy  servit  de 
rien,  tant  pour  ce  que  Tartillerie  estoit  mal  montée 
et  faute  de  canonniers,  qu'aussi  il  n'avoit  point  de  pré- 
paratifs nécessaires  pour  deffendre  une  telle  place. 
Le  24  dudk  mois,  dez  la  pointe  du  jour,  le  cardinal 
ayant  furieusement  faict  battre  le  chasteau,  les  bres- 
ches  estant  plus  que  raisonnables  pour  aller  à  l'assaut , 
il  le  fit  donner  environ  sur  le  midy.  Après  que  les  as- 
siégez l'eurent  soustenu  une  heure  durant,  ils  furent 
forcez  et  passez  presque  taus  au  fil  de  Tespée.Visdossein 
et  huict  cens,  que  soldats  que  bourgeois,  y  furent  tuez 
les  armes  au  poing.  Campagnoles  fut  pris  prisonnier 
et  peu  d'autres.  Les  François  firent  lors  une  grande 
perte,  et  les  Espagnols  un  grand  butin. 

Après  ceste  prise  le  cardinal  demeura  quelque 
tetnps  à  Calais  pour  faire  reparer  les  bresches  et  y 
establir  la  garnison  qu'il  y  avoit  ordonnée,  faisant 
venir  aussi  des  navires  de  Dunquerque  pour  assurer 
le  port  contre  les  Anglois  et  les  Hollandois.  Le  Roy, 
de  l'autre  costé,  ayant  mis  renfort  d'hommes  et  de 
munitions  dans  Ardres,  Montreuil  et  Bologne,  s'en 
retourna  au  siège  de  La  Fere',  pensant  que  Tune  de 
ces  places  seroit  suffisante  pour  arrester  un  temps  l'ar- 
mée dudict  cardinal;  mais  il  en  advint  autrement;  car, 
après  qu'il  eut  assubjetty  sous  sa  puissance  quelques 

chasteaux  vers  Guines,  il  fit  investir  tout  d'un  coup  Ar- 
dres.  Le  sieur  du  Bois  d'Annebont  en  estoit  gouver- 
neur dez  le  temps  du  feu  roy  Henry  m.  Les  sieurs  de 
Belin^  de  Monluc  et  de  Rambure,  y  estoient  aussi  en- 
trez avec  leurs  troupes,  tellement  qu'il  y  a  voit  bien 
dans  ceste  petite  place  forte  quinze  cents  hommes  de 
guerre.  Le  cardinal  fit  d'abordée  attaquer  la  basse 
ville,. qui  n'est  qu'un  tas  de  pauvres  maisons  et  jardin 
nages  du  costé  de  Guines,  où  les  vaches  souloient 
passer  et  traverser  les  fossez  et  remparts,,  laquelle  il 
emporta  après  un  long  combat  :  plusieurs  de  part  et 
d'autre  y  perdirent  la  vie.  La  Bourlotte  y  fut  blessé  et 
mené  à  SainctOpier  pour  estre  pensé.  Le  dix  neufviesme 
jour,  le  fiieur  de  Monluc  fit  une  sortie  sur  les  régi- 
ments de  LaCoquielleetdeLaBourlotte,  où  d'abordée 
furent  renversez  morts  ce  qui  se  trouva  au  devant  ; 
mais  le  sieur  de  Monluc  ayant  esté  lue,  les  François 
furent  repoulsez  dans  la  ville,  et  en  ceste  sortie  il  en 
mourut  nombre  de  part  et  d'autre. 
Le  cardinal  ayant  faict  dresser  sa  batterie  devant 
'la  ville  et  commencé  à  tirer  contre  le  raVelin  qu'on 
appelle  le  Festin  (ainsi  nommé  à  cause  d'un  festin  qui 
s'y  est  fait  jadis  entre  les  ambassadeurs  d'un  empereur, 
d'un  roy  de  France  et  d'un  roy  d'Angleterre),  le  gou- 
verneur commença  à  parlementer  sans  qu'il  y  eust 
aucune  bresche,  ny  que  la  muraille  ny  les  parapets 
et  les  deflences  fussent  rompus.  Plusieurs  historiens^ 
escrivant  de  ce  siège  et  parlant  de  la  reddition  de  ceste 
place,  s'en  estonnent,  et  disent  que  l'on  n'en  peut 
conjecturer  la  cause,  sinon  que  la  femme  du  gouver- 
neur, laquelle  estoit  fort  avaricieuse ,  et  quelques  ha- 
bitans^  l'induisirent,  luy  qui  estoit  estimé  brave  et  sage 

chevalier  y  à  démander  à  parlementer  et  à  se  rendre} 
de  crainte  qu'estant  forcé,  comme  avoit  esté  le  chas- 
teau  de  Calais,  d'y  tout  perdre;  et  qu'estant  le  plus 
fort  avec  les  habitans,  qu'il  avoit  contraint  ceux  que 
le  Roy  y  avoit  envoyés  de  renfort  d'obeyr  à  la  compo- 
sition qil'il  fit  avec  le  cardinal  ;  tellement  que  le  28  may, 
jour  de  l'Ascension /sui*  les  huict  heures  du  matin ,  les 
François  qui  estoieiît  dans  Ardres  sortirent  au  nombre 
de  douane  cens>  le  tambour  battant,  avec  leurs  armes 
et  bagages,  estans  conduits  en  seureté  jusques  à  Mont- 
hulin.  Les  habitans,  par  la  capitulation,  pouvoient 
demeurer  dans  ceste  ville  avec  la  jouyssance  de  tous 
leurs  biens  en  faisant  serment  deiidelité  au  roy  d'Es* 
pagne.  Yoylà  comme  Ardres  tomba  sous  la  t)uissance 
de  l'Espagnol. 

Pendant  ce  siège  le  Roy  estoit  devant  La  Fere.  Le  16 
de  ce  mesme  mois,  le  seneschal  de,  Montelimartet  don 
Alvarez  Ozorio^  ayans  enduré  dedans  toutes  les  fati- 
gues qu'il  est  possible  de  penser,  demandèrent  à  par-- 
lementer.  La  composition  leur  fut  accordée  qu'ils  ren- 
droient  la  ville  au  Roy  s'ils  n'estoient  secourus  dans 
six;,  jours  par  une  armée  qui  fist  lever  le  siège  à  Sa 
Majesté,  et  en  sortiroient  enseignes  desployées,  tam- 
bours battans,  avec  leurs  armes  et  bagages,  enimenans 
l'un  des  canons  qui  y  avoit  esté  laissé  par  le  duc  de 
Parme,  lequel  estoit  marqué  aux  armoiries  de  l'empe- 
reur Caries  cinquiesme,  et  qu'il  seroit  libre  aux  habi- 
tans de  s'en  aller  avec  les  soldats,  ou  de  demeurer 
dans  la  ville  en  faisant  serment  de  fidélité  au  Roy. 

Jacques  Carleguo,  espagnol,  estant  envoyé  par  les 
assiégez  vers  l'archiduc,  qui  estoit  lors  devant  Ardres, 
luy  porter  ceste  capitulation,  ayant  eu  pour  responce 


DE  PALMA  CAYET.  [iSqÔ]  205 

qu^il  ne  pouYoit  les  secourir,  le  22  may  les  Espagnols 
sortirent  de  La  Fere,  et  furent  conduits  seurenient 
jusques  au  Cambresis;  et,  par  ceste  reddition,  le  R6y 
n'eut  plus  d'ennemis  en  Picardie  qu'au  delà  de  la  ri- 
vière de  Somme. 

Le  cardinal  ayant  pris  Ardres,  et  voyant  le  ï\oy  libre 
du  siège  de  La  Fere,  ce  qui  l'empescheroit  de  plus 
faire  de  sièges,  mit  de  bonnes  garnisons  aux  deux  pla- 
ces qu'il  avoit  nouvellement  conquises,  et  s'en  re- 
tourna avec  le  gros  de  son  armée  en  Flandres,  et  de  là 
en  Brabant,  après  avoir  faict  ruyner  tout  le  plat  pays 
de  Boulenois  et  emmené  tout  le  bestail. 

Le  Boy,  d'autre  costé,  ne  voulant  infatigablement 
employer  son  armée  en  sièges,  envoya  plusieurs  trou- 
pes se  refraischir  en  diverses  provinces  ^  et  manda  au 
mareschal  de  Biron-,  qui  estoit  en  Bourgongnè,  de  le 
venir  trouver,  lequel  du  depuis  il  envoya  en  Artois  y 
faire  le  degast  ainsi  que  les  Espagnols  avoient  fait  au 
Boulenois  :  de  ce  qu'il  y  fit  nous  en  traiterons  cy-après; 
mais  que  nous  ayons  dit  ce  qui  se  passa  au  siège  de 
Hulst. 

L'armée  du  cardinal  d'Austriche  ayant  costoyé  les 
costes  maritimes  de  Flandres,  on  pensoit  qu'elle  en 
voulust  à  Ostende;  ce  fut  pourquoy  le  prince  Maurice 
y  envoya  quinze  compagnies  d'infanterie:  mais  depuis, 
ceste  armée  estant  séparée  en  deux,  une«partie  estant 
allée  en  Brabant,  on  jugea  que  le  cardinal  avoit  un 
autre  dessein. 

Autre  bruit  ayant  couru  que  l'on  en  vouloit  à  Hulst 
qui  est  dans  le  pays  de  Vaës,  où  mesmes  quelques 
troupes  espagnoles  y  estoient  entrées,  le  prince  Mau- 
rice y  accourut  pour  mettre  ordre  partout;  mais  aussj- 

tost  il  eut  advis  que  le  sieur  de  Rosne^  mareschal  de 
rarmée  du  cardinal ,  avec  cinq  mille  hommes ,  estoit 
passe  au  travers  de  la  ville  d'Anvers  comme  voulant 
tirer  vers  Berghe  sur  Zoom  ou  vers  Breda ,  ce  qui  fit 
que  ledit  prince  sortit  de  Hulst  et  s'en  alla  à  Berghe. 
Ce  fut  une  ruze  de  guerre  dont  usa  de  Rosne;  car, 
aussi-tost  qu'il  eut  receu  advis  que  le  prince  estoit  à 
Berghe  y  il  rebroussa  chemin^  repassa  à  Anvers^  et  s'en 
alla  au  pays  de  Vaës.  Ayant  commande  au  colonel  La 
Borlotte  d'entrer  au  territoire  de  Hulst ^  ce  colonel, 
ayant  choisy  la  fleur  des  soldats  de  son  régiment^  passa 
un  canal  avec  quelques  chaloupes  à  la  faveur  du  fort 
de*  La  Fleur  et  de  celuy  de  la  grande  Râpe  tenus  par 
les  Espagnols,  et  entra  audit  territoire  nonobstant  tout 
ce  que  peurent  faire  les  navires  des  Estats  et  ceux  qui 
estoient  dans  le  fort  de  la  petite  Râpe  et  dans  un  grand 
fort  nommé  le  Moer^'aert,  depuis  lequel  fort  jusques  à 
Hulst  y  avoit  une  grande  tranchée  bien  garnie  de  gens 
de  guerre  du  prince. 

George  Everard,  comte  de  Solms,  commandoit  dans 
ceste  place  avec  trois  mille  hommes  de  guerre  sous 
quatre  colonels;  le  prince  Maurice,  y  estant  retourné 
de  Berghe,  la  luy  recommanda,  puis  se  retira  au  fort 
de  Santbergh,  d'oii  il  luy  envoyoit  tout  ce  qui  luy 
estoit  besoin ,  à  mesure  qu'il  le  recevoit  par  mer.  De 
Rosne  ayant  faict  entrer  file  à  file  un  très-grand  nom- 
bre d'Espagnols,  ceux  de  la  ville  firent  une  sortie  et  les 
allèrent  attaquer;  mais  ils  furent  contraints  de  rentrer 
dans  la  ville;  et  les  Espagnols,  estans  renforcez  à  toute 
heure  de  gens,  prirent,  à  la  veuè*  des  HoUandois^lefort 
<le  la  petite  Râpe,  et  taillèrent  en  pièces  trente  soldats 
qui  estoient  dedans. 

Du  depuis  il  se  fit  de  belles  escarmouches  et  sorties 
entre  les  Espagnols  et  ceux  qui  estoient  dans  Hi^lst  y 
dans  les  forts  de  Moervaert  et  de  Nassau  y  et  dans  la 
susdite  tranchée  y  oh  il  se  perdit  de  bons  capitaines  et 
soldats  de  part  et  d'autre.  Cependant  Tarmée  espa- 
gnole s'augmentoit;  de  Rosne.faisoit  passer  rartillerie^ 
ores  une  pièce,  tantost  une  autre;  la  cavalerie' espa- 
gnole passoit  peu  à  peu  sur  des  chaloupes,  car,  en  ce 
commencement  de  siège,  ils  n^  purent  dresser  un 
pont  de  barques  comme  ils  firent  depuis  qu'ils  eurent 
gaigné  le  Moervaert.  Aussi-tost  qu'il  y  eut  neuf  pièces 
de  canon  passées,  on  en  bracqua  trois  qui  donnoient 
en  flanc  à  ceux  de  la  tranchée,  trois  qui  battoient  le 
Moervaert,  et  trois  qu}  importun  oient  et  donnoient 
sur  les  navires  de  guerre  des  Estats. 

Le  dix-huitiesme  de  juillet  vindrentde  Berghe  sur  le 
Soom,  quatre  compagnies  de  cavalerie  des  Estats,  qui 
entrèrent  par  l'endroit  qu'on  appelle  Campen ,  dans  le 
territoire  de  Hulst,  où  d'abordée  ils  desGrent  quelques 
trois  cents  Espagnols  qu'ils  surprindrent  au  plat  pays 
faisans  la  picorée;  puis,  ayans  bruslé  trois  moulins 
pour  incommoder  le  camp  du  cardinal,  ils  s'en  retour- 
nèrent. 

Les  Espagnols,  pour  se  revenger  de  ccste  perte,  en- 
viron les  dix  heures  de  la  nuit  suivante,  donnèrent  à  la 
contrescarpe  de  ceste  grande  tranchée  qui  estoit  entre 
le  Moervaert  et  la  ville,  et  firent  tant,  avec  forces  re- 
doublées, que  finalement  ils  s'en  firent  maistres,  en- 
core que  ce  ne  fust  sans  grande  perte. 

JVon  contents  de  cela,  environ  les  trois  heui*es  avant 
le  jour^  de  Bosne  fit  advancer  autres  nouvelles  forces 
qui  donnèrent  un  assaut  si  furieux  à  la  tranchée,  que 

ceux  qui  estoient  dedans ,  estonnez  de  la  p^rte  toute 
fre^be  de  leur  contrescarpe ,  prindrent  telle  espou- 
vatite  quils  se  mirent  d'eux  mesmes  en  déroute,  pre- 
nans  lafuitte,  qui  vers  le  Moervaert,  qui  au  dessous 
de  la  ville. 

*  Rosne^  ayant  séparé  par  ce  moyen  le  M oervaert  de 
la  ville,  continua  sa  batterie  de  neuf  pièces  sur  ledit 
fort  de  M  oervaert,  tascbant  y  Êiire  br  esche,  et  par 
ceste  trenchée  gaignëe  Tassaillir.  De  Eût,  comme  il 
trouva  la  bresche  assez  suffisante  et  que  le  cœur  des 
soldats  du  prince  commençoit  à  s'afibiblir,  il  fit  som- 
mer ce  fort  oii  comm^ndoit  le  capitaine  Beuvry,  le- 
quel ne  sceut  jamais  persuader  les  gens  de  guerre  de 
soustenir  Tassant,  aucuns  estpignans  leurs  meaM:lieset 
jettans  les  armes,  tellement  que  force  luy  fiit  de  ren^ 
dre  la  place  par  composition  de  sortir  avec  armes  et 
bagages  ;  ce  qu'ils  firent  le  19  dudit  mois,  se  retirans 
au  fort  de  Spitsenburcb  pour  de  là  les  faire  embar- 
quer. Ainsi  les  Espagnols  se  rendirent  maistres,  par 
]^  prise  de  ce  fort  de  Moervaert,  de  tout  le  pays 
de  Hulst,  et  commencèrent  à  approcher  de  la  vUlej 
puis,  d'une  motte  de  moulin  où  furent  plantez  trois 
canons,  on  tira  à  coups  perdus  en  ruine  au  travers 
des  i  uës  et  maisons,  tellement  que  les  assiégez  n'es- 
toient  nulle  part  assem^ez  qu'au  pied  du  rempart  et 
dedans  les  caves.         . 

Le  comte  de  Solms^  ayant  receu  une  harquebuzade 
en  la  jambe,  ne  pouvant  aller  ne  venir  p.our  prendre 
garde  à  tout  comme  il  a  voit  fait  auparavant,  le  colonel 
Piron  fut  commis  superintendant  desautres  quatre  co- 
lonels, et  commença  à  faire  faire  trois  mines  par  les- 
quelles les  assiégez  pouvoient ,  quand  bon  leur  sem- 

blbit ,  sortir  à  rescarmouclie;  mais  six  jours  après  il  fut 
aussi  blessé  d'une  harquebuzàde  en  la  joue  au  dessous 
de  l'œil,  et  contraint  de  sortir  hors  de  la  ville  pour  set 
faire  penser. 

Cependant  les  assiégez  firent  plusieurs  sorties ,  no- 
nobstant lesquelles  les  Espagnols  ne  laissèrent  de  bou- 
cher le  vieil  havre,  pensant  empescher  les  navires 
d'entrer  dans  la  ville ,  ce  qu'ils  ne  purient  faire.  Ils 
s'approchèrent  tellement  de  Hul$t,  que  le  premier  jour 
d'aoust  ils  s'advancerent  à  se  fortifier  jusques  au  devant 
def  la  porte  des  Béguines,  dedans  le  fosse  du  boule- 
vard, et  plantèrent  leur  artillerie,  qui  battoit  tantost  le 
rempart ,  tantost  les  maisons  et  autres  bàstimens  de  la 
ville  en  ruine,  n'en  éstartt  plus  esloignéque  du  trait 
de  la  harquebuze. 

Mais  le  sieur  de  Bosne ,  qui  avoit  en  ce  commen- 
cement de  siège  acquis  la  loiiatige  d'un  chef  de  guerre 
très^xperi mente  >  fut  tué  d'un  coup  dç  canon.  Les  his- 
torient\spagnols,  parlans  de  la  prise  de  Hulst>  luy 
portent  cest  honneur  et  disent  de  luy  :  Verum  laudis 
hujusfructus,  Ronœo,  Il  y  en  a  qui  ont  faictùnepàral- 
lelle  de  luy  et  d'un  Godefi-oy  de  Harcouit  (0  qui  fut 
banny  hors  de  France  du  règne  du  roy  Philippes  de 

(>)  D'un  Godefrqy  de  Harcourt.  Ce  seigneur  étoit  dVne  des  plus 
grandes  familles  de  Normandie.  Philippe  de  Valois/ instruit  qu^il  entre- 
tenoit  des  correspondances  avec  le  roi  d'Angleterre  Edouard  m ,  or- 
donna, en  1345,  de  l'arrêter.  Il  s'échappa,  et  se  rendit  prés  d'E* 
dooard  qui  le  fit  maréchal  général  de  son  armée.  Il  lui  rendit  les  plus 
grands  services ,  et  fit  éprouver  à  la  France  d'hqr^ihles  désastres.  Ce 
fut  lui  qui,  après  la  bataille  de  Crécy,  reconnut  le  corps  de  sonirére 
demeuré  fidèle  à  Philippe  de  Valois  :  spectacle  qui  lui  inspira  des  re- 
mords momentanés.  De  Belloy,  dans  sa  tragédie  chi  SUfge  de  Calais,  a 
tiré  parti  de  cette  ntnation. 

Valois ,  lequel  s'en  alla  vers  le  roy  Edouard  d^Aogle- 
terre,  qui  avoit  assemblé  une  grande  armée  d'Âihgloîs 
pour  aller  en  Guyenne,  et  luy  conseilla  de  prendre 
terre  en  Normandie  ;  ce  que  ce  roy  creut,  et  prit  terre 
au  pays  de  Constantin^  et  fit  ledict  Godefroy,  qui  estoit 
frère  du  comte  de  Harcourt  et  avoit  de  belles  terres 
en  ce  pays  là  y  Tun  des  mareschaux  de  son  armée  et 
conducteur.  Sçachant  les  advenues  du  pays^  il  mena 
ce  jeune  roy  angloisf  qui  ne  desiroit  fors  à  trouver 
les  armes  y  à  Cherebourg,  à  Sainct  Lo  et  à  Gaen ,  où 
les  Ânglois  firent  de  grands  meurtres  et  beaucoup  de 
maux  y  ruynans  par  tout  oii  ils  passoient  y  puis  amena  . 
Tarmée  angloise  passer  la  Seine  auprès  de  Paris,  et  la 
fit  tourner  vers  la  Picardie ,  là  où  se  donna  la  bataille 
de  Crecy  en  Ponthieu  que  les  François  perdirent;  puis 
ledict  roy  d'Angleterre  assiégea  et  prit  Calais  l'an  i346, 
que  ses  successeurs  ont  tenu  près  de  deux  cents  douze 
ans ,  ceste  place  leur  servant  de  porte  pour  entrer  en 
France  quand  ils  vouloient.  ^'* 

Ce  Godefroy  de  Harcourt  fut  tellement  ennemy  de  sa 
patrie,  qu'il  des-herita  son  neveu,  vendit  ses  terres  au 
roy  d'Angleterre,  et  puis  vint  faire  la  guerre  en  Nor- 
mandie, où  en  une  rencontre  luy  et  les  siens  furent 
tous  tuez.  Voylà  ce  que  rapporte  Froissard  de  ce  Go- 
defi'oy  de  Harcourt.  Et  les  historiens  de  ce  temps  disent 
dudit  sieur  de  Bosne  que  les  exploits  militaires  faicts  , 
parles  Espagnols  en  ces  deux  dernières  années,  où  ils 
ont  acquis  tant  de  gloire ,  sont  procédez  de  son  con- 
seil et  de  son  exécution  ;  que  depuis  la  mort  du  duc 
de  Parme  leurs  armées  n'avoient  fait  aucun  exploit 
de  mérite,  jusques  à  ce  que  ledit  sieur  de  Bosne  fust 
fait  mareschal  de  l'armée  espagnole,  ce  qu'il  accepta 

pour  ce  qu'il  se  vit  mesprîsé  en  la  cour  de  France;  luy, 
qui  avoit  esté  comme  en  apprentissage  d'armes  sous  le 
feu  duc  de  Guy  se  ^  qui  avoit  conduit  ses  troupes^  esté 
son  lieutenant,  et  depuis  fait  mareschal  de  France  par 
le  duc  de  Mayenne,  tourna  toute  sa  haine  contre  les 
François,  et  son  ame  devint  toute  espagnole;  et  bien 
que  Ton  attribue  Thonneur  de  tous  les  exploits  faits 
aux  armées  au  comte  de  Fuentes  et  au  cardinal  d'Aus- 
triche,  comme  en  ayant  esté  généraux,  si  disent-ils 
tous:  De  Rosne,  mareschal  de  l'armée,  dressa  la  ba- 
taille devant  Dourlens ,  ordonna  des  assaults  ;  sans 
son  conseil  on  levoit  le  siège  de  Cambray  ;  Calais,  où 
le  roy  d'Angleterre  fut  si  long  temps  devant ,  fut  pris 
par  son  conseil  et  son  exécution  en  quatorze  jours  ; 
toutes  les  frontières  de  Picarilie  ruynées  ;  il  entra  dans 
le  territoii:*e  de  Hulst  à  la  barbe  du  prince  Maurice  et 
<le  ses  gens  qui  s'estiment  les  meilleurs  guerriers  du 
monde  en  leur  pays,  prit  le  fort  de  Moervaert,  et 
concluent  tous,  Quœ  res,  utRonœo^  cujus  hœcpotis' 
simum  consïlio  gesta  esse  dixirnus  ,  magnam  ei  attulit 
laudem  (0.  Aussi  il  ne  s'est  point  veu  que  les  nations 
estrangeres  ayent  remporté  de  la  victoire  sur  les  Fran- 
çois, si  ce  n'a  esté  par  le  moyen  que  leur  ont  donné 
des  François  mesmes  qui ,  chassez  et  comme  bannis 
de  la  France,  ont  aydé  à  vouloir  ruyner  leur  propre 
patrie.  Les  hommes  de  service  doivent  estre  entretenus 
et  appointez.  Froissard  dit  que  la  haine  du  roy  Phi- 
lippes  contre  Godefroy  de  Harcourt  cousta  grande- 
ment au  royaume  de  France ,  et  que  les  traces  en  pa- 
rurent cent  ans  après.  Retournons  au  siège  de  Hulst. 

(>)  Cet  exploit,  qui,  comme  nous  Tavôns  dit,  fut  idù  aux  cooseils  de 
de  Rosne ,  lui  acquit  une  grande  gloire. 

Le  second  jour  d'aoust  les  Espagnols ,  ayant  conti* 
nué  leur  batterie  toute  la  journée  avec  quatorze  pièces, 
environ  les  six  heures  du  soir  donnèrent  un  assaut 
fort  furieux  à  la  pointe  du  ravelin,  qu'ils  emportèrent 
avec  grande  perte;  mais,  y  estans  entrés,  les  assiégez 
firent  sauter  là  pointe  par  une  mine  qui  en  fit  voler 
plusieurs  en  Tair,  et  aucuns  furent  enterrez  daùs  les 
ruines.  Environ  les  dix^'  heures  ils  donnèrent  aussi 
Tassant  au  ravelih  de  la  porte  des  Béguines,  où  il  fut 
soustenu  non  sans  perte  des  assaillans. 

En  moins  de  vingt-quatre  heures  on  donna  quatre 
furieux  assàults  à  ce  petit  ravelin  de  la  porte  des  Be-> 
guines  ;  mais  à  chacun  les  assiegeans  furentvaleureuse- 
ment  repoulséz  par  les  assiégez. 

En  ces  assàults  on  tient  que  les  Espagnols  perdirent 
plus  de  huict  cents  hommes.  Les  assiégez  firent  em^ 
barquer  et  envoyèrent  leurs  blessez  en  Zelande  à  Mil- 
delbourg,  La  Vere,.Flessinghe  et  Arneînuyde.  D'au- 
tre coçté  lés  hospitaux  d'Anvers,  de  6and,  de  Malines 
et  autres,  estoient  plains  d^Espagnols,  Wàlons  et 
AUemans. 

Ce  fut  Tendroict  où  il  fut  plus  combatu  qu'à  ce  ra* 
vélin  de  la  porte  Béguine,  que  les  Espagnols  gagnè- 
rent plusieurs  fois ,  et  dont  ils  furent  repoulséz.  Les 
assiégez  se  deifendoient  valeureusement ,  usans  de 
sorties  souvent,  et  de  mines  sous  ce  ravelin,  par  le 
moyen  desquelles  ils  faisoient  sauter  en  l'air  les  Espa- 
gnols. Or,  ce  ravelin  ayant  estégaigné,  n'y  ayant  autour 
de  la  ville  nul  autre  flaûc,  il  fut  aisé  à  l'Espagnol, 
ayant  long  temps  batu  en  toute  furie  avec  environ 
trente  pièces  de  canon,  et  fait  bresche  de  plus  de  qua- 
rante toises  de  mesure,  de  se  venir  planter  dedans  le 

rempart,  et  de  se  loger  picque  à  picqae  contre  les  as- 
siégez qui  n'avoient  plus  autre  deffense  que  le  feu  et 
les  pierres,  auquel  estât  ils  se  maintindrent  un  long 
temps.  Ce  nonobstant,  l'Espagnol  n'eust  encore  rieù 
advancé  s'il  ne  fust  venu  à  la  sape  et  à  la  mine,  la- 
quelle il  advança  si  avant  que  trois  jours  après  le  feu 
s'y  devoit  mettre ,  pour  la  nui<ît  suivante  en  faire 
l'efFect  à  son  advantage.  Quoy  voyans  les  capitaines, 
nonobstant  leur  resolution  du  jour  précèdent  d'y  vivre 
et  mourir,  comme  ils  avoient  promis  au  comte  de 
Solms,  trouvèrent  bon  d'entrer  en  communication  avec 
l'Espagnol ,  veu  qu'appertement  il  n'y  avoit  moyen  de 
résister  long  temps  avec  honneur  à  ses  forces ,  qui 
estoient  près  de  vingt  mille  hommes,  et  qui  en  divers 
endroîcts  àvoit  moyen  de  les  forcer  par  assaut ,  'n'fes- 
tans  plus  les  assiégez  que  quinze  cens  hommes  com- 
battans,  ou  bien,  après  que  les  mines  auroient  faict 
leur  opération,  d'entrer  à  la  foule;  veu  aussi  qu'outre 
la  perte  de  la  ville  la  gendarmerie  s'y  perdroit.  Le 
comte,  ayant  considéré  et  bien  pensé  tous  les  inconve- 
niens,  donna  lieu  aux  remonstrances  des  capitaines , 
et  consentit  de  parlementer  le  i6  du  mois.  L'Espagnol, 
ne  cognoissant  quel  estoit  Testât  des  assiégez,  ny  leur 
extrême  nécessité,  fut  très-ayse  de  les  entendre;  et 
le  i8  fut  l'accord  arresté  entre  le  cardinal  et  le  comte 
de  Solms  en  la  manière  qui  s'ensuit. 

Ayant  les  comte  de  Solms  avec  les  colonels,  capi- 
taines, oi&ciers  et  soldats  estans  en  la  ville  de  iluht , 
hier  envoyé  pour  entrer  en  communication,  et,  moyen- 
nant raisonnal^les  conditions,  rendre  la  ville  au  Roy, 
Son  Altesse ,  très-encliné  à  favoriser  ceux  qui  es  actions 
43.  18 

des  armes  font  leur  devoir,  accorde  et  promet,  en  pa- 
role de  prince,  audit  comte  de  Solm$,  et  généralement 
à  toutes  autres  personnes,  dç  quelle  qualité,  nation  ou 
condition  qu'ils  spient ,  se  trouvans  présentement  en 
ladite  ville,  sans  nuls  exempter,  les  points  et  articles 
qui  s'ensuivent. 

I.  Le  comte  de  Solms ,  ensemble  toute  ladite  gen- 
darmerie, pourront  s'en  aller  librement  et  franchement, 
par  eau  ou  par  terre,-  la  part  que  bon  leur  semblera, 
avec  drapeaux  volans,  tambours  batans,  mesches  al- 
lumées, baies  en  bouche,  armes,  bardes,  bagages, 
chevaux,  chariots,  harnacheurès,  basteaux,  chalou- 
pes, et  generalemeint  tout  ce  qui  leur  appartient  ;  et, 
voulans  aller  par  terre  tous  ou  partie,  seront  conduits 
en  toute  seureté  ;  et,  si  à  cest  eifect  ils  ont  besoing  de 
quelques  chariots,  on  leur  en  donnera,  fournissant  de 
seureté  pour  le  retour  d'iceux. 

II.  Moyennant  quoy  ledit  comte  de  Solms  sera  tenu 
de  rendre  la  ville  au  Roy  avec  le  fprt  de  Nassau ,  et 
sortii'  de  ladite  ville  et  fort  aussi  soudain  que  les  bas- 
teaux seront  arrivez,  promettant  ledit  comte,  sur  sa  foy, 
de  les  faire  venir  tout  1q  plus  tost  et  en  la  plus  grande 
diligence  que  faire  se  pourra;  et  dès  maintenant  fera 
loger  snf  la  bresche  les  gens  du  marquis  de  Trevic, 
ausquels  sera  donné  ordre  de  ne  faire  aucun  dommage 
ny  de  passer  plus  avant  durant  leur  séjour.  Et,  pour  l'as- 
seurance  de  ce  séjour,  seront  donnez  audit  comte  pour 
ostage  ledit  marquis  de  Trevic  et  le  comte  de  Sores. 

IIL  Tous  prisonniers  pris  durant  ce  siège,  tant  d'un 
costé  que  d'autre,  de  quelle  qualité  qu'ils  soient, 
n'ayans  fait  de  leur  rançon,  seront  tous  mis  en  liberté 
en  payant  leurs  despens  tant  seulement. 

IV*.  Tous  bourgeois  et  habilans,  sans  nuls  excepter, 
pourront  aussi  libiement  et  franchement  sortir  leurs 
meubles  et  biens  par  eau  ou  par  terre  et  auront  terme 
d'un  an  pour  vendre,  aliéner,  et  transporter  leursdits 
meubles  et  immeubles ,  et,  ledit  terme  passe,  en  pour- 
ront jouyr,  les  faisant  administrer  par  quelque  rece- 
veur, moyennant  qu'ils  tiennent  leur  demeure  ou 
domicile  en  lieux  ou  villes  neutrales.  Et  ceux  qui 
voudront  demeurer  le  pourront  faire  paisiblement, 
sans  estre  recherchez  ou  ifiquietez,  et  pourront  jouyr 
de  tous  leurs  biens,  estans  en  la  ville  et  dehors,  en 
tous  lieux  de  l'obeyssance  de  Sa  Majesté,  avec  remis- 
sion, abolition,  et  oubliance  perpétuelle  de  tout  ce 
que  jusques  à  maintenant  peut  estre  advenu,  sans  qu'il 
leur  convienne  avoir  autre  enseignement  que  ce  pré- 
sent traitté,  pourveu  qu'ils  se  conduisent  et  vivent 
comme  bons  sujects  de  Sa  Majesté  doivent  faire  :  si  se- 
ront maintenus  en  leurs  anciens  privilèges  et  fran- 
chises accou'stumées.  Et  au  regard  des  bourgeois  et 
censiers  qui  se  sont  rétirez  durant  ce  siège,  pourront 
librement  retourner  avec  leurs  femmes,  enfans,  biens, 
et  jouyr  entièrement  du  contenu  de  ce  présent  traicté. 
Ainsi  fait  le  i8  d'aoust  1596.  Signé  Albert,  George 
Everard,  comte  de  Solms. 

Ce  traité  fut  effectué  en  tous  ses  poincts.  On  avoit 
fait  audit  sieur  cardinal  la  prise  de  ceste  ville  plus 
aisée  qu'il  ne  la  trouva ,  pensant  bien  l'emporter  aussi 
tost  que  Calais  et  Ardres  :  mais  il  y  rencontra  meil- 
leur ordre  qu'en  ces  deux  villes  là  ;  aussi  luy  cousta- 
elle  durant  ce  siège ,  d'environ  deux  mois ,  outre  la 
gi^ande  despense  et  environ  soixante  capitaines,  sans 

18. 


276  [l596]    CHRONOLOGIE  NOVEN AIRE 

les  chefs  y  colonels  et  gens  de  marque ,  plus  de  cinq 
mille  hommes  de  guerre.  Les  assiégez  y  en  perdirent 
bien  quinze  cens. 

Après  que  Hulst  fut  ainsi  rendu  au  cardinal  d'Aus- 
triche,  il  sépara  son  armée  ^  et  l'envoya  refraischir  en 
diverses  provinces  :  le  comte  de  Yarax  commandoit  à 
une  partie  des  troupes  qui  demeurèrent  en  Brabant^ 
et  le  duc  d' Ascot  à  celles  qui  furent  envoyées  en  Artois 
contre  le  mareschal  de  Biron  qui  y  estoit  entré  en 
armes,  tellement  que  ledit  cardinal  n'entreprit  rien  le 
reste  de  ceste  année. 

Le  jour  Sainct  Jacques  et  Sainct  Christofle,  Alexan- 
dre, cardinal  de  Florence,  et  légat  de  Sa  Saincteté  et 
du  Sainct  Siège,  ût  son  entrée  à  Paris.  Il  avoit  séjourné 
en  la  belle  maison  de  Chantelou  prez  Montlhery ,  là 
où  beaucoup  de  prélats. françois  le  furent  trouver;  et, 
s'acheminant  vers  Paris,  messieurs  le  prince  de  Condé 
et  duc  de  Montpensîer  luy  furent  au  devant,  et  l'ac- 
compagnèrent jusques  à  Sainct  Jacques  du  Hault-Pas , 
où  Faprèsdinée  le  clergé  et  to^is  les  magistrats  de  la 
ville  avec  l'Université  furent   pour   l'accompagner 
suivant  ce  que  l'on  a  accoustumé  faire,  jusques  à 
Nostre  Dame.  Il  estoit  sous  un  poile  de  damas  rouge 
porté  par  des  bourgeois;  lesdits  sieurs  prince  et  duc  le 
suivoient ,  puis  nombre  d'archevesques  et  evesques 
vcstus  de  violet,  messieurs  du  parlement  et  des  cours 
souveraines.  Ce  légat  fut  receu  avec  beaucoup  de  con- 
tentement par  tous  les  François  :  aussi  a  il  esté  l'ange 
de  la  paix  entre  la  France  et  l'Espagne.  Il  estoit  de 
la  maison  de  Medicis,  et  a  esté  depuis  pape  nommé 
Léon  XL 

La  peste  fut  fort  grande  ceste  esté  à  Paris,  où  plu- 

•sieurs  milliers  de  personnes  en  moururent,  ce  qui  fi^t 
cause  que  le  Roy  y  fit  fort  peu  de  séjour.  Il  convoqua 
une  assemblée  en  forme  d'estats,  des  plus  grands  et 
plus  capables  des  trois  ordres  de  son  royaume,  en  la 
ville  de  Boiien ,  que  Ton  appella  l'assemblée  des  nota- 
bles, et  ce  affin  de  pourvoir  aux  moyens  de  faire  la 
guerre  contre  le  roy  d'Espagne,  et  donner  ordre  aux 
desordres  qui  s'estoient  engendrez  durant  les  troubles. 
Il  envoya  aussi  le  mareschal  de  Boiiillon  en  Angleterre 
et  en  Hollande  pour  traicter  d'une  confédération  en- 
tr'eux  et  luy  pour  faire  la  guerre  à  l'Espagnol.  De  ce 
qu'il  fit  nous  le  dirons  cy  après. 

Cependant  les  garnisons  espagnoles  et  françoises 
s'entrefaisoient  la  guerre  sur  les  frontières  de  Picardie, 
Artois,  Haynault  et  Tierasche.  Le  mareschal  de  Bala- 
gny,  qui  tenoit  d'ordinaire  sa  garnison  en  la  comté  de 
Marie,  allant  à  la  guerre  vers  le  pays  de  Haynault  > 
accompagné  des  sieurs  de  Montigny ,  de  Gié,  marquis 
de  Boisy,  comte  de  Charlus,  Vîlliers-Houdan,'et  de 
quelques  harquebuziers  k  cheval  et  carrabins  qu'il 
avoit  tiré  de  l'armée  du  Roy  qui- estoit  sur  ces  marches 
là ,  comme  il  fut  près  de  Marly ,  rencontra  environ 
soixante  chevaux  espagnols  ,  lesquels  lesdits  sieurs  de 
Montigny,  de  Gié,  de  Villiers-Houdan,  qui  se  trou- 
vèrent à  la  teste,  chargèrent  si  heureusement  jusques  à 
La  Capelle,  qu'il  ne  s'en  sauva  que  dix  ou  douze  qui 
se  jetterent  dedans  après  avoir  abandonné  leurs  armes 
et  chevaux. 

Au'mesme  temps  le  sieur  de  Mont-martin,  mares- 
chal de  camp,  suivi  du  baron  de  Canillac,  de  Beau- 
verger  et  du  jeune  Lignerac,  et  d'environ  quarante 
carabins  conduits  parle  capitaine  La  Croix  qui  s'estoit 

avancé  avec  les  maresçhaux  des  logis,  eut  advis,  ar- 
rivant audict  Marly  sur  les  six  heures  du  soir,  que  les 
Espagnols  parroissoient  sur  une  montagne  proche  de  là, 
et. à  l'instant  alla  droit  à  eux;  et,  ayant  recognu  qu'ik 
estoient  environ  deux  cents  lances  et  cent  carrabins 
des  compagnies  du  duc  d'Ascot,  du  marquis  d'Avrec, 
du  comte  de  Sores  et  du  comte  de  Bossu,  toutes  des 
ordonnances  du  roy  d'Espagneet  de  celles  des  capitai- 
nes Simon  Anthoine  et  de  Ghaalons,  lesquelles  toutes 
en  un  gros  faisoient  ferme  attendant  qu'il  vinst  à  eux, 
il  fît  alte,  et,  feignant  de  se  vouloir  retirer,  il  les  attira 
si  dexlrement  qu'ils  luy  vindrent  en  queue,  et  avoient 
aucunement  engagez  les  carrabins  françois  ;  mais  ledit 
sieur  comte  de  Gharlus  survint  à  toute. bride  avec 
quinze  de  ses  gens  d'armes  seulement ,  car  les  autres 
n'avoient  eu  moyen  de  le  suivre  à  cause  du  mauvais 
et  n;iarescageux  chemin  et  des  guais  qu'il  falloit  passer; 
survint  aussi  ledit  sieur  mareschal  de  Balagny,  par  le 
commandement  duquel  le  comte  de  Gharlus,  estant 
allé  secourir  les  carrabins,  leur  fit  tourner  visage  et 
mettre  pied  à  terre  à  une  partie,  puis,  prenant  à  flanc 
les  Espagnols,  donna  dans  le  gros  qu'il  perça  jusques 
au  milieu  d'eux,  bien  suivy  et  secondé  des  siens,  dont 
il  y  eust  de  blessez  le  baron  de  Pierrefite  d'un  coup 
d'escopete  au  visage ,  et  autres  d'eux  qui  firent  fort 
bien.  Lesieur  de  Mont-martin  et  son  (ils,  encores  qu'ils 
n'eussent  que  le  pourpoinct,  se  meslerent  et  chargement 
avec  le  mareschal  de  Balagny  tellement  les  Espagnols, 
que,  par  la  bonne  conduitte  dudit  mareschal ,  ils  furent 
mis  à  vau  de  routte.  Les  mieux  montez  se  sauvèrent 
dans  La  Cappelle  :  il  en  demeura  demorts sur  la  place 
jusques  au  nombre  de  soixante  à  quatre-vingts,  et  de 

prisonniers  six  vingts.  Ils  prirent  force  eschelles  et 
pétards  que  les  Espagnols  faisoient  porter  pour  exé- 
cuter une  entreprise  sur.Marlay. 

Sur  là  (in  du  mois  d'aoust  le  mareschal  deBiron^ 
que  le  Roy  avoit  envoyé  sur  les  frontières  de  Picar- 
die pour  r'assembler  l'armée  qui  en  diverses  troupes 
tenoit  les  champs  ^  ayant  passé  la  rivière  de  Somme 
avec  cinq  cornettes  de  cavalerie  et  quelque  infanterie , 
entra  |dans  l'Artois  le  premier  jour  de  septembre. 
S'estant  emparé  du  chasteau  d'Imbercourt^  il  con- 
traignit plusieurs  bonnes  bourgades  de  se  racheter 
par  grandes  sommes  de  deniers.  Le  marquis  de  Va- 
rambon^  gouverneur  d'Artois,  ayant  eu  advis  qu'il 
tenoit  les  champs,  amassa  incontinent  les  garnisons 
voisines,  et,  se  trouvant  avoir  de  cinq  à  six  cens  che- 
vaux, s'achemina  à  l'encontre  du  mareschal,  duquel 
il  esperoit  avoir  bon  marché,  car  il  avoit  plus  de 
cavalerie  beaucoujp  que  luy  :  estans  venus  aux  mains, 
le  mareschal  luy  fit  une  si  rude  charge,  qu'ayant  avec 
les  siens  tué  une  partie  des  troupes  du  marquis  et 
mis  le  reste  à  vau  de  routé,  il  le  prit  son  prisonnier 
et  l'envoya  à  Paris,  dont  il  tira  depuis  quarante  mil 
escus  pour  sa  rançon. 

Geste  defTaite  donna  une  terrible  alarme  par  tout 
le  pays  d'Artois,  car  les  François  coururent  toute  la 
comté  de  Sainct  Paul,  la  ville  fut  pillée,  et  quelques 
autres  places;  le  plat  pays  ne  fut  pas  mieux  traicté  que 
le  cardinal  d'Austriche  avoit  traicté  celuy  de  Boule- 
nois :  drapperie,  bestail,  et  tout  ce  qu'on  y  trouva  fut 
pillé.  Les  paysans ,  qui  vouloient  tenir  bon  dans  les 
tours  et  clochers  de  leurs  églises,  furent  rudement 
traictez.  Geste  course  dura  huict  }ours.  Le  cardinal 

d' Austriche ,  ad verty  de  la  prise  de  Varambon,  envoya 
les  ducs  d* Ascot  et  d*Aumalle ,  qui  conduisoient  une 
partie  de  l'armée,  vers  Artois  après  la  prise  de  Hulst, 
à  ce  qu'ils  s*y  acheminassent  en  diligence.  Le  mares- 
chal,  adverty  de  leur  venue,  voulant^  aupai*avant  que 
de  leur  présenter  le  combat,  faire  descharger  les  siens 
de  leur  butin,  les  ramena  vers  la  rivière  de  Somme. 

S*estans  deschargez,  les  nouvelles  de  cest  exploict, 
parvenues  à  plusieurs  troupes  qui  tenoient  encor  les 
champs  et  reculoient  de  se  joindre  audit  sieur  mares- 
chai,  fut  la  cause  que  de  jour  en  jour  plusieurs  com- 
pagnies se  joignirent  à  luy,  et  sur  tout  sçachant  que 
Ton  ne  les laisseroit  gueres  sans  remuëi* les  mains,  qui 
est  ce  que  les  soldats  ayment  le  plus  et  qui  sert  le 
plus  à  les  tenir  en*  vigueur  et  contenir  en  discipline  : 
de  sorte  qu'en  moins  de  dix  jiours  il  s.e  vit  assez  fort 
pour  retourner  sur  ses  brisées  et  rentrer  encor  dans 
le  pays  d'Artois.  Il  fut  assisté  de  messieurs  le  comte 
de  Sainct  Pol,  de  Sainct  Luc,  de  Chazeron,  du  vi- 
comte de  Chamois,  du  marquis  de  Fortuna,  et  plur 
sieurs  autres  seigneurs  et  gentils  hommes,  outre  ceux 
qui  estoient  au  premier  voyage.  Tous  ensemble  s'ad- 
vancerent  vers  Dourlan ,  et  (înablement  se  résolurent 
de  mener  ceste  petite  armée  vers  Arras;  mais,  aupara- 
vant que  l'y  acheminer,  le.  mercredy,  25  du  mesme 
mois  de  septembre,  estans  logez  à  Bussoy  près  d'Ar- 
ras,  ledit  sieur  mareschal,  accompagné  des  principaux 
capitaines, alla  le  mercredy,  25  de  septembre,  du  costé 
d'Arras  pour  recognoistre  le  chemin  par  où  il  feroit 
passer  l'armée  ;  ce  qu'ayant  fait  et  s'en  retournant,,  il 
eut  advis  que  les  Espagnols  paroissoient  près  du  quar- 
tier du  sieur  de  Sainct  Luc,  et  que  leurs  carrabins  esr 

toient  à  rescarmouche  ;  ledit  sieur  mareschal  ordonna 
au  &ieur  de  Sainct  Luc^  qui  estoit  près  de  luy,  de  s'en 
aller  en  son  quartier  et  monter  à  cheval  pour  suivre 
les  ennemis,  et  luy  donner  advis  du  chemin  de  leur 
retraiite.  Cependant  luy  et  M.  le  comte  de  Sainct  Paul 
s'en  allèrent  au  quartier  où  estoit  logé  la  compagnie 
du  Boy  et  autres  compagnies  de  cavalerie,  lesquelles 
il  (ît  incontinent  monter  à  cheval,  et  s'achemina  sur 
le  pays  d'entre  Arras  et  Bapaume.  Ayant  marché  un 
quart  de  lieuë,  le  sieur  de  Sainct  Luc  luy  manda  que 
lés  ennemis  estoient  retirez  à  Bapaume  (aussi  en 
avoient-ils  fait  le  semblant) ^  mais  ainsi  que  ledit  sieur 
mareschal  s'en  vouloit  retourner  (car  ny  luy  ny  M.  le 
comte  de  Sainct  Paul  n'avoient  point  d'armes),  il  vint 
à  luy  quatre  harquebusiers  à  cheval  qui  luy  vindrent 
dire  que  les  Espagnols  qui  avoient  esté  au  quartier  dudit 
sieur  de  Sainct  Luc  avoient  assiégé  trois  cents  soldats 
François  dans  une  église ,  et  qu'ils  y  avoient  desjà  mis  le 
feu  ;  ce  qu'ayant  entendu  il  se  résolut  de  s'y  en  aller 
au  trot  avec  M.  le  comte  de  Sainct  Paul;  et,  estans  à 
mil  pas  du  village,  ledict  sieur  mareschal  les  vid  qu'ils 
commençoient  à  faire  leur  retraicte  du  costé  d' Arras  : 
c'estoient  les  compagnies  de  chevaux  légers  de  Con- 
trario, des  deux  Corradins,  de  don  Francisque,  de  don 
Philippes^  de  don  Diego  d'Acugna,  de  don  Gabriel 
Bodriguez  et  du  baron  d'Auchi.  Incontinent  ledit 
sieur  mareschal  commanda  aux  carabins  du  Boy,  à 
ses  harquebusiers  à  cheval,  à  quinze  harquebuziers de 
la  compagnie  du  marquis  de  Fortuna ,  de  s'advancer 
et  d'engager  ces  troupes  au  combat,  ayant  ordonné  au 
sieur  de  Fourni er  de  les  soustenir,  et  au  sieur  de  Chaze- 
ron  après  ledit  sieur  Fournier.  M.  le  comte  de  Sainct 

Pol,  qui  estoit  à  la  teste  de  la  compagnie  du  Roy,  te- 
iioit  la  main  droicte,  le  sieur  de  Sipierre  avec  le  vi- 
comte de  Chamois  la  gauche;  et  ledit  sieur  mareschal 
au  milieu  avec  sa  compagnie  pour  les  soustenir;  la 
compagnie  de  M.  le  connestable  et  celle  du  vidamede 
Chartres  venoient  après.  Lesdits  harquebusiers  à  che- 
val firent  telle  diligence  qu'ils  abordèrent  les  Espa- 
gnols^ et  les  engagèrent  de  façon  qu'ils  donnèrent 
temps  au  sieur  Fournier  d'y  arriver  et  de  les*  charger, 
comme  il  fit,  et  si  rudement  qu'ils  prindrent  la  fuite 
une  lieuë  dui^nt  et  jusques  à  ce  qu'ils  eurent  joinct 
le^  compagnies  d'ordonnance  du  comte  de  Beux  et  du 
^omte  de  Sorles,  avec  trente  chevaux  de  la  compagnie 
du  duc  d' Ascot  qui  les  attendoient  en  un  valon  coinme 
en  embuscade  ;  les  Espagnols  fuyans,  ne  voyans  que 
deux  compagnies  de  François  les  poursuivre,  reprin- 
drent  courage  et  voulurent  revenir  au  combat  ;  mais 
les  sieurs  Fournier  et  de  Chazeron  avec  les  arque- 
busiers à  cheval,  se  voyans  soustenus  de  près  par  ledit 
sieur  mareschal,  continuèrent  d'aller  à  eux,  et  les  mi- 
rent encores  en  fuitte,  les  poursuivant  une  bonne  lieuë, 
tous] ours  tuant  ou  prenant  des  prisonniers,  jusques  à 
la  v«uë  de  leur  camp  qui  estoit  auprès  d'Arras,  où 
lesdits  sieurs  Fournier  et  de  Chazeron  feirent  ferme  ; 
et,  âprès'y  avoir  demeuré  quelque  temps  pour  donner 
haleine  À  leurs  chevaux,  ils  commencèrent  à  faire  leur 
retraicte;  ce  que  voyans  les  Espagnols,  ils  les  voulu- 
rent suivre  avec  d'autre  cavalerie  fresche  ;  mais  ledit 
sieur  mareschal  s'estant  advancé,  ils  ne  passèrent  outre. 
En  ce  combat  fut  tué  don  Gabriel  Bodriguez  et  beau- 
coup d'autres  :  de  prisonniers  cent  cinquante  hommes 
et  trois  cent  chevaux ,  d'autant  que  beaucoup  mirent 

pied  à  terre  pour  se  sauver  dans  les  bois.  Conradin  le 
père  fut  pris,  mais  il  se  sauva. 

Ledit  sieur  mareschal  ayant  eu  advis  que  les  ducs 
d'Ascot  et  d'Aiumale  avoient  dit  qu'ils  en  auroient  la 
raison,  dès  le  lendemain  il  leur  dressa  une  embuscade 
de  cinq  cens  chevaux  et  deux  mille  hommes  de  pied, 
et  monta  à  cheval ,  envoyant  à  mesme  temps  le  sieur 
de  Sainct  Luc  dans  leur  camp  pour  leur  donner  l'a- 
larme ;  mais  il  les  trouva  retranchez  dans  les-  faux- 
bourgs  d'Arras,sans  apparence  aucune  de  les  pouvoir 
attirer  au  combat.  Les  François ,  voyans  que  personne 
ne  leur  resistoit  à  la  campagne,  mettent  le  feu  par 
tout,  enlèvent  plus  de  l>utin  qu'auparavant,  pillent 
aux  environs  de  Bapaume,  Hebuterne,  Benvilliers  et 
Courcelles ,  font  une  course  vers  Bethune  et  The- 
rouerine,  d'où  ils  emmenèrent  force  prisonniers  et  du 
bestial ,  puis  se  retirèrent  et  campèrent  en  la  plaine 
d'Azaincourt. 

Le  duc  d'Arscot,  renforcé  de  quelques  piétons  du 
régiment  du  colonel  La  Borlotte,  partit  d'Arras  le  cin- 
quiesme  jour  d'octobre  avec  huict  mille  hommes,  tant 
de  pied  que  de  cheval ,  et  se  vint  camper  à  Sainct 
Pol;  mais  le  mareschal  de  Biron,ry  laissant  camper  à 
son  ayse,  entra  sept  jours  après  avec  sa  cavalerie  de- 
dans l'Artois,  et,  suivy  de  son  infanterie,  s'arresta  à 
l'abbaye  du  mont  Sainct  Eloy.  Le  treiziesme  jour  il 
courut  jusquesà  Douay.  Puis,  ayant  faict  le  degast,  il 
se  retira  en  Picardie  cinq  jours  après, les  siens  chargez 
d'un  grand  butin  de  ceux  d'Artois.  Le  duc  d'Arscot 
peu  après  reprit  le  chasteau  d'Imbercourt,  et  cassa 
son  armée,  disposant  ses  troupes  es  garnisons. 

Au  commencement  de  ceste  année,  la  royne  d'An- 

gleterre  donna  la  charge  au  comte  d'Essex  et  à  Tadmi- 
rai  d'Angleterre  d'esquiper  nombre  de  vaisseaux  et 
assembler  une  armé^  royale,  tant  pour  la  deffence  de 
ses  pays  que  pour  s'opposer  aux  forces  du  roy  d'Eis- 
pagne.  Quand  ceste  armée  fut  preste  défaire  voile,  les 
deux  généraux  firent  une  déclaration  des  causes  qui 
avoient  meu  leur  royne  de  la  dresser,  laquelle  fut  im- 
primée en  françois,  anglois,  flaman,  espagnol,  latin 
et  italien.  Geste  déclaration  contenoit  qu'ils  estoient, 
de  divers  endroits,  advertis  que  le  roy  d'Espagne  dres- 
soit  une  armée  et  assembloit  tous  les  jours  hommes, 
navires  et  armes,  pour  tascher  à  envahir  quelques  pro- 
vinces et  pays  de  la  royne  d'Angleterre,  ainsi  qu'il 
avoit  faict  l'an  i588  avec  la  plus  grande  armée  qui 
avoit  esté  assemblée  de  leur  aage ,  au  temps  mesmes 
que  les  députez  d'Angleterre  et  d'Espagne  traictoient 
de  la  paix  à  Bourbourg  ;  laquelle  armée,  par  la  bonté 
de  Dieu  et  par  la  valeur  des  Anglois,  avoit  esté ,  partie 
en  combattant,  partie  par  les  tempestes,  du  tout  rui- 
née. Or,  pour  ce  que  la  Royne  avoit  bonne  alliance 
et  amitié  avec  tous  les  roys  et  princes  chrestiens,  ex- 
cepté avec  le  roy  d'Espagne  qui  s'estoit  déclaré  de- 
puis beaucoup  d'années  son  ennemy,  non  seulement 
de  sa  personne,  mais  aussi  de  ses  subjets,  bien  qu'elle 
ne  luy  en  eust  donné  aucune  occasion,  «  Nous,  di- 
soient-ils,  susdits  (^omte  et  admirai,  signifions  à  tous 
que  Sa  Majesté  nous  a  expressément  commandé  et  en- 
chargé  qu'en  nostre  voyage,  qu'espérons  faire  avec 
l'armée  navale  dont  elle  nous  a  donné  la  conduitte, 
de  ne  nuire  et  endommager  personne ,  sinon  les  suh- 
jects  naturels  du  roy  d'Espagne  et  ceux  qui  luy  ayde- 
ront  de  soldats,  nayires,  artilleries  et  munitions,  pour 

faire  la  guerre  à  Sa  Majesté.  C'est  pourquoy  nous 
commandons,  sur  peine  de  punition,  à  toutes  per- 
sonnes de  nostre  armée,  qu'ils  ayent  à  se  gouverner 
suivant  le  mandement  de  Sa  Majesté.  Et  pour  esviter 
toutes  controverses  qui  pourroient  advenir  avec  ceux 
qui  ne  sont  point  subjets  du  roy  d'Espagne ,  et  lesquels 
pourroient  estre  accusez  d'avoir  manifestement  assisté 
ledit  Roy  contre  Sa  Majesté,  nous  les  prionà,  au  nom 
de  Dieu,  et  mandons  qu'ils  ayent  à  se  retirer  des  ports 
d'Espagne  et  de  Portugal ,  et  de  ne  suivre  point  l'ar- 
mée dudict  Roy,  mais  qu'ils  se  retirent  en  leurs  pays 
ou  en  nostre  armée  ;  ce  que  faisant,  nous  leur  promet- 
tons, de  la  part  de  la  Roy  ne,  seurelé  de  leurs  per- 
sonnes, et  qu'ils  seront  traictez  et  defTendus  comme 
amis;  que  si  aucuns  se  trouvent  mespriser  ce  com- 
mandement de  la  Royne,  selon  le  droit  de  la  guerre, 
nous  déclarons  que  nous  les  traicterons  comme  enne- 
mis, sans  que  les  roys  et  princes  de  qui  ils  seront 
subjects  puissent  par  après  obtenir  aucune  restitution 
ny  recompense  de  ce 'qui  leur  aura  esté  pris.  » 

Geste  déclaration  fut  envoyée  en  divers  ports  d'Es- 
pagne et  de  Portugal,  cependant  que  les  généraux 
donnent  ordre  que  les  navires  qui  s'esquipoient  en 
divers  ports  d'Angleterre  eussent  à  se  venir  rendre  au 
port  de  Plemouth.  Le  prince  Maurice  et  les  Estats, 
qui  sont  forts  et  puissants  en  bons  navires  de  guerre , 
ne  laissèrent  aussi  passer  ceste  occasion  sans  tascher 
d'endommager  leur  ennemy  commun,  le  roy  d'Es- 
pagne, et  envoyèrent,  pour  favoriser  le  dessein  de 
ceste  royne,  vingt  et  quatre  beaux  navires,  bien equip- 
pez  à  la  guerre,  et  six  autres  de  munitions,  sous  la 
conduitte  de  Jean  de  Duy venvorde ,  admirai  de  Hol- 

lande,  lesquels  arriveront  aussi  à  Plemouth  nu  com- 
mencement de  juin. 

Après  que  lesdits  comte  d'Ësséx  et  le  milord  Ha^ 
wardy  admirai  d'Angleterre,  eurent  fait  embarquer 
les  soldats  anglois,  ils  s'embarquèrent  aussi  le  i3  juin, 
et  firent  voile  vers  l'Espagne ,  dont  ils  coururent  toutes 
les  costes,  et  vindrent  surgir,  le  penultiesme  dudict 
mois,  auprès  du  havre  de  Calis  (0,  qu'aucuns  ap- 
pellent Gadeis.  C'est  une  petite  isle  à  l'opposite  de 
l'Afrique ,  oCi  il  y  a  une  ville  du  mesme  nom  de  l'isle 
avec  un  beau  port  :  là  estoient  à  l'ancre  plusieurs 
vaisseaux  du  roy  d'Espagne  fort  bien  equippez  et 
fournis  de  vivres  et  munitions,  et  aussi  des  navires  de 
marchands  qui  estoient  chargez  de  diverses  marchan- 
dises pour  les  porter  aux  Indes.  Les  Anglois,  poulsez 
de  la  force  du  vent,  donnèrent  à  l'occident  de  l'isle, 
mais  ils  ne  purent  y  entrer  pour  ce  jour,  à  cause 
qu'une  tempeste  se  leva,  et  que  les  galères  d'Espagne 
estoient  là  auprès  à  la  rade.  Le  lendemain ,  le  comte 
d'Essex  fit  descendre  à  terre  quelques  ti'oupes ,  et  no- 
nobstant que  d'abbordée  les  Espagnols  fussent  eston- 
iiez  pour  estre  surprins  inopinément,  neantmoins  peu 
après,  ayant  recognu  les  Anglois,  ils  se  rasseurerent. 

Le  premier  de  juillet,,  les  Anglois,  voulans  forcer  le 
port,  furent  bravement  soustenus  par  les  Espagnols, 
lesquels  les  contraignirent  de  se  retirer  à  leur  flotte, 
d'autant  que  le  port  estant  estroit  on  n'y  pouvoit  com- 
battre que  de  cinq  vaisseaux  de  front ,  et  aussi  que  le 
reflus  estoit  lors,  et  ne  purent  si  bien  faire  que  le  Dau- 
fin,  navire  hoUandois,  n'y  demeurast  par  l'embrase- 
ment des  pots  à  feu.  Les  Espagnols,  qui  se  voy  oient  trop 

foibles  pour  rQ3ister  de  force  aux  Anglois,  bruslerent  à 
Tadvenuë  du  port  quelques  navires,  leur  laissant  en 
proye,  pour  les  amuser  çt  ruyner,  le  navire  Philippe, 
ainsi  nommé  du  nom  du  roy  d'Espagne,  dans  lequel 
ils  dressèrent  une  fougade,  laquelle,  s'allumant  par 
une  longue  traynée,  fit  un  si  horrible  eschet,  que  tout 
le  port  sembloit  estre  en  feu  et  tonnerre  esclattant  de 
furie;  mais  les  Anglois  en  eurent  plus  de  pœur  que  de 
dommage,  et  ne  laissèrent  d'enlever  deux  navires  es- 
pagnols entiers  de  Femboucheure.  En  mesme  temps 
le  comte  d'Essex ,  seul  gênerai  pour  la  terre ,  fit  atta- 
quer la  ville  de   Calis,  où  estoit  entré  dedans  cinq 
cents  chevaux  et  six  cents  hommes  de  pied  du  pays 
circonvoisin  pour  la  deffendre  contre  les  Anglois.  Le 
sieur  Loys  de  Nassau,  en  une  sortie  qu'ils  firent,  leur 
ayant  faict,  p^t*  le  commandement  du  comte,  une  rude 
charge ,  les  mit  en  route ,  et  les  poursuivit  si  chaude- 
ment  que  les  Anglois  entrèrent  dans  la  ville  pesle- 
mesle  avec  les  Espagnols,  et  tuèrent  tout  ce  qui  se 
trouva  en  résistance,  et  la  pillèrent.  La  garnison  et 
plusieurs  des  habitans  s'estans  retirez  au  chasteau , 
ayans  veu  que  les  Anglois  avoient  aussi  pris  le  pont 
qui  joint  ceste  isle  de  Calis  à  la  grand  terre ,  d'où  ils 
eussent  peu  estre  secourus,  se  voyans  sans  espérance, 
se  rendirent  à  condition  de  payer  en  certains  termes 
six  vingts  mille  ducats,  dont  ils  bailleroient  ostages 
qui  seroient  emmenez  en  Angleterre.  Les  marchands 
composèrent  aussi  pour  leurs  marchandises  qui  es- 
toient  dans  les  navires ,  à  la  somme  de  deux  millions 
d'escus;  mais  il  vint  mandement  du  duc  de  Médina 
Sidonia,   lieutenant  gênerai  pour  le, roy  d'Espagne 
en  ce  pays  là,  de  brusler  tous  les  vaisseaux,  ce  qui  fut 

incontinent  exécute  :  trente  deux  navires  chargées  de 
riches  marchandises  et  d'un  prix  inestimable  furent 
toutes  bruslées,  sans  que  les  Anglois  y  pussent  remé- 
dier, ny  les  marchands  espagnols  les  garantir. 

Les  Anglois  furent  faschez  de  n'avoir  encor  eu  ce 
riche  butin ,  et  tindrent  divers  conseils  s'ils  dévoient 
brusler  Calis  ou  y  laisser  garnison  ;  mais,  ayans  résolu 
de  l'abandonner,  le  quinziesme  juillet,  après  Je  signal 
donné  qu'un  chacun  eust  avec  son  butin  à  se  retirer 
aux  navires,  estans  embarquez,  ils  se  remirent  en  mer 
et  retournèrent  droit  en  Angleterre  descharger  leur 
proye,  où  ils  arrivèrent  environ  lamy-aoust,  contre 
Topinion  du  comte  d'Essex  qui  vouloit  en  faire  autant 
à  tous  les  ports  d'Ëspagnç,  et  mesmes  aller  au  devant 
de  la  flotte  des  Indes  qui  venoit,  ou  bien  l'attendre. 
Il  ne  put  estrc  le  maistre  à  cause  des  confusions  qui 
adviennent  d'ordinaire  aux  armées  oùl  il  y  a  deux 
généraux. 

Au  mesme  temps  que  ceste  armée  retourna  en  An- 
gleterre, M.  le  mareschal  de  Bouillon  y  arriva  pour 
traicter  et  jurer  la  confédération  d'entre  le  Roy  et  la 
royne  d'Angleterre,  qui  estoit  en  effect  renouveller  les 
anciennes  alliances  entre  ces 'deux  royaumes,  s'unir 
pour  faire  la  guerre  à  l'Espagnol  leur  commun  en- 
nemy,  et  invitei-  tous  les  princes  voisins  à  entrer*  en 
ceste  confédération.  Aucuns  ont  escrit  que  la  royne 
d'Angleterre  offrit  de  faire  assiéger,  battre  et  repren- 
dre Calais  à  ses  despens,  à  condition  qu'elle  nomme- 
roit  à  l'advenir  un  François  pour  en  estre  gouverneur  ; 
mais  que  le  conseil  françois  ne  voulust  entendre  à  ceste 
proposition,  aymant  mieux  avoir  l' Anglois  pour  allié 
en  son  pays ,  que  de  l'avoir  pour  voisin  si  proche ,  et 

le  revoir  un  pied  dans  la  France  dont  on  avoit  eu  tant 
de  peine  à  Ten  faire  sortir.  Les  principaux  articles  de 
ceste  confédération  furent  : 

I.  En  premier  lieu ,  que  les  précédentes  alliances  et 
traictez  qui  sont  encor  en  vigueur  entre  les  serenissi- 
mes  Roy  et  Roy  ne  et  leurs  royaumes,  seront  confirmez 
et  demeureront  en  leur  première  force  et  vertu,  des- 
quels ne  sera  aucune  choâe  retranchée  plus  avant  que 
par  le  présent  traicté  il  leur  sera  dérogé  ou  autrement 
innové. 

II.  Geste  alliance  sera  offensive  et  deffensive  entre 
lesdits  Roy  et  Royne ,  leurs  royaumes ,  Estats  et  sei- 
gneuries, contre  le  roy  d'Espagne,  ses  royaumes  et 
domaines.  < 

III.  Âce&te  alliance  et  confédération  delà  part  desdits 
Roy  et  Royne  seront  conviez,  appeliez,  et  en  laquelle 
pourront  entrer,  tous  autres  princes  et  Estats  lesquels 
ont  ou  auront  à  se  garder  et  garantir  des  ambitieuses 
machinations  et  invasions  que  le  roy  d*E^pagne  prati- 
que à  rencontre  de  tous  ses  voisins  ;  ausquelles  fins 
seront  envoyez  ambassadeurs  ou  députez,  de  la  part 
desdits  Boy  et  Royne ,  à  tels  princes  ou  Estats  que  les- 
dits confederez  trouveront  estre  capables,  pour  les 
induire  à  entrer  en  ceste  alliance. 

ly .  Leplustost  que  faire  se  pourra ,  et  que  les  affaires 
desdits  Roy  et  Royne  le  pourront  permettre,  se  dres- 
sera un  corps  d'armée,  tant  de  leurs  forces  communes, 
que  des  autres  princes  et  Estats  qui  pourront  entrer 
en  ceste  confédération,  pour  assaillir  le  roy  d'Espagne 
et  toutes  et  quelconques  ses  seigneuries, 

y.  Lesdits  Roy  et  Royne  ne  pourront  traitter  aucune 
43.  19 

paix  ny  trefVes  avec  le  roy  d'Espagne,  ny  ses  Keute- 
nans  ou  capitaines,  sans  consentement  mutuel,  lequel 
sera  signifié  par  lettres  signées  de  la  main  propre  des- 
dits Roy  et  Royne. 

yi.  Mais  pour  autant  que  le  Roy  a  jà  fait  quelques 
trefves  en  Bretagne,  ses  ambassadeurs  promettent  que 
quand  lesdictes  trefVes  expirées  se  renouvelleront ,  lors 
le  Roy  tiendra  la  main,  tant  qu'il  luy  sera  possible, 
que  les  Espagnols  et  Bretons  s'obligeront  de  ne  rien 
attenter,  ny  par  mer  ny  par  terre,  contre  le  royaume 
d'Angleterre  ny  les  subjets  de  la  Royne  durant  les- 
dites  trefves,  et  que  le  Roy  ne  fera  nulles  trefves  géné- 
rales avec  les  provinces  ou  villes  occupées  par  l'en - 
nemy  sans  le  consentement  et  adveu  de  ladite  Royne. 

VII.  Toutesfois,  si  par  cas  de  nécessité  les  gouver- 
neurs sont  contraints  faire  trefves  particulières  avec  les 
gouverneurs  des  places  appartenantes  au  roy  d'Espa- 
gne, lesdites  trefves  ne  s'eslendront  plus  avant  que  de 
deux  mois  sans  Tagreation  desdits  princes. 

VIII .  Lesdits  Roy  et  Royne  promettent  aussi  récipro- 
quement que,  si  J'un  d'eux  a  besoin  d'armes,  poudres 
et  autres  munitions  de  guerre,  il  sera  loisible  à  l'un  et 
à  l'autre  des  contractans  de  les  faire  achetter  par  leurs 
commissaires,  et  de  les  transporter  en  leur  royaume  sans 
aucun  empeschement,  si  avant  que  cela  se  puisse  foire 
sans  dommage  ou  préjudice  de  celuy  d'où  on  les  vou- 
dra lever;  en  quoy  on  s'en  rapportera  à  l'affirmation 
et  conscience ,  tant  dudit  sieur  Roy  que  d^  la  Royne 
réciproquement. 

IX.  Lesdits  Roy  et  Royne  deffendi'ont  et  maintien- 
dront respectivement  les  marcbans  et  subjets  l'un  de 
l'autre,  tellement  qu'ils  puissent  librement  et  seure- 

ment  négocier  et  faire  leurs  affaires  et  trafiques  es 
royaumes  et  seigneuries  de  chacun  d'eux  ^  comme  s^ils 
fussent  subjets  naturels ,  sans  permettre  leur  estre  fait 
ou  donné  aucun  empeschement. 

X.  Ils  permet(:ront  aussi  réciproquement  que  les 
armées  et  troupes  d'un  chacun  d'eux  soyent  soulagées 
et  secourues  de  vivres  et  autres  provisions  nécessaires , 
si  avant  que  commodément  il  se  puisse  faire. 

XI.  Le  roy  Très-Chrestien  ny  ses  successeurs  ne 
souffriront  pas  que  quelque  subject  ou  vassal  de  la 
Roy  ne  soit,. à  cause  de  la  religion  à  présent  approu- 
vée en  Angleterre,  en  façon  quelconque  kiquieté  par 
les  inquisiteurs  en  ses  corps  ny  biens. 

XII.  Et  si  aucun  d'authorité  privée  taschoit  de  ce 
faire,  le  Roy  empeschera  de  son  authorité  et  puis* 
sance  royale  que  cela  ne  se  face,  et,  si  quelque  chose 
avoit  esté  faicte  ou  attentée,  le  fera  reparer  et  mettre 
en  son  entier. 

Voylà  en  substance  les  poincts  principaux  du  traicté 
de  ceste  alliance  et  confédération,  que  la  Roy  ne  jure 
devant  ledit  mareschal  de  Bouillon ,  comme  ambassa- 
deur du  Roy  ;  et  du  depuis  le  comte  de  Salisbery  vint 
à  Roiien  apporter  au  Roy  la  Jartiere,  qui  est  l'ordre 
d'Angleterre ,  devant  lequel  aussi  Sa  Majesté  jura  d'ob- 
server ladicte  confédération. 

Ledit  traicté  ayant  par  lesdits  Roy  et  Royne  esté 
envoyé  aux  estats  des  Provinces  Unies  .assemblez  à 
La  Haye  en  Hollande,  et  apporté  par  ledict  sieur  ma- 
reschal, il  fut  par  lesdits  estats  accepté,  et  y  furent 
compris  le  dernier  jour  du  mois  d'octobre;  comme 
aussi  y  entrèrent  plusieurs  princes  allemaps. 

19- 

La  royne  d'Angleterre  avoit  fait  demander  ausdits 
sieurs  des  estats  des  Provinces  Unies  qu'ils  eussent  à 
luy  rendre  quelque  partie  des  deniers  dont  elle  les 
avoit  secourus  depuis  dix  ans  en  çà.  Le  comte  de  Lin- 
colne,  qu'elle  avoit  envoyé  vers  le  lantgrave  de  Hesse 
en  Allemagne,  passant  par  La  Haye,  en  fit  demande; 
mais  eux  envoyèrent  leurs  ambassadeurs  en  Angle- 
terre, qui  remercièrent  ladite  Royne  de  ce  qu'elle  leur 
avoit  aydé  d'hommes  et  de  plusieurs  grandes  sommes 
de  deniers,  la  suppliant  qu'après  tant  de  peines  et  de 
labeurs  qu'ils  a  voient  soufferts,  elle  ne  les  delaissast 
pour  estre  la  proye  de  leur  ennemy  commun  ,  disans 
aussi  que,  s'ils  estoient  vaincus  par  l'Espagnol  ^  il  ne 
failloit  point  douter  que  toutes  les  provinces  voisines 
ne  receussent  de  grands  dommages  d'un  si  puissant 
ennemy.  La  Royne  leur  fit  respondre  qu'elle  n'avoit 
gaigné  à  les  secourir  que  la  haine  des  Espagnols ,  et 
qu'il  estoit  bien  raisonable  que  Testât  de  leurs  affaires 
estant  à  présent  plus  asseuré  qu'auparavant,  et  ayans 
gaigné  plusieurs  bonnes  villes  sur  l'Espagnol,  qu'ils 
commençassent  à  parler  de  la  satisfaire  de  ce  qu'ils  luy 
dévoient.  «  Je  n'ay  point,  leur  dit-elle,  de  pierre  philo- 
sophale  qui  me  produise  de  l'or,  je  n^ay  point  de  Pérou 
d'où  l'or  et  l'argent  me  puisse  venir  comme  il  fait  en 
Espagne;  mon  seul  thresor  est  la  bien-veillance  de  mes 
sujets ,  et  l'ayde  qu'ils  me  donnent  pour  faire  la  guerre 
à  un  si  puissant  ennemy  :  aussi  il  n'est  pas  raisonnable 
que  je  sois  tenue  de  vous  ayder  à  perpétuité.  »  Les  am- 
bassadeurs des  estats  luy  remonstrerent  le  secours  de 
navires  de  guerre  qu'ils  avoient  envoyé  en  l'expédition 
de  Calis ,  et  proposèrent  quelques  moyens  pour  rendre 
ce  que  la  Royne  leur  avoit  preste  ;  mais  les  Anglois 

rejetterent  ces  conditions.  En  ce  temps  vint  advis  que 
l'armée  navale  d'Espagne  que  conduisoit  Martin  de 
Padille  vers  l'Irlande  estoit  en  mer.  Lesdicts  ambas- 
sadeurs des  estats  ayans  promis  de  faire  aller  leurs  na- 
vires de  guerre  en  l'armée  d'Angleterre  qui  se  pre- 
paroit  pour  aller  attaquer  les  Espagnols  ^  ils  furent 
congédiez  de  la  Royne  et 's'en  retournèrent  en  Hol- 
lande. Quant  à  l'armée  d'Espagne  qui  devoit  venir  en 
Irlande ,  plusieurs  ont  escrit  que  quantité  de  navires 
firent  naufrage  au  cap  appelle  Finibus  Terrœ,  et  qu'elle 
se  dispersa  toute  sans  faire  aucun  effect 

Si  la  royne  d'Angleterre  se  plaignoit  aux  Hollan- 
dois  du  grand  nombre  de  deniers  qu'elle  avoit  despen- 
dus y  tant  à  les  ayder  qu'aux  secours  qu'elle  avoit  en- 
voyez en  France  et  à  l'armée  qu'elle  estoit  contraincte 
d'entretenir  en  Irlande  contre  ses  subjets  rebelles ,  le 
roy  d'Espagne ,  ayant  d'autre  costé  espuisé  ses  thre- 
sors  ez  guerres  des  Pays-Bas  et  de  la  France,  et  engagé 
ses  domaines  à  plusieurs  marchans,  fut  contraint  de 
faire  publier  un  placart  par  lequel  il  se  remit  luy 
mesme  dans  ce  qu'il  avoit  engagé  à  ceux  qu'il  appelloit 
par  ledit  placart  marchans  negocians  en  court.  Voicy 
ce  que  l'on  en  a  escrit: 

«  Le  20  de  novembre  le  roy  d'Espagne  depescha  un 
placart  donné  à  Pardo,  par  lequel  il  se  plaignoit  que 
ceste  grande  quantité  d'or  et  d'argent  que  les  Indes  luy 
fournissoient  annuellement,  et  tous  ses  domaines  et 
finances,  estoient  espuisez  et  consumez,  et  son  patri- 
moine royal  quasi  despendii ,  pour  les  grands  frais 
qu'il  disoit  porter  à  la  deifense  de  la  chrestienté  et  de 
sesElstats  ;  dont  il  en  faisoit  cause  les  grands  et  excessifs 
interests  courans  des  levées  d'argent  à  change  et  d'au- 

très  coiiti  acts  qu*en  son  Dom  Ton  avoit  faits  avec  les 
marchans;  au  moyen  dequoy  tous  ses  domaines  ^  aides 
et  revenus  ordinaires  et  extraordinaires,  estoient  occu- 
pez,  tant  que  la  chose  estoit  venue  à  ceste  extrémité, 
qu*il  ne  luy  restoit  aucune  substance  pour  s'en  pré- 
valoir et  ayder,  veu  que  les  marchans  et  gens  de  né- 
goces, qui  jusques  lors  luy  souloient  administrer  les 
changes,  s'excusoient  et  faisoient  difficulté  de  négo- 
cier, d'autant  qu^ils  tenoient  en  leurs  mains  et  tout 
en  leur  pouvoir  lesdits  revenus  et  domaines  royaux; 
pour  à  quoy  remédier  il  ne  trou  voit  expédient  plus 
convenable,  et  de  meilleure  justification,  que  de  faire 
soulager  et  reparer  ses  finances  royales  des  injustices 
qu'elles  a  voient  receuës  à  cause  de  ces  rigueurs  de  chan- 
ges etinterests  par  luy  soufferts  au  temps  des  contracta- 
tions,  pour  évitera  plus  grands  périls  ;  que  de  là  estoit 
venue  la  faute  de  pourvoir  aux  affaires  de  la  guerre  et 
de  ce  qui  en  dependoit ,  à  quoy  il  entendoit  de  remé- 
dier par  tels  moyens,  n'ayant  esté  possible  sur  les  occa- 
sions qui  s'estoient  offertes  d'en  user  d'autre  façon,  vou- 
lant, pour  faire  cesser  et  abolir  lesdits  interests,  se 
prévaloir  et  aider  de  toutes  les  assignations  qu'il  avoit 
baillées  et  transportées  à  tous  marchans  et  negotians, 
pour  quelques  finances  et  contracts  qu'on  avoit  fait 
avec  eux,  en  quelque  manière  que  ce  pust  estre,  par 
son  mandement,  depuis  le  décret  et  moyen  gênerai  ' 
par  luy  arresté  le  premier  de  septembre  i5']5  et  le 
cinquiesme  de  décembre  1577,  jusques  audit  20  de 
novembre  1596;  lesquelles  assignations  baillées  sur 
tous  et  quelconques  ses  domaines  il  tenoit  en  suspens, 
et  vouloit  que  les  marchands  n'en  peussent  jouyr  ny 
les  recevoir,  ains  que  les  deniers  qui  en  procederoient 

seroient  mis  en  ses  coffres,  et  que  tous  contracts  d'in* 
terests  cessassent,  approuvant  tout  ce  qu'en  ce  regard 
en  avoient  résolu  et  ordonné  les  presidens  et  ceux  de 
son  conseil  royal  et  de  finances,  d'autant  que  le  tout 
avoit  este  fait  par  son  mandement  spécial.  « 

Ce  placart,  signé  io  el  Rej,  et,  par  commandement 
de  Sa  Majesté,  Gonzalo  de  Vera ,  apporta  grand' 
altération  entre  les  marchans,  aussi  bien  en  Espagne, 
Italie,  Allemagne,  qu'en  Anvers,  Amsterdam  et  Mid- 
delbourg,  dont  s'ensuyvirent  plusieurs  banqueroutes, 
et  mesmes  les  lettres  de  change  du  cardinal  Albert 
furent  renvoyées  par  protest,  ce  qui  luy  fit  perdre 
pour  quelque  temps  son  crédit,  et  qui  le  tint  de^nué 
d'argent,  tant  que,  faute  de  deniers,  il  n'osa  rien  entre- 
prendre l'espace  de  trois  ou  quatre  mois. 

Le  quatriesme  novembre  le  roy  Très-Chrestien  fit 
son  entrée  dans  Roiien  (aucuns  ont  escrit  que  ce  fut 
le  20  octobre), où  il  fut  receu  en  grande  magnificence. 
La  despense  que  firent  les  habitans  seulement  fut 
estimée  à  plus  de  quatre  cens  mil  escus.  Sa  Majesté  y 
avoit,  comme  nous  avons  dit  cy -dessus,  convoque  une 
assemblée  générale  des  plus  capables  des  trois  ordres 
de  la  France,  à  l'ouverture  de  laquelle  il  leur  dit: 

«  Si  je  voulois  acquérir  (0  tiltre  d'orateur,  j'aurois 
apprins  quelque  belle  et  longue  harangue,  et  la  pro- 
noncerois  avec  assez  degiavité;mais,  messieurs,  mon 
désir  tend  à  deux  plus  glorieux  tiltres,  qui  sont  de 
m'appeller  libérateur  et  restaurateur  de  cest  Estât; 

(0  Si  je  voulois  acquérir^  etc.  Ce  discours  est  rendu  d'une  manière 
plus  naïve  el  plus  piquante  dans  VHistoire  de  Henri  ir  par  Pércfixe. 
Nous  avons  cité  celle  version  dans  une  note  des  OEœnomies  royales, 
tomeiii,  pa^e  39. 

pour  à  quoy  parvenir  je  vous  ay  assemblez.  Vous 
sçavez  à  vos  despens^  comme  moy  aux  miens ^  que, 
lors  que  Dieu  m'a  appelle  à  ceste  couronne^  j'ay 
trouvé  la  France  non  seulement  quasi  ruinée ,  mais 
presque  toute  perdue  pour  les  François.  Par  grâce  di** 
vine,  par  les  prières,  par  les  bons  conseils  de  mes  ser- 
viteurs qui  ne  font  profession  des  armes ,  par  l'espëe 
de  ma  brave  et  généreuse  noblesse,  de  laquelle  je  ne 
distingue  point  mes  princes  pour  estre  nostre  plus  beau 
tiltre,  foy  de  gentilhomme ,  par  mes  peines  et  labeurs, 
je  Tay  sauvée  de  perte;  sauvons-la  à  ceste  heure  de 
ruine.  Participez,  mes  subjets,  à  ceste  seconde  gloire 
avec  moy,  comme  vous  avez  faict  à  la  première.  Je  ne 
vous  ay  point  appeliez,  comme  faisoient  mes  prédéces- 
seurs, pour  vous  faire  approuver  mes  volontez.  Je 
vous  ay  faict  assembler  pour  recevoir  vos  conseils, 
pour  les  croire,  pour  les  suivre,  bref,  pour  me  mettre 
en  tutelle  entre  vos  mains  :  envie  qui  ne  prend  gueres 
aux  roys,  aux  barbes  grises,  aux  victorieux;  mais  la 
violente  amour  que  je  porte  à  mes  subjects,  l'extrême 
désir  que  j'ay  d'adjouster  deux  beaux  tiltres  à  celuy 
de  roy,  me  fait  trouver  tout  aisé  et  honnorable.  Mon 
chancelier  vous  fera  entendre  plus  amplement  ma 
volonté.  » 

Sur  la  (in  de  ceste  année  le  commencement  de 
l'hyver  fut  si  pluvieux  qu'il  y  eut  maints  déluges 
d'eaux;  ce  qui  causa  en  plusieurs  endroicts  beaucoup 
de  ruynes,  entr'autres,  à  Paris,  le  pont  aux  Meusniers 
se  fondit  en  l'eau  environ  les  huit  heures  du  soir,  le 
jour  Sainct  Thomas.  Il  estoit  basty  sur  des  pieux,  à 
chaque  arche  il  y  avoit  un  moulin,  et  n'y  avoit  que 
des  maisons  d'un  costé  de  la  rue.  En  la  cheute  de  ce 

pont  se  perdirent  plus  de  trois  cents  personnes  (0 
estouffees  en  Teau  et  de  l'encombre  des  bastiments. 

Il  parut  ceste  année  un  jeune  homme  nommé 
Charles  de  La  Ramée  qu'aucuns  firent  bruit  d'estre 
fils  du  roy  Charles  ix.  Il  disoit  qu'il  avpit  esté  nourry 
en  Poictou,  chez  un  gentil-homme  nommé  La  Ramée, 
lequel,  se  sentant  près  de  sa  fin,  avoit  appelle  ses 
enfans,  et  leur  avoit  déclaré  que  jusqu'à  présent  le 
susdit  Charles  avoit  esté  nourry  au  nombre  des  siens, 
mais  qu'il  n'estoit  point  son  fils,  partant  n'entendoit 
point  qu'il  succedast  en  aucune  partie  de  son  bien , 
mais  bien  luy  donnoit  il  un  cheval  et  une  harquebuze 
pour  s'en  aller  cercher  sa  fortune  ;  plus,  qu'il  luy  avoit 
dit,  comme  il  vouloit  contester  :  «Monsieur,  vous  n*estes 
point  mon  fils,  ains  du  feu  roy  Charles;  j'ay  esté 
chargé  par  la  royne  Catherine,  mère  des  roys  def- 
functs ,  de  vous  nourrir  et  eslever,  sans  révéler  ce  qui 
en  estoit  qu'elle  et  les  roys  ses  enfans  ne  fussent  très- 
passez.  »  En  ceste  opinion  ce  jeune  homme  partit  du 
Poictou,  ainsi  qu'il  disoit,  et  vint  à  Paris,  où  une 
dame  de  qualité  le  voulut  voir;  mais  ne  trouvant  du 
fondement  en  son  discours  elle  le  renvoya.  Il  s'en 
alla  depuis  à  Rheims ,  là  où  il  commença  à  publier  en 
secret  qu'il  avoit  eu  des  visions  et  révélations  angeli- 
ques,  lesquelles  l'asseuroient  qu'il  seroitroy  et  regne- 
roit.  Sur  cela  il  se  trouva  des  gens  à  sa  poste,  lesquels 
disoient   qu'il  avoit  guery  plusieurs  personnes   des 

(i)  Plus  de  trois  cents  personnes.  «  On  a  remarqué,  observe  Pierre 
ce  de  L^Estoile,  que  la  plupart  de  ceux  qui  périrent  dans  ce  déluge 
K  étoient  tous  gens  riches  et  aisés ,  mais  enrichis  d^ usure  et  de  pillage 
«  de  la  Saint-Barthélémy  et  de  la  Ligue.  »  {Journal  de  Henri  ir,  t.u, 
pageSaS.) 

escrouelles;  tellement  qu^ils  commencèrent  à  s'assem- 
bler autour  de  luy,  et  comme  luy  publioient  qu'il 
estoit  (ils  du  feu  roy  Charles  ix.  Messieurs  les  gens  du 
Boy,  advertis  de  cest  imposteur^  le  firent  appréhender 
au  corps  et  mener  aux  prisons  de  Rheims,  là  où  aussi 
quelques  prisonniers  à  qui  il  conta  ces  folies  se  per- 
suadèrent qu'il  les  delivreroit^  et  mesmes  il  y  avoit 
des  femmes  qui  y  de  charité  et  superstitieuse  révérence^ 
le  traictoient  de  vivres  et  autres  moyens  fort  magnifi- 
quement; si  bien  qu'en  fin^  après  estre  ouy  et  exa- 
minéy  il  s'enfla  de  telle  presumption ,  qu'il  luy  sem- 
bloit  devoir  estre  roy  par  effect,  et  en  ceste  façon 
disputa  superbement  contre  ses  juges ^  de  par  lesquels 
neantmoins  il  receut  sentence  et  condamnation  de 
mort.  Nonobstant  il  en  appella  au  parlement  à  Paris, 
où,  après  avoir  aussi  soustenu  ces  opinions,  il  fut  con- 
damne par  arrest  d'estre  pendu  en  Grève,  ce  qui  fut 
exécuté  après  qu'il  eut  faict  amende  honorable.  Ainsi 
mourut  cest  imposteur,  et  receut  le  salaire  de  sa  té- 
mérité. 

De  mesme  il  se  présenta  en  Espagne  un  pastissier 
de  Ma4rigal  qui  se  disoit  estre  le  fils  de  Charles  infant, 
fils  de  la  princesse  de  Portugal,  première  femme  du 
roy  Philippes  ii,  lequel  don  Charles  le  Roy  son  père 
avoit  fait  mourir  vingt  ans  auparavant  par  seignées 
réitérées,  avec  un  breuvage  mortel  pour  couvrir  la 
violence.  Ce  pastissier  avoit  entrée  dans  une  abbaye 
de  nonains  dont  estoit  abbesse  une  fille  bastarde  de 
don  Jean  d^Austriche,  bastard  de  l'empereur  Charles 
le  Quint,  et  sceut  si  bien  couvrir  son  imposture,  que 
ceste  abbesse  le  crut  et  plusieurs  autres  ;  et,  secrette- 
meut  entretenu  de  commoditez  par  elle,  il  practiquoit 

gens  pour  le  soustenir  en  son  imposture  ;  mais ,  estant 
peu  après  descouvert  et  mis  en  prison^  après  y  avoir 
e^lé  assez  long  temps^  son  imposture  estant  descou> 
verte,  il  fut  pendu. 

Il  y  eut  aussi  en  ceste  année  un  autre  prodige  mons- 
trueux d'un  homme  qui  se  disoit  estre  Jesus-Christ 
et  se  pretendoil  faire  des  miracles,  lequel,  estant  des- 
couvert  que  sous  ceste  couleur  il  dogmatisoit  perni- 
cieusement beaucoup  d'estranges  hérésies,  il  fut  par 
arrest  du  parlement  pendu  et  bruslé  à  Paris. 

L'an  passé  nous  avons  dit  qu'après  que  l'archiduc 
Matthias  eut  pris  Visgrade  que  l'armée  chrestienne  se 
sépara  en  plusieurs  parties,  mais  que  Palfy  avec  les 
Hongriens  alla  loger  aux  environs  de  Vaccia,  où, 
après  avoir  en  une  rencontre  tué  quatre  cents  Turcs , 
faict  un  grand  degast  sur  le  pays  ennemy,  il  s'en  re- 
tourna vers  Gran. 

Les  Turcs  d'autre  costé  faisoient  aussi  de  grands 
degasts  sur  les  pays  des  chrestiens.  Le  i8  de  janvier, 
au  commencement  de  ceste  année,  les  beys  de  Hatuan 
et  de  Vizze,  avec  leurs  garnisons,  ayans  joincts  quel- 
ques miliers  de  Tartares,  firent  un  corps  d'armée  ; 
mais,  estant  survenu  entr'eux  de  la  division  sur  la 
place  qu'ils  dévoient  attaquer  la  première,  le  bey  de 
Vizze  proposant  le  siège  de  Novigrade,  et  celuy  de 
Hatuan  soustenant  qu'il  failloit  assiéger  Setscin,  que 
les  Hongriens  appellent  Zeczn,  ces  deux  beys  en  pen- 
sèrent venir  aux  mains  l'un  contre  l'autre.  Les  Tar- 
tares approuvans  l'advis  de  celuy  de  Hatuan ,  l'autre 
fut  contraint  de  se  retirer  vistement  avec  les  siens  en 
sa  garnison  :  tellement  que  les  Tartares  s'achemi- 
nèrent vert  Setscin  pour  y  faire  le  degast  à  leur  ac- 

coustumée;  mais  Tonhaus,  gouverneur  de  Setscin, 
adverty  de  leur  dessein  ^  ayant  assemble  quelques  gar- 
nisons chrestiennes  des  places  voisines,  leur  alla  au 
devant^  et^  ayant  pris  Tadvantage  d'un  passage  où  il 
falloit  que  nécessairement  ils  passassent,  il  lenr  fit 
une  si  rude  charge  qu'ils  tournèrent  teste  et  prindrent 
la  fuite,  laissans  plusieurs  des  leurs  morts  sur  la  place 
et  quelques  prisonniers. 

Le  Grand  Turc ,  voyant  que  les  plus  grandes  pertes 
qu'il  a  voit  receuè's  l'an  passé,  tant  en  Hongrie,  Traos- 
silvanie,  Yalacbie,  et  mesmes  en  la  Bulgarie,  prove- 
noient  du  prince  Sigismond  de  Transsilvanie,  resolot 
de  l'attaquer  du  tout  ceste  année  et  tourner  ses  forces 
contre  luy  dans  ses  pays.  Ce  prince,  adverty  de  ce  des- 
sein ,  fit  assembler  une  diette,  autrement  les  trois  estais 
de  son  pays,  où  d'un  commun  advis  ils  resolui^ent  de 
continuer  non  seulement  la  guerre  contre  le  Turc 
et  ne  rentrer  jamais  sous  son  joug  dont  ils  estoient 
soilis,  mais  contre  les  Polonois  aussi  qui  s'estoicDt 
emparez  de  la  Moldavie.  Après  ceste  conclusion ,  Si- 
gismond se  délibéra  au  cœur  de  Fhyver,  pendant 
lequel  la  guerre  se  fait  le  moins  à  cause  des  rigueurs 
du  temps,  d'aller  luy-mesme  vers  l'Empereur  à  Prague 
pour  sçavoir  sa  volonté  comme  il  desiroit  faire  la 
guerre  aux  Turcs  en  ceste  année,  et  du  secours  qu'il 
luy  pourroit  donner,  tant  contre  los  Turcs  que  contre 
les  Polonois.  Avant  que  partir  il  envoya  deux  mille 
chevaux  et  deux  mille  hommes  de  pied  contre  les 
Sicules,qui  se  vouloient  rebeller  contre  luy  à  cause 
qu'en  la  susdite  diette  on  les  avoit  privez  de  quelques 
immunitez.  Ces  Sicules,  appeliez  en  leur  propre 
langue  Zekler,  sont  certains  peuples  qui  sont  entre 

la  Transsilvaiiie  y  la  Moldavie^  la  Russie  et  les  monts 
Carpées;  ils  se  disent  descendus  des  Scythes  ^  et  tien- 
nent encor  beaucoup  de  leurs  coustumes  et  loix,  et 
toutesfois  ils  sont  subjets  du  prince  de  Transsilvanie. 
Entr'euXy  ils  s*estiment  tous  nobles ,  bien  qu'ils  mei- 
nentla  charrue,  ou  qu'ils  soient  gardeurs  de  bestaîL 
Leur  pays  est  divisé  en  sept  régions  qu'ils  appellent 
Sièges,  où  il  y  a  beaucoup  de  villes  et  de  bons  villages. 
C'est  un  peuple  du  tout  addonné  aux  armes,  qui  est 
l'occasion  pourquoy  les  princes  de  Transsilvanie  leur 
ont  autresfois  donné  de  grands  privilèges ,  desquels  se 
voyans  privez  par  ladite  dernière  dietle,  le  prince  fut 
adverty  qu'ils  ne  songeoient  qu'à  une  révolte,  solli- 
citez à  ce  par  le  cardinal  Battory,  parent  et  ennemy 
dudit  prince  Sigismond ,  esperans  avec  les  armes  def- 
fendre  leur  liberté.  Ce  fut  pourquoy,  craignant  qu'une 
petite  estincelle  de  rébellion  fist  un  grand  embrase- 
ment et  donnast  quelque  occasion  oportune  aux 
Turcs  pendant  son  absence  d'entreprendre  sur  son 
pays,  il  envoya  prendre  ceux  qu'il  estimoit  les  plus 
remuans  parmy  les  Sicules,  et  dont  il  .avoit  eu  advis 
qu'ils  solicitoient  une  rébellion,  ets'estoient  )à  assem- 
blez environ  deux  mille.  Estans  pris ,  ils  furent  amenez 
prisonniers  à  Albe  Jule  le  20  janvier,  où  leur  procez 
leur  fut  fait.  Il  y  en  eut  depuis  plusieurs  qui  furent 
exécutez  de  divers  supplices  :  les  uns,  à  la  mode  du 
pays,  furent  transpercez  avec  certaines  lances,  et  à 
d'autres  on  leur  coupa  les  testes;  trois  cents ,  pour  mar- 
que de  leur  rébellion,  eurent  les  narines  et  les  oreilles 
coupées,  et  furent  ainsi  renvoyez  en  leur  pays.  Dez 
que  le  prince  eut  advis  de  leur  prinse,  il  s'achemina 
pour  aller  en  la  cour  de  l'Empereur,  ayant  avec  luy 

le  nunce  du  Pape,  don  Josua,  son  chancellier,  le  perc 
Alfonse  Ceryli,  son  confesseur,  et  des  principaux  sei- 
gneurs transsilvains ,  lesquels  montez  sur  unze  cha- 
riots à  quatre  roues,  et  pour  escorte  ayant  quelques 
cavaliers,  ils  allèrent  passer  par  la  haute  Hongrie  à 
Cassovie,  et,  continuans  leur  chemin,  traversèrent  la 
Moravie,  puis  entrèrent  en  la  Bohême,  et  arrivèrent 
le  quatriesme  février  à  Prague,  où  ce  prince  fut 
receû  fort  magnifiquement  :  tous  les  couitisans  impé- 
riaux luy  allèrent  au  devant,  et  le  conduirent  jasques 
au  palais  des  archiducs,  qui  estoit  le  logis  que  l'onjuj 
avoit  prépare. 

Lors  que  le  prince  transsilvain  arriva  à  Prague,  il 
avoit  une  fièvre;  ce  qui  fut  cause  qu'il  garda  le  lict 
jusques  au  ^5  dudit  mois,  auquel  jour  il  sortit  et  alla 
à  la  messe,  le  marquis  de  Burgau  l'accompagnant  par 
tout;  ils  allèrent  mesme  jouer  ensemble  à  la  paulme. 
Les  AUemans  admiroient  fort  ce  jeune  prince  qui 
estoit  d'une  médiocre  taille,  d'un  corps  robuste,  la 
teste  à  la  proportion  d'iceluy,  les  yeux  estincellans,  le 
nez  aquilin  et  la  barbe  noire.  Bien  qu'il  fust  gracieux 
et  bénin,  si  avoit-il  une  face  austère  à  la  façon  des 
Turcs.  Le  lendemain,  ayant  ouy  messe  à  la  grande 
église  de  Prague,  le  doyen  prononça  un  panegirique 
sur  les  victoires  que  ce  prince  avoit  obtenues  l'an 
passé  sur  les  Turcs,  et  l'enhorta  de  continuer  la  gueri'e 
contre  Tennemy  commun  de  la  chrestientë,  puis  luy 
donna  la  bénédiction,  et  pria  Dieu  qu'il  le  conservast 
en  prospérité  et  santé.  A  laquelle  oraison  ledit 
prince  respondit  en  latin  qu'il  avoit  jusques  icy  em- 
ployé sa  vie,  son  sang  et  sa  fortune  contre  l'ennemy 
des  chrestiens,  sur  lesquels  Dieu  luy  avoit  donné  de 

belles  victoires;  qu'il  ne  Tespargneroit  pas  moins  ea 
ceste  guerre  qu'il  avoit  faict  par  le  passé;  aussi  qu'il 
vouloit  employer  librement  sa  vie  pour  la  maison 
d'Austriche^  pour  l'empire  romain  et  pour  toute  la 
chrestienté  ;  qu'il  esperoit  toutesfois  que  tous  les  princes 
de  l'Empire  luy  ayderoient  en  ceste  guerre ,  les  ec- 
clésiastiques de  prières  pour  sa  prospérité^  et  les  laïc- 
ques  d'argent  et  d'armes;  ce  que  faisans,  il  ne  doutoit 
point  que  Dieu  ne  luy  donnast  encor  de  plus  grandes 
victoires  sur  les  Turcs. 

Pendant  son  séjour  à  Prague  il  luy  vint  advis  que 
le  Grand  Turc  faisoit  acflk^iner  vers  la  Transsilvanie 
quatre  mil  Turcs  et  trente  mil  Tartares^  et  qu'ils 
estoient  campez  auprès  de  Tabernize ,  ayant  envie  de 
jetter  le  plus  fort  de  la  guerre,  durant  cet  esté,  contre 
les  Transsilvains,  Valaches  et  Moldaves;  qu'il  en- 
voyoit  un  grand  bascha  autre  que  Sinan  pour  estre 
gênerai  en  la  Hongrie,  lequel  s'acheminoit  à  Belgrade 
avec  vingt  mille  Turcs  pour  y  renforcer  les  garni- 
sons; et  qu'il  avoit  envoyé  un  nouveau  bascha  à  Te- 
messvar  avec  une  forte  garnison;  mais  que  son  pré- 
décesseur bascha,  pensant  s'en  aller  à  Belgrade  au- 
devant  du  nouveau  grand  bascha,  avoit  esté  defiaict, 
et  ses  richesses  y  qu*il  faisoit  conduire  avec  luy  dans 
soixante  et  quinze  chariots ,  pillées  par  la  garnison  des 
Transsilvâins  qui  estoient  dans  Lippe,  lesquels  y 
avoient  en  ceste  deOaicte  fait  un  très -grand  butin ,  et 
que  ledit  bascha  mesmes  y  avoit  esté  tùé,  et  sa  testé 
envoyée  à  Albe  Jule. 

L'Empereur  ayant  eu  de  plusieurs  endroicts  àdvis 
certains  des  préparatifs  du  Turc  à  la  guerre ,  il  en- 
voya vers  les  princes  de  l'Empire  leur  demander  se- 

cours  d'hommes  et  d'argent  :  on  luy  en  envoya  de 

Bavière  et  de  Sueve,  mais  peu  de  Saxe.  Les  gens  de 

guerre  impériaux  desiroient  que  Tarchiduc  Maximi- 

lian  fust  déclaré  gênerai  de  l'armée  de  Hongrie.  Le 

duc  de  Ferrare  s'offrit  d'estre  son  lieutenant,  et  d'y 

mener  et  entretenir  à  ses  despens  huict  mille  soldats 

un  an  durant,  à  condition  que  l'Empereur  obtiendroit 

du   Pape  l'investiture  du  duché  de  Ferrare   pour 

Cœsar  d'Est,  son  neveu,  fils  naturel  d'un  sien  frère; 

outre  qu'il  donneroit  grand  nombre  de  deniers.  Mais 

Sa  Saincteté  ne  voulut  nullement  entendre  à  ceste 

proposition.  0 

Tandis  que  le  prince  de  Transsilvanie  séjourna  à 
Prague,  son  chancellier  avec  le  conseil  de  l'Empereur 
traicterent  de  leurs  affaires,  et  entr'autres  ils  accor- 
dèrent que  Sa  Majesté  Impériale  entretiendroit  en  la 
guerre  de  Transsilvanie  deux  mil  chevaux  et  trois 
mille  hommes  de  pied,  et  qu'il  donneroit  audit  prince 
vingt-quatre  mille  talars  tous  les  mois  pour  son  entre- 
tien ;  plus,  que  si  le  Turc  conquestoit  la  Transsilvanie, 
que  Sadite  Majesté  Impériale  donneroit  audit  prince 
deux  autres  principautez  en  la  Silesie,  avec  pensions 
pour  son  entretenement.  Le  nonce  du  Pape  luy  promit 
aussi  que  Sa  Saincteté  luy  donneroit  durant  ceste 
guerre  quarante  mil  ducats  tous  les  mois,  et  luy  en- 
voyeroit  quelque  secours  de  gens  de  pied  sous  la  con- 
duitte  de  Francisque  du  Mont,  de  Mario  et  de  Sforze. 
Ces  choses  luy  estant  promises ,  le  4  mars ,  il  prit 
congé  de  l'Empereur  qui  luy  fit  plusieurs  beaux  dons 
estimez  à  plus  de  quarante  mil  escus.  Ainsi  qu'il  par- 
toit  de  Prague,  il  receut  advis  de  la  princesse  sa 
femme  que  dix  mille  Rasciens  avoient  derechef  quitté 

le  camp  des  Turcs ^  et  s'estoient  venus  rendre  en 
Tarmée  chrestienne  ;  ce  fut  une  partie  la  cause  qui  le 
fit  encor  plus  haster  son  partement  et  son  retour.  Le 
unziesme  dudit  mois  il  arriva  à  Vienne  sur  les  quatre 
heures  après  midy,  estant  dans  un  coche  tiré  par  six 
beaux  chevaux  dont  l'Empereur  luy  avoit  faict  pré- 
sent. La  noblesse  qui  estoità  Vienne  luy  alla  au  devant. 
Aldobrandin,  neveu  de  Sa  Saincteté^  celuy  qui  avoit 
conduit  Tan  passé  le  secours  qu'envoyoit  son  oncle  en 
ceste  guerre  de  Hongrie^  estant  lors  à  Vienne^  luy  alla 
aussi  au  devant ,  et  luy  fit  présent  de  trois  beaux  che- 
vaux très-richement  enharnachez,  puis  entra  dans  le 
coche  du  prince,  et  ensemblement  allèrent  descendre 
au  palais  de  l'Empereur.  Tous  ceux  de  Vienne  admi- 
roient  ce  prince  qui  avoit  en  une  si  grande  jeunesse 
remporté  tant  de  belles  victoires  sur  les  Turcs.  Les 
estats  du  pays  d'Austriche  luy  firent  présent  en  corps 
de  plusieurs  vases  d'or;  et  les  escoliers  des  jesuistes  de 
Vienne  en  son  honneur  représentèrent  l'histoire  de 
Josué,  de  laquelle  ils  firent  une  parallelle  avec  les 
exploicts  militaires  de  ce  prince.  Le  quatorziesme 
dudit  mois,  ainsi  qu'il  pensoit  s'acheminer  pour  aller 
passer  à  Gretz ,  et  y  voir  sa  belle  mère  et  les  frères  et 
sœurs  de  sa  femme,  il  receut  advis  qu'Estienne  Battori 
son  parent,  qui  luy  estoit  ennemy,  s'estoit  joinct  avec 
grand  nombre  de  Turcs  et  de  Tartares,  et  qu'ensem- 
blement  ils  estoient  prests  d'entrer  dans  la  Transsil^ 
vanie  ;  ce  fut  ce  qui  luy  fit  changer  son  voyage  de 
Gretz ,  et  s'en  retourner  en  toute  diligence  pour  s'y 
opposer. 

Palfy  ayant  donné  charge  à  Bory  Michaèl,  gouver- 
neur de  Novisgrade,  et  au  sieur  Tonhaus,  de  s'ache- 
43.  20 

miner  de  nuict  à  Volza^  place  qui  est  sur  le  bord  du 
Danube,  et  de  surprendre  la  ville  par  escalade ,  ils  exé- 
cutèrent ceste  entreprise  avec  tant  d'heur ,  que,  sans 
estre  descouverts,  ils  montèrent  sur  les  murailles  envi- 
ron les  dix  heures  de  nuict,  tueretit  tout  ce  qu'ils  ren- 
contrèrent de  Turcs,  sans  en  prendre  aucuns  prison- 
niers, et  bruslerent  ceux  qui  s*estoient  retirez  dans 
quelques  maisons  y  voulans  tenir  bon ,  avec  les  mai- 
sons aussi.  Aucuns  se  pensans  sauver  dans  une  navire 
qui  estoit  au  port,  les  haiducs  les  poursuivirent  de  si 
près,  qu'ayans,  avec  des  pièces  de  campagne  qu'ils  trou- 
vèrent sur  le  port,  tiré  quelques  coups,  ils  la  percei*ent 
tellement  qu'elle  coula  à  fonds,  et  tous  ceux  qui  s'es- 
toient  sauvez  dedans  furent  noyez.  Palfy  estant  arrivé 
avec  ses  ti-oupes,  voyant  que  Ton  n'avoit  peu  surpren- 
dre le  chasteau,  qui  estoit  un  lieu  fort,  fit  piller  la 
ville,  et  fit  retirer  les  siens  chargez  de  butin,  chacun 
en  leurs  garnisons.  • 

Le  7  avril,  lesUscochiens,qui  sont  certains  peuples 
de  la  Croatie  qui  ne  vivent  que  de  ce  qu'ils  pillent  en 
leurs  courses,  s'assemblèrent  au  nombre  de  sept  cens, 
et,  par  intelligence  qu'ils  eurent  avec  deux  renégats 
chres tiens,  surprindrent  la  forteresse  inexpugnable  de 
Clisse  en  la  Dalmatie.  Le  gouverneur,  que  les  Turcs 
appellent  sangiac,  en  estoit  lors  dehors.  Ces  deux  re- 
négats ayant  gaigné  quelques-uns  de  leurs  compa- 
gnons, sous  promesses  qu'ils  se  feroient  tous  riches, 
voyans  les  Uscochiens  au  pied  de  la  muraille  monter 
avec  leurs  eschelles,  tuèrent  la  sentinelle  et  ceux  qui 
estoient  au  prochain  corps  de  garde,  lesquels  n'estoient 
de  leur  entreprise.  Cependant  les  Uscochiens  montè- 
rent sur  la  muraille,  et  donnèrent  si  furieusement^ 

qu'ils  taillèrent  en  pièces  tout  ce  qu'ils  rencontrèrent  : 
Taga,  chef  des  Turcs  qui  y  estoient  en  garnison,  fut 
tué  en  se  deiTendant  vaillamment.  Quelques  Turcs  seu- 
lement, s'estans  sauvez  avec  plusieurs  femmes  et  des 
enfans  dans  une  mosquée,  voulurent  s'y  de(rendre.un 
temps;  mais,  après  quelque  résistance >  ils  se  rendi- 
rent vies  sauves ,  et  à  condition  qu'ils  pourroieot  em- 
porter le  bagage  qu'ils  y  avoient.  Ainsi  les  Ùscochiens, 
s'estans  rendus  maistres  de  Clisse  avec  peu  de  perte  des 
leurs,  se  préparèrent  à  se  defTendre  en  cas  d'un  siège, 
et  rescri virent  à  Lincovits,  lieutenant  pour  l'Empereur 
en  la  Styrie,  lequel  leur  envoya  deux  cens  AUemans, 
outre  trois  ^ens  autres  Uscochiens  qui  leur  estoient 
venus  de  renfort.  Quant  aux  deux  renégats  autheurs 
de  l'entreprise,  ils  sortirent  de  Clisse,  et  s'en  allèrent  à 
Rome,  où  ils  furent  depuis  reconciliez  et  receus  au 
giron  de  l'Eglise. 

Le  sangiac  de  Clisse,  ayant  eu  advis  de  la  perte  de 
sa  place,  assembla  incontinent  le  plus  de  cavalerie 
turquesque  qu'il  put,  et  vint  se  loger  aux  environs, 
d'où  journellement  il  venoit  aux  mains  avec  les  Usco- 
chiens, lesquels,  aux  sorties  qu'ils  faisoient  du  com- 
mencement, se  portèrent  fort  vaillamment.  Le  bascha 
de  Bosne,  voyant  l'importance  de  la  perte  de  ceste 
place,  assembla  aussi  toutes  les  forces  qu'il  put,  tant 
de  pied  que  de  cheval,  et  vint  avec  quelques  pièces 
d'artillerie  mettre  le  siège  devant  :  toutesfois,  voyant 
qu'il  liiy  estoit  impossible  de  la  reprendre  par  force, 
il  ne  fit  tirer  que  quelques  volées  de  canon,  et  se  déli- 
béra de  l'avoir,  ou  par  quelque  practique,  ou  par  fa- 
mine. La  practiqueluy  fut  inutile,  car  ceux  qu'il  avoit 
gaignez  furent  desoou verts  et  exécutez  à  mort;  mais  la 

20. 

fanaine  luy  reiissit  :  le  peu  de  vivres  qu^il  y  avoit  dans 
ceste  place,  et  les  passages  pour  y  en  faire   entrer 
estans  par  luy   soigneusement  gardez ,  les  assiégez 
commencèrent  à  manger  les  chiens  et  leurs  chevaux, 
et  furent  contraints  de  mander  derechef  à  Lincovits 
qu'il  eust  à  les  secourir  en  brief,  ou  qu'ils  seroient 
contraints  de  se  rendre.  Lincovits,  ayant  amassé  le  plus 
de  gens  qu  il  put,  s'achemina  à  leur  secours,  et  fit  em- 
barquer sur  quarante  navires  quatre  mille  hommes  de 
guerre.  Ayant  un  J)on  vent,  il  arriva  auprès  de  Trav, 
où  il  fit  mettre  à  terre  tous  les  siens,  et  en  bonne  or- 
donnance chemina  vers  Clisse,  qui  en  estoit  encor  dis- 
tant de  quatre  lieues.  Les  Turcs,  advertis  de  sa  des- 
cente et  de  son  acheminement  droict  à  eux ,  prirent 
l'espouvante   du  commencement,  et  abandonnèrent 
leur  camp.  Les  Dalmates  et  les  Uscochiens  qui  es- 
toient  avec  Lincovits  et  qui  tenoient  l'advantgarde ,  se 
jetterent  en  désordre  au  pillage  du  camp  des  Turcs  ; 
ce  que  voyant  le  bascha  de  Bosne  qui  avoit  faict  ferme 
avec  les  siens  sur  une  colline,  commanda  aux  Yala- 
ches  qu'il  avoit  avec  luy  d'aller  à  la  charge  et  qu'il  les 
suivroit;  ce  qu'ils  firent  si  promptement,  que^  toute 
l'advantgarde  chrestienne  qui  s'estoit  mise  au  pillage 
fut  taillée  en  pièces.  Les  Turcs,  poursuivans  leur  vic- 
toire, chargèrent  de  telle  furie  Lincovits,  que  ce  fut 
tout  ce  qu'il  put  faire  que  de.se  faire  passage  et  se 
sauver  avec  six  cents  des  siens  dans  Glisse,  où  ,^yant 
esté  deux  jours,  et  voyant  que,  pour  la  nécessité  de 
vivres,  il  n'y  avoit  point  d'apparence  qu'il  y  pust  de- 
meurer, il  se  résolut  avec  les  armes  de  se  faire  voye 
et  regaigner  ses  navires  à  Trav  ;  mais  ce  voyage  luy 
fut  si  malheureux ,  que  rencontrant  les  Turcs  sur  son 


Dis  PALMA  CAY£X.    [iSgÔ]  ioQ 

cheaiin  il  fut  entiepement  de&aict,  les  siens  tuez/  fors 
luy  troisiesme  qui  se  sauva  après  avoir  couru  plusieurs 
hazards  de  se  perdre. 

Après ceste defTaicte^  les  assiégez,  qui  n  estoienlplus 
que  quatre  cents,  attenuezd'une  extremefamine, parlè- 
rent de  se  rendre  à  composition  :  le  bascha  les  y  receut, 
et  leur  accorda  de  sortir  vies  et  bagues  sauves,  et  qu'ils 
seroient  conduits  en  toute  seureté  jusques  auprès  de 
Trav.  Voylà  comme  ceste  (prteresse  retomba  entre  lès 
mains  des  Turcs,  et  comme  la  surprise  d'icelle  faicb» 
par  les  Uscochiens  fut  cause  de  la  moit  de  six  mille 
chrestiens.  Les  Vénitiens  aussi  n'avoient  trouvé  lionne 
ceste  entreprise  y  et,  considérant  judicieusement  qu'elle 
pourroit  estre  cause  d'une  guerre  en  la  Dalmati^^  avec 
le  Turc ,  envoyèrent  urt  pourvoyeur  pour  donner  ordre 
aux  places  qu'il»  y  tiennent  ;  et  leurs  historiens  disent 
que  ceste  entreprise  sur  Clisse,  estant  tentée  san^  juge^ 
ment,  avoit  faict  une  fin  de  mesme.  Voyons  ee  qui  se 
passoit  en  Hongrie  en  mesme  temps. 

Au  commencement  d'avril,  les  garnisons  chres* 
tiennes  qui  estoient  dans  Komorre,  et  celles  de$  Turcs 
qui  estoient  dedans  Totta,  s'entrefaisoieat  cruelle 
guerre.  Les  chrestienç,  s'estans  mis  dans  un  petit  bois, 
envoyèrent  une  partie  dez  leurs  courir  et  butiner  jusr 
ques  aux  portes  de  Totta.  Le  bey  de  Totta,  appelle  Me* 
din,  estimé  homme  valeureux,  lequel  avoit  esté  long 
temps  l'aga  des  gens  de  guerre  dans  Bude  et  aspiroit 
d'estre  bascha,  se  voyant  continuellement  agacé  des 
chrestiens ,  se  délibéra  de  leur  faire  une  si  rude  chaige 
qu'il  ne  leur  prendroit  plus  d'envie  de  le  venir  visiter 
de  si  près.  Ayant  faict  monter  tous  les  sien^  è  cheval, 
ils  commencèrent  à  suyvre  les  chrestiens^  qui ,  chargez 

de  butin  y  se  retiroient  vers  leurs  compagnons  dans  le 
bois,  où  arrivez  ils  donnèrent  l'alarme,  tellement  que 
tous  se  préparèrent  de  soustenir  leurs  ennemiis,  qui , 
en  plus  grand  nombre  qu'eux,  faisoient  estât  de  les 
vouloir  entourer  et  tailler  en  pièces.  Il  se  fit  plusieurs 
charges.  Les  chrestiens,  qui  estoient  en  lieu  advanta- 
geux  et  couverts,  ne  tiroient  coup  qu'ils  ne  missent  par 
terre  quelque  Turc,  et  renversoieiit  souvent  l'homme 
et  le  cheval.  Lebey,  voyajit  les  siens  si  bien  receus, 
mais  mal  traictez,  résolu^  de  faire  forcer  les  advenues 
estroites  du  bois  que  les  chrestiens  deffendoieht  brave- 
ment, et,  s'estant  mis  à  la  teste  des  siens,  alla  droit  à 
eux  :  ce  fut  là  le  plus  fort  du  combat,  qui  dura  phis 
d'uqe  demie  heure^  auquel  le  bey ,  ayant  esté  blesse  et 
son  cheval  tué  sous  luy,  fut  remonté  par  les  siens; 
mais,  retourné  à  la  charge,  et  ce  Second  cheval  estant 
aussi  fondu  sous  luy,  il  fut  tué  d'un  coup  de  pistolet. 
Ira  mort  de  ce  bey  fit  perdre  le  courage  aux  siens  qui 
prirent  la  fuitte;  mais,  poursuivis  des  chrestiens,  peu 
furent  exempts  de  la  mort  ou  de  la  prison.  Les  chies- 
tiens,  ayàns  faict  cestexploict,  se  retirèrent  le  10  d'avril 
à  Komorre. 

Ce  mesme  jour,  lé  prince  Nadaste,  qui  commandoit 
à  Papots,  Soydare ,  et  aux  autres  forteresses  que  te- 
noieht  les  chrestiens  en  ce  quartier  de  la  basse  Hon- 
grie) prit  quatorze  cents  hommes,  tant  dç  pied  que  de 
cheval,  et  s'alla  mettre  en  ambuscade  dans  .une  forest 
près  de  Sainct  Martin,  qui  est  entre  Javarin  et  Papots. 
Ayant  envoyé  une  partie  des  siens  courir  et  butiner 
tout  ce  qu'ils  trouveroient  jusques  aux  portes  de  Ja- 
varin, les  Turcs  qui  y  estoient  en  garnison  sortirent 
pour  les  poursuivre  et  leur  oster  leur  butin;  mais  les 

chiestiens  les  sceurent  si  dextrement  attirer  dans  leur 
embuscade,  que  peu  s'en  retournèrent  porter  des  nou- 
velles à  leurs  compagnons.  Nadaste  aprint  de  vingt- 
quatre  hommes  de  commandement  qu'il  prit  en  ceste 
(ïefTaicte  que  les  Turcs  assuroient  que  leur  sultan 
mesme  viendroit  ceste  année  en  Hongrie ,  et  qu'il  es-* 
toit  résolu  de  mettre  le  siège  devant  Vienne. 

Le  baron  de  Palfy,  lieutenant  de  Tarchiduc  Mathias 
et  gouverneur  de  Gran ,  faisoit  la  guerre  aux  environs 
de  Bude ,  où  les  habitans  qui  estoient  chrestiens  patis- 
soient  estrangement  sous  le  joug  du  Turc  ^  car^  comme 
les  Turcs  sçavoient  que  Bude  n'estoit  pas  de  deSense, 
le  bascha  qui  y  estoit  fit  bastir  sur  deux  montagnettes 
proches  de  la  ville  deux  citadelles ,  l'une  sur  le  mont 
Sainct  Gérard,  et  l'autre  sur  celuy  de  Spertingue; 
tellement  que  les  habitans  incommodez  des  gens  de 
guerre,  ceux  qui  estoient  Turcs  se  retirèrent  avec  leurs 
biens  et  richesses  à  Belgrade  :  plusieurs  chrestiens  qui 
estoient  dans  vieille  Bude  trouvèrent  moyen,  par  le  se- 
<;ours  de  Palfy ,  de  se  retirer  avec  leurs  meubles  et  Içur 
bestail  jusques  à  Gran  ;  comme  aussi  firent  ceux  de& 
bourgs  appeliez  Bude  Zetsche  et  Bude  Kess,  qui  sont 
au  dessous  de  Bude ,  lesquels,  au  nombre  de  sept  cens 
cinquante  cinq  hommes ,  avec  tout  ce  qu'ils  purent 
emporter  dans  quatre-vingts  chariots, les  uns  tirez  par 
douze  bœufs,  les  autres  par  quatorze,  sur  lesquels  es- 
toient aussi  nombre  de  vieillards,  de  femmes  et  d'en- 
fans,  emmenèrent  tout  leur  bestail,  et  arrivèrent  en 
seuretéà  Gran.  Depuis,  Palfy  envoya  tout  ce  peuple 
habiter  le  païs  qui  est  entre  Papotz  et  Gran,  lequelles 
Turcs  et  Tartares  avoient  du  tout  ruyné  durant  le 
«iege  de  Jav.arin. 

Le  neufiesme  de  ce  mesme  mois,  les  troupes  de  Palfy 
rencontrèrent  grand  nombre  de  Turcs  près  de  Valle 
sous  la  conduite  du  vaivode  de  Sombok  :  après  ua 
long  combat,  opiniastré  de  part  et  d*autre ,  lesTurcs  se 
tournèrent  en  fuitte,  et  furent  si  chaudement  pour- 
suivis qu'aucuns  des  chrestiens  allèrent  jusques  aux 
portes  de  Valle,  et  d'autres  y  entrèrent  :  ce  que  re- 
cognu  par  les  habitans,  ils  coururent  aux  armes  et  les 
repoulserent,  non  seulement  hors  la.  ville  et  de  la 
porte ,  mais  des  environs  de  leurs  murailles.  En  ceste 
rencontre  les  gens  de  Palfy  butinèrent  ti'ois  cents 
bœufS;  vingt-cinq  beaux  chevaux  et  cent  quatre-vingts 
prisonniers  qu'ils  emmenèrent  à  Gran. 

En  la  haute  Hongrie  et  Moldavie  plusieurs  milliers 
de  Kosaques  niso viens  y  passèrent,  et  firent  de  grands 
degasts,  tant  sur  les  Turcs  que  sur  les  chrestiens,  pil- 
lans  et  ruynans  par  tout  oà  ils  passoient  :  leur  chef 
estoit  appelle  Nale-vaico.  Jean  Zolkevi ,  avec  une 
armée  de  Polonois,  les  rencontra  en  la  Moldavie,  où 
en  une  bataille  ils  furent  tous  deffaicts,  et  leur  chef 
Nale-vaico,  pris,  fut  exécuté  à  mort. 

Nous  avons  dit  que  le  28  xl'aoust  de  Tan  passé 
les  Transsilvains  prirent  Lippe  sur  les  Turcs.  Ce  fut 
aussi  la  première  place  que  le  Grand  Turc  désira  de 
reprendre  en  ceste  année  ;  et,  pour  ce  faire,  il  donna 
la  charge  au  bascha  Assan  et  au  beglierbey  de  Grèce , 
fils  du  bascha  Sinan ,  de  l'assiéger  avec  quarante  mille , 
tant  Turcs  que  Tartares,  lesquels  se  joignirent  en  corps 
d'armée  auprès  de  Temessvar.  Les  Transsilvains  qui 
estoient  dans  Lippe,  desirans,  avant  que  d'estre  assié- 
gez, faire  une  surprise  sur  quelques  troupes  de  l'ar- 
mée turquesque,  et  leur  donner  à  cognoistré  qu'ils 

tt  ouvei'oient  à  qui  parler^  partirent  bien  six  cents  com- 
batlans  en  intention  de  ne  revenir  point  sans  jouè'r  des 
mains  et  sans  butin  ;  mais  les  Turcs ,  ayans  este  ad- 
vertis  de  leur  dessein ,  les  allèrent  attendre  en  leur 
chemin  y  les  entourèrent  et  les  taillèrent  en  pièces^ 
quelque  résistance  qu'ils  firent  pour  vendre  chère- 
ment leur  mort  aux  Turcs. 

Après  ceste  deffaicte  l'armée  turquesque,  sçachant 
le  peu  de  gens  qu'il  y  avoit  en  garnison  dans  Lippe, 
s'achemina  aux  environs ,  et  s'empara  d'une  isle  sur  la 
rivière  de  Marons^,  où  ils  firent  un  fort  distant  d'une 
lieuë  de  Lippe.  Les  bourgades  voisines  en  endurèrent 
toutes  sortes  d'hostilitez;  aucuns  furent  bruslez  :  de 
quoy  ayant  eu  advis  le  prince  de  Transsilvanie,  il 
vint  de  Claussembourg  à  Albe-Jule ,  où  il  receut  let- 
tres de  Georges  Barbeli,  gouverneur  de  Lippe,  et  de 
La  Baulme  son  lieutenant',  par  lesquelles  ils  luy  de- 
mandoient  secours  et  qu'ils  n'estoient  que  trois  cents 
hommes  de  deifense.  Le  prince ,  ayant  assemblé  huict 
mille  hommes  de  pied  et  de  cheval,  s'approcha  de 
Lippe,  mit  cinq  mille  hommes  de  guerre  dedans,  puis, 
estant  adverty  que  douze  cents  Turcs  et  Tartares  es- 
toient  sortis  de  leur  camp  et  avoient  pillé  et  bruslé 
Charte  et  Mocho,  et  qu'ils  estoient  à  Beschcn  et  à  Zina 
où  ils  en  faisoient  autant ,  il  y  alla  et  les  entoura  si 
soudainement  qu'il  en  demeura  huit  cens  de  morts  sur 
la  place. 

Nonobstant,  les  Turcs,  avec  soixante  et  dix  canons  et 
grand  nombre  de  munitions,  investirent  de  tous  costez 
Lippe,  espérants  emporter  ceste  place  de  force;  ce 
<|uî  n'advint,  car  le  gouverneur  de  Lippe  ayant  fait 
faire  des  retranchements  assez  loing  des  portes  de  la 

ville,  et  mis  entre  iceux  et  les  murailles  ses  gens  de 
guerre  y  et  seize  pièces  de  canon  sur  un  haut  ravelin 
qui  commandoit  aux  ébviroDS  de  Lippe ,  lesquels  sans 
cesse  il  faisoit  tirer  chargez  de  chesnes,  de  doux  et  de 
diverses  pièces  de  fer,  qui  emportoient  en  Tair  les 
corps,  bras,  jambes  et  testes  des  Turcs,  dont  se  voyans 
si  mal  traictez  ils  se  précipitèrent  pour  tascher  à  gai- 
gner  ces  retranchements;  mais,  le  combat  ayant  duré 
neuf  heures,  auquel  moururent  le  bâcha  de  Temess- 
var,  Hamath,bey  de  Jules,  et  Tison,  bey  de  Chimat, 
avec  grand  nombre  d'autres,  ils  se  retirèrent.  Geste  re- 
traicte  se  tourna  en  une  desroute,  et  levèrent  du  tout 
le  siège;  la  cause  fut  pour  un  grand  embrazement  qu'ils 
virent  du  costé  de  Temessvar,  ce  qui  leur  donna  une 
telle  espouvante  qu'ils  abandonnèrent  leorcramp,  leur 
artillerie  et  leur  bagage;  tellement  que  les  historieDS 
qui  en  ont  escrit  disent  qu'il  se  perdit,  tant  au  combat 
qu'en  la  fuite,  quatre  mille  Turcs. 

Ce  grand  embrazement  espouventable  à  voir  estoit 
de  tous  les  faux-bourgs  de  Temessvar ,  où  Christofle 
Pillawic,  gouverneur  de  Lngacs,  avoit  fait  mettre  le 
feu  après  les  avoir  entièrement  pillez.  11  peofoit,  avec 
six  mille  hommes  qu'il  avoit,  qu'en  costoiani  Tarmée 
des  Turcs  il  en  dismeroit  quelques  troupes;  mus, ayant 
eu  advis  que  lesdits  faux-bourgs  de  Temessvar ,  qui 
estoient  très-grands  et  beaux,  estoient  mal  gardes,  il 
les  surprit  d*une  grande  célérité,  tua  tout  ce  qui  vou- 
lut luy  résister,  de^nra  mil  esclaves  chrestiens,  Imisla 
ces  faux4H)urgs,  puis  s'en  retourna  descharger  son 
butin  il  Lugacs.  Ainsi ,  sans  y  penser,  cest  explokt  fut 
cause  de  la  levée  du  siège  de  devant  Lippe ,  et  rendit 
rarmée  des  Tares  ceste  année  presque  inatile. 

Le  siège  de  Lippe  estant  ainsi  levé,  le  prince  de 
Transsilvanie  assembla  toutes  ses  forces  et  alla  assiéger 
Temessvar.  Le  quinziesme  de  may  il  envoya  aussi  deux 
mille  hussars  et  haiducs  courir  vers  Nicopoli  et  bu- 
tiner tout  ce  qu'ils  pourroient  sur  les  Turcs.  Ces  cou- 
reurs là  estans  advertis  que  le  bei  de  Burascli  estoit 
eu  une  petite  ville  appellée  Plenie,  avec  sa  femme  et 
ses  enfansy  conduisant  un  convoy  où  estoient  plusieurs 
Juifs  avec  de  riches  marchandises  ^  ils  surprindrent.de 
nuit  ceste  petite  ville  ^  et  mirent  au  fil  de  Tespée  tout 
ce  qu'ils  trouvèrent  en  résistance; puis ,  ayans  assemblé 
tout  le  butin  et  les  prisonniers ,  ils  en  sortirent  et  mi» 
rent  le  feu  par  tout.  La  garnison  de  janissaires  qui  es- 
toit  à  Nicopoli ,  délibérez  de  les  tailler.tous  en  pièces  et 
prendre  leur  butin  en  leur  retour,  firent  une  troupe 
de  dix-huict  cens  soldats,  et  les  allèrent  attendre  à  un 
certain  passage  où  ils  devaient  passer  en  retournant. 
Il  advint,  comme  ils  Tavoient préjugé,  qu'ils  les  rencon- 
trèrent :  du  commencement  le  combat  fut  opiniastré  ; 
mais  peu  après  les  hussars  et  haiducs  taillèrent  en 
pièces  tous  les  janissaires,  et  retournèrent  trouver  le 
prince  de  Transsilvanie  devant  Temessvar,  ayant  en 
ce  voyage  fait  un  riche  butin  et  tué  trois  mille  Turcs. 

Les  Turcs  et  Tartares,  honteux  de  leur  desroute 
devant  Lippe,  se  r'assemblerent  incontinent,  et  ayans 
joinct  encor  de  nouvelles  forces ,  firent  un  corps  d'ar- 
mée de  cinquante  mille  hommes,  et  vindrent  présenter 
la  bataille  au  prince  de  Transsilvanie  devant  Temess- 
var :  ce  fut  le  25  de  may.  Du  commencement  les 
Turcs  et  Tartares  donnèrent  si  furieusement,  (|ue  la 
victoirç  enclinoit  de  leur  costé  ;  mais  le  Transsilvain 
ayant  encouragé  les  siens^  il  y  eut  un  long  et  furieux 

combat  auquel  moui'ut  cinq  mille  Tartares  et  Turcs 
d'un  costéy  et  des  Transsilvains  quinze  cens.  Le  prince 
toutesfois  fut  contraint  de  lever  son  siège  |.  se  retirer  et 
faire  place  aux  Turcs  pour  entrer  dans  Temessvar. 

Le  mesme  jour  Palfy  exécuta  une  entreprise  en  la 
basse  Hongrie,  laquelle  il  a  voit  dès  long  temps  pré- 
méditée. Il  desiroit  avoir  Sombok ,  dont  nous  avons 
dit  cy-dessus  que  le  vaivode  avoit  esté  desfaict.  Geste 
place  est  justement  entre  Bude  et  Albe  Boy  aie ,  du 
costé  de  Gran  dont  il  estoit  gouverneur.  Ayant  assem- 
blé toutes  ses  troupes,  qui  estoient  composées  d*Alle- 
mans,  Valons,  Hongriens,  hussars  et  haiducs,  il  les 
fit  partir  de  Gran  à  la  poinctc  du  jour,  et  cheminereot 
en  telle  diligence  qu'ils  y  arrivèrent  avec  le  canon  sur 
les  trois  heures  après  midy.  Aussi  tost  il  fit  pointer  et 
tirer  l'artillerie  et  en  mesme  temps  planter  l'escalade. 
Le  bascha  de  Bdde^  ayant  eu  advis  que  Palfy  toumoit 
de  ce  costé  là ,  y  avoit  envoyé  son  aga ,  nommé  Seli, 
et  deux  cens  cinquante  janissaires,  lesquels  entrèrent 
dedans,  et,  avec  la  garnison  d'ordinaire,  résistèrent  fort 
du  commencement  contre  les  chrestiens  l'espace  de 
trois  heures;  mais,  sur  les  six  heures,  les  Turcs  furent 
forcez  et  passez  tous  au  fil  de  l'espée.  Ainsi  ceste place, 
qui  servoit  au  bascha  de  Bude  de  lieu  de  plaisance, 
fut  prise,  pillée  et  presque  ruynée  et  gastée  du  feu. 

Palfy,  ayant  fait  cest  exploict,  retourna  à  GraD,et  fit 
passer  à  toutes  ses  troupes  le  Danube  pour  s'aller  join* 
dre  à  l'archiduc  Maximilian ,  gênerai  de  l'armée  en 
Hongrie,  lequel  avoit  résolu  de  mettre  le  siège  devant 
Yaccia.  Geste  place,  comme  nous  avonsdit,  est  du  costé 
dePest,  laquelle,  après  un  siège  d'un  nvois,  tomba  sous 
la  puissance  de  l'archiduc  Maximilian. 

De  Vaccia  Tarchiduc  alla  assiéger  Hattuan  '  qu'il 
força  par  assault  le  3  de  septembre;  et  tous  les  Turcs 
qui  estoient  dedans  furent  passez  au  fil  de  Tespée. 

Le  grand  turc  Mahomet  m,  espérant  estre  plus 
heureux  que  ses  lieutenans  en  la  guerre  de  Hongrie, 
partit  de  Gonstantinople  avec  les  bâchas  Ibraim  et 
Cigala,  et,  ayant  assemblé  une  armée  à  Belgrade  de 
cent  cinquante  mille  hommes,  tant  de  pied  quede  che- 
val,, passa  en  la  haute.  Hongrie,  et  alla  mettre  le  siège 
devant  Agrie.  Paul  Niari,  qui  estoit  dedans  gouverneur, 
adverty  que  les  Turcs  la  venoient  assiéger,  le  fit  sça- 
voirà  l'archiduc  qui  assiegeoit  lors  Hatuan,  lequeLluy 
envoya  un  Italien  nommé  Caporano,  ingénieur  gêne- 
rai de  l'Empereur,  pour  donner  ordre  aux  fortifications 
qui  y  estoient  nécessaires  ;  et  pource  que  ledit  archi* 
duc  n'estoit  assez  fort  de  gens  pour  présenter  la  ba- 
taille au  Grand  Turc,  à  cause  de  l'inégalité  de  ses  forces, 
ce  qu'il  esperoit  toutesfois  faire  aussi  tost  qu'il  auroit 
joinctle  prince  Sigismond,  il  enVoya  aussi  dans  Agrie 
le  colonel  Tirsch,  boëmien,  avec  quatre  cens  mousque- 
taires allemans,  cent  picquiers,  soixante  cavaliers  val- 
lons, et  vingt  chariots  de  munitions.  Agrie  est  divisée 
en  trois:  la  ville  est  en  une  planure,  ceinte  d'assez  foibles 
murailles;  le  vieil  chasteau  est  sur  le  pendant  d'une 
bute;  et  le  nouveau  est  au  milieu  sur  un  hault,  com- 
mandé d'une  montagne  qui  n'en  est  distante  que  de 
cent  cinquante  pas. 

Aussi  tost  que  les  Turcs  eurent  investy  la  ville,  les 
chrestiens,  pourlafoiblesse  des  murailles,  se  retirèrent 
dans  le  vieil  chasteau,  mettansle  feu  dans  les  maisons 
voisines. 

Les  Turcs ,  estans  entrez  dans  la  ville  sans  perte 


3l8  [1^96]    CHRONOLOGIE  NOVENAIRE 

d'hommes^  se  logèrent  sur  le  bord  du  fossé  du  vieil 
chasteauy  et  iSrent  trois  mines  ^  cependant  que  de  la 
montagne  voisine^  oùestoit  nombre  de  canons^  ils  bat- 
toiènt  ce  chasteau  en  ruyne.  Après  que  les  assiégez 
eurent  soustenu  quelques  jours,  et  que  le  gouverneur 
eutrecognu  qu'ils  pouvoient  estre  forcez  au  premier 
assault  par  une  grande  bresche  faicte  du  costë  d'orient , 
et  que  de  tous  ses  canonniers  il  ne  luy  en  restoit  plus 
que  trois,  il  se  retira  avec  les  gens  de  guerre  dans 
le  chasteau  neuf,  où  depuis  les  Turcs  par  assauts, 
par  mines ,  et  par  autres  moyens,  le  reduirent  eu 
bref  à  demander  composition.  Les  Hongriens  traic- 
terent  sans  le  consentement  du  gouverneur  de  l'ac- 
cord ;  ils  sortirent  armes  et  bagages ,  et  furent  con- 
duicts  jusques  à  Filech  en  seureté  :  mais  bien  que  la 
composition  fust  faicte  que  tous  les  assiégez  sorti- 
l'oient  et  seroient  conduits  en  lieu  de  seureté,  le  gou- 
verneur et  plusieurs  seigneurs  allemans  et  boëmiens 
furent  arrestez  prisonniers  par  les  Turcs,  avec  les  Val- 
lons ',  quant  aux  soldats  allemans ,  lesTartarès  les  tuèrent 
tous,  excepté  trois  cens  qui.,  renians  leur  religion  et 
leur  créateur,  se  firent ,  pour  vivre,  mahometans. 

L'archiduc  Maximilian ,  qui  ne  pensoit  pas  que  le 
grand  turc  Mahomet  se  pust  en  trois  semaines  rendre 
maistre  d'Agrie,  ayant  joinct  le  prince  de  Transsilvanie 
et  le  baron  de  Tieffembach ,  son  armée  estant  de  qua- 
rante mille  hommes,  tant  de  pied  que  de  cheval,  après 
avoir  fait  ruyner  Hattuan,  pour  n'y  pouvoir  demeurer 
assez  de  temps  afin  d'en  faire  redresser  les  bresches, 
s'achemina  au  devant  de  ceste  grande  armée  de  Turcs 
pour  leur  empescher  de  continuer  leurs  conquestes  et 
présenter  la  bataille;  ce  que  l'archiduc  fit  toutesfois 

contre  le  conseil  du  conseiller  de  Remps  et  du  baron 
de  Svartzembourg  qui  n'estqient  d'avis  d'aller  affron- 
ter un  si  grand  nombre  d'ennemis,  et  luy  dirent  qu'il 
failloit  encores  un  peu  attendre,  et  qu'ils  avoient  eu 
advis  que  le  Grand  Turc,  dans  trois  jours,  s'en  devoit 
retourner  vers  Belgrade;  ce  que  faisant,  il  emmeneroit 
avec  luy  les  plus  gaillardes  forces  de  son  armée  pour 
sa  conduitte,  et  par  ce  moyen  il  y  auroit  plus  de  com- 
modité de  combattre  et  defiaire  l'armée  turquesque  qui 
resteroit  en  Hongrie.  Ce  conseil  ne  put  empescher  que 
l'archiduc  et  le  prince  de  Transsilvanie  ne  fissent  tour- 
ner la  teste  de  leur  armée  vers  Agrie,  où,  dès  le  len- 
demain, qui  estoit  le  2  octobre,  ils  rencontrjerent,  près 
du  village  de  Kerestesch,  le  bâcha  Giafier  et  le  be- 
glierbei  de*Grece  aveci^ingt  mille  soldats  et  cinquante 
pièces  de  campagne,  qui  s'estoient  rendus  maistres  du 
passage  d'une  petite  rivière. 

Le  baron  de  Tieffembach,  qui  menoit  l'advaatgarde 
chrestienne,  ayant  recognu  le  lieu  où  estoit  campé 
Giaifer,  entreprit  de  le  faire  repasser  l'eau  auparavant 
que  toute  l'armée  des  Turcs  l'eust  joint,  et  de  faire 
camper  l'armée  chrestienne  où  il  estoit  campé,  et  met- 
tre la  petite  rivière  entre  les  deux  armées,  laquelle  ri- 
vière si  les  Turcs  se  vOuloient  hazarder  de  passer,  ou 
leur  feroit  une  si  rude  charge  à  demy  passez,  que  l'oc^ 
casion  se  pourroit  présenter  d'obtenir  sur  eux  une  vic-« 
toire  entière.  Tieffembach,  exécutant  au  mesme  temps 
son  dessein,  fit  commencer  l'escarmouche  contre  les. 
Turcs,  où,  après  un  long  combat,  le  bâcha  et  le  be- 
glierbei  furent  contraints  prendre  la  fuitte  et  repasser 
l'eau,  laissant  grand  nombre  des  leurs  morts  sur  la 
place,  et  quarante  de  leurs  pièces  de  campagne.  Ainsi 

larmée  clirestienne  se  campa  au  mesme  lieu  où  estoit 
radvantgarde  des  Turcs., 

Le  Grand  Turc  ayant  faict  tourner  teste  à  toute  son 
armée  pour  donner  bataille  ^ux  du'estiens,  il  la  mit 
en  ordre  de  combattre  le  long  de  la  petite  rivière  qai 
faisoit  la  séparation  des  deux  armées ,  lesquelles  il  fai- 
soit  beau  voir  pour  leur  grand  multitude^  et  pour  la  di- 
versité des  armures  des  gens  de  guerre  qui  yestoient 
de  diverses  nations.  Ce  n^estoit  toutesfois  h  qui  se  ba- 
zarderoit  de  passer  la  petite  rivière  le  premier  :  les 
cfarestiensy  s'en  voulans  prévaloir,  laissèrent  passer 
trois  mille  chevaux  turcs ,  qui  furent  à  l'instant  investis 
et  la  plus  grande  partie  taillez  en  pièces;  tellement  que 
les  autres  Turcs  ne  se  bazardèrent  plus  pour  ce  jour 
de  la  vouloir  passer,  ains  se  contentèrent  les  uns  et  les 
autres  de  s'entr'endomma^er  à  coups  de  canon. 

Le  lendemain  ces  deux  grandes  armées  demeurè- 
rent encor  au  mesme  lieu  avec  pareille  ardeur  de  com- 
battre; mais  ceste  journée  se  passa  en  légères  escar- 
mouches et  en  canonnades. 

La.  troisiesme  journée,  dez  la  pointe  du  jour,  six 
mille  chevaux  turcs,  quatre  mille  Tartares  et  six  mille 
janissaires  y  avec  quelques  pièces  de  campagne,  pas- 
sèrent la  petite  rivière,  et  à  leur  suitte  dévoient  passer 
le  Grand  Turc  et  le  reste  de  Tarmée.  Les  chrestiens 
avoient  résolu  au  conseil  de  guerre  qui  s'estoit  tenu 
le  soir  d'auparavant  en  la  tente  de  Farchiduc,  qu'au 
troisiesme  coup  de  canon  qu'il  feroit  tirer  que  cha- 
cun se  rendroit  en  son  quartier,  et  en  le  mesme  ordre 
qu'aux  deux  jours  précédents,  mais  qu'on  n'assaille- 
roit  point  les  Turcs  que  la  plus  grande  partie  ne  fust 
passée  au  deçà  de  l'eau;  et  ce  avec  tel  ordre,  que  s'ils 

obtenoient  victoire  la  poursuitte  ne  s*en  feroit  point 
par  de  là  la  rivière.  S'ils  eussent  observe  ceste  resolu- 
tion ^  il  ne  s'en  fust  ensuivy  la  fuitte  et  la  perte  qui  leur 
advint;  car  aussi-tost  que  les  Turcs,  Tartares  et  janis* 
saires  cy «dessus  dits  furent  passez ,  bien  que  du  com- 
mencement ils  renversèrent  ce  qui  se  rencontra  devant 
eux,  toutesfois  ils  furent  si  bien  soustenus,  queux 
niesmes  puis  après  furent  contraints  de  tourner  visage , 
laisser  quantité  de  morts  sur  la  place,  avec  leur  canon , 
et  se  sauver  à  toute  bride  au  delà  de  Veau.  Les  chres*^ 
tiens,  voyans  ceste  fuitte,  n*ayans  plus  mémoire  de  leur 
resolution,  commencèrent  à  crier:  Fïctoire}  Victoire! 
et,  poursuivans  les  Turcs,  passèrent  la  rivière  chas^ 
sans  leurs  ennemis  jusques  au  pavillon  du  Grand  Turc. 
Ceste  fuitte  fut  cause  que  plusieurs  autres  Turcs ,  de 
ceux  qui  n'estoient  passez,  prirent  la  mesme  route  que 
les  fuyards.  Jamais  les  chrestiens  n'eurent  une  si  belle 
occasion  d'avoir  une  victoire  entière  sur  les  Turcs; 
mais  il  en  advint  tout  autrement,  car  les  janissaires  et 
les  Tartares  qui  gardoient  le  pavillon  de  Mahomet 
avec  l'artillerie,  faisans  ferme,  firent  une  salve  si  fu- 
rieuse de  coups  dé  canon  et  d'harquebusades, «qu'ils 
arresterent  tout  court  les  chrestiens  qui,  poursuivans 
leur  prétendue  victoire,  s'amusoient  au  pillage  dans 
le  camp  des  Turcs  et  à  mettre  en  liberté  le  gouver^ 
neur  d^Agrie ,  l'ingénieur  Caporano,  et  plusieurs  autres 
prisonniers  chrestiens  qu'ils  trouvèrent  dans  les  tentes 
des  Turcs* 

Le  bâcha  Cicala,  qui  feisoit  l'arrieregardé  de  l'ar- 
mée turquesque,  ayant  ramassé  les  fuyards  et  rengé 
par  escadrons  pendant  que  les  chrestiens  s'amusoient 
à  piller  les  richesses  qui  estoient  dans  les  pavillons  des 

Turcs,  les  exhorta  au  combat  avec  un  tel  commande- 
ment ^  leur  remonstrant  le  bon  marché  qu'ils  auroient 
de  leurs  ennemis,  empeschez  à  butiner,  quMls  repri- 
rent courage,  et  donnèrent  d'une  telle  furie  sur  les 
AUemans,  qu'ils  mirent  tout  ce  qui  se  trouva  devant 
eux  en  desroute.  Ceux  qui  avoient  butiné,  pensans 
estre  victorieux,  furent  contraincts  de  quitter  leur 
butin,  et  puis  après  leurs  armes  pour  mieux  fuiry  ce 
.  qu'ils  firent  en  si  grande  confusion  que  plusieurs,  en 
pensans  se  sauver,  s'embarassoient  dans  les  cordes  des 
pavillons  et  tomboient  les  uns  sur  les  autres,  donnant 
par  ce  moyen  loisir  aux  Turcs  de  les  tuer  sans  faire 
grande  résistance.  Les  fuyards  chrestiens  donnèrent 
telle  espouvante  à  toute  l'armée  chrestienne,  que,  tant 
la  cavalerie  que  l'infanterie,  se  mirent  à  fuyr  pour  se 
sauver,  laissant  pour  proye  aux  Turcs  beaucoup  de 
canons  et  leur  bagage  qui  estoit  d'une  grande  valeur. 
Ainsi  les  chrestiens  victorieux,  par  leur  seule  avarice, 
furent  en  fin  desconfits. 

£n  ces  trois  journées  les  chrestiens,  outre  le  canon 
et  le  bagage,  perdirent  six  mille  hommes,  entre  les- 
quels furent  Ernest  et  Auguste,  ducs  de  Holsace.  Le 
Grand  Turc  y  perdit  douze  mille  Turcs  et  Tartares  ; 
toutesfois  le  champ  de  bataille  luy  demeura,  et  fit 
publier  ceste  victoire  par  tous  les  pays  de  son  obeys- 
sance.  L'hy ver  s'advançant ,  il  s'en  retourna  à  Cons- 
tantinople,  où,  à  son  arrivée,  furent  faictes  beaucoup 
de  resjouyssances  comme  à  un  victorieux,  bien  que 
ceste  victoire  luy  eust  cousté  la  mort  de  plusieurs  des 
siens.  Les  gens  de  guerre  de  part  et  d'autre  furent  en- 
voyez hyverner  en  diverses  provinces. 

Après  que  le  bâcha  de  Bosne,  nommé  Opardis,  eut 

repris  Clisse  en  la  Dalmatie,  comme  nous  avons  dît  cy- 
dessuSy  il  s'advança  et  mena  son  armée  devant  le  fort 
de  Petrine,  lequel  avoit  esté  gaigné  sur  les  Turcs  dès 
l'an  passé.  Après  un  siège  de  deux  mois,  les  gouver- 
neurs des  places  qui  tiennent  pour  l'Empereur  en  la 
Sclavonie  et  Croatie  s'assemblèrent,  et  le  contraigni- 
rent par  force  de  lever  son  siège. 

Voylà  ce  qui  est  parvenu  à  nostre  cogiioissance  des 
exploicts  et  entreprises  militaires  faits  en  ceste  année 
entre  les  chrestiens  et  les  Turcs. 

Après  que  Quabacondon,  qui  estoit  empereur  du 
Japon  y  eut  permis  aux  pères  jesuistes  de  dresser  des 
collèges  et  résidences,  il  advint  que  Taicôsame,  oncle 
dudit  Empereur,  et  qui  l'avoit  fait  créer  empereur, 
l'ayant  pour  suspect,  luy  mSndlt  qu'il  se  retirast  de 
Tenze,  sa  ville  impériale,  et  s'en  allast  à  Coje  vers  les 
bonzes,  pour  recevoir  là  ses  mandemens.  Peu  après 
il  luy  envoya  son  jugement  de  mort,  et  qu'il  eust  à  se 
fendre  le  ventre,  qui  est  un  supplice  usité  en  ces  pays 
là,  ce  qu'il  fit,  avec  quelques-uns  des  siens.  Usavoient 
esté  accusez  par  une  vieille  tante  d'un  bonze,  nommé 
Gisciuthe,  d'avoir  conspiré  contre  ce  Taicosame.  Par 
ce  rapport  d'histoire,  il  semble  que  ceste  qualité  d'em- 
pereur au  Japon  est  comme  l'ancien  consulat  des 
Romains,  et  que  la  dictature  estoit  entre  les  mains 
dudit  Taicosame,  lequel  aussi  avoit  esté  empereur  en 
son  temps. 

Et  ceste  mesme  année  le  roy  de  Mogor,  qui  s'estoit 
fait  instruire  au  christianisme,  ordonna  que  le  père 
Pinner  baptiseroit  tous  ceux  de  Mogor  qui  le  vou- 
droient  estre. 

En  ceste  année  mourut,  le  sixiesme  février,  George, 

21. 

lantgrave  de  Hess ,  aagé  de  quarante  neuf  ans.  Le  nep- 
veu  du  sophy  de  Perse  mourut  au  commencement  de 
ceste  année  à  Constantinople,  et  fit  on  courir  le  bruit 
que  c'estoit  le  poison ,  à  cause  qu*il  ne  fut  que  deux 
purs  malade.  Ce  prince  persan  estoit  ik  la  Porte  du 
Turc  comme  pour  hostage  de  paix.  Le  Grand  Turc, 
craignant  que  ce  bruit  qu'il  estoit  mort  de  poison  le 
fist  rentrer  à  la  guerre  contre  les  Perses ,  fit  embaus- 
mer  le  cadavre  de  ce  prince ,  et  le  renvoyé  en  la  con* 
duitte  d'un  ambassadeur  à  son  onde  pour  Tasseurer 
qu'il  estoit  mort  d'une  mort  naturelle,  et  non  ad- 
vancée  de  poison ,  et  aussi  pour  l'induire  à  continuer 
la  paix  entr'eux,  tandis  qu'il  iroit  faire  la  guerre  en 
personne  en  Hongrie  contre  les  chrèstiens,  ennemis 
de  leur  commune  rtli|îon,  qui  est  la  mahometane. 
Le  quatriesme  d'avril,  mourut  Frédéric  iv,  duc  de  Si- 
lesie,  et  le  3  du  mesme  mois,  Philippe ,  duc  de  Bruns- 
vie.  En  may ,  Sinan,  bâcha  et  premier  vezir,  aagé 

• 

de  quati^e  vingt  quatre  ans,  alla  rendre  compte  de- 
vant Dieu  de  tant  de  sang  qu'il  avoit  fait  espandre 
durant  ce  long  aage  qu'il  avoit  vescu.  Ce  fut  luy  qui 
chassa  les  Espagnols,  l'an  i574>  du  royaume  de  Tu- 
nes. Il  devoit  ceste  année  accompagner  le  grand  turc 
Mahomet  en  la  guerre  de  Hongrie,  et  luy  promettoit 
de  le  faire  entrer  dans  Vienne.  Ibrabym  bâcha ,  qui 
avoit  espouzé  la  sœur  du  Grand  Turc,  eut  sa  charge 
de  premier  vezir  et  de  gênerai  en  la  guerre  de  Hon- 
grie. On  tient  aussi  que  \e  capitaine  Drack,  anglois, 
mourut  le  17  de  février.  Ce  capitaine,  bien  qu'il  ne 
fust  noble,  a  exécuté  en  son  temps  plusieurs  belles 
navigations:  ayant  tournoyé  le  monde,  il  revint  en 
Angleterre  chargé  de  grandes  richesses,  et  depuis  fut 

vice-admiral  d'Angleterre.  L'archevesque  de  Cam- 
bray ,  de  la  maison  de  Barlaimont,  après  aToir  esté 
hors  de  son  archevesché  un  long  temps  y  y  estant  res- 
tituéy  en  ayant  jouy  cinq  mois,  mourut;  et  en  son  lieu 
fut  esleu  Jacques  Sarasin,  abbé  de  Sainct  Yaast  d'Ar- 
ras.  Voylà  ce  qui  s'est  passé  de  plus  remarquable  en 
ceste  année. 


SSSS 


LIVRE  NEUFIESME. 


[1697]  Le  5  janvier,  le  Roy  estant  à  Roiien,  ce- 
pendant que  les  plus  grands  des  trois  ordres  de  la 
France  y  estoient  assemblez  par  son  commandement 
pour  donner  ordre  aux  desordres  que  la  guerre  ci- 
vile y  avoit  engendrez,  et  pour  pourvoir  aux  moyens 
de  faire  la  guerre  au  roy  d'Espagne ,  il  fit  célébrer  la 
feste  de  l'ordre  du  Sainct  Esprit,  où  il  donna  le  col- 
lier dudit  Ordre  à  messieurs  le  duc  de  Mont-morency, 
connestable  de  France,  et  au  duc  de  M ont-bazon , 
aux  sieurs  de  Bois-Dauphin  et  d'Ornano,  mareschaux 
de  France,  au  sieur  d'Anville,  admirai  de  France, 
aux  comtes  de  Sanserre,  de  Chaulne  et  de  Brîenne, 
aux  marquis  de  Mirebeau  et  de  Royan,  au  vicomte 
d'Auchy,  aux  bai'ons  de  Lus  et  de  La  Chastre,  et  aux 
sieurs  de  Vitry,  d'Aumont,  d'AUincourt,  deBotheon^ 
de  L'Archant,  de  Racan,  de  Themines,  de  Palaizeau 
et  de  Bors. 

Sur  la  fin  de  ce  mois,  Sa  Majesté  receut  advis  de  la 
deffaite  de  l'armée  du  cardinal  Albert  d'Austriche  à 
Tournhout,  conduite  par  le  comte  de  Varax,  frère 
du  marquis  de  Varambon,  où  le  prince  Maurice  ob- 
tint la  victoire.  Voicy  comme  cela  advint. 

Sur  le  commencement  du  mois  de  janvier  1597, 
ledit  sieur  prince  adverty  de  divers  endroits  que  le- 
dit sieur  cardinal  estoit  délibéré,  soit  par  secrettes 
menées,  soit  par  force,  d'entreprendre  encor  cemesme 

hiver .  quelque  exploit  .contre  les  Provinces  Unies, 
ayant  à  ceste  fin,  au  inois  de  décembre,  logé  son  armée 
au  bourg  de  Tournhout  en  Brabant,  laquelle  estoit  de 
quatre  regimens  de  gens  de  pied,  assavoir,  de  celuy  du 
marquis  de  Trevic,  neapolitain,  auquel  y  avoit  cinq 
cents  appoinctez,  celuy  du  comte  de  Sults,  renforcé 
d'un  autre  régiment  allemand ,  du  colonel  La  Bor- 
lotte,  et  du  sieur  de  Hachicourt,  sous  le  capitaine  La 
Coquielle  son  lieutenant,  estans  ces  deux  regimens  de 
Valons,  et  les  cinq  compagnies  de  cheval  de  Nicolas 
Baste,  don  Juan  de  Cordua^  Alonse  Dragon,  Grob- 
bendonc  et  de  Gusman,  estant  pour  comm^pdeur 
en  chef  sur  toute  Tarmée  ledit  comte  de  VaràX ,  ba- 
ron de  Balançon^  auquel  ledit  sieur  cardinal  devoit 
envoyer  joindre  plusieurs  compagnies  de  cavallerie  et 
d'infanterie,  tant  espagnoles  que  d'autres  nations, 
avec  les  munitions  nécessaires  pour  faire  un  grand  ex- 
ploict  de  guerre. 

Le  prince,  pour  le  prévenir,  fit  venir  et  assembler 
en  moins  de huict  jours,  le  plus  secrettement  qu'il  peut, 
en  la  ville  de  Gheertruydemberg ,  environ  six  mille 
hommes  de  pied  et  de  cheval,  avec  tout  ce  qui  estoit 
de  besoin ,  pour  aller  attaquer  ledit  comte  de  Varax. 
Le  22  janvier  il  partit  avec  ceste  petite  armée,  deux 
canons  et  quelques  pièces  de  campagne,  qu'il  fit  mar- 
cher en  toute  diligence  jour  et  nuit  vers  l'Espagnol, 
pour,  à  l'aube  du  jour,  Iç  charger  en  son  logis  à 
Tournhout. 

Le  prince  estoit  accompagné  d^  comte  de  Solms  et 
du  chevalier  Veer,  colonel  anglois. 

Au  mesme  jour  de  son  arrivé  audit  Gheertruydeiu- 
berg,  abordèrent^  quasi  en  l'espace  de  deux  heures, 

tant  contremont  qu'aval  de  la  rivière  ^  plus  de  cent 
cinquante  basteaux  chargez  de  gens  y  d'attirail  et  de 
munitions  de  guerre,  où  se  trouva  pareillement  mes* 
sire  Robert  Sidney,  chevalier  anglois,  gouverneur  de 
Flessingue,  avec  trois  cents  soldats  d'eslite  de  son  gou« 
vernementy  et  le  lieutenant  du  gouverneur  de  La 
Bryele,  avec  deux  cens  soldats  anglois. 

Le  comte  de  Hohenloo,  lieutenant  gênerai  du 
prince,  qui  s'estoit  un  peu  auparavant  préparé  d'aller 
vers  Allemagne  pour  ses  aQaires  particulières  y  estant 
retardé  quelques  jours^par  rincoustance  du  temps,  et 
venu  presque  aux  frontières  des  Provinces  Unies,  sur 
les  nouvelles  qu'il  eut  que  le  prince  faisoit  amas 
de  gens,  de  guerre  au  milieu  de  l'hyver,  postposant 
son  voyage,  se  voulut  aussi  trouver  k  ceste  entreprise, 
et  se  rendit  avec  sa  compagnie  à  Ghèeitruydem- 
berghe.  * 

Ledit  sieur  prince  ayant  faict  cheminer  son  armée 
tout  le  jour  et  une  partie  de  la  nuict,  sur  la  minuict 
il  arriva  à  Bavels ,  petit  village  à  une  lieue  de 
Tournhout,  où  il  lit  reposer  ses  gens  pour  y  atten- 
dre les  derniers,  qui  y  furent  tous  devant  le  poinct  du 
jour. 

Le  comte  de  Varax,  adverty  de  l'approche  du  prince 
avec  ses  forces  et  artillerie,  voyant  qu'il  luy  estoit  in- 
férieur en  nombre,  quitta  de  nuict  son  logis  sans  son- 
ner trompette  ny  tambour,  et  fit  sa  retraicte  vers 
Herental,  à  quatre  lieues  de  Tournhout,  .ville  te- 
nant le  party  du  roy  d'Espagne,  où  il  se  pensoit 
retirer. 

Le  prince ,  arrivant  à  Tournhout  à  la  poincte  du 
jour  y  et  trouvant  les  Espagnols  jà  partis,  se  mit  avec 

sa  cavallerie  à  les  poursuivre ,  commandant  aux  gens 
de  pied  de  le  suivre  en  toute  diligence.   . 

A  un  quart  de  lieue  de  Tournhout,  quelque  infan* 
terie  espagnoUe,  à  la  faveur  d'un  certain  bosquet, 
gardoient  le  passage  d'une  petite  rivière  dont  le 
gué  estoit  fort  long  et  difficile  pour  la  cavallerie  qui 
n'y  pouvoit  passer  qu'à  la  file  y  et  non  moins  fascheux 
pour  les  gens  de  pied  qui  n'y  pouvoient  traverser  que 
sur  uge  planche  assez  estroitte. 

Le  prince,  pour  leur  faire  quitter  ce  passage,  com- 
manda au  chevalier  Yeer  et  au  sieur  Vander  Aa,  lieu- 
tenant de  ses  gardes,  d'y  donner  avec  deux  cents 
mousquetaires,  ce  qu'ils  firent,  et  les  enchâssèrent.  Ce 
passage  gaigné,  le  prince  atteignit  les  Espagnols  à 
une  lieuë  de  Tournhout,  en  une  plaine,  marchant, 
régiment  pour  régiment,  à  cent  pas  l'un  de  l'autre  ; 
celuy  des  Allemans  le  premier,  celuy  de  Hachi- 
court  après,  celuy  de  La  Borlotte  le  troisiesme,  et 
çeluy  des  Neapolitains  le  dernier.  A  la  main  droicte 
marchoit  la  cavs^Uerie  espagnolle  en  trois  troupes, 
estans  couverts  à  la  gauche  d'un  bois,  leur  bagage 
ayant  gaigné  le  devant. 

Dez  que  le  prince ,  qui  avec  la  moitié  de  sa  caval- 
lerie divisée  en  six  escadrons,  estoit  demeuré  à  la 
qvieuë ,  vid  que  le  comte  de  Hohenlo  qui  estoit  de- 
vant luy  avec  l'autre  moitié  de  sa  cavalerie  repartie 
pareillement  en  six  troupes,  estoit  advaneé,  de  sorte 
qu'il  pouvoit  charger  l'Espagnol  par  le  flanc  comme 
il  luy  avoit  esté  commandé ,  il  fit  aller  le  chevalier 
Veer  et  le  gouverneur  Sidney ,  et  l'autre  cavallerie  de 
ses  troupes ,  pour  donner  en  queue  ;  et  luy  avec  son 
gros  demeura  ferme  affin  de  les  soustenir  etrefrais- 

chir  s'ils  eussent  esté  repoulsez.  Suivant  cest  ordre , 
ledict  comte  de  Hohenlo  et  le  comte  de  Solms  char- 
gèrent les  Espagnols  par  le  flanc,  et  les  autres  sei- 
gneurs susdits  donnèrent  sur  la  queue  avec  telle  furie, 
que,  nonobstant  toute  résistance,  l'ordonnance  de  l'Es- 
pagnol fut  rompue,  sa  cavallerie  mise  en  fuite,  et  les 
gens  de  pied  et  de  cheval  qui  ne  se  purent  sauver  de 
vistesse,  tous  deffaicts.  Ainsi  la  seule  cavalerie  du 
prince, desfit  toute  l'armée  espagnolle.  En  ceste  ba- 
taille il  y  mourut  plus  de  deux  mille  hommes  sur  la 
place,  avec  le  comte  de  Varax ,  gênerai ,  lequel,  pour 
avoir  esté  trop  simplement  accoustré  pour  un  chef, 
ne  fut  recogneu,  pensant  celuy  qui  le  tua  que  ce  fust 
un  simple  soldat  italien. 

Le  prince  gaigna  en  ceste  victoire  trente  sept  dra- 
peaux d'infanterie  et  une  cornette  de  cavallerie, 
cinq  cents  prisonniers ,  et  entre  iceux  plusieurs  ayans 
commandement,  et  un  jeune  comte  de  Mansfeld. 
Ce  qui  combla  sa  victoire  fut  le  peu  de  perte  de  ses 
gens ,  cai'  il  n'y  perdit  que  neuf  hommes  ,  dont  le 
cavallier  Dounk,  qui  mourut  quelque  temps  après, 
et  aussi  un  gentil  -  homme  flamand  nommé  Cabillau, 
furent  du  nombre,  et  fort  peu  de  blessez. 

Après  cesle  victoire  ,  le  prince  alla  coucher  à 
Tournhout  où  il  avoit  laissé  son  artillerie  avec  par^ 
tie  de  ses  gens  de  pied  sous  la  charge  du  sieur  de 
Herauguiere,  gouverneur  de  Breda.  Après  que  le  chas* 
teau  eut  enduré  trois  volées  de  canon ,  la  garnison  le 
rendit  par  composition ,  qui  en  sortit  vies  et  bagues 
sauves  :  ce  fait,  ledit  sieur  prince  se  retira,  le  huic- 
tiesme  du  mois  de  février,  vers  La  Haye,  et  renvoya  ses 
gens  chacun  à  sa  garnisan. 

Ceste  perte  fut  regrettée  par  le  cardinal  Albert 
pour  ce  qu'elle  luy  rompit  les  desseins  .qu'il  avoit,  tarit 
sur  l'isle  de  Tolen  qu'au  pays  de  Zuyt-Beveland; 
mais  ses  entreprises  du  costé  de  France  luy  furent 
plus  heureuses,  car  il  fit  surprendre  la  ville  d'Amiens 
le  unziesme  de  mars,  où,  sans  perte  des  siens,  il  se 
rendit  maistre  de  ceste  grande  ville  frontière,  forte,  et 
la  métropolitaine  de  toute  la  Picardie  :  ce  qui  advint 
en  ceste  îacon. 

Hernandes,  où  Hernantello  Portocarrero,  gouver- 
neur dans  Dourlens ,  espagnol,  homme  de  petite  sta- 
ture, mais  de  grande  entreprise,  et  expert  en  l'art 
militaire,  aydé  du  conseil  et  de  l'advis  de  quelques 
François  reffugiez  aux  Pays-Bas  qui  avoient  des  in- 
telligences avec  aucuns  particuliers  dans  Amiens , 
après  avoir  donne  advis  audit  cardinal  que  les  ha- 
bitans  d'Amiens  avoient  bien  receu  en  leur  ville  qua- 
rante pièces  de  canon,  huict  cents  caques  de  poudre, 
grand  nombre  de  boulets  et  autres  munitions  que  le 
Roy  y  avoit  envoyez,  prétendant  y  faire  son  arsenail 
de  guerre  pour  entrer  l'esté  prochain  à  main  armée 
dans  le  pays  d'Artois,  mais  qu'ils  n'a  voient  pas  voulu 
recevoir  quelques  Suisses  que  Sa  Majesté  y  vouloit 
mettre  pour  un  temps  en  garnison ,  et  que  ce  refus 
faict  par  les  habitans  ouvroit  le  moyen  d'entrepren- 
dre sur  ceste  ville  pour  le  peu  d'ordre  que  l'on  y  fai- 
soit  à  la  garde,  à  cause  que  le  peuple  y  estoit  fort  haut 
à  la  main,  s'asseurant  sur  la  forteresse  de.  leurs  mu- 
railles, et  que  leur  ville  estoit  pucelte,  toutesfois 
qu'elle  se  pouvoit  Surprendre,  s'il  plaisoit  à  Son  Al- 
tezze  luy  faire  donner  cinq  mille  hommes  de  guerre, 
que  par  ceste  surprise  on  osteroît  aux  François,  non 

seulement  leurs  munitions  de  guerre,  avec  lesquelles 
ils  esperoient  endommager  les  provinces  obeyssantes 
au  roy  d'Espagne ,  mais  que  l'on  porteroit  la  guerre 
jusques  aux  portes  de  Paris. 

Le  cardinal  Albert,  ayant  fait  consulter  ce  dessein 
en  son  conseil,  de  peur  de  donner  ombrage  aux  Fran- 
çois  qu'il  eust  quelque  entreprise  sur  ceste  ville, 
renforça  seulement  ses  garnisons  voisines  de  la  fron* 
tiere,  et  fit  mutiner  celle  qui  estoit  dedans  Sainct 
Paul  pour  leur  payement,  pour  laquelle  renger  en  son 
devoir  plusieurs  troupes  s'y  acheminèrent;  mais  le 
lundy,  dixiesme  de  mars,  sur  le  soir,  elles  se  rendirent 
toutes  aux  environs  de  Dourlens,  au  nombre  de  cinq 
mille  hommes  de  pied  et  sept  cents  chevaux.  Por- 
tocarrero,  chef  de  l'entreprise,  les  fait  acheminer  le 
long  de  la  nuit  vers  Amiens,  oii  arrivé  et  ayant 
dresse  son  embuscade  dans  des  ruynes  proche  de  la 
ville,  surleshuict  heures  du  matin,  à  l'ouverture  de  la 
porte  de  Monstrecut ,  il  envoya  quarante  soldats  vestns 
en  paysans ,  portans  sur  leurs  testes  et  sur  leurs  espaules 
plusieurs  fardeaux  de  diverses  sortes  de  marchandises, 
et  ay ans  dessous  leurs  sequeniesl'escopette  et  la  dague. 
Us  arrivèrent  à  ceste  porte  là  par  divers  chemins ,  et 
cependant  que  l'on  les  interrogeoit  d'où  ils  venoient 
et  s'ils  n'avoient  point  veu  ou  ouy  dire  que  l'ennemy  te- 
noit  les  champs ,  tous  respondirent  que  non ,  et  comme 
gens  lassez  ils  se  reposoient  sur  leurs  fardeaux;  mais, 
^ussi-tost  qu'ils  virent  que  le  chariot,  que  quatre  sol- 
dats vestus  en  païsans  conduisoient,  approchoit  de  la 
porte,  un  d'entr'eux  qui  portoit  un  sac  de  noix,  faisant 
semblant  de  le  recharger  sur  sa  teste,  deslia  la  gueule 
du  sac  si  dextrement  qu'une  grande  quantité  de  noix 

tumberent  par  terre. -Ceux  qui  estoient  au  corps  de 
garde,  qui  estoient  d'ordinaire  pauvres  gens ,  s'amu- 
sèrent à  en  ramasser.  Cependant  le  chariot  estant  des-^ 
sous  la  grille,  un  des  soldats  qui  le  cotiduisoit  couppa 
les  traicts  des  chevaux  affin  que  par  ce  moyen  la 
grille  ne  peust  estre  abbaissée  plus  bas  que  de  la  hau- 
teur du  chariot;  au  mesme  instant  les  autres  se  )ette- 
rent  sur  le  corps  de  garde ,  duquel  ils  se  firent  mais- 
tres  et  de  ladite  porte  de  Monstrecut,  puis  aussi^ost 
donnèrent  le  signal  à  Portocarrero  et  à  l'embuscade, 
lesquels  s'advancerent  si  diligemment  qu'ils  entrèrent 
sans  .aucune  résistance  dans  ceste  grande  ville,  che- 
minans  en  foule,  tirant  droict  à  la  place.  En  moins  de 
demie  heure  ils  se  saisirent  de  toutes  les  forteresses , 
des  églises,  de  l'arsenal,  des  canons  et  de  toutes  les 
munitions.  La  plus-part  du  peuple,  lors  de  ceste  sur- 
prise, estoit  au  sermon;  et,  comme  il  vouloit  sortir 
entendant  le  timbre  du  beifroy  qui  sonnoit  l'alarme, 
ils  trouvèrent  que  les  portes  de  la  grande  église  es- 
toient saisies  par  les  Espagnols  et  Valons.  Ceux  qui 
estoient  dans  leurs  maisons,  les  voyans*  marcher  parles 
rues  avec  les  escharpes  rouges  en  bon  ordre  et  équi- 
page, avec  resolution  de  vaincre  ou  mourir,  Commen- 
cèrent à  penser  chacun  pour  soy,  et,  sans  songer  à 
aucune  résistance,  les  uns  se  retirèrent  en  leurs  mai- 
sons, serrans  leurs  boutiques,  les  autres  sortirent  hors 
la  ville  par  les  portes  qui  sont  du  costé  de  France. 
M.  le  comte  de  Sainct  Paul,  qui  commandoit,  non  seu- 
lement en  ceste  ville ,  mais  à  toute  la  Picardie  y  se  trouva 
dedans  lors  de  ceste  surprise ,  avec  sa  famille  seule- 
ment; mais,  voyant  le  peu  de  nesistaocé  des  habitans, 
il  trouva  moyen  d'en  sortir  et  de  se  sauver  à  Corbie. 

Du  commencement  les  Espagnols  commencèrent  à 
desarmer  tous  leshaibitanSf  prœterpaucos  sibiaddictos, 
disent  leurs  historiens ,  c'est  à  dire  excepté  leurs  trais- 
très  qui  leur  avoient  donné  Tadvis  comme  ils  dévoient 
faire  ceste  surprise.  La  plus-part  toutesfois  de  ceux  qui 
ne  s'estoient  voulu  remuer  et  exposer  leurS  vies  pour 
s'opposer  à  l'entrée  de  leur  ennemy  se  trouvèrent  de 
libres  prisonniers  :  leurs  excuses  de  dire,  «  nous  avons 
toujours  esté  de  la  ligue,  nous  en  sommes  encores, 
nous  sommes  catholiques,  nous  sommes  de  vostre 
party,  »  ne  servoit  de  payement  aux  surpreneurs,  qui 
exercèrent  envers  eux  peu  civilement  leur  victoire; 
car,  après  a  voir  butiné  leurs  commoditez ,  ils  les  rançon- 
nèrent tous,  tellement  que  ceux  qui  en  ont  escrit  di- 
sent que  la  proye  trouvée  en  ceste  ville  surpassoit 
l'estimation  que  l'on  en  sçauroit  faire,  d'autant  que 
c'est  le  lieu  où  arrivent  les  marchands  de  tous  endroicts, 
tant  de  la  France  que  des  Pays-Bas,  et  ce  pour  la  situa- 
tion de  la  ville  et  pour  l'opportunité  de  la  rivière  de 
Somme. 

Le  Roy,  qui  estoit  de  retour  de  Roiien  à  Paris  avec 
toute  sa  cour,  laquelle  s'y  estoit  entretenue  aux  es- 
bats  de  la  foire  Sainet  Germain  et  aux  jours  gras, 
tant  en  ballets  qu'en  diverses  autres  sortes  de  resjouys- 
sances  et  exercices,  receut  ceste  nouvelle  le  soir  de 
ceste  mesme  journée.  La  tristesse  fut  grande  parmy  les 
François  pour  la  perte  d'une  telle  place;  mais  Sa  Ma- 
jesté aussi-tost  monta  à  cheval,  suivy  de  la  noblesse  qui 
estoit  en  court,  et  alla  donner  l'ordre  requis  à  toutes 
les  places  proches  d'Amiens  espouvantées  d'une  telle 
surprise  ;  et,  ayant  résolu  de  recouvrer  ceste  place  par  la 
force,  il  manda  de  tous  costez  ses  troupes  pour  l'investir. 

Hernantello  d'autre  costé  escrivit  au  cardinal  Air 
bel  t  que  Amiens  désormais»  serviront  de  borne  au  pays 
d'Artois,  comme  elle  avoit  fait  jadis  du  temps  du  bon 
duc  Philippes  de  Bourgongne.  Le  cardinal  luy  manda 
et  l'exhorta  de  conserver  ceste  place  au  Roy  son  sei- 
gneur. Il  luy  envoya,  ainsi  que  plusieurs  ont  escrit. 
Tordre  de  la  Toison ,  l'asseurant  de  le  secourir  quand 
il  en  seroit  besoin,  et  le  loûoit  infiniment  de  ce  qu'il 
avoit  surpris  une  telle  place ,  à  laquelle  lettre  Hernan- 
tello luy  fit  responce  :  «  Quant  à  moy ,  je  ne  perdray 
jamais  courage,  et  suis  seur  que  le  monde  ne  m'ostera 
jamais  tant  d'honneur  comme  Vostre  Altesse  m'en  a 
donné;  je  mourray  avec  cela,  et  me  sara  un  assez  ho- 
norable tombeau.  » 

Toute  la  France  courut  incontinent  à  ce  siège  j  et 
Hernantello, ^our  se  mieux  deffendre,  fit  brusler  et 
ruyner  tout  ce  qu'il  put  aux  environs,  puis  donna 
ordre  avec  une  grande  diligence  à  tout  ce  qu'il  esti- 
moit  nécessaire  pour  conserver  sa  nouvelle  conqueste: 
il  envoya  beaucoup  de  butina  Arras  devant  que  d'estre 
assiégé  de  tous  costez. 

Pource  que  ce  siège  fut  de  six  mois  et  quelques 
jours,  nous  dirons  cy-après  comme  les  Espagnols  fu- 
rent contrains  de  rendre  la  place  aux  François,  et  ce- 
pendant nous  traicterons  plusieurs  choses  advenues  en 
plusieurs  endroicts  de  la  France  et  de  la  Flandre. 

Au  mesme  mois  de  mars  les  Espagnols  dressèrent 
une  entreprise  sur  Steenvic  au  pays  d'Overyssel.  Geste 
ville,  comme  nous  avons  dit,  avoit  esté  rendue  au 
prince  Maurice  l'an  1692,  près  avoir  enduré  vingt 
neuf  mil  soixante -douze  coups  de  canon;  mais,  le 
seiziesme  de  ce  mois,  les  Espagnols  la  voulurent  rer 

prendre  par  une  surprise,  dont  ils  furent  rudement 
repoulsez  avec  perte  de  plusieurs  des  leurs,  et  ne  rem- 
portèrent de  leur  entréprise  que  dix^sept  chariots,  tant 
de  morts  que  de  blessez. 

Au  comoiencement  du  mois  de  may ,  le  prince  Mau- 
rice voulut  tenter  l'entreprise  qu'il  avoit  sur  VeDloo 
au  pays  de  Gueldre,  où  il  se  rendit  avec  quelque  câva* 
lerie  et  infanterie.  L'exploict  .se  devoit  faire  avec  deux 
navires  à  l'ouverture  de  la  porte  de  la  ville  qui  donne 
sur  la  rivière  de  Meuse.  Le  premier  et  plu  s  petit  navire, 
auquel  estoient  les  conducteurs  de  ceste  entreprise  avec 
le  capitaine  Matthis  Helt  et  son  lieutenant,  fit  son  de- 
voir; cinquante  hommesqu'il  y  avoit  dedansse  saisirent 
à  heure  dite  du  quay  et  de  la  porte  ;  mais  comme  le 
grand  et  second  navire  ne  sceut  si  légèrement  monter 
à  cause  de  la  roideur  du  courant  de  Teau  de  la  rivière 
et  de  Tembarassement  des  navires  arrivés  devant  la 
ville,  ne  pouvant  aborder  avec  ses  gens  qui  estoient 
en  plus  grand  nombre,  les  bourgeois  eurent,  tandis 
que  les  premiers  gardoient  la  porte,  loisir  de  se  mettre 
en  armes  et  de  se  ruer  sur  le  capitaine  Matthis,  avec 
ce  que  les  basteliers  liégeois,  qui  estoient  sur  leurs  na- 
vires, tiroient  par  derrière  sur  luy  et  sur  ses  gens; 
tellement  que,  n'estant  point  seconde,  les  bourgeois 
regaignerent  la  porte  où  le  capitaine  Matthis  et  Schalk, 
capitaine  de  navire,  furent  tuez,  et  le  lieutenant  de 
Matthis,  blessé,  rapporté  sur  des  picques  par  quelques 
soldats  anglois;  ainsi  le  prince  faillit  son  entreprise. 

Bien  que  le  cardinal  Albert  eust  recogneu  qu'il  ne 
pouvoit  secourir  Amiens  s'il  ne  laissoit  aux  Pays-Bas 
les  places  proches  de  celles  du  prince  Maurice  et  deà 
Estatà  desgarnies  de  gens  de  guerre,  toutesfois  il  es- 

crivit  à  Portocarrero  qu'encore  que  Bruxelles  et  An- 
vers se  deussent  perdre,  et  tout  ce  que  le  roy  d'Espagne 
tenoit  ausdits  Pays-Bas,  qu'il  luy  donneroit  seco^urs. 

Le  prince  Maurice,  d'autre  part,  n'a ttendoit  pour  se 
mettre  aux  champs  que  de  voir  le  cardinal  s'ache- 
miner avec  son  armée  vers  la  France  :  de  cç  qui  en 
advint  nous  le  dirons  cy  après.  Mais  au  commence^ 
ment  d'avril  le  cardinal  soUicitoit  par  lettres  le  duc  de 
Mercœur  de  faire  la  guerre  en  Bretagne,  et  le  duc  de 
Savoye  en  Dauphiné,  affin  que,  les  forces  de  France 
divisées  en  trois  endroits ,  il  pust  plus  aysement  com- 
battre le  Roy  ou  l'empescher  de  reprendre  Amiens. 

Celuy  qui  portoit  les  lettres  en  chiffre  au  duc  de 
Mercœur  fut  pris  à  Saumur,  et  estoit  un  jeune  ad-* 
vocat  de  Beauvais,  lequel,  amené  à  Paris,  confessa  que 
c'estoit  un  autre  advocat  appelle  Charpentier  qui  les 
luy  avoit  baillées ,  et  qu'il  alloit  à  Nantes  et  à  Bruxelles 
porter  et  reporter  les  pacquets  d'Espagne.  Charpentier 
pris ,  et  convaincu  avec  le  porteur  d'estre  traistres  à 
leur  patrie,  furent  par  jugement  condamnez  à  la 
mort,  et  menez  du  grand  Chastelet  à  la  Grève  avec 
des  escriteaux  pendus  à  leur  col  ;  ils  y  furent  rompus 
vifs. 

En  ce  mesme  temps  quelques-uns  du  menu  peuple 
qui  avoient  esté  de  la  faction  des  Seize  dans  Paris,  au 
bruit  de  la  surprise  d'Amiens,  ayius  tousjours  du  vieil 
levain  de  leur  mutinerie,  s'assembltsrent  en  particu- 
lier; il  en  fut  trouvé  quelques-uns  à  la  rue  de  La  Hu^ 
chette  dans  une  taverne,  lesquels,  s'estans  mis  dans 
une  chambre  à  part,  après  avoir  devisé  des  affaires 
d'Est at,  selon  ce  qu'ils  en  pensoient,  comme  c'est  la 
coustume  de  telles  gens  du  menu  peuple,  et  dit  beau« 
4^.  a2 

coup  de  choses  en  la  louange  du  roy  d'Espagne  à  un 
qui  estoit  avec  eux,  lequel  se  feignoit  estre  au  duc 
d'Aumale,  et,  luy  ayant  nommé  ceux  qu'ils  pensoient 
par  les  quartiers  de  Paris  tenir  encor  leur  party,  ils  se 
mirent  en  table ,  et  beurent  à  tour  chacun  à  la  santé 
du  roy  d'Espagne ,  puis  ils  se  mirent  à  se  dire  les  uns 
aux  autres,  ^^iVe-ri'^/^ag'/ie/ Le  sieur  Rapin,  prevost 
de  laconnestablie,  qui  s'estoit  mis  dans  une  chambre 
1k  proche  avec  ses  archers,  se  saisit  d'eux;  cinq  des- 
quels furent  pendus  dez  le  lendemain  à  la  place  de 
I  Grève,  deux  autres  trois  jours  après  à  la  porte  de 
Paris,  et  quelques-uns  de  bannis.  Ces  exécutions  firent 
contenir  en  paix  ceux  qui  eussent  voulu  remuer,  telle- 
ment que  l'on  ne  fit  que  renforcer  les  gardes  aux 
portes  de  Paris. 

Quant  au  duc  de  Mercœur  il  s'estoit  advancé  de 
Nantes  à  Chasteaubriant  sur  les  frontières  de  la  Bre- 
tagne, du  costé  de  l'Anjou,  et  pensoit  faire  là  un  gros 
pour  entreprendre  sur  les  places  qui  y  tenoient  pour 
le  Roy.  La  cherté  et  disette  des  vivres  estoit  si  grande 
en  ce  pays  là  aux  mois  d'avril,  may  et  juin,  que  M.  le 
mareschal  de  Brissac,  qui  y  estoit  lieutenant  gê- 
nerai pour  le  Roy  audit  pays  et  en  son  armée,  fut  con- 
traint de  séparer  ses  troupes  et  les  mettre  en  plusieurs 
parroisses  barricadées  aux  environs  de  Rennes.  Le 
sieur  de  La  Tremblay e  estoit  logé  à  Messac  avec  les 
sieurs  de  La  Troche,  de  Tevy,  de  Courbe,  de  Beau- 
mont,  de  La  Pommeraye,  et  quelque  infanterie;  mais, 
adverty  par  ledit  sieur  mareschal  de  Brissac  que  le 
sieur  de  Sainct  Laurens,  lieutenant  dudit  duc  de  Mer- 
cœur,  estoit  party  de  Dinan,  d'où  il  estoit  gouverneur, 
avec  cent  bons  chevaux  et  cinq  cents  hommes  de  pied, 

pour  venir  se  rendre  auprès  dudit  duc  à  Chasteau- 
briant,  et  qu'il  estoit  logé  à  Maure,  sur  cest  advis  la 
Tremblay e  partit  de  Messac  le  19  juillet  sur  le  soir, 
et  arriva  le  20  à  quatre  heures  du  matin  à  Maure,  où , 
pensant  trouver  ledit  sieur  de  Sainct  Laurens  et  le 
charger  devant  qu'il  fust  deslogé ,  il  trouva  qu'il  estoit 
desjà  party,  et  qu'il  avoit  pris  le  chemin  du  bois  de  La 
Roche ,  mais  qu'il  estoit  encor  peu  esl oigne,  ayant  à 
dessein  de  gaigner  Messac  et  y  passer  la  rivière  de  Vi- 
laine. Sur  cest  advis  le  sieur  de  La  Tremblaye  com- 
mença à  le  suivre,  et,  sans  perdre  temps,  (it  cheminer, 
ses  troupes  au  mesme  ordre  qu'il  les  avoit  mises  pour 
attaquer  ledit  sieur  de  Sainct  Laurens  s'il  l'eust  trouvé 
dans  Maure.  II  fit  faire  telle  diligence  qu'à  trois  cens 
pas  de  là  il  apperceut  le  sieur  de  Tremereuc ,  frère  du 
sieur  de  Sainct  Laurens,  qui  avec  son  régiment  faisoit 
la  retraicte.  Aussi-tost  il  le  fît  attaquer;  mais  les  li'* 
gueurs  se  retirèrent  incontinent  à  leur  gros,  et  chemi- 
nèrent en  bon  ordre  plus  d'une  lieuë  et  demie;  ce  qu'ils 
ne  firent  toutesfois  sans  qu'il  n'en  demeurast  une  cin- 
quantaine par  les  chemins,  entre  lesquels  fut  le  capi- 
taine Hil.  Ainsi  poursuivis  et  pressez ,  ils  furent  con- 
traincts  de  tourner  teste,  et  se  mirent  dans  un  champ 
bien  fossoyé ,  assez  advantageux  pour  eux;  mais,  après 
qu'ils  y  eurent  rendu  quelque  peu  de  combat,  les 
royaux  leur  firent  une  si  rude  charge  qu'ils  se  mirent 
tous  à  la  fuitte.  Le  sieur  de  Sainct  Laurens  avec  sa  ca- 
valerie ayant  faict  quelque  temps  ferme,  se  sauva  vers 
Dinan ,  laissant  son  frère  de  Tremereuc  prisonnier  de 
La  Tremblaye,  cent  cinquante  soldats  morts  sur  la 
place  ;  et  le  reste  de  ses  gens  de  pied  pensant  se  sauver 
tombèrent  à  la  mercy  des  païsans,  qui  les  assommèrent 

aa. 

presque  tous.  Le  sieur  de  Sainct  Laurens,  retiré  à  Di- 
nan,  rassembla  peu  après  quelques  forces  des  garni- 
sons voisines.  Ayant  envoyé  deux  cents  cinquante 
hommes  loger  en  une  parroisse  nommée  Sainct  Syriac, 
proche  de  Sainct  Malo,  ils  s*y  barricadèrent  dans 
l'église  y  faisant  aux  environs  beaucoup  de  degasts, 
cou  pans  tous  les  bleds ,  lesquels  ils  faisoient  transporter 
à  Dinan  dans  des  chaloupes ,  pour  ce  que  ceste  par* 
roisse  est  sur  le  bord  de  la  rivière  qui  va  à  Dinan.  Ceux 
de  Sainct  Malo  envoyèrent  prier  ledit  sieur  de  La 
Tremblaye  de  les  assister  de  ses  troupes  pour  faire 
desnicher  les  ligueurs  de  Syriac.  Il  leur  promit  tout 
secours.  Ensemblement  ils  résolurent  qu'il  iroit  par 
terre  les  attaquer  avec  huict  cents  soldats  y  et  que  ceux 
de  Sainct  Malo  avec  deux  galères  armées  s'y  ren* 
droient  par  la  mer  ;  ce  qui  fut  exécuté. 

Les  galères  ayans  foudroyé  à  coups  de  canon  les 
barricades^  en  mesme  temps  ledit  sieur  de  La  Trem* 
blaye  les  attaqua  par  terre  ;  de  sorte  que  de.  deux  cents 
cinquante  il  ne  s'en  sauva  un  seul  qui  ne  fust  tué  ou 
pendu.  De  là  ledict  sieur  de  La  Tremblaye,  voulant 
poursuivre  sa  victoire,  alla  attaquer  Le  Plessis-Ber- 
trand,  qui  estoit  un  chasteau  où  les  ligueurs  Êiisoient 
leur  retraicte  quand  ils  alloient  faire  des  courses  en 
ces  quartiers  là;  mais,  en  faisant  les  aproches,  ledit 
sieur  de  La  Tremblaye,  n'ayant  son  casque  en  la  teste, 
fut  tué  d'une  balle  ramée.  Les  capitaines  qui  l'assis- 
toient,  ayans  eu  advis  sur  l'heure  que  le  sieur  de 
Sainct  Laurens ,  avec  tout  ce  qu'il  avoit  peu  amasser 
des  garnisons  de  la  ligue,   feisoit   un  gros  pour  les 
venir  attaquer,  levèrent  le  siège  pour  n'estre  pris  qu'à 
leur  advantage,  et,  en  s'en  allant,  rencontrèrent  le  ca- 

pitaine  Chasteau-gaillard  avec  sa  compagnie,  qui  se 
hastoit  d'aller  trouver  Sainct  Laurens,  laquelle  fut 
taillée  et  mise  en  pièces,  etluy  prins,  auquel  on  fit 
dire,  la  dague  sur  la  gorge,  où  estoit  le  rendez- vous 
dudit  sieur  de  Sainct  Laurens  :  ce  qu'il  fit.  Cela  estant 
sceu ,  les  royaux  luy  allèrent  dresser  une  ambuscade 
sur  le  chemin  par  où  il  devoit  passer.  Saint  Laurens 
ne  faillit  point  de  venir,  mais  il  se  trouva  plustost 
chargé  qu'il  n'eut  recognu  ceux  qui  le  chargeoient , 
et,  bien  monté ,  se  sauva  dans  Dinan,  laissant  sur  la 
place  trois  cents  des  siens  tuez  et  plusieurs  capitaines 
prisonniers ,  entre  lesquels  furent  les  capitaines  Thoulot 
et  son  frère,  Fontaine,  le  fils  de  Fomebon,  le  gouver- 
neur de  Lamballe  et  plusieurs  autres. 

Geste  perte  fut  estimée  la  plus  grande  que  les  li- 
gueurs eussent  encor  receu  en  ceste  province,  pour 
ce  qu'il  fut  tué  en  ce  dernier  exploict  plus  de  six  cents 
soldats.  Les  royaux,  sans  la  mort  dudit  sieur  de  La 
Tremblaye,  qu'ils  regrettèrent  foit,  eussent  eu  une 
victoire  entière.  Ces  deux  desfaictes  furent  cause  que 
M.  de  Mercœur  ne  fit  aucune  entreprise  cest  esté, 
sinon  que  les  garnisons  des  villes  qu'il  tenoit  endom- 
magèrent fort  le  plat-pays  par  leurs  courses;  et,  voyant 
la  reprise  d'Amiens,  il  accorda  une  suspension  d'ar- 
mes, ainsi  que  nous  dirons  cy  après,  à  la  fin  de 
laquelle  ceux  de  Dinan  furent  contraincts  de  se 
rendre  au  mareschal  de  Brissac.  Yoylà  ce  qui  se  passa 
en  la  Bretagne. 

Quant  à  la  Savoye  et  au  Dauphiné,  Sa  Majesté 
préjugeant  que  le  duc  de  Savoye  ne  faudroit  point, 
tandis  qu'il  le  verroit  empesché  en  la  reprise  d'Amiens , 
de  faire  fondre  ses  forces  en  Dauphiné  ou  en  Pro« 

vence ,  et  y  entreprendre  Ce  qu'il  pourrôit  ^  il  donna 
congé  sur  la  fin  du  mois  de  mars  au  sieur  Desdiguieres^ 
lequel 4'estoit  venu  trouver  à  rassemblée  de  Rôiien,  et 
le  fit  son  lieutenant  gênerai  en  l'armée  qu'il  luy  com- 
manda de  dresser  en  Dauphiné^  pour  avec  icelle  entrer 
dans  la  Savoye,  et  empescher  le  duc  dans  son  propre 
pays,  sans  qu'il  vinst  se  promener  en  France.  Voicy 
ce  qu'il  en  succéda. 

M.  Desdiguieres  partit  de  Grenoble,  siège  du  par- 
lement de  Dauphiné,  et  proche  de  la  Savoye,  au  com- 
mencement du  mois  de  juillet,  avec  une  petite  armée 
composée  de  quatre  à  cinq  mille  hommes  de  pied  et 
de  cinq  à  six  cents  chevaux,  et  s'achemina  vers  la 
Morienne,  pays  des  dépendances  et  appartenances 
du  duché  de  Savoye,  grand  chemin  de  Piedmont  et 
d'Italie.  Après  avoir,  nonsans  grand  travail,  surmonté 
les  difficultez  des  chemins  et  précipices  des  montagnes 
et  rochers,  en  fin  il  gaigna  le  dessus  de  la  montagne, 
où  il  trouva  un  corps  de  garde  de  cinq  cents  hommes 
barriquez  à  l'advantage,  lequel  fut  assailly  si  vifve- 
ment  et  si  furieusement,  que,  ne  pouvants  les  Sa- 
voyards soustenir  l'efFort  des  François,  ils  furent  con- 
traincts  de  quitter  la  place. 

Aussi-tost  l'armée  se  rendit  à  Sainct  Jean  de  Mo- 
rienne, principale  ville  dudit  pays,  et  en  mesme  temps 
se  saisit  de  toute  ladite  valée,  jusques  au  mont  Senis, 
et  donna  lâchasse  au  comte  de  Salines  qui  y  comman- 
doit  pour  le  duc  de  Savoye,  lequel,  après  avoir  quitté 
le  chasteau  Sainct  Michel  et  abandonné  quelques 
villages  près  de  là  où  il  s'estoit  barricadé,  et  ayant 
rendu  quelque  peu  de  combat,  se  retira,  par  le  mont 
Senis  en  Piedmont,  si  à  la  haste  que  la  plus-part  de 

ses  soldats  laissèrent  leurs  armes  par  les  chemins^ 
comme  aussi  quantité  de  munitions  de  guerre,  qui 
demeurèrent  à  la  dévotion  des  François.  Ainsi  le  sieur 
Desdiguieres  se  rendit  maistre  paisible  de  toute  la  Mo- 
rienne,  fortifia  Sainct  Jean  et  le  chasteau  Sainct  Mi- 
chel, et  se  saisit  de  tous  les  forts  qui  pouvoient  servir 
pour  la  seureté  dudit  pays. 

Peu  après,  le  duc  de  Savoy e  passa  deçà  les  monts 
par  le  val  d'Aoste,  avec  trois  mille  Italiens  et  bon 
nombre  de  cavalerie,  chemin  que  tint  Jules  César 
pour  empescher  le  passage  aux  Suisses,  et  se  rendit 
vers  Chambery  et  en  la  Tarantaise,  où  estoit  son 
armée  composée  de  six  mille  hommes  de  pied  et 
huict  cents  chevaux,  commandez  par  le  comte  Marti- 
nengues.  Nonobstant  ce ,  les  François  ne  laissèrent  de 
poursuivre  leur  pointe,  se  saisirent  d'AiguebeUe,  place 
fort  commode  pour  les  vivres  et  fourrages,,  et  qui  fer- 
moit  le  passage  de  Savoye  en  la  Morienne. 

Pour  rendre  les  chemins  plus  asseurez  de  Grenoble 
en  l'armée,  et  pour  avoir  les  commoditez  des  vivres 
et  munitions  de  guerre   qui  se  pouvoient  tirer  du 
Dauphiné,   M.  Desdiguieres  partit,  le  seiziesme  de 
juillet,  avec  bon  nombre  de  cavalerie  et  les  regimens 
d'Oriac  et  de  Fonte- cou  verte,  tant  pour  aller  à  La  Ro- 
chette,  bourg  et  chasteau,  où  il  arriva  ce  jour  mesme, 
que  pour  joindre  son  artillerie  et  les  sieurs  de  Crottés , 
de  Rival  et  de  Velouzes.  Sur  le  soir  il  fit  donner  au 
bourg  de  La  Rochette  qui  fut  aussi-tost  emporté,  et 
les  Savoyards  contraints  de  se  retirer  au  chasteau ,  qui 
le  lendemain,  à  la  veuë  du  canon,  se  rendirent  vies 
sauves  j  ceux  qui  en  sortirent  furent  conduits  ce  mesme 
jour  en  lieu  de  seuretd 

Le  20  de  juillet  Tarmée  Françoise  s'achemina  vers 
Cfaamôux,  et  en  chemin  se  saisit  du  chasteau  de  Yillars 
Sallety  maison  des  comtes  de  Mont-majour  :  elle  ar- 
riva k  Chamoux  sur  le  midy.  De  là^  la  cavalerie  print 
le  chemin  du  costé  de  Chamotisset,  tant  pour  investir 
ledit  Chamousset  que  pour  voir  la  contenance  des 
Savoyards  qui  estoient  logez  à  Miolans  et  à  Saînct 
Pierre  d' Albigni,  qui  est  vis  à  vis  dudit  Chamousset.  Là , 
M.  Desdiguieres  eut  advîs  que  le  duc  de  Savoye  fai- 
soit  un  fort  sur  l'Isère ,  de  l'autre  costé  de  la  rivière, 
pour  faciliter  et  asseurer  le  passage   d'icelle  à  son 
armée^  et  pour  prendre  logis  audit  Chamousset,  lieu 
fort  advantageux  pour  hiy,  et  qui  eust  grandement  in- 
commodé l'armée  royale  et  le  passage  de  Dauphiné 
à  icelle.  Ce  fort  avoit  esté  dressé  en  forme  triangu- 
laire sur  le  bort  delà  rivière,  et,  à  force  de  pionniers^ 
mis  en  defence  et  relevé  de  la  hauteur  d'une  picque 
en  une  nuit.  Le  sieur  Desdiguieres,  l'ayant  recogneu, 
mit  le  fait  en  délibération,  et,  suivant  l'advis  et  conclu* 
sion  du  conseil  qui  estoit  près  de  luy,  se  résolut  de 
l'attaquer  par  deux  costez ,  et  à  l'instant  fit  avancer 
deux  mille  harquebuziers  commandez  par  le  sieur 
de  Crequy,  avec  un  canon  duquel  furent  tirez  six  ou 
sept  coups;  et  tout  aussi  tost  l'infanterie ,  soustenuë  de 
la  cavalerie,  donna  dedans  si  vivement  et  si  furieuse- 
ment que  ledit  fort  fut  emporté,  quelque  résistance 
que  fit  don  Philippin,  frère  bastard  du  duc,  avec  six 
cens  soldats  et  plusieurs  gentils-hommeâ  qui  estoient 
dedans  ;  et  nonobstant  quatre  bastardes  logées  de  l'autre 
costé  de  la  rivière,  qui  tiroient  incessamment  du  long 
des  flancs  dudit  fort,  il  fut  forcé  par  la  pointe  où  le 
canon  avoit  fait  ouverture.  En  ceste  prinse,  le  duc  de 

Savoye  perdit  plus  de  quatre  cens  hommes,  que  tuez 
que  noyez,  et  plusieurs  gentils-hommes  de  sa  cour  à 
sa  veuë ,  luy  estant  avec  son  armée  de  Tautre  costé  de 
la  rivière.  Le  baron  de  Chauvirîeu ,  comtois ,  y  fut 
tué,  et  le  colonel  Just  fait  prisonnier.  La  nuit  suivante 
le  fort  fut  desmoli ,  et  le  chasteau  de  Chamousset  quant 
et  quant  rendu. 

Le  lendemain  l'armée  francoise  s'achemina  avec  le 
canon  à  Aiguebelle  pour  achever  le  siège  de  La  Tour 
de  Charbonnière,  place  forte  d'assiette,  et  qui  couvre 
Âiguebelle,  où  il  y  avoit  trois  compagnies;  laquelle 
se  rendit  après  quelques  volées  de  canon  par  compo- 
sition, y  ayant  esté  tué  le  chef  qui  commandoit  et 
deux  capitaines  au  premier  abord. 

Sans  perdre  temps  ladicte  armée  alla  assiéger  le 
chasteau  de  L'Esguille,  place  non  moins  forte  d'assiete 
que  de  fortification,  estant  posée  sus  la  croupe  d'une 
montagne  qui  rend  d'un  costé  l'avenue  inaccessible, 
et  de  l'autre  costé  avant  un  double  fossé  avec  un  rem- 
part  fort  espoix  entre  deux;  neantmoins,  après  y  avoir 
esté  tiré  deux  Cens  coups  de  canon,  la  place  fut  em- 
portée. Par  ceste  prinse  les  François  eurent  toute  la 
Morienne  et  tout  ce  qui  est  de  là  l'Isère,  depuis  le 
mont  Senis  jusques  à  Montmelian. 

Cependant  le  duc  de  Savoye,  estant  renforcé  de  deux 
mille  cinq  cens  Suisses ,  et  autant  de  Neapolitains  et 
Espagnols ,  se  vint  loger  autour  de  Mont-melian  ;  de* 
quoy  M.  Desdiguieres  averty,  et  ayant  eu  advis  que 
ledit  duc,  ainsi  fortifié,  faisoit  estât  de  le  venir  voir, 
pour  luy  accourcir  son  chemin,  fit  marcher  l'armée 
francoise  celle  part,  et  se  vint  loger  aux  Molettes,  à 
demy  lieue  francoise  du  susdit  Montmelian ,  la  rivière 

de  risere  entre  deux.  Peu  après,  le  duc  de  Savoye  fit 
passer  ladite  rivière  de  Flsere  à  son  armée   sus  un 
pont  de  batteaux  qu'il  avoit  fait  dresser  près  celuy  de 
Montmelian,  et  se  vint  loger  à  Sainct  Hélène,  qui  est 
vis  à  vis  des  Molettes,  Heux  un  peu  eslevez,  et  non 
distans  Tun  de  Tauti-e  plus  d'une  canonade,  un  grand 
pré  6t  un  petit  marais  entre  deux.  Ce  jour  se  passa  en 
escarmouches;  mais  le  lendemain  le  duc  de  Savoye 
fitparoistre  toute  son  armée,  qui  estoit  dequinze mille 
hommes  de  pied  et  quinze  cens  chevaux,  en  I^ataflle 
dans  un  grand  pré  au  devant  du  coustau  où  il  estoit 
logé;  et  le  sieur  Desdiguieres  en  fit  le  semblable  de  son 
costé.  L'escarmouche  s'attaqua  fort  chaude,  qui  dura 
cinq  heures,  oii  demeurèrent  de  ceux  du  duc  environ 
cinq  cens  que  morts  que  blessez,  et  de  ceux  du  Roy 
environ  quarante  de  morts  et  soixante  de  blessez  -,  et, 
n'eust  esté  un  fossé  qui  se  trouva  entre-deux,  de  lar- 
geur de  six  pieds,  fort  profond  et  plein  d'eau,  le  com- 
bat eust  esté  beaucoup  plus  gênerai  et  plus  grand. 
Voilà  ce  qui  se  passa  jusques  au  douziesme  d'aoust. 

Le  quatorziesme,  le  duc  de  Savoye  fit  couler^  dès  les 
huict  heures  du  matin,  trois  mille  harquebusiers  der- 
rière un  grand  bois  tout  près  des  retranchemens  de 
l'armée  françoise,  et  d'un  autre  costé  logea  ses  Suisses 
avec  un  autre  gros  d'infanterie  dans  un  pré,  pensant 
les  forcer.  Quand  tout  fut  ainsi  logé,  et  sa  cavalerie  où 
il  estoit  dans  un  vallon,  il  fit  tirer  sur  les  deux  heures 
un  coup  de  canon,  et  à  l'instant  de  tous  costez  s'atta- 
qua l'escarmouche  du  tout  grande,  laquelle  fut  bien 
receuë  ;  car  la  cavalerie  et  infanterie  françoise  s'estoit 
à  ce  bien  résolue  et  apprestée.  La  cavalerie  soustint 
tousjours  l'infanterie ,  sans  que  les  canonnades  en  fissent 

bransler  aucuns  pour  desloger,  combien  qu'elles  tiras- 
sent- incessamment.  A  cest  effort  le  duc  y  laissa  sur  la 
place  plus  de  douze  cens  hommes,  que  morts  que 
blessez.  C'estoit  une  entreprise  où  il  y  avoit  plus  de 
passion  et  d'animosité  que  de  conseil.  Il  fut  en  ceste 
escarmouche  tiré  plus  de  cinquante  mille  harque- 
buzades  :  on  ne  voyoit  que  morts  et  sang  par  la  cam- 
pagne ;  Fattaque  dura  cinq  heures. 

Outre  plus,  sur  les  six  heures  du  soir,  le  colonel 
Ambroise,  avec  cinq  cens  Espagnols  naturels,  tra- 
versa le  marais  pour  forcer  un  corps  de  garde  qui 
estoit  de  ce  costé  là  ;  mais  au  bruit  y  accoururent  les 
sieurs  de  La  Baume  et  du  Poiiet  avec  leurs  escadrons, 
qui  les  chargèrent  si  rudement  qu'ils  en  firent  demeu- 
rer cent  cinquante  sur  la  place ,  et  prirent  plusieurs 
prisonniers  ;  le  reste  se  sauva  sans  armes  par  les  marais. 

Le  samedy,  seiziesme  dudit  mois,  le  duc  de  Savoye 
quitta  le  champ  de  bataille  ,  et,  sur  l'aube  du  jour,  se 
relira  par  delà  la  rivière,  quitta  son  logis,  et  passa 
vers  Montmelian ,  et  de  là  s'en  alla  loger  aux  Barraux , 
à  l'entrée  de  la  valée  de  Grisvaudan ,  qui  va  respondre 
à  Grenoble.  Pendant  le  peu  de  séjour  que  firent  ces 
deux  armées  aux  Molettes  et  à  Saincte  Hélène  il  y 
eut  plusieurs  deffits,  mais  point  de  combat  gênerai. 
L'armée  du  duc  s' estant  logée  aux  Barraux,  celle  du 
Roy  vint  prendre  logis,  de  l'autre  costé  de  la  rivière , 
en  un  lieu  appelle  le  pont  Charra ,  à  demy  lieue  de 
celle  du  duc,  la  rivière  de  l'Isère  entre  deux. 

La  duchesse  de  Savoye  qui  estoit  à  Turin  avoit  en- 
voyé en  ce  mesme  temps  nombi^e  de  soldats^  tant  des 
garnisons  que  de  la  milice  de  Piedmont,  par  la  valée 
de  Pragelas,  pour  entrer  de  ce  costé  là  en  Briançon- 

nois,  et  fermer  le  passage  d'Eschilles  en  cas  qu^il  fust 
assiège;  mais  ces  troupes  furent  rencontrées  par  des 
troupes  françoises  qui  en  tuèrent  une  partie;  plu- 
sieurs furent  noyez,  et  partie  précipitez  dans  des  ro- 
chers; tellement  qu'il  s'y  perdit  bien  quatorze  cens 
hommes. 

Le  8  de  septembre,  les  seigneurs  de  La  Baume  et 
de  Sainct  Just,  par  le  commandement  de  M.  Desdi- 
guieres,  partirent,  après  minuit,  de  l'armée  avec  deux 
cens  maistres  et  cent  carrabins,  et  se  coulèrent  au 
long  de  risere  environ  demi  lieue,  où  ils  passèrent 
deux  heures  devant  le  jour  dedans  un  isle  qui  estoit  au 
milieu  de  la  rivière,  non  sans  grande  difficulté  et 
danger,  l'eau  leur  passant  jusques  par  dessus  les  selles 
des  chevaux,  et  là  se  mirent  en  embuscade.  Sur  l'aube 
du  jour  passèrent  à  leur  veuë  neuf  cornettes  de  la  ca- 
valerie savoyarde,  faisant  en  nombre  cinq  cens  maistres 
bien  couverts  en  deux  troupes  qui  alloient  à  la  guerre 
vers  Grenoble ,  commandées  par  dom  Sancho  de  Sa- 
lines, gênerai  de  la  cavalerie  légère  du  duc  en  Savoye. 
Geste  cavalerie  estoit  envoyée  par  le  duc  au  Dauphinë 
pour  faire  le  degast  aux  environs  de  Grenoble,  et  par 
ce  moyen  tascher  à  faire  retirer  M.  Desdiguieres  de 
la  Savoye  pour  aller  secourir  le  Dauphiné;  mais  les 
Savoyards  ayans  outrepassé  environ  demi  lieué',  ie 
sieur  de  La  Baume  sortit  de  son  embuscade,  et  tra- 
versa un  autre  bras  de  l'Isère  qu'il  falloit  encores  passer 
pour  aller  à  eux  où  l'eau  ne  venoit  que  jusques  aux 
selles  des  chevaux,  et  gaigna  la  pleine  à  la  veuë  du 
gros  de  l'armée  du  duc,  puis  enfila  après  Salines, 
lequel  une  petite  heure  après  il  rencontra  au  dessous 
de  La  Frette. 

La  Baume  avoit  dresse  ses  troupes  en  ceste  sorte: 
Ses  avant-coureurs  estoient  conduits  par  le  sieur  de 
Sainct  Just,  nepveu  de  M.  Desdiguieres,  qui  mar- 
choit  devant  avec  quarante  maistres  et  dix  carabins 
à  main  droite ^  autant  à  gauche;  il  estoît  suivy  du 
sieur  d'Aramond  avec  vingt  maistres ,  et  luy  estoit  à 
leur  queue  avec  quatre  vingts  maistres,  vingt  cara- 
bins à  main  droite,  et  autant  à  gauche.  Tout  aussi  tost 
qu'ils  furent  proches  de  Tennemy,  Sainct  Just  fut.  com- 
mandé de  charger  vivement  les  premières  troupes 
ausquelles  commandoit  Salines;  ce  qu'il  fit  braver 
ment,  et  à  Tinstant  il  fut  secondé  par  ledit  sieur  de 
La  Baume,  si  ferme,  qu'elles  furent  aussi  tost  des*- 
faites  ;  de  là  ils  chargèrent  l'autre  troupe  commandée 
par  dom  Evangeliste,  qui  ne  rendit  pas  tant  de  combat 
que  la  première.  Deux  cens  morts  demeurèrent  sur  la 
place,  qui  ne  furent  ny  fouillez  ny  desarmez,  car  le 
sieur  de  La  Baume  avoit  fait  commandement  de  ne 
descendre  de  cheval,  sur  peine  de  la  vie,  et  n'a  voient 
mené  aucuns  valets.  Ils  prirent  cent  prisonniers,  deux 
cens  chevaux  de  service  :  il  en  fut  tué  plusieurs  pour 
terrasser  les  maistres;  tous  les  che&  desdites  neuf 
compagnies  y  demeurèrent,  ou  morts  ou  prison- 
niers. Dom  Salines,  gênerai,  fut  &it  prisonnier,  comme 
aussi  dom  Parmenion,  dom  Jean  de  Sequano,  pre- 
mier capitaine  de  la  cavalerie,  le  seigneur  Evan- 
geliste, dom  Roario,  dom  Probio,  capitaines  de  la 
cavalerie.  Du  costé  des  François  il  n^  demeura  que 
six  hommes. 

Cependant  que  l'armée  du  duc  estoit  logée  à  Bar- 
raux,  auquel  lieu  il  Ëiisoit  faire  un  fort  à  bastillons 
pour  couvrir  son  pays,  l'armée  du  Roy  demeura  vis 

à  vis  à  Pontchara,  d'oCi  elle  partit  le  dernier  octobre, 
et  se  retira  aux  environs  de  Grenoble. 

Au  commencement  de  novembre  ledit  sieur  Desdi-r 
guieres  envoya  quatre  régiments  vers  Barselonnette, 
lesquels,  nonobstant  les  très-difficiles  chemins  qu'ils 
trouvèrent,  prindrent  AUost,  et  sur  la  fin  dudit  mois 
Sainct  Genys. 

Le  duc  de  Savoye  avoit  une  intelligence  grande  sur 
Romans,  où  estoit  lors  le  parlement  du  Dauphiné  à 
cause  de  la  contagion  qui  estoit  à  Grenoble;  mais 
ceste  trahison  fut  descouverte  et  fut  sans  efiect.  La 
saison  de  Thy ver  advancée  fut  cause  que  les  uns  et  les 
autres  se  retirèrent  en  leurs  garnisons  pour  se  re- 
fraischir  ez  pays  où  ils  estoient  les  plus  forts.  Le  doc 
se  retira  à  Chambery ,  et  le  sieur  de  Crequy  avec 
quelques  régiments  dans  la  Morienne.  Sur  la  fin  de 
ceste  année  le  comte  de  Carraval,  avec  douze  en- 
seignes de  gens  de  pied  et  deux  cornettes  de  cavalerie, 
fut  rencontré  à  Sainct  André  par  le  sieur  de  Crequy, 
par  luy  deffaict  et  pris  prisonnier,  et  ses  drappeaux  et 
cornettes  envoyées  au  Roy.  Voylà  ce  qui  s'est  passé 
de  plus  remarquable  en  ceste  année  entre  les  François 
et  Savoyards. 

Avant  que  de  retourner  au  siège  d'Amiens,  voyons 
quel  succez  eut  l'entreprise  que  fit  un  soldat  de  for- 
tune appelle  Le  Gaucher  sur  Ville-franche,  petite 
ville  frontière  de  Champagne.  Nous  avons  dit  cy 
dessus  que  ceste  petite  ville  avoit  esté  restituée  au  Roy 
par  le  duc  de  Lorraine  suyvant  leur  accord.  Le  sieur 
de  Trumelet  fut  mis  dedans  gouverneur,  sous  M.  de 
Nevers,  gouverneur  de  Champagne,  avec  trois  com- 
pagnies de  gens  de  pied  et  une  de  gens  d'armes.  Les 

Bourguignons  (Ton  appelle  ainsi  tous  les  subjets  du 
roy  d'Espagne  voisins  de  ceste  frontière,  mesmement 
ceux  du  duché  de  Luxembourg),  desirans  avoir  un 
pied  dans  la  province  de  Champagne  sur  laquelle  ils 
faisoient  des  courses  ordinaires,  jetterent  Tœil  sur 
Ville-Franche  comme  place  fort  propre  à  leur  pas- 
sage et  entrée  dans  ceste  province,  et  à  cest  effect  s'ad- 
dresserent  à   quelques  soldats  de  la  garnison,  avec 
promesses  de  les  faire  riches  à  jamais  s'ils  vouloient 
livrer  ceste  ville.  Ces  soldats  ne  les  rejetterent  pas  du 
premier  coup,  ains  les  entretinrent;  mais  ils  com- 
muniquèrent ce  secret  audit  sieur  de  Tremelet,  lequel, 
ayant  bien  pensé  à  cest  affaire  et  à  ce  qui  en  pouvoit 
reiissir  pendant  cest  important  siège  d'Amiens,  mesmes 
en  ayant  eu  advis  des  gouverneurs  des  places  voisines, 
se  résolut  de  commander  auxdits  soldats  de  passer 
outre,  et  entrer  plus  à  descouvert  en  paroles  avec 
ledit  capitaine  Gaucher,  qui  estoit  celuy  de  la  part  des 
Bourguignons  qui  les  recherchoit.  Suivant  ce  com- 
mandement, ces  soldats  parlent  au  Gaucher,  s'accor- 
dent avec  luy  du  temps,  heure  et  moyens  de  luy 
livrer  Ville-franche,  touchent  argent  selon  leur  com- 
position, avec  espérance  de  plus  :  jour  est  pris  pour 
l'exécution  au  troisiesme  du  mois  d'aoust ,  la  nuict  du 
dimanche  au  lundy.  Le  sieur  de  Tremelet,  embarqué 
en  ceste  entreprise  hazardeuse,  rechercha  prudem- 
ment et  secrettement  tous  les  gouverneurs  des  places 
voisines  pour  luy  prester  leurs  hommes  et  moyens 
•nécessaires,  non  seulement  pour  sa  conservation,  mais 
pour  repousser  et  deffaire  les  ennemis.  Les  sieurs 
comte  de  Grandpré,  Rumesnil  et  d'Estivaux,  gouver- 
'  neurs  de  Mouzon,  Maubeft  et  Sedan,  luy  accordèrent 

sa  demande  :  qui  presta  sa  personne^  qui  ses  hommes 
et  moyens.  Ledit  sieur  de  Rumesnil  print  chai*ge  de 
conduire  les  troupes  ramassées  des  garnisons;  et  à 
poinct  et  jour  nommé  s'approcha  à  Sedan,  et  en  partit 
sur  le  soir  du  dimanche  troisiesme  aoust,  et  tira  i 
Ville-franche ,  jettant  dedans  la  ville  des  gens  de  pied 
jusques  au  nombre  requis  par  le  sieur  de  Tremelet, 
et  qu'il  jugeoit  nécessaire.  Avec  le  surplus  des  gens  de 
pied  et  la  cavalerie^  il  s'embusqua  à  demie  lieuë  de 
Ville-franche ,  là  où  d'autre  costé  tiroit  Gaucher  et 
ses  troupes  pour  exécuter  son  entreprise.  Le  signal 
devoit  estre  au  Gaucher,  pour  entrer  après  les  pre- 
miers des  siens,  un  coup  de  canon,  et  à  M.  de  Ru- 
mesnil aussi  un  coup  de  canon  pour  sortir  de  son 
ambuscade.  L'heure  venue,  chacun  se  prépara  et  em- 
ploya, Gaucher  à  faire  descendre  de  cheval  toutes  ses 
troupes  à  un  demy  quart  de  lieuë  de  Ville-franche, 
et  les  conduire  jusques  dans  le  fossé,  et  par  l'adresse 
desdits  soldats  dans  la  ville;  le  sieur  de  Rumesnil  à 
donner  à  propos  par  derrière  en  mesme  temps  que  le 
jeu  se  commenceroit  en  la  ville.  Ce  qui  fut  dit  fut 
faict.  Le  signal  donné,  on  vient  aux  prises,  les  plus 
advancez  dans  la  ville  et  au  fossé  furent  tous  mis  au  fil 
de  l'espée,  ou  fricassez  par  les  instrumensà  feu,  ou 
noyez  dans  le  fossé.  Gaucher,  qui  se  liastoit  pour  suivre 
ceux  qui  estoient  entrez  dans  la  ville ,  fut  tout  estonné 
que  luy  et  les  siens  fussent  chargez  à  dos  par  le  sieur 
de  Rumesnil;  et,  n'eust  esté  qu'on  luy  menoit  son 
cheval  en  main  après  luy,  il  y  fust  aussi  demeuré; 
mais  il  le  gaigna  et  se  sauva  à  la  fuite.  Il  laissa  trois 
cents  des  siens  morts  sur  la  place  et  six  vingts  prison- 
niers. Tous  les  chefs  et  capitaines,  fors  ledict  Gau- 

cher,  y  demeurèrent  :  tous  leurs  chevaux  furent  prins 
par  ledit  sieur  de  Rumesnil  ;  et  de  cinq  à  six  cents 
hommes  qui  estoient  là,  venus  avec  ledict  Gaucher,  il 
ne  s'en  sauva  pas  cinquante  à  la  faveur  de  la  nuict, 
Voyons  tout  d'une  suitte  ce  qui  se  passa  au  siège  d'A- 
miens. 

Le  Boy ,  ayant  fait  le  mareschal  de  Biron  son  lieu- 
tenant en  ce  siège ,  alla  luy-mesme  revisiter  toutes  les 
places  frontières;  et  cependant  que  de  tous  les  en- 
droits de  la  France  on  s'acheminoit  pour  faire  des^ 
mordre  à  l'Espagnol  ceste  place ,  Hernantello,  qui  y 
avoit  dedans  plus  de  quatre  mille  hommes  de  guerre, 
faisoit  faire  force  sorties.  Le  dixseptiesme  juillet  il  en 
fit  faire  une  de  cinq  cents  hommes,  la  moitié  menez 
par  le  capitaine  Durant  d'un  costé,  et  par  un  autre 
endroict  François  de  Larco  menoit  l'autre  moitié.  Us 
donnèrent  de  telle  furie  qu'ils  entrèrent  plus  de  deux 
mil  pas  dedans  les  tranchées  des  François,  tuans  à 
chasque  redoute  tout  ce  qu'ils  rencontrèrent.  Le  sieur 
de  Montigny,  maistre  de  camp,  y  fut  tué,  et  les  sieurs 
de  Flessan  et  FouqueroUe,  avec  plusieurs  autres.  Sur 
ceste  alarme  nouveau  renfort  estant  venu ,  les  Fran^i" 
cois  contraignirent  les  Espagnols  de  se  retirer  en  la 
ville ,  ce  qu'ils  firent  à  la  faveur  de  leur  canon  et  de 
la  cavalerie  que  fit  sortir  Hernantello,  non  toutesfois 
sans  en  avoir  laissé  plusieurs  morts  sur  la  place,  et 
entr'autres  un  des  M  endosse.  En  la  lettre  qn'Hernan- 
tello  en  escrivit  au  cardinal  Albert,  il  luy  manda  : 

ce  Je  puis  asseurer  Vostre  Altesse  que  ce  fut  la  plus 
honorable  sortie  que  j*aye  jamais  veuë  depuis  que  je 
suis  soldat.  Il  en  est  mort  cinq  cens  de  la  part  de  l'en-» 
43.  ^3 

nemy^  et  entre  iceux  des  maistres  de  camp  et  des  per* 
sonnes  de  plus  grande  qualité ,  beaucoup  de  noblesse 
et  grand  nombre  de  blessez  :  le  canon  joua  de  nostre 
part  de  telle  sorte  qu'il  endommagea  grandement  les 
ennemis  avec  peu  de  perte  de  nostre  costé  :  toutes- 
fois  je  la  ressens  beaucoup  pour  estre  forcé  de  bazar- 
der tant  de  bons  soldats;  et  c'est  grand  dommage  que 
nous  perdions  un  soldat ,  n'ayant  pas  defiaict  toute 
ceste  armée;  L'ennemy  a  si  grand  peur  ^  qu'aussi  tost 
que  nous  baissons  le  pont  de  la  ville  pour  quelque 
chose  que  ce  soit,  il  quitte  incontinent  les  trenchées, 
ou  se  met  en  grande  garde.  Avec  tout  cela  il  s'ap- 
proche en  telle  diligence  que  avec  des  pierres  nous 
nous  pouvons  faire  mal  les  uns  aux  autres;  et  sans 
doute,  quand  ceste  lettre  arrivera  en  vos  mains,  l'en- 
nemy sera  logé  sur  le  fossé;  et,  encores  que  nous  ne 
perdions  pas  courage ,  cela  nous  donnera  bien  de  la 
peine;  car  nous  avons  affaire  à  toute  la  France,  aux 
yeux  et  à  la  veue  de  son  prince;  et,  si  nous  ne  crai- 
gnions un  mauvais  succez,  ce  seroit  plustost  témérité 
que  valeur.  Considérez  qu'en  ce  fait  ici  il  s'agit  de  la 
seureté  de  tout  ce  roy^îume ,  de  la  couronne  et  sceptre 
d'un  roy,  et,  qui  plus  est,  de  l'authorité  de  nostre 
maistre  et  de  Vostre  Altesse,  et,  après  tout  cela,  que 
ce  ne  sera  pas  peu  de  perdre  ceste  infanterie  et  caval- 
lerie  qui  est  icy.  C'est  ce  qui  doit  donner  à  Vostre  Al- 
tesse mille  gloires  :  mesmes,  à  ceste  heure  que  nous 
avons  nostre  espérance  sur  la  venue  de  Vostre  Altesse, 
et  que  nous  sommes  persuadez  que  vous  avez  escrit 
qu'encore  que  Bruxelles  et  Anvers  se  perdent  et  tout 
ce  que  Sa  Majesté  tient  en  Flandres,  si  faut  il  neant- 
moins  secourir  ceste  place,  comme  je  l'ay  fait  enten- 

dre.  Hastez  vous  donc,  et  ne  donnez  occasion  de  perdre 
courage  y  maintenant  que  nous  commençons  à  des- 
couvrir qu'il  y  a  des  volontez  lasches,  lesquelles  s'as- 
seureront  s'ils  ont  advis  de  vostre  venue.  Quant  à 
moy,  je  ne  perdray  jamais  courage,  et  suis  seur  que 
le  monde  ne  m'ostera  jamais  tant  d'honneur  comme 
Vostre  Altesse  m'en  a  donné.  Je  mourray  avec  cela,  et 
me  sera  un  assez  honorable  tombeau  :  ce  qui  arrivera 
sans  faute,  puis  que  mes  ennemis  font  estât  de  ne  m'a- 
voir  jamais  qu'à  force  de  canon.  Je  ne  trouve  point 
moyen  de  bailler  des  aisles  à  Vostre  Altesse.  Dieu  vueille 
que  ces  tiedes  conseils  ne  nous  apportent  de  grands 
mal-heurs.  La  peste  est  forte,  lés  morts  ne  ressuscitent 
point,  les  blessez  en  occupent  d'autres  qui  les  secou- 
rent, la  place  est  grande,  les  provisions  et  munitions 
moindres  qu'on  ne  s'imagine.  Il  nous  manquera  beau* 
coup  de  choses  tout  d'un  coup,  et  de  ce  coup  là  beau* 
coup  se  ressentiront.  » 

Le  Boy  ayant  fait  mener  quarante  cinq  pièces  de 
canon  devant  Amiens,  il  estonna  tellement  les  as- 
siégez par  une  continuelle  batterie,  qu'Hernantello 
fut  contrainct  d'escrire  encor  audit  caixiinal  Albert. 

«  Il  est  temps  maintenant  que  nous  cessions  d'es- 
crire, car  je  travaille  avec  les  soldats  et  bourgeois 
au  ravelin,  auquel,  en  peu  de  jours,  j'attens  la  conti- 
nuation de  la  batterie  de  l'ennemy  par  trois  costez. 
Nos  deffenses  sont  bien  visitées  de  son  artillerie;  la 
nostre  ne  peut  jouer  qu'avec  grande  difficulté;  elle  est 
offencée  de  la  leur,  encores  que  l'entrée  en  soit  cou- 
verte, comme  j'escrivis  à  Vostre  Altesse.  L'ennemy  tient 

23. 

desjà  un  ravelin  de  gazons  auquel  il  nous  a  assaillis 
avec  toute  la  France  :  il  leur  en  a  cousté  plus  de  cent 
de  leurs  pliis  braves.  Il  nous  demeura  entre  les  morts 
et  les  blessez,  et  ils  nous  le  firent  quitter  deux  jours 
après,  et  nous  en  chassèrent  a^vec  la  sappe  et  la  miné. 
Us  donnèrent  le  feu  à  une  mine  qui  n^offensa  per* 
sonne,  el  aussi  ils  nous  demeurèrent  redevables;  car 
quelques  Simons  Magus  (0  volèrent  la  hauteur  de 
six  picques  en  une  autre  mine.  Vous  me  mandez  que 
)e  vous  donne  avis  de  ce  qui  importe.  Je  ne  vous  veux 
dire  tout  ce  que  vous  desirez  par  vosdites  lettres  du 
sixiesme  d'aoust.  Les  discours  humains  sont  Êiillis. 
Nostre  espérance  est  en  Dieu  et  en  la  pressée  venue 
deVostre  Altesse  pour  donner  bataille  ou  la  recevoir. 
Je  le  dis  afin  que  Tobeyssance  ne  perde  son  mérite  en 
moy.  Les  trenchées  de  Fennemy  sont  extraordinaires 
et  fort  profondes,  avec  des  portes  et  rédoutes >  pont 
ne  perdre  pas  un  soldat  s'il  les  veut  garder.  Quant 
aux  sorties,  )e  n'en  puis  plus  faire,  parce  que  je  perds 
des  soldats,  et  vous  asseure  qu'à  l'occasion  de  la  peste, 
des  blesseures  et  autres  infirmitez,  il  ne  m'est  pas  de- 
meuré plus  de  deux  mille  hommes  avec  la  cavalerie, 
et  si  nous  avions  ceux  que  nous  avons  perdus,  ils  nous 
feroient  besoin.  La  diversité,  des  nations  eust  apporté 
changement  si  je  n'y  eusse  remédié  par  l'expérience 
que  j'ay.  Je  ne  dis  rien  des  autres  volontez  et  inten- 
tions, pour  ne  vous  dire  beaucoup  de  choses  que  je 
pourrois.  L'ennemy,  suivant  ce  que  je  vous  ay  mandé, 
n'a  pas  plus  de  neuf  ou  dix  mil  hommes   jusques  à 

(')  Quelques  Simons  Magus,  Allasiou  à  Simon  le  magicien  qui  se 
yantoitde  pouvoir  s^élever  dans  les  nues.  Cet  imposteur  vivoit  du  temps 
de  Néron. 

ceste  heure.  Nous  leur  en  avons  tué  ou  blessé  plus 
de  deux  mille ,  et  le  reste  est  réservé  pour  les  troupes 
de  Vostre  Altesse,  car  ils  jugent  et  estiment  que  vous 
amènerez  de  grandes  forces.  Au  lieu  des  morts  et 
blessez  il  est  entré  quatre  cens  hommes ,  de  manière 
que  le  nombre  n*a  point  excédé.  Il  y  a  deux  mois 
qu'ils  attendent  tous  les  jours  le  duc  de  Mayenne,  de 
Bouillon  et  d'Espernon;  et  nous  attendons  que  les 
causes  secondes  opèrent.  A  quoy  je  me  conforme, 
encores  que  les  soldats  croyent  par  artifice ,  et  par 
espérances  que  je  leur  donne  chacun  jour,  avec  des 
lettres  et  advis  que  leur  ay  supposé  de  Vostre  Altesse 
que  je  feins  estre  en  chemin  il  y  a  un  mois.  Dieu  a 
appelle  à  soy  Buiton  au  bout  de  deux  jours  qu'il  fut 
frappé  d'un  coup  de  canon.  J'ay  beaucoup  de  ])lessez. 
Nous  sommes  fort  pressez  de  ce  siège.  La  diligence  et 
sollicitude  du  docteur  Lucas  Lopez  a  pourveu  à  ce 
que  nous  eussions  des  médecines;  mais  elles  sont  mau- 
vaises et  vieilles,  et  au  lieu  de  guérir  elles  tuent.  Dieu 
veuille  remédier  à  tout.  C'est  icy  le  duplicata  de  ma 
lettre  du  douziesme.  Dieu  veuille  garder  la  serenis- 
sime  personne  de  Vostre  Altesse  avecques  santé  et  ac- 
croissemens  de  royaumes,  comme  nous  autres  ses  ser- 
viteurs desirons,  et  la  chrestfenté  a  besoin. 

«  Je  ne  sçay  où  il  sera  possible  que  Vostre  Altesse 
loge ,  si  elle  ne  vient  dedans  le  moisd'aoust  avec  ses  for- 
ces. Par  lepontduquel  Vostre  Altesse  m'advisa,qui  est 
celui  de  Long- Pré,  elle  ne  doit  venir  en  aucune  sorte, 
pource  que  l'on  se  fortifie  tous  les  jours,  et  outre  cela, 
pour  y  venir,  il  y  a  d'autres  rivières  à  passer.  L'on  ne 
fait  pas  si  bonne  garde  entre  Gorbie  et  ceste  ville.  C'est 
le  passage  le  plus  seur  et  où  Vostre  Altesse  aura  grand 

advantage,  et  pour  estre  les  quartiers  plus  foibles  par 
\ky.  et  le  pont  n'estre  aucunement  fortifié.  Il  est  à  une 
lieue  d*icy  et  s'appelle  Cavion,  sans  boue  qui  empes- 
che  le  passage^  toutesfois  il  n'y  a  point  de  gué,  et 
partant  il  est  besoin  de  pont  ou  de  pieux;  et  ne  seroit 
hors  de  propos  que  Y ostre  Altesse  en  fist  apporter,  afin 
que ,  s'il  survenoit  un  inconvénient  qu'elle  ne  se  peust 
servir  du  pont ,  elle  se  serviroit  des  pieux  pour  faire 
la  rétenue  de  l'eau.  J'en  ay  desjà  faict  provision  secret- 
tement  pour  avoir  esté  adverty  d'aucuns  vieux  habitans 
d'Amyens  qu'autre-fois  cela  s'est  fait,  et  lors  les  ponts 
furent  en  danger  de  se  rompre  ;  et  de  le  faire  mainte- 
nant il  y  auroit  plus  de  danger  que  de  les  attendre  à 
Amyens  avec  les  portes  ouvertes.  Au  temps  de  l'assaut 
j'esprouveray  ce  chemin  pour  mettre  quelque  eau  de- 
dans le  fossé.  Quant  à  noyer  les  quartiers ,  il  faudroit 
un  autre  déluge  comme  celuy  qui  noya  le  monde.  Et 
d'avantage  ils  tiennent  une  tranchée  derrière  leurs 
quartiers  qui  tient  depuis  un  pont  jusques  à  celuy  de 
Cavion,  qui  est  celle  qui  me  semble  que  Vostre  Al- 
tesse doit  prendre,  puis  que  par  icelle  elle  évite  la 
tranchée  et  tous  les  inconveniens  qui  peuvent  rendre 
vostre  entrée  difficile ,  et  par  où  et  avec  plus  de  faci- 
lité je  puis  tendre  la  main  à  l'armée.  J'ay  respondu 
par  ce  que  dessus  à  la  lettre  de  Vostre  Altesse.  Ce  que 
luy  puis  dire,  c'est  qu'elle  voile  s'il  est  possible  :  elle  en 
fera  ce  qui  luy  plaira  ;  l'asseurant  qu'avec  grande  brief- 
veté  elle  nous  perdra  tous  et  ceste  ville ,  et  la  plus  glo- 
rieuse occasion  que  prince  ait  eue  de  long  temps,  et 
que  moy  et  ceux  qui  sont  icy  accomplirons  avec  une 
mort  honorable ,  tant  envers  Dieu  qu'envers  Sa  Ma- 
jesté et  Vostre  Altesse.  Seulement  ce  regi-et  m'accom- 

pagnera  jusques  au  dernier  souspir^  si  l'on  veut  dire 
que  je  vous  aye  hastë  sans  grande  et  suffisante  occasion.. 
Dieu  conserve  ceste  place ,  comme  il  l'adonnée  par 
miracle,  et  le  fera,  » 

Voylà  Testât  auquel  estoient  réduits  les  assiégez. 
Le  Roy  au  contraire  recevoit  tous  les  jours  de  nou- 
velles troupes  de  diverses  provinces.  11  donna  charge 
à  M.  de  Mayenne  de  recognoistre  tous  les  endroicts  de 
la  rivière  où  il  y  avoit  quelque  lieu  par  où  le  cardir 
nal  y  qu'il  avoit  eu  advis  assembler  une  grande  armée  ^ 
eust  peu  passer  pour  donner  secours  aux  assiégez  du 
costé  de  France  ;  car  du  costé  de  l'Artois  il  luy  estoit 
impossible.  Il  fit  faire  provision  defarines,  de  peur  que 
l'Espagnol  ne  se  saisist  de  la  rivière  ^  et  que  par  ce 
moyen  les  munitions  ne  pussent  estre  amenées  en  son 
armée;  bref,  on  ouvroit  les  yeux  à  toutes  occurrences. 

Le  cardinal  d' Austriche ,  estant  arrivé  à  Douay  en 
intention  de  venir  droit  au  siège  d'Amiens  pour  desga- 
ger ou  secourir  les  assiégez ,  comme  il  le  faisoit  pu- 
blier par  tout,  résolut,  avant  que  de  s'approcher  plus 
près,  d'envoyer  recognoistre  le  chemin  qu'il  avoit  à 
tenir  et  le  logis  qu'il  pouvoit  prendre  plus  proche  de 
ladite  ville ,  et  en  donna  la  charge  aux  sieurs  Contre- 
ras, commissaire  gênerai,  qui  conduisoit  la  troupe , 
dom  Gaston  Spinola  et  Tassedo,  mareschaux  de  camp 
de  son  armée,  dom  Ambroise  Landriano,  lieutenant 
gênerai  de  la  cavallerie,  dom  Joan  de  Bracamont,  le 
colonnelLa  Bourlotte,  Nicolas  Baste,  et  autres  des  prin- 
cipaux seigneurs  et  chefs  de  ladite  armée ,  lesquels , 
pour  donner  moins  d'alarme  de  leur  voyage,,  ne  prin- 
drent  de  leur  armée  que  trois,  ou  quatre  cents  des 

meilleurs  chevaux,  comme  s'ils  eussent  voulu  venir 
à  Dourlans  seulement,  et  neantmoins  donnèrent  or- 
dre qu'audit  Dourlans  se  trouvassent,  avec  la  garnison 
de  la  cavalerie  qui  y  est,  celles  de  Hesdin  et  de  Ba- 
paume ,  et  qu'elles  se  trouvassent  prestes  quand  ils  y 
passeroient  3  pouvans  faire  ensemble  lesdites  garnie 
sons  de  cinq  à  six  cents  chevaux  :  ce  qui  fut  fort  bien 
exécuté.  Et  estans  arrivez  lesdits  mareschaux  de  camp 
àùdii  Dourlans  le  jeùdy,  18  d'aoust,  sur  les  six  heures 
du  soir,  ayant  repeu  à  La  Haye  seulement  sans  entrer 
dans  la  ville,  partirent  à  la  poincte  de  lanuict  avec 
les  susdites  garnisons,  pouvans  faire  tous  ensemble  de 
neuf  cents  à  mille  chevaux  ;  et ,  ayans  cheminé  toute 
la  nuict,  arrivèrent  à  l'aube  du  jour  au  dessous  du  vil" 
lage  de  Quirieu  qui  est  strr  le  bord  d'un  ruisseau  et 
à  deux  lieues  du  quartier  du  Boy,  et  commencèrent 
à  recognoistre  ledit  logis.  Ils  furent  premièrement 
descouverts  par  une  troupe  de  chevaux  légers  et  ca- 
rabins revenans  d'une  embuscade  qu'ils  avoient  dres- 
sée, lesquels  en  portèrent  les  premiers  advis  à  Sa  Ma- 
jesté sur  les  six  heures  du  matin.  Tout  aussi-tost, 
encores  qu'il  n'y  eust  gueres  qu'il  se  fust  mis  au  lit , 
parce  qu'il  àvoit  esté  durant  une  partie  de  la  nuict 
debout  à  cause  de  deux  alarmes  qui  furent  données, 
il  monta  à  cheval ,  et,  estant  pour  le  commencement 
fort  peu  accompagné,  n'ayant  auprès  deluy  que  M. le 
grand  escuyer  et  quelques  autres  de  sa  noblesse,  s'en 
alla  droit  au  lieu  où  les^ennemis  avoient  esté  recog- 
nusj^et,  passant  par  le  logis  des  carabins,  les  fit  monter 
à  cheval  et  quelques-uns  des  chevaux  légers.  Gest  ad- 
vis luy  ayant  encores  esté  confirmé  sur  le  chemin ,  il 
manda  h  M.  le  connestable  qu'il  fist  ferme  au  quar- 

lier  pour  pourvoir  à  ce  qui  y  pourroit  survenir ,  et 
au  mareschal  de  Biron  qu  il  le  vinst  trouver.  Il  manda 
aussi  au  sieur  de  Montigny  qu'il  luy  amenast  quelque 
troupe  de  la  cavalerie  légère  ^  estimant  plustostpour 
lors  recognoistre  jusques  où  les  ennemis  estoient  ve- 
nus  et  les  lieux  qu'ils  avoient  recognus ,  que  non  pas 
qu'ils  eussent  attendu  si  tard  à  se  retirer  :  toutesfois  il 
se  trouva  qu'ils  avoient  esté  plus  paresseux  qu'il  ne 
leur  convenoit  ^  estans  si  près  d'une  armée  si  esveillée 
qu'estoit  lors  celle  des  François;  car  le  Boy  n'eut  pas 
cheminé  plus  d'une  lieue  et  demie  qu'il  les  apperceut^ 
ce  qui  le  fit  advancer  encores  d'avantage;  et  estant  ar- 
rivé audit  lieu  de  Quirien  y  y  arriva  aussi-tost  le  ma- 
reschal de  Biron ,  qui  y  estoit  accouru  sur  un  courtaut. 
Et  lors  avec  luy  et  les  autres  seigneurs  et  capitaines  qui 
s'y  trouvèrent  y  Sa  Majesté  résolut  incontinent  de  se 
mettre  à  leur  suitte  avec  environ  cent  cinquante  cara- 
bins et  quelques  deux  cents  chevaux  »  tant  de  ladite 
cavalerie  légère  que  des  princes  y  seigneurs  et  de  la 
noblesse  de  sa  suitte ,  et  les  courut  à  toute  bride  jus- 
ques à  Encre  y  à  sept  lieues  de  son  quartier,  où,  y 
ayant  là  un  ruisseau  à  passer,  les  carabins  les  y  attra- 
pèrent, et,  se  sentans  soustenus  du  Boy,  les  chargèrent 
courageusement  ;  dont  les  Espagnols  prindrent  telle 
espouvante ,  que  ,  voyans  Sa  Majesté  si  près  d'eux, 
qu'ils  recogneurent  fort  bien,  ils  commencèrent  à  se 
rompre  et  prendre  la  fuitte  de  divers  costez  ;  et  lors 
<:eux  qui  estoient  demeurez  pour  la  retraicte,  et  qui 
n'estoient  pas  des  mieux  montez,  firent  bon  marché  de 
leur  vie,  qui  demeura  à  la  discrétion  desdits  carabins. 
Le  Boy  ne  laissa  de  poursuivre  le  reste,  et  ayans 
mis  devant  soy  ledit  sieur  mareschal  de  Biron  et  ledit 

sieur  de  Montigny  avec  la  moitié  de  la  troupe  qu'il 
avoit,  retenant  l'autre  auprès  de  luy,  ils  les  coururent 
jusques  à  une  lieuë  de  Bapaume  y  diminuans  tousjours 
leur  nombre  par  les  chemins ,  et  ne  les  laissèrent  qu'ils 
ne  fussent  à  la  veuë  de  leur  retraicte.  Sa  Majesté  en 
rapporta  deux  de  leurs  cornettes ,  et  en  ceste  desroute 
il  leur  rendit  inutiles  cinq  cents  chevaux ,  tant  prison- 
niers que  morts  3  car  ce  fut  par  les  paysans  que  le  plus 
grand  meurtre  fut  fait  de  ceux  qui  se  retirèrent  dans 
les  bois.  Ceste  cavalcade  fut  de  vingt  lieues ,  et  n'en 
retourna  le  Roy  qu'il  ne  fust  une  heure  nuict.  Les 
François  firent  dez  le  soir  sçavoir  ceste  nouvelle  aux 
assiégez  par  la  resjouyssance  générale  qui  en  fut  faicte 
en  l'armée,  à  quoy  il  se  recogneut  bien  qu'ils  n'y  pre« 
noient  nul  plaisir. 

Le  Roy  faisant  coàtinuër  sa  batterie,  Hernantello 
fut  tué  sur  un  ravelin  le  troisiesme  jour  de  septembre. 
Après  ceste  mort,  le  marquis  de  Monténégro  fut  re- 
cogneu  des  assiégez  pour  leur  chef  et  gouverneur. 

Deux  jours  après,  M.  de  Sainct  Luc,  gouverneur  de 
Brouage  et  grand-maistre  de  l'artillerie  de  France,  fut 
tué  dans  les  trenchées  d'un  coup  qui  fut  tiré  de  la  ville* 

Le  cardinal  Albert  ayant  assemblé  quatre  mille  che- 
vaux et  quinze  mille  hommes  de  pied,  bien  que  l'on 
luy  eust  faict  recognoistre  que  s'il  sortoit  des  Pays- 
Bas,  que  le  prince  Maurice  ne  faudroit  pas  d'entre- 
prendre sur  quelque  place  en  son  absence,  il  ne  laissa 
de  partir  d'Arras  :  arrivé  à  Dourlans  avec  toutes  ses 
forces ,  dix-huict  canons  et  six  cents  chariots  enchais- 
nez  pour  servir  de  barricade  et  de  closture  à  son  camp, 
il  publioit  qu'il  feroit  lever  le  siège  d'Amiens ,  et  qu'il 
presenteroit  bataille  au  Roy  s'il  Tosoit  attendre. 

Le  i5  de  septembre,  sur  les  deux  heures  après 
midy,  contre  l'opinion  de  la  plus-part  des  François, 
ledit  cardinal  parut  en  bataille  à  la  veuë  de  Long-Pré . 
où  le  Roy  estoit  logé.  Tout  ce  que  le  Roy  put  faire  fut 
de  faire  marcher  promptement  toutes  ses  troupes  au 
champ  de  bataille  qu'il  avoit  pris  sur  le  haut  de  Long- 
Pré,  un  quart  de  lieue  arrière  la  fermeture  de  son 
camp  retranché  pour  se  garantir  des  canonnades, 
tant  des  assiégez  que  de  l'armée  du  cardinal.  Il 
fit  aussi  venir  le  canon  ;  et  cependant  il  laissa  au- 
près de  la  ville  pour  la  garde  des  tranchées  trois  mil 
hommes. 

Le  cardinal  approchoit  tous  jours,  et  venoit  avec  un 
fort  bel  ordre,  de  sorte  que  les  Espagnols  estans  à  trois 
cents  pas  de  Long-Pré,  on  pensoit  qu'ils  le  dcussent 
emporter  d'emblée;  mais  la  diligence  du  Roy,  et  Tor- 
dre qu'il  mit  en  un  moment,  les  arresta  tout  court; 
car  le  canon  des  François  fit  un  merveilleux  dommage, 
et  effraya  tellement  l'armée  du  cardinal,  que  dès  l'heure 
il  fit  sonner  la  retraicte ,  et  se  logea  à  un  quart  de  lieuë 
de  là,  au  quartier  où  estoient  logez  les  chevaux  légers 
du  Roy,  qui  estoit  le  long  de  la  rivière,  au  village  de 
Sainct  Sauveur.  Il  se  fit  de  fort  belles  escarmouches,  et 
le  canon  joiia  long  temps  d'un  costé  et  d'autre.  M.  Four- 
nier,  lieutenant  de  la  compagnie  de  César  Monsieur,  y 
fut  tué,  et  quelques  gentils-hommes  blessez.  Toute  la 
nuict  se  passa  avec  beaucoup  d'allarmes,  et  toute  l'ar* 
mée  françoise  demeura  au  champ  de  bataille.  Le  Roy 
fit  jetter  à  l'instant  deux  mille  hommes  dans  Long-Pré, 
où  on  se  retrancha. 

Sa  Majesté,  voyant  le  cardinal  logé  au  bord  de  l'eau, 
fit  passer  delà  la  rivière  trois  canons,  et  sur  le  tard  en 

fit  tirer  quelques  coups  sur  son  armée,  de  façon  qu'il 
ne  sçavoit  oh  bien  loger. 

Il  avoit  aussi  laisse  par  delà  l'eau ,  du  costé  de 
France^  les  sieurs  de  Montigny ,  de  Vie,  de  la  Noue  et 
d'Escluseaux,  avec  trois  mille  hommes  de  pied  et  quatre 
cents  chevaux,  ayant  eu  quelque  advis  que  l'intention 
dudict  cardinal  n'estoit  que  de  faire  couler  du  secours 
dedans  Amiens  de  ce  costé  là  :  ce  qui  estoit  la  vérité; 
car,  dez  le  lendemain  matin,  il  fit  dresser,  à  la  faveur 
de  son  canon  et  de  son  armée,  un  pont  artificiel  sur  la 
Somme,  sur  lequel  il  commença  à  faire  passer  deux 
mille  cinq  cents  hommes,  parmy  lesquels  il  y  en  avoit 
huict  cents ,  que  capitaines  qu'appoinctez ,  et  tous  en- 
semble se  dévoient  aller  jetter  teste  baissée  dedans  la 
ville;  mais,  ayansesté  descouverts  par  lesdits  François 
qui  estoient  de  là  l'eau ,  ils  furent  si  bien  attaquez 
qu'ils  furent  contraints  de  repasser  promptement  et  en 
desordre  au  gros  de  leur  armée,  laissans  plusieurs  des 
leurs  morts  sur  la  place, et  plusieurs  noyez, sans  avoir 
loisir  de  reprendre  leur  pont  qu'ils  abandonnèrent  aux 
François. 

Aussi-tost  que  le  cardinal  vid  que  ce  dessein  ne  luy 
avoit  reiissi,  au  lieu  de  tourner  teste  vers  la  ville,  ou 
vers  le  Roy  qui  l'attendoit  avec  son  armée  en  bataille 
rengée,  il  commença  à  se  retirer  et  changer  de  loge- 
ment, ne  jettant  que  l'espaule  droicte  de  son  armée 
sur  l'advenue  des  François,  qu'il  fit  garnir  d'un  grand 
nombre  de  ses  chariots  en chesnez,  faisant  advancer, 
comme  en  croissant,  sa  cavalerie,  tant  à  droicte  qu'à 
gauche,  et  l'infanterie  rengée  par  escadrons  départis 
en  trois ,  cheminans  en  advant-garde ,  bataille  et  ar* 
riere-garde,  avec  pièces  de  canon  à  la  teste  de  chacun 

gros.  En  ceste  forme  le  cardinal  tira  sur  le  haut  de  la 
montagne  de  Vignacourt. 

Le  Roy,  qui  void  la  retraicte  de  son  ennemy,  le  suit, 
avec  quatre  mille  chevaux  et  douze  mille  hommes  de 
pied,  plus  de  deux  grandes  lieues,  et  le  recogneut  de 
si  prez,  accompagné  de  six  ou  sept,  favorisé  de  quel- 
ques carabins,  qu'il  put  juger  de  leur  nombre,  forme 
et  contenance.  Ce  fut  ce  qui  le  fit  resouldre  de  donner 
bataille  si  le  cardinal  y  vouloit  entendre  :  oiais  ce 
n'estoit  pas  son  intention,  car,  après  que  les  deux 
armées  eurent  esté  vis  à  vis  Tune  de  Tautre  cinq  heures 
en  bataille,  et  faict  beaucoup  de  petites  charges,  le 
canon  des  François  endommageant  fort  les  Espagnols, 
le  cardinal  fit  passer  le  bagage  et  son  infanterie  par 
delà  la  montagne,  et  les  fit  mettre  en  sauveté  exempts 
de  la  charge  pour  ce  jour,  sa  cavalerie  faisant  ferme, 
tant  sur  le  haut  de  la  montagne  que  vers  Flacelle  là 
oCi  ils  faisoient  mine  de  venir  à  la  charge  ;  mais  aussi- 
tost  advancez ,  aussi-tost  ils  se  retirèrent.  L'on  n'avoit 
point  veu  de  long  temps  deux  grandes  et  puissantes 
armées  demeurer  si  long  temps  et  si  |)rès  Tune  de 
l'autre  sans  se  battre.  Le  Roy  avoit  envie  d'aller  atta- 
quer le  cardinal  sur  le  haut  de  Vignacourt^  et  ceux 
qui  estoient  de  son  opinion  disoient  que,  bien  que  les 
Espagnols  se  retirassent  en  bel  ordre,  toutesfois  qu'à 
leur  contenance  qu'ils  estoient  estonnez.  Le  conseil 
que  le  Roy  avoit  près  de  luy  luy  dit  qu'il  ne  failloit 
rien  hazarder  ,  que  ce  luy  estoit  une  grande  gloire 
d'avoir  chassé  honteusement  ledit  cardinal  et  un  si 
grand  nombre  d'ennemis,  en  tenant  une  ville  assiégée, 
et  l'avoir  suivy  avec  le  canon  à  trois  lieues  de  la  ville  ; 
que  par  ceste  retraicte  Amiens  ne  pouvoit  fuyr  de  re- 

tomber  sous  son  obéissance.  Le  Boy  creut  cest  advis, 
et  y  laissant  le  cardinal  se  retirer  à  Dourlens,  il  retourna 
à  son  siège  devant  Amiens. 

Les  assiégez ,  qui  avoient  Veu  le  cardinal  avec  son 
armëe  estre  à  demie  lieue  d^eux  pour  les  secourir, 
firent  une  infinité  de  feux  la  nuict  d'entre  le  quinze  et 
seiziesme  septembre ,  et  tirèrent  force  canonnades  ; 
mais  y  Tayans  veu  reculer ,  et  sceu  qu'il  s'estoit  retiré 
vers  Dourlens,  que  son  armée  se  desbandoit,  et  qu'il 
estoit  sans  espoir  de  les  pouvoir  secourir,  ils  changè- 
rent de  langage,  et  demandèrent  à  parlementer  pour 
avoir  une  composition  honnorable,  sans  attendre  à  l'ex- 
trémité où  ils  pouvoient  estre  forcez.  Le  Roy,  qui 
sçavoit  qu'ils  n'avoient  faute  de  vivres  et  munitions, 
et  qu'ils  estoient  encor  deux  mille  hommes  de  guerre, 
leur  accorda  le  19  septembre  les  articles  suyvans: 

I.  Premièrement  Sa  Majesté  accorde  qu'il  ne  sera 
touché  à  la  sépulture  d'Hernantello  Portocarrero  et 
des  autres  capitaines  enterrez  aux  églises  de  ladite 
ville,  ny  à  leurs  epitaphes  et  trophées,  pourveu  qu'il 
n'y  ait  rien  qui  soit  contre  la  dignité  de  la  France ,  et 
qu'il  leur  sera  permis  d'en  retirer  leurs  corps  quand 
bon  leur  semblera. 

IL  Que  tous  les  gens  de  guerre,  de  quelque  nation 
qu'ils  soient,  estans  en  ladite  ville,  sortiront  avec  leurs 
armes,  la  mesche  allumée,  les  estendars  arborez,  et 
tambours  battans,  avec  leurs  chevaux  et  bagage,  et 
tout  ce  qu'ils  pourront  emporter  qui  leur  appartient, 
tant  sur  leurs  personnes  que  sur  leurs  chevaux  et 
chariots. 

III.  Qu'il  sera  baillé  des  charrettes  pour  emporter  les 

Llessez  et  malades  jusques  à  la  ville  de  Dourlans  ou  de 
Bapaume^  avec  bonne  et  seure  escorte ,  lesquelles  char- 
rettes avec  leurs  chevaux  ils  renvoyèrent  en  toute 
seureté;  et,  pour  le  regard  des  malades  et  blessez  qui 
ne  pourront  estre  transportez,  demeureront  en  ladite 
ville,  oii  ils  seront  pensez  et  traictez  jusques  à  ce  qu  ils 
soient  guéris,  et  lors  leur  sera  permis  se  retirer  en 
toute  seureté. 

IV.  Tous  ceux  de  ladite  ville  et  autres  estans  en 
icelle,  de  quelque  qualité  qu'ils  soient,  qui  voudront 
sortir  avec  eux ,  le  pourront  faire  librement  et  em- 
porter avec  eux  les  biens  qui  leur  appartiennent^  sans 
que  personne  leur  puisse  rien  demander;  et  sera  per- 
mis aux  autres  qui  y  voudront  demeurer  de  le  faire 
en  toute  seureté,  et  de  jouyr  de  leurs  biens  comme  ils 
faisoient  devant  la  prinse  d'icelle,  renouvellans  le  ser- 
ment de  fidélité  à  Sa  Majesté. 

V.  Seront  deschargez  du  payement  des  drogues, 
medicamens  et  autres  choses  par  eux  prinses  pour 
penser  et  traicter  leurs  malades  et  blessez,  et  particu- 
lièrement de  douze  mille  livres  de  balles  d'arquebuzes. 

VI.  Les  subjects  et  serviteurs  du  Roy ,  estans  pri- 
sonniers dans  ladite  ville  ^  seront  mis  en  liberté  sans 
payer  rançon  ;  le  semblable  sera  fait  pour  ceux  de  la- 
dite ville  qui  seront  prisonniers  en  l'armée  de  Sa 
Majesté,  et  autres  qui  ont  esté  pris  y  voulans  entrer. 

VII.  Sa  Majesté  accorde  que  trois  d'entre  eux  pour- 
ront aller  trouver  leur  gênerai,  accompagnez  de  dix 
chevaux,  pour  l'advertir  de  la  présente  capitulation; 
que  pour  ce  faire  il  sera  faite  une  cessation  d'armes 
pour  six  jours  qui  escherront  jeudy  au  matin;  à  la 
charge  que,  s'ils  ne  sont  secourus  dedans  ledit  temps 

de  deux  mil  hommes  qui  entrent  dedans  ladite  ville, 
ils  sortiront  d'icelle ,  et  la  rendront  à  Sa  Majesté,  aux 
conditions  susdites,  ledit  jour  de  jeudi  au  matin,  sans 
qu'il  soit  besoin  faire  autre  traicté  et  accord. 

YIII.  Les  marquis  de  Monténégro,  capitaines  et 
gens  de  guerre  estans  en  ladite  ville,  ne  pourront,  du-> 
rant  ledit  temps  de  ladite  cessation  d'armes,  favoriser 
Tarmée  qui  entreprendra  de  venir  à  leur  secours,  de- 
meurans  les  tranchées  garnies  de  la  garde  ordinaire, 
laquelle  aussi  ne  pourra  rien  entreprendre  contre  eux. 

IX.  Ils  bailleront  à  Sa  Majesté ,  pour  la  seureté  et 
observation  des  présents  accords,  quatre  ostages  capi-» 
taines,  à  sçavoir  deux  Espagnols,  Tun  de  cavallerie, 
et  l'autre  d'infanterie,  un  Italien  et  un  Walon,  et 
pourra  Sa  Majesté  envoyer  et  tenir  en  ladite  ville,  du- 
rant ladite  cessation  d'armes,  une  ou  deux  personnes, 
telles  que  bon  luy  semblera,  pour  prendre  garde  s'ils 

•  fortifieront  ou  repareront  en  icelle,  et  si  le  secours  qui 
y  entrera  sera  de  deux  mille  hommes. 

X.  Leur  sera  baillé  escorte  et  seureté  jusques  en  la^ 
dite  ville  de  Dourlanâ,  et  la  foy  de  Sa  Majesté,  en  cas 
qu'ils  n'y  ti'euvent  leur  armée,  qu'il  ne  sera  rien  at- 
tenté contre  eux  jusque  à  Arras. 

Le  25  septembre,  sur  les  six  heures  du  matin,  le 
Boy  ordonna  que  son  armée  fust  mise  toute  en  bataille^ 
ce  qui  fut  fait  en  quatre  heures.  Et  sur  les  dix  heures 
Sa  Majesté  commanda  à  M.  le  connestable,  au  mares- 
chal  de  Biron,  au  duc  de  Monbason  et  au  sieur  de 
Yicq,  d'aller  à  Amiens  à  la  porte  de  Beau  vais,  là  oili  il 
avoit  desjà  fait  marcher  deux  mille  soldats,  et  par  la« 
quelle  devoit  sortir  la  garnison  espagnole  3  lesquels 

s^estans  présentez  à  ladite  porte,  fut  incontinent  ab- 
baissé  le  pont^  où  se  présenta  le  marquis  de  Monténé- 
gro, qui  commandoit  dans  ladite  ville  depuis  la  mort 
de  Hernantello,  monté  sur  un  beau  cheval  et  très-bien 
en  couche,  tout  seul,  avec  l'escarpin,  un  bâton  à  la 
main;  et,  après  rentresaluëment  fait  d'une  part  et 
d'autre ,  iceux  seigneurs  mirent  le  marquis  de  Monté- 
négro entre  eux,  et  fut  conduit,  environ  demy  lieue 
loing  de  la  ville,  où  est  oit  Sa  Majesté,  en  une  grande 
plaine,  accompagné  de  sa  cornette  blanche,  avec  en- 
viron dix-sept  cens  chevaux  et  cinq  cens  Suisses.  Le 
marquis  de  Monténégro  avoit  à  sa  suitte  environ  cent 
trente  chevaux  et  autant  d'harquebusiers  à  pied  tous 
choisis,  qu'il  menoit  pour  la  garde  de  sa  personne. 
Après  eux  venoient  environ  mille  femmes  de  petite 
qualité,  entre  lesquelles  il  y  en  pou  voit  avoir  environ 
quatre  cens  de  la  ville  qui  suivoient  volontairement. 
Après  suivoient  cent  soixante  chariots ,  la  plus  part 
couverts  detoile,  et  chargésde  toutes  sortes  debagages, 
et  sur  iceux  environ  trois  cens,  que  hommes  que  femmes, 
malades,  ou  de  peste,  ou  de  blessure.  En  après  mar- 
choient  environ  quatorze  cens  harquebuziers  et  six 
cens  corcelets  bien  en  couche.  Et  pour  la  fin  suivoient 
dix  compagnies  de  cayallerie,  à  sçavoir,  six  de  gen- 
darmes lanciers,  et  quatre  d'harquebuziers  à  cheval, 
qui  pouvoient  en  tout  faire  le  nombre  de  cinq  cens 
chevaux  :  toutes  lesquelles  forces  passèrent  au  milieu 
de  l'armée  françoise.  Et  lors  que  le  marquis  de  Mon- 
ténégro fut  proche  de  Sa  Majesté,  il  mit  pied  à  terre, 
comme  aussi  fit  M.  le  mareschal    de  Biron  qui  le 
présenta  au  Roy,  et  le  marquis  luy  baisa  la  botte.  Le 
Boy  estoit  monté  sur  un  beau  coursier  moreau ,  ri- 
43.  24 

chement  harnaché  et  couvert  d'une  selle  en  broderie 
à  fond  de  couleur  incarnadine^  habillé  très  richement^ 
avec  un  baston  royal  à  la  main, environné  des  princes 
de  Conty,  de  Mont-pensier,  de  Nevers,  de  INemours, 
Joinville ,  et  des  mareschaux  de  France ,  et   autres 
grands  seigneurs  en  bon  nombre.  Ledit  marquis  luy 
dit  quelques  paroles.  Sa  Majesté  l'embrassa  et  receut 
fort  humainement,  avec  une  majesté  royale,    et  luy 
donna  congé  ;  lequel  prins  il  remonta  à  cheval ,  et  fut 
accompagné,  du  commandement  du  Roy,  par  M.  le 
connestable  environ  deux  lieues.  Tous  les  capitaines 
espagnols  et  autres,  tant  de  cheval  que    de    pied, 
passans  devant  le  Roy,  mirent  pied  à  terre,  et  luy  bai- 
sèrent la^otte  avec  une  grande  humilité  et  révérence  ; 
ausquels  Sa  Majesté  usoit  de  paroles  pleines  de  cour- 
toisie. Geste  feste  dura  jusques  à  deux  heures  après 
midy,  que  Sa  Majesté  alla  disner,  et  sur  les  quatre 
heures  du  soir  s'en  alla  à  Amyens  ,  accompagné  de 
mille  gentils-hommes  à  cheval  :  et  alla  droit  descen- 
dre à  la  grande  église  Nostre  Dame,  où  fut  chanté  le 
Te  Deum  par  sa  musique  et  gens  de  sa  chapelle,  avec 
un  merveilleux  contentement  et  allégresse  de  tous  les 
assistans  ,  l'église  remplie  de  toutes  sortes  de  gens. 
Après  que  le  Te  Deum  fut  chanté,  tous  crièrent  vive 
le  Roy.  Cela  faict,  le  Roy  sortit  de  la  ville,  qui  hi 
enviroa  sur  les  six  heures,  et  fit  faire  monstre  à  toute 
son  infanterie,  qui  estoit  environ  de  dix-huict  mille 
hommes  de  pied,  y  compris  environ  deux  mille  An- 
glois  et  mil  Suisses.  Ce  jour  Sa  Majesté  avoit  plus  de 
douze  mille  hommes  à  cheval ,  entre  lesquels  il  y  en 
avoit  plus  de  cinq  mille  gentils-hommes.  Après  que 
les  Espagnols  furent  sortis,  il  ne  demeura  pas  dedans 

la  ville  d'AmieDs  plus  de  huict  cens  personnes  des  ha- 
bitansy  entre  lesquels  il  y  avoit  quelque  peu  de  peste. 
Le  Boy  mit  dans  la  ville  vingt  compagnies  de  gens 
de  pied  et  trois  de  cheval  en  garnison,  et  pour  gou- 
verneur M.  de  Vicq. 

Les  beaux  esprits  firent  plusieurs  vers  sur  ceste  re- 
prise d'Amiens;  entr'autres  les  suivans  furent  trouvez 
d'une  belle  invention. 


Je  ne  sçay  qui  des  deux  est  le  plus  admirable, 
D^avoir  pris  ou  repris  un  Amiens  si  fort  : 
l^is  je  sçay  qui  des  deux  est  le  plus  honorable. 
De  ravoir  pris  par  fraude  ou  repris  par  effort. 

II. 

On  chante  en  mille  façons 
Une  si  belle  entreprise; 
Mais  de  toutes  ces  chansons 
he  bon  est  en  la  reprise. 

III. 

Hemantel  fut  heureux,  en  si  belle  entreprise, 
De  surprendre  Amiens,  sans  forée,  en  un  instant  : 
Plus  heareux  d^estre  mort  ains  qu'elle  fnst  reprise. 
Pour  ne  mourir  après  de  honte  en  la  quittant. 

Voicy  le  dialogue  qui  fut  fait  sur  le  tombeau  de  ce 
capitaine  Hernantello  Portocarrero. 

LA    TERRE. 

Cesse  Fœuvre,  maçon,  il  ne  faut  que  tu  tailles 
Ce  marbre  pour  dresser  im  sepulchre  à  ce  corps , 
Car  je  le  veux  vomir  du  fonds  de  mes  entrailles , 
Et  le  rendre  aux  vivaàs  pour  se  venger  des  morts. 
Responds  moy,  je  te  prie  :  seroit  il  raisonnable 

24* 

Que  luy,  qui  vint  troubler  ma  paix  et  mon  repos, 
Reposasty  honoré  d^un  tombeau  vénérable, 
Dans  mon  sacré  giron  fait  butin  de  ses  os  ? 
Non ,  cela  ne  peut  estre ,  ainsi  qu'en  ceste  vie 
L'Espagnol  ne  se  peut  accorder  au  François  j 
Comme  on  ne  void  entr'eux  aucune  sympathie , 
Un  tel  corps  espagnol  garder  je  ne  sçaurois. 


l'esprit   D'HEAlfAlfTELLO. 


Cruelle,  ose-tu  bien  murmurer  ceste  injure, 
Te  forçant  de  priver  mon  corps  de  cest  honneur  ? 
Fretends-tu  violer  le  droict  de  sépulture , 
Pour-ce  que  tu  n'es  plus  serve  de  mon  bon-heur  ? 
T'ay-je  pas  justement  par  les  armes  acquise  ? 
Ay-je  pas  mis  ton  col  soubs  le  joug  de  ma  loy, 
Je  suis  mort,  ouy  vainqueur,  dans  la  place  conquise: 
Youdrois-tu  donc  nier  de  n^estre  encor  à  moy  ? 
Trespas  advantureux,  6  mort  bien  fortunée, 
A  qui  ma  vive  gloire  a  desjà  survescu , 
Yous  accomplistes  bien  l'heur  de  ma  destinée, 
En  me  rendant  ainsi  plus  vainqueur  que  vaincu  ! 

LA    TERRE. 

La  mort  eut  bien  pouvoir,  Esprit,  de  te  distraire 
De  ton  corps  qui  mourut  pour  sa  témérité  ; 
Mais  à  ton  arrogance  elle  n'a  peu  soubstraire 
Ce  qui  ne  te  peut  faire  aymer  la  vérité. 
Confesse  toy  vaincu,  c'est  au  plus  fort  la  gloire  j 
Et  te  souvienne  aussi  que  celuy  n'est  vainqueur 
De  qui  la  mort  aux  siens  faict  perdre  la  victoire , 
Et  qu'on  ne  peut  pas  vaincre  en  n'ayant  plus  de  cœur. 
Mon  grand  Roy  t'a  vaincu  :  t'eust-il  peu  prendre  envie 
De  mourir  plus  heureux  qu'estre  vaincu  par  luy  ? 
Tu  as  eu  plus  d'honneur  en  finissant  ta  vie , 
Yaincu  d'un  si  grand  roy  qu'estre  vainqueur  d'autruy. 

l'esprit. 

Puisque  Mars  et  Belone ,  et  la  Fortune  mesme , 
Souffrent  d'estre  icy  bas  commandez  pdr  ton  Roy, 

Je  me  contraincts  comme  eux,  pleiu  d^un  regret  extrême , 
De  souffrir  que  son  bras  triumphe  aussi  de  moy. 
Mais ,  comme  estant  forcé  ,  je  souffre  à  leur  exemple , 
Terre ,  souffre  à  la  mienne ,  et  permets  que  mes  os , 
Dans  le  centre  voulté  d'une  tombe  bien  ample , 
Jouyssent  en  ce  lieu  d'uri  éternel  repos. 
Et  que  mon  effigie  en  porphire  eslevée, 
Tenant  dans  sa  grand' dextre  Amiens  peint  en  or^ 
Monstre  de  Pautre  main ,  en  ta  langue  gravée , 
Sa  prinse,  Tan,  le  jour,  et  mon  beau  nom  encor. 
Pour  à  l'aage  futur  monstrer  que  mon  audace 
Fit  pénétrer  l'Espagne  en  France  bien  avant , 
Et  que  pour  mon  grand  Roy  ceste  guerrière  place 
A  nul  autre  qu'à  moy  ne  fut  auparavant. 

LA    TERRE. 

Ces  colosses  vivans  qui  jadis  entassèrent 
Les  monts  pour  aux  grands  dieux  le  ciel  faire  (quitter,. 
Avecques  leurs  rochers  à  la  fin  renversèrent, 
Esprouvans  sur  leurs  chefs  l'ire  de  Jupiter. 
Pour  mémoire  à  j:amais  d'une  si  foUe  guerre , 
Et  pour  rendre  à  nos  yeux  l'acte  tousjours  nouveau, 
Ces  monts  poinctus ,  servans  de  bornes  à  la  terre ,. 
Aux  géants  insensez  servirent  de  tombeau. 
Ainsi,  chetif  Esprit,  je  veux  bien  que  ta  cendre 
Demeure  icy  tousjours,  pour  tousjours  tesmoigner 
Qu'estant  bien  tost  monté,  tost  on  te  vid  descendre 
Et  que  sur  les  François  tu  n'as  peu  rien  gaigner. 

Toutesfois  les  habitans  d'Amiens  ne  laissèrent  gu ères 
entier  Tepitaphe  d'Hernantello  qui  estoitdansla  grande 
église  :  aussi  y  avoit-il  plusieurs  choses  contre  la  di- 
gnité de  la  France,  et  ne  purent  voir  tous  les  jours 
devant  leurs  yeux  les  trophées  de  celuy  qui  estoit 
cause  de  leur  ruine. 

Le  Roy,  pensant  trouver  le  cardinal  d' Austriche  vers 
Dourlens,  s'y  achemina  avec  dix-huit  pièces  de  canon  j 

mais  il  s'estoit  retiré  vers  Arras,  et  en  passant  avoit  seal- 
lement  jette  dedans  une  partie  des  meilleurs  hommes 
de  son  armée  avec  des  munitions  et  vivres,  et  tout  ce 
qui  estoit  nécessaire  pour  soustenir  un  long  siège.  Sa 
Majesté,  qui  ne  vouloit  si  tost  se  rembarquer  à  un 
siège ,  et  principalement  à  cause  de  la  proximité  de 
rhy ver,  passa  outre  avec  sa  cavalerie ,  infanterie  et  ca- 
nons, donna  aux  portes  d'Ârras,  où  estoit  encores  le- 
dit cardinal  avec  une  partie  de  son  armée.  Ayant  faict 
tirer  vingt-cinq  ou  trente  voilées  de  canon  sur  ceste 
ville,  attendant  quelque  sortie  des  Espagnols,  voyant 
qu'ils  ne  paroissoient  point  et  s'estoient  retirez  plus 
avant  dans  le  pays,  Sa  Majesté  retourna  vers  Amiens 
pour  donner  ordre  aux  garnisons,  au  repos  de  son 
armée  après  un  si  grand  et  long  siège ,  Favoisinans 
les  pluyes  et  rigueurs  de  Thyver  qu'il  alla  passer  à 
Paris,  ainsi  comme  nous  dirons  cy  après  ;  mais  que 
nous  ayons  dit  ce  que  fit  le  prince  Maurice  cependant 
que  ledit  sieur  cardinal  pensoit  secourir  Amiens. 

Nous  avons  dit  cy  dessus  que  le  prince  Maurice 
et  les  Estats  voyans  que  le  duc  de  Parme,  pour  obeyr 
à  la  volonté  du  roy  d'Espagne,  menoit  toutes  ses  forces 
contre  la  France  au  secours  de  la  ligue,  qu'ils  n'en 
laissèrent  point  passer  l'occasion  sans  profiter.  Au  pre- 
mier voyage  que  fit  ledit  duc  de  Parme  l'an  iSgo,  le 
prince  prit  Doddedaël  et  plusieurs  chasteaux  forts  en 
diverses  provinces  des  Pays-Bas,  et  fit  bastir  le  fort  de 
Knotzembourg  près  de  Numeghe.  Le  duc  de  Parme  à 
son  retour  en  Flandres,  pensant  empescher  le  prince 
de  poursuivre  ses  conquestes,  pource  qu'il  a  voit  encor 
pris ,  au  mois  de  may  l'an  i  Sg  i ,  Zutphen ,  Deventer  et 
Delfziel,   assiégea  ledit  fort  de  Knotzembourg,  où  il 

fut  contrainct  par  le  prince  de  lever  son  siège  avec 
perte.  Ledit  duc  de  Parme  faisant  les  préparatifs  pour 
son  second  voyage  en  France,  ledit  prince  se  rendit 
maistre  de  Hulst  et  de  Numeghe.  L'an  1692,  pendant 
ce  second  voyage ,  il  print  aussi  Steenvich,  Otmarson 
et  Covoërden.  L'an  1 594,  quand  le  Roy  assiégea  et 
print  Laon,  cependant  que  le  comte  Charles  de  Mans- 
feldt  pensoit  le  secourir,  ledict  prince  se  rendit  maistre 
de  Groëninghe;  et  en  ceste  année,  cependant  que  le 
cardinal  d'Austriche  pensoit  donner  secours  à  Amiens 
qu'il  avoit  faict  surprendre ,  outre  qu'il  fut  contrainct 
d'abandonner  sa  prise,  ledit  prince  chassa  les  Espa- 
gnols de  toutes  les  villes  et  forts  qu'ils  tenoient  en 
Frise,  Overissel  et  Groëninghe,  et  leur  fit  repasser 
le  Rhin  avec  de  grandes  pertes.  Voyons  comme  cela 
se  fît. 

Tandis  donc  que  le  cardinal  d'Austriche  s'achemina 
pour  secourir  Amiens  avec  toutes  les  forces  du  roy 
d'Espagtie,  le  prince  Maurice  et  les  estats  généraux 
des  Provinces  Unies  se  mii^nt  en  campagne  au  com- 
mencement du  mois  d'aoust,  délibérez  de  chasser  l'Es- 
pagnol des  bords  du  Rhin.  Le  prince  fit  marcher  son 
armée  et  tout  son  attirail ,  tant  par  terre  que  par  les 
rivières  du  Rhin  et  de  Wahal ,  avec  trois  ou  quatre 
cens  navires  de  toutes  sortes,  vers  la  ville  de  Rhin- 
berg  -,  et  devant  que  l'aborder,  passant  près  d'Alpen, 
appartenant  à  la  comtesse  de  Mœurs,  il  en  approcha 
avec  deux  pièces  d'artillerie  qu'il  fit  voir  à  ceux  de 
la  garnison  que  le  roy  d'Espagne  y  tenoit  d'environ 
soixante  hommes,  lesquels,  sommez  de  se  rendre  sur 
promesse  de  bonne  composition  s'ils  se  rendoient  de- 
vant que  le  canon  fust  placé,  ne  se  voulans  perdre  par 

opiniastreté,  ils  se  rendirent  et  mirent  ville  et  chas- 
teau  es  mains  du  prince  le  huitiesuie  d'aoust,  sortans 
avec  armes  et  bagages. 

Le  mesme  jour  le  prince  fit  avancer  toute  son  armée 
devant  Rhinberg  qu'il  fit  investir  par  terre  et  par  eau, 
et  saisit  les  navires  des  assiégez  avec  la  petite  isle  qui 
est  au  milieu  du  Bhin  à  Topposite  de  la  ville  ^  où  il  fit 
dresser  quelques  pièces  de  batterie  outre  celles  qui 
estoient  sur  les  navires  de  guerre,  d'où  il  fit  l>attre  la 
grosse  tQur  de  l'hostel  de  L'evesque  qui  commandoit 
sur  ladicte  rivière,  tant  qu'elle  fut  rendue  inutile.  Les 
assiégez  firent  peu  de  sorties,  mais  de  leur  canon  ils 
importunèrent  fort  les  assiegeans;  et  tôutesfois,  le  dix- 
neufiesme  du  mois,  le  prince  ayant  dressé  sa  batterie 
de  trente-six  pièces,  et  fait  jouer  depuis  les  dix  heures 
du  matin  jusques  à  quatre  après  midy  que  la  muraille 
commençoit  à  aller  bas  et  à  faire  bresche,  les  assiégez, 
qui  estoient  bien  mille  hommes  combattans,  estonnez, 
requirent  ce  mesme  jour,  sur  ce  qu'ils  furent  sommez 
se  rendre,  de  parlementer  :  àquoy  le  prince  ne  refusa 
d'entendre.  La  capitulation  fut  que  dans  le  lendemain 
les  gouverneur,  capitaines,  officiers,  soldats  et  mate- 
lots, sortiroient  avec  leurs  pleines  armes,  drapeaux, 
tambour  battant,  emportans  tous  leurs  meubles  et  ba- 
gages sur  certain  nombre  de  chariots ,  avec  bon  con- 
voy  jusques  en  la  ville  de  Gueldre,  avec  lesquels  pour- 
roient  sortir  toutes  personnes,  tant  ecclésiastiques  que 
layes,  et  tous  les  officiers  du  roy  d'Espagne;  à  la  charge 
que  tout  ce  qui  appartenoit  au  Roy,  comme  aussi  les 
navires  et  les  meubles  de  la  comtesse  de  Mœurs  , 
estans  en  la  ville,  y  demeureroient  ;  les  bourgeois 
maintenus  et  conservez  en  leurs  droicts  et  privilèges. 

Le  capitaine  Soater,  qui  estoit  dedans  gouverneur, 
en  fut  grandement  blasmé  d'avoir  rendu  ceste  place  à 
si  bon  marché,  et  fut  long  temps  détenu  prisonnier, 
nonobstant  ses  excuses  sur  ses  soldats  qu'il  accusoit 
n'avoir  voulu  soustenir  nul  assaut,  lesquels  au  con- 
traire s'excusèrent  sur  luy. 

L'archevesque  et  chapitre  de  Cologne  envoyèrent 
leurs  députez  vers  le  prince  estant  encore  en  son  camp, 
et  depuis  vers  les  estats  généraux  à  La  Haye  les  re- 
quérir de  leur  vouloir  laisser  ladite  ville,  comme  es- 
tant de  leur  district,'  franche,  libre  et  neutrale;  mais 
ils  eurent  pour  response  qu'ils  ne  la  pouvoient  rendi'e 
à  si  bon  marché,  veu  qu'elle  leur  avoit  tant  cousté  à 
la  gaigner,  et  que  l'exemple  des  villes  de  Bonne  et  de 
Nuys,  avec  le  mal  que  ceste  ville  là  leur  avoit  fait, 
livrant  passage  aux  Espagnols  au  pays  de  Frise,  estoit 
la  raison  qu'ils  ne  la  leur  pouvoient  restituer  à  présent. 

La  reddition  de  ceste  ville  estonna  tellement  ceux 
qui  estoient  en  garnison  dans  le  puissant  fort  situé  sur 
le  Rhin ,  que  le  capitaine  Camillo  Sachini ,  gouverneur 
de  la  ville  de  Mœurs,  avoit  fait  bastir,  de  son  nom  ap- 
pelle le  fort  de  Camille,  situé  deux  heures  de  chemin 
loing  de  Bhinberg,  que  sans  attendre  le  siège,  sur  ce 
qu'ils  virent  approcher  deux  navires  de  guerre,  ayans 
rais  le  feu  dedans,  ils  le  quittèrent  le  a4  dudit  mois,  y 
abandonnans  deux  pièces  d'artillerie.  Le  prince  le  fit 
à  l'instant  desmolir,  tandis  qu'il  faisoit  reparer  les  bres- 
ches  et  aplanir  les  tranchées  du  camp  de  Bhinberg. 

Après  avoir  laissé  suffisante  garnison  de  pied  et  de 
cheval  à  Bhinberg  sous  la  charge  du  capitaine  Schaef,. 
il  fit  marcher  son  armée  le  a6  dudit  mois  vers  Mœurs 
qu'il  assiégea;  mais,  s'apprestant  pour  la  forcer,  le  se- 

cotid  de  septembre,  les  assiégez,  voyans  douze  pièces 
toutes  prestes  à  donner,  estans  sommez  de  se  rendre, 
aymerent  mieux  capituler  avec  le  prince,  qui  leur  ac- 
corda de  sortir,  le  lendemain  troisiesme  dudict  mois, 
avec  leurs  armes,  chevaux ,  bardes  et  bagage,  drapeati 
volant  au  vent,  tambour  battant,  la  baie  en  bouche  et 
la  mesche  allumée,  et  outre  ce  d'emmener  une  pièce 
de  campagne  ;  ce  qui  n'avoit  jamais  esté  practiqué  du- 
rant toutes  les  guerres  des  Pays-Bas.  D'avantage  leur 
furent  encore  prestez  quelques  chariots  pour  emmener 
leur  bagage,  et  bon  convoy  pour  les  conduire  en  lieu 
de  seureté.  Le  prince  Maurice  leur  accorda  ceste  com- 
position pour  gaigner  temps  et  afranchir  la  navigation 
du  Rhin  et  oster  le  passage  de  Frise  aux  Espagnols  : 
ce  qu'il  fit  par  ce  moyen-là. 

Après  avoir  mis  ordre  en  ces  trois  villes  et  chas- 
teaux,  qu  en  un  mois  de  temps  il  avoit  conquis  à  peu  ' 
de  travail  et  petite  perte  de  ses  gens,  il  délibéra  d'aller 
aux  pays  de  Frise  et  d'Overyssel ,  et  pour  ce  faire  passa 
le  8  de  septembre  le  Rhin  avec  toute  son  armée  à  Rhin- 
berg,  faisant  descendre  ses  navires  de  guerre  et  de 
munitions  à  val  le  Rhin,  à  Ysseloort  en  la  rivière  d'Ys- 
sel,  jusques  à  Doesbourg  en  la  comté  de  Zutphen.  La 
première  place  qu'il  attaqua  fut  GroUe,  que,  deux  ans 
auparavant  ayant  assiégée ,  comme  nous  avons  dit,  il 
quitta,  sur  ce  que  les  Espagnols,  sous  la  conduite 
de  Mondragon,  luy  vindrent  couper  les  vivres.  Il 
l'investit  l'onziesme  de  septembre.  Il  pouvoit  y  avoir 
dans  ceste  place  douze  cents  hommes  de  guerre ,  assa- 
voir, dix  compagnies  d'infanterie  et  trois  cornettes  de 
cavalerie  sous  le  commandement  du  comte  Frédéric 
de  Berghe,  frère  du  comte  Herman,  qui  se  disoit 

gouverneur  de  toute  la  Frise  pour  le  roy  d'Espagne. 

Le  prince  trouva  moyen,  après  avoir  bien  retranché 
son  camp,  de  faire  escouler  les  eaux  des  fossez,  et  de 
dresser  quelques  galeries  au  travers  jusques  au  pied 
du  rempart  pour  les  sapper  tout  à  couvert.  Geste  ville 
estoit  moyennement  forte,  et  on  ne  la  pouvoit  légère- 
ment gaigner  sans  une  rude  batterie,  tant  à  rompre  les 
deflenses  des  assiégez  qu'à  faire  bresche  pour  venir  à 
l'assaut.  Le  prince  ayant  fait  placer  vingt  et  quatre 
pièces  de  canon ,  Jean  Bouvier,  maistre  des  feux  arti- 
ficiels, fit  voler  tant  de  ces  petits  ardans  allumez  de- 
dans la  ville,  que  les  assiégez  eurent  du  mal  assez  à 
esteindre  le  feu  qui  s'estoit  espris  en  divers  endroits. 

Les  assiégez  ne  chomoient  pas  à  se  bien  deflendre, 
tirant  leur  artillerie  au  travers  du  camp  du  prince , 
sur  lequel  ils  faisoient  aucunesfois  quelques  sorties. 
Mais,  comme  le  rempart  estoit  jà  miné  en  sept  ou  huict 
endroits,  et  que  les  galleries  estoient  presques  toutes 
achevées  pour  sapper,  et  toute  l'artillerie  bracquée 
preste  à  donner,  le  prince  fit  sommer  le  comte  de 
Berghe  et  les  assiégez  de  se  rendre,  leur  promettant 
une  honneste  composition  s'ils  se  rendoient  devant 
qu'attendre  le  foudre  de  son  canon,  autrement  que 
s'il  les  falloit  gagner  d'assaut,  qu'ils  sentiroient  la 
fureur  d'un  ennemy  victorieux.  Les  assiégez,  voyans 
Testât  de  leur  ville  à  demy  bruslée,  les  galeries,  les 
sappes,  les  mines,  la  quantité  du  canon  et  toutes 
choses  prestes  pour  les  forcer,  n'ayans  nul  espoir  de 
secours,  aymerent  mieux  entendre  à  un  bon  appoinc- 
tement,  sans  attendre  plus  grande  extrémité:  ils  furent 
d'accord  de  se  rendre,  et  de  sortir  le  lendemain  avec 
leurs  armes  et  bagages,  de  laisser  leurs  drapeaux  et  cor^ 

nettes,  à  la  charge  de  ne  servir  en  Frise  et  Overyssd 
contre  les  Estats  le  terme  de  trois  mois,  et  qu'ils  se 
retireroient  par  delà  la  rivière  de  Meuse;  aussi  quelo 
gens  de  cheval  laisseroient  leurs  chevaux  à  la  discre* 
tion  du  prince,  lequel,  usant  d'une  libéralité  etconr- 
toisie,  les  redonna  à  un  de  leurs  capitaines  italien 
qui  l'en  requit,  et  non  pas  audit  comte  de  Bergbe, 
combien  qu'il  fust  son  cousin  germain.  Il  leur  ac- 
corda pareillement  grand  nombre  de  chariots  pour 
emmener  leurs  blessez  et  bagages  jusques  au  delà  do 
Rhin.  Ainsi  fut  la  ville  de  Grolle  rendue  au  prince, 
au  siège  de  laquelle  n'y  eut  gueres  grand'perte  de 
gens  d'une  part  ny  d'autre;  mais  la  perte  tourna  le 
plus  sur  les  pauvres  bourgeois  qui  eurent  leui'S  mai- 
sons bruslëes. 

Le  prince  ayant  fait  applanir  les  tranchées  de  soo 
camp,  et  mis  suffisante  garnison  dans  Grolle,  le  pre- 
mier d'octobre  il  mena  son  armée  vers  Brefort  au 
mesme  pays  d'Overyssel ,  place  assise  en  lieu  naturel- 
lement fort,  n'ayans  que  deux  advenues.  Tune  de- 
vant, l'autre  derrière,  environnée  de  touscostezde 
marescages  et  fondrières,  et  outre  ce  tellement  for- 
tifiée par  l'industrie  des  hommes,  qu'elle  sembloit  im- 
prenable, munie  de  trois  cents  bons  soldais,  qui  esloit 
assez  pour  la  petitesse  du  lieu ,  sous  la  charge  d*un 
capitaine  qui  estoit  lorrain.  Le  prince,  pour  mieux 
faire  ses  approches  et  gaigner  chemin,  flt  jetter  force 
fascines,  bourrées,  clayes  et  planches  aux  endroits 
moins  accessibles,  sur  lesquels  de  part  et  d'autre  fii- 
rent  des  gabions  dressez,  et  vingt  canons  plantez  pour 
battre  les  ravelins  qui  couvroient  les  deux  portes  do 
costé  de  l'orient  et  de  l'occident,  et  une  tour  qui  estoit 

à  l'occident;  puis  fît  faire  une  longue  galerie  au  tra- 
vers des  fossez^  pour  en  un  besoin  venir  à  la  sappe. 
Ce  fait  y  il  fit  sommer  les  assiégez  de  se  rendre  ^  sous 
promesse  de  bon  traictement  :  n'y  voulans  entendre, 
il  fit  donner  trois  volées  de  canon  y  puis  les  fit  sommer 
encor  derechef;  mais ,  comme  il  les  vid  se  roidir  à  se 
deffendre,  se  fians  sur  la  forteresse  de  la  ville  et  du 
châsteauy  il  fit  battre  les  ravelins  et  portes  d'un  costé 
et  de  l'autre  d'une  telle  furie,  depuis  les  neuf  heures  du 
matin  jusques  environ  trois  heures  après  midy,  que 
le  ravelin  du  costé  du  nord  fut  bien  tost  gaigné  par  les 
ponts  que  ledit  prince  avoit  fait  dresser  en  toute  dili- 
gence. Les  assiégez  y  voyans  que  leur  ravelin  alloit 
bas,  et  que  la  bresche  commençoit  à  estre  suffisante 
assez  pour  donner  l'assaut ,  et  que  l'armée  estoit  jà 
disposée  en  bataille  pour  les  assaillir,  firent  signe 
qu'on  cessast  la  batterie ,  et  qu'ils  desiroient  de  par- 
lementer. Le  prince  ne  voulut  les  escouter,  et  fit  con- 
tinuer sa  batterie  jusques  à  ce  qu'il  vid  la  bresche 
aisée  y  et  que  les  femmes  et  enfans  s'y  monstrerent  à 
genoux  et  mains  joinctes,  crians  miséricorde  :  la  bat- 
terie cessée,  les  soldats,  avides  au  butin,  sans  attendre 
le  commandement  de  donner  à  la  bresche ,  montèrent 
au  haut,  et,  ne  voyans  personne  pour  la  deffendre,  y 
entrèrent  et  se  ruèrent  sur  les  assiégez  qui  jà  com- 
mençoient  de  prendre  la  fuite  et  leur  retraicte  vers  le 
chasteau,  dont  y  en  eut  quelques  soixante-dix  des 
derniers  taillez  en  pièces.  La  ville  pillée,  il  advint 
qu'un  soldat,  cherchant  la  nuict'encor  quelque  hazard 
avec  une  torche  de  paille  allumée  faute  de  chandelle, 
mit  le  feu  en  une  maison  qui  s'espandit  par  toute  la 
ville  sans  qu'on  y  sceust  onc  remédier,  et  fut  toute 

bruslée  à  huict  maisons  près.  Le  lendemain  les  sol- 
dats retirez  au  chasteau  se  rendirent  à  la  mercy  du 
prince^  qui  leur  donna  la  vie  à  tous,  en  quittant  leurs 
armes  et  payant  rançon  convenable. 

La  ville  et  chasteau  de  Brefort  estans  ainsi  tumbez 
en  la  puissance  du  prince  et  des  Ëstats,  il  tourna  la 
teste  de  son  armée  vers  la  ville  d'Enschede  :  en  estant 
approché  avec  douze  pièces  de  canon,  et  Tayant  fait 
sommer,  la  garnison  qui  estoit  dedans  capitula,  avec 
ledit  prince,  d'en  sortir  avec  leurs  armes  et  bagages, 
toutesfois  sans  chariots  ny  convoy ,  et  à  la  charge  de 
retourner  pardelà  la  Meuse. 

Le  lendemain  il  fit  marcher  Tarmée  devant  la  ville 
d'Oldenzeel,  en  ce  mesmepaysd'Overyssel,  bien  peu- 
plée ,  ayant  trois  doubles  murailles  et  autant  de  fos- 
sez,  en  laquelle  y  avoit  six  cents  hommes  de  guerre. 
Les  bourgeois ,  voyans  l'artillerie,  et  qu'on  commen- 
çoit  à  tirer  l'eau  de  leurs  fossez,  persuadèrent  aux 
soldats  d'entrer  de  voye  commune  en  un  bon  ac- 
cord, et  envoyèrent  par  ensemble,  le  vingt-deuxiewaie 
octobre,  un  tambour  vers  le  prince  luy  faire  enten- 
dre leur  intention,  sur  laquelle,  après  avoir  quelque 
peu  parlementé ,  il  accorda  que  les  soldats  sortiroient 
le  lendemain,  avec  leurs  armes  et  bagages  ,  au  mesme 
appoinctement  qu'avoient  eu  ceux  d'Enschede. 

Tandis  que  le  prince  estoit  devant  Oldenzeel,  il 
envoya  le  comte  George  Everard  de  Solms  assiéger 
la  petite  ville  d'Otmarsom ,  au  mesme  pays  d'Overyssel, 
contre  laquelle  ayant  tiré  trois  volées  de  quatre  pièces 
moyennes,  la  garnison  qui  estoit  dedans  requit  pou- 
voir sortir  au  mesme  accord  que  ceux  d'Enschede,  ce 
qui  leur  fut  octroyé. 


DE  PALMA  CATET.    [iSq^]  383 

Ceux  qui  estoient  en  garnison  en  la  ville  et  fort  de 
Goor,  voyans  les  heureux  succez  du  prince,  ne  vou- 
lans  l'attendre,  quittèrent  d'eux -mesmes  la  place  et 
l'abandonnèrent;  mais  le  prince  fit  desmolir  le  fort 
par  les  paysans  de  ce  quartier  là ,  qui  furent  très-ayses 
d'estre  employez  à  cest  œuvre  pour  recouvrer  leur  li- 
berté. Voylà  comme  tout  le  pays  d'Overyssel  fut  re- 
gaigné  par  le  prince,  et  mis  sous  l'pbeyssance  des  Estats. 

Le  prince  et  les  Estats,  ayans  résolu  du  tout  de  li- 
bérer les  pays  de  Frise ,  d'Overyssel  et  de  Groninghe, 
et  de  chasser  l'Espagnol,  leur  ennemy ,  outre  le  Rhin , 
entreprindrent  d'assiéger  Linghen,  place  de  fort 
grande  importance,  estant  le  passage  par  terre  vers 
les  villes  de  Hambourg,  Brème  et  autre  d'Oostlande, 
avoisinansle  pays  de  Westphale,  et  les  comtez  d'Ëmde 
et  d'Oldembourg. 

Le  comte  Frédéric  de  Berghe,  après  avoir  rendu 
par  composition  GroUe,  s'estoit  retiré  dedans  le  chas- 
teau  de  Linghen,  qui  estoit  tout  le  reste  de  son  gou- 
vernement par  delà  le  Rhin,  bien  délibéré  de  le 
garder  avec  la  ville,  attendu  que  ce  sont  places  très- 
fortes  qu'il  avoit  munies  de  six  cens  hommes,  la  fleur 
de  la  gendarmerie  du  roy  d'Espagne  en  ces  quartiers 
de  Frise,  avec  une  cornette  de  cavalerie,  ayans  pour 
se  deffendre  dix  ou  douze,  que  canons  que  moyenne, 
sans  les  pièces  de  fer.  Le  comte,  s'asseurant  d'y  estre 
assiégé ,  pour  tant  plus  incommoder  le  camp  du 
prince ,  fit  brusler  quelques  maisons  plus  proches 
de  la  ville ,  et  en  eust  fait  d'avantage  s'il  n'eust 
esté  si  tost  empesché  par  la  venue  de  l'armée,  Thy- 
ver  estant  lors  sur  les  bras,  et  bien  apparent  de  faire 
du  mauvais  temps. 

Le  prince,  se  retirant  du  pays  d'Overyssel,  fit  le 
vingt<huictiesme  d'octobre  marcher  son  armée  devant 
Linghen^  et  le  mesme  jour  l'investit  :  or,  d'autant  que 
de  ce  çosté  il  n'avoit  nuls  ennemis  à  craincj^re  que 
ceux  qu'il  assiegeoit,  afin  de  tant  mieux  accommoder 
ses  gens,  il  les  logea  un  petit  au  large,  et  la  plus  part 
dedans  des  maisons  de  paysans,  dont  le  pays  estoit  fort 
peuplé.  Quant  à  sa  personne,  il  fut  logé  chez  un  gen- 
tilhomme à  un  quart  de  lieue  de  la  ville,  et  sa  ca- 
valerie assez  à  l'escart. 

Les  aproches  fiirent  aisées  à  faire ,  à  cause  que 
ceste  ville  est  environnée  de  petites  collines ,  telle- 
ment qu'en  peu  de  temps,  avec  ce  que^la  saison  se 
rendit  assez  gracieuse,  ses  gens  se  logèrent  dedans  les 
contrescarpes,  jusques  au  bord  des  fossez,  d'où  l'eau 
fut  bien  tost  escoulée,  puis  furent  dressées  quelques 
galeries  au  travers  des  fossez,  principalement  du  costé 
du  chasteau.  Le  second  de  novembre,  le  prince  ayant 
fait  braquer  vingt-quatre  canons  contre  le  chasteau,  il 
le  fit  battre  de  telle  furie  huict  heures  durant  aux 
deux  ravelins,que  le  comte  Frédéric,  voyant  que  c'es- 
toit  audit  chasteau  qu'on  en  vouloit,  fit  retirer  toute 
l'artillerie  qui  estoit  dedans  la  ville  pour  la  mettre 
en  ce  chasteau ,  avec  laquelle  il  fit  une  contre-batte- 
rie, et  faisoit  souvent  sortir  ses  gens  à  l'escarmouche 
avec  perte  de  part  et  d'autre. 

Les  galeries  estans  achevées  à  l'endroit  des  deux 
ravelins,  sans  que  les  assiégez  peussent  en  façon 
quelconque  empesche^^  l'ouvrage  à  cause  du  foudre 
continuel  du  canon  et  de  la  scopetterie,  et  que  toutes 
les  deffenses  du  rempart  estoient  mises  bas,  le  prince 
commanda  de  sapper  ces  deux  ravelins.  Le  comte  Fre< 

deric  s'en  estant  apperceu,  et  sachant  la  coustume  du 
prince,  qui  est  qu'ayant  fait  bresche  à  souhait.il  se 
haste  d'assaillir,  craignant  d'estre  emporté  d'assaut, 
ayma  mieux  faire  une  bonne  composition  en  temps  et 
heure;  et,  sur  ce  qu'il  en  fut  sommé,  requit  de  parle- 
menter et  d'entrer  en  capitulation.  Le  prijice  l'ouït 
volontiers  >  pource  qu'il  craignoit  la  saison  de  l'hyver, 
qui  jusques  lors  luy  avbit  esté  favorable,  aussi  pour 
gaigner  temps  et  ramener  son  armée.  Ain3i,4e  la  du- 
dit  mois,  le  comte  Frédéric  accorda  de  rendre  Lin- 
ghen  et  d'en  sortir  avec  armes  et  bagage,  en  luy 
fournissant  quelques  chariots  jusques  au  village  pro- 
chain, remettant  dès  ce  jour  mesme  le  chasteau  es 
mains  du  prince,  qui  à  l'instant  y  mit  de  ses  gens, 
le  comte  retirant  les  siens  dedans  la  ville  jusques  au 
lendemain  qu'il  en  partit. 

Ainsi  le  prince  et  les  Estats  chassèrent  les  Espa- 
gnols de  tout  le  pays  de  Frise,  d'Overyssel  et  de 
Groëninghe,  et  leur  firent  repasser  le  Rhin.  Après 
la  prise  de  Linghen  ils  mirent  leqr  armée  ez  gar- 
nisons. 

L'année  suivante >  comme  nous  avons  dit  en  nos- 
tre  Histoire  de  la  Paix,  après  que  le  cardinal  d'Aus- 
triche  (0  eut  quitté  son  chapeau  de  cardinal,  et  s'en 
fut  allé  espouser  l'infente  d'Espagne ,  l'admirant 
d'Arragon,  son  lieutenant,  publioit  qu'il  reprendroit 

(0  Le  cardinal  â'Austçiche.  Albert,  archiduc  d'Autriche,  sixième 
Gis  de  Fempereur  Maximilien  ii,  étoit  né  en  i5Sg,  Ayant  quitté  la 
pourpre  romaine,  il  épousa,  en  i5gS,  IsabcUe-Claire-Eugénie ,  fille  de 
Philippe  II,  qui  avoit  été  destinée  à  être  reine  de  France.  Il  mourut 
«n  1621,  regretté  des  Flamands  qu'il  avoit  gouvernés  avec  beaucoup  de 
sagesse  et  de  douceur. 

43.  25 

ce  que  le  prince  el  les  Estais  avoient  conquesté  en 
ceste  année.  Avec  une  armée  de  trente  mille  hommes 
il  entra  dans  le  pays  de  Cleves^  et  le  pilla;  puis  il 
reprint  Rhinberg  ;  mais  le  prince  Maurice  s'estant 
campé  dans  l'isle  de  Gueldre,  et  aucuns  princes  al- 
lemans  ayans  assemblé  une  armée  pour  faire  sortir 
ledit  admirant  des  terres  de  l'Empire,  le  prince  et 
les  Estats  se  conservèrent  en  leurs  nouvelles  conques- 
tes  de  là  le  Rhin.  De  ce  qui  s'est  passé  depuis  en  ces 
pays-là|  qui  est  venu  à  nostre  cognoissance ,  nous 
l'avons  dit  en  nostredite  Histoire  de  la  Paix.  Retour- 
nons en  France. 

Le  duc  de  Mercœur^  comme  nous  avons  dit,  estoit 
venu  à  Chasteaubriant;  et,  pour  ce  qu'il  n'estoit  assez 
fort  pour  tenir  la  campagne,  les  garnisons  des  places 
qui  tenoient  pour  luy  couroient  par  troupes  sépa- 
rées ,  et  faisoient  de  grandes  pilleries  ez  provinces  de 
Touraine,  Anjou,  le  Mayne,  Vendosmois,  et  autres 
lieux  circonvoisins,  et  vindrent  mesmes  jusques  aux 
portes  de  Paris, prendre  des  prisonniers,  et  avoient, 
en  toutes  lesdites  provinces,  des  maisons  particulières 
qui  les  recelloient,  ce  qui  apportoit  une  grande  in- 
commodité à  tous  ceux  qui  alloient  par  pays.  La  cour 
de  parlement,  par  arrest,  ordonna  que  commission 
seroit  délivrée  à  M.  le  procureur  gênerai  pour  infor- 
mer contre  tels  receleurs;  mais  l'exécution  en  eust 
esté  diflîcile  si  l'heureux  événement  du  siège  d'A- 
miens, auquel,  comme  plusieurs  ont  escrit,  se  ma- 
nioit  le  destin  de  la  France,  et  du  succez  duquel  dep- 
pendoit  son  salut  et  sa  perte,  n'eust  faict  changer  à 
plusieurs  de  discours,  de  desseins  et  de  pretensions; 
et  comme,  en  la  reprise  de  ceste  ville,  les  fleurs-de- 

lys  triomphèrent  de  la  croix  rouge ,  cesle  signalée 
victoire  fit  aussi  estouffer  beaucoup  des  desseins  de 
ceux  qui  avoient  envie  de  remuer  encor  en  divers 
endroicts  de  la  France,  sous  divers  prétextes  nou^ 
veaux. 

M.  de  Mercœur,  qui  voyoit  bien  qu'il  seroit  le 
premier  qui  auroit  le  Roy  sur  les  bras,  fit  accorder  _, 
par  ses  députez  qu'il  envoya  à  Angers  conférer  avec  le 
sieur  de  Schomberg  et  autres  députez  de  Sa  Majesté, 
une  suspension  générale  d'armes  par  tout  le  royaume 
de  France ,  laquelle  fut  publiée  le  dix*septiesme  oc- 
tobre et  devoit  finir  le  dernier  jour  de  décembre.  Il 
promit  la  faire  inviolablement  observer  par  les  Espa- 
gnols estans  en  Bretagne  à  Blavet,  et  garantir  tous 
actes  d'hostilité  qui  se  pourroient  commettre  pendant 
ladite  suspension.  Il  fut  accordé  que  toutes  troupes^ 
tant  d'une  part  que  d'autre ,  seroient  licentiées  et  se 
retirer  oient,  de  chacune  part,  es  villes  closes  ou  aux 
faux-bourgs,  pour  y  demeurer  en  garnison  sans  tenir 
les  champs;  que  durant  ladite  suspension  il  n'entreroit 
en  la  province  de  Bretagne  aucuns  estrangers  de  part 
et  d'autre  pour  y  faire  la  guerre  ;  que  toutes  fortifica- 
tions et  corvées  cesseroient  sans  qu'aucun  y  peust  estre 
contraint.  Les  autres  articles  de  ceste  suspension  ser- 
voient  de  règlement  pour  le  payement  des  tailles,  pour 
les  receveurs  des  décimes  et  greniers  à  sel  :  il  y  avqit 
un  article  contenant  que  pour  procéder  au  règlement 
et  modération  en  la  levée  des  subsides  de  la  rivière  de 
Loire,  que  les  députez  d'une  part  et  d'autre  s'assem- 
bleroient  huict  jourâ  après  la  publication  de  ceste  sus- 
pension. , 

Le  Roy,  qui  durant  le  printemps,  l'esté  et  l'automne 

25. 

de  ceste  année,  avoit  esté  continuellement  occupé  aux 
affaires  de  la  guerre  sur  les  frontières  de  Picardie,  es- 
toit  infiniement  désiré  à  Paris  pour  y  passer  Thyver  : 
il  courut  en  ce  temps-là  quelques  stances  pour  le  con- 
vier d'y  revenir,  entr  autres  celles-cy  : 

Vous  qui  comme  Persée ,  avec  la  sage  ruse 
Dont  la  vertu  conduit  les  généreux  projects. 
Ayez  tranché  la  teste  à  Thorrible  Médusé 
Qui  changeoit  en  rocKers  les  cœurs  de  vos  subjects , 
Grand  Roy,  venez  revcJir  vostre  belle  Andromède, 
Qui ,  naguère  exposée  au  monstre  du  malheur , 
Ne  doit  sa  délivrance  à  nul  autre  reinede 
Qu^à  vostre  seule  grâce,  et  prudence  et  valeur. 

Venez  revoir  Paris ,  cest  antique  navire 
Qu'un  orage,  excité  par  la  fureur  du  sort, 
Alloit  ensevelir  dans  les  flots  de  son  ire , 
Sans  vostre  heureux  secours,  son  vray  phare  et  son  port. 
Voyez  comme  le  Ciel  Ten  ayant  préservée , 
Elle  brave  Forgueil  des  vents  plus  inhumains. 
Et  trouve  moins  de  joye  au  bien  d'estre  sauvée 
Que  de  gloire  en  Phonneur  de  Testre  par  vos  mains. 

Le  prevost  des  marchans  et  les  eschevins ,  advertis 
que  Sa  Majesté  s'acheminoit  pour  y  revenir,  délibérè- 
rent, suivant  sa  volonté,  que  Ton  iroit  au  devant  de  luy 
le  recevoir  en  armes,  et  mandèrent  aux  seize  colonels 
qu'ils  eussent  à  prendre  soubs  chasque  colonnelle  trois 
cens  bourgeois  armez,  les  uns  de  picques  et  corselets, 
et  les  autres  de  mousquets  et  d'harquebuzes,  en  la 
meilleure  conche  que  faire  se  pourroit.  Tous  les  offi- 
ciers de  ville  eurent  aussi  mandement  de  se  rendre  à 
cheval  à  THostel  de  Ville  pour  aller  au  devant  de  Sa 
Majesté. 

Le  Roy  estant  arrivé  le  matin  aux  Tuilleries,  sur  les 

onze  heures  com'taiencerent  k  pçisserpar  la  Porte  Sainct 
Honoré  l'infanterie  des  Parisiens,  laquelle,  cheminant 
le  long  des  fossez  vers  la  Porte  Neufve,  passoit  le  long 
des  murailles  des  Tuilleries ,  où  le  Roy  et  plusieurs 
princes  et  seigneurs  les  voyoient  passer  sans  estre  veus 
d'eux,  et  de  là  allèrent  se  renger  en  un  bataillon  der- 
rière les  Tuilleries.  Ils  estoient  plus  de  six  mille  en 
assez  bonne  couche.  Les  archers  et  arbalestriers  de  la 
ville  les  suivoient,  puis  les  officiers  de  ville  et  plu- 
sieurs bourgeois  à  cheval,  un  grand  nombre  de  gen- 
tils-hommes montez  sur  de  très-beaux  chevaux  riche- 
ment enharnachez  5  les  prevosts  des  marchands  et 
eschevins,  vestus  de  leurs  robbes  de  livrées,  alloient 
après;  puis  le  Roy  monta  à  cheval,  et,  accompagné 
de  plusieurs  princes  et  seigneurs ,  alla  passer  et  voir 
le  bataillon  de  l'infanterie  parisienne,  puis  entra  par 
le  faux-bourg  Sainct  Honoré,  où,  depuis  la  Eaulse 
Porte  jusques  dedans  l'église  Nostre-Dame,  ce  n'estoit 
qu'un  cry  continuel  de  vive  le  Roy.  Les  rues,  les  bou- 
tiques et  les  fenestres  des  maisons  n'estoient  assez  ca- 
pables pour  contenir  la  multitude  du*  peuple j  telle- 
ment que  Sa  Majesté  ne  put  arriver  à  Nostre-Dame 
que  sur  les  cinq  heures  du  soir. 

Le  Te  Deum  chanté,  le  Roy  s'en  alla  au  Louvre  à 
la  clarté  d'une  infinité  de  flambeaux,  et  passa  l'hyver 
à  Paris,  faisant  faire  de  grands  préparatifs  pour  aller, 
au  printemps  de  l'année  suivante ,  faire  rentrer  le  duc 
de  Mercœur  en  son  devoir,  et  d'un  mesme  voyage 
donner  ordre  aux  plaintes  qu'avoient  faict  publier 
ceux  de  la  religion  prétendue  reformée  dans  un  livret 
intitulé  :  «  Plainctes  des  églises  reformées  de  France 
sur  les  violences  qui  leur  sont  faictes  en  plusieurs  en- 

droicts  du  royaume,  et  pour  lesquelles  elles  se  sont 
en  toute  humilité  addressées  à  diverses  fois  à  Sa  Ma^ 
)esté.  »  Ils  se  plaignoient,  disoient-ils ,  en  un  mot  de 
tous  les, François,  et  qu'ils  n'àvoient  la  liberté  de  leur 
conscience  asseurée  qu'es  lieux  où  la  faveur  que  Dieu 
leur  avoit  faicte  es  guerres  passées  leur  avoit  donné 
le  moyen  de  monstrer  les  dents,  et  là  dessus  alleguoient 
plusieurs  endroicts  en  France  oh  ils  disoietit  avoir  esté 
maltraictez;  qu'au  lieu  de  leur  donner  de  nouveaux 
biens-faicts  on  leur  ostoit  ce  que  le  feu  Roy  leur  avoit 
donné;  qu'on  essayoit  de  les  affoiblir  en  toutes  les 
places  qu'ils  avoient  acquises,  ou  dès  long  temps,  ou 
en'  ces  dernières  guerres  ;  qu'on  avoit  fait  un  exacte 
retranchement  de  toutes  leurs  garnisons,  les  unes  en 
l'année  1690,  n'ayant  esté  payées  que  pour  deux  mois, 
les  autres  pour  quatre  au  plus ,  cependant  que  celles 
de  la  ligue  n'àvoient  perdu  un  seul  jour  de  ce  qui  leur 
estoit  deu;  que  Seine  en  Provence,  qui  leur  avoit  esté 
baillé  pour  place  de  seureté,  avoit  esté  razé;  qu'en 
d'autres  provinces  on  avoit  desmoly  et  desmembre  de 
leurs  places;  qu'on  leur  avoit  osté  Monsenis  en  Bour- 
gongne  ;  que  l'exercice  de  leur  religion  avoit  esté  osté 
de  plusieurs  villes  de  France  où  elle  estoit  establie, 
ce  qui  leur  apprenoit  à  ne  se  fier  de  rien  de  ce  que 
l'on  leur  promettoit  que  sur  bons  gages;  que,  quand  Sa 
Majesté  avoit  traicté  avec  les  ligueurs,  on  ne s'estoit  nul- 
lement ressouvenu  de  la  promesse  que  l'on  leur  avoit 
faicte  à  Mante  au  temps  de  la  conférence  de  Suresnes, 
et  que  par  tous  les  edicts  qui  s'en  estoient  faicts  ils 
estoient  honteusement  flétris,  pource  que  par  iceux 
on  avoit  banny  l'exercice  de  leur  reUgion  de  toutes  les 
Villes  de  la  ligue,  en  quelques  unes  à  deux,  trois  et 

quatre  lieues,  et  en  d'autres  à  cinq  et  à  dix  ;  que  le 
feu  Roy,  après  les  estatsde  Blois,  estoît  perdu  sans  leur 
secours  qu'il  rechercha,  lequel  secours  ils  luy  avoient 
donné  sur  une  simple  trefve  dont  ils  n'avoient  point 
ouy  auparavant  parler  que  lors  de  la  publication;  que 
ce  secours  fut  si  prompt  et  bon,  que  les  ligueurs,  qui 
les  mesuroient  à  leur  aulne ,  s'attendoient  qu'ils  se  sou- 
viendroient  de  la  Sainct  Berthelemy,  et  qu'ils  pren- 
droient  l'occasion  si  belle  d'affermir  leur  seureté  et 
d'advancer  leurs  affaires;  que,  les  voyais  avolez  à 
Tours  et  de  là  Loire  au  secours  du  feu  Koy,  lesdits 
ligueurs  mesmes  avoient  admiré  ce  faict,  lequel 
depuis  avoit  esté  vanté  et  célébré  dedans  et  dehors  le 
royaume;  mais  qu'au  lieu  d'estre  recognus  sauveurs 
de  la  couronne  et  restaurateurs  de  l'Estat,  on  les  ban- 
nissoit  de  tous  les  coins  de  la  France  ;  que  tant  s'en 
falloit  qu'on  leur  permist  l'exercice  libre  de  leur  reli- 
gion et  en  assemblée,  que  mesmes  on  les  punissoit,  et 
avec  rigueur,  si  on  appercevoit  quelque  traictque  quel- 
qu'un fist  de  leur  religion  dans  quelque  famille  ;  que 
l'on  en  avoit  condamné  à  l'amende  en  plusieurs  en- 
droicts  pour  avoir  chanté  des  pseaumes  ou  pour  en 
estre  trouvez  saisis  ;  qu'aux  condamnez  à  mort  on  les 
refusoit  d'estre  consolez  par  ceux  de  leur  religioa; 
qu'on  les  contraignoit  en  plusieurs  lieux  de  se  descou- 
vrir devant  les  croix,  de  se  prosterner  devant  les  chasses 
et  bannières,  d'assister  aux  processions,  et  de  tendre  et 
parer  devant  leurs  maisons,  de  contribuer  aux  basti- 
mens  et  réparations  des  églises  et  presbytères,  d'aller 
à  la  messe,  de  payer  confrairies  et  d'estre  marguilliers; 
que  l'on  ne  recevoit  les  juges,  advocats  et  autres  per- 
sonnes de  ceste  qualité,  à  prcster  le  serment  que  sur  le 

Te  igitur  ou  sur  le  crucifix  j  qu'en  plusieurs  endroits  les 
enfans  de  ceux  de  leur  religion  n'estoient  pas  plustost 
nais  que  l'on  les  ravissoit,  et  malgré  les  parens  que  les 
catholiques  les  baptisoient  ;  qu'à  des  enfans  y  les  pères 
desquels  estoient  morts  en  leur  religion,  on  leur  avoit 
donné  eu  plusieurs  endroicts  des  tuteurs  et  curateurs  de 
la  religion  papiste  (ainsi  Tappelloient-ils);  et  que  ceux 
qui  a  voient  poussé  SaMajestéd'allerà  la  messe  et  qui  Ta- 
voient  obligé  par  serment  à  la  ruine  de  ce  qu'ils  osoient 
appeller  hérésie  et  hérétiques,  avoient  osté  de  leur  re- 
ligion et  arraché  M.  le  prince  de  Condé,  et  que  l'on 
avoit  violenté  sa  conscience  en  sa  jeunesse  j  que  quel- 
ques uns  des  conseillers  du  parlement  de  Paris,  lors 
que  l'on  opinoit  sur  la  vérification  de  l'edict  de  l'an  1677, 
avoient  dit  que  c'estoit  une  moquerie  de  penser  que 
ceux  de  ladite  religion  le  rendissent,  mais  que  ceux-là 
estoient  misérables  de  cognoistre  si  mal  ceux  des- 
quels ils  se  portoient  pour  juges,  et  ingrats,  s'ils  les 
cognoissoient ,  de  ne  se  ressouvenir  de  leurs  bons 
services;  que  sur  les  plaintes  de  toutes  ces  choses  on 
les  payoit  en  leur  disant  :  Ce  sont  des  considérations 
d'Estat. 

Ils  disoient  que  les  plainctes  cy  dessus  estoient  seu- 
lement pour  la  religion ,  et  qu'ils  n'estoient  pas  plus 
paisibles  en  la  possession  des  choses  civiles,  que  la  na- 
ture leur  avoit  acquis,  qu'en  l'exercice  libre  de  leurdite 
religion;  que  les  edicts  des  roys  les  avoient  authorisé 
en  l'instruction  de  leurs  enfans,  et  vouloient  qu'ils  fus- 
sent receus  aux  collèges  et  uni versitez  que  la  libéralité 
de  Leurs  Majestez  entretenoit  ;  aussi  qu'ils  pussent  estre 
installez  en  toutes  charges,  honneurs  et  dignitez,  tant 
de, la  police  que  de  la  justice;  toutesfois  qu'on  avoit 

banny  de  plusieurs  endroits  ceux  de  leur  religion  qui 
enseignoient ,  et  mesmes  que  le  parlement  de  Grenoble 
n'avoit  vè^ulu  vérifier  les  lettres  de  privilège  octroyées 
à  la  ville  de  Montelimar  pour  y  tenir  une  université 
es  arts  seulement.  Ils  finissoient  ceste  plaincte  particu- 
lière en  ces  mots  :  «  Veut-on  donc  nous  contraindre  à 
ignorance  et  barbarie?  Ainsi  en  faisoit  Julian.  »  Que 
ceux  de  Lyon  avoient  chassé,  par  un  certain  règle- 
ment qu'ils  avoient  faict,  ceux  de  ladite  religion  qui 
estoient  revenus  de  dehors  le  royaume  demeurer  dans 
le  gouvernement  du  Lyonnoisj  et  mesmes  que  ce  rè- 
glement avoit  esté  confirmé  en  l'article  vingt  de  leur 
edict,  par  lequel  Sa  Majesté  agi'eoit  tout  ce  qu'ils 
avoient  faict,  et  approuvoit  tout  ce  qu'ils  feroient  par 
cy  après  sur  ce  subject;  surquoy  ils  s'exclamoient,  di- 
sant :  «  Quelle  rigueur  !  quelle  indignité!  que  pour  une 
mesme  cause  le  Roy  ait  esté  déclaré  incapable  de  la 
couronne  et  nous  bannis  de  nos  maisons,  et  mainte- 
nant qu'il  est  par  nostre  moyen  jouissant  de  la  cou- 
ronne, nous  ne  soyons  paint  remis  dans  nos  maisons, 
et,  pour  le  pis,  que  son  authorité  soit  employée  à  pro- 
longer nostre  bannissement!  » 

Quant  aux  charges  plus  honorables,  qu'ils  en  es- 
toieht  de  tous  costez  forclos;  qu'en  plusieurs  villes 
qu'ils  nommoient ,  on  ne  les  avoit  voulu  recevoir  aux 
honneurs  de  la  Maison  de  Ville  ;  que  ces  mesmes  ri- 
gueurs leur  estoient  tenues  aux  estats  royaux,  car 
après  avoir  financé,  payé  le  marc  d'or  et  satisfaict  à 
tous  droicts ,  qu'il  iàlloit  qu'ils  dissimulassent  ou  re- 
nonçassent du  tout  à  leur  religion,  pource  qu'en  leur 
réception  aux  parlemens  on  leur  faisoit  faire  serment 
solemnel  de  vivre  et  mourir  en  la  religion  catholique- 

romaine  ,  et  consentir  que  toutesfois  et  quantes  qu'ils 
viendroient  à  s'en  départir,  que  leur  estât  seroit 
vacquant  et  impetrable.  Ils  nommoient  plusieurs 
endroits  où  cela  s'estoit  practiqué  et  se  practiquoit 
encores. 

Qu'en  d'aucuns  parlemens  et  en  quelques  sièges 
presidiauX;  on  a  voit  souffert  en  pleine  audience  les 
appeller  chiens,  Turcs,  hérétiques,  hétéroclites  delà 
nouvelle  opinion,  schismatiques,  sectaires,  dignes  d'es- 
tre  poursuivis  à  feu  et  à  sang,  et  d'estre  entièrement 
chassez  de  tout  le  royaume;  qu'on  avoit  permis  de 
bailler  pour  reproche  contre  des  tesmoings,  qu'ils  es- 
toient  de  la  religion,  sous  le  tiltre  d'heretiques:  ils  nom- 
moient plusieurs  lieux  où  ils  disoient  que  cela  avoit 
esté  faict  ;  qu'en  plusieurs  endroicts  aussi,  ayant 
demandé  justice  de  ceux  qui  avoient  tué  aucuns  de 
leur  religion,  elle  leur  avoit  esté  refusée;  que  plu- 
sieurs juges,  animez  contr'eux,  avoient  eu  par  leur  vo- 
lonté plus  de  moyen  de  leur  nuire,  qu'ils  n'avoient 
peu  en  l'authorité  de  Sa  Majesté  trouver  de  remèdes 
pour  les  soulager;  et  surtout  que  leur  animosité  se 
monstroit  bien  d'avantage  quand  il  estoit  question  des 
edicts  sur  le  faict  de  leur  religion  et  de  la  vérification 
d'iceux  ;  qu'ils  n'auroient  jamais  faict  de  desduire  toutes 
les  injustices  qui  leur  estoient  faictes  ;  mais,  pour  ache- 
ver leurs  plaintes,  qu'ils  finiroient  par  le  refus  qu'on 
leur  faisoit  en  plusieurs  villes  de  leur  fournir,  suivant 
les  edits  precedens  accordez  à  ceux  de  leur  religion , 
des  lieux  particuliers  pour  enterrer  librement  leurs 
morts  ,  ce  qu  ils  disoient  avoir  esté  faict  en  plusieurs 
endroits  ;  que  combien  que  l'edict  qui  avoit  esté  faict 
on  l'an  1577  sur  le  faict  de  leur  religion  fust  restably, 

que  ce  n'estoit  point  un  edict  propre  au  temps  présent, 
et  qu'il  les  mettoit  en  pire  estât  que  celuy  où  la  guerre 
les  avoit  laissez,  et  qui  les  flestrissoit  en  mille  sortes 5 
que  c'estoit  un  edict  qu'ils  n'avoient  point  requis  ,  le 
refusoient  constamment  et  en  desiroient  un  autre. 
Après  beaucoup  de  discours  ils  finissoient  leurs  plain- 
tes en  ces  termes  :  «  Quand  viendra  le  temps  que  nous 
commencerons  de  sentir  les  effects  de  vostre  bonne  vo- 
lonté, Sire?  Il  y  a  huict  ans,  peu  s'en  faut,  que  vous 
régnez.  Et  qui  eust  pensé  que  dans  huict  ans  vous 
n'eussiez  pourveu  à  nous  oster  la  corde  du  col  ?  n'eus- 
siez fait  quelque  chose  pour  conserver  vos  si  anciens 
serviteurs?  Or,  puis  que  le  passé  ne  se  peut  deffaire, 
au  moins.  Sire,  à  ceste  fois,  au  moins,  Sire,  au  bout 
de  la  huictiesme  année ,  ce  sera  assez-tost  pour  nous 
voir  contens.  Car  vous  nous  cognoissez  ;  et  Dieu  soit 
loué  qui  nous  a  donné  Un  juge  si  bon,  si  irréprocha- 
ble tesmoin  de  nostre  sincérité  et  innocence.  Vous  nous 
avez  donc  cognus  tels  qu'il  n'y  a  persécution  si  grande, 
cruauté  si  estrange,  de  laquelle  nous  n'ayons  mis  le  sou- 
venir sous  les  pieds  dès  aussi-tost  qu'on  nous  a  donné  as- 
seurance  de  mieux  à  l'advenir.  Nous  donc,  qui  sommes 
tels,  qui  avons  envie  qu'on  nous  laisse  estre  tels,  vous 
demandons  un  edict.  Sire,  et  le  demandons,  non  point 
à  la  façon  des  ligueurs  qui,  au  lieu  des  requestes  pour 
avoir  la  paix,  mais  l'impunité  de  toutes  leurs  meschan- 
cetez,  car  c'est  cela  qu'ils  appellent  paix,  non  pas  le 
bien  de  l'Estat ,  le  repos  du  peuple  ,  n'ont  jamais 
monstre  que  la  pointe  de  l'espée.  Voicy  la  quatriesme 
année  de  nos  instantes  poursuittes,  refraischies  desjà 
par  six  mois  à  Mantes,  à  Sainct  Germain,  à  Lyon,  au 
camp  devant  La  Fere,  à  Monceau,  Roiian.  Bon  Dieu, 

sera-ce  tousjours  en  vain?  nous  refusera-on  tousjours , 
cependant  que  d'autre  costé  on  recherche  si  afFection- 
nément  les  ennemis  de  la  couronne?  ou  jusques  h 
quant  nous  payera-on  des  considérations  de  TEstat  ? 
Comme  si  nous  n'y  estions  pas  comprins,  pour  avoir 
part  à  son  bien ,  puis  mesme  que  ses  ennemis  ont  jugé 
ne  pouvoir  se  faire  voye  à  son  mal  que  par  nostre 
ruine  ^  comme  si  nous  estions  obligez  à  fermer  les 
yeux  aux  plus  évidentes  menaces  de  nostre  perte,  pour 
conserver  ceux  qui  se  4isent  ce^t  Estât,  et  ont  tous- 
jours  esté  nos  mortels  ennemis.  Jusques  à  quand  nous 
dira-on  qu'il  n'est  pas  encore  temps?  encore,  ô  bon 
Dieu  !  après  trente  et  cinq  ans  de  cruelles  persécutions; 
et,  pour  ne  monter  pas  si  haut,  aprè3  dix  qu'il  y  a  que 
les  edits  de  la  ligue  nous  ont  bannis ,  après  huict  ans 
que  vous  estes  roy ,  après  quatre  ans  qu'ont  duré  nos 
poursuittes.  ^  quel  terme  donc  est-ce  que  ces  gens 
mesurent  ce  temps?  Attendent-ils  d'avoir  fait  avec  tous 
les  ligueurs?  Et  certes  ils  l'attendent  et  nous  en  font 
voir  assez  de  marques.  Pauvres  maistres  en  matière 
d'Estat,  encore  qu'ils  ayent  esté  en  bonne  escole  pour 
apprendre  le  contraire  !  Car  que  diront-ils  du  feu  Roy? 
l'appelleront-ils  ignorant  ou  grossier?  Le  monde  ne  les 
souffriroit  pas;  et  le  feu  Roy  jugea,  tout  au  rebours, 
que,  pour  venir  à  bout  de  la  ligue,  il  failloit  faire  Ja 
paix  avec  nous,  et  la  fit;  nous  appella  à  soy,  nous 
joignit  à  soy.  Et  l'expérience  luy  en  dit-elle  mal  ?  Ains 
il  fut  secouru  de  nous,  et  réduisit  ses  affaires  à  tel  point 
qu'il  se  voyoit'maistre  absolu  de  son  royaume,  sans 
ce  froc  endiablé  qui  sortit  d'enfer  pour  l'assassiner. 
Mais  donc  le  feu  Roy,  grand  maistre  en  matière  d'Estat, 
l'expérience  mais  tresse  au  moins  des  fols,  a  fait  voir  que 

nostre  service  importe  à  Vostre  Majesté,  Sire,  pour 
venir  à  bout  de  vos  rebelles.  Et  pourquoy  donc 
nous  jette-on  si  loin  quand  nous  nous  y  présentons 
avec  tant  de  volonté?  ou,  puis  qu'on  est  si  opiniastre, 
est-ce  pas  une  juste  occasion  qu'on  nous  donne  de  def- 
fiance,  de  voir  que,  ne  voulans  point  par  un  edict  s'o- 
bliger à  nostre  conservation,  ils  cerchent  avec  tant 
d'affection  de  reiinir  à  eux  tous  ceux  qui  noils  sont  si 
cruels  ennemis,  avec  lesquels  eux  mesmes  ont  autres- 
fois  juré  nostre  ruine?  Certes,  c'est  bien  pour  nous 
faire  croire  qu'ils  minutent  encor  des  proscriptions, 
des  bannissements,  des  guerres  contre  nous  ;  comme 
de  fait  le  Pape  y  pousse  de  son  costé  à  la  roue  autant 
qu'il  peut,  le  Pape  pour  auquel  complaire  ils  esti- 
ment tout  estre  loisible.  Or  ce  n'est  pas  raison.  Sire, 
que  vous  qui  avez  esté  nostre  protecteur,  qui  en  vos 
plus  grandes  nécessitez  avez  e^té  si  opportunément 
suivy  et  servy  de  nous,  donniez  tant  à  la  passion  de 
ceux  qui  estoient  vos  ennemis  lors  que  nous  vous  avions 
pour  chef,  et  qui ,  depuis  que  Dieu  vous  a  fait  leur 
maistre,  ne  nous  ont  point  devancez  en  services,  que, 
voyant  à  l'œil  nostre  perte,  vous  leur  en  laissiez  pren- 
dre le  contentement  qu'ils  en  attendent.  Opposez  donc. 
Sire,  et  vostre  bonne  volonté  et  vostre  authorité  à  nos 
maux  ;  portez  vostre  conseil  à  nous  donner  quelque  as- 
seurance  ;  accoustumez  vostre  royaume  à  nous  souffrir 
au  moins,  s'il  ne  nous  veut  aymer.  Et  pour  cela.  Sire, 
demandons  nous  un  edict  à  Vostre  Majesté  qui  nous 
face  jouyr  de  ce  qui  est  commun  à  tous  vos  subjects, 
c'est  à  dire  beaucoup  moins  que  ce  qu'avez  accordé  à 
vos  transportez  ennemis,  à  vos  rebelles  ligueurs;  un 
edit  qui  ne  vous  contraigne  point  à  distribuer  vos  es- 

tats  que  comme  il  vous  plaira;  qui  ne  vous  force 
point  à  espuiser  vos  finances ,  à  charger  vostre  peu- 
ple :  ny  l'ambition  ny  l'avarice  ne  nous  meine.  La 
seule  gloire  de  Dieu,  la  liberté  de  nos  consciences,  le 
repos  de  TEstat,  la  seureté  de  nos  biens  et  de  nos 
vies,  c'est  le  comble  de  nos  souhaits,  le  but  de  nos  re- 
questes.  » 

Ces  plaintes  furent  imprimées  au  commencement 
de  ceste  année,  qui  ne  furent  point  advoiiées  de  beau- 
coup de  ceux  de  ceste  religion  pour  les  paroles  trop  libres 
qui  y  estoient  contenues.  Le  bruit  estoit  grand  qu'ils 
vouloient  lever  les  armes.  Le  Roy  leur  permit  de  s'as- 
sembler à  Chastelleraut  à  leur  mode,  sçavoir,  selon  le 
département  qu'ils  ont  fait  des  provinces,  de  chacune 
desquelles  ils  députèrent  un  gentil-homme,  un  ministre 
et  un  ancien  pour  s'y  trouver.  M.  de  La  Trimouille 
y  presidoit.  Sa  Majesté  pensoit  tirer  secours  d'eux  pour 
le  siège  d'Amiens;  mais,  au  lieu  de  le  faire,  le  bruit 
courut  qu'ils  s'armoient  pour  faire  acorder  par  force 
leurs  demandes  ;  ce  qui  donna  depuis  occasion  à  ceux 
qui  avoient  esté  de  la  ligue,  et  qui  firent  fort  bien  leur 
devoir  audit  siège,  d'assister  le  Roy  à  repoulser  l'Es- 
pagnol hors  de  France ,  de  leur  dire  :  «  Vous  avez  des 
premiers  servy  le  Roy,  mais  nous  avons  esté  des  der- 
niers qui  l'avons  accompagné  à  chasser  son  ennemy 
hors  de  la  France.  »  Sa  Majesté  envoya  à  Chastelle- 
raut messieurs  le  comte  de  Schomberg  et  les  presidens 
deThou  et  de  Calignon  pour  les  escouter  et  les  em- 
pescher  de  remuer,  ce  qu'ils  firent  par  leurs  prudences , 
bien  que  le  bruit  courut  que  ceux  de  ladicte  religion 
prétendue  n'eussent  pas  laissé  de  faire  la  guerre  au 
Roy,  s'ils  se  fussent  peu  accorder;  car  la  noblesse  d'en- 

tr'eux  vouloit  manier  l'argent  qui  se  leveroit  pour 
faire  la  guerre,  et  les  ministres  et  les  anciens  vouloient 
que  ce  fussent  certains  députez  de  leurs  églises  qui 
payeroient  les  gens  de  guerre.  Sur  ceste  division  plu- 
sieurs d'entr'eux  pensèrent  à  ceste  proposition,  et  virent 
le  précipice  où  quelques  remuans  les  vouloient  jetter 
en  prenans  les  armes.  Après  qu'ils  eurent  veu  le  Roy- 
victorieux  de  son  ennemy  devant  Amiens ,  ce  fut  à  qui 
advertiroit  le  premier  Sa  Majesté  de  tout  ce  qui  s'es- 
toit  passé  de  plus  particulier  en  ceste  assemblée,  telle- 
ment que  Sa  Majesté  entreprit  le  voyage  de  Bretagne 
au  commencement  du  printemps  de  l'an  suyvant,  tant 
pour  renger  le  duc  de  Mercœur  en  son  devoir,  que 
pour  escouter  luy  mesmes  les  plaintes  de  ceux  de  ceste 
religion,  et  leur  pourvoir  sur  icelles  par  un  edict  :  ce 
qu'il  fit  estant  à  Nantes ,  ainsi  que  nous  avons  dit  en 
nostre  Histoire  de  la  Paix. 

Les  roys  Très-Chrestiens,   oingts  premiers  fils  et 
protecteurs  de  l'Eglise  catholique,  envoyent  aux  papes 
esleus  pour  leur  congratuler  leur  promotion,  et  les 
recognoistre  comme  pères  spirituels  et  premiers  de 
l'Eglise  militante;  ce  qu'en  cour  de  Rome  on  appelle 
obédience  :  toutesfois  ceste  recognoissance  ne  se  fait 
pas  par  les  roys  de  France  comme    font    plusieurs 
autres  princes  qui  ont  quelque  spécial  devoir  ou  obli- 
gation particulière  envers  le  Sainct  Siège  de  Rome, 
comme  vassaux,  tributaires  ou  autrement;  mais  seu- 
lement ils  se  recommandent,  et  le  royaume  de  France 
que  Dieu  leur  a  commis  en  souveraineté,  ensemble 
l'Eglise  Gallicane,  aux  faveurs  de  SaSaincteté  ;  toutes- 
fois  ils  donnent  à  leurs  ambassadeurs  pouvoir  de  ren- 
dre à  Leurs  Sainctetez  plus  ample  tesmoignage  de 

toute  révérence  et  dévotion.  La  submission  que  le  roj 
Loys  unziesme,  à  son  advenement  à  la  coronne,  voulut 
faire  par  le  cardinal  d'Alby  au  pape  Pie  second, 
pour  aucunes  particulières  occasions,  ne  fut  trouvée 
bonne  par  les  François,  et  notamment  par  la  cour  de 
parlement  qui  luy  en  fit  des  remonstrances;  etmesmes 
tous  les  trois  estats  du  royaume  assemblez  à  Tours  en 
firent  unanimement  leurs  plainctes.  En  somme,  lesroys 
Très-Chrestiens  envoyent  leurs  ambassadeurs  recog- 
noistre  les  papes  pour  pères  spirituels ,  et  pour  leur 
rendre  une  obéissance  non  servile ,  mais  filiale  j  Sanc-- 
titatem  apostolicœ  Sedis  sic  comiter  conservantes ^ 
quemadmodum  principes  liberos  decetj  si  non  œquo 
jure  (comme  il  faut  recognoistre  qu'en  choses  spi- 
rituelles il  y  a  prééminence  et  supériorité  de  la  part 
du  Sainct  Siège),  certe  non  ut  dedititiosj  aut  fan-- 
dos  (0. 

Le  Roy  donc,  suivant  ^la  louable  coustume  de  ses 
prédécesseurs,  a  voit  envoyé  M.  de  Nevers  à  Borne 
peu  après  sa  conversion,  ainsi  que  nous  avons  dit; 
mais,  pour  les  empeschemens  qu'y  donnèrent  lors  les 
ennemis  de  Sa  Majesté,  il  ne  rendit  point  l'obeyssance 
filiale  deuë  à  Sa  Saincteté  et  au  Sainct  Siège,  suivant 
le  pouvoir  que  le  Roy  luy  enavoit  donné.  Du  depuis, 
Sa  Saincteté  ayant  donné  sa  bénédiction  au  Roy,  et 
ayant  envoyé  en  France  son  légat  et  du  Sainct  Siège, 
le  cardinal  de  Florence,  Sa  Majesté  envoya  M.  de 
Luxembourg,  duc  de  Piney,  à  Rome,  au  commen- 
cement de  ceste  année ,  avec  pouvoir  de  rendre  à  Sa 

(OReconnoissant,  comme  il  convient  à  des  princes  libres,  et  dans 
tout  ce  qui  est  juste,  la  puissance  du  Saint  Siège ,  non  comme  des  sujets 
ou  des  vassaux. 

Saincleté  pour  plusieurs  particulières  occasions^  ample 
tesmoignage  de  toute  révérence  et  dévotion.  Il  arriva 
à  Rome  le  seiziesme  d'avril,  et  fut  receu  honorable- 
ment par  ceux  que  Sa  Saincteté  envoya  au  devant 
luy,  lesquels  le  conduiront  jusques  au  palais  où  il  alla 
loger,  et  lequel  estoit  royalement  préparé. 

Deux  jours  après  il  eut  audience,  en  laquelle  Mau- 
rice Bressius,  gentil-homme  dauphinois,  grand  ora- 
teur ,  que  ledit  sieur  de  Luxembourg  avoit  mené  ex- 
près de  France  avec  luy,  fit  la  harangue. 

Premièrement  il  commença  par  un  excuse  sur  la 
longueur  du  temps  que  le  Boy  avoit  mis  d'envoyer  à 
Bome  depuis  sa  réconciliation  avec  Sa  Saincteté  et  le 
Sainct  Siège. 

Secondement  il  remémora  les  ambassades  envoyées 
à  Bome  depuis  les  tioubles,  sçavoir  :  la  première  M.  de 
Luxembourg,  ladeuxiesme  le  cardinal  de  Gondy,  la 
troisiesme  le  marquis  de  Pisany,  la  quatriesmeM.  de 
Nevers,  la  cinquiesme  M.  Tevcsque  d'Evreux,  et  la 
sixiesme  mondit  sieur  de  Luxembourg,  à  présent 
pour  la  seconde  fois. 

Troisièmement  la  royalle  réception  que  Sa  Majesté 
avoit  faicte  au  cardinal  de  Florence,  légat  en  France. 

Quatrièmement  il  loiia  Sa  Saincteté  d'avoir  receu 
et  donné  la  bénédiction  au  Boy. 

Cinquièmement  les  cardinaux. 

Sixièmement  le  Boy. 

Et  septiesmement  il  dit  au  Pape  :  «  Par  M.  de 
Luxembourg,  Sa  Majesté  baise  vos  pieds  apostoliques. 
Il  vous  respecte ,  non  seulement  comme  le  père  com- 
mun des  chrestiens,  mais  comme  estant  son  père  spi- 
rituel en  ce  que  vous  l'avez  engendré  en  Clirist.  Il  re- 
43;  a6 

cogiloist  que  vous  estes  le  grand  pontife^  le  souverain 
prestre  et  successeur  très-digne  de  Taposti^e  sainct 
Pierre,  le  vicaire  très-vigilant  de  Nostre  Seigneur 
Jesus-Christ,  le  chef  des  cbrestiens,  Tevesque  de  tout 
le  monde,  et  non  pas  d'une  ville;  et  en  ceste  qualité 
il  vous  preste,  et  au  Sainct  Siège  apostolique,  la  deuë 
obédience  filiale,  et  vous  dévoue  non  seulement  ses 
gens,  ses  provinces  et  ses  royaumes,  mais  vous  pro- 
met qu'il  n'espargnera  jamais  son  sang  et  son  esprit 
pour  maintenir  la  hautesse  de  Yostre  Sainctetë  et  du 
Sainct  Siège.  » 

Le  Pape  eut  ceste  ambassade  fort  aggreable  ;  et  bien 
que,  dez  qu'il  donna  la  bénédiction  au  Roy," il  s'estoit 
projette  de  faire  practiquer  la  paix  entre  la  France  et 
l'Espagne,  ce  bon  dessein  encor  s'augmenta,  et  le  fit 
mettre  à  exécution  par  Calatagirone,  gênerai  des  coi^ 
deliers,  ainsi  que  nous  avons  dit  en  nostre  Histoire 
de  la  Paix. 

L'autheur  qui  a  fait  l'Histoire  de  France  du  règne 
de  Henry  iv,  et  mis  en  lumière  depuis  mon  Histoire 
de  la  Paix,  dit  que  le  gênerai  des  cordeliers  avoit 
'  dit  au  Roy  le  commandement  que  le  Pape  luy  avoit 
faict  de  passer  en  Espagne  pour  disposer  le  roy  Ca- 
tholique à  une  bonne  et  saincte  paix,  sous  laquelle  on 
peust  reunir  les  forces  et  les  volontez  des  chrestiens 
contre  le  Turc ,  lequel ,  faisant  son  profit  de  ceste  divi- 
sion, avoit  rendu  inutil  ce  grand  effort  que  le  Pape, 
l'Empereur,  le  Transsilvain  et  les  princes  d'Allemagne 
avoient  faict  contre  luy,  avoit  contrainct  l'Empereur 
de  lever  le  siège  de  Raab,  pris  et  emporté  de  force  la 
forteresse  de  Totis  sur  le  Danube,  lepoulsé  honteuse- 
ment le  Transsilvain  de  Temesvar,  et  se  promettoit  de 

faire  voir  à  toute  TAllemagne  jusques  où  pouvoit 
monter  sa  puissance  tant  que  les  roys  de  France  et 
d'Espagne  le  laisseroient  faire;  que  le  roy  d'Espagne, 
prévoyant  bien  et  desplorant  ce  commun  mal-heur, 
luy  avoit  dit  qu'il  ne  desiroit  que  la  paix,  et  que  pour 
ce  il  donnoit  tout  pouvoir  à  l'archiduc  son  neveu, 
prince  désireux  de  la  paix  ;  et  que  le  Roy  avoit  res- 
pondu  audit  gênerai  des  cordeliers  qu'il  desiroit  la 
paix,  et  ne  luy  vouloit  donner  autre  condition  que 
rhonneur  et  la  justice  de  ses  pretensions,  etc. 

Peu  après  le  mesme  autheur  dit  :  «  Ces  premières 
espérances  de  la  paix  ne  faisoient  que  poindre  quand 
le  Roy  fut  adverty  de  la  surprise  d'Amiens.  Ce  fut  une 
gelée  qui  emporta  tout  l'espoir  que  l'on  avoit  de  ceste 
première  semence,  un  vent  qui  soufHa  les  fleurs  de 
ceste  jeune  plante  ,  etc.  » 

11  n'y  a  point  d'apparence  que  le  gênerai  des  cor- 
deliers ayt  dit  ces  paroles  là  au  Roy  devant  le  siège 
d'Amiens,  pource  qu'Amiens  fut  surpris  par  l'Espa- 
gnol le  unziesme  mars  de  ceste  année;  et  l'armée  de 
l'Empereur,  conduite  par  l'archiduc  Maximilian,  n'as- 
siégea point  Raab ,  autrement  Javarin ,  que  le  neufîesme 
septembre  après,  et  ne  leva  ledit  siège  que  le  qua- 
triesme  octobre  ensuivant. 

Quant  à  la  forteresse  de  Totes,  autrement  Tata  ou 
Dotis,  qui  est  celluy-là  qui  ne  sçait  qu'elle  fut  rendue* 
aux  Turcs  l'an  i594  sans  coup  frapper,  surprise  par 
les  chrestiens  en  ceste  année  au  mois  de  may ,  et  dere- 
chef assiégée  et  reprise  par  les  Turcs  au  mois  de  no- 
vembre de  ceste  mesme  année?  Il  n'y  a  donc  point 
d'apparence  que  ledict  gênerai  des  cordeliers  eust  dit 
au  Roy  que  ceste  petite  forteresse  eust  esté  empoitée 

26. 

de  vive  force  par  les  Turcs  huict  mois  auparavant 
que  le  faict  fust  advenu. 

Quant  au  siège  de  Temessvar,  toutes  les  relations 
d* Allemagne  se  rapportent  qu'après  que  le  prince  de 
Transsilvanie  eut  conquis  les  chasteaux  de  Fellac 
et  de  Ghimady  le  neufiesme  et  le  douziesme  d'octobre 
en  ceste  année,  qu'il  mit  le  siège  devant  Temessvar: 
mais  que,  ne  pouvant  prendre  ceste  ville  là,  il  fat  con- 
trainct  de  lever  son  camp  sur  la  fin  du  mois  de  dé- 
cembre de  ceste  mesme  année,  qui  est  trois  mois 
après  que  le  Roy  eut  repris  Amiens. 

Quant  à  ce  que  ledit  autheur  dit  aussi,  à  la  mar§[e 
au  mesme  endroict ,  que  le  Pape  envoya  en  Hongrie, 

au  commencement  de  l'an  1697  (?^^  ^^^  ^^  ^^^^ 
année),  dix  mille  hommes  sous  la  charge  de  son  neveu 
Jean  François  Aldobrandin,  et  que  le  duc  de  Mantouë 
fat  gênerai  de  ceste  armée,  la  vérité  est  que  deux 
ans  auparavant,  sçavoir  l'an  iSgS,  le  Pape  envoya 
sondit  neveu  en  la  guerre  de  Hongrie  avec  une  armée 
de  plus  de  dix  mille  hommes  de  pied  et  mille  che- 
vaux, dont  il  le  fit  gênerai  d'icelle;  et  qu'au  mesme 
temps  et  en.  la  mesme  année  le  duc  de  Mantouë  fat 
aussi  en  ceste  guerre  avec  quatorze  cents  chevaux, 
sans  aucune  charge  que  sur  la  cavallerie  qu'il  y  mena. 
Les  relations  de  ce  temps  là  disent  qu'il  n'y  fat  que 
comme  adventurier. 

Il  n'y  a  donc  point  de  doute  que  si  ledit  gênerai  des 
cordeliers  a  dit  au  Roy  ce  que  rapporte  le  susdit  au- 
theur, il  faut  que  ce  soit  esté  au  commencement  de 
l'an  iSgS,  et  non  pas  auparavant  le  siège  d'Amiens. 
Je  n'ay  dit  ce  que  dessus  pour  reprendre  ledit  au- 
theur, car  son  intention  a  esté  de  ne  rien  dire  de  yray 

laschemeDt^  ny  rien  de  faux  hardiment^  et  mesme  je 
n'ay  escrit  ce  que  dessus  que  suivant  ce  qu'il  a  con- 
juré tous  ceux  qui  sçauront  les  choses  plus  au  vray  que 
luy ,  d'en  donner  ce  qu'ils  en  sçauroient,  à  la  gloire 
de  la  vérité  et  au  service  de  la  postérité.  Ceux  qui 
escrivent  les  histoires  ou  chronologies  sont  contraints 
d'escrire  sur  les  mémoires  que  l'on  leur  donne ,  car  ils 
ne  peuvent  pas  avoir  veu  tout  ce  qu'ils  escrivent.  Les 
uns  peuvent  recouvrer  des  mémoires  plus  véritables 
les  uns  que  les  autres.  J'ay  peu  en  avoir  dequoy  j'ay 
composé  ceste  histoire  et  celle  de  la  paix/ où  il  y 
auroit  quelque  chose  à  redire;  mais  je  prie  le  lecteur 
de  me  faire  ce  plaisir  que  de  me  donner  par  escrit  ce 
en  quoy  je  pourrois  n'avoir  pas  bien  esté  adverty,  et 
je  les  corrigeray  à  la  première  reimpression  qui  s'en 
fera. 

Avant  que  de  dire  ce  qui  se  fit  ceste  année  en  la 
guerre  de  Hongrie,  voyons  quelques  particularitez  qui 
se  passèrent  en  France  au  commencement  de  l'an  iSgS, 
jusques  à  la  paix  de  Vervins. 

Le  troisiésme  janvier  la  cérémonie  de  l'ordre  du 
Sainct  Esprit  se  fit  aux  Augustins,  oïl  le  Boy  fit  che- 
valiers dudict  Ordre  M.  le  duc  de  Vantadour,  les 
sieurs  de  Matignon,  le  comte  de  Choisy,  le  mar- 
quis de  Resnel,  de  Chevrieres,  de  Sourdiac,  de 
Belin ,  de  La  Viéville,  le  marquis  de  Villainey  et  de 
Poyane. 

Le  Boy  estant  requis  par  le  duc  de  Mercœur  de 
continuer  la  suspension  d'armes  en  Bretagne,  n'y 
voulut  entendre,  et  commanda  au  mareschal  de  Bris- 
sac  de  recommencer  la  guerre,  et  que  dans  le  mois  de 
mars  il  iroit  luy  mesme  en  ceste  province  là.  Ceste 

flOttvelle  fit  changer  de  volonté  aux  habitans  des  yille» 
que  tenoit  le  duc  de  Mercœur^  et,  estans  sollicitez  sou» 
main  par  les  royaux^  ils  commencèrent  à  méditer  de 
se  delivrei^  de  leurs  garnisons.  Ceux  de  Sainct  Malo 
solicitoient  ceux  de  Dinan  de  se  rendre  les  maistres  de 
leur  Tille,  et  en  chasser  la  garnison  qu'y  tenoit  le 
sieur  de  Sainct  Laurens  pour  le  duc  de  Mercoeur/ 
Geste  ville  est  forte  ^  il  y  a  QQ  fort  ehasteau,  eomme 
estant  une  clef  de  la  basse-Bretagne^  et  j  a  un  evesché. 
Les  Malouins,  suivant  Tentreprise  qu'ils  avoient  avec 
les  liabitans  de  Dinan,  envoyèrent  vers  le  marescbal 
de  Brissac  luy  communiquer  leur  entreprise.  11  s'y 
achemina  et  entreprit  l'exécution ,  dont  il  vint  à  bout 
si  heureusement ,  que ,  s'estant  rendu  maistre  de  la 
ville  le  i3  février,  les  capitaines  et  soldats  qui  s'es- 
toient  retirez  au  chasteau  se  rendirent  à  ceste  corn- 
position  : 

I.  Que  tons  les  capitaines  et  gens  de  guerre  estans 
audit  chasteau  sortiront  sans  estre  fouillez,  armes  et 
bagages  sauves,  la  harquebuze  sur  l'espaule,  la  mesche 
esteinte  et  tambour  battant,  dedans  vendredy  l'i  du 
mois,  à  huict  heures  du  matin,  au  cas  qu'entre  cy  et 
là  ledit  maresehal'  ou  l'armée  du  Boy  qui  est  devant 
ledict  chasteau  ne  soit  contraincte  de  lever  entière- 
ment  le  siège  ;  et  ne  pourront  cependant  les  assiégez 
recevoir  aucun  secours  dans  ladite  place,  et  seront 
conduits  en  toute  senreté  à  Lamballe. 

II.  Toutes  les  munitions  de  guerre,  soient  pièces, 
poudres,  balles,  mesches  et  autres  choses,  mesmes  les 
vivres,  demeureront  audit  chasteau. 

III.  Tous  les  tiltres  appartenans  à  monsieur  et  dame 

de  Mercœur  pourront  estre  emportez  par  lesdicts  gens 
de  guerre,  et  conduits  avec  la  mesme  seureté;  comme 
en  semblable,  ce  qui  se  pourra  riscouvrer  de  ceux  qui 
sont  à  M.  de  Sainot  Laur^ns  ;  et  pour  cest  effect  seu- 
lement leur  sera  fourny  de  charrettes. 

IV.  Tous  prisonniers  de  guerre  estans  audit  chas- 
teau  sortiront  avec  les  autres,  et  seront  conduits, 
s^obligeans  de  nouveau  à  satisfaire  à  leurs  promesses. 

V.  Les  sieurs  d'Argentrë,  cy  devant  président  au 
siège  presidial  de  Rennes,  et  du  Pouet,  soy  disant  con- 
nestable  en  ceste  ville,  demeureront  prisonniers  de 
guerre. 

Le  Boy,  ayant  eu  ad  vis  de  la  prise  de  ceste  place, 
qui  avoit  estonné  toutes  les  autres  de  la  Bretagne, 
partit  incontinent  de  Paris,  et  s'y  achemina  avec  une 
grande  armée.  En  y  allant,  il  receut  deux  advis  de  la 
Savoye  et  du  Dauphinë.  Le  premier  fut  que  le  duc  de 
Savoye  avoit  repris  toutes  les  places  que  le  sieur  Des- 
diguieres  avoit  conquestées  Tan  passé  en  la  Savoye ,  et 
que  le  sieur  de  Crequy  y  avoit  esté  deffaict  et  pris  pri- 
sonnier; et  l'autre  fut  ([ue  ledit  sieur  Desdiguieres 
avoit  surpris  le  1 5  de  mars  le  fort  que  le  duc  avoit 
faict  faire,  comme  nous  avons  dit,  sur  la  frontière  du 
Dauphiné,  environ  un  quart  de  lieue  dans  les  terres 
de  France,  tirant  vers  Grenoble  sur  un  coustau  relevé 
au  dessus  du  village  de  Barraulx. 

Or  le  duc  de  Savoye  avoit  mis  dans  ceste  place 
pour  gouverneurle  sieur  de  Bellegarde,  gentil-homme 
de  Savoye,  avec  sept  compagnies  de  gens  de  pied,  de 
l'artillerie  et  des  munitions  de  guerre  et  de  bouche  ;  en 
somme  ill'avoit  laissée  Uien  pourveuè  quand  il  en  des- 

logea  son  armée  sur  la  Bn  de  Tannée  passée  pour  la 
faire  rafraischir  par  les  garnisons.  Geste  nouvelle  place 
mit  en  nouvelle  jalousie  le  sieur  Desdjguieres  et  les 
royaux  qui  en  estoient  voisins,  spécialement  ceux  de 
Grenoble  ;  et  n'y  avoit  celuy  qui  ne  desirast  avoir  ceste 
espine  hors  du  pied^  craignant  qu'elle  engendrast  une 
aposteme  qui  en  fin  causast  leur  perte  avec  celle  de 
la  ville  de  Grenoble ,  considerans  mesmes  que  le  duc 
de  Savoy e  faisoit  tant  d'estat  de  la  place ,  que  la  forti- 
fication se  continuoit  de  jour  en  jour  avec  une  in- 
croyable diligence. 

Ledit  sieur  Desdiguieres ,  qui  avoit  dispersé  son 
armée  pour  la  faire  vivre ,  ayant  faict  bien  recognoistre 
ceste  place,  délibéra  de  la  surprendre^  et  pour  cest 
efiect  il  fit  approcher  de  lujf  les  troupes  de  cheval  et 
de  pied  qui  estoient  les  plus  voisines  de  Grenoble,  les 
fait  passer  sur  le  pont  de  Tlzere  par,  dedans  la  ville , 
feignant  que  tout  le  reste  feroit  le  mesme  passage  pour 
aller  vers  la  Morienne  où  estoit  ledit  duc  de  Savoye 
avec  son  armée,  et  cependant  fit  faire  fort  secrette- 
ment  et  diligemment  trente  eschelles  de  la  force  et 
hauteur  qu'il  les  failloit.  Estans  toutes  choses  dis- 
posées la  veille  des  Rameaux,  qui  estoit  le  samedy 
quatorziesme  de  mars,  il  fait  mettre  lès  eschelles  de- 
dans un  bateau,  et  remonter  la  rivière,  avec  quelques 
pétards  qu'il  jugea  nécessaires  pour  ceste  exécution.  Il 
donna  en  mesme  temps  ordre  de  faire  repasser  les 
troupes  sur  des  batejaux  qui  estoient  préparez  pour 
cest  effect,  pour  oster  la  cognoissance  à  ceux  du  fort 
que  ses  troupes  feussent  de  leur  costé  :  ce  qui  les  eust 
tenu  en  cervelle,  et  peut  estre  fait  demander  des  sol- 
dats de  renfort  à  Chambery  ou  à  Mont-melian.  Les 

choses  ainsi  disposées ,  ledit  sieur  Desdiguieres  partit 
de  Grenoble  le  dimanche^  quioziesmeduditmois^  à  six 
heures  du  matin  y  ety  estant  au  village  de  Lombin,  sur 
les  huict  ou  neuf  heures^  joignit  tout  ce  qui  estoit  pre*- 
pare  pour  ceste  exécution  y  faisant  environ  trois  cents 
chevaux  et  mil  ou  douze  cents  hommes  de  pied;  et 
sur  le  mesme  lieu  appella  les  chefs  à  part^  et  leur  dit 
la  resolution  qu'il  avoit  faite  d'attaquer  ledit  fort  la 
nuict  ensuivant  par  escalade,  à  l'endroit  qu'il  leur 
monstra  sur  le  plan  qu'il  en  avoit  fait  pourtraire;  et, 
pour  favoriser  ceste  escallade,  qu'il  feroit  donner  l'a- 
larme par  tout  y  et  mesmes  tirer  les  pétards  aux  portes, 
affin  de  donner  tant  de  besongne  tout  en  un  coup  à 
ceux  qui  estoient  dedans ,  qu'ils  ne  sceussent  de  quel 
costé  entendre.  Suivant  ceste  proposition  il  distribua 
les  billets  de  ceste  exécution  y  où  estoient  nommez  ceux 
qui  a  voient  la  charge  des  eschelles,  et  de  quelle  façon 
ils  dévoient  estre  accompagnez.  La  première  troupe 
portoit  huict  eschelles  ;  le  sieur  de  Morges,  qui  la  con- 
duisoit,  en  faisoit  porter  trois,  le  sieur  de  La  Buisse 
une ,  le  sieur  de  Sainct  Just  deux ,  età  chacune  eschelle 
dix  hommes  armez  de  cuirasse  et  sallade ,  de  pistoUes 
et  d'espëe.  Les  sieurs  de  Monfalquiers  et  de  Sainct 
Bonnet,  avec  chacun  vingt  harquebusiers  de  leurs 
compagnies  des  gardes,  estoient  avec  ceste  troupe,  et 
avoient  charge  de  chacun  une  eschelle.  La  seconde 
ti^oupe,  conduite  par  le  sieur  d'Hercules,  lieutenant  de 
la  compagnie  de  gens-d'armes  dudit  sieur  Desdiguieres, 
portoit  six  eschelles,  dont  il  en  avoit  charge  de  trois, 
le  sieur  de  Montferrier  de  deux,  et  le  sieur  de  Bozans 
d'une  avec  des  harquebuziers  choisis.  La  troisiesme 
troupe,  conduite  par  le  sieur  d'Auriac,  portoit  trois  es- 

chelles,  le  sieur  de  Beauveuil  en  avoit  une^  et  le  sieur 
de  Buisson  deux.  La  qpatriesme  et  dernière  troupe^ 
conduite  par  le  sieur  de  Marvieu^  portoit  trois  eschelles^ 
dont  deux  estoient  sous"  sa  cbarge ,  et  la  troisiesme  sous 
le  sieur  de  Serre.  Ces  trois  dernières  troupes  estaient 
accompagnées  et  armées  à  la  forme  de  la  première, 
çt  à  chacune  sa  guide  pour  luy  faire  tenir  ie  droict 
chemin  du  lieu  de  Texecutioti.  Le  capitaine  Bymart 
eut  la  charge  de  faire  jouer  un  pétard  à  la  faulse  porte 
dndit  fort  qui  regarde  à  Grenoble,  et  le  capitaine  Sage 
un  autre  à  la  porte  principale  qui  esit  posée  versMont- 
melian.  Il  avoit  aussi  ordonné  à  une  troupe  d*infan- 
terie,  conduite  par  le  sieur  de  Sainct  Favel,  de  donner 
l'alarme  par  tous  lesendroicts  du  fort,  tant  que  l'exé- 
cution dureroit,  et  que  cependant  tout  le  reste  de- 
meureroit  en  gros  à  une  mousquetade  de  là.  Et  quant 
à  la  cavallerie,  là  où  la  pluspart  des  membres  estoient 
demeurez 9  le  sieur  du  Bar  eut  charge  de  la  faire  passer 
outre,  au  dessoubs  du  fort,  par  le  village  de  Barraux, 
aussi-tost  que  Talarme  se  commenceroit,  et  la  con- 
duire jusques  hors  du  bois  de  Servettes,  dans  la  plaine 
de  Chaparillan,  par  ce  que  Ton  avoit  eu  advis  qu'il 
devoit  venir  de  ce  costé  là  cent  chevaux  savoyards 
courir  dedans  la  vallée,  au mesme  chemin  que  tenoient 
les  troupes  dudit  sieur  Desdiguieres. 

Les  choses  ainsi  préparées,  les  François  marchèrent 
en  l'ordre  dessusdit  jusques  au  lieu  où  les  eschelles  se 
dévoient  rendre;  mais,  avant  que  d'y  ariiver,  il  falut 
faire  alte  pour  laisser  passer  une  heure  ou  deux  de 
jour,  de  peur  d'arriver  de  trop  bonne  heure  sur  le  lieu 
de  l'exécution.  A  l'entrée  de  la  nuict,  les  eschelles  et 
pétards  furent  distribuez;  et,  avant  que  toutes  choses 

fussent  rengéesy  que  les  gens  de  cheval  destinez  à  Texe* 
cution  eussent  mis  pied  à  terre  ^  et  que  Tinfanterie 
eust  passe  quelques  ruisseaux /il  fut  dix  heures.  Ce  fut 
à  la  mesme  heure  qu'on  marcha  droict  au  fort,  dont 
on  n'estoit  qu'à  un  quart  de  lieuë.  Et  en  Tordre  cy- 
dessus  ils  arrivèrent  auprès  du  fort,  justement  à  unze 
heures  de  nuict,  favorisez  de  la  lune  qui  estoit  sur  son 
neufiesme  jour.  Tout  cest  appareil  ne  pouvoit  mar- 
cher sans  alarme;  ceux  de  dedans  le  foi^  Ta  voient 
aussi  prinse  plus  de  demy  heure  devant^  pour  avoir 
veu  plus  de  cent  feux  que  les  valets  laissez  aux  che- 
vaux avoient  allumez  aussi  tost  que  leurs  maistres 
furent  partis  :  et  encores  que  ceux  destinez  à  l'exécu- 
tion vissent  et  oiiissent  la  rumeur  de  ceste  allarme, 
ils  ne  laissèrent  d'aller  là  où  ils  dévoient  planter  leurs 
escbelles;  ce  qu'ils  firent  avec  une  grande  resolution. 
Cependant  les  pétards  jouèrent ^  l'alarme  se  donna  par 
tout  comme  il  avoit  este'  ordonné,  et  cela  si  à  propos 
que  ceux  de  dedans  ne  sçavoient  de  quel  costé  se  gar- 
der. Ils  renversèrent  qoelques  eschelles ,  aus^  tost  re- 
dressées ,  sans  que  ceux  qui  en  avoient  charge  s'esmeus- 
sent  des  harquebuzades  tirées  de  dessus  les  tenailles 
et  des  guérites  qui  estoient  sur  chacune  poincte.  Si 
bien  qu'ayant  gaigné  le  dessus  du  terrain ,  et  estans 
aux  mains  avec  ceux  de  dedans ,  il  falut  que  le  foible 
cedast  au  fort.  La  place  estant  ainsi  forcée ,  les  Sa- 
voyards se  voulurent  r^aUrer  ;  mais,  après  quelque  feîble 
résistance,  il  en  fut  tué  une  centaine,  et  le  reste  se 
safuva  par  dessus  le  terrain  et  où  il  n'y  avoit  point 
d'alarme. 

En  cest  exploict,  les  François  n'y  perdirent  qu'un 
homme,  et  eurent  peu  de  blessez.  De» sept  drappeaux 

qui  estoient  dedans  le  fort  il  en  fut  gaigné  cinq  que 
le  sieur  Desdiguieres  envoya  au  Boy,  et  les  deux 
autres  se  perdirent.  Le  sieur  de  Bellegarde  fut  pris 
prisonnier,  et  quelques  autres.  Les  François  gaignerent 
en  la  prise  de  ce  fort  neuf  pièces  d'artillerie  montées 
sur  roiies,  dont  y  en  avoit  six  de  batterie  et  trois  de 
campagne,  deux  cens  quintaux  de  poudre,  quantité 
de  plomb,  beaucoup  de  mesche,  et  environ  cinq  cens 
charges  de  bled.  Voylà  comme  le  duc  de  Savoye  re- 
cueilloit  sa  part  des  fruicts  de  la  guerre,  et  se  trou- 
voit  mal  à  l'aise  aux  portes  de  sa  maison. 

Le  Roy  ne  fut  si  tost  sorty  de  Paris  pour  aller  en 
Bretagne,  que  les  sieurs  du  Plessis  de  Gosme,  de 
Heurtault  Sainct  Offange,  et  de  Ville-bois,  qui  com- 
mandoient  dans  Craon,  dans  Bochefort  en  Anjou,  et 
dans  Mirebeau  près  Poictiers  (places  que  le  duc  de 
Mercœur  pensoit  devoir  arrester  pour  un  temps 
l'armée  du  Boy,  et  qu'elles  deussent  servir  de  fron- 
tières aux  places  qu'il  tenoit  encor  en  Bretagne),  en- 
voyèrent vers  le  Boy  le  supplier,  tant  pour  eux  que 
pour  les  habitans  desdites  villes,  de  les  vouloir  re- 
cognoistre  et  recevoir  pour  ses  très-humbles  subjects 
et  servileurs.  Le  Boy  renvoya  leurs  requ estes  à  son 
conseil.  A  Toury  en  Beaulse,  les  articles  présentées 
pour  ceux  de  Craon  furent  arrestées  le  2 1  février,  et 
vérifiées  au  parlement  de  Paris  le  28  de  mars;  par 
lesquelles  tous  les  actes  d'hostilité  faicts  par  ledit  sieur 
du  Plessis  de  Cosme.  et  les  habitans  de  Craon  ne 
seroient  recherchez,  et  qu'ils  demeureroient  en  ou- 
bliance  perpétuelle.  A  Chenonceaux,  le  premier  de 
mars,  les  sieurs  de  Heurtault  et  La  Houssaye  Sainct 
Offange  obtindrent  le   mesme,   et  pour  tous  ceux 

qui  les  avoient  assistez^  comme  fit  aussi  ledit  sieur 
de  Ville  bois  pour  ceux  de  Mirebeau. 

Le  duc  de  Mercœur  voyant  ce  commencement ,  et 
craignant  que  toutes  les  villes  qu'il  tenoit  n'en  fissent 
de  mesme,  comme  il  y  en  avoit  bien  de  l'apparence, 
aussi  tost  qu'il  sceut  que  le  Roy  fut  arrivé  à  Angers ,  il 
y  envoya  madame  de  Mercœur  et  des  députez.  Ils 
firent  l'excuse  de  ce  que  ledit  duc  avoit  demeuré  si 
long  temps  en  armes  après  la  reconciliation  de  Sa 
Majesté  avec  Sa  Saincteté  et  le  Sainct  Siège,  sur  des 
considérations  qui  regardoient  le  bien  du  royaume, 
dont  ils  disoient  qu'il  avoit  tousjours  désiré  la  conser- 
vation et  craint  le  desmembrement,  entr'autres  pour 
garantir  la  province  de  Bretagne  du  péril  auquel  elle 
se  fust  trouvée  lors  que  Sa  Majesté  estoit  au  siège 
d'Amiens  empeschée  à  repousser  les  Espagnols;  et  ce 
à  cause  des  intelligences  qu'avoient  avec  eux  les  plus 
grands  du  pays ,  qui  eussent  entrepris  dans  la  Bre- 
tagne et  faict  entrer  des  forces  estrangeres  au  préju- 
dice du  service  du  Roy  et  de  l'Estat.  Us  eurent  pour 
response  que  le  Roy  avoit  tousjours  désiré  de  mettre 
fin  aux  troubles  de  son  royaume,  plustost  par  une 
obeyssance  volontaire  de  tous  ses  subjects,  que  par  la 
force  et  nécessité  des  armes,  et  qu'il  vbuloit  faire 
jouyr  les  derniers  venus  des  mesmes  fruicts  que  sa 
bonté  avoit  produict  à  l'endroict  des  autres  qui  s'es- 
toient  cy-devant  retournez  à  leur  devoir. 

Le  duc  de  Mercœur  desiroit  se  conserver  le  gou- 
vernement de  Bretagne.  Le  Roy  en  vouloit  disposer. 
Il  le  vouloit,  et  desiroit  que  ledict  duc  demeurast  à  la 
cour  à  l'advenir.  On  faict  tousjours  des  ouvertures 
qui  servent  de  moyen  pour  accorder  les  plus  grands 

différents.  Le  duc  n'avoit  qu'une  seule  fille.  Le  Roy 
avoit  eu  de  madame  la  duchesse  de  Beaufort  uu  fils 
que  Too  appelle  Cœsar  Monsieur,  à  présent  duc  de 
Yendosme ,  et  qui  pouvoit  avoir  lors  quatre  ans.  La 
princesse  d^  Mercœur  estoit  plus  âgée  :  toutesfois  on 
proposa  le  mariage  de  ce  petit  prince  et  de  ceste  prin<^ 
cesse,  qui  fut  accordé  par  le  Boy  et  madame  de  Mer- 
cœur  à  certaines  conditions  à  celuy  qui  ne  le  voudroit 
tenir  lors  qu'il  seroit  en  aage.  Le  petit  prince  Csesar 
Monsieur  fut  fait  gouverneur  de  Bretagne,  où  depuis 
le  Boy  mit  par  tout  des  lieutenans  généraux  à  sa  dévo- 
tion. Et  Tedict  sur  la  réduction  du  duc  de  Mercœur  et 
des  villes  de  Nantes,  et  autres  de  la  Bretagne  ,  fut  ac- 
cordé au  mois  de  mars,  et  vérifié  le  vingt-sixiesme  au 
parlement  de  Paris.  Par  cest  edict  le  duc  de  Mercœur, 
les  prélats  ecclésiastiques,  présidents,  conseillers, 
advocats  généraux  et  autres  officiels  du  parlement  de 
Bennes  qui  avoient  exercé  la  justice  à  Nantes,  en- 
semble les  magistrats,  gentils-hommes,  pfHciers  et 
autres  qui  avec  luy  se  remettoient  en  l'obeyssance  du 
Roy,  furent  tenus  pour  ses  bons  et  fidèles  sujets,  à  la 
charge  de  prester  à  Sa  Majesté  le  serment  de  fidélité  : 
ce  qu'ayant faict,  ils  seroient  remis  et  restablis  en  tous 
leurs  biens',  ofiices,  bénéfices  et  charges;  que  tous 
ceux  qui  avoient  esté  pourveus  et  receus,  ou  presenlé 
leurs  lettres  d'estats,  de  justice  et  finance,  dontestoient 
deuë'ment  pourveues  personnes  estans  sous  le  pouvoir 
dudit  duc  de  Mercœur,  et  qui  avoient  vacqué  par 
mort,  résignation  ou  autrement  depuis  ces  troubles, 
desquels  offices  la  function  se  faisoit  es  lieux  que  ledit 
duc  ramenoit  en  l'obeyssance  du  Boy,  seroient  con- 
servez  en  iceux  en  prenant  lettres  de  provision  de  Sa 

Majesté,  que  tous  ceux  qui  avoient  assisté  ledit  duc , 
et  qui  viendroient  à  la  recognoissance  de  Sa  Majesté 
avec  luy,  ne  seroient  recherchez  de  choses  advenues 
et  par  eux  commises  durant  les  derniers  troubles  et 
à  l'occasion  d^iceux,  excepté  tous  crimes  et  delicts 
punissables  en  mesme  party,  et  le  damnable  assassinat 
commis  en  la  pei^onne  du  feu  Boy,  comme  aussi  tous 
attentats  ojii  projects  contre  le  Boy;  que  tous  arrests 
donnez  y  tant  en  la  cour  de  parlement  de  Paris  qu'en 
celle  de  Bretagne,  contre  ledit  duc  et  les  présidents, 
conseillers  et  officiers  du  parlement  de  Bennes  qui 
l'avoient  assisté  et  estoient  par  luy  advouez ,  seroient 
retirez  des  registres  pour  en  demeurer  la  mémoire 
esteinte  ;  avec  defTences  à  toutes  personnes  de  se  pro-? 
voquer  à  querelles  par  injures  de  ce  qui  s'estoit  passé 
à  cause  et  durant  lesdit$  troubles;  que  les  jugements^ 
sentences  et  décrets,  tant  en  matière  civile  que  crimi* 
nelle,  et  autres  actes  ordonnez,  jugez  et  décrétez  par 
les  présidents,  conseillers  et  officiers  du  pai^ement  de 
Bennes  que  ledit  duc  avoit  establis  à  Nantes,  et  par 
ceux  des  sièges  presidiaux  de  Bennes  qu'il  avoit  establis 
àDinan,  d'Angers  à  Nantes,  Bochefort  et  ailleurs, 
sortiroient  leur  plein  et  entier  effect  entre  personnes 
qui  y  auroient  volontairement  suby  ;  mais,  au  con- 
traire, ce  qui  s'estoit  faict,  ordonné  et  décrété  entre 
personnesdediversparty  qui  n'ont  volontairementsuby 
jurisdiction ,  demeureroit  nul,  et  les  parties  remises 
en  tel  estât  qu'ils  estoient  auparavant  ;  qu'il  ne  seroit 
fait  aucune  recherche  de  Festablissement  du  conseil 
fait  par  ledit  duc  pour  la  direction  des  finances,  ny 
des  assemblées  par  forme  d'estats  faictes  de  son  autho- 
rite,  ny  de  tout  ce  qui  s'estoit  &ict  ausdites  assem*» 

blëes;  mais  que  dès  à  présent  cesseroient  tous  les  sus- 
dits establissements  de  juges  et  jurisdictioDs,  comme 
aussi  toutes  levées  de  deniers  et  impositions  en  vertu 
des  commissions  et  ordonnances  dudit  duc  ou  <le  ceux 
qui  estoient  par  luy  advouez  ;  que  lesdits  officiers  et 
juges  rentreroient  en  l'exercice  de  leurs  estats  et  offices 
d'une  part  et  d'autre  ;  que  les  comptes  rendus ,  clos  et 
arrestez  à  Nantes  par  les  officiers  -de  la  chambre  des 
comptes  ou  autres  advoiiez  par  ledit  duc  ne  seroient 
subjects  à  nouvel  examen;  et,  pour  le  regard  des 
comptes  à  rendre ,  qu'ils  y  seroient  encor  rendus  et  non 
ailleurs  y  et  toutesfois  que  les  parties  y  employées 
seroient  passées  et  alloiiées  purement  et  simplement  ; 
que  les  fermiers  ou  commis  par  ledit  duc  ou  son  con- 
seil au  maniement  des  deniers  des  tailles,  foiiages, 
imposts,  billots  y  ports  et  havres  et  autres,  qui  auront 
payé  le  prix  de  leurs  fermes,  en  demeureront  quittes, 
et  ne  seront  recherchez  et  contraints  à  nouveau 
payement;  que  toutes  prescriptions  et  péremptions 
n'auroient  cours  entre  personnes  de  divers  party  jus- 
ques  à  ce  jour;  que  les  habitans  de  Nantes  seroient 
conservez  en  leurs  privilèges ,  et  en  jouyroient  comme 
ils  faisoient  auparavant  ces  troubles  ;  que  tous  prison- 
niers qui  n'auroient  convenu  de  leur  rançon  seroient 
de  part  et  d'autre  mis  en  liberté  en  payant  modéré- 
ment les  frais  de  leur  nourriture  ;  et,  pour  le  regard  de 
ceux  qui  auroient  convenu ,  seroient  tenus  de  payer; 
et  que  toutes  contraventions  et  actes  d'hostilité  com- 
mises pendant  les  trefves  demeureroient  esteintes  et 
abolies. 

Geste  reiinion  du  duc  de  Mercœur  fit  que  la  Breta- 
gne retourna  toute  sous  l'obeyssance  du  Roy,  excepté 

le  port  de  Blavet  que  les  Espagnols  tenoient.  Sa  Ma- 
jesté ne  laissa  pas  d'entrer  en  la  Bretagne  y  bien  qu*à 
lors  il  eust  eu  besoin  d'estre  près  de  la  Picardie  pour 
estre  plus  proche  de  ce  qui  se  traictoit  à  Yervins,  et 
s'achemina  à  Nantes ,  et  puis -à  Bennes.  Pendant  qu'il 
y  fut,  il  donna  l'ordre  nécessaire  à  toutes  les  villes  de 
ce  temps-là;  il  cassa  beaucoup  de  garnisons  qui  es- 
toient  superflues  y  retrancha  les  autres,  abolit  plu- 
sieurs imposts  que  les  guerres  civiles  avoient  engen- 
drez. Atlssi  les  Bretons,  en  la  congratulation  qu'ils  luy 
firent  pour  sa  venue,  luy  dirent  : 

«  C'est  donc  le  bon-heur  en  vostre  venue,  Sire,  qui 
nous  cause  ce  grand  bien  et  ceste  désirée  mutation. 
Vous  estes  venu  en  personne,  voyant  la  province  tant 
agitée  d'orages  et  de  tempestes,  pour  jetter  l'ancre  sacré 
^  de  nostre  salut,  pour  nous  faire  voir  le  port  et  ce  que 
nous  attendons  ;  vous  avez  apporté  le  fanal  pour  nous 
guider  hors  de  ces  dangereuses  sirtes  et  de  ces  gouffres 
profonds  de  guerre  :  vous  avez  faict  comme  le  dau- 
phin, duquel  l'on  remarque  que,  pendant  la  tourmente, 
et  lors  qu'il  voit  le  navire  agité  des  vents  et  en  hazard 
d'estre  submergé,  il  accourt  promptement  à  l'ancre  et 
au  gouvernail ,  et  le  serre  de  telle  façon  qu'il  empes- 
che  qu'il  ne  soit  emporté  et  arraché  par  la  force  et 
violence  des  vents  courroucez  et  esmeus.  Et  tout  ainsi 
que  la  mer  affermie,  applanie  et  airestée  par  la  venue 
des  alcions,  est  rendue  sans  pluye,  sans  vagues  et  sans 
vents,  de  mesme  est-il  de  vostre  venue  j  car  ceste  mer 
de  misères  a  esté  rendue  bonnace  :  vous  avez  dissipé 
ces  nuages  et  heureusement  donné  le  jour  à  nostre 
liberté  première.  Ce^qui  est  plus  estrange  et  admira^ 
ble, c'est  que  vos  ennemis  n'ont  point  si  tost  sceu  vt^fili'n 
43.  '-17 

saincte  resolution,  qu'ils  n'ayent  esté  saisis  de  crainte, 
de  frayeur  et  d'appréhensions.  Vous  voyant  venir  pour 
nous  defiendre,  pour  nous  redimer  de  ceste  misérable 
servitude  où.  nous  semblions  estre  confinez ,  ils  ont 
pensé  que  nostre  secours  estoit  leur  ruine  :  c'est  ce  qui 
les  a  fait  recourir  à  yostre  douceur  et  clémence.  Entre 
toutes  les  vertus ,  Sire,  que  nous  recognoissons  en 
vous  f  la  douceur  et  clémence  vous  est  en  singulière 
recommandation  ;  car  facilement  vous  remettez  les  in- 
jures receuës,  facilement  vous  pardonnez  les  fautes  et 
offenses,  et  cela  vous  oste  toute  appréhension  de  vos 
ennemis  mesmes.  Il  est  plus  séant  à  un  prince  de  re- 
mettre l'offense  qui  luy  est  faite ,  que  de  la  punir  à  la 
rigueur  des  loix.  Geste  belle  vertu  vous  a  rendu  re- 
commendable  sur  tous  les  monarques  qui  ont  jamais 
porté  sceptres  ;  vos  ennemis  mesmes  Fout  aussi  recognu 
et  advoiié,et  vous  estiment  encores  le  plus  grand  roy, 
et  le  plus  clément,  facile  et  accessible  qui  soit  au 
monde.  » 

Ainsi  la  clémence  du  Boy  fut  estimée  et  louée  de 
tous  ses  subjects,  et  non  seulement  d'eux,  mais  de 
tous  les  princes  ses  voisins.  Après  tant  de  guerres 
qu'il  a  eu  depuis  l'an  i585,  et  dont  il  est  heureu- 
sement venu  à  bout,  ainsi  qu'il  s'est  peu  voir  dans 
ceste  histoire,  il  a  en  fin  rangé  tous  ses  subjects  sous 
son  obeyssance,et  ont  été  contraints  de  luy  dire,  avec 
le  poète  : 

—  Nulla  salus 

Bello,  pacem  te  poseimus  omnes{^). 

C>)  Ne  pouyant  nous  sauver  par  la  guerre,  nous  vous  demandons  loi» 
la  paix. 

L'an  passé,  nous  avons  dit  que  ceux  de  la  reli- 
gion prétendue  reformée  avoient  faict  imprimer  leurs 
plainctes ,  s'estoient  assemblez  à  Chastelleraut,  qu'un 
bruit  avoit  couru  qu'ils  vouloient  lever  les  armes, 
et  que  le  Roy  avoit  en  partie  entrepris  le  voyage  de 
Bretagne  pour  y  donner  ordre.  Au  mois  d'avril  ils 
envoyèrent  des  députez  trouver  Sa  Majesté  à  Nan- 
tes, où  ils  présentèrent  les  cayers  de  leurs  plainctes, 
le  supplièrent  leur  pourvoir  sur  iceux  par  edict.  Ils 
demandoient  beaucoup  de  choses,  et  principalement 
pourl'entretenement  de  leurs  ministres,  dont  ils  mons- 
trerent  la  liste  qui  se  montoit  à  près  de  neuf  cens  :  ils 
desiroient  ne  payer  plus  les  dixmes  aux  ecclesiasti* 
ques,  ains  les  payer  pour  l'entretenement  de  leurs- 
dicts  ministres. 

Geste  demande  fut  trouvée  le  vray  moyen  de  rentrer 
en  une  guerre  et  en  une  confusion  plus  qu'aupara- 
vant. Sa  Majesté,  qui  avoit  porté  durant  ces  troubles 
ceste  belle  devise  :  Quœro  pacem  armis,  leur  dit  qu'il 
vouloit  qu'ils  vescussent  en  paix,  voulut  qu'ils  fussent 
contraints  de  payer  les  dixmes  aux  ecclésiastiques,  et 
retrancha  beaucoup  de  leurs  demandes;  mais,  pour  ne 
leur  donner  plus  occasion  de  se  plaindre,  ainsi  qu'il 
avoit  contenté  ceux  de  la  ligue,  dont  lesdits  de  la  re- 
ligion avoient  fait  tant  de  clameurs  dans  leurs  plaintes, 
il  leur  octroya  quelques  deniers  à  prendre  sur  son  es- 
pargne  pour  ledit  entretenement;  et,  pour  la  justice 
qu'ils  luy  supplioient  de  leur  rendre,  il  leur  accorda 
beaucoup  de  choses  en  un  edict  qui  fut  intitulé  :  Dé- 
claration sur  les  edicts  de  pacification,  et  quelques 
articles  secrets.  Par  ce  moyen  il  donna  la  paix  et  aux 
uns  et  aux  autres. 

27- 

Pax  optima  rerum  <juas  homini  novisse  datum  est  y 

Pax  una  triumphis  innumeris  poUor  : 

Pax  custodire  saliUem,  et  cives  œquare  potens  (^). 

Ayant  la  paix  dans  son  royaume,  il  Teut  en  mesme 
temps  aussi  avec  le  roy  d'Espagne,  ainsi  que  nous 
ayons  dit  en  nostre  Histoire  de  la  Paix,  lequel  luy  ren- 
dit toutes  les  places  qu'il  avoit  prises  sur  la  France  du- 
rant ces  dernières  guerres  ;  et  non  seulement  avec  le 
roy  d'Espagne,  mais  avec  tous  les  princes  ses  voisins. 

Paix  heureuse  dont  la  France  jouyt  encores  à  pré- 
sent que  î'escris  ceste  histoire  sous  le  règne  auguste  de 
ce  prince ,  qui  la  luy  a  donnée  par  sa  valeur ,  par  sa 
prudence  et  par  sa  clémence  :  prince  qui  s'est  rendu 
aussi  redoutable  à  ses  ennemis,  qu'admirable  à  ses  sub- 
jects  et  à  toutes  les  nations  de  la  terre. 

J'ay  mis  dans  ceste  année  iSq'j  ce  qui  s'est  passé 
en  France  au  conmiencement  de  l'an  iSqS  jusquesà 
la  paix  de  Vervins  ;  ce  que  j'ay  fait,  afin  que  ceux  qui 
liront  mes  histoires  y  voyent  mieux  la  continuation 
de  ce  qui  est  avenu  jusques  à  ladicte  paix. 

Nous  avons  dit  en  l'an  1694  qne  les  Holandois 
avoient  descouvert  le  destroit  du  Nort  pour  aller  à  la 
Chine. 

L'an  iSgS  ,  les  Estats  généraux  envoyèrent  encor 
sept  navires  chargés  de  marchandises  et  d'argent  pour 
passer  du  tout  ledit  destroict  et  naviger  vers  le  Cathay 
et  la  Chine  ;  mais,  estant  arrivez  audit  destroict,  nommé 
par  lesdits  Holandois  le  destroict  de  Nassau,  ils  trouvè- 
rent les  glaces  si  hautes  qu'ils  furent  contraints  de  e- 
tourner  en  Holande. 

(x)  La  paizy  le  plus  précieux  trésor  qu'il  ait  été  donné  aux  hommes 
deconnoitre;  la  paix,  qui  doit  être  préférée  à  d'innombrables  victoi- 
res j  la  paix ,  qui  peut  seule  conserver  FEtat  et  rapprocher  les  citoyenik 

Après  ce  retour,  les  Estats  voyans  qu'ils  n'avoient 
tire  le  profit  de  ce  voyage  qu'ils  avoient  espéré,  ils  ré- 
solurent de  ne  l'entreprendre  plus  aux  frais  communs 
du  pays,  mais  firent  publier  que  si  quelques  villes  en 
particulier  ou  quelques  marchands  vouloient  entre- 
prendre ledit  voyage,  que  l'ayant  parfaictement  ac- 
comply ,  et  monstre  que  l'on  pourroit  aysement  aller 
à  la  Chine  par  ledict  destroict ,  que  l'on  leur  donneroit, 
aux  fi^is  communs  du  pays,  une  certaine  somme  de 
deniers. 

Sur  ceste  proposition ,  le  conseil  de  la  ville  d'Ams- 
terdam fit  préparer  au  commencement  de  l'an  1696 
deux  navires,  loiierent  des  pilotes  et  matelots,  et  ce 
à  double  condition ,  sçavoir,  combien  ils  leur  devroient 
donner  s'ils  parfaisoient  ce  voyage  et  revenoient  à  bon 
port,  et  ce  'qu'ils  leur  baill croient  s'ils  retournoient 
sans  pouvoir  passer  ledit  destroict.  Et  afin  que  lesdits 
pilotes  et  matelots  ne  fussent  destournez  de  faire  ce 
voyage  par  aucune  affection  particulière ,  ils  ne  choi- 
sirent que  personnes  qui  n'avoient  point  de  femmes 
ny  d'enfans. 

Le  cinquiesme  de  may,  les  deux  navires  partirent 
d'Amsterdam  pour  aller  chercher  ledict  destroict  du 
Nord;  et,  costoyant  le  pays  de  Nordwege,  le  premier 
juin  ils  n'eurent  aucune  nuict,  et  le  quatriesme  un 
merveilleux  météore  s'apparut  au  ciel;  à  chasque  costé 
du  soleil  il  y  avoit  un  autre  soleil  et  deux  arcs-en-ciel 
passant  par  les  trois  soleils,  puis  deux  autres  arcs- 
<^n-ciel,  l'un  à.l'entour  du  soleil,  et  l'autre  à  travers 
par  le  grand  rond.  Ils  continuèrent  leur  chemin; 
mais  les  vents  contraires  les  en  firent  destourner,  et 
le  19  juin  ils  se  trouvèrent  en  une  mer  pleine  de  glaces 

vers  Groentlandy  à  la  hauteur  du  pôle  de  quatrevitigts 
degrez  moins  unze  minutes  :  toutesfois  ils  ne  trouvè- 
rent pas  le  froid  si  véhément  là  que  depuis  ils  firent  à 
Nova-Sembla^  bien  que  ce  pays  ne  soit  situé  que  soubs 
la  hauteur  de  septante  six  degrez.  Ils  trouvèrent  en 
Groentland  des  herbes  et  des  fueilles,  et  des  rangiferes 
qui  ne  vivent  que  d'herbes;  mais  à  Nova 7 Sembla  il 
n'y  a  ny  herbes  ny  fueilles,  et  ne  s'y  void  pour  toutes 
bestes  que  des  ours  blancs  fort  furieux ,  et  quantité  de 
renards  blancs.  Or,  des  deux  navires,  l'un  voyant  qu'il 
n'y  avoit  point  d'apparence  de  trouver  voye  par  ce 
costé  de  Groentland  pour  aller  en  la  mer  de  Tartarie , 
il  rebroussa  son  chemin  et  s'en  retourna  en  Holande; 
l'autre,  ayant  bien  tournoyé,  Je  17  juillet  descouvrit 
Nova<»Sembla,  et,  au  lieu  de  passer  par  le  destroit  de 
Na3sau  le  long  des  costes  du  Veygat,  il  tira  au  nord  si 
avant,  qu'ayant  à  demy  circuy  la  Nova -Sembla,  et 
pensant  s'en  revenir  passer  par  le  Veygat,  en  Holande, 
le  navire  demeura  sur  la  glace.  Ces  Holandois,  se 
voyants  contraints  d'hyverner  en  un  pays  où  personne 
n'habitoit,  commencèrent  à  y  bastir  une  maison  de 
plusieurs  arbres  qu'ils  trouvèrent  flottans  sur  une  ri- 
vière là  proche,  et  lesquels  il  avoit  fallu  que  le  torrent 
des  eaux  eust  là  amené  de  bien  avant  dans  le  pays 
(aussi  estoient-ils  avec  leurs  racines),  pour  ce  qu'il 
n'y  en  avoit  point  le  long  de  toutes  ces  costes.  Il  a  esté 
imprimé  en  Holande  un  discours  où  ce  qui  leur  advint 
jour  par  jour  est  descrit;  car  ils  demeurèrent  en  ce 
pays  désert,  sans  voir  autre  chose  que  neige  et  glace 
et  des  furieux  ours,  depuis  le  mois  de  septembre  iSqô 
jusques  au  22  juin  de  ceste  année  qu'ils  abandonnè- 
rent du  tout  leur  navire,  et  mirent  dans  leurs  deux 

barques  y  qu'ils  racommoderent,  tout  ce  qu'ils  peu- 
rent,  et  dans  icelles  commencèrent  à  vouloir  retour- 
ner par  le  mesme  chemin  qu'ils  estoient  venus.  Estants 
partis  du  port  de  glace  où  ils  avoient  si  rudeipent  hy- 
verné  et  couru  beaucoup  de  périls ,  après  avoir  esvité 
une  infinité  de  dangers,  costoyant  la  terre  de  Nova- 
Sembla,  et  doublé  le  destroict  de  Nassau,  couru  le  long 
de  la  Russie  et  bien  fait  quatre  cens  lieues  avec  leurs 
barques  ouvertes,  ils  arrivèrent  le  2  septembre  à  Cola, 
en  Laponie,où  ils  trouvèrent  Jean  Rip,  conducteur  de 
l'autre  vaisseau,  lequel  les  avoit  laissez  dès  l'an  passé  vers 
Groentland  et  s'en  estoit  retourné  en  Hollande,  d'où, 
à  la  bonne  heure  pour  eux,  il  estoit  allé  à  Cola.  Ces 
pauvres  voyageurs,  qui  n'esloient  restez  que  onze,  car 
leur  conducteur  et  leur  maistre  pilote  et  autres  estoient 
morts  de  la  froidure,  après  tant  de  travaux,  s'estans 
quelques  jours  refraischis  à  Cola,  entrèrent  dans  le 
navire  de  Jean  Rip,  et  revindrent  à  Amsterdam  le  aa 
octobre  de  ceste  année,  là  où  chacun  les  tenoit  pour 
morts.  On  fut  esmerveillé  de  ce  qu'ils  racontèrent  de 
ces  pays  glacez,  et  des  peaux  de  plusieurs  ours  blancs 
qu'ils  apportèrent,  lesquelles  avoient  treize  pieds  de 
longueur,  et  de  celles  de  plusieurs  renards  blancs. 
Voylà  ce  que  les  Holandois,  estimez  gens  qui  mainte- 
nant courent  toutes  mers,  profitèrent  pour  tascher  à 
descouvrir  le  destroict  du  nord.  Aucuns  ont  escrit  que 
ce  qu'ils  descouvrirent  l'an  1594,  et  qu'ils  appellent 
destroict  de  Nassau,  n'est  qu'un  sin.  Si  cela  est  ou  s'il 
n'est  pas,  à  eux  la  dispute.  Voyons  quel  succez  eurent 
quatre  autres  navires,  encor  d'HoUandois,  qui  partirent 
du  mesme  port  d'Amsterdam  le  4  niars  1695,  et  al- 
lèrent vers  les  Indes  orientales  pour  essayer  s'ils  y 

pourroient  trafiquer  et  faire  commerce  ferme  avec  les 
Indiens  et  insulaires  es  lieux  où  les  Portugais  nV 
voient  aucune  jurisdiction  et  authorité^  et  comme  ils 
retournèrent  en  ceste  présente  année  de  ce  long 
voyage. 

'  Ces  quatre  navires^  ayant  attendu  quelque  temps 
au  port  de  Texel^  et  estans  armées  et  appareillées  de 
tout  ce  qui  leur  estoit  nécessaire  pour  un  si  long 
voyage,  en  partirent  à  voiles  desployées  le  2  avril ^  et, 
ayant  passé  entre  la  France  et  l'Angleterre,  Ouessant, 
le  cap  de  Finis  terrae,  le  quatriesme  jour  de  juin  ils  par- 
vindrent  sous  la  ligne  equinoctiale,  non  sans  courir  de 
gi^ands  dangers^  car,  bien  que  Tair  y  soit  doux,  toutes^ 
fois  ce  ne  fut  en  ce  temps-là  que  pluyes  et  tonnerres, 
dont  plusieurs  d'entr  eux  devinrent  malades,  et  prin- 
cipalement à  cause  de  l'extrême  chaleur.  Le  18  juillet 
ils  se  trouvèrent  sous  la  hauteur  de  dix-huict  degrez 
du  pôle  antarctique,  où  ils  commencèrent  à  se  res- 
jouyr  et  prendre  courage,  et  le  premier  jour  d'aoust 
ils  recogneurent  à  certains  oy seaux,  et  à  des  roseaux 
qui  flottent  sur  la  mer,  qu'ils  estoient  près  du  cap  de 
Bonne-Esperance,  lequel  ils  descouvrirent  deux  jours 
après.  Le  lendemain  ils  jetterent  l'ancre  au  port  d' A- 
gua  de  Sambras ,  et  plusieurs  d'entr'eux  descendirent 
en  terre,  pendant  que  d'autres  s'en  allèrent  naviger 
vers  le  fond  du  goulphe,  où  ils  tuèrent  tant  qu'ils  vou- 
lurent de  chiens  de  mer  et  de  certains  oyseaux  ap- 
peliez pinguyns,  dont  ils  en  emplirent  une  barque.  Le 
lendemain,  estans  descendus  encor  en  terre  vingt  et 
trois  HoUandois  armez  pour  aller  chercher  le  village 
où  demeuroient  quelques  Mores  qu'ils  avoient  veus  le 

jour  précèdent,  ils  en  rencontrèrent  plusieurs  en  che- 

min  qui  leur  troquèrent  des  brebis  contre  du  fer;  telle* 
ment  que,  sans  passer  outre,  ils  revindrent  aux  navires, 
où.  le  lendemain  les  Mores  vindrent  troquer  des  bœufs 
et  des  moutons  encor  contre  du  fer.  Ces  Mores  estoient 
gens  de  petite  stature  et  de  couleur  fort  brune,  mais 
toutesfois  bien  dispos  de  leurs  membres.  Pour  tous 
vestemens  ils  n'avoient  qu'une  peau  de  bœuf  taillée 
en  rond,  à  la  façon  d'un  manteau,  mettans  le  poil  con- 
tre leur  chair,  avec  une  ceinture  large  de  la  mesme 
peau,  dont  ils  sont  ceincts  par  le  milieu  du  corps,  un 
des  bouts  pendant  devant  leur  nature.  Aucuns  portent 
des  planchettes  de  bois  au  lieu  de  souliers.  Leurs  orne- 
ments sont  brasselets  d'y  voire  ou  de  cuyvre  rouge,  et 
aucuns  ont  des  annelets  d'or  en  leurs  doigts.  Ils  por- 
tent des  chapelets  d'or  ou  de  bois,  et  ont  diverses  mar- 
ques empraintes  d'un  fer  chaud  en  leurs  corps.  Ils  vi- 
vent de  cher  crue,  et  rongent  les  os  comme  chiens.  Ils 
sentent  fort  mauvais,  pource  qu'ils  se  frottent  d'oing 
et  de  graisse.  Leur  parler  est  fort  brutif.  Pour  armes,  ils 
portent  des  picques  moyennes,  aucunes  avec  pointes 
de  fer,  mais  pour  la  plus  part  elles  ne  sont  endurcies 
qu'au  feu.  De  bestes  à  quatre  pieds,  les  Hollandois  ne 
virent  que  des  bœufs  et  des  moutons ,  lesquels  sont 
fort  grands,  n'ayant  point  de  laine,  ains  seulement 
du  poil  comme  les  chèvres.  Quant  aux  oy seaux,  il  y 
a  force  perdrix,  cailles  et  faulcons ,  et  plusieurs  au- 
tres sortes. 

Le  II  d'aoust,  les  Holandois  levèrent  l'ancre  de  ce 
port  pour  continuer  leur  chemin.  Quelquesfois  le  vent 
leur  fut  agréable;  mais  les  fréquentes  tempestes  qu'ils 
eurent  les  fit  tirer  à  l'isle  Sainct- Laurent  ou  Mada- 
gascar, qu'ils  descouvrirent  le  3  septembre,  et  jette- 

rent  Fancre  à  une  petite  islette  qu'ils  appellereht  le 
cimetière  des  Holandois,  là  où  plusieurs  d'entr'eux 
moururent. 

Après  avoir  envoyé  chercher,  avec  leurs  barques, 
on  lieu  propre  pour  faire  leur  descente  en  ladite  isle, 
et  leur  ayant  esté  raporté  la  descouverte  d'une  ri- 
vière d'eau  douce,  ils  y  arrivèrent  le  9  octobre.  Le 
lendemain  ils  entrèrent  bien  avant  dans  la  rivière,  et 
choisirent  un  lieu  pour  mettre  à  terré  leurs  malades. 
Plusieurs  Madagascares ,  habitans  du  lieu  où  ils  des- 
cendirent, s'approchèrent  des  Holandois,  et  les  abor- 
dèrent dès  qu'ils  furent  descendus  en. terre,  leur  ap- 
portant quantité  de  vivres,  et  leur  donnant  un  bœuf 
pour  une  cuiller  d'estain,  ou  trois  ou  quatre  moutons. 
C'estoient  gens  noirs  et  robustes,  bien  proportionnez 
de  membres,  tant  hommes  que  femmes.  Les  hommes 
estoient  vestus  tant  seulement  d'un  drappeau  de  coton 
à  l'entour  des  parties  honteuses,  et  les  femmes  de 
mesme;  mais  ils  en  avoient  un  qui  leur  couvroit  leurs 
mammellés,  et  estoit  fait  comme  un  corset  sans  man- 
ches. La  croyance  de  ce  peuple  là  est  qu'il  y  a  un 
Créateur,  mais  de  le  prier  ils  ne  sçavent  que  c'est,  ou 
de  célébrer  aucun  jour  de  feste,  les  jours  leur  estant 
esgaux.  Ils  craignent  fort  le  diable ,  qui  souvent  les 
tourmente,  et  principalement  les  hommes.  Ils  usent 
pour  armes  de  lancettes  ou  azagayes.  Il  y  a  grande 
quantité  de  coton,  qui  croist  en  de  petits  arbres, 
que  les  femmes  fiUent,  et  puis  en  font  des  draps.  Les 
hommes  sont  grands  chasseurs.  Leur  principale  viande 
est  du  poisson,  des  tamarindes,  des  febves  et  du  laict, 
et  aucunes  fois  de  la  chair.  Les  bœufs,  dont  ils  ont 
grande  quantité,  ont  une  bosse  sur  le  dos,  de  pure 

graisse;  les  moutons  y  ont  la  queue  grosse  de  vingt- 
trois  poulceSy  et  sont  sans  laine.  Ils  ont  grande  quan- 
tité de  boucs  et  chèvres.  Ces  peuples  ressemblent  aux 
Tarlares  de  FAsie,  car  ils  meinent  leur  bestail  dVn 
lieu  à  l'autre  selon  la  saison ,  et  y  font  des  logettes 
basses  où  ils  demeurent  jusques  à  ce  que  leur  bestail 
ait  tout  mangé  Therbe,  puis  changent  de  lieu.  Les 
Holandois  ne  furent  long  temps  là  sans  que  les  bar- 
bares ne  taschassent  de  les  surprendre  pour  les  tuer 
et  piller,  et  furent  contraints  de  venir  aux  mains 
contre  eux;  tellement  que,  considerans  qu'ils  ne  pou- 
voient  recouvrer  d'eux  aucun  refraisçhisscment  ny 
faire  amitié,  ils  commencèrent  à  sortir  de  ladite  ri- 
vière, puis  firent  voile  le  ii  décembre  pour  advancer 
leur  voyage  vers  Java ,  où  ils  avoient  envie  d'aller; 
mais,  après  avoir  eu  plusieurs  tempestes,  ils  furent 
contraints  d'aller  moiiiller  l'ancre,  le  3  janvier,  à  la 
petite  isle  de  Saincte  Marie  qui  est  près  de  la  grande 
isle  de  Madagascar;  cette  petite  isle  n'est  que  sous  la 
hauteur  de  dix -sept  degrez  du  pôle  antarctique.  Ils 
y  allèrent  principalement  à  cause  de  la  recheutte  de 
plusieurs  malades  d'entr'eux ,  et  pour  recouvrer  quel- 
ques refraischissements,  ainsi  qu'ils  firent;  car,  le  len- 
demain qu'ils  en  furent  approchez,  un  canoa,  ou  petit 
basteau,  leur  vint  apporter  du  ris,  des  roseaux  de  suc- 
cre ,  des  limons  et  une  poule,  qu'ils  eschangerent  à  des 
mouchoirs  et  à  des  chapelets.  Ils  furent  sonder,  avec 
leurs  barques,  par  tout  s'ils  pouvoient  approcher  leurs 
vaisseaux  près  l'isle,  et  descendirent  mesme  en  divers 
endroits  en  terre,  où  ils  virent  une  grande  multitude 
d'habitans.  Plusieurs  femmes  de  ceste  isle  eschangerent 
avec  eux  diverses  sortes  de  fruicts  qui  croissent  en  ce 

pays  là,  et  des  poulets  contre  des  chapelets  et  d'autres 
denrées. 

Entre  l'isle  de  Saincte  Marie  et  Madagascar  est  un 
grand  canal  ;  les  Hollandois  avoient  envie  d'y  traflS- 
quer,  et  trouver  un  lieu  plus  commode  que  celuy  qui 
leur  avoit  servy  de  cimetière  :  ils  envoyèrent  leur 
pinasse  encor  recognoistre  s'il  y  avoit  poinct  quelque 
bon  porty  où  ils  y  peussent  approcher  avec  trois  bar- 
ques, et  y  troquer  avec  les  habitans  :  en  y  allant  et 
costoyant  l'isle  de  Saincte  Marie ^  le  seigneur  de  ceste 
isle  et  plusieurs  habitans  vindrent  avec  des  laças  et 
des  canoas,  qui  sont  comme  barques,  les  aborder:  les 
uns  troquèrent  des  brebis,  chèvres,  poules^  ris  et 
fruicts,  en  eschange  de  petits  miroiîers,  chapelets  et 
esplingues.  Mais  ce  seigneur,  qu'ils  appellent  Phulo, 
estant  aborde  en  grand  silence,  monta  de  son  lanças 
(  qui  estoit  fait  en  forme  de  gàliote ,  et  auquel  y  avoit 
huit  rameurs  de  chasque  costé)  dans  la  pinasse.  Après 
quelques  paroles  qu'il  leur  dit,  il  leur  fit  présent  de 
ris  et  fruicts,  et  eux  lui  donnèrent  des  verres,  des 
petites  roses,  des  miroirs  et  des  chapelets  ;  puis  se  re- 
tira en  sa  galiote.  Ce  Phulo  estoit  aussi  estonné  de 
voir  la  pinasse  e^  l'habit  des  Hollandois  ,  qu'eux  fu- 
rent du  sien;  car  il  estoit  vestu  d'un  beau  roquet 
faict  de  cotton  rayé,  pendant  dès  le  nombril  jusques 
à  terre,  et  avoit  en  teste  un  bonnet  de  la  façon  d'une 
mitre  d'evesque,  ayant  à  chasque  costé  une  corne  ar- 
tificielle, de  demie  aulne  de  long,  avec  des  franges 
au  bout  artificiellement  faictes.  Descendu  de  la  pi- 
nasse, il  se  mit  dans  un  canoa,  pour  aller  tout  au 
tour  la  regarder. 

Ce  jour,  ceux  de  ladite  pinasse  achetèrent  tant  de 

refraischissements  qu'ils  troquèrent  toute  leur  mer- 
cerie; et  le  lendemain  y  continuans  leur  chemin  vers 
Madagascar  y  ils  arrivèrent  au  goulphe  d'Antongil. 
La  pinasse  ne  pouvant  entrer  dans  le  goulphe  pour  le 
peu  de  profondeur^  les  barques  y  entrèrent  ^  où  ils 
trouvèrent  une  grande  rivière  et  deux  grands  villages 
aux  deux  costez,  où  il  y  a  voit  de  grands  édifices 
et  multitude  d'habitans,  en  Fun  desquels  (  qu  ils  appel- 
lerent  Spakenbourg)  ils  receurent,  pour  des  filets  de 
margaridettes,  du  ris,  des  poulets ,  du  miel,  du  gin* 
gembre  et  orenges,  et  beaucoup  d'autres  fruits.  Le  26 
dudit  moisy  la  flote  ayant  levé  l'ancre  de  l'isle  Saincte 
Marie  y  y  arrivèrent  aussi  les  autres  navires.  Pour  as- 
seurer  leur  trafic  avec  ces  barbares ,  ils  demandèrent 
des  ostages  :  ce  qu'ils  obtindrent  d'eux  ;  et  ainsi  ils 
commencèrent  à  aller  par  tous  les  villages,  et  tel*» 
lement  à  ti^oquer,  qu*ils  enlevèrent ,  en  peu  de  jours , 
plus  de  deux  mille  livres  de  ris.  Le  Phulo  de  ceste 
contrée ,  de  crainte  que  cela  leur  appoitast  de  la  fa- 
mine ou  cherté,  fit  deffences  de  troquer  plus  du  ris. 

Il  fit  une  si  granxle  tourmente  le  3  février  que  les 
barques  des  Holandois  furent  jettées  sur  le  rivage  :  les 
habitans  du  village  Sainct  Angelo  les  rompirent  pour 
en  avoir  les  ferremens;  dont  les  Holandois ,  advertis 
par  ceux  dudit  village  de  Spakenbourg  qui  les  sup- 
portoient,  ils  se  résolurent  d'entrer  dans  la  rivière 
et  de  faire  descendre  à  terre  des  hommes  :  ce  que 
ceux  de  Sainct  Angelo  voyant,  ils  se  mirent  bien  cin< 
quante  dans  leurs  canoas,  et  se  sauvèrent  à  mont  la 
rivière;  soixante  seulement  d'entr'eux  se  préparè- 
rent avec  leurs  picques  et  boucliers  pour  deifendre 
la  descente  aux  Holandois ,  et  leur  jetterent  des  pier» 

res  si  brusquement,  qu'ils  les  en  molestèrent;  mais, 
après  qu'on  leur  eut  tiré  quatre  ou  cinq  coups  d'har- 
quebuze  sans  baies,  ne  vojans  personne  deâ  leurs 
blessez,  ils  s'enhardirent  et  vindrent  en  gros  sur  le 
bord  de  l'eau,  couverts  de  leurs  rondelles;  menaçans 
les  Holandois  ils  mettoient  le  bout  de  leurs  picques 
dans  Feau ,  voulans  leur  dire ,  à  leur  mode  ,  qu'ils 
tremperoient  ainsi  le  bout  de  leurs  picques  dans 
leur  sang  :  on  leur  tira  en  cor  quelques  harquebu- 
zades  chargées,  dont  y  en  eut  huit  que  morts  que 
blessez,  qu'ils  emportèrent  incontinent  avec  eux,  et 
s'enfuirent.  Les  Holandois  alors  descendirent  en  terre, 
et  entrèrent  dans  ce  village  qu'ils  saccagèrent  et  brus- 
lerent. 

Du  depuis,  voyans  qu'ils  ne  pouvoient  réduire  les 
habitans  de  ce  goulphe  d'Antongil  à  paix  et  tranquil- 
lité, ils  en  partirent  le  12  février;  et  continuans 
leur  chemin  pour  chercher  le  destroict  de  Sunda,  ils 
commencèrent  à  voir,  le  i3  de  mars,  plusieurs  pois- 
sons, grands  comme  harengs,  qui  voloient,  et  es- 
toient  poursuivis  par  des  moiiettes  grises  et  autres 
oyseaux;  mais,  se  pensant  sauver  dans  l'eau,  ils  estoient 
mangez  par  d'autres  gros  poissons  qui  se  jettoient 
mesmes  hors  de  la  mer  pour  les  prendre  :  aucun  de 
ces  poissons  volans,  pensans  fuir  leurs  deux  sortes 
d'ennemis,  se  vinrent  jetter  sur  les  navires;  et  prins 
par  les  matelots,  les  trouvèrent  au  manger  fort  sa- 
voureux. 

Le  5  juin  ils  commencèrent  à  voir  terre,  dequoy 
ils  furent  resjouys  pour  l'extrême  soif  qu'ils  avoient, 
faute  d'eau  douce;  et  le  12  ils  descendirent  enl'isle 
de  Sumatra,  où,  ayans  trouvé  quelques  refraischisse- 

mentSy  et  rencontré/  force  voiles  et  navires  de  mar«- 
chands  de  plusieurs  nations,  entrèrent  dans  le  destroict 
de  Sunda,  et  arrivèrent  le  22  juin  devant  Bantan, 
qui  est  une  ville  en  Java  où  il  y  a  un  beau  port,  si- 
tuée en  pays  bas^  au  pied  d'une  haute  montagne,  d*où 
descendent  deux  rivières  courantes  qui  la  fortifient  et 
embellissent  fort;  les  murailles  sont  de  bricques,  bien 
entourées  de  bouleverts,  sur  lesquels  y  a  à  chacun 
une  pièce  d*artillerie.  Il  y  demeure  beaucoup  de  Por- 
*tugais  qui  y  trafiquent  fort  :  comme  aussi  font  les 
Turcs  y  Chinois,  Arrabes,  Bengales,  Malaiques,  et 
autres  nations.  Du  commencement  ils  furent  assez 
bien  receus,  et  firent  plusieurs  presens  au  gouver- 
neur et  à  un  grand  seigneur  qui  avoit  esté  fils  d'un 
empereur,  lequel  avoit  commandé  aux  roys  de  Java; 
mais  ce  seigneur  fut  depuis  gaigné  par  les  Portugais, 
qui  se  faignoient  estre  amis  des  Holandois,  et  luy 
promirent  deux  mille  realles  de  quarante  sols  pour 
les  surprendre  et  tuer  tous  :les  Holandois,  advertis,  se 
tinrent  si  bien  sur  leurs  gardes  que  leur  entreprise 
fut  sans  effect.  Depuis,  sçavoir  le  long  de  Testé,  ils 
commencèrent  à  trafiquer  et  troquer  leurs  marchan- 
dises avec  les  Chinois  et  javans  contre  du  poyvre, 
dont  ils  firent  grand  amas;  le  long  temps  qu'ils  furent 
à  faire  leur  amplette  donna  sujet  aux  Portugais  de 
dire  aux  seigneurs  javans  que  ces  gens  ne  venoient 
que  pour  espier  le  pays,  puis  venir  fort  et  les  sac- 
cager: ce  qu'ils  creurent;  et,  sur  ce  que  le  gouverneur 
de  Bantan  eut  quelques  paroles  avec  les  Holandois 
pour  le  prix  du  poivre ,  qu'il  leur  vouloit  bailler  en 
rabat  de  la  marchandise  qu'il  avoit  prise  d'eux,  des 
menaces  ils  vindrent  aux  efiects;  premièrement ,  ledit 

gouverneur  fit  arrester  les  Holandois  qui  tenoient  la 
boutique  et  troquoient  leur  marchandise  dans  Bantan  : 
et  les  Holandois  de  la  flotte  arresterent  quelques  jon- 
cosy  qui  sont  navires  dont  les  Javans  usent;  ce  qui  les 
anima  tellement ,  qu'il  sortit  du  Bantan  vingt-quatre 
fustes  rengées  en  forme  de  croissant^  lesquelles  atta- 
quèrent la  pinasse  des  Holandois ,  qui  les  laissèrent 
approcher  de  près,  puis  laschant  Fartillerie,  les  fit 
toutes  escarter  et  en  mit  une  au  fonds  de  l'eau  :  ce  que 
voyant,  les  autres  se  retirèrent  vers  la  ville,  où  ils  fu- 
rent poursuivis  par  ladite  pinasse,  qui  tira  sur  la  ville 
quelques  coups  de  canon,  puis  se  retira  à  la  flotte. 
Cela  advint  le  8  septembre,  et  ceste  guerre  dura  jus- 
ques  au  12  octobre,  qu'ils  firent  un  second  accord, 
recommencèrent  la  trafique  comme  auparavant,  ache- 
tans  beaucoup  de  poyvre,  et  ce  qu^  leur  estoit  néces- 
saire. Ceste  trafique  dura  jusques  au  24  octobre, qu'il 
arriva  un  ambassadeur  au  gouverneur  de  Bantan ,  de 
la  part  des  Portugais  de  Malaca,  qui  luy  donna  dix 
mille  reailes  de  quarante  sols  et  plusieurs  autres  gen- 
tillesses afin  d'empescher  la  traflique  aux  Holandois, 
et  les  endommager  le  plus  qu'il  pourroit.  Les  Holan- 
dois, contraints,  par  la  rupture  de  leur  accord,  d'user 
de  force,  prindrent  deux  joncos  chargez  de  noix 
muscade  et  de  macis  au  port  de  Bantan ,  et  plusieurs 
antres  petits  vaisseaux.  Entr'autres,  le  2  novembre, 
ils  prindrent  un  assez  grand  vaisseau  qui  venoit  de 
Bandermachin,  ville  située  en  Tisle  de  Bornéo;  du 
commencement,  les  barbares,  qui  estoientau  nombre 
de  quarante ,  leur  jetterent  avec  des  sarbatannes 
grand  nombre  de  petites  flesches  envenimées  qui  en 
navrèrent  plusieurs,  et,  bien  qu'ils  n'entrassent  point 

avant  dans  la  chair,  toutesfois ,  pour  ce  qu'ils  estoient 
petites  et  foibles,  ils  se  rompoient,  et  laissoient  le  bout 
envenimé  dans  la  chair,  qui  la  putrifioit  et  y  faisoit 
une  playe  corrompue  à  cause  du  veniri.  Après  que 
les  Holandois  eurent  tué  huict  ou  dix  de  ces  barbares, 
le  reste  se  sauva  en  une  petite  chaloupe  qu'ils  avoient, 
et  quittèrent  leur  junco  chargé  de  ris,  de  poisson 
sec  et  autres  marchandises.  Depuis  ceux  de  Bantan 
armèrent  force  fustes  pour  les  venir  charger;  mais 
eux,  ne  laissans  de  prendre  tout  ce  qu'ils  pouvoient 
attraper,  après  avoir  demeuré  aux  environs  de  ceste 
ville  jusques  au  sixiesmé  de  novembre,  ils  en  par- 
tirent pour  aller  descouvrir  les  limites  orientales 
de  ceste  isle  de  Java;  et  ainsi  $e  retirèrent  d'auprès 
de  Bantan,  qui  est  le  plus  beau  et  grand  port  de 
toute  ceste  riche  et  grande  isle,* et  où  aussi  se  dé- 
mené le  plus  grand  traffic  de  toutes  sortes,  d'espisse- 
ries,  et  à  assez  bon  marché  pour  ce  qu'elles  s'y 
apportent  des  environs,  entr'autres  du  poyvre  blanc 
et  noir,  doux  de  girofles,  muscades,  macis,  canelle, 
comin,  gingembre  sec,  citoar,  zerumbet,  poyvre  long, 
cubebes,anis,  fagara,  calambac,  garro,bois  s^nda- 
lum,  costus  indicus,  nardus,  juncus  odoratus,  cala- 
mus  aromatius,  racine  de  china,  rhubarbe,  galgan, 
semence  de  citoar,  semence  de  fenoil,  d'anis,  corian- 
dre, bangue,  datura,  canuapit,  cantior,  sanparatan, 
curcuma,  benzoin  blanc  et  noir,  et  plusieurs  autres. 

Chasque  ville  de  l'isle  de  Java  a  son  roy  particulier; 
et  tient  on  que  les  Javans  sont  descendus  des  Chinois  ; 
car,  dans  le  fond  du  pays,  ils  sont  encor  tous  payens 
tenans  la  loy  de  Pytagoras,  croyans  pour  certain  que, 
l'homme  mourant,  l'esprit  soudain  entre  en  un  autre 
43.  28 

corps;  c'est  pourquoy  ils  ne  mangent  chose  qui  ait  eu 
vie ,  et  ne  tuent  aucun  animal.  Aux  costes  maritimes , 
dans  les  villes,  ils  sont  mahometans  et  gardent  diligem- 
ment FÂlcoran.  Ceux  qui  sont  entr'eux  de  qualité  ne 
laissent  jamais  voir  leurs  femmes.  On  leur  donne  en 
mariage  quantité  d'esclaves,  hommes,  femmes  et  filles, 
et  peu.  d'argent  ;  et  avec  ces  femmes  et  filles  esclaves 
ils  peuvent  coucher ,  mais  ils  ne  peuvent  vendre  les 
enfans  qu'ils  ont  d'elles,  car  ils  sont  l'eputez  appar- 
tenir à  leurs  femmes  légitimes.  Ces  peuples  sont  fort 
superbes  et  marchent  fort  arrogamment  :  ils  sont  ves- 
tus  de  certaines  toiles  entretissuës  de  fil  d'or,  ayansen 
teste  un  turban  de  fine  toile  de  Beugales  ;  ils  portent 
tousjours  un  poignard  à  la  ceinture,  et  sont  foi*t  obsti- 
nes, meschans  et  meurdriers  ;  quand  ils  sont  victorieux 
ils  n'espargnent  personne  ;  ils  sont  si  ingénieux  à  des- 
rober,  qu'ils  surpassent  en  cela  toutes  autres  nations: 
au  reste  bons  soldats,  hardis  et  sans  peur,  bien  qu'ils 
ne  soient  nullement  propres  à  tirer  de  la  hai^quebuze  ; 
leurs  arfl^es  sont  picques  longues  avec  fers  flamboyans, 
comme  aussi  sont  leurs  poignards,  cimeterres  et  cou- 
telasses  ;  leurs  escus  sont  de  bois,  ou  de  cuir  tendu  a 
Fentour  d'un  cercle  ;  leurs  harnois  sont  faicts  de  pla- 
ques de  fer  joincts  ensemble  avec  des  annelets  :  ils 
portent  leur  chevelure  longue ,  leurs  ongles  longs  et 
leurs  dents  limées.  Quand  aux  marchands  ils  soot  am- 
bitieux, trompeurs,  dissimulez,  et  infidelles  à  tous 
estrangers  et  non  à  leurs  cotnpatriots.  Ceux  qui  sont 
riches  demeurent  d'ordinaire  à  la  maison  ;  ils  prestent 
leurs  deniers  aux  maistres  des  joncos  ou  navires  qui 
vont  trafiquer  de  port  en  port  à  condition  de  leur  en 
rendre  le  double,  qoelquesfois  plus  et  d'autres  moins, 

selon  qu'ils  vont  trafficquer  au  loing.  S'ils  font  bon 
voyage,  le  marchant  se  fait  payer  au  maistre  de  navire, 
selon  le  contenu  de  leur  contract  ;  si  le  maistre  ne  le 
paye  content,  il  feut  qu'il  engage  sa  femme  et  ses  en- 
fans  pour  payer,  et  est  contrainct  à  ce  faire,  si  par 
fortune  sa  navire  ne  s'estoit  perdue,  dont  a][)portant 
acte^le  marchant  perd  son  argent,  et  luy  est  quitte  de 
son  obligation.  Ils  escrivent  aucunesfois  leurs  négoces 
en  des  feuilles  d'un  certain  arbre ,  avec  un  poinson  de 
fer ,  et  les  mettent  en  rouleaux ,  quelquesfois  en  livres 
reliez  de  cordes  couverts  de  deux  tablettes;  ils  escrivent 
aussi  en  papier  que  Ton  leur  apporte  de  la  Chine,  qui 
est  très -fin  et  de  toutes  couleurs  ;  ils  ont  aussi  du  pa- 
pier d'escorce  d'arbres  sur  lequel  ils  escrivent  avec  la 
plumefort  diligemment  et  par  ordre,  n'ayans  quevingt 
lettres  en  leur  alphabet,  avec  lesquelles  ils  escrivent 
en  toutes  langues.  Tous  les  marchans  sçavent  la  lan- 
gue malaïque  et  escrivent  presque  toujours  en  icelle , 
pour  ce  que  c'est  celle  qui  se  parte  le  plus  par  tout 
rinde  orientale.  Aux  escoUes  les  petits  enfans  appren- 
nent l'arrabic,  comme  en  France  l'on  fait  le  latin.  Des 
bestes  qui  se  trouvent  en  ceste  isle,  il  y  a  des  éléphants, 
rhinocéros ,  cerfs,  buffles ,  bœufs  sauvages,  sangliers , 
brebis,  chèvres,  martnots,  singes,  belettes,  chats  de 
civette,  salemandres,  caméléons  et  plusieurs  autres 
sortes  d'animaux  incognus  en  ces  pays  de  deçà.  Des 
oyseaux  il  s'y  en  trouve  de  toutes  sortes  ;  entr'autres 
il  y  en  a  un  bien  grand  qui,  n'ayarrt  point  de  langue, 
rend  tout  ce  qu'il  avalle ,  par  derrière ,  aussi  entier 
qu'il  l'a  avallë.  Il  y  a  aussi  quantité  de  crooodiles 
dans  la  rivière  de  Java ,  et  autres  animaux  aquatiques 
qui  ne  se  trouvent  point  en  l'Europe. 

28. 

Le  douziesme  de  novembre^  les  Holandois  navigeans 
vers  Jacatra  ou  Sunda  Calapa^  y  arrivèrent  le  qua- 
torziesine^  et,  en  ayans  tiré  quelques  refraischisse- 
ments,  continuèrent  leur  chemin  vers  le  destroit  le 
long  de  la  coste  de  Java,  estans  tous  de  diverses  opi« 
nions  ^  les  uns  vouloient  aller  aux  Moluques,  et  les 
autres  retourner  en  Holande.  Ainsi,  costoyans  terre 
quelques  jours  etceçchans  à  trafiquer,  ils  arrivèrent 
près  de  Tubaon,  oh  la  mer  faict  comme  un  goulphe 
sur  lequel  sont  quatre  villes  appartenantes  au  roy  de 
Tubaon.  Le  deuxiesme  décembre,  ayans  ancré,  le  Roy 
leur  envoya  dire  qu'ils  fussent  les  bien-venus,  leur 
faisant  faire  une  belle  monstre  de  doux ,  et  leur  pro- 
mit que  ses  subjects  traffiqueroient  avec  eux  plusieurs 
espiceries.  Or  non  seuils  ment  ce  Boy,  mais  tous  les 
autres  de  Java  leur  estoient  devenus  tellement  enne- 
mis, à  la  suscitation  des  Portugais,  que  ce  Boy  leur 
envoya  dire  qu'il  vouloit  voir  leurs  navires;  mais  en 
ce  faisant  il  avoit  des3ein  de  les  surprendre.  Les  Ho- 
landois, soupçonnans  ceste  visite,  mirent  leurs  navires 
en  ordre  et  les  banderolesau  vent,  dont  ce  Roy  estonné 
n'y  voulut  entrer.  Voyant  qu'il  ne  les  pouvoit  sur- 
prendre en  les  visitant,  il  s'advisa  de  faire  sortir  deux 
j  oncos  qui  estoient  près  du  rivage,  lesquels  firent  voile 
navigeans  en  mer,  ce  qu'il  faisoit  afin  que  les  Holan- 
dois envoyassent  leurs  chaloupes   après,  comme  ils 
avoient  faict  en  Bantan,  et  qu'en  ce  faisant  ils  desnuas- 
sent  leurs  navires  d'autant  de  gens.  Peu  après  ce  Boy 
fit  partir  six  grands  paraos,  qui  sont  vaisseaux  faits 
comme  des  galiottes,  trois  desquels  allèrent  vers  la 
pinasse  et  les  trois  autres  vers  le  navire  appelle  Ams- 
terdam, lequel  ayant  abordé  ils  demandèrent  à  tro- 

quer  quelques  vivres,  puis  firent  présent  de  deux  bes- 
tes  aux  Holandois  ;  mais,  aussi  tost  qu*ils  se  virent  dans 
le  navire,  le  sabandar  de  Cidayo,  qui  est  à  dire  gou- 
verneur, lequel  estoit  leur  conducteur,  tira  son  poi- 
gnard, qu'ils  appellent  creis,  et  en  tua  le  commis; 
d'autres  tuèrent  le  patron  et  tous  ceux  qui  estoient  en 
hault  en  la  navire,  parce  qu'ils  furent  surprins  et  es- 
toient sans  armes.  Ceux  qui  estoient  en  bas ,  entendans 
le  bruit,  montèrent  en  haut  avec  des  picques  et  cou- 
telas, quelques-uns  avec  des  broches;  et  ayant  com- 
batu  quelque  temps  ces  Javans,  et  estans  montez  sur 
le  tillac,  ils  deschargerentsur  eux  une  pièce  d'artillerie 
à  cailloux,  et  en  firent  sauter  la  pluspart  en  l'eauë; 
puis,  d'un  coup  de  pièce  de  fonte,  ils  mirent  à  fond 
un  des  paraos  qui  estoit  le  plus  proche  de  la  navire,  A 
ce  bruit  les  autres  navires  holandois  se  tinrent  sur 
leurs  gardes;  tellementqueles  paraos  qui  vouloient  at- 
taquer la  pinasse  furent  contraints  de  se  retirer;  ce  que 
les  Holandois  voyans,  descendirent  dans  leurs  barques 
et  les  poursuivirent  si  chaudement  qu'ils  mirent  encor 
un  des  paraos  à  fond ,  tuèrent  à  coups  de  coutelas 
tout  ce  qui  estoit  dedans  et  tous  ceux  qui ,  sautez  du 
navire  d'Amsterdam  en  mer,  se  pensoient  sauver  à  la 
nage.  En  cest  exploit  il  fut  tué  cent  cinquante  Javans. 
Le  roy  de  Tabaon,  voyant  les  siens  si  mal  traicter,  fit 
partir  encor  treze  grands  paraos;  mais  l'artillerie  des 
Holandois  les  empescha  de  s'approcher  vers  eux ,  et 
furent  contraints  de  s'en  retourner. 

En  ce  combat  les  Holandois  ayant  recogneu  que  ces 
Javans  avoient  tué  les  principaux  de  la  navire  d'Ams- 
terdam, ils  tuèrent  tous  ceux  qu'ils  avoient  pris  au 
combat,  et  les  jetterent  en  la  mer;  puis,  voyant  qu'ils 

ne  pouvoient  avoir  aucune  amitié  ny  trafic  avec  eux, 
ils  prirent  leur  cours  vers  Madure,  où  ils  arrivèrent 
le  8  décembre.  Le  Roy  et  )e  cheriffe  de  ceste  ville  en- 
voyèrent incontinent  trois  paraos  vers  les  Holandois, 
chargez  de  ris  et  autres  choses  à  vendre ,  lesquels  leur 
demandèrent  si  le  Roy  et  le  cheriffe  pourroient  venir 
à  seuretë  les  voir  :  on  leur  dit  qu'ils  pouvoient  venir 
voir  le  navire  appelle  Maurice  ;  mais  il  advint  que  ce 
Roy  s'estant  mis  dans  un  parao  p^ein  de  gens/  et  sur 
lequel  y  en  avoit  deux  rangs  assis  bien  hault,  il  alla 
droict  à  la  navire  d'Amsterdam  pensant  la  surprendre: 
eux  le  voyans  approcher,  deschargerent  sur  luy  trois 
pièces  d'artillerie,  dont  l'une  estoit  chargée  d'une  lan- 
terne, dequoy  leparaoduRoy  fut  entièrement  desroqué 
et  la  plaspart  des  Maduriens  tuez  ou  blessez  ;  le  reste 
s'estant  préparé  avec  leurs  picques  et  escus  pour  sau- 
ter dans  ledit  navire  d'Amsterdam,  les  autres  navires 
holandois  y  survinrent ,  qui  mirent  tout  le  reste  au  fil 
de  l'espée,  excepté  vingt- un  prisonniers  entre  les- 
quels estoit  le  fils  de  ce  Roy,  aagé  de  huict  ans.  Le  Roy 
lut  trouvé  mort  dans  le  parao,  auprès  du  cheriffe,  qui 
avoit  à  sa  ceincture  un  joyau  d'or  enrichy  de  cinq 
pierres  précieuses*  On  jetta  leurs  corps  dans  la  mer , 
et  renvoya-on  le  fils  de  ce  Roy  mort  à  Madure. 

Les  Holandois,  après  cest  exploict,  partirent  de  là 
sur  la  nuict  du  lendemain  3  et^  ayant  assemblé  leur 
conseil  s'ils  dévoient  retourner  en  Holande  ou  aller 
vers  les  Molucques,  ils  navigerent  tout  le  long  de  ce 
mois  au  costé  oriental  de  Java ,  et ,  ayant  couru  plu- 
sieurs ports,  ils  descouvrirent,  le  1 1  janvier  iBg'jjVisle 
de  Boc,  où,  pensant  trouver  de  l'eau  douce  à  commo- 
dité, et  n'en  ayant  point  trouvé,  ils  deschargerent  le 

navire  d'A.insterclam  et  le  bruislerent;  puis,  ayaat  des- 
couvert le  goulplie  de  Ballabuan  le  27  dudk  mois,  ils 
navigerent  vers  la  riche  et  populeuse  isle  de  Bali  où 
ils  aniverent  deux  jours  après.  Estans  à  Fancre  devant 
ceste  is)e,  qui  ne  contient  que  douze  lieues  d'AUemai- 
gne,  et  dans  laquelle  il  y  a  plus  de  six  cens  mille 
hommes ,  le  Roy  d'icelle  vint  sur  le  bord  de  la  mer  pour 
les  voir  :  il  estoit  assis  dans  un  chariot  bravement  taillé 
et  tiré  par  deux  bufles  blancs/ richement  enharnachez: 
et  sa  garde  y  armée  de  sarbatannes  et  de  picques  ayans 
le  fer  doré^  marchoit  devant  luy.  Ceux  que  les  Holan- 
dois  envoyèrent  à  terre  furent  humainement  receus  de 
luy  y  et  leur  enseigna  un  lieu  en  son  isle  où  ils  pour- 
roient  faire  provision  d'eau  douce  tant  qu'ils  en  au- 
roient  affaire ,  et  d'autres  commoditez  :  ce  qui  vint 
très-à-propos  auxHolandois,  qui  y  furent,  et  l'appel- 
lerent  le  Cap  des  Porcs,  et  y  arrivèrent  le  12  février. 
Le  peuple  de  ceste  isle  (qui  est  sous  la  hauteur  de 
huict  degrez  et  demy  du  pôle  antarctique)  est  payen, 
adorant  ce  qui  leur  vient  le  matin  premier  à  rencon- 
tre. Leur  principal  exercice  est  de  cultiver  et  faire  de 
la  toile  de  cotton.  Il  y  a  grande  quantité  de  toutes  les 
sortes  d'animaux  et  des  fruicts  qu'il  y  a  en  Java,  et  est 
un  lieu  très-commode  à  tous  navires  qui  veulent  aller 
aux  Molucques  pour  se  refraischir,  à  cause  de  l'abon- 
dance des  vivres  qui  s'y  trouvent  à  très-grand  marché. 
Les  Holandois ,  ayans  demeuré  en  ceste  isle  jusques 
au  21  mars,  et  s'y  estans  pourveus  de  tout  ce  qui  leur 
estoit  nécessaire  pour  retourner  en  leur  pays,  levèrent 
les  ancres ,  doublèrent  le  cap  de  Bonne  Espérance  le  7 
avril,  virent  l'isle  Saincte  Heleine  le  25  de  may,  re- 
passèrent le  7  juin  la  ligne  equinoctiale  vers  le  pôle 

arctique,  où  ils  n'avoient  esté  en  deux  ans  entiers 
qu'ils  furent  à  faire  ce  voyage;  puis,  tirans  vers  la  Ro- 
lande, ils  y  arrivèrent,  au  port  def^exel,  le  onziesme 
jour  d'aoust  de  ceste  présente  année  1597,  chargez 
d'espiceries,  et  ayans  fait  meilleur  voyage  que  ceux 
qui  avoient  esté  à  Nova-Zembla.  Du  depuis  plusieurs 
autres  Holandois  ont  esté  courir  vers  ces  Indes  orien- 
tales, ainsi  que  nous  avons  dit  en  nostre  Histoire  de 
la  Paix. 

Nous  avons  dit  Tan  passé  que  les  Anglois  avoient 
fait  de  grandes  ruynes  et  de  grands  butins  à  Galis,sous 
la  conduilte  du  comte  d'Essex  et  de  Tadmiral  d'Angle- 
terre. Le  roy  d'Espagne,  ayant  envie  d'envoyer  visiter 
la  royne  d'Angleterre  jusques  en  son  propre  pays, 
comme  elle  l'avoit  envoyé  visiter  dans  le  sien,  iSt  as- 
sembler au  port  de  Ferol  plusieurs  navires,  et  donna 
la  charge  de  ceste  armée  navalle  à  Martin  de  Padilla, 
comte  de  Gadea.  Les  Anglois,  sous  la  conduitte  dudit 
comte  d'Essex,  sçachant  cest  amas,  assemblèrent  plu- 
sieurs navires  de  guerre  au  port  de  Plimouth,  aus- 
quelles  se  joignirent  nombre  de  navires  de  guerre  des 
Estats;  puis,  tous  ensemble,  partirent  dudict  port  le  27 
d'aoust  et  singlerent  vers  Espagne  ,  où ,  après  plu- 
sieurs tempestes,  ils  arrivèrent.  En  la  costoyant,  eux, 
qui  estoient  lors  plus  forts  en  mer  que  les  Espagnols, 
firent  plusieurs  stratagèmes  de  guerre  pour  les  attirer 
au  combat, mais  ils  ne  bougèrent  pour  lors  dudit  port 
de  Ferol  :  ce  que  voyant  le  comte  d'Essex,  suivant  la 
coustume  des  Anglois,  il  fit  emplir  des  vaisseaux  de 
feux  d'artifices,  et,  ayant  supputé  le  temps  qu'ils  pour- 
roient  arriver  au  milieu  de  la  flotte  espagnble,  et 
l'heure  que  la  mesche  qui  devoit  mettre  le  feu  aux 

pouldres  devoit  estre  consommée,  il  les  laissa  aller  au 
^  gré  du  vent  et  du  flot  de  la  mer;  mais  il  advint^  contre 
son  dessein,  qu'un  vent  contraire  «'estant  levé,  tout 
cela  futsansfruictet  tout  son  labeur  perdu,  ces  artifices 
estans  volez  en  l'air  sans  faire  aucun  mal.  Les  Anglois, 
voyans  qu'ils  ne  pouvoient  tirer  les  Espagnols  de  ce 
port,  singlerent  vers  les  isles  Açores,  où  ils  esperoient 
rencontrer  la  flotte  qui  apportoit  l'or  et  l'argent  des 
Indes  occidentales;  mais  ils  furent  aussi  peu  heureux 
en  ce  dessein,  car  la  flotte  espagnole  estant  arrivée  à 
la  Tercere  sans  rencontrer  les  Anglois,  elle  y  prit  ses 
refraischissements.  Le  comte  d'Essex,  voyant  qu'elle 
^stoit  en  seureté,  et  que  mesmes  l'armée  d'Espagne, 
qu'il  avoit  laissée  au  port  de  Ferol,  estoit  allée  vers 
Lisbone  pour  joindre  plusieurs  vaisseaux  de  guerre, 
et  aller  au  devant  de  ladite  flotte ,  il  alla  à  l'isle  Sainct 
Michel  prendre  des  refraischissements  et  de  l'eau  douce, 
puis  s'en  retourna  en  Angleterre,  où  il  arriva  le  5  no- 
vembre ,  ayant  pour  tout  butin  trois  navires  espagnoles. 
La  flotte  des  Indes  arrivée  en  Espagne,  Padilla,  avec 
ses  navires  de  guerre,  ayant  joint  Marc  Arambura, 
gênerai  aussi  de  plusieurs  vaisseaux,  s'achemina  vers 
l'Angleterre,  pensant  butiner  sur  les  Anglois;  mais 
les  vents  et  les  tempestes,  qui  adviennent  d'ordinaire 
en  ceste  saison  là,  le  fit  retourner  en  Portugal  sans 
rien  faire  de  mémorable. 

Nous  avons  dit  sur  la  fin  de  l'an  passé  que  les 
chrestiens  et  les  Turcs  se  retirèrent  pour  passer  les 
rigueurs  de  l'hyver  en  diverses  provinces.  Au  com- 
mencement de  ceste  année,  une  grande  multitude  de 
paysans  du  pays  d'Austriche  s'esleverent  contre  la  no- 
blesse, et  ce  sous  la  conduitte  d'un  George  Brunner. 

Leur  plainte  estoit  celle  que  font  d'ordinaire  plu- 
sieurs peuples  y  et  principalement  durant  la  guerre, 
sçavoir,  pour  les  grands  tributs  que  l'on  leur  contrai- 
gnoit  de  payer,  pour  les  oppressions  qu'ils  recevoient 
de  leurs  seigneurs  particuliers,  et  pour  la  ruyne  qu'ils 
recevoient  du  passage  des  gens  de  guerre  qui  empor- 
toient  tout  ce  qu'ils  avoient  en  leurs  maisons.  Du 
commencement,  ils  firent  plusieurs  cruautez  contre 
la  noblesse  et  contre  beaucoup  de  gens  de  qualité  :  ils 
prirent  plusieurs  chasteaux  et  maisons  nobles.  L'Em- 
pereur envoya  quelques-un»  vers  eux  pour  les  des- 
tourner de  passer  outre,  et  leur  fît  remonstrer  qu'ils 
pouvoient  obtenir  pardon  de  luy  pour  la  levée  de  leurs 
armes,  pourveu  qu'ils  retournassent  chacun  en  leurs 
maisons.  Geste  proposition  ne  servit  qu'à  faire  enflam- 
mer les  peuples  qui  sont  outre  le  Danube  ;  mais,  quant 
à  ceux  qui  sont  du  costé  de  la  Bohême,  estans  mieux 
conseillez,  ils  se  maintindrent  au  mieux  qu'ils  purent 
en  paix.  Pour  reprimer  l'audace  de  ceux-là,  l'Empe- 
reur envoya  premièrement  le  colonel  Colnitz  avec  quel- 
ques troupes  de  gens  de  guerre,  lesquels,  en  ayant 
surpris  cinq  cents  dans  le  village  de  Gravenac,  il  les 
fît  mettre  tous  au  fil  de  l'espée,  puis  il  alla  mettre  le  feu 
dans  Strasse,  où  les  enfans  et  les  femmes,  aussi  bien 
que  les  maisons,  furent  réduits  en  cendre.  Cela  pour 
un  temps  leur  donna  quelque  crainte,  mesmes  pource 
que  l'Empereur  les  faisoit  solliciter,  par  plusieurs  de 
ses  agei^ts,  à  ce  qu'ils  eussent  à  se  contenir  en  paix,  et 
qu'il  donneroit  ordre  à  leurs  plaintes.  Toutes  ces  re- 
monstrances ,  ny  les  punitions  dont  on  les  menaçoit, 
ne  les  purent  empescher  de  faire  encor  une  plus  grande 
souslevation  qu'ils  n'avoient  faicte  auparavant  :  ils  s'as- 

semblèrent  par  milliers j  et,  ayâns  quelques  pièces  de 
canon  qu'ils  avoient  prises  en  quelques  maisons  fortes, 
firent  un  corps  d'armée,  assiégèrent  et  prirent  Pulca, 
pillèrent  le  monastère  de  Lillefeld  et  assiégèrent  Sam- 
pelca,  où,  cependant  qu'ils  y  trouvèrent  quelque  résis- 
tance et  qu'ils  dressoient  leur  batterie,  le  comte  de 
Thurin,  ayant  assemblé  quelque  cavalerie,  en  se  jet- 
tant  de  nuict  dans  la  place  assiégée,  donna  une  telle 
espouvante  a  ces  assiegeans  que  le  lendemain  matin 
ils  levèrent  leur  siège;  et,  faisants  des  effects  dignes 
d'un  peuple,  ils  se  séparèrent  et  devindrent  la  proye 
de  la  noblesse  et  des  gens  de  guerre,  qui  en  eurent 
depuis  peu  de  pitié.  Leur  chef  se  donna  d'une  dague 
dans  le  ventre  et  se  tua;  plusieurs  autres  depuis  furent 
exécutez  de  diverses  sortes  de  supplices.  Ainsi  finit 
ceste  sédition  de  paysans  en  Austriche. 

TiefTembach,  qui  c^stoit  pour  l'Empereur  dans  Fi- 
lech,  en  la  haute  Hongrie,  et  Palfi,  qui  estoit  dans 
Gran,  sur  le  Danube,  du  costé  de  Bude,  ayans  eu  di- 
vers advis  qu'il  s'acheminoit  un  convoy  de  trois  cents 
chariots  à  Agrie,  sous  la  conduitte  de  plusieurs  Turcs 
que  l'on  y  envoyoit  en  garnison,  sans  sçavoir  rien  Fun 
de  l'autre,  furent  pour  les  attraper.  Tiefiembach,  les 
ayant  rencontrez,  leur  fit  premièrement  une  si  rude 
charge  qu'il  demeura  deux  cents  Turcs  sur  la  place , 
et  emmena  une  grande  partie  de  leurs  chariots.  Le 
reste  des  Turcs  et  des  chariots  qui  avoient  eschappé 
les  armes  de  TiefTembach,  pensants  se  sauver  vers 
Bude,  furent  rencontrez  par  Palfi,  qui  fit  tailler  tous 
ces  Turcs  en  pièces  et  gaigna  leurs  chariots., 

Quelque  temps  après  ceste  charge  les  chrestiens 
voulurent  tenter  une  entreprise  qu'ils  avoient  eue  eo- 

vie  il  y  avoit  long  temps  d'exécuter  sur  Tota  ou  Do- 
tis,  place  que  Sinan  avoit  prise  Tan  i594,  et  laquelle 
TEmpereur  avoit  envie  de  r'avoir,  pource  qu'il  esti- 
moit  qu'elle  luy  seroit  utile  pour  le  siège  qu'il  esperoit 
mettre  devant  Javarin.  Les  principaux  autheurs  de 
ceste  entreprise  estoient  Palfy,  Bernstein  et  Paz;  ils  se 
rendirent  tous  à  Comorre,  où  ils  firent  embarquer  leurs 
gens  de  guerre,  les  eschelles,  les  pétards,  et  tout  ce 
qui  leur  estoit  besoin  pour  une  telle  entreprise,  puis 
descendirent  le  long  du  Danube  le  plus  secrettement 
qu'ils  peurent,  et,  sur  la  minuit  du  22  juin,  ils  arrivè- 
rent au  port  d'Amasie.  Ayans  mis  pied  à  terre,  ils  pour- 
suivirent leur  chemin  vers  Tota,  où  sur  la  poincte  du 
jour  ils  arrivèrent  :  les  premiers  estoient  trois  Hon- 
grîens  qui  parloient  bon  turc,  lesquels  dirent  aux 
sentinelles  qu'ils  estoient  de  la  garnison  de  Javarin, 
qu'ils  venoient  de  Bude,  et  conduisoient  à  Javarin 
plusieurs  bagages  que  l'aga  Achmet  envoyoit  à  Soli- 
man Garbasia,  gouverneur  de  Javarin,  et  desiroient 
se  refraischir  auprès  de  la  ville  pource  qu'ils  estoient 
fatiguez  du  chemin  qu'ils  avôient  fait  depuis  Bude.  Les 
sentinelles  des  Turcs  leur  respondirent  qu'ils  fussent 
les  bien  venus,  mais  qu'ils  ne  partissent  pas  de  là  qu'ils 
n'eussent  parlé  à  leur  bei.  Durant  ce  parlement  Berns- 
tein fit  advancer  le  chariot  où  estoient  les  pétards  pro- 
che de  la  porte;  les  sentinelles  luy  crièrent  qu'il  eust 
à  le  retirer  de  là  :  les  trois  qui  parloient  turc  leur 
dirent  qu'ils  avoient  descouvert  des  haiducs  qui  les 
poursuivoient,  et  que  pour  le  moins  ce  chariot,  où  il 
y  avoit  des  choses  de  grand  prix,  estoit  à  seuretë, 
quelque  accident  qu'il  pust  advenir,  estant  ainsi  près 
de  la  porte.  Bernstein  cependant  commanda  de  mettre 

le  feu  au  pétard ,  lequel  fît  telle  ouverture,  que  la  porte 
et  le  pont-levis  en  furent  abbatus.  Aussi  tost  les  chres- 
tiens  donnèrent  de  telle  furie,  que  ce  qu'ils  ren- 
contrèrent de  Turcs  fut  mis  en  pièces,  et  en  fut  trouvé 
cent  cinquante  morts  sur  le  pavé,  les  armes  au  poing. 
Le  bei,  sa  femme  et  ses  enfans  furent  faits  prisonniers, 
et  tout  ce  qu  ils  avoient  dans  ceste  ville  fut  pillé. 

Après  que  ceste  place  fut  ainsi  surprise,  et  que  les 
chrestiens  eurent  mis  dedans  pour  gouverneur  Chris- 
tofleVeyda  avec  une  bonne  garnison,  Palfî,  Nadaste, 
Bernstein  et  autres  chefs  firent  un  corps  d'armée  de 
huict  mille  hommes  de  pied  et  deux  mille  chevaux  , 
puis  se  disposèrent  de  poulser  plus  outre  contre  les 
Turcs,  et  de  leur  empescher  d'estre  maistres  de  la  cam- 
pagne. Ayans  eu  ad  vis  que  le  bascha  de  Bu  de  estoit 
venu  aux  environs  de  Gran  courir  avec  grand  nombre 
de  Turcs  pour  tirer  sa  raison  du  convoy  qu'il  pensoit 
envoyer  à  Javarin ,  lequel  ceux  de  ceste  garnison 
avoient  desfaict  et  butiné,  ils  tirèrent  ceste  part,  où, 
après  plusieurs  charges  et  combats,  en  l'un  desquels 
le  bascha  fut  blessé,  ayant  perdu  plusieurs  des  siens, 
il  se  sauva  avec  le  reste  à  Bude. 

L'archiduc  Maximilian,  gênerai  de  l'armée  en  Hon- 
grie, désirant  employer  les  chrestiens  en  quelque 
exploict  notable  avant  que  l'armée  des  Turcs  fust  as- 
semblée, alla  assiéger  Papa,  place  forte  en  la  basse 
Hongrie,  qu'il  prit  de  force  le  20  aoust;  dans  ceste 
place  furent  tuez  trois  cents  Turcs  qui  y  estoient  pour 
la  defience. 

Après  cest  heureux  exploict ,  l'archiduc  mena  son 
armée  devant  Javarin  et  l'investit  le  9  septembre,  bien 
qu'il  sceust  que  Mahomet  bascha  assembloit  vers  Bude 

une  innumerable  arraée  de  Turcs  et  de  Tartares.  Au 
commencement  de  ce  siège  les  clirestiens  firent  des 
courses  jusques  aux  environs  de  Bude,  d*où  ils  ne  re- 
tournèrent sans  estre  chargez  de  butin  ;  ils  prirent 
aussi  le  mont  Sainct  Martin,  place  assez  bonne  près 
de  Tota.  Bref,  ils  se  retranchèrent  tellement  devant 
Javarin ,  et  firent  tant  de  forts  qui  commandoient 
dedans  les  portes  de  ceste  ville,  que  rien  n*y  pou- 
voit  entrer  ny  sortir.  Le  bascha  Mahomet ,  ayant  sceu 
le  besoin  que  les  assiégez  avoient  de  son  secours ,  par- 
tit des  environs  de  Bude  avec  soixante  mille  Turcs  et 
Tartares  qu'il  y  avoit  assemblés.  L'archiduc,  qui  n'eust 
sceu  avoir  vingt  mille  hommes  en  ce  siège,  voyant  ve- 
nir son  ennemy  si  puissant  contre  luy ,  ayant  assem- 
blé son  conseil,  résolut  de  lever  le  siège  et  se  retirer 
versComorrejce  qu'il  fit  le  4  d'octobre.  Ainsi  le  bâcha 
Mahomet  se  Yid,sans  coup  frapper,  maistre  de  la  cam- 
pagne  et  du  camp  des  chrestiens^  où  les  assiégez 
trouvèrent  encor  à  butiner  beaucoup  de  choses  qu'ils 
n'avoient  eu  loisir  d'emporter  ou  de  brusler. 

Tota  fut  la  seule  place  qu'il  assiégea  et  prit  de 
force.  Les  chrestiens,  comme  nous  avons  dit,  l'avoient 
surprise  le  20  may ,  et  avoient  mis  dedans  Christofle 
Veyda,  qui  avoit  esté  autrefois  chrestien  renégat,  et 
avoit  bien  avec  luy  six  cents  bons  soldats,  lesquels 
ayant  soustenu  plusieurs  assauts,  et  se  voyans  réduits 
à  deux  cents,  prez  d'estre  forcez  par  l'ouverture  d'une 
mine ,  Veyda,  qui  aymoit  mieux  mourir  que  de  tum- 
ber  vif  entre  les  mains  des  Turcs,  fit  sauver  le  reste  de 
ses  soldats  dans  des  barques  outre  le  Daftube,  et  luy 
demeura  seul  dans  ceste  plate  pour  faire  jouer  une 
mine  qu'il  y  avoit  fait  faire^  afin  de  faire  sauter  plu- 

sieurs  Turcs  en  Taîr;  ce  qu  il  fit  :  car  aussi  iost  que 
grand  nombre  de  Turcs  furent  montez  par  les  ruynes 
dans  le  chasteau,  il  mit  le  feu  à  la  mine ,  laquelle  fit 
voler  en  l'air  la  moitié  du  chasteau  et  plus  de  quinze 
cents  Turcs.  Ainsi  mouinit  ce  capitaine  avec  les  Turcs, 
comme  fit  Sanson  avec  les  Philistins. 

Pendant  ce  siège,  Farcbiduc  Maximilian  estoit  à 
Comorre ,  où,  ayant  receu  nouvelles  forces  de  TAustri- 
che ,  il  mena  son  armée  vers  Vaccia  en  la  haute  Hon- 
grie. Mahomet  bascha,  sur  Fadvis  qu'il  en  eut  après  la 
prise  de  Tota,  alla  passer  le  Danube  à  Bude,  au  com- 
mencement du  mois  de  novembre,  pour  luy  présen- 
ter bataille;  mais  il  le  trouva  à  demy  lieuë  de  Vaccia, 
retranché  en  lieu  fort  par  le  conseil  de  Baste  qui  es- 
toit  son  lieutenant.  Durant  quatre  jours  il  se  passa 
entr'eux  plusieurs  beaux  combats  particuliers,  mais 
jamais  ils  ne  vinrent  au  gênerai.  Mahomet  bascha , 
ayant  en  iceux  perdu  sept  cents  de  ses  plus  braves 
janissaires,  le  bascha  Ezechan  et  nombre  de  cava- 
lerie, se  retira  vers  Bude,  avec  peu  de  réputation. 
Les  chrestiens  peu  après  se  retirèrent  aussi ,  et  sé- 
parèrent leur  armée  par  les  garnisons.  Voylà  ce  qui 
s'est  fait  de  plus  remarquable  ceste  année  en  la  guerre 
de  Hongrie. 

Quant  au  prince  de  Transsilvanie,  au  commence- 
ment de  ceste  année,  il  eut  plusieurs  pour-parlers  de 
paix  avec  les  Turcs,  et  tenoit-on  qu'il  estoit  d'accord 
avec  luy  ;  mais,  au  mois  de  septembre ,  ayant  passé  la 
Bulgarie  et  mis  à  feu  et  à  sang  beaucoup  de  pays  sub- 
ject  au  Turc,  il  s'en  retourna  à  Lippe.  Au  mois  d'oc- 
tobre, ayant  pris  quelques  chasteaux  près  de  Temess- 
var ,  il  résolut  encor  une  fois  de  l'assiéger:  ce  qu'il  fit, 

et  fut  près  de  deux  mois  devant;  mais^  sentant  appro- 
cher Mahomet  bascha  au  secours  des  assiégez,  il  quitta 
son  siège.  Du  depuis  y  autant  que  ce  prince  avoit  esté 
heureux  en  ses  victoires,  ainsi  qu'il  se  peut  voir  es 
années  passées,  autant  les  afilictions  nebou^^"  itde 
sa  maison  y  et  la  Transsilvanie  fut  grandement  travail- 
lée j  comme  il  se  peut  voir  en  nostre  Histoire  de  la 
Paix. 


Flir  DE  LA  CHRONOLOGIE  NOVENAIRE  DE  PALMA  CATET. 


MEMOIRES 


DE 


JACQUES  PAPE, 


SEIGNEUR  DE  SAINT -AUBAN. 


43.  29 


^i-^^t 


NOTICE 

SUR   SAINT- AUB AN 

ET  SUR  SES  MÉMOIRES. 


(Jn  ignore  l'époque  de  la  naissance  de  Jacques  Pape, 
seigneur  de  Saint-Auban  :  on  sait  seulement  que,  issu 
d'une  famille  noble  de  Dauphinë,  il  fut  élevé  comme 
page  dans  la  maison  du  célèbre  Coligny,  qui  fut 
depuis  colonel  général  de  l'infanterie  et  amiral. 

Très-jeune  encore,  se  trouvant  à  la  tête  d'une  com- 
pagnie d'hommes  d'armes,  il  fit  en  Italie,  avec  Biaise 
de  Montluc,  la  campagne  de  i554*  Cette  campagne 
ne  fut  pas  heureuse  :  Strozzi,  qui  commandoit  l'armée 
française,  fut  vaincu,  près  de  Marciano,  par  le  mar- 
quis de  Marignan  ;  et  Montluc,  accompagné  de  Saint- 
Auban,  se  jeta  dans  Sienne,  où  il  soutint,  l'année  sui- 
vante, un  siège  qui  le  couvrit  de  gloire. 

Pendant  ce  siège,  Montluc  crut  avoir  à  se  plaindre 
de  Saint-Auban  :  lui  reprochant  un  défaut  ordinaire- 
ment bien  rare  dans  la  jeunesse,  il  prétendoit  que, 
par  avarice,  il  ne  tenoit  pas  sa  compagnie  au  com- 
c(  plet.  Saint- Auban,  dit-il  dans  ses  Mémoires,  aimoit 
«  mieux  un  teston  (0  qu'un  homme  de  bien.  »  Un 
acte  de  négligence  peu  excusable  acheva  de  brouiller 

<i)  Pièce  de  monnoîe  qui  yaloit  douze 'sous.  On  Fappeloit  amsi  parce 
que  la  téce  du:roi  y  étoit  représentée. 

29. 

le  jeune  capitaine  avec  son  général.  Sa  compagnie 
étant  chargée  de  garder  à  son  tour  le  fort  de  Camolia^ 
il  passa  la  nuit  dans  la  ville ,  et  laissa  le  commande- 
ment à  son  neveu  qui  manquoit  d'expérience.  Cette 
même  nuit,  le  fort  fut  vivement  attaqué  ^  et  Mont  lue, 
instruit  de  la  faute  du  capitaine ,  vola  au  secours  de  ce 
poste  important.  Il  étoit  sur  le  point  de  s'y  précipiter, 
lorsqu'il  vit  arriver  Saint-Auban.  «  Méchant,  lui  cria- 
«  t-il,  tu  es  cause  de  nous  faire  perdre  la  ville  :  ce  que 
«  tu  ne  verras  jamais,  car  je  te  tuerai  tout  à  ceste 
«  heure,  ou  tu  sauteras  dedans.  »  Saint- Auban ,  sen- 
tant ses  torts,  s'empressa  d'obéir  au  général  :  il  répara 
par  sa  valeur  la  faute  qu'il  avoit  commise ,  et  le  fort  fut 
conservé.  Mais  Montluc  garda  contre  lui  des  préven- 
tions qui  s'augmentèrent  encore,  dans  les  guerres  ci- 
viles, où  ils  combattirent  sous  des  bannières  diffé- 
rentes. 

Après,  la  paix  de  Cateau-Cambresis,  Saint-Auban 
continua  d'être  en  relation  avec  la  maison  de  Coligny; 
et,  à  l'exemple  de  cette  famille,  il  embrassa  la  religion 
protestante  pour  laquelle  il  montra  le  zèle  le  plus 
ardent.  En  i562,  lorsque  la  guerre  fut  allumée,  il 
alla  servir  en  Dauphiné  sous  le  fameux  baron  des 
Adrets,  dont  il  blâma  les  cruautés.  Chargé  par  lui 
d'une  mission  près  du  prince  de  Condé,  il  représenta 
que  ses  violences  nuisoient  au  parti,  et  il  fut  chargé 
par  le  prince  de  le  remplacer  dans  le  commandement. 
Mais  il  ne  jouit  pas  de  cet  honneur  que  peut-être  l'am- 
bition, plus  que  le  zèle,  lui  avoit  procuré  ;  les  catho- 
liques l'arrêtèrent  au  moment  où  il  retournoit  en 
Dauphiné,  et  ils  envoyèrent  sa  commission  à  des 
Adrets,  ce  qui  fit  naître  entre  ces  deux  hommes  une 

haine  implacable.  La  paix  de  i563  ayant  calmé  pen- 
dant quelques  années  la  fureur  des  partis  ^  Saint- 
Auban  vint  joindre  Goligny^  à  la  famille  duquel  il  ne 
cessa  plus  d'être  attaché. 

Au  mois  d'août  1572,  il  se.trouvoit  à  Paris,  et  fai- 
soit  partie  de  la  suite  de  l'amiral.  L'ayant  accompagné 
au  Louvre  le  21  de  ce  mois,  il  se  trouvoit  à  côté  de 
lui  lorsque,  à  son  retour,  il  fut  blessé  d'un  coup  d'ar- 
quebuse parti  d'une  maison  que.  l'on  savoit  habitée 
par  un  ancien  précepteur  du  duc  de  Guise.  Le  premier 
mouvement  de  Saint- Auban  fut  d'enfoncer  la  porte  de 
cette  maison  pour  y  arrêter  l'assassin  :  mais  elle  étoit 
barricadée,  et  ses  efforts  furent  inutiles.  Ayant  appris 
que  cet  homme  s'étoit  échappé  par  une  porte  de  der- 
rière, et  fuyoit  du  côté  du  quartier  Saint- Antoine, .il 
se  mit  à  sa  poursuite,  et,  arrivé  à  Charenton,  il  ne 
put  s'emparer  que  d'un  domestique  qui  avoit  été 
chargé  de  lui  préparer  un  relai.  Il  poussa  ensuite  jus- 
qu'à Corbeil,  où  il  fut  instruit  que  le  meurtrier  avoit 
trouvé  un  asyle  dans  un  château  voisin  très-fortifié.  Ne 
pouvant  l'y  saisir,  il  revint  à  Paris  trouver  l'amiral , 
qu'il  ne  quitta  plus  jusqu'au  moment  du  massacre. 
Echappé  à  la  mort  comme  par  miracle,  il  fut  fait 
prisonnier,  et  conduit  chez  un  prévôt  qui  demeuroit 
près  de  la  porte  de  Bussy.  Il  y  passa  quinze  jours , 
voyant  à  chaque  instant  égorger  de  malheureux  pro- 
testans  qu'on  y  amenoit.  Puis  il  fut  conduit  à  la  Con- 
ciergerie, où  il  fut  interrogé  sur  la  prétendue  conspira- 
tion qu'on  imputoit  à  l'amiral  ;  et  comme  on  ne  put 
produire  contre  lui  aucune  preuve,  il  fut  mis  en  li- 
berté vers  la  fin  d'octobre. 

Il  se  retira  en  Dauphiné,  et  il  paroit  qu'il  y  resta 

tranquille  jusqu'en  i586y  ëpoque  à  laquelle  Ghâtillon, 
fils  de  Tamiral^  lui  donna  le  commandement  du 
Rouergue.  Dans  la  guerre  qu'il  fit  alors  aux  catho- 
liques^ on  n'eut  plus  à  lui  reprocher  l'avarice  qui  lui 
avoit  attiré  autrefois  la  haine  de  M ontluc.  Il  ne  faisoit 
aucun  quartier  à  ses  ennemie,  quoiqu'ils  lui  offrissent 
des  rançons  considérables,  et  il  mérita  plutôt  les  terri- 
bles imputations  dont  il  s'étoit  servi  pour  perdre  des 
Adrets.  Son  quartier  général  étoit  à  Milhaud;-  et  ies 
habitanSy  qui  avoient  à  se  plaindre  de  ses  violences , 
résolurent  de  le  faire  périr  pendant  qu'il  assisteroit  au 
prêche.  Heureusement  pour  lui ,  il  Ait  obligé,  le  jour 
fixé  par  les  conjurés,  de  faire  une  course  au  dehors; 
mais  à  son  retour  les  portes  de  la  ville  lui  furent 
fermées;  il  ne  put  y  rentrer,  et  il  perdit  ses  équipages 
qu'il  y  avoit  laissés^ 

Cette  disgrâce  ne  lui  enleva  pas  la  confiance  de 
Châtillon,  qui,  en  1^87,  se  fit  accompagner  par  lui 
dans  une  expédition  de  la  plus  haute  importance.  Il 
s'agissoit  d'aller  joindre  sur  les  frontières  de  la  Lor- 
raine une  grande  armée  allemande  qui  venoit  au  se-< 
cours  des  protestans.  Dans  cette  longue  marche,  ils 
furent  harcelés  sans  cesse  par  les  catholiques ,  et  leur 
courage  put  seul  les  faire  échapper  aux  embuscades 
qui  se  multiplioient  sur  leur  route.  Etant  enfin  parve- 
nus à  se  réunir  à  leurs  alliés ,  ils  pénétrèrent  avec  eux 
•en  France  jusqu'à  la  Loire;  mais  U  résistance  qu'ils 
éprouvèrent  à  La  Charité  les  força  de  se  replier  sur  la 
Beauce,  où  ils  furent  entièrement  défaits  par  le  duc 
de  Guise.  Obligés  alors  de  se  séparer  de  l'armée  alle- 
mande, ils  prirent  le  parti  de  revenir  en  Languedoc; 
et  si  leur  premier  voyage  avoit  été  entravé  par  une 

multitude  d'obstacles^  leur  retour  fut  encore  plus  pé- 
nible. Le  tocsin  sonnoit  sur  eux  dans  presque  tous  les 
villages^  et,  forcés  à  repousser  des  attaques  conti- 
nuelles, ils  pouvoient  à  peine  se  procurer  quelques 
momens  de  repos  dans  des  lieux  inhabités.  Après  avoir 
supporté  d'horribles  fatigues^  ils  arrivèrent  enfin,  sans 
être  entamés,  dans  le  Vivarais,  où  ils  se  trouvèrent  en 
pays  ami  ;  et  de  là  ils  se  rendirent,  vers  la  fin  de  1587, 
à  Montpellier,  dont  Châtillon  avoit  le  commande- 
ment. 

Depuis  cette  époque  glorieuse  pour  Saint- Auban, 
les  histoires  du  temps  ne  donnent  plus  sur  lui  aucun 
détail,  et  la  date  de  sa  mort  est  ignorée. 

Ses  Mémoires  ne  roulent  que  sur  les  dangers  qu'il 
courut  à  la  Saint-Barthélémy,  sur  se&  opérations  mili- 
taires dans  le  Bouergue ,  et  sur  la  marche  hardie  dont 
nous  venons  de  pailer.  Ils  sont  écrits  sans  art,  mais 
ils  intéressent  par  des  détails  qui  donnent  une  idée 
fort  juste  des  ressources  immenses  que  trouvoient  les 
chefs  protestans ,  soit  pour  faire  subsister  leurs  troupes, 
soit  pour  réparer  leurs  défaites.  Us  furent  publiés  pour 
la  première  fois  par  du  Boucher  dans  un  recueil  in- 
titulé :  Preui^es  de  l'histoire  de  ViUustre  maison  de 
Coligny,  tirées  des  chartres  de  dii^erses  églises  et 
ahhayes,  et  de  plusieurs  autres  titres,  mémoires, 
chroniques  et  histoires  dignes  defoy.  Paris,  Jean 
DupUis^  1662.  C'est  cette  édition  que  nous  avons 
suivie. 

[1672]  A YAKT  eu  l'honneur  d'avoir  esté  nourry  près  de 
M.  l'admirai  de  Chastillon,  je  me  treuvay,  le  vingt  et 
uniesmes  d'aoust  1 67  2  ^  près  de  luy  lorsqu'il  fut  blessé 
par  Mauravel  (0  d'une  harquebuzade  aux  deux  bras. 
Nous  essayasmeSy  quelques  gentilshommes  qui  estions 
tous  de  la  maison  dudit  seigneur^  d'enfoncer  la  porte 
du  logis  W  d'où  l'arquebuzadeavoit  esté  tirée,  et,  n'en 
pouyans  venir  à  bout,  suivismes  M.  l'admirai  en  son 
logis,  oîi  estans  M.  de  Ceré  (3)  et  moy,  supliasmes 
M.  de  Teligny  de  monter  à  cheval  pour  suivre  ledit 
Mauravel,  lequel  nous  avions  entendu  estre  sorty 
dudit  logis  par  la  porte  de  derrière  et  monté  à  cheval. 
Ledit  sieur  de  Teligny  nous  retarda  quelque  temps; 
enfin  ledit  sieur  de  Ceré  et  moy  estans  montez  à  cheval 
sortismes  de  Paris  par  la  porte  Saint-Anthoine,  par  où 
le  meurtrier  avoit  passé;  et,  estans  à  Charenton,  nous 
prismes  un  serviteur  de  M.  George  de  Lormoy  qui 
tenoit  un  clieval  en  relais  audit  Mauravel,  et  portoit 
lé  manteau  gris  que  ledit  Mauravel  avoit  au  sortir  de 

(*)  Mauravel,  lisez  Maurevert. —  (»)  Du  logis.  Cette  maûson  étoit 
habitée  par  Vîilemur,  ancien  précepteur  du  duc  de  Gui§e.  —  i})  Ceré, 
lisez  Scrë. 

Paris.  L'ayant  donc  arresté  le  laissasmes  prisonnier  à 
VilleneufVe-Saint-George  entre  les  mains  du  lieutenant 
dudit  lieu,  et  en  advertismes  par  un  billet  escrit  et  si- 
gné de  ma  main  M.  de  T^ligny,  lequel  luy  fut  rendu; 
et  sur  cet  advis  il  y  envoya  le  lendemain  samedy  mes- 
sieurs de  Valevoire,  de  Moreau,  de  Merle,  le  jeusne 
Beaufort  appelle  des  Aureaux,  et  quelques  autres  qui 
ramenèrent  à  Paris  aux  prisons  du  Four-L*Evesquc. 
Soudain,  après  avoir  depesché  le  susdit  billet,  M.  de 
Ceré  (qui  fut  depuis  tué  à  une  sortie  de  Brouage, 
lorsque  M,  du  Mayne  le  tenoit  assiégé)  et  moy  pas- 
sasmes  outre  droit  le  chemin  de  Melun;  et  estant  près 
de  Corbeil,  au  chemin  qui  va  à  Blandy,  nous  trou* 
vasmes  que  ledit  meurtrier  s^estoit  jette  dans  la  maison 
de  M.  de  Chailly.  Le  pont-levis  estant  levé  et  les 
flancs  garnis  d'arquebuses,  fut  cause  que  nous  cou- 
chasmes  près  ladite  maison,  croyant  que  le  meurtrier, 
ne  s'y  tenant  point  asseuré,  deust  passer  outre,  mais  ce 
fut  en  vain  ;  ce  qui  nous  obligea  de  nous  retirer  près 
de  M.  l'Admirai  qui  estoit  logé  à  la  rue  de  Betisi ,  où 
le  massacre  commença  le  24  d'aoust  1572,  duquel  je 
laisse  le  discours  de  ce  qui  s'y  passa  aux  historiens. 
Pour  moy  je  fus  fait  prisonnier  par  le  prevost  de  La 
Mardeille,  et  conduit  en  sa  maison  près  la  porte  de 
Bussi,  où  je  veis  massacrer  quantité  de  gens  près  de 
moy  à  coups  de  poignard.  Soudain  qu'il  en  avoit  tué 
un,  on  me  prenoit  par  le  colet  avec  le  poignard  tout 
sanglant;  par  trois  fois  je  feus  pris  et  par  trois  fois 
laissé,  et  demeuray  en  cette  incertitude  de  la  vie 
durant  quinze  sepmaines  :  Dieu  sçait  comme  quoy 
gardé  et  en  continuelles  alarmes.  Pour  les  mettre  au 
long  il  s'en  feroit  un  volume  :  tantost  on  disoit  que  la 

Beyne  ayoit  dit  que  j*estois  un  mauvais  garnement  ^ 
tantost  que  j'estois  de  l'entreprise  d*Âmboise;  enfin  je 
feus  conduit  à  la  Conciergerie  et  feus  accaré  (0  à 
messieurs  de  Briguemaud  et  <le  Cavaigues  i?)  le  jour 
qu'ils  fur;ent  defiaits ,  lesquels  on  sollicita  bien  fort  de 
m'accuser,  mais  jamais  ne  le  voulurent  faire ,  ains  des- 
advouerent  que  ce  fust  moy  qui  eusse  suivy  Mauravel, 
car  il  ne  me  falloit  pas  plus  grand  crime  pour  me  faire 
perdre.  Après  donc  que  je  fus  sorti  de  prison  je  revins 
à  ma  maison  de  Dauphiné,  où  je  sejournay  quelque 
tempsy  et  jusqu'à  ce  que  M.  de  Chastillon  m'envoya 
quérir  à  Montpelier,  sur  le  temps  que  le  roy  de  Na- 
varre luy  avoit  envoyé  ses  commissions  pour  com- 
mander en  Rouergue  ^  avec  Testât  de  colonel  de  son 
infanterie  y  qui  fut  en  l'an  i586.  Il  me  fit  l'honneur 
de  m'offrir,  ou  sa  lieutenance  au  gouvernement  de 
Montpelier^  ou  celle  de  sa  compagnie  de  gendarmes , 
de  laquelle  je  fis  plustost  eslection  que  de  m'arrester 
à  M ontpelier  et  y  demeurer  oisif^  et  me  pressa  en  telle 
sorte  que  je  n'eus  moyen  de  luy  faire  une  grande 
troupe  ;  cardes  que  je  fus  chez  moy  je  receus  plusieurs 
réitérées  depesches  dudit  seigneur  pour  l'aller  trouver, 
comme  je  fis,  et  le  trouvay  desja  engagé  au  siège  de 
Coupeyre  près  de  Milan  (3).  U  fut  porté  à  ce  dessein 
par  les  advis  de  ceux  de  Milan,  sous  infinies  belles 
promesses  qu'ils  luy  firent  de  luy  fournir  tout  ce  qui 

(0  Accaré:  confronté.  ^(»)  Briguemaud  et  Caifoigues,  ou  Cafaigne, 
Le  premier  fut  un  militaire  distingué,  le  second  étoit  maitre  des  requêtes. 
Ils  avoiçnt  eu  toute  la  confiance  de  PAmiral.  On  leur  fit  leur  procès 
après  le  massacre  ^  et  lorsqu^on  eut  essayé  en  vain  tous  les  efforts  ima> 
ginables  pour  obtenir  d^eux  qu^ils  avouassent  que  Coligny  ayoit  con- 
spiré, on  les  condamna  à  mort.  Us  furent  pendus  lé  a5  octobre  1572 , 
ayant  entre  eux  deux  Teffigie  de  rAmiral— C^)  Milan  ;  lisez  Milhçud. 

seroit  nécessaire  pour  faire  venir  cette  place  en  raison^ 
auquel  siège  je  le  trouvay  fort  enfourné,  luy  ayant 
son  abord  merveilleusement  bien  réussi,  ayant  pris 
tous  les  faux- bourgs  dudit  lieu  fort  heureusement, 
excepté  un,  lequel  peut-estre  fut  mieux  deffendu  et 
moins  vivement  attaqué.  Lesdits  faux-bourgs  estoient 
de  mauvaise  advenue,  bien  fermez  de  bonnes  et  fortes 
murailles,  flanquez  de  bonnes  tours  et  garites,  de 
sorte  que  si  le  moindre  eust  esté  bien  debatu,  estoit 
suffisant  d'endurer  les  quatre-  cents  coups  de  canon 
qui  furent  depuis  tirez  à  la  haute  ville  où  estoit  leur 
principal  fort.  Il  .a  ja  esté  dit  que  M.  de  Chastillon  fut 
embarqué  en  ce  siège  cédant  aux  passions  de  ceux  de 
Millan  qui  avoient  promis  des  merveilles  ;  de  fait  ils 
portarent  de  grandes  despenses  pour  le  secom's  des 
blessez,  pour  les  vivres  du  camp  ;  mais  quant  aux  mu- 
nitions ils  baillèrent  leurs  pièces  qui  estoient  un  canon 
et  une  coleuvrine  et  une  moyenne ,  et  quelques  soixante 
ou  quatre-vingts  balles;  les  restes  des  balles  il  falloit 
attendre  du  jour   à  la  journée  que  les  fondeurs  les 
eussent  faites,  desquelles  pour  toute  diligence  ils  n'en 
faisoient  que  quatre  tous  les  soirs,  et  les  portoit-on 
comme  cela  de  quatre  à  quati  e  :  de  sorte  que  celte 
longueur  donna  moyen  aux  ennemis  de  donner  à  cette 
place  tout  le  secours  nécessaire,  et  enhardit  et  as- 
seura  tout  ce  qui  se  peut  dire  les  assiégez.  Quelques 
cinq  jours  après  mon  arrivée  audit  siège,  M.  de  Chas- 
tillon m'envoya  à  Millan  pour  remonstrer  aux  con- 
suls ce   qui   estoit  de  leur  devoir;  pendant  que  j'y 
estois,  ceux  de  Compeyre  furent  secourus,  en  plain 
midy,  de  cent  cinquante  harquebusiers  par  les  sieurs 
de  Comps  de  Rouergue.  Nonobstant  ce  secours  M.  de 

Chastillon  ne  se  résolut  moins  à  poursuivre  son  siège , 
tous)  ours  poussé  par  Fesperance  que  ceux  du  pays 
lui  donn  oient  que  tant  plustost  ils  seroient  à  la  faim> 
luy  faisant  entendre  qu'ils  avoient  faute  de  vivres, 
dequoy  nous  ne  vismes  jamais  apparence  quelcon- 
que, ains  l'issue  nous  monstra  qu'ils  en  avoient  quasi 
plus  que  nous.  Ils  furent  assiégez  le  cinquiesme  jour 
d'août  i586,  et  environ  la  fin  dudit  mois  leur  vint  un 
autre  secours  en  plein  midy,  d'environ  huit  censhar-  ' 
quebusiers  et  deux  cens- bons  chevaux,  la  pluspart  de 
noblesse,  conduits  par  un  fort  brave  gentil-homme 
nommé  M.  deVezin,  vieux  chevalier  de  ce  pays-là. 
Dès  que  ces  troupes  furent  à  deux  mille  pas  des  nostres, 
à  une  assez  belle  campagne,  ils  firent  la  cérémonie  qui 
s^ensuit;  c'est  que  les  gens  de  cheval  mirent  pied  à 
terre  avec  les  huit  cens   harquebusiers,   beurent  et 
mangèrent  ensemble,   laquelle  manducation  ils  ap- 
pellerent  l'agneau  paschal,  levant  les  mains  au  ciel 
avec  serment  solemnel  :  premièrement  de  ne  s'ar- 
rester  qu'ils  ne  fussent  à  nostre  artillerie  et  qu'ils  ne 
l'eussent  gagnée;  secondement,  de  ne  sauver  la  vie  à 
homme  du  monde  d'entre  nous  qu'à  M.  de  Chastillon, 
pour  en  faire  un  présent  au  Roy  :  et  sur  cette  resolu- 
tion, ayans  ordonné  de  leur  combat,  ils  marchèrent 
droit  à  nous,  qui  n'eusmes  advis  de  leur  venue  qu'en- 
viron peut-estre  un  demy-quart  d'heure  avant  que  de 
les  voir  venir,  et  par  un  petit  garçon  bien  malostru 
qui  par  cas  fortuit  se  trouva  au  quartier  d'où  ils  ve- 
noient ,  pour  aller  chercher  des  amandes  freches  pour 
un  pauvre  soldat  malade  duquel  il  esloit  laquais.  Ce 
petit  espace   de   temps  nous   donna  loisir  de  nous 
rendre  du  logis  de  M.  de  Chastillon,  oii  il  estoit  avec 

des  principaux  de  ses  troupes,  aii  lieu  oh  estoit  placée 
nostre  artillerie ,  où  npus  ne  fosmes  pas.plustot  ar- 
rivez ^  que  nos  sentinelles  des  costaux  accoururent  à 
nous  :  de  sorte  que  tout  ce  que  M.  de  Chastillon  eust 
peu  faire  avec,  uji  trës^grând  loisir  et  toute  la  commo- 
dité du  monde  y  il  le  fist  en  ce  petit  espace  de  temps 
(qu'est  y  ce  me  semble ,  une  des  belles  preuves  qu*on 
sçauroit  désirer  d'un  capitaine),  qui  fut  de  commander 
soudainement  certain  nombre  d'arquebusiers  de  cha- 
que compagnie,  selon  qu'elles  estoient  ou  fortes  ou 
foibles,  avec  quelques  capitaines  pour  les  commander, 
ausquels  il  ordonna  de  s'aller  loger  dans  une  vigne 
qu'il  leur  monstra  bien  close  de  muraille,  qui  leur 
pou  voit  servir  de  parapet,  où  ils  ne  pouvoient  estre 
forcez ,  d'autant  qu'elle  faisoit  un  carrefour  du  chemin 
d'où  les  ennemis  venoient,  et  d'où  les  nostres  leur 
pouvoient  fair«  voir  le  salue  de  leurs  harquebusades 
très-àpropos.  Mais  cette  prévoyance,  exécutée  avec 
x^tte  prompte  resolution,  ne  servit  de  rien  à  ce  sei- 
gneur, par  la  laschelé  des  capitaines  qu'il  y  avoit 
commandez,  lesquels  quoy  qu'ils  fussent  logez  comme 
a  estedit,  neantmoins,  voyant  venir  rennemy,n'en  at- 
tendirent jamais  la  pointe,  ains,.sans  tirer  harquebu- 
sade,  s'en  revindrent  honteusement  à  nous,  les  capi- 
taines monstransle  chemin  aux  soldats  de  fuir;  dont 
M.  de  Chastillon  se.  treuva  extrêmement  perplex,  et 
print  avec  lui  tout  ce  qu'il  peut  ramener  de  ces  fuyards, 
qui  fut  environ  cent  cinquante  harquebusiers,  aus- 
quels il  tachoit  de  remettre  le  cœur  au  ventre  et  les 
ramener 'au  combat.  Cependant  nos  chevaux  arri- 
vèrent ,  tantost  l'un ,  tantost  l'autre ,  lesquels  je rengeay 
près  de  moy,  et  nous  meismes  en  queue  de  l'ennemy, 


DE  SAIKT-AUBAJV.    [1686]  ^6i 

qui  fit  entrer  ses  gens  de  pied  fort  paisiblement;  mais 
lors  qu'ils  voulurent  ressortir  je  me  treuvay  entre 
deux,  toutesfois  à  quartier  avec  n(ia  petite  troupe  qui 
n'estoit,  à  cause  de  la  proximité  de  Millan,  que  de 
vingt-deux  chevaux.  M.  de  Chastillon  de  Tautre  costé 
rallioit  tout  ce  qu'il  pouvoit  dWquebusiers,  avec 
lesquels  il  vint  aussi  prendre  place  en  teste  des  en- 
nemis; de  sorte  que  leur  cavalerie  craignit  de  se 
treuver  enfermée  dans  un  destroit  de  chemin  qui  estoit 
à  trois  cens  pas  de  là  sur  leur  retraite.  Ce  qui  les  con- 
firma en  cette  opinion  fiit  aussi  que,  voyant  qu'ils 
faisoient  retirer  leurs  harquebusiers  à  cheval,  je  criay  : 
Infanterie j  gagne  Vestroit!  Sur  cette  voix  ils  ne  s'es- 
branlerent  seulement,  ùiais  le  voulurent  gagner  eux- 
mesmes  en  toute  diligence  et  en  desordre.  Sur  ce  de- 
sordre je  fis  ma  charge  à  leur  queue,  qui  nous  succéda 
comme  sur  des  personnes  fuyantes  qui  ne  nous  mons- 
trerent  le  visage  qu'après  avoir  gagné  cet  estroit;  mais 
Dieu  voulut  que  nous  nous  trouvasmes  quatre  en  teste 
qui  fismes  si  ferme  qu'ils  ne  peurent  passer  outre.  Ces 
quatre  estoient  messieurs  de  La  Yaqueresse,  deLussan 
l'aisné,  capitaine  Pagesi  et  moy  :  ledit  Pagesi  me  se- 
courut merveilleusement  bien  contre  quelques-uns  qui 
m'avoient  entrepris  par  leur  costé  droit,  et  me  donna 
loisir  jde  mettre  mon  pistolet  hors  du  fourreau,  le  coup 
duquel  porta  si  heureusement  contre  un  qu'on  nom- 
moit  le  sieur  de  Montferrier,  qu'il  en  fut  atteint  par  la 
teste,  dont  il  tomba  si  soudain,  que  tout  le  reste  en 
reprint  encore  la  fuite  jusques  près  d'un  lieu  &rt  ap-> 
pelle  Biviere,  oïl  quelque  soixante  chevaux  tour- 
nèrent encore  visage  sur  nous.  J'en  avois  quelque 
huict  ralliez  près  de  moy;  et,  regardant  derrière,  j'en 

vis  venir  encore  une  douzaine  pour  se  joindre  à  inoy  : 
mais  je  ne  sçay  par  quel  malheur  ou  meschanceté  les 
huict  et  les  douze  des  nostres  estans  joints  à  moy,  et 
voyans  que  Tennemy  venoit  à  la  charge  avec  beaucoup 
de  considération  et  de  froideur,  lorsque  je  fîis  avancé 
à  huit  ou  dix  pas  des  ennemis,  et  meslé  parmy  eux, 
ils  me  laissèrent  seuls,  et  prindrent  tellement  la  fuite 
à  la  veuë  des  ennemis  et  à  mon  deceu,  que  ce  fut  un 
vray  miracle  de  me  voir  ressortir  du  milieu  d'eux  : 
car  Dieu  sçait  comme  ils  m'entreprindrent  et  enve> 
loperent;  mais  aussi  il  leur  lia  les  mains,  et  certes 
desploya  les  miennes  à  me  faire  faire  place,  et  assista 
en  telle  sorte  que  j'en  eschapay  avec  trois  grands 
coups  d'espée  sur  mon  chapeau,  cinq  sur  mon  cheval 
qui  ne  luy  tirèrent  une  seule  goûte  de  sang,  et  un 
petit  sur  la  main  gauche.  J'avois  à  la  vérité  un  bon 
cheval  turc  qui  me  servit  très-bien  ^  mais  j'estois  bien 
tant  plus  desavantagé  en  mes  armes,  n'ayant  que  la 
seule  cuirasse,  mesmes  une  cuirasse  légère  et  dorée 
sans  acoustrement  de  teste,  ne  brassaux,  ne  bottes. 
Tant  y  a  que  Dieu  m'ayant  développé  et  sorti  de  leurs 
mains ,  quoyque  je  criasse  à  plaine  voix  à  nos  gens  de 
tourner  visage ,  je  ne  les  pus  attraper  qu'à  cinq  cens 
pas  du  lieu  oh  ils  me  laissèrent.  Enfin ,  les  ayant  ar- 
restez,  si  j'eusse  encore  esté  creu,  nos  affaires  se  fussent 
merveilleusement  bien  portez  pour  l'efiroy  qui  estoit 
entre  les  ennemis;  mais  je  demeuray  seul  en  opinion, 
chacun  disant  que  c'estoit  assez  fait.  M.  de  Lussan, 
ayant  son  cheval  blessé,  et  escarté  dans  une  vigne, 
vit  jouer  l'histoire  de  ma  délivrance,  après  laquelle, 
ne  pouvans  faire  autre  chose,  nous  rendismes  grâces  à 
Dieu  sur  le  champ,  où  nous  ne  recogneusmes  avoir 

perdu  que  deux  hommes,  à  sçavoir  le  capitaine  L^ 
Forge^  mareschaldes  logis  de  nostre  compagnie,  et  un 
gendarme  nommé  capitaine  La  Bue,  et  trouvasmes 
que  M.  de  Chastillon  de  son  costéavoit  enfin  renfermé 
leur  infanterie  dans  la  place.  L'ennemy  y  perdit  son 
drapeau^  et  quarante  armez,  la  pluspart  gentilshommes^ 
du  nombre  desquels  estoient  messieurs  de  Hoquelaure, 
de  Rilhac^  de  Balsac,  les  deux  Montferriers ,  de  Vennac, 
de  Nesti^rs,  de  La  Garrigue,  le  commandeur  de  La 
Boij5sonn.ade,  et  autres  desquels  ne  sceusmes  les  noms. 
Ce  petit  combat  porta  un  tel  espouvantement  à  Veikr 
nemy,  que  depuis  nous  ne  les  vismes  jamais  paroistre 
qu  avecque  l'armée  de  M.  l'admirai  de  Joyeuse.  De 
fait,  si  nos  gens  de  pied  n'eussent  fait  le  mauvais  office 
qu'ils  firent  encore  depuis  à  M.  de  Chastillon,  nous 
estions  à  la  fin  pour  emporter  cette  place  par  la  né- 
cessité, car  ils  restoient  dedans  gens  au  double  de  nous 
qui  estions  dehors.  Le  mauvais  trait  donc  que  fit  nostre 
infanterie  fut  tel  :  c'est  que  M.  de  Chastillon  ayant  eu 
advis  du  capitaine  La  Boche ,  qui  commandoit  à  Ma- 
reujols  en  l'absence  de  M.  d'Andelot,  de  la  venue  de 
ladite  armée,  de  laquelle  on  devoit  débander  cinq  oiji 
six  cens  chevaux  pour  le  secoure  d^  Compeyre ,  et 
que  nous  devions  ayoir  sur  nos  bras  le  jeudy  de  la 
semaine  où  nous  estions,  dès  le  mercredy  au  soir, 
après  que  nos  gardes  furent  posées,  il  fit  amener  à 
Millan  nostre  artillerie  et  nos  bagages  |  le  plus  secret- 
tenient  qu'il  fut  possible;  et,  après  avoir  fait  entendre 
sa  délibération  à  ses  capitaines ,  et  commandé  que  cha* 
cun  fust  en  cervelle  en  son  retranchement,  il  nous 
print  tous  les  gens  de  cheval  et  tout  autant  d'harque- 
busiers  que  peosm^s  mettre  à  cheval,  pour  aller  k 
43.  3o 

trois  ou  quatre  grandes  lieues  au  rencontre  des  enne- 
mis ^  et  là  prendre  nostre  ambuscade  dans  un  bois, 
pour  voir  ce  que  nous  eussions  peu  entreprendre  sur 
eux  f  fust  à  leur  teste  ou  à  leur  queue,  ou  autrement, 
pour,  le  fait  exécuté,  venir  reprendre  nos  logis,  ou 
bien,  failly,  reprendre  nosti'e  retraite  sur  les  bras  de 
nos  gens  de  pied,  pour  tous  ensemblement  nous  re- 
tirer à  Millan  ;  à  quoi  toute  Tarmée  ennemie  ne  nous 
eust  sceu  empescher.  Mais  Tadvertissement  se  trou- 
vant faux,  nous  eusmes  l'aller  pour  le  venir,  et  nos 
gens  de  pied,  dès  qu'ils  virent  la  pointe  du  jour,  par 
délibération   qu'ils   prindrent  après   nostre  despart, 
meirent  chacun  le  feu  à  ses  loges,  et  se  retirèrent  à 
Millan,   contre  l'exprès  commandement  de  mondit 
sieur  de  Chaslillon,  lequel  s'estoit  aussi  engagé  de 
parole  à  les  revenir  treuver,  pour  en  cas  de  besoin, 
comme  dit  a  esté,  nous  retirer  ensemble  ;  ce  qui  de- 
meura impuny  (comme  sont  d'ordinaire  les  fautes  qui 
se  commettent  aux  guerres  civiles),  à  cause  de  la  né- 
cessité qu'on  avoit  d'hommes.  Bien-tost  après  l'armée 
de  M.  de  Joyeuse  se  jetta  sur  le  Givaudan  où  com- 
mandoit  M.  d'Andelot,  et  prindrent  d'abordée  une 
petite  villette  appellée  le  Malzyjou,  qui  ne  leur  cousta 
gueres,  parce  que,  dès  que  les  premières  trouppes  de 
ladite  armée  abordèrent  ladite  villette,  le  gouverneur 
et  son  lieutenant  firent  une  sortie  sur  eux  où  ils  furent 
tous  deux  tuez;  de  sorte  que  ceux  qui  restèrent  se 
rendirent  sans  grande  cérémonie.  Delà  cette  armée 
passa  outre,  et  vint  à  Mareujols,  où  ils  ne  trouvèrent 
non  plus  gueres  de  résistance ,  pour  estre  ladite  ville 
mal  pourveuë  d'hommes,  M.  d'Andelot  estant  au  Lan- 
guedoc pour  y  chercher  secours  et  moyen  de  résister 

à  cette  armée;  de  façon  qu'ils  n'y  ti'ouverent  autres 
estrangers  que  ce  capitaine  La  Roche ,  duquel  est  fait 
mention  cy-dessus,  qui  n'avoit  que  sa  compagnie  de 
gens  de  pied,  lequel  La  Roche,  quoy  qu'il  fust  vieux 
soldat  et  homme  duquel  on  faisoit  beaucoup  d' estât , 
fit  neantmoins  sa  capitulation  si  mal,  que  tous  ses  sol- 
dats et  tous  les  habitans  de  cette  ville  furent  traitez 
avec  toutes  les  cruautez  qu'on  sçauroit  jamais  exercer 
sur  les  plus  barbares  du  monde.  Toutes  espèces  de 
meschancetez  y  furent  commises,  grands  meurtres, 
larcins  innumerables ,  estant  ceste  ville  fort  opulente, 
les  pauvres  femmes  et  filles  quasi  toutes  violées;  et, 
pour  ne  laisser  rien  en  arrière,  bruslerent  la  ville  qui 
estoit  belle ,  riche  et  bonne.  On  attribuoit  à  M.  le  ba- 
ron de  SainctUrdal  d'avoir  esté  autheurde  ces  grands 
desordres;  s'il  est  vray,  sa  fin  n'a  esté  guère  heureuse. 
Nous  nous  mismes  en  chemin  avec  M.  de  Ghastillon 
et  M.  d'Andelot  pour  la  secourir,  et  y  fussions  entrez 
à  point  nommé  si  nous  eussions  eu  un  homme  du  pays 
qui  nous  eust  guidez;  mais  il  n'y  eut  jamais  moyen 
d'en  trouver  un  :  de  sorte  que  la  pluspart  du  chemin 
que  nous  fismes  fut  sous  la  conduite   des  pauvres 
femmes  que  pouvions  prendre  dans  des  villages  ou- 
verts;  tant  y  a  que  nostre  acheminement  servit  de 
beaucoup  aux  pauvres  reschappez  de  Mareujols,  qui 
trouvèrent  plustost  retraite  qu'ils  ne  s'attendoient.  Les 
premiers  qui  nous  en  apportèrent  les  mauvaises  nou- 
velles furent  ledit  La  Roche  qui  y  commandoit,  son 
lieutenant  et  son  enseigne,   qui  arrivèrent  sains  et 
saufves,  et  bien  chargez  d'or  et  d'argent.  Ledit  La 
Roche  montoit  un  beau  et  fort  cheval  d'Espagne ,  poil 
de  loup  des  plus  beaux  qui  se  puissent  voir;  il  ne  nous 

3o. 

seurent  dire  comme  l'afTaire  s*estoit  passée^  ny  la  forme 
de  sa  capitulation  y  ny  Testât  de  la  ville  ny  de  ses  sol- 
dats y  ny  qui  s'estoit  sauvé  ou  demeuré  y  tant  Tefiroy 
ou  la  meschanceté  avoient  gagné  de  place  en  son  ame, 
qui  monstroit  que  son  principal  soin  avoit  esté  de  se 
garantir^  et  son   argent  et  ses  commoditez  qui  luy 
furent  conservez  par  un  nommé  M.  de  Drujas  (0, 
qui  estoit  celuy  avec  lequel  il  avoit  parlementé  ;  de 
faitqu^ondisoit  tout  communément  que  c'estoit  mesme 
La  Roche  qui  avoit  le  premier  demandé  à  parlementer. 
Il  ne  laissa  pour  tout  cela  d'estre  le  bien  venu^  et  je 
pense  que  je  fus  celuy  qui  luy  en  dis  des  plus  grosses 
paroles  en  la  présence  de  M.  de  Gbastillon  ^  lequel  ea 
particulier  reprouvoit  infiniement  sa  procédure  \  mais 
en  sa  présence ,  tant  pour  la  bonne  opinion  qu'aupa- 
ravant il  avoit  conceue  de  luy^  que  pour  son  aage  qui 
surpassoit  cinquante  ans,  il  ne  luy  en  dit  jamais  une 
parole  de  travers.  Ledit  seigneur  s'attendoit  bien  que 
M.  de  Montmorency  fulmineroit  fort  contre  ledit  La 
Roche;  mais  il  n'en  eut  qu'une  mauvaise  mine  pour 
quelques  jours,  après  lesquels  il  fut  le  bien  veu  et 
bien  venu  de  tous  costez^  sans  recherche  ne  reprehen-^ 
sion  quelconque.  De  fait,  le  temps  est  tel  aujourd'hui 
que  celuy  qui  va  droit  ne  reçoit  que  calomnies  et  tra- 
verses ,  et  celuy  qui  est  le  plus  insolent  et  qui  com- 
met plus  de  meschancetez  est  le  mieux  veu,  recogneu 
et  estimé.  Le  temps  que  nous  employasmes  à  ce  secours 
fut  cause  de  nostre  ruine,  parce  qu'il  nous  empescha 
de  pouvoir  rien  faire  en  Roiiergue,  à  cause  que  le  pays 
fut  occupé  de  l'armée  ennemie,  laquelle  de  Mareajols 

(0  M.  de  Drujas  :  Pierre  de  Saint -Martial,  sieur  de  Drugeac.  U 
étoit  goayemeur  de  Clermont-Ferrand,  et  très-attaché  au  Roi, 

alla  assiéger  le  chasteau  de  Peyre,  et  l'emporta;  après 
quoy  elle  hyverna  audit  Roiiergue  pour  prendre  ou 
Milhau  (0  ou  Severac,  ayans  faits  à  quatre  lieues  et  à 
une  lieue  desdites  places  des  gabions ,  mais  n'attaquè- 
rent l'une  ne  l'autre,  de  peur  de  dissiper  leur  armée 
qui  estoit  composée  de  vingt  et  deux  mille  hommes  de 
pied  et  plus  de  quinze  cens  bons  chevaux  ;  joint  que 
M.  de  Chastillon  avoit  pourveu  à  la  defience  de  Se- 
verac, où  commandoit  M.  d'Andelot;  et  pourluy,  qui 
estoit  à  Milhau,  il  en  eust  fait  dire  droict.  Cependant 
nous  prismes  M.  de  Bonivet  prisonnier,  et  taillasmes 
en  pièces  sa  compagnie  de  gendarmes  qui  estoit  fort 
belle.  M.  de  La  Vacqueresse  fit  cette  exécution  ac- 
compagné des  troupes  de  M.  le  comte  de  Montgomeri , 
lequel  disposa  du  butin  à  sa  volonté.  M.  de  M ontaignac 
y  eut  aussi  sa  compagnie  entièrement  deffaite,  et  ne 
luy  resta  que  son  drapeau ,  que  trois  de  ses  gendarmes 
delTendoient  dans  un  logis.  Cette  deffaite  advint  par 
une  course  que  j'avois  faite  le  jour  précèdent  avec 
quatorze  armez  et  vingt  harquebusiers  à  cheval,  avec 
lesquels  je  me  trouvay  au  milieu  de  l'armée  de  M.  de 
Joyeuse,  et  vis  partie  de  ses  troupes  s'assembler  à  un 
village  nommé  Luseran,  auxquelles  j'avois  donné 
l'alarme,  et  me  retiray  à  Milhau,  qui  estoit  à  quatre 
grandes  lieues  y  et  remarquay  les  logis  de  ladite  armée 
et  les  villages  où  elle  estoit,  parce  que  j'estois  sur  un 
haut.  Estant  à  Milhau,  je  trouvay  M.  de  Chastillon 
qui  estoit  allé  battre  Pestrade  d'un  autre  costé,  au 
retour  de  laquelle  je  luy  dis  le  succez  de  la  mienne , 

(')  Milhau:  Milhau  etMîllan  sont  évidemment  la  même  ville;  mais 
nous  ayons  cru  devoir  conserver  cette  variation  d*orthograpfa«  par 
respect  pour  le  vieux  texte. 

Testât  des  logis  de  Tarmée  ennemie  ;  et  là*dessus  il  com* 
manda  y  de  seize  compagnies  qu'il  avoit  à  Milhau,  seize 
hommes  de  chacune ,  et  des  capitaines  pour  les  com- 
mander^ et  les  fit  partir  avant  luy,  donnant  le  rendez- 
vous  au  bois  où  le  jour  précèdent  j'avois  fait  mon 
embuscade;  mais  à  cause  d'une  grande  pluye  fîsmes 
retirer  Tharqnebuserie ,  et  prismes  les  armez  à  cheval 
et  nos  armez  d'aste  (0  y  avec  lesquels  donnasmes  à 
quatre  villages  ^  aux  trois  desquels  ne  trouvasmes  que 
fort  peu  de  gens^  et  au  dernier  la  compagnie  dudit 
sieur  de  Montaignac  qui  ne  faisoient  que  venir  de 
leur  garde  ^  estans  encore  tous  armez  et  leurs  chevaux 
scellez.  Il  y  eut  vingt  gentils-hommes  tuez  et  vingt-et- 
'  deux  prisonniers,  soixante  bons  chevanx  prins  et  force 
autre  bagage.  Nous  eusmes  sur  nostre  retraite  huit 
cens  chevaux  ;  mails  il  est  vray  que,  lorsqu'ils  nous  attra- 
pèrent, nous  avions  le  pays  avantageux,  et  amenasmes 
leurs  chevaux  et  letirs  armes  ja  prises.  M.  de  Joyeuse 
alla  attaquer  unchasteau  appelle  Eysseve,  appartenant 
au  roy  de  Navarre;  M.  de  Chastillon  y  envoya  le  capi- 
taine Simon  d'Aiguemortes  avec  sa  compagnie,  lequel 
après   avoir   soustenu    un    assaut   dans    cette   mau- 
vaise place  que  le  canon  perçoit  à  jour,  il  se  retira 
avec  sa  troupe  par  un  si  mauvais  pays  qu'il  y  laissa 
ses  armes.  Ce  soir-là  M.  de  Chastillon  donna  au  quar- 
tier de  M.  d'Humieres,  où  il  print  cinquante  che- 
vaux, et  au  partir  d'Eysseve  M.  de  Joyeuse  quitta  le 
pays  de  Roiiergue,  et  s'en  alla  en  Gascogne  assiéger 
Salvaignac;  qui  donna  sujet  à  M.  de  Chastillon  de 
congédier  tous  ses  gens  de  pied,  ne  laissant  qu'une 
compagnie  à  Severac,  et  l'autre  à  Milhau.  Ce  peuple 

CO  Nos  armez  d^aste  :  nos  lanciers. 

de  Milhau  se  voyant  sans  danger  de  siège ,  et  saouls  d'un 
gouverneur  qui  ne  despendist  d'eux,  se  résolurent, 
par  une  grande  perfidie  et  marque  d'ingratitude,  à  me 
tuer  dans  le  presche,  et  après  de  chasser  la  garnison  j 
mais  Dieu  voulut  que  j'allay  à  Saint  Roman,  et  à  mon 
retour  trouvay  les  portes  de  Milhau  fermées,  ayant 
iceux  donné  un  coup  de  pétard  à  la  porte  de  LeyroUe 
où  estoit  l'artillerie,  et  forcé  un  caporal  qui  la  gardoit 
avec  dix  soldats.  M.  de  Chastillon  avoit  donné  charge 
de  ladite  garde  et  de  celle  du  chasteau  au  capitaine 
Saurin  de  Conisson,   lequel  fut  prins  au  collet  et 
traitté  fort  indignement.  Tellement  qu'ils  chassèrent 
ladite  garnison ,  et  retindrent  partie  de  leur  bagage  et 
tout  le  mien  pour  recompense  des  bons  services  que 
je  leur  avois  rendus.  J'avois  obmis  que,  lorsque  M.  de 
Joyeuse  nous  marchandoit  avec  son  armée,  il  nous  fit 
une  embuscade  de  neuf  cens  chevaux,  parce  que  nous 
estions  assez  libres  de  sortir  à  tire  bonnet,  sur-tout 
quand  nous  ne  pensions  avoir  affaire  qu'aux  gens  du 
pays.  Il  manda  d'agasser  nos  vendangeurs  par  trente- 
cinq  chevaux.  Sur  l'alarme,  je  me  trouvay  au  prome- 
noir hors  la  porte  de  la  ville,  et  voyant  cela  je  me 
retiray,  et  donnay  ordre  au  bas  et  au  dessus  de  la 
porte  dudit  Milhau,  et  fis  sortir  six  cens  harquebusiers 
et  M.  de  Lussan  avec  quarante  chevaux,  me  mettant 
en  teste  des  gens  de  pied:  et  m'estant  enquisdu  nombre 
des  ennemis,  j'appri^s  qu'ils  n'estoient  que  trente- 
cinq  bien  montez.,  et  que  leurs  chevaux  avoient  la 
queue  d'or.  Cette  queue  d'or  me  fit  comprendre  que 
ce  n'estoient  gens  du  pays,  mais  plustost  des  courtisans 
avec  des  housses  queues  de  clinquant ,  qui  fut  cause 
que  je  me  conteutay  de  loger  mes  arquebusiers  là  où  je 

me  troovay  porté,  fis  retirer  M.  de  Ltissan  à  la  faveur 
des  gens  de  pied,  et  avec  sept  chevaux  les  allay  trouver 
dans  le  bois  où  ils  avoient  prins  leur  embuscade;  de 
^orte  quUls  se  retirèrent  sans  autre  gain  ne  perte,  et 
moy  aussi.  Montait  seigneur  de  Chastillon  estoit  pour 
lors  à  Montpellier,  et  Dieu  sçait  si  ces  messieurs  de 
Milhau  eussent  esté  bien  drappez  si  je  n'eusse  bien 
pourveu  à  la  porte  3  mais  la  hayne  qu'ils  conceurent 
contre  moy  fut  cause  que  je  fis  abatre  leér  faux- 
bourg,  tj^i  estoit  un  tiès-bon  logis  pour  les  ennemis 
en  jcas  de  siège. 


Voyage  de  France. 

M.  de  Chastillon ,  après  le  secours  de  Bemolins,  me  fit 
promettre  de  l'accompagner  en  son  voyage  de  France, 
et  n'eus  loisir  de  séjourner  chez  moy  que  mondît  sei- 
gneur ne  se  trouvast  quasi  à  mesme  temps  avec  ses 
trouppes  deçà  le  Bosne,  joinctes  à  celles  de  M.  de  Leâ- 
diguieres,  qui  luyàvoit  promis  de  l'assister  au  passage 
de  rizeré.  Je  partis  donc  le  cinquiesme  d'aoust  i587, 
et  prins  mon  chemin  droit  au  Pont  en  Boyans,  où  je 
trouvay  mondit  seigneur  de  Chastillon  et  ses  troupes 
avec  M.  de  Lesdiguieres  costoyaiis  d'un  costé  la  ri- 
vière de  rizere,  et  M.  de  La  Valette  et  ses  forces  là 
costoyant  de  l'autre,  avec  une  telle  longueur  que  nous 
sejournasmes  à  Sassenage  ou  à  Vif  près  de  quinze  jours, 
durant  lesquels  nous  n'eusmes  jamais  nouvelles  des 
quatre  mille  Suisses  (0  que  le  sieur  de  Vezin  condui- 

(')  Des  quatre  mille  Suisses  :  Ces  troupes  étoient  destinées  à  rempla- 
cer celles  que  Ghàtillon  Uroit  du  Languedoc  pour  aller  au  déraUt  d'une 
armée  allemande  qui  yenoit  au  secours  des  protestans. 


soit  en  Languedoc,  ausquels  nous  devions  faire  escorte 
à  passer  la  rivière  de  vers  nous,  et  estre  favorisez  d'eux 
pour  passer  delà;  mais  la  grande  longueur  que  nous 
.  eusmes  au  long  de  ceste  rivière ,  et  le  peu  ou  point 
d'advis  qu'on  avoit  de  ces  Suisses,  donna  loisir  à  M.  de 
La  Yallette  de  les  tailler  en  pièces  à  une  lieue  de  nous,' 
et  sans  en  apprendre  chose  quelconque  qu'après  leur 
deiTaite.  En  ce  mesme  temps  la  ville  de  Montelimar 
fut  prise  par  les  ennemis  au  moyen  d'une  trahison 
meuë  et  exécutée  par  le  bourreau ,  qui  fut  cause  que 
messieurs  du  Poct,  de  Blacoifs  et  de  Salles  partirent 
en  tonte  diligence  pour  se  jetter  dans  le  chasteau,  d'où 
s'en  suivit  ce  beau  combat  digne  à  la  vérité  d'une 
mémoire  immortelle,  que  je  laisse  aux  historiens.  Be-» 
venant  à  nostre  voyage,  pour  l'acheminement  duquel 
M.  de  Chastillon  (ît  tant,  qu'estant  logez  au  village  de 
Champs  (où  nous  eusmes  les  bonnes  nouvelles  de  la 
reprise  de  Montelimar  et  les  mauvai5es  de  la  defiaite 
des  quatre  mille  Suisses),  qu'enfin  M.  de  Lesdiguieres 
l'accompagna  jusqu'au  Bourg  Duysans  :  ce  qu'il  eust 
peu  &ire  aussi  bien  devant  qu'après,  puisque  nostre 
force  consistoit  sur-tout  en  infanterie,  et  ce  pays  nous 
estoit  &vorable;  et  de- là  il  nous  laissa  prendre  nostre 
chemin  en  Savoye,  et  reprint  le  sien,  emmenant  beau-" 
coup  de  nos  soldats  qui  se  dest*oboient  de  nos  troupes. 
Chacun  print  son  chemin  le  2i4  d'aoust,  et  dès  que  nous 
fusmes  séparez,  entrans  en  consultation  de  nostre  pas- 
sage par  la  Savoye,  le  sieur  de  Sarrazin,  secrétaire  de 
feu  M.  le  prince  de  Condé,  qui  avoit  esté  en  Allema- 
gne et  veu  la  capitulation  des  reistres,  opiniastra  que 
nostre  passage  en  Savoye  seroit  paisible,  mais  que 
pour  le  négocier  il  falloit  le  demander  d'un  costé  et 

le   prendre  de  Fautre.  Quelque  raison  que  feusse 
au  contraire  y  il  gagna  M.  de  Chastillon  à  me  com- 
mander d'en  estre  le  négociateur,  quoyqu'ayant  le 
commandement  que  j'avois  aux  troupes,  je  fis  toute 
sorte  d'instance  pour  ne  quiter  mondit  seigneur  ;  aussi 
m'en  cuida-il  mal  prendre.  M'estant  advancé  dès  notre 
sortie  du  Daupbiné  et  entré  en  Savoy e,  M.  de  Chas- 
tillon venant  loger  près  de  La  Chambre  audit  pays^  je 
passay  outie  avec  M.  Sarrazin,  et  prismes  la  poste  droit 
à  Montmeillan  vers  M.  de  Jacob,  lieutenant  de  Son 
Altesse;  et,  passant  par  Âyguebelle,  nous  rencontras- 
mes  dans  le  bourg  un  corps  de  garde  d'Espagnols  qui, 
nous  ayant  arraisonnez,  nous  laissèrent  changer  nos 
chevaux  à  la  poste,  et  allasmes  à  Montmeillan  où  nous 
trouvasmes  ledit  sieur  de  Jacob  mal  disposé  pour 
nostre  passage.  Il  y  eut  grande  dilEculté  de  parler  à 
luy,  mesmes  ne  voulut  parler  qu'à  moy,  encore  avec 
force  Cérémonies  espagnoles,  me   faisant  approcher 
tout  seul  de  la  porte  de  sa  citadelle,  conduit  par  un 
gentil-homme  et  un  hallebardier  des  siens,  ayant  fait 
advancer  à  quelques  douze  pas  de  la  porte  deux  mous- 
quetaires, le  mousquet  sur  la  fourchette,  demeurant 
luy  sous  le  sueil  de  sa  porte  au  milieu  de  trente  ou 
quarante  harquebusiers  ou  armes  d'ast  toutes  baissées. 
Cela  ne  me  garda,  ayant  veu  la  lettre  que  je  luy  rendis 
de  la  part  de  M.  de  Chastillon,  de  luy  dire  ma  créance 
sur  nostre  demande  de  passage,  sur  laquelle  il  s'esto- 
maqua fort,  parlant  de  la  grandeur  de  son  prince,  qui 
,  s'estoit  réservé  ce  pouvoir  à  luy  seul,  et  en  avoit  lié 
les  mains  et  à  son  ocnat  et  à  son  conseil' d'Estat.  Ce- 
pendant, après  tous  discours  et  de  colère  et  de  dou- 
ceur, enfin  il  trouva  bon  que  ledit  sieur  Sarrasin  et 

moy  passassions  outre  à  Chambery,  suivant  nos  char* 
ges,  afin ,  comme  je  crois,  de  nous  empescher  de  re- 
tournera nos  troupes,  commedepuis  nous  en  vismesles 
effets.  Estans  donc  à  Chambery,  nous  y  trouvasmes  que 
la  contagion,  qui  y  estoit  grande,  en  avoit  fait  escarter 
et  messieurs  du  conseil  d'Estat  et  messieurs  du  sénat, 
et  ne  trouvasmes  à  qui  parler,  fors  à  M.  le  président 
Poml)el ,  qui  nous  sembloit  disposé  à  accorder  ledit 
passage  ;  et  de  fait ,  recognoissant  qu'estions  embarquez 
sans  biscuit,  tirasmes  de  luy,  ne  pouvant  mieux,  un 
passe-port  pour  la  seuretë  de  nous  deux ,  et  comman- 
dement aux  maistres  des  postes  de  nous  fournir  des 
chevaux.  Nous  voulusmes  rebrousser  chemin  pour  re- 
gagner nos  troupes  et  prendre  une  traverse  pour  ne 
repasser  à  Montmeillan  :  ce  qui  nous  fut  interdit,  es- 
tans d'un  costë  attendus  à  ladite  traverse;  et  de  l'autre 
les  postillons  et  maistres  des  postes  en  avoient  deffence 
expresse,  mesmes  celuy  de  Chambery  ne  nous  voulut 
fournir* chevaux,  quelque  commandement  qu'il  eust 
dudit  sieur  président  Pombel,  pour  aller  ny  avant  ny 
arrière,  qui  fut  cause  que  nous  prismes  resolution  de 
gagner  pays  à  pied,  et  prendre  le  chemin  de  Genève, 
esperans  que  peut-estre  à  la  première  ou  seconde  poste 
trouverions  des  chevaux  :  ce  qui  ne  nous  put  arriver 
à  la  première  et  à  la  seconde  poste.  Lorsqu'un  des 
nostres  en  marchandoit,  nous  estans  advancez  sur  le 
chemin,  peut-estre  à  cinq  ou  six  cents  pas  du  village, 
attendans  nostre  homme,  arrivèrent  durant  ce  séjour 
une  vingtaine  de  chevaux  conduits  par  le  baron  de 
Lasarra ,  qui  avoit  commandement  de  nous  prendre 
prisonniers  :  de  sorte  qu' estans  arrivez  audit  village,  il 
print  celuy  qui  y  avions  laissé,  et,  venant  nous  chercher. 

nous  gagnasmes  au  pied  peut-estre  quelques  cinq  ou  sis 
cents  pas  y  après  lesquels  fusmes  prins  par  ledit  sieur 
baron,  qui  nous  traita  courtoisement,  et  nous  mena  à 
Romilly,  où,  ayant  couché  ,  partismes  le  lendemaiD, 
et  nous  mena  à  un  village  nommé  Crousilles,  où  M.  de 
Chastillonestoit  attendu  sur  un  pont.  Mais  par  bon-heur 
s'estant  ledit  seigneur,  dès  le  grand  matin  ,  advancé  et 
laissé  ses  troupes,  cuidant  avoir  son  chemin  libre  pour 
aller  ce  jour-là  à  Genève,  il  seirouva  aussi  matin  que 
les  ennemis  dessus  ledit  pont,  où  il  fut  arraisonné  par 
le  sieur  de  Chonas(0,  colonel  de  la  cavalerie  légère  de 
Son  Altesse,  avec  lequel  fut  arresté  que  M.  de  Chastil- 
Ion  ne  passeroit  outre  de  quatre  heures,  et  jusqu'à  ce  que 
le  comte  Martineugue,  qui  conduisoit  les  troupes  es- 
pagnoles, fust  arrivé.  Ce  terme  donna  loisir  aux  troupes 
de  M.  deChastillon  qui  estoient  demeurées  deux  lieues 
derrière  d'arriver  ;  et ,  estant  arrivées,  le  terme  expira, 
parce  que  M.  deChastillon,  résolu  de  passer  sans  autre 
plus  longue  attente,  se  mita  passer  en  bataille,  et,  après 
sa  prière  faite, commença  à  rompre  des  haies ,  afin  que 
ces  gens  fussent  en  estât  de  combat,  fit  ses  enfans per- 
dus, et  dit  qu'il  vouloit  passer.  Là-dessus ,  après  quel- 
ques petits  discours,  ledit  sieur  de  Chonas  lui  accorda 
sondit  passage,  et  par  conséquent  ma  liberté  :  de  sorte 
que  je  fus  quitte  de  cette  prison  pour  mon  espée  qu'on 
me  retint,  et  arrivasmes  ce  jour-là  au  pont  d'Ame  et 
à  Genève,  où  nous  sejournasmes  cinq  jours  entiers, 
tant  pour  apprendre  nostre  chemin  de  M.  de  La  Noue, 
que  pour  avoir  moyen  de  payer  à  nostre  passage  de 
Suisse,  à  quoy  nous  fusmes  subvenus  par  messieurs  de 
Genève,  par  messieurs  les  balifs  de  Morges,  de  Lau- 

(0  Chohas  :  lisez  Sonos. 

sanne,  d'Iverdun,  par  la  seigneurie  de  Berne,  et  par 
messieurs  de  Neuf-Ghastel,  les  pays  desquels  nous  tra- 
versasmes  jusques  au  pays  de  Tevesque  de  Basle,  où 
nous  ne  fismes  aucun  logis,  à  cause  de  mille  escus  qu'il 
fit  donner  à  M.  de  Chastillon.  De-là  nous  entrasmos 
dans  un  quartier  de  la  Franche -Comté  de  Bourgo- 
gne où  nous  estions,  et  estimions  avoir  de  la  besogne 
plus  que  n'en  eusmes  pas,  parce  que,  dès-lors  que 
nous  abordasmes  ladite  Franche-Comté  à  un  chas- 
teau  nommé  le  chasteaa  de  Lomoy  où  toutes  nos  gui- 
des perdoient  la  tramontane  près  de  la  rivière  du  Doux 
où  y  a  un  pont,  ceux  dudit  chasteau  nous  saluèrent 
à  coups  de  pièce.  M.  de  Chastillon  m'avoit  commandé 
premier,  et  m*en  allay,  près  dudit  chasteau,  sçavoir  ce 
qu'ils  vouloient  dire.  Ils  dirent  que  ce  qu'ils  en  fai- 
soient  n'estoit  que  d'amitié;  là -dessus  nous  alasmes 
saisir  ce  pont.  Cependant  nous  oyons  à  la  montagne 
au-delà  dudit  pont  diverses  batteries  de  tambours  à  la 
suisse,  à  l'espagnole  et  à  l'italienne,  avec  grande  rur 
meur  de   voix  et  [d'arquebusiers  qui  tiroient  quasi 
comme  en  salue,  qui  fut  cause  que  j'envoyay  cher*? 
cher  vers  M.  de  Chastillon  des  arquebusiers,  et  en 
prins  quelques  cent  cinquante  et  vingt-cinq  armez  aveo 
moy,  pour  faire  voye  à  nos  troupes  à  un  passage  sur 
ladite  montagne  que  je  vis  occupée  des  ennemis  qui 
estoient  en  nombre  de  sept  ou  buict  cens  hommes , 
lesquels,  sans  se  peiner  d'entrer  en  aucun  combat , 
avoient  assez  de  couper  deux  ou  trois  arbres  qui  eus- 
sent esté  suffisans  sans  autre  empeschementde  nous  re- 
tarder deux  j  ours  :  mais  Dieu  voulut  pour  nous  qu'ils 
ne  firent  ne  l'un  ne  l'autre,  ains,  nous  voyant  venir  le 
petit  pas  à  eux,  nous  firent  place,  et  se  retirèrent  à  up 

autre  costau^  où  nous  eusmes  le  plaisir  de  les  voir  assem- 
bler de  loin.  Quoy  que  nous  nous  fussions  contentez 
de  ce  qu'ils  nous  laissèrent  ledit  passage  libre ,  nous 
ne  laissasmes  pas  après  avoir  passé  de  les  faire  pousser 
dans  le  bois^  où  furent  prins  deux  ou  trois  prison- 
niers pour  prendre  langue,  et  autant  de  tuez,  enlre 
lesquels  tuez  y  en  eut  un  qui  s'estoit  monté  sur  un 
cheval  reistre  qui  valoit  plus  de  cinquante  escus,  et  se 
laissa  prendre  et  tuer  à  un  homme  de  pied  des  nostres 
qui  portoit  une  pertuisanne.  Âyans  passé  ce  passage 
tant  heureusement;  nous  en  rendismes  grâces  à  Dieu 
sur  la  montagne  à  la  veuë  des  ennemis  ;  et  parce  que 
nous  avions  encore  à  repasser  ladite  rivière  le  lande- 
main  sur  un  pont  nommé  le  pont  de  YaiTrey,  fut 
résolu  que  M.  de  Chastillon  avec  l'infanterie ,  qui  ne 
pouvoit  faire  cette  retraitte,  demeureroit  derrière  quel- 
ques deux  lieues,  et  qu'avec  tous  les  harquebusiers  à 
cheval  j'yrois  gagner  et  garder  ledit  pont  :  ce  qui  fut 
fait  sans  difficulté;  et  entrasmes  dès  cette  journée  aux 
terres  de  M.  le  comte  de  Monbelliard ,  où  nous  pas- 
sasmes  trois  jours  ou  en  logis  ou  au  séjour  d'une  journée. 
Après  ledit  pays  de  Monbelliard,  nous  entrasmes 
dans  les  terres  de  l'abbé  de  Lure,  et  delà  rentrasmes 
derechef  dans  la  Franche-Comté  de  Bourgogne,  où  tout 
le  pays  se  preparoit  à  nous  courre  sus  :  de  fait,  qu'au- 
près d'une  ville  appellée  Luxeul  Dieu  voulut  pour 
nous  que  nous  fusmes  un  peu  matiniers  pour  passer 
au  pont  nommé  Chabottes,  où  les  ennemis  avoient 
fait  leur  rendez-vous  pour  nous  donner  dessus;  mais, 
n'ayanspas  bien  mesuré  leur  temps,  nous  eusmes  passé 
ce  passage  devant  que  leurs  troupes  y  eussent  abordé, 
desquelles  les  premières  mesme  n'y  furent  à  temps 

que  pour  donner  sur  nostre  queue,  comme  ils  firent, 
estans  environ  quatre  eu  cinq  cens  hommes  de  pied 
et  quelques  dix-huit  ou  vingt  chevaux,  desquels  estant 
l'alarme  venue  à  la  teste  où  M.  de  Chastillon  estoit 
venu  rebrousser  vers  la  queue  avec  vingt  ou  vingt-cinq 
chevaux  que  nous  estions  ,  tous  fort  mal  montez,  et 
ayant  pourveu  à  nostre  queue,  voulusmes  reprendre  la 
teste;  mais,  sans  avoir  loisir  d'y  arriver  ne  de  prendre 
autres  chevaux  ne  armes ,  nous  fallut  revenir  à  la 
queue,  et  donnasmes  sur  cette  canaille  sans  les  recog- 
noistre,  qui  se  laissèrent  mettre  en  pièces  dès  que  fus- 
mes  à  eux,  sans  tirer  que  quatre  ou  cinq  harquebu- 
sades,  et  en  furent  tuez  quelques  cent  cinquante.  Cela 
fait,  voulant  reprendre  nostre  chemin,  ayans  fait  sonner 
la  retraite,  laquelle  M.  de  Chastillon  me  commandoit 
de  faire,  il  n'eut  loisir  d'estre  à  cent  pas  de  nous  que, 
vers  ledit  pont  de  Chabottes  derrière  nous,  vismes  pa- 
roistre  encore  quelques  quatre  ou  cinq  cens  hommes 
à  pied  et  quelques  chevaux,  qui  ne  sçavoient  le  bon 
accueil  qu'avions  fait  a'ux  autres  :  lesquels  nous  allas- 
mes  charger,  mais  non  si  soudainement  que  M.  de 
Chastillon  vouloit,  parce  qu'à  cause  de  ce  pont  je  fis 
tant  qu'il  patienta  contre  son  intention,  jusques  qu'eus- 
sions quelques  cent  harquebusiers  des  nostres  pour  les 
mettre  en  desordre;  mais  nous  n'eusmes  bonnement 
loisir  de  les  attendre  à  les  charger,  parce  que  nous  les 
voyons  desrober  aux  deux  bois  qu'ils  avoient  près 
d'eux,  l'un  à  droite,  l'autre  à  gauche;  de  sorte  que 
n'en  peusmes  tuer  qu'une  cinquantaine^.  Je  fus  bien 
cause  qu'il  s'en  sauva  beaucoup,  comme  dit  a  esté, 
contre  l'intention  de  M.  de  Chastillon  qui  y  vouloit 
aller  plustost;  mais  mon  retardement  enfin  ne  fut,  à 

mon  advisy  qu'à  propos  et  raisonna]:)ley  de  peur  de 
ppus  embarrasser  sans  harquebusiers  en  un  mauvais 
passage  d'un  costé  et  de  l'autre ,  parce  qu'il  me  sem- 
bloit  estre  assez  d'aterrer  nos  ennemis ,  et  estre  mais- 
très  de  la  campagne  au  meilleur  marché  que  se  pour^ 
roity  et  faire  chemin  comme  nous  fismes  :  car  avecque 
.deux  combats  nous  fismes  encore  nostre  journée  de 
quatre  grandes  lieues ,  et  n'eusmes  aucun  blessé  ne 
piort.  Après  cette  journée  nous  entrasmes  dans  laLor* 
raine  y  où  ajans  cheminé  deux  jours  sans  avoir  peu 
apprendre  nouvelles  de  nostre  armée,  enfin  nous  reso? 
lusmes  de  prendre  quelque  pied  dans  ce  pays-là,  et  de 
donner  advis  à  nostre  armée,  par  messagers,  de  nostre 
venue,  afin  qu*elle  nous  envojast  quelque  cavalerie 
pour  escorte;  et  de  fait  içious  saisismes  le  chasteaa 
de  Grezilles,  lequel  je  surprins,  et  où  M.  de  Chas- 
jtillonse  logea;  et  nous  logeasmes  au  bourg  ouvert  d^ 
tous  costez,  que  nops  fermasmes  de  barricades,  et 
y  fusmes  trois  jours  sans  peine,  fors  quelque  légère 
alarme.  Au  quatriesme  nous  y  fusmes  attaquez  sur  le 
matin  à  une  heure  du  jour  par  quatorze  cens  harquer 
busiers  et  huit  cens  chevaux  conduits  par  le  marquis 
de  Varambon  ;  mais  Dieu  voulut  que  dès  la  minuit 
précédente,  ayant  eu  advis  de  nos  sentinelles  escarr 
tées  de  la  venue  des  ennemis  en  gros ,  qu'une  petite 
pluye  avoit  empesché  de  donner  dès  le  soir,  j'avois 
fait  porter  dans  le  chasteau  tous  nos  drapeaux,  et,  qui 
plus  est,  j'y  voulois  mettre  nos  malades  et  bagage  ; 
mais  je  ne  le  peus  obtenir  de  M.  de  Chastillonà  cause 
de  la  paresse  d'un  qu'il  avoit  commis  à  la  garde  du 
chasteau,  qui,  aimant  le  repos,  voulut  que  cela  fust 
remis  au  jour;  d'ailleurs  M.  de  Chastillon  dit  que  cela 

se  feroit  sans  desordre.  Mais  certes  ce  defTaut  nous  y 
cuida  mettr^e  à  bonescient,  parce  qu'estant  venus  les 
ennemis  au  point  du  jour,  il  fut  question  de  nç  s'opi- 
niastrer  à  tenir  le  bourg,  et  neantmoins  feindre  de  le 
vouloir  faire  pour  retirer  nos  malades  et  bagage  au 
chasteauy  et  préparer  nostre  retraite.  Nous  cuidasmes 
estre  courts  à  Tun  et  à  l'autre,  parceque  l'ennemy  des- 
couvrit  dès  aussitost,  par  dessus  les  costaux ,   que 
nous  retirions  nos  bagages  audit  chasteau,  esloigné  du 
bourg  de  quelque  mil  pas,  et  soudain  leur  huit  cens 
chevaux  vindrent  pour  se  mettre  entre-deux,  et  leur 
infanterie  à  nostre  queue  ;  de  sorte  qu'il  y  eut  beau- 
coup d'affaires  à  nous  retirer,  e.t  fut  nostre  (lie  cou- 
pée par  un  cornette  suivy  de  cinquante  lances  :  mais 
Dieu  voulut  que  celui  qui  portoit  le  di^apeau  fust 
abatu  de  quelques  harquebusades,  qui   rabatit   un 
peu  de  leur  ardeur;  et  se  passa  ce  combat  en  escar^ 
mouches  entre  gens  de  pied,  qui  dura  trois  ou  quatre 
heures.  J'y  fus,  pour  la  pluspart  du  temps,  seul  à  che- 
val et  sans  blessure.  Dieu  mercy,  ayant  fait  mettre 
pied  à  terre  aux  autres  qui  avoient  demeuré  sur  la 
queue,  estans  en  nombre  de  quinze  qui,  par  la  grâce 
de  Dieu,  ne  perdismes  jamais  nostre  rang;  et  l'ennemy 
perdit  à  ce  combat  cent  cinquante  hommes ,  et  nous 
cinquante  bons,  desquels  il  y  en  avoit  bien  vingt  de 
signalez.  Le  marquis  de  Varambons'e&tant  résolu  après 
cela  de  nous  assiéger  dans  le  chasteau,  s'y  campa,  et 
fit  faire  des  gabions  pour  loger  ses  canons  :  ce  qui 
nous  mettoit  en  grand  accessoire,  si  Dieu  n'y  eust 
pourveu  par  une  frayeur  qu'il  kiy  envoya  et  à  ses 
troupes  sans  sujet,  qui  le  fit  desloger  sans  trompette  à 
deux  heures  de  nuit,  à  cause  de  quatre  coups  de  canon 
43.  3i 

qui  furent  tirez  à  La  Motte  ^  desquels  il  fut  alarmé. 
Ce  neantmoins  ils  se  passèrent  encore  ti*ois  jours  sans 
avoir  nouvelles  de  nostre  armée  ;  mais  pendant  ce  séjour 
nostre  secours  arriva  conduit  par  M.  le  comte  de  La 
Marck^  frère  de  M.  de  Bouillon ,  gênerai  de  l'armée  y 
qui  nous  vint  prendre  audit  cbasteau  avec  sept  com- 
pagnies de  reistres  et  la  sienne ,  et  nous  rendismes  en 
seureté  au  corps  de  l'armée  (0,  que  nous  trouvasmes 
auprès  La  Fauche.  De  là  nous  prismes  nostre  chemin 
à  Chastillon  sur  Seine ,  où  nos  harquebusiers  firent 
une  belle  charge  avec  M.  de  Chastillon ,  commandant 
à  la  retraite  ;  à  M.  de  La  Chastre ,  qui  m  onstroit  nous 
vouloir  empescher  le  passage  avec  deux  mil  harque- 
busiers et  cinq  cens  chevaux,  et  de  là  vinsmes  passer  la 
rivière  d'Yone  à  M ailli  le  Chasteau,  d'où  je  fus  com- 
mandé, avec  deux  cens  cinquante  harquebusiers  à  che- 
val et  cinquante  maistres,  pour,  avec  messieurs  de 
JMontlouët,  de  Lyramont  et  baron  de  Laucres,  aller 
exécuter  Vezellay  à  coups  de  pétard.  Nous  y  ache- 
minant,  nous  trouvasmes  à  deux   lieues  de  nostre 
armée  des  gens  de  cheval  de  M.  du  Maine  (a)  logez 
en  un  bourg  fermé,  qui  prindt*ent  deux  harquebu- 
siers à   cheval  des  nostres   qui   avoient  mis  pied  à 
terre  derrière  nous  sans  qu*en  eussions  eu  aucune 
alarme,  qui  fut  cause  que  ledit  sieur  du  Maine  fust 
adverty,  et  qu'il  manda  soudain  le  sieur  de  Vins 
avec  trois  compagnies  de  gens  de  cheval.  Toutes- 
fois  nous  fusmes  à  port  à  Vezellay  ;  et  prests  à  des- 
charger nos   pétards    pour  exécuter ,    ayant   laissé 
messieurs  de  Montlouët  et  de  Lyramont  à  cheval  à . 

(M  Au  oorps  de  V armée.  Cette  jonction  eut  lieu  le  22  septembre  1587. 
(•)  M.  du  Maine  :  M.  de  Itfayenne, 

demye  lieuè'  de  là ,  à  trois  cens  pas  de  la  porte  nous 
trouvasmes  ledit  sieur  de  Vins  le  long  des  murailles 
avec  trois  compagnies  de  gendarmes,  qui  fut  cause  que 
sans  longue  attente  )*entreprins  ma  retraite.  Afin  de 
garder  ma  troupe  d'éffroy,  comme  il  advient  souvent 
en  telles  actions  ;)a  commanday  que  la  queue  fist  la 
teste;  et  ainsi,  ayant  prins  une  troupe  des  meilleurs 
bommes  pour  demeurer  derrière  avec  moy,  nous  re- 
gagnasmes  nos  chevaux  sans  bruit,  sur  lesquels  «c 
fuîmes  plustost  montez  que  M.  du  Maine  nous  en- 
voya cinq  cens  maistres,  lesquels  nous  ouïsmes  fort 
bien ,  au  moins  M.  de  Montlouët  et  moy  qui  faisions 
la  retraite,  Tobscurité  de  la  nuit  noujs  empeschant  de 
les  voir;  à  la  faveur  de  laquelle  nous  nous  retirasmes 
à  nostre  armée ,  laquelle  marcha  du  lendemain.  Nostre 
quartier  fut  donné  à  Perruse,  appartenant  à  M.  de 
Montpensier,  qui  nous  refusa  la  porte,  et  fusnies  con- 
traints, sur  la  nuit,  d'y  faire  donner  un  coup  de  pétard 
à  une  bassecule  près  du  pont-levis,  après  lequel  en  fut 
donné  un  atltre  au  pont-levis,  et  un  autre  à  la  mais- 
tresse  porte  de  la  ville,  dans  laquelle  j'entray  le  pre- 
mier avec  douze  cuirasses,  et  le  reâte  de  Tinfanterie 
entra  après  moy;  neantmoins  il  n'y  fut  guieres  tué  de 
gens,  quoy  qu'ils  fussent  en  grand  nombre,  car,  les 
Voyant  jetter  par  un  jardin  de  la  muraille  en  bas,  je 
leur  dontiay  loisir  de  sortir  jusques  à  ce  que  je  veîs 
mon  point,  sans  les  contraindre  de  se  résoudre  à  un 
combat.  Dès  le  lendemain  messieurs  de  La  Nocle  (0 
et  de  Lorbigny  furent  trouver  M.  de  Chastillon  pour 
lUy  communiquer  une  entreprise  qu'ils»  avoient  sur  La 

(0  Le  sieur  de  Lu  Nocle  :  Philippe  de  La  Fin,  sieur  de  Beauvais  La 
Kocle. 

3i. 

Charité,  et  pour  l'exécution  de  laquelle  ils  me  deman* 
darent  à  M.  de  Ghastillon  avec  cinq  cens  harquebusiers 
et  dix  armez  :  ce  qui  leur  fut  accordé ,  et  fus  commandé 
d'y  aller.  Ayant  pris  le  rendez-vous,  je  m'y  acheminay 
avec  lesdites  troupes,  et  sur  la  nuit  j'aprins  qu'il  y 
avbit  deux  hommes  de  La  Charité  qui  estoient  venus  à 
l'armée  demander  quelque  sauvegarde,  lesquels  m'es- 
tant  fait  monstrer,  je  mis  après  eux  deux  ou  trois  des 
miens  pour  s'en  prendre  garde,  et  m'en  allay  trouver 
M.  de  La  Nocle  près  de  Dezize ,  ^afin  qu'il  y  mist  des 
siens,  comme  il  fît.  Mon  advis  portoit  de  les  attacher  : 
ce  que  ledit  sieur  ne  trouva  bon,  bien  me  promist-il 
que  quand  il  viendroit  sur  la  nuit  il  le  feroit  3  mais  après 
il  n'en  fit  rien  :  ce  qui  fut  cause  qu'à  demy-beure  de 
nuit,  sur  une  petite  alarme  que  nous  eusmes  venant 
de  la  queue,  ils  se  sauvèrent  ;  d'où  après  survint  que, 
venant  aborder  la  ville  de  La  Charité,  la  trouvasmes 
en  alarme  et  le  régiment  de  La  Buyssiere  à  la  porte 
de  ladite  ville,  et  les  murailles  bien  bordées  :  qui  fut 
cause  qu'il  nous  fallut  reprendre  la  route  de  nostre 
armée ,  à  laquelle  nous  arrivasmes,  non  tous  ensemble 
comme  nous  estions  partis,  car  cinq  compagnies  de  che- 
vaux légers  qui  estoient  venus  à  ladite  exécution  nous 
laissèrent  trois  ou  quatre  lieuè's  derrière  avec  mon 
infanterie,  sur  le  bruit  que  le  Roy,  qui  estoit  au  bord 
de  Loyre  de  l'autre  costé,    passoit  la  rivière  pour 
venir  à  nous.  Dès  que  ces  deux  hommes  de  La  Charité 
se  furent  sauvez,  j'estois  d'advis  de  n'y  aller  point, 
mais  d'aller  donner  à  un  village  ouvert  duquel  nous 
n'estions  qu'à  une  lieue  et  demie,  où  ilyavoit  deux 
compagnies  de  gens  de  cheval  logées^  mais  le  sieur 
de  Montmartin  opiniastra,  contre  toutes  mes  raisons. 

d'aller  à  La  Charité  faire  ce  beau  voyage,  au  retour 
duquel  nous  trouvasmes  nostre  armée  logée  es  environ 
de  Cosne,  laquelle  on  avoit  voulu  mugueter.  Mais 
durant  ce  marché  M.  d'Espernon  se  jetta  dedans  avec 
mil  chevaux  et  deux  mil  harquebusiers^  qui  fut  cause 
qu'il  se  fallut  contenter  de  la  regarder  de  loin  et 
faire  bonne  garde  chacun  en  son  quartier:  car  dès  le 
premier  soir  de  son  arrivée  il  faillit  à  emporter 
tous  les  drapeaux  de  M.  de  Chastillon,  au  quartier 
duquel  il  donna  pendant  que  mondit  sieur  de  Chas- 
tillon  estoit  avec  cinq  cens  harquebusiers  et  quinze 
cens  reistres  au  quartier  de  Bony,  et  moy  avec  autres 
cinq  cens  harquebusiers  vers  La  Charité;  mais  Dieu 
voulut  que  ce  petit  nombre  qui  estoit  aux  drapeaux  se 
deifendirent  bien.  De-là  nous  prismes  nostre  chçmin  à 
Chastillon,  où  M.  de  Ghastillon  séjourna  trois  jours, 
après  lesquels  il  monta  à  cheval  pour  aller  du  costé  de 
Chasteau-Renardy  où  le  camp  de  la  Ligue  estoit;  et 
trouvasmes  que  M.  de  Guise  y  avoit  séjourné  toute 
la  nuit ,  et  qu'il  en  estoit  deslogé  dès  la  pointe  du  jour, 
ainsi  que  dix  harquebusiers  à  cheval  que  nous  prismes 
prisonniers  nous  dirent. 

De-là  nostre  armée  print  la  route  de  la  Beausse, 
où  avant  que  d'arriver  se  présenta  occasion  d'exé- 
cuter une  entreprise  au  chasteau  de  Montargis,  qu'un 
appelle  le  sieur  de  Po  (0  feignoit  nous  vouloir  ren- 
dre ;  et  de  fait ,  pour  en  monstrer  les  moyens , 
demanda  un  homme  à  M.  de  Chastillon,  qui  lui 
bailla  un  sergent  nommé  La  Garrigue,  qui  demeura 
cinq  jours  dedans  ledit  chasteau,  après  lesquels  il 
vint  trouver   M.  de  Ghastillon   pour   prendre  jour 

V*)  De  Po  :  lisez  Despaux, 

pour  Texecution.  Or,  afin  que  ne  doutissions  que 
Teotreprise  fust  double  comme  elle  estoit,  M.  de 
Guise  s'esloigna  avec  ses  troupes  à  dix  lieues  de  là 
du  costé  de  Courtenay;  neantmoins  M.  de  Chastillon 
dit  audit  sieur  de  Po  qu'il  n*yroit  faire  cette  execu* 
tioQ  mal  luforméy  et  qu'il  vouloit  que  toute  l'armée 
s'y  trouvast  :  qui  fut  cause  que  le  soir  de  cette  exécu- 
tion je  fus  commandé  d'aller  près  de  Montargis  pre- 
mier avec  douze  chevaux  mener  ledit  sergent  Là  Gar- 
rigne^qui  feroit  venir  entre  mes  mains  ledit  sieur  de 
Po  avec  quelqu'un  des  siens  qui  conduiroit  le  sieur 
de  Saint-Laurens  avec  cinquante  harquebusiers  dans 
le  chasteau,  demeurant  tousjours  ledit  de  Po  entre 
mes  mains  :  ce  qui  fut;  et  arriva  M.  de  Cfaastillou 
avec  ses  troupes  seulement  et  trois  compagnies  de 
reistres  environ  une  heure  après.  Gomme  se  vint  à 
donner  j'insistay,  ayant  mis  pied  à  terre ,  que  ledit  de 
Po  ne  vinst  avec  nous^.ains  qu'il  fust  gardé  dans  les 
troupes  jusqu'à  ce  que  fussions  maistres  dudit  chas- 
teau  :  ce  qu'il  ne  voulut  faire ^  ains  s'opiniastra  à  venir 
avec  nous;  à  quoy  M.  de  Chastillon  se  laissa  emporter, 
qui  fut  cause  que  je  me  remis  à  cheval,  et  dis  franche- 
ment que  je  verrois  faire  le  jeu.  Durant  ces  disputes 
nous  eusmes  moyen  de  parler  audit  sieur  de  Saiitf- 
Laurensy  qui  nous  dit  qu'il  n'est  oit  saisi  de  chose  au-» 
cune  dudit  chasteau,  et  qu'il  ne  voyoit  aucune  bonne 
mine  aux  soldats  dudit  chasteau  ;  qui  nous  confirma 
encore  en  nostre  opinion  qu'il  y  avoit  double  trahison; 
et  sur  ce  double  voulans  prendre  garde  audit  de  Po, 
vismes  qu'il  se  voulut  sauver  :  comme  il  eust  fait  sans 
que  le  sieur  d'Orville,  gentil-homme  françois  qui  com- 
mandoit  quatre  compagnies  sous  mondit  sieur  de  Chas- 

tilloDy  le  print  aa  collet  et  le  terrassa.  Surquoy  ceux 
de  dedans  le  chastean  demandoîent  parier  à  M.  de  Ckas 
Cillon,  et  qo'il  vinst  sar  le  pont  :  œ  qu'il  vouloit  ffàrt^ 
sans  nostre  résistance  et  le  raport  que  luy  fit  le  sieur 
de  Bebool,  qui,  en  sortant,  dit  qu'il  y  avoit  de  la 
meschanceté  :  qui  fut  cause  que  j'allay  à  la  porte  à 
cheval  ^re  retirer  nos  gens;  et  comme  ils  soKoient 
à  la  file,  ceux  dudit  chasteau  mirent  le  feu  à  une  mine 
qui  estoit  au  dessous  du  pont-levis  et  aux  pièces  qu'ils 
avoient  braquées  contre  la  porte  :  de  sorte  qu'une 
vingtaine  de  soldats  y  furent  tuez,  excepté  un. que  le 
sieur  de  Vins  garda  près  de  luy  pour  luy  dire  quand 
|e  serois  entre.  M.  le  chevalier  d'Aumalle  estoit  dans 
ledit  chasteau  avec  cent  armez  dans  une  des  salles  d'i« 
celuy,  tenans  le  pistolet  d'une  main  et  l'espée  de  l'au- 
tre, entre  lesquels  estoit  le  sieur  de  Vins;  il  y  avoit 
aussi  cinq  ou  six  cens  harquebusiers ,  qui  firent  leur 
salue,  mais  sans  faire  aucun  effet,  Dieu  mercy.  Et  bien 
que  je  fusse  à  cheval  à  vingt  pas  de  la  porte,  je  n'ouys 
pas  seulement  siffler  une  balle.  Gela  fait,  nous  nous 
retirasmes  tout  doucement,  menant  ledit  traistre  qui 
se  sauva  depuis  d'entre  les  mains  des  reistres,  qui  le 
voulurent  avoir  au  partir  de  là.  Un  peu  après,  le  quar* 
lier  du  baron  d'Othna,  colonel  gênerai  de  nos  AUe- 
mans ,  fut  donné  à  Chasteau  -  Landon  ^  gardé  d'un 
capitaine  de  la  Ligue  nommé  L'Amour,  qui  comman* 
doit  une  compagnie  d'harquebusiers  à  cheval,  qui 
saluèrent  nos  reistres  d'harquebusades  :  ce  qui  occa^ 
sionna  M.  de  Chastillon  d'y  aller,  et  fallut  y  mener 
nos  pièces,  qui  estoient  quatre  canons  et  seize  pièces 
de  campagne.  La  batterie  .dura  un  jour  entier  sans 
avoir  fait  qu'une  bresche,  à  laquelle  il  eust  fallu  une 

eschelle  de  plus  de  vingt  degrez.  Ce  neantmoins  nous 
nous  preparasmes  d*y  aller;  et  lorsque  je  commandois 
les  capitaines,  de  marcher,  ledit  L*Amour  demanda 
de  parlementer.  Je  luy  dis  qu'il  n'estoit  pas  ques- 
tion d'entrer  en  devis ,  qu'il  falloit  gagner  temps,  que 
nous  estions  à  la  nuit;  partant,  s'il  estoit  en  volonté 
de  se  rendre,  qu'il  me  baillast,  sans  autre  cérémo- 
nie, un  des  siens  bien  instruit  de  son  intention;  que  je 
le  menerois  en  toute  seureté  à  M.  de  Bouillon,  et 
en  cas  que  moncËt  seigneur  ne  luy  voulust  accorder 
sçs  demandes,  que  ^e  luy  promettois,  foy  de  gentil- 
homme et  d'homme  d'honneur,  de.  luy  ramener  son 
homme  ;  et  qu'il  falloit  me  prendre  au  mot  :  que  rien 
du  monde  ne  pouvoit  me  retarder  de  mener  les  troupes 
où,  i'estois  commandé.  Après  avoir  sceu  mon  nom, 
et  que  j'estois  lieutenant  de  M.  de  Chastiilon,  il  me 
bailla  son  homme  qui  descendit  par  mie  corde;  et  le 
menay  aux  pièces  oh  estoit  mondit  sieur  de  Bouillon 
et  les  autres  principaux-  de  l'armée ,  avec  lequel  ledit 
L'Amour  eut  sa  composition  bien  observée  en  sa  per- 
sonne et  de  ses  soldats;  et  après  cette  prise  nous  en- 
trasmes  dans  le  pays  de  Beausse  sans  y  faire  nul  effet , 
si  ce  n'est  d'attendre  la  dissipation  de  nostre  armée 
qiii  ne  dura  gueres.  Âpres ,  le  baron  d'Othna  (0  fut  as- 
sailly  par  toute  l'armée  de  la  Ligue  à  un  village  ap- 
pelle Vimory,  à  une  petite  lieue  de  Montargis,  où  es- 
toient  messieurs  de  Guise  et  du  Maine  et  tous  ceux 
de  leurs  maisons,  ainsi  que  nous  dit  un  prisonnier  de 
leur  troupe  qui  estoit  de  la  compagnie  de  M.  le  che- 
valier d'Aumalle;  et  qu'ils  estoient  quatorze  princes 
avec  quatre  mille  harquebusiers  et  deux  mille  che- 

(0  D'Othna  :  lisez  d'Hona. 

vaux,  qui  firent  un  fort  bel  effet  pour  estre  venus  si  à 
pi  opos  à  un  meschant  village  ouvert  et  avant  les  gardes 
posées.  Mais  le  grand  butin  qu'ils  trouvèrent  dans 
les  chariots  amusa  leur  infanterie*,  de  sorte  que  ledit 
sieur  baron  de  d*Othna  eut  loisir  de  se  rallier  avec 
trois  cornettes  de  ses  gens,  avec  lesquelles  ayant  au- 
paravant fait  quelques  charges  avec  trente  ou  qua- 
rante chevaux  de  sa  maison, finalement  en  fit  une  autre 
avec  lesdites  trois  cornettes,  parle  moyen  de  laquelle  la 
campagne  luy  demeura  avec  le  gain  de  trois  cornettes 
del'ennemy,  une  de  damas  rouge,  qui  estoit  celle  de 
M.  du  Maine,  à  laquelle  estoit  figurée'  l'Inquisition 
d'Espagne  avec  des  peintures  de  banderoles  grises,  avec 
une  croix  rouge  de  saint  Jaques  de  Galice  au  milieu. 
11  y  avoit  aussi  une  autre  cornette  de  couleur  de  poil, 
et  une  autre  noire.  Ces  trois  cornettes  demeurèrent 
pour  eschange  des  bagages  que  les  reistre?  y  perdirent 
avec  les  chameaux  du  baron  de  d'Othna,  et  le  tambour 
d'airain  qu'on  portoit  devant  luy.  Cette  action  luy  fut 
fort  honorable,  et  s'en  demesla  fort  honnestement;  mais 
la  seconde  venue  qu'on  luy  donna,  où  estoit  M.  de 
Guise  en  Beausse  à  Anneau,  bientost  après  effaça  bien 
la  première,  car  il  y  perdit  deux  mil  chevaux  et  sept 
cornettes.  Cette  deffaite,  avec  ce  que  nos  Suisses  avoien  t 
capitulé  avec  le  Roy  pour  le  retour,  dont  M.  d'Esper- 
non  fut  la  cause  pour  la  prise  qu'il  fit  de  leurs  four- 
riers, et  par  le  moyen  de  laquelle  le  Roy  eut  commo- 
dité de  parlementer  avec  les  colonels  desdits  Suisses , 
fut  cause  de  la  rupture  de  nostre  armée ,  qui  s'en  alla 
tousjours  depuis  à  vauderoutte.  Quelques  jours  pa- 
ravant  cette  deffaite  mondit  sieur  d'Espernon  vint  de 
cavalcade,  prèsde  Joinville  en  Beausse,  donner  sur  une 

campagaîe  de  celles  dé  M.  de  Chastillon,  qui  avoit 
pris  son  logis  peut  estre  cinq  cens  pas  loin  du  régi- 
ment y  mondit  sieur  de  Chastillon  estant  loge  à  une 
lieue  de  là,  à  la  maison  du  prevost  d^Orleans  appellée 
Ghaussi ,  et  moy  à  un  bourg  près  de  luy  avec  uoe 
vingtaine  de  chevaux.  Nous  eusmes  soudain  ralarme 
de  cette  attaque ,  à  laquelle  nous  allasmes  en  diligence 
avec  mondit  sieur  de  Chastillon ,  conduits  par  le  feu 
qu*on  avoit  mis  à  une  maison  près  du  lieu  attaqué,  qui 
se  deffendit  fort  bien  :  tant  y  a  qu'estans  en  doute  que 
ce  feu  ne  les  mist  en  peine,  M.  de  Chastillon  se  résolut 
à  tout  péril  de  se  joindre  à  son  infanterie  ;  et  sur  cette 
résolution,  estans  assez, près  du  lieu  où  nous  voyons 
le  feu,  descouvrismes  une  troupe  de  gens  de  che- 
val à  nostre  main   droite,  sur  laquelle  nous  don- 
nasmes  droit,  et  trouvasmes  que  c'estoit  le  sieur  de 
Beaujeu  de  Bourgogne  avec  sa  compagnie,  qui  nous 
dit  qu  il  avoit  descouvert  la  cavalerie  de  Tennemy  à 
nostre  gauche,  qui  estoit  bien  forte  ;  et  au  mesme  ins- 
tant nous  la  vismes  paroistie  où  il  nous  disoit.  Ne 
pouvant  juger  de  leur  nombre  à  cause  de  Tobscurité 
de  la  nuit,  nous  allasmes  à  eux,  cuidant  estre  suivis 
dudit  sieur  de  Beaujeu  et  de  sa  troupe  ;  mais  il  tint  le 
large  :  de  sorte  qu'une  vingtaine  de  chevaux  que  nous 
estions  nous  trouvasmes  à  coup  embarassez  dans  six 
vingts  coureurs  de  la  troupe  de  mondit  sieur  d*Esper- 
non,  qui  estoit  accompagné  de  sept  ou  huit  cens  mais- 
très,  la  pluspart  seigneurs  ou  gentils-hommes,  cour- 
tisans, braves  et  accommodez  tout  ce  qui  se  peut 
dire.  Ces  coureurs  estoient  conduits  par  M.  de  Ferva- 
queSy  parmy  lesquels  je  demeuray  engagé  sous  un  che- 
val d*Espagne  gay  qui  me  fut  tué  d*un  coup  d'estoc 

|j  dans  le  poitrail  et  d*un  coup  de  lance  aux  flancs.  Trois 
I  de  leurs  troupes  s'arresterent  à  moy,  et  me  plongèrent 
I  leurs  lances  abatuës  jusqu'à  ce  que  je  parlay  à  eux  : 
I  lors  ils  me  demandèrent  mes  armes,  que  je  ne  voulus 
I  rendre  qu'ils  ne  m'eussent  donne  leur  foy  de  me  sau- 
i  ver  la  vie;  encore»  après  leur  promesse ,  je  voulus  sça- 
voir  leurs  noms  avant  que  de  leur  rendre  ma  pistole 
et  mon  espëe,  desquels  depuis  je  ne  me  suis  souvenu 
que  de  deux.  L'un  me  dit  qu'il  estoit  mareschal  des 
logis  de  la  compagnie  de  M.  de  L'Ârchan;  un  des  au- 
tres se  nommoit  le  sieur  de  Noyon  :  l'autre  nom  ne 
m'est  jamais  entre  en  la  mémoire.  Ils  me  demandè- 
rent de  quelle  compagnie  j'estois.  Je  leur  dis  que  j  es- 
tois  de  celle  de  M.  de  Cbastillon.  Ils  me  demandèrent 
s'il  y  estoit  y  et  si  j'estois  gentil-homme.  Je  dis  qu'ouy. 
Me  demandarent  mon  nom,  et  si  j*avois  de  l'argent. 
Je  leur  dis  que  je  m'appellois  Montréal,  et  que  j'avois 
cinquante  escus,  lesquels  je  leur  baillay  ;  et  ne  voulus 
jamais  laisser  mon  habillement  de  teste,  craignant 
quelque  coup  d'espée  qu'on  m'eust  peu  donner  sur  la 
teste,  me  la  voyant  nuë  dans  leurs  troupes,  et  qu'il 
estoit  assez  leur  et  tout  ce  que  j'avois,  puis  que  j'estois 
leur  prisonnier.  Alors  il  fut  question  de  me  faire  oster 
de  dessus  mon  cheval  :  ce  que  j'avois  assez  essaye  en  vain 
avant  leur  venue,  ayans  la  pluspart  de  ces  six  vingt 
chevaux  passé  oh  je  tombé,  je  n'eus  aussi  moyen  d*en 
sortir  en  leur  présence  et  avec  leur  aide,  me  prenant 
l'un  par  la  main  et  l'autre  par  le  bout  de  mon  escharpe  ; 
mais  tant  s'en  faut  que  j'eusse  moyen  d'en  sortir,  que 
je  n'en  sentois  nulle  apparence.  Là-dessus  ils  me  me- 
nasserent  encore  de  me  tuer  si  je  ne  sortois  de  là,  et 
vindrent  encore  chatouiller  mes  armes  de  leurs  lances. 

Je  leur  dis,  pour  finale  resolution ,  après  les  avoir  som- 
mez de  l'observation  de  leur  foy,  et  qu'ils  estoient  gen- 
tils-hommes, que  l'un  des  trois  mist  pied  à  terre  pour 
voir  et  juger  de  mes  efforts;  que  s'ils  trouvoient  que  je 
fisse  le  fin ,  qu'ils  me  tuassent.  Sur  ces  disputes ,  qui 
durèrent  longuement,  ils  doutoient  que  nos  gens  ne 
6ssent  quelques  recharges,  et  cherchoient  expediept 
entr'eux.  Surquoy  je  leur  dis:  «  Messieurs,  que  l'un 
ou  les  deux  d'entre  vous  aille  chercher  des  gens  pour 
me  sortir  d'icy,  et  l'autre  pi*enne  garde  à  moy  afin 
que  je  ne  sois  tué  par  quelqu'un  de  vos  troupes  ;  »  et 
leur  promis,  foy  de  gentil-homme  et  d'homme  d'hon- 
neur, que  si  nos  gens  me  recouroient(0  pourveu  qu'ils 
demeurassent  pour  me  garantir  des  leurs,  que  s'ils  ne 
me  menoient  priisonnier  m'ayant  désengage,  qu'en 
l'armée  du  Roy  je  leur  envoyerois  cent  escus  :  de  quoy 
ils  ne  se  voulurent  contenter,  et  marchandarent  encore 
ma  vie  un  long  espace  de  temps.  Enfin  tous  trois  al- 
lèrent ensemblement  chercher  quelqu'un  pour  me  des- 
engager; et  lorsqu'ils  s'en  furent  allez,  je  voulus  es- 
sayer de  sortir  dessous  mon  cheval ,  et  tout  à  un  coup 
sentis  ma  botte  engagée  assez  large,  qui  me  fit  destacher 
mes  tirettes;  et  à  la  deuxiesme  traite  que  je  donnay 
ma  jambe  sortit,  laissant  sous  mon  cheval  ma  botte, 
ma  tricouse  et  mon  esperon  chacun  eu  son  lieu,  et 
soudain  gagnay  au  pied  tant  qu*il  me  fust  possible  ; 
mais  je  ne  feus  à  cent  cinquante  pas  loin  que  mes  trois 
hommes  ne  fussent  vers  mon  cheval  avec  sept  hommes 
de  pied  :  qui  fut  cause  que,  n'osant  passer  outre  de 
peur  d'estre  apperceu  (estant  dans  des  vignes),  je  me 
jettay*contre,  et  par  derrière  un  coin  de  muraille  qui 

(')  Me  reoouroient  :  me  rendoient  la  liberté. 

faisoit  le  carrefour  du  chemin  du  village ,  auquel , 
pendant  que  j*estois  caché,  passarent  près  de  moy,  la 
muraille  entre  deux,  quelques  cinq  cens  harquebusiers 
des  ennemis  venans  de  cette  attaque  ;  et  demeuray  en 
cet  estât  l'espace  de  deux  heures,  ainsi  caché  à  ge- 
noux, ettousjours  cherché  parles  ennemis,  qui  furent 
par  deux  ou  trois  fois  à  vingt  pas  près  de  moy  :  mais 
Dieu  m'ouït,  et  destourna  leur  chemin.  Entr'autres 
appréhensions  que  j'eus ,^  ce  fut  d'un  petit  chien  noir 
qui  par  deux  fois  passa  à  trois  pas  de  moy  sans  aboyer. 
Bref,  ma  peine  dura  deux  grosses  heures,  et  jusques  à 
ce  que  le  jour  vint,  à  la  pointe  duquel,  les  ennemis 
me  cherchant  encore ,  j'ouys  un  nommé  le  capitaine 
La  Tour,  Picard,  qui  estoit  à  M.  de  Chastillon,  au- 
quel je  criay  :  Capitaine  La  Tour,  çà,  çà!  à  moy! 
je  suis  icj!  Lequel  vint  soudain  à  moy  avec  trois  che- 
vaux, dont  l'un  d'eux ,  appelle  le  sergent  Artis  de  Roiier- 
gue ,  me  bailla  le  sien  et  son  espée  ;  et  m'en  allay,  botté 
d'un  costé,  trouver  M.  de  Chastillon ,  qui  ne  sçavoit  si 
j'estois  mort,  ou  si  j'avois  pris  party  avec  M.  de  Beaujeu. 
Les  ennemis  ne  me  laissèrent  autres  armes  offen- 
sives qu  un  poignard  que  j'eus  tousjours  à  la  main  : 
mais  certes  les  meilleures  furent  de  prier  Dieu;  et 
puis  dire  à  bon  droit,  comme  ce  grand  prophète  royal 
disoit  :  que  la  prière  avoit  esté  son  refuge  en  adver- 
sité. Dieu  me  mit  en  la  bouche  de  dire  pour  prière  le 
psalme  i^^ ,  comme  le  plus  proche  que  j'eusse  sceu 
choisir,  estant  aux  périls  où  j'estois.  Ce  fut  le  i5 
jour  de  novembre  1587  que  Dieu  m'usa  de  cette  deli- 
.  vrance,  après  laquelle  ayant  trouvé  M.  de  Chastillon 
sain  et  sauf,  et  tenant  des  prisonniers  autant  comme 
il  en  avoit  perdu,  qui  estoit  environ  quatre  ou  cinq 

de  morts  oa  prins,  desquels  n'y  en  eut  que  M.  de 
Courmond  qui  fust  de  qualité*,  et  des  ennemis  fîit 
prins  un  gentilhomnie  nommé  M.  de  La  Vau  y  nepveii 
de  M.  de  La  Cotte  de  Mezieres ,  un  gendarme  de  M.  de 
Bubampré,  un  Gascon  dies  gardes  de  M.  d'Espernon, 
appelle  Felice,  un  sien  compagnon ,  et  deux  ou  trois 
gendarmes  iuez.  Sondain  que  fusmes  descendus  au 
logis  de  M«  de  Chastillon,  je  declarày  à  mondft  sieûr 
de  Chastillon  là  façon  de  laquelle  je  m'estois  sauté  et 
la  présence  de  ce  M.  de  La  Vau ,  et  voulus  bailler  à  un 
lambourde  mondit sieur  d'Espernon  (qui  par  cas  fortuit 
se  trouva  audit  logis,  ayant  amené  quelques  soldats  de 
pied  prisonniers)  les  cent  escus,  lesquels  j*avois  comptez 
sur  une  table.  Mais  M.  de  Chastillon  m*empescha  de 
les  délivrer,  disant  que  je  ne  les  devois  point,  attendu 
que  ces  trois  m*avoient  abandonné,  au  hazard  d*estre 
tué  des  leurs  qui  passèrent  auprès  de  moy  après  leur 
despart  :  et  fut  jugé  par  mondit  sieur  de  Chastillon, 
messieurs  de  Badonville,de  Blanchefort  et  de  La  Vau, 
qui  furent  tous  de  cette  opinion,  ledit  sieur  de  La  Vau 
ayant  esté  prié  d'esclaircir  tous  ceux  de  Tarmée  du 
Roy  à  qui  il  en  orroit  parler,  mesmes  de  le  faire  venir 
à  propos,  de  mon  intention  et  du  jugement  qui  en 
avoit  esté  fait;  ce  qu'il  promit  de  faire.  Encore,  non 
content  de  cela,  j'escrivis  à  M.  de  Valon  mon  cousin, 
qui  avoit  une  compagnie  aux  gardes  du  Boy -et  estoit 
à  Farmée ,  une  lettre  par  laquelle  je  luy  &isois  le 
discours  de  ma  prison  ;  le  suppliois ,  si  quelqu'un 
se  plaignoit  de  ma  promesse,  qu'il  respondist  pour 
moy  que  j'observeroys  fort  religieusement  ce  que 
favois  promis.  Il  me  manda  qu'il  n'en  avoit  point 
ouy  parler,  mais  que  s'il  en  oyoit  plainte,  qu'il  fe-* 

roit  ponr  moy  ce  qu'il  voudroit  en  cas  pareil  que  )e 
fisse  pour  luy.  De  ce  logis  nous  allasmes  à  Rouvray- 
Saint-Denis,  et  de  là  à  Primay-le -Giron,  d'où  M.  de 
Chastillon  partit  pour  aller  quérir  M.  le  prince  de 
Conty,  auquel  la  cornette  blanche  et  le  commande- 
ment gênerai  de  l'armée  fut  dès  son  arrivée  remis. 
Mais  le  pauvre  prince  n'en  jouist  gueres ,  car  dès  son 
arrivée  ces  canailles  de  Suisses,  par  le  maniement 
dont  a  esté  parlé  cy -dessus ,  se  desbanderent  ;  joint 
qu'aussitost  après  arriva  la  defiaite  du  baron  d'Otbna , 
qui  fut  cause  que  cette  armée  reprint  quasi  le  chemin 
d'où  elle  estoit  venue.  On  fit  dessein  d'essayer  de  pas- 
ser Loire  au  dessus  de  sa  source  :  ce  qu'on  eust  fait  fort 
aisément  si  l'on  eust  voulu  prendre  une  brave  reso- 
lution ;  mais  il  fut  trouvé  meilleur ,  avec  raison ,  d'en- 
trer au  pour  parler  que  le  Roy  demandoit  de  nous. 
C'estoit  de  nous  renvoyer,  non  comme  les  Suisses,  mais 
sans  nos  drapeaux,  et  avec  d'autres  conditions  fort 
dures  et  honteuses  :  tant  y  a  qu'il  fust  trouvé  raison- 
nable d'y  penser  et  faire  semblant  d'y  prester  l'oreille 
et  feindre  de  ne  le  rejetter  du  tout ,  afin  que  cela  nous 
donuast  moyen  de  gagner  pays ,  ou  pour  le  moins  de 
sortir  des  bois  et  d'un  pays  fort  avantageux  pour  l'in- 
fanterie et  desavantageux  pour  nous;  car,  ce  point 
gagné,  on  esperoit  de  se  pouvoir  retirer  honnestement^ 
M.  de  Chastillon  me  sera  témoin,  s*il  luy  plaist, 
de  trois,advis  que  je  luy  ay  tousjours  presché,  et  que 
je  sçay  qu'il  a  souvent  proposez  les  deux,  sçavoir  le 
premier  et  le  dernier.  Premièrement,  pendant  que 
nostre  armée  estoit  en  bon  estât  et  fort  redoutée,  je 
luy  disois  de  faire  des  parties  avec  cent  ou  deux  cens 
armez  fi*ançois  et  deux  ou  ti'ois  cens  bons  harquebth» 

siers  à  cheval  et  deux  mil  reistres;  nous  séparer  de 
l'armée  et  demeurer  perdus  tantost  cinq  jours,  tan- 
tost  huit  ou  dix,  revenans  tousjours  sur  les  pas  de 
nostre  armée  ;  et  avec  cela  courre  tantost  d'un  costé 
vers  les  troupes  de  la  Ligue ,  tantost  de  l'autre  vers 
celles  du  Roy.  Nous  ne  pouvions  faillir  de  faire  de 
beaux  effets;  mais  tantost  les  reistres  ne  vouloient 
aller  de  nuit  d'un  costé  et  de  l'autre ,  ne  se  vouloient 
séparer  à  quelque  heure  que  ce  fust  :  voilà  nostre  pre- 
mier mal.  Le  second  advis  estoit  de  prendre  pied,  et  de 
tenir  de  ces  villes  ou  bourgs  où  nous  passions  les  plus 
aisez  à  fortifier;  cc^^gue  j'opiniastray  en  présence  de 
beaucoup  de  gens,  de  tenir  Ghasteau- Vilain  et  puis 
aussi  Chasteau-Landon,  qui  estoient  places  bonnes  et 
aisées  à  rendre  inforçables.  La  troisiesme  opinion  que 
j'avois  fut  encore  pirement  receuë  :  c'est  que  voyant 
que  nous  allions  infailliblement  à  une  longue  et  fas- 
cheuse  retraite,  qu'il  falloit  se  résoudre  à  un  com- 
bat, et  qu'il  falloit  faire  gagner  l'argent  du  roy  de 
Navarre  et  des  églises  de  France  à  ces  Allemans,  sur 
lesquels  mesmes,  perdant  une  bataille,  tomboit  princi- 
palement l'eschet,  laquelle  perdue,  le  roy  de  Navarre 
ne  perdoit  rien  de  tout  ce  qu'il  tenoit  en  Guyenne, 
Languedoc  et  Dauphiné  ;  ce  qui  ne  pouvoit  arriver 
qu'avec  grande  perte  des  ennemis;  que,  la  gagnant 
aussi,  nous  leur  donniops  un  si  grand  coup  que  nous 
eussions  eu  la  paix  tant  advantageuse  que  nous  l'eus- 
sions sceu  désirer.  Mais  certes  nos  chefs  n'en  voulu- 
rent rien  entendre;  et,  adjoustant  une  confusion  sur 
autre,  on  se  retiroit  comme  on  pouvoit  :  tesmoin  le 
jour  qu*on  fiiisoit  acheminer  M.  de  Chastillon  pour 
exécuter  l'entreprise  de  Gyen,  que  nous  n'eusmes  p^s 

pks  plustost  quitté  la  queue  de  nostre  aftnéé  que 
vingt  chevaux  des  entiemis  ne  fissent  an  butin  de  cent 
cinquante  mil  esCus,  outre  sept  ensei^Mfd  de  lans*^ 
quenets  qu'ils  piîddrent^  et  le»  ^UM  petites  pièces  d'at^ 
tillerie ,  les  grosses  ayant  esté  énterf  éas  à  cause  de  la 
difficulté  dd  charroy.  Ce  qui  empèscha  ladite  e^ecu-^ 
tion  de  Gyen  fut  qu'un  partit  trop  t^rd ,  m,  qu'il  ûe 
leva  une  pluye  Èçvec  une  nait  si  obscure  que  aati^  né 
peusiiies  foire  la  traitte^  après  laquelle  M.  de  Cba^ 
tillon  se  remit  encore  à  faire  la  retraite  àef  âû^tre 
armée  ^  ei  deux  jours  apris  logeasses  nostre  trdùpé 
à  La  Buissiere.  M.  de  ChastîUon  «voit  espérance  de* 
loger  dans  le  chasieau ,  ef  m'envoya  vers  ledit  sieut 
de  La  Buissiere  pour  loy  en  parler^  qui  me  dit  qu'il 
eust  fort  désiré  de  lûy  faire  bonne  cbere,  mais  que, 
pour  n'estre  calomnié  ^  il  desiroit  qu'il  n'y  entrast 
que  luy  sixiesmie.  Ce  qui  ne*  fut  approuvé  de  personne 
que  mondit  sieur  de  Cbastillon  s'rîllast  là  enfermer 
avec  six  y  ven  que  dans  ledit  chastean  y  a  voit  pitis 
de  cinquante  harquebusiers  des  troupies  de  la  Ligue  ; 
mesmes  y  fîit  recogneu  un  sergent  de  SacreiUôre  Bi^ 
rague.   De  sorte  que  M.  de  Cbastillon  se  contentoit 
après  de  demeurer  ani  bourgs  pourteu  qu'il  peust  pâr-^ 
1er  en  particolîer  à  M.  de  La  Buissiere^  lequel  sieur 
de  La  Buissiere  ne  voulut  sortir  phis  outre  qne  de  son 
)ai*din^qui  estcK»!  presque  enfermé  de  muraille  tout 
'  autour  :  toutesfois  M.  de  Cbastillon  y  consentît  ^  voire 
que^  pour  deoaeurer  et  le  faircf  venir  ^n  jardiu,  j'al- 
lasse demeurer  en  ostage  dans  le  cbasteau;  où  j^é 
ne  fus  plustost  qu'on  voulut  mettre  d'harquebusiersf 
aux  flancs  et  lever  le  p(^t^levt8^;>  doAt  j'eiitray  en 
bi  gra(»d  ombrage  qu'an  des^  îÊAênt  estait  encore  bors 

le  pontJevis,  je  luy  criay  qu'il  aliast  dire  à  M.  de 
Chastillon  ;qu*il  se  gardast  bien  de  venir,  qu^il  y  avoit 
de  la  meschanceèé.  Et  fis  baisser  le  pont  -  levis  j  et 
m'en  sortis  avec  pouïUes  que  je  leur  dis  sur  leur 
forme  de  procéder,  et  me  retiray' comme  cela  tout 
à  temps  :  car  si  par  cas  fortuit  M.  de  Chastillon  se 
fust  engagé  dans  le  jardin,  il  estoit  arresté  prïsonnier; 
et  pour  moy,  il  y  avoit  deux  pistoles  de  reistre  toutes 
prestes  pour  m*en  donner  dans  la  teste  \  et  pour  M.  de 
Chastillon,  il  en  vouloit.  faire ~un  présent  au  Boy, 
ainsi  que  ledit  sieur  de  La  Bussiere  le  dit  à  Sa  Ma* 
jesté  deux  jours  après  qu'elle  fust. logée  en  ce  chas- 
teau.  Au  lendemain  M.  de  Chastillon  reprint  son 
rang  \  la  queue  de  Varmée,  et  M.  de  Montlouël  fut 
commandé  de  faire  la  retraite  de  M.  de  Chastillon , 
et  me  demanda  pour  estre  avec  luy;  de  sorte  qu'estans 
depieurez  derrière  ayec  une  vingtaine  de  chevaux, 
à  peine  fusmes-nous  sortis  du  village,  que  nous  des> 
couvrismes  à  nostre  queue  cent  ou  six  vingt  chevaux 
albanois  qui  venoient  tout  doucement  au  long  du  parc 
avec  leurs  manteaux  sur  le  dos,  et  sans  faire  semblant 
de  nous  chatouiller  :  si  bien  que  pour  leur  voir  leurs 
casaques  nous  ne  trouvasmes  meilleur  expédient  que 
de  faire  semblant  de  laisser  quelques  pauvres  lansque- 
nets derrière,  sur  lesquels  ils  vindrent  aussi-tost  don- 
ner dessus;  mais  nous  tournasmes  et  les  recourusmes, 
et  par  ce  moyen  vismes  ce  que  c'estoit.  Après  cela 
nous  prismes  nostre  chemin  vers  la  plaine  de  Bony 
où  estoit  le  rendez-vous  de  l'armée,  et  bien-tost  après 
vismes  derrière  nous,  outre  ses  six  vingt  chevaux, 
deux  gros  de  cavalerie  de  trois  ou  quatre  cens  che- 
vaux chacun  ;  et  sur  nostre  chemin  se  trouva  un  bois. 

par  le  moyen  duquel  nous  fismes  mieux  noslre  retraite, 
donnant  loisir  à  quelques  restes  de  lansquenets  et  à 
force  bagage  de  faire  chemin.  M.  de  Montlouël  ad- 
vertit  aussitost  M.  de  Chastillon  de  ces  deux  gros  de 
cavalerie,  le  suppliant  qu'à  la  sortie  du  bois  il  se  trou- 
vast  avec  bonne  troupe  pour  nous  soustenir,  et  qu'il  en 
advertist  M.  de  Bouillon;  ce  qui  fut  fait.  Et  no«is,  sça- 
voir  M.  de  Montlouël  et  moy^  nous  mismes  en  bataille 
au  bord  du  bois  avant  que  d'y  entrer  avec  nos  vingt 
chevaux,  et  laissasmes  gagner  chemin  à  nos  troupes , 
lesquelles  au  bout  d'un  assez  long  espace  de  temps 
nous  suivismes  au  grand  trot;  mais  ne  fusmes  à  la  fin 
du  bois  qu'il  nous  fallut  prendre  le  galop  :  et  encore 
avec  peine  peusmes  nous  gagner  la  queue  de  M.  de 
Chastillon,  lequel  nous  trouvasmes  à  point  nommé 
pour  tourner  visage  au  bord  dudit  bois.  Mais  nous  ne 
peusmes  seulement  souffler  au  poil  d*aucun  de  ses  Alba- 
nois,  quoy  qu'ils  fussent  fort  près,  tant  ils  s'en  retour- 
nèrent viste.  Et  au  lieu  de  ces  Albanois  M.  de  Piedefou 
se  mit  après  nous  avec  soixante  gentils-hommes  vo- 
lontaires et  soixante  harquebusiers  à  cheval  de  la 
garde  de  M.  de  Vaudemont,  avec  lesquels  nous  vis- 
mes  qu'il  nous  vouloit  chatouiller  de  plus  près  ;  de- 
quoy  M.  de  Chastillon  fut  adverti  par  nous  qui  le 
suppliasmes  d'en  advertir  M.  de  Bouillon,  afin  qu'il 
fist  venir  à  nostre  queue  deux  ou  trois  compagnies  dé 
reistres^  avec  lesquels  M.  de  Chastillon  eust  peu,  ce 
nous  sembloit,  mettre  en  pièces  ces  deux  gros  de  cava- 
lerie, qui  estoient  messieurs  de  Nemours  et  de  Vaude- 
mont. M.  de  Chastillon ,  ayant  doiiné  le  mesme  advis 
à  M.  de  Bouillon,  vint  à  la  queue;  et  attendant  que 
M.  de  Bouillon  nous  envoyast  les  reistres  pour  les  enga- 

ger  au  combat ,  M.  de  Montlouël  et  moy,  commandez 
par  M.  de  Ghastillgn^avec  dix-sept  chevaux  commen- 
çasmes  la  charge  sur  M.  de  Piedefou^  qui  y  perdit 
vingt  gentils-hommeSy  et  le  jettasmes  sur  les  bras  et 
dans  les  troupes  de  mesdits  sieurs  de  Neaiours  et  de 
Yaudemont.  M.  de  Cbastillon  ne  nous  suivit,  points 
parce  que  M.  de  Bouillon  le  lai  envoya  defiendre  ex- 
pressément, avec  des  aigres  protestations  contre  luy 
s'il  en  arrivoit  mal  à  l'armée  ;  de  sorte  qu'il  s'arresta  à 
quelques  soixante  harquebusiers  à  cheval  qui  avoient 
mis  pied  à  terre  à  on  bois  taillis  où  ils  ne  sceurent 
estre  forcez,  ains  tuèrent  de  nos  gens  et  des  chevaux 
qui  s'amusèrent  à  eux;  et  entr'autres  y  prindrent  pri- 
sonnier un  nommé  le  capitaine  Saurin  de  Conisson, 
qui  avoit  mis  pied  à  terre,  et  lequel  n'estant  suîvy 
lorsqu'il  se  trouva  blessé  d'une  harquebusade  qui 
luy  rompit  la  cuisse,  fut  fait  prisonnier  par  ces  har- 
quebusiers à  cheval.  Cette  charge  que  nous  fismes  à 
M.  de  Piedefou  fut  cause  que  nous  demeurasmes 
cinq  ou  six  jours  sans  estre  tant  importunez;  de  fait 
qu'avions  ja  gagné  force  pays  avec  nosire  armée,  avec 
laquelle  nous  fusmes  jusques  à  cinq  ou  six  lieues  de 
Roanne,  à  une  abbaye  nommée  Marcigny-les-Nonains, 
oÙL  estoit  le  rendez-vous,  et  où  M.  de  Chastillon  print 
congé  de  M.  de  Bouillon  et  de  nostrè  armée,  voyant 
les  chefs  résolus  de  rendre  leurs  drapeaux  au  Rey,  et 
d'accepter  ces  honteuses  capitulations  qui  furent  ac- 
ceptées. Ayans  séparé  nos  troupes,  nous  prismes  en- 
core le  quartier  du  mareschal  de  camp ,  qui  nous  fut 
donné  à  un  village  nommé  Saint-Laurens,  où  nous 
airivasmes  et  logeasmes  bien  tard,  et  en  partismes 
bien  matin,  afin  de  faire  bonne  journée^  et  laisser  nos- 

ti^e  armëè  derrière  ^  de  laquelle  estans  séparés  :  et  de 
ce  mesme  jour  Je  tocsain  fut  sonné  sur  nous  avec  des 
cloches  par  les  villages  et  des  coi^nets  sur  les  costaux , 
trouvant  tout  le  pays  en  alarme ,  et  tousjours  suivis 
de  costau  en  costau  par  les  paysans  du  pays  conduits 
par  quelques  gendarmes  et  gentils-hommes  à  cheval 
qui  nous  abayoient  de  loin.  Nous  passasmes  cette 
journée  comme  cela  sans  autre  empeschement,  et 
vinsmes  coucher  à  un  village  en  Forests  nommé  Fur- 
•  migieres ,  duquel  estans  partis  le  lendemain  nous 
nous  trouvasme3  le  matin  près  de  Feurs  audit  pays^ 
à  nostre  gauche  six  vingts  chevaux  en  bataille  à  une 
harquebusadé  de  âous ,  qui  fut  cause  qu'ayant  prié 
Dieu ,  nous  mismes  en  ordre  de  combat  :  et  voyant 
qu*ils  ne  branlôient  nullement ,  prinsmes  nostre  che- 
min ,  non  suivant  nostre  premier  dessein  ^  lequel  M.  de 
Chastillon  changea  sur  la  place  très-àpropos  avec  un 
beau  jugement 9  mais  à  main  gauche  pour  nous  re- 
tirer du  costé  du  Rbosne^  par  le  droit  chemin  de  Lyon 
en  Vivarais;  et  cette  troupe  se  contenta  de  nous  voir 
prendre  nostre  chemin^  et  s'en  allèrent repaistre,  nous 
laissant  à  dos  quelques  deux  ou  trois  nobles  de  ce 
pays-là  y  à  cheval  avec  cinquante  ou  soixante  maraux 
de  paysans  après  eux^  armez  d'harquebuses  et  armes 
d'aste,  qui  nous  suivpient  de  loin  tousj.ours  enqueuë, 
y  estans  affriandez,  parce  que,  par  manière  de  dire^ 
presque  de  cent  en  cent  pas  nous  leur  laissions  ou 
chevaux  ou  mulets,  ausquels  npus  donnions  des  coups 
d'espée  aux  jarrets  ou  dans  les  flancs,  afin  qu'ils  ne  s'en 
prévalussent  ;  tant  y  a  qu'il  y  en  avoit  assez  pour  les 
eschauffer  à  la  curée.  M.  de  Moiiy  et  moy,  qui  estions 
commandez  derrière,  nous  desrobasmes  une  fois  avise 

cinc}  chevaux  derrière  une  métairie  pour  leur  faire 
une  charge  y  où  Tnn  de  ces  nobles  fut;  tué  par  M.  de 
Besignan ,  et  un  cheval  noir  pris^  et  cinq  ou  six  pen- 
dars  tuez;  ejt  après  cela  nous  reprismes  la  queue  de 
nos  troupes  qui  faisoient  tousjours  chemin.  Mais  nous 
n*y  fusmes  long*temps  sans  revoir  la  cavalerie  du  ma* 
tin,  non  toute^  selon  nostre  jugement/  mais  il  y  en 
av oit  quelques  soixante  armez ,  et  des  harquebusiers  à 
cheval  environ  vingt-cinq  ou  trente;  de  quoy  nous 
advertismes  soudain  M.  de  Chastillon/le  suppliant  de 
nous  envoyer  dix  ou  douze  armez  pour  leur  faire  une 
charge,  et  de  vouloir  faire  un  peu  halte.  A.  quoy  il  ne 
vouloit  entendre,  ains  mandoit  de  iparcher  tousjours 
et  gagner  chemin.  De  sorte  que  tous  nos  messagers 
s*en  revindrent  sans  pouvoir  gagner  autre  chose;  qui 
&t  cause  que  M.  de  Moiiy  s*en  alla  le  trouver  luy- 
mesme,  et  luy  remonstrer  que  le  vray  moyen  de  ga- 
gner temps  estoit  de  faire  cette  charge  :  ce  qui  fut  cause 
que  M.  de  Chastiilon  vint  à  la  queue;  et  le  voyant 
venir  je  commençay  la  charge,  à  cause  d'un  que  j'a- 
vois  commandé  derrière,  lequel  je  voy ois  dévoré  d'har- 
quebusades.  Elle  nous  fut  si  heureuse  que  ne  per- 
dismes  qu'un  harquebusier  à  cheval,  et  Tennemy  y 
perdit  vingt  ou  vingt-cinq  armez  ou  harquebusiers  à 
cheval;  et  conti  aignismes  M.  de  Mandelot,  qui  y  es- 
toit,  de  se  retirer  luy  quatriesme.  On  dit  que  son  pre- 
vost  de  Lyon  fut  autheur  de  nous  chatoiiiller  de  si 
près:  à  quoy  il  ne  gagna  guieres,  car  il  y  fut  tué.;  et 
de-là  nous  allasmes  coucher  à  un  village  appelle 
Buerne,  sur  ledit  grand  chemin  de  Lyon,  en  Auver- 
gne, duquel  nous  partismes,  suivant  nostre  coutusme, 
dès  la  pointe  du  jour,  et  prismes  nostre  chemin  au 

dessous  de  Bevirieu  et  au  pont  de  Parsigny.  Cette 
journée  là  M»  de  BebouLsuplia  M.  de  Ghastillon  de 
retirer  M.  àfi  Moûy  à  la  teste  avec  luy,  et  qu'il  vinst 
à  la  queue  pour  Fenvie^  disoit-il,  qu'il  avoit  que  cette 
journée  nous  fussions  ensemble  ;  et  à  la  vérité  il  y 
servit  infiniment  à  faire  diligente  la  queue  à  marcher, 
car  j'estois  desja  fort  las  de  la  fatigue  qu'il  y  falloit 
sUporter.  De  sorte  que  Dieu  nous  favorisa  de  tant, 
qu'eusmes  gagné  ledit  pont  de  Parsigny  peut  estre 
demie- heure  avant  que  l'ennemy  y  fust,  dont  bien 
nous  en  print,  et  de  faire  une  petite  charge  à  cent 
harquebusiers  qui  s'advançoient,  lesquels  sans  doute 
eussent  embarassé  partie  de  nostre  bagage  qui  n'avoit 
encore  passé  ledit  pont.  Je  fis  cette  charge  avec  M.  de 
Reboul,  contre  son  opinion,  parce  qu'il  jugea  trè&« 
bien  que  ces  cent  harquebusiers  se  sauveroient  sans 
qu'eussions  moyen  de  leur  meifaire  ;   niais  d'auti*e 
côté,  luy  accordant  son  dire,  mon  opinion  estoit  aussi 
que  les  devions  charger  afin  qu'ils  ne  gagnassent  le 
pont  et  qu'ils  ne  vissent  aucune  froideur  en  nos  affaires; 
et  qu'il  valoit  mieux  les  tenir  reculez  sans  les  endom- 
mager, que  de  leur  laisser  prendre  pied  àsejetter  en 
lieu  oh  ils  nous  peussent  fàscher  à  nostre  passage.  De 
sorte  que,  par  le  moyen  de  cette  charge,  tout  nostre 
embarras  passa  fort  paisiblement  sans  confusion;  et 
par  conséquent  eusmes  moyen  de  gagner  chemin  et 
sortir  d'une  grande  fondrière  que  faisoit  cette  rivière, 
de  laquelle  estans  sortis,  et  gagné  le  haut  du  costé  de 
deçà  ladite  rivière,  tout  à  un  coup  vismes  en  une 
plaine  au  delà  la  rivière,  au  dessous  de  Bevirieu,  les 
troupes  de  M.  de  Mandelot  qui  venoient  après  nous, 
faisans  à  la  vérité  un  beau  front  de  cavalerie  et  d'in- 

fitnt^rie.  Ifous  ne  prismes  autre  appréhension  <le  ces 
troupes  que  de  doubler  le  pas,  parce  que ,  selon  niostre 
îng^mentf  nous  estimions  avoir  assez  gagne  d'avantage 
pour  aippescher  quelles  ne  nous  attrapassent  jusqu'à 
}a  nuit,  et  qu'eussions  ou  pris  logis  ou  marche,  s'il 
eust  esté  nécessaire,  à  la  faveur  de  la  nuit,  de  laquelle 
sous  npus  &9ntioiis  assez  prochains  et  leurs  troupes,  se- 
lon Tadvis  de  M.  de  Chastillon  qui  vint  derrière  pour 
l^s  voir  et  les  mettre  assez  esloignez  de  nous  $  de  sorte 
que  qous  ne  fismes  autre  cérémonie  que  faire  doubler 
le  pas  à  nos  troupes,  et  nous  en  aller  nostre  chemin  à 
lantesme  ordonnance  qu'avioiîs  accoustumé,  fors  que 
M.  de  Chastillon,  qui  voulut  demeurer  tout  le  dernier, 
désarmé  sur  son  barbe  avec  demie  -  douzaine  de  che- 
vaux,  me  laissant  toqs jours  à  la  queue  des  troupes; 
6t  luy,  voulant  voir  la  façon  d^  Tennemy,  se  tint  tous- 
fOurs  de  costau  en  costau  à  leur  veuè  et  à  la  nostre, 
d'où  il  ne  revint  que  lors  qu'il  jugea  l'ennemy  estre  si 
près  dû  noys  qu'il  &lloit  de  nécessité  prendre  un 
parti  ou  autre;  ce  qu'il  me  vint  dès  aussitost  dire.  Et  là 
dessus  assembla  messieurs  de  Mouy,  de  Lyramont,  de 
Beboul  et  quelques  autres  gentils-hommes  que  nous 
estions,  nous  proposans  que  l'ennemy  estoit  sur  nos 
bras,  et  qu'il  se  falloit  promptement  résoudre  à  ce 
qu'avions  à  faire;  qu'ils  n'estoient  pas  à  mille  pas  de 
nous,  cavalerie  et  infanterie,  chose  qui  estoit  comme 
incroyable  qu'ils  eussent  tant  diligente.  M.  de  Chas- 
tillon nous  dit  en  outre  qu'ils  estoient  ex^trémement 
forts ,  et  qu'ils  avoient  plus  de  cent  chevaux  coureurs; 
et  leurs  troupes  paroissoicnt  de  trois  cents  chevaux  et 
cinq  ou  six  cents  harquebusiers  à  pied,  autant  advan- 
oee  que  leur  cavalerie.  Si  bien  qu'il  fut  question  de 

prendre  une  prompte  resolution  sans  long  propos, 
n'ayans  que  deux  moyens  proposez  à  tenir,  ou  de  choi- 
sir les  bons  chevaux  et  nous  en  aller,  ou  de  combattre; 
sur  lesquels  fallut  que,  par  un  commandement,  je  disse 
mon  opinion  le  premier,  quoy  que  nonobstant  la  né- 
cessité présente  je  voulusse  defferer  aux  autres.  Tant  y 
a  que,  sans  y  insister  avec  longueur,  tous  me  pressè- 
rent de  dire  mon  advis,  qui  fut  que  de  choisir  les 
bons  chevaux  et  nous  en  aller,  c'estoit  autant  que  de 
nous  perdre  tous  avec  honte;  que  nul  de  nous  ne  se 
pouvoit  vanter  d'avoir  un  bon  clieval ,  parce  qu'ils  es- 
toient  tous  sur  les  dents  :  au  pis  aller  que,  feisant  de 
cette  façon,  nous  n'estions  pas  une  douzaine  qui  nous 
pourrions  sauver  prenant  un  tel  party,  partant  qu'il 
valoit  mieux  mourir  tous  ensemble  avec  honneur  que 
de  vivre  avec  reproche  ^  que  souventesfois  aux  com^- 
bats  la  victoire  n'avoit  point  esté  donnée  au  grand 
nombre,  que  Dieu  la  donnoit  à  qui  bon  Iny  sembloit, 
que  nous  avions  eu  infinis  tesmoignages  de  son  assis- 
tance, qu'il  falloit  espérer  en  luy,  et  combattre  sous 
sa  conduite.  Tous  unanimement  respondirent  qu'il 
falloit  suivre  mon  advis;  et  au  mesme  instant  nos 
troupes  se  trouvèrent  au  devant  de  nous  sur  un  pen- 
dant de  colline,  lieu  qui  sembloit  nous  favoriser  in- 
finiment pour  surprendre  nos  ennemis  qui  nous 
avoient  suivis  de  veuë  deux  grandes  lieues,  eschauffez 
à  la  curée  de  nos  meschants  bagages,  desquels(,  comme 
a  ja  esté  dit,  de  cent  en  cent  pas  nous  leur  laissions  des 
pièces;  de  sorte  que,  sur  nostre  resolution,  Dieu  nous 
envoya  ce  lieu  du  tout  propre  à  faire  tourner  nos  gens 
à  couvert,  tous  l'espée  à  la  main,  à  la  teste  desquels 
se  mit  M.  de  Ghastillon,  qui  me  commanda,  avec  tous 


5o6  [^^87]    MÉMOIIIE8  DE  8Al2ffT-AUBAir. 

les  armez  qui  estoient  au  plus  trente-cinq^  de  donner: 
ce  que  nous  fismes  avec  si  grande  et  merveilleuse  as- 
sistance de  Dieu  y  qu'il  ne  nous  cousta  chose  quel- 
conque de  mettre  en  pièces  et  pleine  vauderoute  les 
cent  ou  six  vingt  premiers  coureurs.  Après  cela^  nous 
estans  ralliez  et  nous  trouvans  portez  à  propos  ^  don- 
nasmes  sur  trente  lances  ralliées ^  desquels  eusmes  aussi 
bon  marché  que  des  premiers  ;  après  lesquelles  deffaites 
nous  eusmes  encore  à  faire  à  autres  trente  lances,  ne 
nous  en  pouvant  desdire  :  et  les  traitasmes  comme  leurs 
compagnons  ;  et  nous  mena  cette  troisiesme  charge  au 
bord  d'un  bois  oii  leur  infanterie  estoit  en  bataille, 
laquelle  aussi  nous  chargeasmes,  parce  qu'aussi  bien, 
pour  aller  à  eux  ou  pour  nous  retirer ,  il  nous  falloit 
boire  leurs  harquel)usades;  et  passasmes  tout  à  travers, 
sans  (ou  que  de  surprise  ou  d'effroy  )ils  nous  tirassent 
que  trois  harquebusades.  Par  cette  quatriesme  charge 
avec  les  précédentes  (ayâns  eu  afiaire  avec  tant  de 
gens),  nous  nous  trouvasmes  fort  escartez;  de  sorte 
que  partie  de  ces  escartes,  avec  Tinsolence  qu'amené 
avec  soy  une  victoire  tant  inespérée,  fit  qu'aucuns  des 
nostres  allèrent  chatouiller  M.  de  Mandelot  qui  es- 
toit  avec  son  gros  sur  un  petit  costau  à  nostrc  main 
gauche,  sur  lesquels  il  envoya  un  drapeau  accompa^- 
gné  de  quatre-vingts  chevaux,  qui  firent  une  petite 
charge,  et  se  contentèrent  de  ramener  à  nostre  gros 
ces  escartez.  Mais  Dieu  voulut  qu'ils  ne  recogneurent 
pas  l'advantage  qu'ils  a  voient  acquis  par  cette  charge, 
ayans  coupé  entre  nostre  gros  et  eux  M.  de  Chastillon 
et  une  vingtaine  des  meilleurs  hommes  qu'il  eust; 
mais  cette  charge  fut  faite  comme  sur  l'heure  d'entre 
chien  et  loup,  laq^^Ue  heure  nous  servit  de  couver» 

ture  pour  prendre  nostre  party,  qui  fut  bien  sca- 
breux, comme  il  sera  dit  cy-après.Mais,  avant  que  d'y 
venir,  je  diray  que  M.  de  Chastillon  se  trouva  fort  em- 
peschéjpour  nous  rejoindre,  car  nous  ne  croyons  pas 
qu'il  fust  derrière  :  tant  y  a  qù'asvec  l'assistance  du 
Tout-Puissant,  qui  bénit  nostre  resolution,  il  de- 
meura des  ennemis  bien  six  vingts  sur  la  place,  et  des 
nostres  trois  ou  quatre^  mais  messieurs  de  Lyramond, 
de  Reboul  et  le  jeune  GhameroUes  furent  prisonniers. 
M.  de  Chastillon,  se  trouvant  entre  deux,  se  retira  luy 
cinquiesme  du  costé  du  Rhosne,  et  moy  me  retiray  de 
ce  mesme  costé  avec  sept  de  nos  gens,  sans  sçavoir 
rien  les  uns  des  autres^  et  Dieu  voulut  que  je  recou- 
vray  un  guide,  et  prins  mon  chemin  vers  Saint- Agreve 
que  je  luy  demandois  :  et  en  iceluy  chemin  rencontray 
quelques  gens  de  cheval,  qui,  par  bon  et  heureux 
rencontre,  se  trouva  la  troupe  de  M.  de  Chastillon, 
lequel  avoit  son  cheval  fort  boiteux,  accident  qui  nous 
mettoit  en  grand  accessoire.  Nous  arrivasmes  à  Saint- 
Pierre  de  Bœuf,  où  l'hoste  du  lieu  nous  fit  repaistre 
et  ferrer  nos  chevaux,  et  prismes  pour  guide  le  len- 
demain un  maistre  d'escoUe  qui  sçavoit  bien  le  pays, 
qui  nous  conduisit  par  chemins  escaitez.  Toutes- 
fois  il  fallut  passer  par  deux  villages  où  il  y  avoit  des 
troupes  des  ennemis,  et  au  dernier  auquel  nouspas- 
sasmes  nous  trouvasmes  des  corps-de-garde,  avec  des 
feux  au  milieu  des  rues  où  n'y  avoit  que  des  valets; 
les  maistres( parce  que  c'èstoit  cavalerie  )estoient  dans 
les  logis  qui  nous  arraisonnèrent ,  et  leur  deman- 
dasmes  de  quelles  ti^oupes  ils  estoient  :  lesquels  nous 
dirent  qu'ils  estoient  à  M.  de  Tournon;  et  sans  autre 
cérémonie  tirasmes  vers  Quintenas,  et  après  avoir 


5o8  [1587]    MÉMOIRES  DE  5AMIT-AUBAW. 

gayé  une  rivière  ti^ouyasmes  le  chasleau  de  M.  de  Jar- 
nieu^  duquel  sortirent,  à  un  meschant  passage,  une 
vingtaine  d'barquebusiers  commandez  par  un  halle- 
bardier,  qui  vindrent  avec  grande  rumeur  de  Qui  va 
là?  arrêtez-vous  là!  Lors,  par  le  commandement  de 
M.  de  Ghastillon,  je  m'advançay  ;  et  cependant  que  je 
parlois  à  eux  nos  gens  passoient  et  filoient  :  et  comme 
nos  gens  eurent  passé,  ils  me  demianderent  qui  nous 
estions.  Je  leur  dis  que  nous  estions  au  Boy  ;  dequoy 
ils  se  contentèrent,  et  allasmesàQuintenas,  où  me 
fut  commandé  par  M.  de  Chastillon  de  parler  tous- 
jours  comme  maistre,  que  tous  diroient  qu'ils  estoient 
à  moy  :  et  k  cet  effet  m'imposèrent  le  nom  de  M.  de 
Montréal,  cousin  de  M.  de  Leaugieres,  et  que  nous 
demanderions  un  guide  pour  aller  à  Aubenas.  Estant 
ainsi  résolu  que  tous  parlassent  comme  cela,  et  que 
chacun  tinst  sa  langue,  nous  vismes  au  dessous  dudit 
Quintenas  des  gens  de  guerre  qui  avoient  Tespée  à  la 
main  et  en  alarme,  et  qui  gagnoient  un  temple  au  de- 
vant de  nous  pour  nous  venir  recognoistre.  Là  dessus 
je  m'advançay  tout  seul  droit  à  ceux  qui  crioient  :  Qui 
va  là  ?  Qui  viye  ?  Je  leur  dis  qu'un  d'eux  s'advançast 
seul,  que  je  le  lui  dirois;  et  un  d'entre  eux  se  print  à 
dire  tout  haut  ;  «  Celui-là  semble  M.  de  Saint-Auban.  » 
Surquoy  je  demanday  :  «  Qui  est  celui-là  qui  parle  de 
SaintrAuban?  »  Il  me  respondit  :  ce  C'est  le  capitaine 
Sparse,un  capitaine  de  nos  troupes.  »  Je  luy  demanday: 
«  Où  sont  les  troupes? — Tout  est  icy,  fors  Monsieur  et 
vous,  »  me  demandant  si  je  sçavois  nouvelles  de  Mon- 
sieur. Je  dis  qu'oiiy,  qu'il  estoit  icy  en  bonne  santé, 
Dieu  mercy.  Là  dessus  nous  vinsmes  à.  nous  joindre 
à  nos  tioupes,  et  n'y  eut  pas  un  de  nous  qui  n'eust  la 

larme  à  Toeil.  Nous  recognensmes  alors  ceux  qui  nons 
deffailloienty  au  moins  des  principaux,  et  trouvasmes 
à  dire  messieurs  de  Lyramond,  de  Beboul  et  le  jeune 
Ghamerolles,  et  des  soldats  qui  ne  s*estoient  perdus 
au  combat,  ains  par  maladie  avoient  demeuré  dei^riere, 
et  avoient  esté  amenez  à  Annonay  vers  M.  du  Pelloux, 
qui  leur  usa  de  toute  charité,  les  ayant  fait  rafraischir 
mesmes  par  Billette  et  renvoyez  à  nos  troupes,  les^ 
quelles,  sans  nostre  arrivée,  quoyque  M.  de  Moiiy  les 
encourageast  tant  qu'il  ponvoit,  avoient  fait  dessein, 
au  moins  la  pluspart,  d'attendre  la  nuit  pour  se  met^ 
tre  entièrement  à  vauderoutte.  Chascun  d'euk  nous 
conFessa  avoir  fait  ce  dessein,  et  Dieu  sçait  comme  il 
lenijen  enst  print;  car  nous  fusmes  encore  quatrejours 
sans  entrer  en  terre  d*amis,  toutesfois  en  pays  mon- 
tueux  et  advantageux  pour  nous.  Et  de  fait,  une  heure 
après  nostre  jonction  à  nos  troupes,  sur  le  passage 
d'une  meschante  rivière,  six  chevaux  des  ennemis, 
suivis  de  quelques  harquebusiers,  donnèrent  sur  nostre 
queue  oii  estoit  M.  de  Moiiy,  et  luy  tuèrent  un  capi- 
taine d'un  coup  de  pistpUet.  Je  tournay  sur  eux  et  re- 
passay  la  rivière,  et  en  tuasmes  cinq  ou  six,  et  prismes 
un  logis  où  nous  sejournasmes  un  j.otir  et  demy,  et 
marchasmes  sans  nul  rencontre  jusqu'à  un  chastean 
nommé  Bouziers,  duquel,  quoy  qu'occupé  par  les 
ennemis,  nous  ne  reçusmes  aucun  emtpeschement. 
Mais  de  l'autre  costé  du  cbasteau  se  trouvarent  sor  un 
petit  costau  quelques  vingt-cinq  gentils-hommes  à 
cheval ,  accompagnez  de  cent  ou  six  vingts  harquebu- 
siers, qui  nous  suivirent  jusques  à  un  bois  assez  Êi&- 
cheux»  Gomme  j'estois  à  la  queue  de  nostre  troupe, 
tout-à-coup  ils  voulurent  donner,  et  ne  sceus  si  bien 

sortir  d'un  vallon  où  j'estois  que  je  n'eusse  deux  ou 
ti^ois  malostrus  harquebusiers  à  cheval  blessez  par 
leur  paresse 3  mais,  tournant  sur  eux,  ils  furent  sou- 
dain  arrestez  sur  le  cul,  et  ne  nous  suivirent  ces  gen- 
tils-hommes  que  le  long  d'un  costau  pelé  qui  estoit  à 
nostre  main  droite,  y  ayant  un  grand  valon  entre- 
deux, et  noua  laissèrent  leurs  harquebusiers  en  queue 
dans  le  bois,  qui  nous  venoient  tousjours  importuner 
d'harquebusades,  jusqu'à  ce  que  M.  deChastillon ,  ve- 
nant derrière,  se  résolut  de  faire  mettre  pied  à  terre 
à  messieurs  d'Oy ville  et  de  La  Legade ,  deux  de  ses 
maistres  de  camp,  lesquels  retindrent  avec  eux  tout 
autant  d'harquebusiers  qu'avions  pour  rendre  combat, 
qui  n'estoit  en  nombre  plus  haut  de  cinquante  ou 
soixante  à  tout  rompre,  et  retint  aussi  M.  de  Chastil- 
lon  avec  soy  tout  autant  qu'estions  d'armez,  qui  es- 
tions environ  vingt  cinq;  et  avec  cela  mondit  sieur  de 
Chastillon  ^commanda  à  niessieurs  d'Oy  ville  et  de  La 
Legade  de  charger  ces  cent  harquebusiers  ,  et  de  les 
laisser  venir  si  près  que  nous  eussions  moyen  de  nous 
mesler  dedans  eux.  Mais  ces  messieurs  commencèrent  la 
charge  de  trop  loing,  qui  fut  cause  que  n'en  peusmes 
attraper  un  seul  ;  tant  y  a  que  nous  les  poussasmes 
sur  les  bras  de  ces  gentils- hommes,  et  nous  laissèrent 
le  reste  de  la  journée  en  repos,  et  fut  nostre  retraitte 
achevée  par  la  grâce  de  Dieu,  qui  nous  fit  ce  soir  là 
arriver  à  un  fort  (0  que  tenoit  M.  de  Chambaudj  de 
sorte  que  de-là  en  hors  nous  ne  vismes  aucuns  enne- 
mis. M.  de  Chastillon  coucha  dans  le  fort,  et  je  cou- 
chay  à  la  mastre  (2)  avec  les  troupes.  M.  de  Chambaud 

(»)  ^  un  fort  :  le  château  de  Retortou  en  Vifarais.  — (*)  ^  la  mas- 
tre :  dehors. 

nous  y  vint  trouver  le  lendemain  matin  ^  et  nous  re* 
cent  en  son  gouvernement  avec  tant  de  faveurs ,  de 
courtoisies  et  de  charité ,  qu'il  est  impossible  d'en  ouïr 
parler  de  plus  grandes.  Ce  matin  là  M.  Bernardin 
nostre  ministre^  à  la  mémoire  duquel  M.  de  Chastillon 
et  tous  ceux  de  ses  troupes  doivent  defferer  beaucoup 
comme  ayant  servi  infiniment  à  nostre  retraite  par 
ses  véhémentes  et  saintes  prières  ^  dit  un  presche  en  ce 
fort,  et  rendismes  grâces  à  Dieu  de  nostre  retraite,  et 
fut  chanté  en  ce  presche  le  pseaume  124.  Ce  voyage, 
soit  pour  l'aller  ou  le  retour,  fut  honnorable  à  M.  de 
Chastillon  et  à  sa  postérité,  et  m'asseure  que  les  his* 
toriens  n'oublieront  d'en  faire  un  honnorable  récit. 
M.  de  Chambaud  nous  mena,  au  partir  de  ce  mes- 
chant  lieu ,  à  un  lieu  appelle  Chasteau  -  Neuf,  où 
nous  fusmes  bien  logez;  de  ce  chasteau  à  Privas,  où 
nostre  séjour  et  rafraischissement,  je  dis  d'un  chacun, 
fut  si  grand  qu'il  voulust.  De  Privas  en  hors  M.  de 
Chastillon  print  son  chemin  vers  Montpellier,  et  je 
prins  le  chemin  de  chez  moy,  comme  firent  la  pluspart 
de  nos  troupes  qui  estoient  de  ces  quartiers. 


FIN   OES  MÉMOIRES  DE  SAINT-AUBAN. 

